
NOTĂ EDITORIALĂ 


„De aceea, orice cărturar cu învățătură 
despre Împărăţia cerurilor 

este asemenea unui om gospodar, 

care scoate din vistieria sa noi și vechi” 
(Matei 13, 52). 


„Pedagogia lui Dumnezeu e însă conducerea pe calea cea dreap- 
tă a adevărului, pentru contemplarea lui Dumnezeu și înfățișarea 
pildelor de fapte sfinte, menite să dăinuie veșnic.” Această definiție 
a pedagogiei divine, a pedagogiei creștine, o putem citi în cel mai 
vechi tratat dedicat educaţiei creștine, alcătuit de marele teolog 
Clement din Alexandria (Pedagogul, 1, 7, 54). Același gânditor ale- 
xandrin afirmase că, precum Vechiul Testament a fost un pedagog 
spre Hristos pentru evrei, la fel și filosofia greco-romană a consti- 
tuit un pedagog spre Hristos pentru păgâni. 

Dezvoltându-se într-un mediu cultural greco-roman, în care 
educaţia se afla pe primul plan al preocupărilor, Biserica lui 
Hristos a propus lumii antice nu modificarea drastică a idealului 
ei educațional, ci orientarea finalității acestuia, de la imanent la 
transcendent, de la cele trecătoare la cele veșnice, de la „om ca 
măsură a tuturor lucrurilor” la Dumnezeul-Om lisus Hristos ca 
paradigmă și țel final al procesului educativ. 

Dacă însuși Platon, „un Moise care a vorbit grecește”, cum îl 
numeau Sfântul lustin Martirul și Clement Alexandrinul, întrezărise 
faptul că scopul educaţiei este unul exterior acestei lumi, numindu-L 
pe Dumnezeu „Pedagogul universului”, Biserica creștină a propovă- 
duit mereu că unicul și autenticul Pedagog este Logosul Întrupat, 
Fiul lui Dumnezeu devenit om. De aceea, întreaga Sa viaţă și operă 
mântuitoare, ca și lucrarea sfințitoare și curățitoare împărtășită 
de către Biserica întemeiată de EI, reprezintă un grandios proiect 
pedagogic universal. Dacă în Antichitate pedagogul era slujitorul 
care îi conducea pe copii la școală, acum Hristos este Slujitorul lui 

Dumnezeu de Care amintea profetul Isaia (cap. 53), Cel care a venit 
să Își curățească propriul chip, pe care omul îl purtase cu nevrednicie 
și îl întinase cu păcate și patimi. 

Înţelegem, așadar, că educaţia creștină este, de fapt, procesul de 
restaurare a chipului dumnezeiesc în omul căzut, proces ce are loc în 
Biserică, sub acțiunea sfințitoare a Duhului Sfânt: „Așa cum voința 
Lui este faptă și se numește «lume», tot astfel planul Lui este mân- 
tuirea oamenilor și se cheamă «Biserică»” (Clement Alexandrinul, 
Pedagogul, 1, 6, 27). Cu alte cuvinte, urcușul duhovnicesc de la chipul 
lui Dumnezeu în om înspre asemănarea cu Dumnezeu (cf. Facerea 
1, 26), cum va defini Sfântul Vasile cel Mare viața duhovnicească. De 
aceea, Clement Alexandrinul și Sfântul Grigorie de Nyssa vor numi 
această lucrare „pedagogia Duhului Sfânt”. 

Odată cu creștinarea Imperiului Roman, se produce, treptat, și 
fuziunea dintre idealul paideic antic și cel evanghelic. Școala antică 
a fost absorbită treptat de noile școli ale lumii creștine. Sinteza a fost 
posibilă deoarece, precum au precizat Părinţii Bisericii primelor vea- 
curi, Același Duh Sfânt Care a grăit prin profeţi a inspirat pe mulți 
gânditori păgâni, firește, într-un alt grad și într-o altă măsură. Școala 
antică a devenit școală creștină și cele mai importante realizări ale sale 
au intrat în patrimoniul universal prin intermediul creștinismului. 

Scopul educației, precum spuneau gânditorii eleni, este vir- 
tutea. Sfântul Vasile cel Mare și Sfântul loan Gură de Aur o vor 
reaminti de nenumărate ori, adăugând că virtutea are și ea ca ţel 
mântuirea sufletului. Marele orator antiohian chiar va preciza că 
noi, creştinii, nu creștem copiii doar ca niște cetăţeni ai polis-urilor 
pământești, ci „creștem cetățeni pentru Împăratul ceresc” (Despre 
slava deșartă și despre cum trebuie să își crească părinţii copiii, 38). 
Prin urmare, pedagogia dumnezeiască înseamnă mântuirea sufle- 
tului, tămăduirea de păcate și patimi, refacerea chipului divin în 
om, dobândirea virtuții și a sfințeniei; toate acestea prin conlucra- 
rea neîncetată dintre natura umană liberă și harul dumnezeiesc. 

Odată cu generalizarea botezului pruncilor, Biserica se va 
îngriji - o făcuse deja pentru adulți prin catehumenat - îndea- 
proape de educația copiilor. Tratatele patristice orientale și occi- 
dentale acordă o grijă deosebită acestui tip de educație, fiindcă 
o viață creștină autentică se edifică încă din copilărie: „Așa cum 
nici căpitanul corabiei nu ascultă mereu de vânturi, ci uneori se 
împotrivește tuturor furtunilor, la fel și Pedagogul: în fața vânturi- 
lor potrivnice din lumea aceasta El nu Se pleacă niciodată, nici nu 

le îngăduie să-l ducă pe copilaș, în felul unei corăbii, spre o vieţuire 
sălbatică și desfrânată, ci Se lasă condus numai de vântul cel bun 
al adevărului și ține cu tărie în mâna Sa cârmele corabiei copilului, 
adică urechile, până ce îl va duce pe copil nevătămat la limanul 
cerurilor” (Clement Alexandrinul, Pedagogul, 1, 7, 54). 

În cadrul acestei educaţii, Părinţii Bisericii vor trasa principalele 
linii de dezvoltare, propunând Sfânta Scriptură ca temelie a „progra- 
melor” școlare, cum o vor face Fericiţii Augustin și leronim. Totodată, 
cultura greco-romană va fi fructificată cu mare folos, însă cu discer- 
nământ, precum va recomanda Sfântul Vasile cel Mare: „Așadar, 
întocmai după exemplul albinelor, trebuie ca și noi să ne împărtășim 
din scrierile autorilor profani. Căci acelea nici nu se duc fără nicio 
alegere la toate florile, nici nu încearcă să aducă tot ce găsesc în florile 
peste care se așază, ci iau cât este nimerit pentru lucrul lor, iar restul: 
la revedere! Noi, dacă suntem înţelepţi, să luăm din acele [cărţi] cât ni 
se potrivește și corespunde adevărului, iar peste restul să trecem. Și, 
după cum atunci când culegem flori de trandafir dăm la o parte spi- 
nii, tot așa, din astfel de scrieri, să culegem tot ceea ce ne este folositor 
și să ne și ferim de ce este vătămător” (Omilia către tineri, 4). Sfântul 
Grigorie Teologul va preciza și el că acesta este scopul inserțiilor pro- 
fane din operele sale: „Trăsătura principală a scrierilor mele este aceea 
de a fi educative prin maxime și reflecții” (Epistola 52, 3). 

Creștinul desăvârșit întruchipează idealul paideic antic încor- 
porat însă în adevărul și harul evanghelice. Educaţia creștină nu 
este o simplă și exterioară imitatio Christi, ci o transformare inte- 
grală a persoanei umane prin lucrarea harului Duhului Sfânt. Harul 
dumnezeiesc luminează, purifică și transfigurează cunoașterea 
umană și valorile ei culturale, care, la rândul lor, au fost create prin 
conlucrarea cu același har dăruit de Duhul Sfânt, cu Care a colabo- 
rat sau nu creatorul uman. 

Dat fiind faptul că Sfântul Sinod al Bisericii Ortodoxe Române 
a proclamat anul 2016 ca an omagial al educaţiei religioase a tine- 
retului creștin ortodox, volumul de față oferă cititorilor, în special 
celor tineri, o antologie de texte pedagogice fundamentale și repre- 
zentative, alcătuite de mari teologi și Părinţi ai Bisericii, de limbă 
greacă și latină, creatori de școală și Mari Educatori ai contempo- 
ranilor și, prin operele lor mereu actuale, și ai noștri. 


Editura Basilica 


STUDIU INTRODUCTIV 


Preliminarii 


Faptele lui Filip! ni-l prezintă pe acest apostol intrând în Atena 
şi grăindu-le ascultătorilor săi: „Am venit să vă descopăr paideia lui 
Hristos”. Complexul termen paideia (ncuSeia) nu este folosit aici 
întâmplător. Apostolul Filip dorea să prezinte creștinismul ca pe 
o continuare și o încununare firească a paideiei clasice. În spatele 
acestui concept complex se afla o întreagă cultură și civilizație, pai- 
deia reprezentând tocmai procesul educativ prin care un cetăţean 
liber de sex masculin și cu o minimă situație socială: devenea un 
autentic reprezentant al acestei culturi, de tip elenistic. Fără îndo- 
ială nu putem accepta o perspectivă reducţionistă asupra concep- 
tului de paideia, idealul educativ și formele lui de realizare vari- 
ind în timp, de-a lungul istoriei elenismului, precum și ulterior în 
cadrul Imperiului Roman, unde se conturează și se succed diverse 
paradigme educative. 

Odată cu creștinarea oikoumene-ei antice, acest ideal suferă 
câteva transformări, însă mare parte din structura și formele sale 
rămân aceleași. Trecută tensiunea eshatologică specifică prime- 
lor comunități creștine, Biserica a înțeles repede că un creștin: nu 
are aici „cetate statornică”. De vreme ce Parusia întârzie, creștinii, 
până la acel eveniment mult așteptat de Biserica primară, trăiesc în 
Cetate și vor trebui să se adapteze existenţei acesteia. Astfel, trep- 
tat, Biserica va cuprinde întreaga cetate antică, aceasta din urmă 


' Cf. Acta Philippi 3, 3, apud Werner JAEGER, Cristianesimo primitivo e paideia greca, La 
Nuova Italia Editrice, Firenze, 1966, p. 15. 

* Vom vedea că educaţia greco-romană era limitativă. 

' Epistola către Diognet (veacul al II-lea d.Hr.) va observa că unui creștin „orice țară stră- 
ină îi este patrie, iar orice patrie îi este țară străină”. 

1 Evrei 13, 14. 

devenind creștină, iar sistemul ei educativ, mutatis mutandis, va 
constitui fundamentul școlii creștine. 

Se cuvine precizat, încă de la început, că acest concept de 
„educaţie creștină” pe care vom opera este unul problematic. 
Educaţia, aidoma poeziei, literaturii, artei etc., este educaţie pro- 
priu-zisă cu finalități specifice bine definite. Când încercăm să 
acredităm concepte ca „educaţie creștină” sau „pedagogie creștină”, 
ne lovim de dificultatea de a preciza diferența specifică în cazul 
educaţiei de tip creștin față de educaţia de tip mithraic, de pildă. În 
acest caz vom înţelege că putem vorbi de „educaţie creștină” pro- 
priu-zisă doar strict în cazul catehezei și al propovăduirii cu scopul 
convertirii la creștinism. 

Faptul este evident dacă facem o simplă comparaţie între 
metodele pedagogice folosite în școlile creștine și în cele păgâne. 
Vom constata că sunt aceleași, diferenţele fiind neînsemnate€. 
Când scopul educației este dobândirea abilităților de a scrie, de a 
calcula, de a scanda, de a alcătui cuvântări persuasive, de a întocmi 
raționamente valide, de a demonstra diferite adevăruri filosofice 
sau matematice etc., nu prea putem discuta despre metode creștine 
sau păgâne de educație. Eventual se poate vorbi de o educaţie cu 
finalitate creștină globală când scopul întregului proces instruc- 
tiv este mântuirea sufletului sau creștinarea. Însă, în cel din urmă 
caz, ajungem la stricta cateheză și predare a doctrinei creștine”. 


5 Din bogata bibliografie cu privire la acest subiect, menţionăm doar câteva opere: Charles 
Norris COCHRANE, Christianity and Classical Culture: A Study of Thought and Action 
from Augustus to Augustine, New York: Oxford University Press, 1940; A.H. ARMSTRONG 
and R.A. MARKuS, Christian Faith and Greek Philosophy, New York: Sheed and Ward, 
1960; Werner JAEGER, Early Christianity and Greek Paideia, Cambridge: Harvard 
University Press, 1961; Henry CHADWICK, Early Christian Thought and the Classical 
Tradition: Studies in Justin, Clement, and Origen, Oxford: Oxford University Press, 
1966; Jean DANIELOU, Gospel Message and Hellenistic Culture, trans. John Austin Baker, 
Philadelphia: Westminster Press, 1973; E.G. WELTIN, Athens and Jerusalem: an interpre- 
tative essay on Christianity and classical culture, Front Cover Scholars Press, 1987; John 
H. WEsTERHOFF III and O.C. EDWARDS ]r., eds., A Faithful Church: Issues in the History 
of Catechesis, Wilton, Ct.: Morehouse-Barlow, 1981; Kenneth O. GANGEL and Warren S. 
BENSON, Christian Education: Its History and Philosophy, Chicago: Moody Press, 1983; 
Marianne SAWICKI, The Gospel in History: Portrait of a Teaching Church; The Origins of 
Christian Education, New York: Paulist Press, 1988. 

$ La fel şi în cazul literaturii creștine ori al retoricii, diferențele sunt de esenţă, de tema- 
tică, nicidecum de formă ori de gen literar, normă estetică etc. 

7 H.I. Marrou analizează și lămurește problema astfel: „Când se vorbeşte, azi, de educaţie 
creștină, se înțelege, cel mai adesea, o impregnare cu preocupări creștine a ansamblului 

lar predarea tezistă, părtinitoare, cenzurată și „purificată” a mate- 
riilor profane (care s-a produs adeseori) nu face decât să altereze 
educaţia și să dăuneze asimilării adecvate a culturii. De această 
dificultate s-au lovit și cârmuitorii Bisericii, alături de teologi, 
când au fost puși în faţa situaţiei de a le permite copiilor creștinilor 
să studieze în școlile păgâne, unde totul era impregnat de păgâ- 
nism, unde lecţiile erau adeseori precedate sau urmate de sacrificii 
păgâne, unde operele studiate promovau politeismul sau doctrine 
care intrau în contradicție cu dogma și viața creștine. Astfel că par- 
cursul paideic tradițional al romanilor era centrat pe un canon sta- 
bil de autori clasici, în operele cărora „zeii păgâni apar la fiecare 
pagină”8. De aceea s-a simțit nevoia întocmirii unor „programe” și 
curriculum-uri specific creștine, dar, în ansamblu, creștinii au con- 
tinuat să frecventeze școlile păgâne. După secolul al IV-lea, socie- 
tatea oikoumene-ei mediteraneene devenind creștină, a avut loc și 
treptata „creștinare” a școlilor, unde materiile profane se predau cu 
discernământ alături de cele specific creștine. Sinteza s-a produs în 
cele din urmă, dar nu fără tensiuni și polemici. 

Se poate vorbi de o minimă influenţă a creștinismului asupra 
educației antice, cel puţin în teorie; în practică, metodele vor rămâne 
neschimbate. De pildă, pedepsele corporale vor fi o constantă până 
târziu, în perioada modernă, deși unii corifei ai creștinismului, ca 
Sfântul loan Gură de Aur și Fericitul Augustin, au fost împotriva 
lor. H.I. Marrou aduce câteva argumente pentru slaba influență 


formării copilului și, în primul rând, a instrucției sale școlare. Trebuie să ținem seama 
de faptul că, pentru Biserica antică, termenul are un sens mai strict și mai profund; este 
vorba esențialmente de educaţia religioasă, adică, pe de o parte, de inițierea dogmatică: 
ce anume adevăruri sunt cele în care trebuie să crezi pentru a fi salvat? Și, pe de alta, de 
formarea morală: care este conduita ce se impune unui creștin? Recunoaștem schema 
pe care sunt construite Epistolele Sfântului Pavel: întreaga Biserică antică a urmat calea 
inaugurată de marele apostol. Această educaţie creștină, în sensul sacru și transcendent 
al cuvântului, nu putea, precum educaţia profană, să fie oferită de școală, ci în și prin 
Biserică, iar, pe de altă parte, în sânul familiei” (Henri-lrenee MARROU, Istoria educației în 
Antichitate (2 vol.), vol. 1, traducere de Stella Petecel, Editura Meridiane, Bucureşti, 1997, 
p. 130). Precizăm că ne-am luat permisiunea de a adapta antroponimele și toponimele 
din citatele (mai generoase, deoarece aparţin unuia dintre cei mai reputați specialiști ai 
studiului Antichității creștine) extrase din cartea lui H.l. MARROU, Istoria educației în 
Antichitate, cu scopul de a ușura înțelegerea lectorului ortodox familiarizat cu alte tran- 
scrieri fonetice influențate de pronunția greacă medio-bizantină și neogreacă. 

3 Megan HALE WILLIAMS, The monk and the book: Jerome and the making of christian 
scholarship, University of Chicago Press, 2006, p. 9. 

a creștinismului asupra școlii antice, fapt care nu dovedește decât 
viabilitatea și valoarea acesteia: „Un anume text canonic, din păcate 
dificil de datat (secolul IV, V, VI ?), face o datorie pentru gramaticul 
creștin din aproclama în faţa elevilor săi că «zeii ginţilor nu sunt decât 
demoni»? și că nu există alt Dumnezeu decât Tatăl, Fiul și Sfântul 
Duh. E de crezut că aceste sfaturi au fost uneori urmate, din moment 
ce lulian Apostatul reproșează profesorilor creștini insultarea unor 
poeţi ca Homer, acuzându-i de impietate, de nebunie sau rătăciri, 
dar, judecând după documentele care ne-au rămas, pedagogia coti- 
diană nu pare să fi primit vreo amprentă din partea noii religii. lată 
caietul unui mic școlar creștin din Egiptul secolului al IV-lea: nimic 
nu-l deosebește de un manual elenistic anterior cu șase-șapte secole; 
sunt mereu aceleași serii de nume mitologice, aceleași sentenţe sau 
anecdote - morale sau scatologice. Singura trăsătură creștină con- 
stă, împreună cu invocația «Lăudat fie Domnul» din fruntea primei 
file, în crucea monogramatică îngrijit trasată la începutul fiecărei 
pagini. Este, aici, un indiciu deloc neglijabil: putem presupune că, 
desenând acest simbol pios, copilul îl însoțea cu o scurtă rugăciune: 
«Sfântă Cruce, protejează-mă!» Dar acest tip de consacrare generală 
nu este suficient pentru a pătrunde profund atmosfera școlară de 
spiritul creștin. lar un document ca acesta nu este izolat; în secolul 
al V-lea, al VI-lea, micii creștini din Fayoum continuă, fără a scanda- 
liza pe nimeni, să înveţe să scrie recopiind liste de nume mitologice: 
Europa, Pasiphae”. 

Biserica nu a organizat un învățământ ecleziastic propriu-zis, 
elementar sau superior”, „nici măcar pentru copiii față de care îi 
revenea în special responsabilitatea, precum orfanii crescuți pe 
spezele comunităţii. Este ceea ce ne arată clar un curios episod 
din viața Sfântului Atanasie: remarcat, copil fiind, de episcopul 
Alexandru, care l-a surprins îndeplinind în joacă, dar cu o mlădi- 
ere precoce, funcțiile episcopale în mijlocul unui grup de copii?, a 
fost destinat de acesta clerului; dar trebuia mai întâi ca el să facă 


9 SOCRATE, Istoria bisericească, 3, 16. 

"» HI. MARROU, Istoria educaţiei în Antichitate, vol. II, pp. 145-146. 

“ Cu notabile excepții, școlile superioare, veritabile academii, cum au fost cele înte- 
meiate de Sfântul Iustin Martirul și Filosoful la Roma, de Origen la Alexandria și 
Cezareea Capadociei, şcoala Sfântului Ipolit la Roma și, ulterior, academiile imperiale 
de la Constantinopol ori pontificale de la Roma (cf. H.l. MARROU, Istoria educației în 
Antichitate, vol. Il, p. 147 ş.u.) 

O istorisire similară întâlnim în Limonariu. 

un minimum de studii necesare. Fără îndoială că, dacă ar fi existat 
o școală clericală, l-ar fi trimis acolo; în timp ce, încredințându-l 
părinţilor săi «pentru a-l educa în vederea Bisericii», aceștia îl fac 
să urmeze clasele primare, să învețe prețioasa stenografie, să pri- 
mească o spoială de gramatică, apoi îl trimit episcopului, pe lângă 
care de acum încolo va îndeplini îndatoririle de diacon”5. 

Totuși un caz unic, demn de semnalat, însă o excepție rămasă 
singulară în istoria Bisericii antice, este școala lui Protogenes: „Prin 
anul 372, împăratul Valens a exilat la Antinoe, la frontiera Tebaidei, 
pentru a fi opus rezistenţă la politica sa ariană, doi preoți niceeni 
din Edesa. Ei au avut dureroasa surpriză de a constata că (spre deo- 
sebire de patria lor de origine) creștinii nu formau acolo decât o 
minoritate pierdută în masa de păgâni. Cum să convertești acești 
necredincioși? Protogenes deschide o școală elementară, unde predă 
scrierea și stenografia. Dar, pedagog prin apostolat, el are grijă să-și 
aleagă textele de dictare sau de recitare din Psalmii lui David sau din 
Noul Testament. El își catehizează astfel elevii, pe care afecțiunea 
sa și miracolele Cuvântului divin vor sfârși curând prin a-i converti. 
Ajunge să vedem uimirea și satisfacția cu care Teodoret ne relatează 
această întâmplare, pentru a ne da seama de tot ceea ce, în ochii săi, 
ea avea excepțional. Ar trebui să facem din Protogenes creatorul 
învățământului religios, în sensul modern al cuvântului (reunind 
formaţia și propaganda religioasă cu munca propriu-zis didactică), 
dacă nu ne-am aminti că el venea din Edesa, unul dintre principalele 
centre ale culturii siriene, unde un asemenea tip de școală, se știe, 
era normal. Și, mai ales, inițiativa sa, limitată la un colț pierdut din 
Egiptul de Sus, pare să fi fost fără viitor și fără imitatori'"*. 

Școlile creștine sunt, de fapt, vechile școli păgâne reconvertite, 
iar noii profesori sunt profesorii păgâni convertiți; când nu este așa, 
mai ales după veacul al IV-lea, profesorii vor trebui să asimileze cul- 
tura profană greco-romană înainte de a-și însuși cunoștințele teolo- 
gice. Biserica creștină a înţeles destul de repede că formaţia culturală 
este absolut necesară pentru noua educaţie ce se profila în cadrul 
noilor state creștine, cu toate că afirmaţii retorice de genul culturii ca 
„Slujitoare” și „auxiliar” al teologiei se vor mai face auzite, alături de 


5 H.. MARROU, Istoria educaţiei în Antichitate, vol. II, p. 146. 

 H.]. MARROU, Istoria educaţiei în Antichitate, vol. Il, pp. 146-147. 

5 Au existat, în paralel, și școli creștine propriu-zise, însă și acestea, în ceea ce privește 
materiile așa-zis „profane”, recurgeau la metodele și curriculum-urile cele „din afară”. 

drastice condamnări ale „științelor celor din afară”, venite, paradoxal, 
de la persoane ecleziastice cu o solidă cultură profană. 

Așadar, conceptele operaţionale de „educaţie creștină” și „peda- 
gogie creștină, cel puțin pentru epoca patristică, reprezintă un tip 
de instrucție subsumată unui ideal educativ sintetic ce cuprinde 
elementele principale din paideia antică, integrate armonios în sis- 
temul de valori creștin. 

În concluzie, putem vorbi de o pedagogie creștină sau de o 
educaţie creștină sui generis destul de târziu, înspre Evul Mediu, 
când Biserica avea deja o istorie, o literatură, o muzică, o artă a ei, 
iar inițierea în acestea presupunea o școlarizare adecvată, prece- 
dată sau secondată de asimilarea culturii greco-romane, care stătea 
la baza noii culturi creștine. De aceea, în școlile creștine (așa-zisele 
școli catehetice, Academia din Constantinopol, școlile pontificale, 
școlile episcopale sau mănăstirești etc.) materiile profane vor fi 
studiate foarte temeinic. Biserica a devenit astfel continuatoarea 
și transmițătoarea moștenirii culturale greco-romane“. Din înde- 
lunga istorie a Bisericii, s-a putut observa cu ușurință că lipsa cul- 
turii autentice, literare, istorice, științifice, filosofice, literare, artis- 
tice, a dus mai mereu la apariția fanatismului și a exclusivismului 
autosuficient și orgolios. Omul creștin deplin întruchipează idea- 
lul paideic antic”, încorporat însă în adevărul și harul evanghelice. 
Harul lui Dumnezeu vine să lumineze, să sublimeze și să transfigu- 
reze cunoașterea umană și valorile ei culturale perene, care, la rân- 
dul lor, au fost aduse la lumină tot prin insuflarea Duhului Sfânt, 
cu Care creatorul, conștient sau nu, a conlucrat. 


Paideia în lumea antică 


Termenul consacrat pentru educaţie în limba greacă era cel de 
paideia (mau5eia). Sensul iniţial este acela de „instruire, educare a 


% Cf. James W. ERMATINGER, The decline and fall of the Roman Empire, Greenwood Press, 
2004, p. 68. 

” Purificat de unele aspecte antropocentrice ori politeiste, dar și de elemente pozitive, de 
pildă educaţia fizică va dispărea din programele școlare odată cu triumful creștinismului. 
Cf. H.L. MARROU, Istoria educaţiei în Antichitate, vol. L, p. 212. 

copiilor'€, dublat de o conotaţie coercitivă”9; de aici înțelesul gene- 
ral de „îndrumare, învățământ, instruire, educaţie”. În veacul al 
V-lea î.Hr., Hesychius? va distinge cele două dimensiuni ale ter- 
menului: învățarea și deprinderea lucrurilor utile (WyEApoc 5.5a- 
x) şi îndrumarea morală, îndemnul, sancţionarea” și corectarea 
(âoyoyf). 

Ulterior, paideia va ajunge să desemneze instrucţia intelectu- 
ală în general, cultura în sine, atât umanistă (literară și filosofică), 
cât și științifică, dat fiind faptul că anticii nu le separau. Paideia va 
fi astfel calea regală către atingerea idealului kalokagathiei, pentru 
care va pleda un Isocrate sau un Platon. 

În perioada homerică nu întâlnim termenul paideia*, care 
începe să fie folosit în perioada sofiștilor?. Aceștia au meritul de 
a fi repudiat concepţia aristocratică despre educaţie a perioadei 
homerice, care insista asupra caracterului ereditar al talentelor 
și virtuţilor?4, demonstrând faptul că oricine poate ajunge literat, 
artist, filosof, prin educaţie și trudă. Dacă Teognis va merge chiar 
până acolo încât va afirma că nicio învățătură nu este capabilă să 
schimbe natura unui om rău, sofiștii, dimpotrivă, afirmă că știința, 
virtuțile, cultura în general pot fi dobândite de oricine, prin efort 
personal și învăţătură, subliniind egalitatea tuturor oamenilor. 

În lumea clasică paideia își lărgește registrul, incluzând acum 
și formarea muzicală și cea fizică. Platon îmbrățișează această 


'3 Iniţial nu se făcea distincţie între sensul educativ propriu-zis al termenului și cel de 
„creştere” a copiilor. Pentru cel din urmă înțeles se va specializa verbul TpEw. 

» Verbul 770. 5£Uw putea avea și sensul de „a pedepsi”, însă înţelesul primar este acela de 
„a se ocupa intens și în mod specializat de un copil”. Cea mai veche atestare a verbului o 
avem la EscuiL, Cei șapte contra Tebei, 18. 

: Cf Grande Lessico del Nuovo Testamento, fondato da Gerhard KITTEL, continuato da 
Gerhard FRIEDERICH, Paideia, Bescia, 1965, sub voce 1ro46£Uw. Amplul articol de aici, 
alături de alte surse, a fost utilizat pentru alcătuirea primei părți a studiului de față. 

= Există numeroase atestări ale verbului rratSevu cu sensul de „a aplica pedepse fizice 
elevilor”. 

= În această perioadă, când idealul educaţional este cel nobiliar, virtutea în sensul larg al 
grecescului GpETT] este un simplu dar divin oferit doar familiilor aristocratice. 

3 Ca și în cazul fariseilor (care sunt „Sfinţii Părinţi ai iudaismului”), și în cazul sofiștilor 
percepţia modernă este foarte subiectivă, conotând peiorativ termenul, sub influenţa ero- 
natei înțelegeri a imaginii lor evanghelice, respectiv a polemicii duse de Platon cu aceștia. 
Sofiştii au fost autentici maeștri cu o cultură enciclopedică și primii care au subliniat 
importanţa culturii generale pentru formarea tinerilor. 

2+ Sensul originar al termenului de virtute (Gpe7r]) este acela de „calitate în care se 
excelează”. 

concepție, la care adaugă și formarea intelectuală, excluzând 
din conceptul de paideia deprinderea meșteșugurilor. Aristotel, 
cu spiritul său realist și cu înclinația sa către taxonomie, va dis- 
tinge și prescrie diferitele etape pedagogice specifice vârstelor. 
În Politica, 7, 17, va afirma că educaţia are ca scop dezvoltarea 
predispozițiilor naturale existente în copil. Pe lângă gimnastică și 
muzică, arta scrierii și vorbirii este absolut necesară. Ca și Platon, 
atrage atenția asupra necesităţii de a veghea dezvoltarea morală 
a copiilor. Educaţia primită în familie se desăvârșește însă în cea 
reglementată de Cetate. 

Idealul pedagogic clasic va suferi câteva mutații odată cu 
filosofia stoică și cu apariţia statelor elenistice și, mai apoi, a 
Imperiului Roman. Copilul va fi acum educat să devină un 
„cetățean al lumii”, înzestrat cu virtutea echilibrului moral 
(ow$poovvn), cu înţelepciune austeră (6p6vnoic) și plin de 
bărbăție: (â&vâpeia)%. În acest nou context politic, statul se 
interesează îndeaproape de educaţia cetățenilor săi, creând 
și legi speciale în acest sens. Instruirea copiilor cade aproape 
exclusiv în sarcina statului. 

Plutarh, cu ale sale Vieţi paralele, oferă numeroase exemple 
de asemenea cetăţeni responsabili ai lumii, nelipsiţi de geniu și 
vocaţie eroică. Viziunea acestuia este una organică: educaţia este 
aidoma unei seminţe care crește și rodește în sufletul elevului sub 
grija atentă a educatorului”. Scopul este evident: o bună educaţie 
este de cel mai mare folos statului?ă. 

În Antichitatea greco-romană, oficiul de „învăţător” era asi- 
gurat de sclavi, care purtau numele de „pedagogi”. Aceștia, după 
cum recomandă Platon”, vor trebui nu doar să fie cultivați, ci și 
să aibă o statură morală ireproșabilă, idei asupra cărora vor insista 
și maeștrii pedagogiei creștine, ca Sfântul loan Gură de Aur și 
Fericitul leronim. 


* Influenţa idealului educativ spartan va avea o pondere notabilă în conturarea acestei 
concepții. 

*5 În această conjunctură se individualizează și idealul epicureic-stoic (cu excepția stoicis- 
mului roman) al ataraxiei, al detașării lucide și calme față de toate bucuriile și întristările 
vieții, al retragerii în contemplaţie filosofică a înţeleptului. 

” Imaginea va fi preluată de Sfinţii Vasile cel Mare și loan Gură de Aur în tratatele lor cu 
caracter pedagogic. 

* Cf. PLATON, Legile, 1, 641 C. 

Republica, 3, 390. 

Deși este un privilegiu al celor bogaţi, educația este specifică 
omului, constituind un aspect prin care acesta se diferențiază de 
animale, termenul paideia fiind aplicat exclusiv „viețuitoarei celei 
mai greu de domesticit, copilul”. 

Cele două elemente fundamentale ale educaţiei, potrivit lui 
Platon, sunt formarea cultural-intelectuală (u&9noic) și formarea 
morală (&oknoic), ce presupune controlul deplin asupra pasiuni- 
lor corporale și dobândirea virtuţii. Criticând aspru educaţia bar- 
barilor ca prea înclinată către satisfacerea plăcerilor simțurilor ori 
ca supusă tiraniei, Platon elogiază educaţia elenică, punând în 
antiteză virtuoasa educaţie de tip spartan și cea efeminată a per- 
sanilor. Totodată, Platon consideră că statul trebuie să aibă deplin 
control asupra educaţiei, respingând miturile și povestirile poeţilor 
și dramaturgilor* despre zei, ca imorale și dăunătoare formării 
copiilor. Legea statului este pedagogul desăvârșit, iar legislatorul 
(vouovAaă) este și educatorul societății (mo5euTric). 

Un aspect notabil al concepţiei antice despre educaţie este 
dimensiunea religioasă. Paideia este astfel o putere curativă pentru 
suflet și trup*. Dacă pentru Protagoras și sofiști omul era măsura 
educaţiei, pentru Platon aceasta3 este însăși divinitatea. Educaţia 
presupune cunoașterea și împroprierea binelui, așadar teologia, 
Dumnezeu fiind Binele suprem. Daimon-ul socratic este, ast- 
fel, un exemplu foarte potrivit de paideia divină directă în care 
Dumnezeu Însuși îl educă și îl îndreptează pe om*. 

Pentru omul însuși nu există un dar mai dumnezeiesc decât 
educaţia”. Se poate discerne la Platon și în filosofia medio-pla- 
tonică o concepţie in nuce despre salvarea eternă a sufletului în 
urma cunoașterii adevărului și a împlinirii anumitor practici reli- 
gioase, concepţie ce se va dezvolta apoi în religiile de misterii, 
gnosticism și neoplatonism. Platon însuși afirmase că sufletul va 
duce cu sine în Hades numai ceea ce a dobândit prin educaţie și 


% PLATON, Legile, 7, 808 D. 

" Ca în cazul perșilor. Cf. Legile, 3, 694-696. 

> Cf Republica, 10, 606 E. Textele scriitorilor greci constituiau „manualele școlare” ale 
anticilor. 

3 Cf. PSEUDO-PLATON, Definiţii, 416. 

+ Dumnezeu este măsura tuturor lucrurilor. Cf. PLATON, Legile, 4, 716 C. 

35 Cf PLATON, Republica, 2, 379 A-C. 

3% Cf. PsEUDO-PLATON, Minos, 319 C. 

7 Cf. PsEUDO-PLATON, Epinomis, 319 C. 

formare. Și pentru Aristotel educația are un rol bine definit, dând 
omului posibilitatea să se asemene întrucâtva zeilor”. 

În ceea ce privește modul concret de educaţie, în perioada 
homerică învățământul era preponderent oral, gestual și muzical 
și specific numai claselor aristocratice. În perioada clasică, scla- 
vul pedagog, se ocupa de formarea morală și școlară elementară, 
educaţia secundară fiind asigurată de grammaticus, iar cea superi- 
oară de retori și sofişti. 

La Roma, cele mai vechi forme de educaţie erau strict fami- 
liale, pater familias fiind cel care îi învăţa pe copii moravurile și 
valorile strămoșești, mos maiorum. Odată cu apariţia școlilor, litte- 
rator-ul se ocupa de instrucția primară, grammaticus de cea secun- 
dară, iar studiile superioare se desfășurau sub îndrumarea retorilor 
și specialiștilor în drept. Educaţia romană avea ca specific studiul 
asiduu al dreptului, spre deosebire de cea greacă, care punea un 
mai mare accent pe oratorie și filosofie. 

Din veacul al II-lea î.Hr. începe procesul de fuziune al 
civilizaţiilor greacă și latină, astfel încât școlile vremii vor oferi 
acum elevilor o dublă specializare, greacă și latină, fiecare școală 
având un specific propriu, juridic, oratoric, medical etc. 

Din nefericire, odată cu epoca imperială, școala va intra într-o 
criză notabilă, devenind ruptă de viaţă și societate. Abia odată cu 
Dioclețian se produce o reabilitare a școlii, împărații vremii fiind 
interesați de formarea unor cadre bine pregătite pentru birocraţia 
și administraţia imperială. 

Se poate vorbi și de o influenţă a religiei asupra școlii, înainte 
de creștinarea educaţiei. Astfel, religiile de misterii și neoplato- 
nismul, alături de mișcările gnostice, separau învățământul ezo- 
teric+, rezervat inițiaţilor, de cel exoteric, accesibil tuturor. Scopul 
învățământului, în viziunea acestora, era inițierea în misteriile 
divine și, implicit, salvarea sufletului. Și în cazul creștinismului, 
scopul învățământului teologic va fi mântuirea sufletului, iar 


3% Cf. PLATON, Phaidon, 107 D. 

» Cf. Metafizica, 5,1. 

+ Şi în perioada apostolică se poate observa existența unei gradaţii a propovăduirii 
creștine: „De aceea, lăsând cuvântul de început despre Hristos, să ne ridicăm spre ceea ce 
este desăvârșit, fără să mai punem din nou temelia învățăturii despre pocăința de faptele 
moarte și despre credința în Dumnezeu, a învăţăturii despre botezuri, despre punerea 
mâinilor, despre învierea morților și despre judecata veșnică” (Evrei 6, 1-2). 

etapele didactice din aceste școli le vom regăsi în cadrul unor 
școli catehetice: etapa protreptică, propaganda, propovăduirea, 
care precede convertirea“, așadar etapa exoterică, învățământul 
general, elementar; în final, studiul se încheia cu faza ezoterică, a 
desăvârșirii și a inițierii în tainele cele mai profunde ale doctrinei”. 

Așadar, pentru gândirea anticilor, paideia este fundamentul 
societăţii și al vieţii citadine (moiureia). Educaţia antică era prepon- 
derent literară și filosofică, urmărind să formeze un bun cetățean 
al imperiului, vir bonus dicendi peritus%&, înzestrat cu urbanitas și 
humanitas și, totodată, respectând tradiţiile strămoșești. Educaţia 
constituie, astfel, destinul autentic al omului și împlinirea natu- 
rii sale, care aspiră către Binele suprem, Dumnezeu“, adevăratul 
Pedagog al omului cum Îl considera Platon. 

Principalele virtuţi ale cetățeanului ideal, urbanitas și huma- 
nitas sunt termeni dificil de tradus în românește. Urbanitas inclu- 
dea buna creștere, politețea, interesul pentru politica polis-ului, 
virtuțile generale ale vieţii în Urbs, în Cetate, rafinament, eleganţă, 
în opoziţie cu rusticitas, specifică vieţii rurale. lar humanitas ar fi 
corespondentul cultural al lui urbanitas, care are mai mult valențe 
sociologice. Astfel, humanitas include educaţia specific citadină, 
fiind termenul diferențiator faţă de viaţa animalică. Așadar, huma- 
nitas desemnează tot ce e specific uman, cultura, civilizaţia, arta, 
care, însușite prin educaţie, îl fac pe om să se remarce ca superior 
nu doar animalelor, ci și barbarilor necultivaţi. În humanitas se 
include educaţia liberală, cultura enciclopedică, rafinamentul 
manierelor și al limbajului, toate dublate de filantropie și toleranţă, 
pe scurt constituie caracteristica principală a „filosofului” în 
concepția antică, fiind și termenul care întruchipa cel mai sugestiv 
idealul paideic antic. 

Admirată și exaltată de moderni, educaţia clasică avea totuși 
limitele ei. În Antichitate educaţia era limitată la oamenii liberi cu 


“ Ideea este de origine platonică, a te converti la filosofie înseamnă a-ți schimba radical 
viața (W. JAEGER, Cristianesimo primitivo e paideia greca, p. 12). 

+ Vezi școala întemeiată de Origen la Alexandria. Cele trei etape corespund trilogiei lui 
Clement Alexandrinul: Protrepticul, Pedagogul și Stromatele. 

8 „Un om moral, iscusit în vorbire.” 

+1 Cf. PLATON, Republica, 7, 540. 

“% Termenul este luat în accepțiunea antică: însușirea celor șapte arte liberale (specifice 
oamenilor liberi) și care constituiau fundamentul educaţiei antice: trivium - gramatica, 
retorica și logica; quadriviumn - aritmetica, astronomia, muzica și geometria. 

o anumită situație socială, în vreme ce sclavii, săracii, majoritatea 
femeilor, așadar marea masă a populaţiei, erau excluși“. Cu toate 
acestea, realizările educaţiei greco-romane au fost asimilate și inte- 
grate în sistemul de educaţie al Bisericii creștine. Ceea ce este firesc 
dacă ținem cont de faptul că Biserica antică s-a dezvoltat treptat 
ca o parte a societății greco-romane” și era alcătuită din păgâni 
convertiți. Sinteza dintre clasicism și creștinism, cu toate opoziţiile 
întâmpinate, a avut loc, fiind inevitabilă „osmoza culturală: mediul 
de civilizaţie este asemeni unui fluid hrănitor, care scaldă oamenii și 
instituţiile, pătrunzându-i chiar și fără ca ei s-o știe, chiar și împotriva 
voinței lor. Adoptarea de către creștini a școlilor grecești sau latine 
constituie un remarcabil exemplu al unei astfel de osmoze: tocmai 
pentru că trăiau în lumea clasică, creștinii primelor secole au accep- 
tat ca pe ceva «natural», de la sine înțeles, categoria fundamentală a 
umanismului elenistic: omul, ca valoare necondiționată, anterioară 
oricărei specificații. S-ar putea spune: pentru a putea fi creștin, tre- 
buie mai întâi să fii om, destul de matur pe plan propriu-zis uman 
ca să fii capabil de a îndeplini un act de credinţă și acte morale (este 
un fapt, istoric și etnografic, constatat: creștinismul cere un mini- 
mum de civilizație). Or, dacă educaţia clasică reprezenta o tehnică 


+5 Educaţia presupunea costuri apreciabile, pe care nu și le permitea oricine. Acest fapt 
se va perpetua până târziu în Antichitatea creștină și Evul Mediu. Dacă citim cu atenţie 
biografiile Sfinţilor Părinţi, constatăm că toţi proveneau în majoritate din familii nobile 
sau cu o stare materială apreciabilă. 

7 Nu isnorăm, firește, creștinismul din alte areale geografice din exteriorul Imperiului 
Roman, însă principalele centre creștine s-au aflat în interiorul oikoumene-ei romane. 
„Cu excepţia faptului că pentru creștinii din ţinuturile barbare nu exista o limbă sacră 
(Scripturile au fost traduse, încă din Antichitate, în toate limbile), aceleași cauze trebuie 
să-i fi determinat pe creștini să creeze și ei școli religioase de un tip analog. Într-adevăr, 
ei au făcut-o ori de câte ori au implantat Biserica într-o țară «barbară», adică una care nu 
fusese asimilată de cultura clasică. În Egipt, Siria și Mesopotamia, creștinismul a reani- 
mat egipteana și aramaica, limbi care, de la Alexandru, încetaseră să fie limbi de cultură; 
el a declanșat dezvoltarea unei literaturi, și deci a unui învățământ, în coptă și siriană, 
ambele strâns legate de exigenţele vieţii religioase. Mai mult încă, în țările care până 
atunci nu cunoscuseră cultura scrisă, creștinismul face să se nască o cultură, o literatură, 
și în primul rând o scriere, naţionale, create în întregime pentru propriul său uz. Mai 
întâi ca să poată traduce Biblia, izvor al oricărei vieți creștine, îi vedem în secolele IV-V pe 
Frumentius (sau pe primii săi colaboratori) promovând etiopiana la rangul de limbă lite- 
rară, ca și pe Mesrob (dacă trebuie să păstrăm atribuirea tradițională) pentru armeană și 
georgiană (khoutsouri), Quardutsat din Arran, poate, pentru limba hunică, Wulfila, după 
cum se știe, pentru germanică și, mult mai târziu, în secolul al IX-lea, Chiril și Metodiu 
pentru slavă. În toate aceste domenii, învățământul, încă de când a fost creat, a avut un 
caracter religios” (H.]. MARROU, Istoria educaţiei în Antichitate, vol. II, p. 135). 

admirabilă pentru formarea unui tip uman perfect dezvoltat, de ce să 
încerci, inutil, a elabora un alt sistem de educaţie? Oricum, vine în- 
tr-adevăr un moment când trebuie să grefezi pe omul propriu-zis 
uman ramura propriu-zis religioasă a Darului supranatural: într-un 
fel, invarianta tehnică a umanismului clasic este cea care-l făcea 
extraordinar de apt să servească drept port-altoi ramurii de aur 
de ordinul graţiei divine. Omul cultivat după norma clasică putea 
deveni, după plac, orator sau filosof, putea opta pentru acțiune 
sau contemplare; o opțiune suplimentară îi este de acum oferită de 
semnul Bunei Vestiri: el se poate deschide și grației, credinţei, poate 
primi botezul, poate deveni creștin”48. 


Educaţia în Sfânta Scriptură. Vechiul Testament 


În Vechiul Testament și în istoria Israelului se poate discerne o 
pedagogie a mântuirii și a pregătirii poporului ales în vederea rolu- 
lui său misionar în lume, precum și pentru cel mesianic. Dumnezeu 
Își pedepseşte poporul când acesta păcătuiește, îndreptându-l și 
călăuzindu-l mereu în cursul istoriei sale. Dintotdeauna principa- 
lul educator” al iudeului a fost Legea, Torahse, cea care reglemen- 
tează viaţa israelitului până în cele mai mici detalii. 

În ceea ce priveşte terminologia specifică, putem identifica 
termenul ebraic jasar, care avea atât sensul de „a educa, a instrui”, 
cât și pe cel de „a mustra, a corecta”. Educaţia, chiar cu metode 
mai dure și mai rudimentare”, îl poate salva pe om de la rău și de 
la moarte. Responsabilitatea părinţilor și a familiei în însușirea 
preceptelor morale ale Legii este evidentă: „Ascultă, fiul meu, 
învățătura tatălui tău și nu lepăda îndrumările maicii tale!” 


% H.1. MARROU, Istoria educației în Antichitate, vol. II, pp. 137-138. 

* „ar după ce veți intra în pământul pe care Domnul îl va da vouă, cum a zis, să păziți 
rânduiala aceasta. Și, când vă vor zice copiii voștri: «Ce înseamnă rânduiala aceasta?», 
să le spuneți: «Aceasta este jertfa ce o aducem de Paști Domnului, Care în Egipt a trecut 
pe lângă casele fiilor lui Israel, când a lovit Egiptul, iar casele noastre le-a izbăvit». Și s-a 
plecat poporul și s-a închinat” (Ieșirea 12, 25-27). Vezi și Deuteronomul 4, 32. 

% Cf. Psalmul n8, o amplă descriere a pedagogiei divine în viața credinciosului israelit. 

> Cf. Pildele 13, 24. 

* Cf. Pildele 23, 13. 

s Pildele +, 8. 

Doctrina sapienţială a Vechiului Testament nu privește decât 
indirect persoana copilului, ea fiind orientată către formarea 
adulților. Teama de Dumnezeu este începutul înțelepciunii, în vreme 
ce proștii și nebunii disprețuiesc înțelepciunea și cultura în generals*. 

Caracterul principal al acestui tip de educaţie este mai puţin 
intelectual, având o dimensiune etică și practică: „Povaţa este un 
sfeșnic bun și legea o lumină, iar îndemnurile care dau învățătură 
sunt calea vieţii”. Totuși cultura și cunoașterea sunt mai prețioase 
decât aurul și argintuls*. 

Pornind de la Pildele lui Solomon 3, 11-1257, se poate vorbi de o 
pedagogie a pedepsei divine prin care lahve Își îndreaptă poporul, 
care cade adeseori în rătăciri morale și în idolatrie. Cartea Psalmilor 
tratează pe larg această pedagogie aplicată atât la istoria Israelului, 
cât și la istoria personală a fiecărui iudeus?. 

Pedagogia divină manifestată în istoria Israelului și în istoria 
Orientului antic este expusă cu precădere în cărțile profetice. Din 
acestea se poate desprinde o concepţie originală privind teologia 
istoriei. Destinul poporului evreu este o pildă vie a lucrării directe a 
lui Dumnezeu în lumes: chemarea lui Avraam, providenţa specială 
pentru urmașii Săi, ieșirea lor „cu mână tare și cu braț înalt” din 
Egipt, luarea în stăpânire a Canaanului - toate sunt acte ale puterii 
și pedagogiei dumnezeiești, ale Celui care a zis că „Eu sunt Domnul 
Dumnezeul tău, Care te-am scos din pământul Egiptului”6e. 

Când neascultarea față de Dumnezeu devine idolatrie și imora- 
litate, evreii „sunt dați” de Dumnezeu „în mâinile filistenilor”. Mai 
apoi, Asiria devine varga mâniei lui Dumnezeu pentru pedepsirea 
Israelului; ulterior, Babilonul dobândește rolul de „cupă” a amără- 
ciunii și durerii pe care o vor bea popoarele idolatre, inclusiv Israelul; 
Nabucodonosor, sabia lui Dumnezeu, iar Cirus, puternicul suveran 
al perșilor, „unsul lui Dumnezeu, cel ce Îi împlinește voia”. 


5 Cf. Pildele 1, 7; 15, 33. 

55 Pildele 6, 23. 

5 Cf. Pildele 8, 10; 8, 33. 

57 „Fiul meu, nu dispreţui certarea Domnului și nu simţi scârbă pentru mustrările Lui! 
Căci Domnul ceartă pe cel pe care-l iubește și ca un părinte pedepsește pe feciorul care 
Îi este drag” 

55 „Certând m-a certat Domnul, dar morţii nu m-a dat” (Psalmul 7, 18). „Fericit este omul 
pe care Dumnezeu îl mustră! Și să nu disprețuiești certarea Celui Atotputernic” (lov 5, 17). 
5 Cf. Otto PIPER, God in History, New York, 1930, p. 74- 

So Jeșirea 20, 2. 

& O. PrpER, God in History, p. 4. 

Domnul „este Cel care schimbă timpurile și ceasurile”"*, Cel 
care „stăpânește peste împărăția oamenilor, pe care o dă cui vrea și 
poate să ridice peste ea pe cel mai de jos dintre oameni”$. Împărăţiile 
sunt libere, pot încălca Legea lui Dumnezeu; Dumnezeu, deși 
le îngăduie o destul de amplă libertate, lucrează tainic un „lucru 
minunat” și necrezut, careva fi destăinuit în ziua Domnului“, ziua 
judecării întregii istorii“. Dumnezeul lui Avraam, Isaac și lacov, 
Dumnezeul întregului pământ$$, Își afirmă dreptul suprem asupra 
istoriei: „Eu sunt Dumnezeu din veșnicie și de aici încolo Eu sunt! 
Nimeni nu poate să iasă de sub puterea Mea și ceea ce fac Eu cine 
poate strica?”57 

Aplicată la nivel personal, această pedagogie divină la scara 
istoriei devine una a suferinţei și a rolului ei gnoseologic, pedago- 
gie vizibilă în Iov“ și în Psalmi. Astfel, lov este un om, omul gene- 
ric, în luptă cu ispitele și necazurile aduse de diavol și de lume. 
Despre această „teologie” a necazurilor s-au scris pagini nume- 
roase. Rolul soteriologic al suferinţei a fost subliniat de nenumă- 
rate ori în lucrările de spiritualitate și morală ortodoxe. Suferința 
are numeroase efecte pozitive: consolidează și testează sinceritatea 
virtuții, protejează de efectele nefaste ale mândriei, aduce ispășirea 
pentru păcatele anterioare, purifică sufletul, contribuie la dobân- 
direa smereniei, este vitală pentru mântuire etc. Prin suferință, 
cum va afirma Elihu, Dumnezeu îi instruiește pe oameni: „Și iarăși 
l-a mustrat cu boală și cu zăcere pe așternut și i-a amorțit mulțimea 
oaselor. Și nu va fi în stare să ia niciun fel de mâncare, în vreme ce 
sufletul său tânjește după hrană. Până când îi vor putrezi cărnu- 
rile, iar oasele i se vor arăta dezgolite. Ci sufletul lui s-a apropiat 
de moarte, iar viaţa sa de iad. Dacă vor fi o mie de îngeri aducători 


s Daniel 2, 21. 

s Daniel 4, 14. 

s4 Cf. Amos 5, 18. 

% Ziua Judecăţii universale, când vor fi judecate nu doar faptele oamenilor, ci și popoa- 
rele, regatele, imperiile în ansamblu. 

55 Cf Isaia 54, 5. 

*7 Isaia 43, 13. 

s „Și atunci iată-i ferecați cu lanţuri și iată-i prinși cu funiile mâhnirii. După aceea, 
Dumnezeu le dezvăluie fapta pe care au făcut-o și nelegiuirea în care au căzut, anume că 
s-au trufit. Dar EI le face această destăinuire ca să ia aminte și le dă poruncă să se întoarcă 
de la răutatea lor; dacă dau ascultare și vin la supunere, ei își isprăvesc zilele lor în fericire 
și anii lor în desfătări; iar dacă sunt neascultători, atunci trec prin strâmtorile morţii și se 
sting nepricepuți și orbi” (lov 36, 8-12). 

de moarte, niciunul dintre ei nu-l va vătăma dacă va cugeta întru 
inima sa să se întoarcă la Dumnezeu, dacă îi va vesti omului vina 
și-i va arăta nesăbuința”*. 

Odată cu integrarea Israelului în lumea elenistică, se face 
simțită prezența unor idei educative specifice acestei lumi. A 
poseda o cultură solidă profană devine un fapt onorabil, dezirabil 
și recomandabil, cultura altor popoare fiind implicit recunoscută 
ca validă”. A fi cultivat și educat, pe lângă faptul de a fi ireproșabil 
moral, devine unul dintre idealurile cărților sapienţiale, ca Pildele 
lui Solomon sau Ecclesiastul. Totuşi aghiograful nu uită să pre- 
cizeze că izvorul ultim al cunoașterii și înțelepciunii umane 
e constituit de Înţelepciunea divină: „Dumnezeu m-a învățat 
înțelepciunea'?. 

Astfel, înțelepciunea (0oţia) și educația (mouSeia) sunt 
identificate cu teama de Dumnezeu în Înţelepciunea lui Isus 
Sirah 1, 26. Aceeași operă, alcătuită în perioada elenistică, 
exprimă foarte clar vechea idee a Cărții lui lov despre suferință 
ca pedagogie apofatică: Înţelepciunea? „îl poartă pe căi întor- 
tocheate, aducând asupra lui teamă și spaimă, îl chinuiește cu 
învățătura (mou5eia)% Sa, până ce va avea încredere în sufletul 
lui”. Probabil că și experienţa istoriei tumultoase și adesea tra- 
gice a poporului evreu, tribulaţiile sale în Țara Sfântă și diaspora 
au condus la nuanțarea perspectivei asupra suferinţei colective 
și individuale. Și Cărțile Macabeilor, alături de Înţelepciunea lui 
Solomon, ne oferă alte exemple în acest sens, ale pedepsei cu 
efect purificator și educativ. 

Totuși se poate constata și o evoluţie semantică a termenului 
paideia către semnificatul său intelectual. Astfel, Înţelepciunea, 
Care este „o comoară nesfârșită”, îi transformă pe oameni în 


5 [ov 33, 19-23. Traducerea noastră, după textul Septuagintei. 

7% Cf. „Și în toate întrebările asupra cărora regele le cerea dezlegarea, când era vorba 
de înțelepciune și de pricepere, îi găsea pe ei de zece ori mai isteți decât magii și 
prezicătorii din tot regatul lui” (Daniel 1, 20, cu privire la Daniel și prietenii săi). A se 
vedea și Faptele 7, 22. 

? Pildele 30, 3, potrivit versiunii din Septuaginta. 

2 Sofia, Înţelepciunea divină personalizată, identificată ulterior, de Filon și de către o 
parte din exegeții creștini, cu Logosul (cf. Pildele 8). 

B Cf şi Înţelepciunea lui Isus Sirah 23, 2, unde este folosită sintagma moueta voia 
într-un context similar. 

+ Înţelepciunea lui Isus Sirah 4, 18-19 (traducerea ne aparţine). 

„prietenii lui Dumnezeu, pentru darurile agonisite prin învățătură 
(mau5e1a)”%. Scopul final al educaţiei este, în esenţă, comuniunea 
cu Dumnezeu și dobândirea vieţii veșnice: „Începutul [înţelep- 
ciunii] este dorinţa cea mai adevărată de învățătură (nouSeia). 
lar grija pentru învăţătură (nau5eîa) este iubire, iar iubirea este 
păstrătoarea legilor ei, iar păzirea legilor ei este adeverirea nestri- 
căciunii. Și nestricăciunea ne apropie de Dumnezeu. Drept aceea, 
dorința de înțelepciune duce la Împărăţie””e. 

În cărțile profetice regăsim această viziune asupra educaţiei. 
La profetul leremia, de pildă, verbul mo.5gvw are mereu sensul de 
„a mustra, a instrui în virtute”. La fel și în faimosul capitol 53 din 
Isaia, interpretat de exegeţii creștini ca mesianic prin excelenţă, 
întâlnim același înțeles al termenului: „lar pedeapsa care ne-a 
adus pacea (nau6eia eiprivns) a fost asupra lui'7. Astfel, paideia 
a dobândit un nou sens, destul de straniu, acela de „suferință 
substitutivă”7€. 

lahve Însuși îi mustră pe profeţii care au abdicat de la prin- 
cipala lor misiune: educarea poporului israelit”. În Amos 3, 7, 
ebraicul sod („plan”) este tradus în Septuaginta prin mouSeia, 
care are aici sensul de „plan pedagogic, plan de pedepsire, de 
îndreptare”. 

Întreagă istorie a Israelului în general, dar și cea a fiecărui 
israelit în particular, este așezată sub semnul acestei paideia 
divine, care are scopul de a pregăti poporul ales pentru misiu- 
nea sa istorică: mărturisirea adevăratului Dumnezeu și nașterea 
lui Mesia. Iahve Însuși este Educatorul suprem*. Mijlocul prin- 
cipal prin care Iahve Își educă poporul este însă Torah, Legea, 
un autentic manual pedagogic nu doar pentru Israel, ci pentru 
întreaga umanitate: „Din Torah izvorăște educația, aidoma unei 


*»82 


lumini”&. 


”5 Înţelepciunea lui Solomon 7, 14. 

7 Înţelepciunea lui Solomon 6, 17-20 (traducere revăzută de noi). 

7” Isaia 53, 5, potrivit Septuagintei. 

“5 Sensul e atestat și în traducerile lui Symmachus și Theodotion la profeți. 

7 „Nu iau parte la educarea (ror5e(a) poporului Meu” (Iezechiel 13, 9, după Septuaginta). 
% „Domnul nu face niciun lucru fără să fi dezvăluit învățătura îndreptării (nou5eia) robi- 
lor Săi” (Amos 3, 9, după Septuaginta). 

% „Eu sunt îndreptătorul (maSevTiic) vostru” (Osea 5, 2, după Septuaginta). 

% Înţelepciunea lui Isus Sirah 24, 28 (traducerea noastră). 

Paideia în iudaismul elenistic și rabinic 


Nu vom insista mult asupra concepției privind paideia în 
această perioadă, deoarece ideile fundamentale privind educaţia 
nu se modifică în mod sensibil. Notăm doar faptul că, în iudaismul 
rabinic al lumii elenistice, sub presiunea tribulaţiilor istorice sufe- 
rite de evrei, precum și a literaturii apocaliptice iudaice care se dez- 
voltă în această epocă, se insistă mai mult asupra istoriei Israelului 
ca o paideia prin suferință și pedepse, care dobândesc acum și un 
pregnant rol purificator. 

Nu putem trece cu vederea grandioasa sinteză a lui Filon de 
Alexandria. În cadrul tentativei sale de a concilia revelaţia vete- 
rotestamentară cu filosofia greacă (în special platonică și stoică), 
Filon vede paideia ca pe formaţia filosofică? a omului prin care 
dobândește o viziune clară a lumii și a lui Dumnezeu, finalul fiind 
dobândirea înțelepciunii autentice. Filon se va strădui să demon- 
streze că acest om ideal care întrunește atât dezideratele educative 
ale Antichității grecești, cât și pe cele biblice, a existat cu adevărat, 
în personalitățile de seamă ale Legii vechi. Astfel, educaţia preco- 
nizată de înțeleptul alexandrin este dublă, atât a trupului, cât și 
a sufletului. Pe lângă educaţia profană, intelectuală și fizică, de 
o mare importanță este cea dobândită în cadrul sinagogii, unde 
omul se desăvârșește în evlavie și pietate. În acest fel, dreptatea 
(Sikonoovvn) se îmbină cu educația obștească (moireta). Educaţia 
urmărește, în primul rând, formarea părţii raționale a omului, con- 
stituind binele cel mai preţios din această viață. 

Prin educaţie, va spune Filon, omul dobândește liniștea și feri- 
cirea, paideia fiind un adevărat dar dumnezeiesc??, lumina sufle- 
tului omenesc, fecioară neprihănită%. Filon echivalează filosofi- 
cul „cunoaște-te pe tine însuţi” cu biblicul îndemn: „la seama la 


8 Cf Cartea lui Baruh 13, 10 (versiunea siriacă). 

% În sensul antic al termenului „filosofie”, care cuprindea atât formaţia umanistă, cât și 
cea științifică și morală. 

& FILON DE ALEXANDRIA, Alegoriile Legii, 2, 229. 

55 Cf. FILON DE ALEXANDRIA, Despre urmașii lui Cain, n8. 

87 Cf. Despre heruvimi, 93. 

8 Cf. Alegoriile legilor, 3, 167. 

8 Cf. Despre agricultură, 158. 

tine însuţi”*. Firește, educaţia iudaică este superioară celei elenis- 
tice, însă o asimilează, cu discernământ și spirit critic, pe aceasta 
din urmă. Toiagul din cadrul ritualului pascal” este un simbol al 
educaţiei, care nu este doar sprijin și călăuză, ci, în funcţie de con- 
text, se poate preschimba în pedeapsă cu caracter pedagogic?. 

Demnă de menţionat este sublinierea valorii veșnice și mân- 
tuitoare a educaţiei în viziunea lui Filon%, educatorul principal al 
sufletului fiind Logosul divin%. Cu Filon ne situăm deja în zona 
misticii: pentru el scopul final al educaţiei este dobândirea virtuţiis 
și contemplarea lui Dumnezeu. Paideia umană este, așadar, o 
simplă reflectare a Sofiei dumnezeiești*, a Logosului. 

Filon rămâne important nu doar pentru influența exercitată 
asupra Părinților Bisericii, cât și pentru că a demonstrat faptul că o 
religie se poate impune culturii vremii numai folosindu-i concep- 
tele și categoriile intelectuale*. Iudaismul nu l-a urmat pe Filon; 
abia teologii creștini îi vor duce munca mai departe, reușind să 
realizeze deplina sinteză între gândirea de tip iudaic-creștin și cea 
elenică. 

Învățământul ebraic vechi nu a fost reglementat oficial, exis- 
tând școli pe lângă templul din lerusalim, dar instrucția primară 
copiii o primeau de la dascăli specializați, care erau plătiți de sina- 
gogi și de comunitate. Aceștia îi învățau scrierea și cititul, manua- 
lul de studiu fiind Torah%. Treptat, figura rabinului dobândește o 
mare autoritate, cei faimoși creând în jurul lor veritabile școli-co- 
munităţi și curente de gândire religioasă. Ulterior, odată cu alcătu- 
irea Talmudului, această operă monumentală va deveni principalul 
manual de studiu alături de Torah. 

Precum spunea H. Heine într-o poezie, Torah a devenit pentru 
iudaismul aflat în pribegie o „patrie portativă”. A fi iudeu auten- 
tic echivala cu asimilarea și aprofundarea Legii lui Moise. Dar, de 


% Facerea 24, 6. 

% Cf. Ieșirea 12, ui. 

% Cf. Despre jertfele lui Abel și Cain, 63; Alegoriile legilor, 2, 89-90. 
% Despre beţie, 14. 

s Cine este moștenitorul lucrurilor dumnezeiești, 79. 

% Despre heruvimi, 3, 6. 

% Despre schimbarea numelor, 203. 

% Chestiuni și răspunsuri la Facere, 22. 

% Cf. W. JAEGER, Cristianesimo primitivo e paideia greca, p. 40. 

% Pentateuhul, primele cinci cărți al Vechiului Testament. 

vreme ce Legea este o lege scrisă - chiar Torah orală'*, care o com- 
pletează sau o tâlcuiește, va fi, începând din primele veacuri d.Hr. 
așternută în scris —, educaţia religioasă iudaică se întemeiază pe 
studiul textelor scrise. Prin urmare, și pe studiul limbii ebraice, 
care deja nu mai era vorbită de câteva secole. După ce creștinii vor 
accepta Septuaginta ca text revelat, evreii o vor abandona, revenind 
la textul ebraic. 

„Educaţiei familiale prescrise de Lege i se adaugă sau i se sub- 
stituie un sistem de învățământ colectiv, în sânul unor școli regulat 
organizate. Sistemul își cunoaște deplina înflorire în imperiul târ- 
ziu, când comportă trei trepte, consacrate mai întâi lecturii Bibliei, 
apoi studiului comentariilor, din ce în ce mai dezvoltate, la Mișna, 
apoi la Talmud. Aceste școli au fost instituite pretutindeni: «casa 
învățăturii» (bet hamidrasch), «casa cărții» (bet sefer) corespund 
sinagogii, casei de rugăciuni, mpooevxri. Și una, și cealaltă, intim 
legate, reprezintă sufletul întregii comunități iudaice: «Atâta timp 
cât vocea lui lacov va răsuna în sinagogi și în școli, mâinile lui Isav 
(a se înțelege: ale Imperiului Roman, persecutor) nu vor fi victori- 
oase». Ele sunt înconjurate de o afecțiune prevenitoare; profeso- 
rul, chiar elementar, este respectat, înnobilat cum e de prestigiul 
cuvântului divin pe care-l revelează copilului: «Trebuie să ai tot 
atâta venerație pentru învățătorul tău ca și pentru Dumnezeu», va 
spune Talmudul.” 

Am prezentat câteva aspecte relevante ale învățământului 
rabinic, dintr-un motiv foarte simplu: Biserica creștină a avut ca 
model pentru structurarea sistemului său pedagogic nu doar 
școlile păgâne, ci și pe cele iudaice, unde cultura cuvântului scris, 
mai mult poate ca în lumea greco-romană, se afla la locul cel mai 
de cinste. „Astfel, de la exigenţele imediate ale pietății până la 
aspirațiile cele mai elevate ale gândirii religioase, totul concura spre 
a impune creștinilor un tip de cultură, și prin urmare o educaţie, în 
care elementul scris să ocupe un loc de frunte. Ar părea normal ca 
primii creștini, atât de intransigenţi în voinţa lor de a se detașa de 
o lume păgână ale cărei erori și tare nu vor înceta să le denunțe, 
să fi creat în consecință, pentru uzul lor, o școală de inspiraţie 


'% Despre care se considera că reprezintă învăţăturile oarecum „ezoterice” comunicate de 
Dumnezeu direct lui Moise pe Sinai și transmise prin viu grai. 
'* H.]. MARROU, Istoria educației în Antichitate, vol. II, pp. 133-134. 

religioasă, distinctă și rivală a școlii păgâne de tip clasic. Or, lucru 
remarcabil, ei n-au făcut-o, cel puţin în cadrul civilizației elenis- 
tice și romane. Și totuși a crea un învățământ orientat spre viața 
religioasă, ale cărui programe, în special, să fie centrate pe studiul 
Cărţilor sfinte, nu era ceva de neconceput; creștinii din Imperiul 
Roman îi aveau sub ochi modelul în școlile iudaice, care tocmai 
atunci își desăvârșeau organizarea."* 


Educaţia în Noul Testament 


Prima atestare notabilă a termenului motSevw în Noul 
Testament o întâlnim în Faptele apostolilor 7, 22, unde ni se spune 
că Moise „a fost învăţat (£nou5ev0n) în toată înțelepciunea egipte- 
nilor”. La fel și Apostolul Pavel menţionează faptul că „este învăţat 
(merouSev6uevog) cu acribie în Legea părintească”'*. El însuși îl 
numește pe evreul autentic, cel care trăiește potrivit Legii, un „edu- 
cator al nesăbuiţilor (maSevTnv â$p6vuwv)"4. 

Apostolul Pavel, deși recunoaște rolul esenţial al Legii, 
de a fi „pedagog spre Hristos” (moi5Saywyog ei XpLoT6v)%, 
afirmă validitatea temporară a Legii, care își află desăvârșirea în 
Hristos, către Care conduce; astfel, rolul Legii vechi este echiva- 
lat cu cel al pedagogului în Antichitate, care îl conducea pe copil 
de acasă la școală. Educaţia prin intermediul Legii corespunde, 
prin urmare, primei vârste din viața umanităţii, când, aseme- 
nea copilului, s-a simţit nevoia existenței unui pedagog spre a-l 
îndrepta către bine și a-l pregăti pe om în vederea primirii lui 
Hristos. Faptul că pedagogii erau, de regulă, sclavi este sem- 
nificativ și trimite către aservirea față de păcat prin mijlocirea 
Legii:**. Maturitatea și eliberarea vin doar prin Hristos! când 


i H.1. MARROU, Istoria educației în Antichitate, vol. Îl, p. 134. 

'% Faptele 22, 3. 

'*+ Romani 2, 20, 

'% Galateni 3, 24. 

6 Cf. Galateni 3, 22-23; 4, 3. 

07 „Zic însă: câtă vreme moștenitorul este copil, nu se deosebește cu nimic de rob, deși 
este stăpân peste toate; ci este sub epitropi și iconomi, până la vremea rânduită de tatăl 
său. Tot așa și noi, când eram copii, eram robi înțelesurilor celor slabe ale lumii; iar când a 
venit plinirea vremii, Dumnezeu a trimis pe Fiul Său, născut din femeie, născut sub Lege, 
ca pe cei de sub Lege să-i răscumpere, ca să dobândim înfierea. Și, pentru că sunteți fii, 

tânărul aflat în grija pedagogilor și tutorilor devine fiu liber și 
moștenitor al lui Dumnezeu. 

Același termen mou6evw este întâlnit în Noul Testament și cu 
înțelesul de „a pedepsi”, în Luca 23, 16 și 22, cu referire la pedeapsa 
pe care Pilat voia să l-o administreze lui lisus Hristos înainte de 
a-L elibera. În Evrei 12 regăsim dezvoltată vechea temă iudaică a 
suferinţei cu rol pedagogic. Astfel, Dumnezeu-Tatăl îi îndreptează 
și corectează pe fiii neascultători prin încercări și suferinţe, dar, 
spre deosebire de Vechiul Testament, acum suferinţa creștinului 
are valoare soteriologică întrucât se identifică celei a lui Hristos, 
creștinul dobândind, prin suferinţă și prin acţiunea Duhului, sta- 
tutul de fiu al lui Dumnezeu. În Apocalipsa 3, 19 se reia o veche 
temă din literatura sapienţială iudaică, a Dumnezeului Care „mus- 
tră și pedepsește (rrou6evw) pe cei pe care îi iubește”, 

Noul Testament va relua și o altă motivaţie a suferinţei (pre- 
zentă în special în Cartea lui lov și în cărţile profetice), aceea a 
valorii purificatoare“? a tribulaţiilor și necazurilor: „Răbdaţi spre 
înțelepţire (<ig marSsiav vmoutvere), Dumnezeu Se poartă cu voi 
ca faţă de fii. Căci care este fiul pe care tatăl său nu-l pedepsește?" 
În acest caz nu este vorba de o pedeapsă ori de vreo răzbunare, ci 
de o îndreptare părintească în vederea desăvârșirii creștinului". 
Aceasta se va constitui în ceea ce Sfântul Chiril al Alexandriei va 
numi „educaţia evanghelică (eGoyyeiukrj naiSevoic)”"*, superioară 
celei a Legii din Vechiul Testament (noSeia v6uov). „Educaţia 
evanghelică” se identifică, în cele din urmă, cu sfinţenia: „Apoi, 
dacă am avut pe părinţii noștri după trup, care să ne certe, și ne 
sfiam de ei, oare nu ne vom supune cu atât mai vârtos Tatălui 


a trimis Dumnezeu pe Duhul Fiului Său în inimile noastre, care strigă: «Avva, Părinte! 
Astfel, dar, nu mai ești rob, ci fiu; iar de ești fiu, ești și moștenitor al lui Dumnezeu, prin 
lisus Hristos” (Galateni 4, 1-7). 

8 Vezi 1 Corinteni n, 32, și 2 Corinteni 6, 9. Sensul „extrem” de „pedeapsă” al verbului 
nou6evw este întâlnit în 1 Timotei 1, 20: „Dintre aceştia sunt Imeneu și Alexandru, pe care 
i-am dat satanei, ca să se înveţe (nou5evOiov) să nu hulească”. 

109 Evrei 12, 7. 

"> Acesta este conștient că desăvârșirea aparține eshatonului (cf. Filipeni 3, 12) și își are 
temelia în Hristos: „Cu ochii ațintiți asupra lui lisus, începătorul și plinitorul credinței, 
Care, pentru bucuria pusă înainte-l, a suferit crucea, n-a ţinut seama de ocara ei și a șezut 
de-a dreapta tronului lui Dumnezeu. Luaţi aminte, dar, la Cel care a răbdat de la păcătoşi, 
asupra Sa, o atât de mare împotrivire, ca să nu vă lăsaţi osteniţi, slăbind în sufletele voas- 
tre. În lupta voastră cu păcatul, nu v-aţi împotrivit încă până la sânge” (Evrei 12, 2-4). 

" Comentariu la profetul Zaharia, 83. 

duhurilor, ca să avem viaţă? Pentru că ei, precum găseau cu cale, ne 
pedepseau pentru puţine zile, iar Acesta, spre folosul nostru, ca să 
ne împărtășim de sfințenia Lui”2. 

În Noul Testament, în special în epistolele pastorale, se va 
contura și un program sui generis de educaţie creștină, preponde- 
rent morală. Astfel, Vechiul Testament este recomandat ca instru- 
ment principal al educației creștine: „Ioată Scriptura este insu- 
flată de Dumnezeu și de folos spre învățătură, spre mustrare, spre 
îndreptare, spre înțelepțirea cea întru dreptate, astfel ca omul lui 
Dumnezeu să fie desăvârșit, bine pregătit pentru orice lucru bun'">. 
Identificăm și sfaturi concrete pentru educarea copiilor în episto- 
lele pauline: „Copiilor, ascultați pe părinții voștri întru toate, căci 
aceasta este bine-plăcut Domnului. Părinților, nu ațâţaţi la mânie 
pe copiii voștri, ca să nu se deznădăjduiască”"+. Chiar dacă nu ni se 
furnizează detalii despre metodele concrete de educaţie, principiul 
paideic este formulat cu claritate: „Și voi, părinților, nu întărâtați 
la mânie pe copiii voștri, ci creșteți-i întru învățătura și certarea 
Domnului”ss. 

Biserica primară”, urmând, de fapt, linia teologică apostolică, 
a recuperat Vechiul Testament, distanțându-se de unele curente 
(precum marcionismul) care voiau să elimine identitatea iudaică 
din creștinism. Astfel, ca și Sfântul Pavel, Părinţii Bisericii din pri- 
mele două secole au recunoscut importanţa absolută a Vechiului 
Testament, nu doar ca pedagog spre Hristos, ci ca pe Revelaţie 
divină autentică și rezultat al lucrării harice a Aceluiași Duh Sfânt 
Care a inspirat și Revelația noutestamentară. Astfel, în pietatea 
bisericească, Vechiul Testament va dobândi o pregnantă valoare 
educativă în formarea creștină". Recuperarea alegorică a Vechiului 


"2 Evrei 12, 9-10. Cf. şi Matei 5, 48. 

"3 2 Timotei 3, 16-17. 

"+ Coloseni 3, 20-21. 

"5 Efeseni 6, 4. 

“5 „Primele generații creștine n-au avut a clarifica atât pedagogia creștină, cât politica 
creștină; urmărind ceea ce era mai presant, ele au edificat structurile fundamentale, cele 
mai profunde, ale întregii civilizaţii creştine ce avea să vină: o dogmatică, o morală, o dis- 
ciplină canonică, o liturghie” (H.I. MARROU, Istoria educaţiei în Antichitate, vol. II, p. 134). 
+7 Fericitul Ieronim va propune în Epistola 107, 12, o adevărată programă de studii biblice 
pentru copii: „Să învețe mai întâi Psaltirea, fiindcă psalmii o vor face să uite cântecele 
[lumești]. Apoi Pildele lui Solomon o vor instrui pentru viaţă. Prin Ecclesiast va învăța 
să calce în picioare toate cele ce țin de lume. Cu lov va urma pildele de virtute și răb- 
dare. Să treacă apoi la Evanghelii, pe care nu trebuie să le mai lase din mână. Să se adape 

Testament (care conține elemente cel puțin deconcertante pentru 
morala și sensibilitatea neotestamentare) avea ca model prece- 
dentele similare ale filosofilor din perioada elenistică. Aceștia au 
reacționat la exilarea poeţilor din polis-ul platonic prin interpreta- 
rea alegorică a lui Homer și Hesiod și a altor poeţi greci. Preluând 
modelul acesta, Filon de Alexandria va interpreta și el alegoric 
pasajele problematice din Vechiul Testament, marele gânditor ale- 
xandrin fiind, de fapt, modelul acestei recuperări alegorice pentru 
Părinţii Bisericii. 

Maestrul prin excelenţă, veritabilul Rabbi rămâne însă lisus 
Hristos. Mântuitorul Și-a început activitatea învățătorească 
într-un mod similar rabinilor vremii, însă, treptat, personalitatea 
Sa divino-umană va depăși cu totul activitatea specifică acestora. 
Nu doar din cauza conținutului concret al învățăturii, cât pentru 
faptul că aceasta era pătrunsă de Duhul Sfânt, Care era împărtășit 
ascultătorilor care credeau în El. Totodată, Mântuitorul era Însuși 
Dumnezeu, iar această autoritate transcendentă răzbătea din 
cuvintele Sale: „Și erau uimiţi de învățătura Lui, căci El îi învăţa pe 
ei ca Cel care are putere':, iar nu în felul cărturarilor”:9. În același 
timp, învăţătura hristică avea nu doar puterea de a tămădui, de a 
izgoni diavoli, ci și pe aceea de a transforma și mântui sufletele 
oamenilor. 

Principalele idei educative ale Sfintei Scripturi, precum 
și Sfânta Scriptură însăși, vor constitui fundamentele peda- 
gogiei creștine dezvoltate treptat de Biserica primară, dez- 
voltare care poate fi urmărită parcurgând literatura patris- 
tică. Sfântul Vasile cel Mare, în introducerea la Omiliile sale la 
Psalmi, va discerne în cadrul Psaltirii o autentică pedagogie a 
Duhului Sfânt, iar Sfântul Grigorie de Nyssa va utiliza adeseori 
expresii de genul: „Cutare carte biblică ori cutare aghiograf ne 


cu toată bunăvoința din Faptele [apostolilor] și Epistole. După ce își va fi umplut tezau- 
rul inimii cu aceste bogății, să înveţe pe de rost Profeții și Heptateuhul, cărțile Regilor și 
Paralipomena, de asemenea scrierile lui Ezdra și Estera; la sfârșit, va putea învăţa, fără pri- 
mejdie, Cântarea Cântărilor. Dacă o va citi pe aceasta din urmă la început, va fi vătămată, 
neînţelegând că sub cuvintele trupești se ascunde nunta spirituală”, 

"5 Termenul £tovoia are înţelesul de „putere politică, autoritate, îndreptățire, legitimi- 
tate”, nefăcând referire la o forţă tainică a cuvintelor, cum s-ar putea crede din traducere. 
"9 Marcu 1, 22. 

* „Și s-au spăimântat toți, încât se întrebau între ei, zicând: «Ce este aceasta? O învățătură 
nouă și cu putere; căci și duhurilor necurate le poruncește, și | se supun»” (Marcu i, 27). 

educă..."2. Sfântul Duh este supremul pedagog ce ne inițiază în tai- 
nele cunoașterii lui Dumnezeu, cu nemărginită grijă și atenţie la 
capacitatea limitată de înțelegere a celor educați. 


Biserica și paideia clasică 


Înainte de a trasa câteva coordonate ale concepției educative a 
Bisericii antice, se cuvine a preciza că educaţia antică greco-romană 
în general - iar cea creștină în special - era preponderent literară. 
De aceea, este necesar să precizăm și să clarificăm anumite aspecte 
specifice literaturii creștine în raport cu literatura și cultura antică 
în general. 

Deși nu este o religie a cărții, cum se afirmă deseori în mod gra- 
tuit':, creștinismul nu s-a putut lipsi de o literatură proprie. Iniţial, 
comunitatea celor care L-au urmat pe lisus Hristos (în majoritate 
iudei) a utilizat scrierile Vechiului Testament (în special cele ale 
profeților și Psalmii), apoi cele alcătuite: în sânul noii comunităţi 
(dintre care unele vor constitui viitorul Nou Testament), apoi și-a 
creat o bogată literatură proprie. În paralel, apar și opere literare 
propriu-zise, care, deși la început refuză expresivitatea și calitățile 
literare, treptat vor realiza o fericită sinteză între „graţia elenă a 
Parnasului și harul creștin al Taborului”"24. 

În Biserica creștină primară au existat curente extremiste care 
au dorit excluderea Vechiului Testament din identitatea creștină, 
însă tentativele de acest gen au rămas marginale și au fost respinse 
cu vehemenţă de Părinţii Bisericii. Într-un fel asemănător, au fost 


= Cf W. JAEGER, Cristianesimo primitivo e paideia greca, p. 120. 

2 Nu Biblia a născut Biserica, ci Biserica a dat naștere Bibliei, sub inspiraţia Duhului 
Sfânt. „Credinţa este din auzire” (Romani 10, 17). Prima scriere a Noului Testament, 
Epistola întâi către tesaloniceni, este scrisă la mai bine de douăzeci de ani de la răstignirea 
lui Hristos, iar abia în 367 (SFÂNTUL ATANASIE CEL MARE, Epistola festivă, 39) se definiti- 
vează canonul Sfintei Scripturi. 

3 Ştiinţa biblică modernă a infirmat mitul „propovăduirii strict orale” a creștinismului. 
Încă de la începuturile comunității evreilor care L-au urmat pe lisus, au existat colecţii 
de logia (antologii de apoftegme rostite de Mântuitorul). A se vedea prologul Evangheliei 
după Luca, unde se amintesc nenumărate scrieri și istorisiri cu privire la lisus. 

24 loan G. COMAN, Probleme de literatură și filosofie patristică, Editura Institutului Biblic 
și de Misiune al Bisericii Ortodoxe Române, București, 1995, p. 9. 

eliminate tacit unele tendinţe culturale care doreau excluderea 
oricărei moșteniri greco-latine din cultura creștină: „Literatura 
creștină nu urmărește în chip esenţial finalități estetice, fiind o 
literatură motivată de susținerea și răspândirea religiei creștine, 
dar nici nu este lipsită de valoare estetică. Ruptura față de litera- 
tura necreștină n-a fost totală. Se poate mai degrabă vorbi de o 
alternanță între discontinuitate și continuitate. Autorii creștini nu 
se izolează de tendinţele estetice generale ale literaturii latine. Ei 
sunt înrâuriți de cultura păgână a vremii, pe care concomitent o 
combat și încearcă s-o integreze". 

Se impune precizat faptul că scrierile Noului Testament însele 
nu resping cultura păgână, ci, dimpotrivă, o valorifică în scopuri 
misionare. Clement Alexandrinul este, poate, primul care a iden- 
tificat citatul din astronomul Aratus din Faptele apostolilor 17, 28, 
precum și cele din poetul Epimenide (Tit 1, 12) și din dramaturgul 
Menandru (1 Corinteni 15, 33). Clement însuși se va strădui, prin 
operele sale, să demonstreze că și cultura greacă, în special filoso- 
fia, a constituit un „pedagog spre Hristos”, așa cum Legea veche a 
fost pentru evrei un pedagog către Mântuitorul. 

Deși creştinismul se afla în primele veacuri în situația de 
religio illicita, această situaţie nu a împiedicat dezvoltarea unei 
literaturi creștine remarcabile, dimpotrivă, a generat necesita- 
tea abordării unor forme literare cu un impact imediat asupra 
realităţii, de pildă literatura apologetică, polemică, epistolele etc. 
Rolul esenţial al acestei literaturi era unul misionar, dar și edu- 
cativ-moral, în special după diminuarea atmosferei eshatologice 
și a tensiunii apocaliptice care a dominat întrucâtva comunitatea 
creștină primară. Înţelegând că Parusia nu este atât de aproape 
cum se credea inițial, Biserica va concepe și realiza un program 
educativ-formativ pentru noii săi membri, în principal adulții 
nou-botezaţi, apoi, în familiile creștine, copiii: „A-și crește copiii 
în mod creștinesc, a-i face să participe la tezaurul credinței, a 
le inculca o disciplină sănătoasă în materie de viață morală este 
datoria fundamentală a părinţilor. Există aici ceva mai mult decât 
conţinea tradiția romană: creștinismul depinde sub acest aspect 
esențialmente de tradiția ebraică pe care o prelungește și în care 


"5 Eugen CIZEK, Istoria literaturii latine, Editura Adevărul S.A., București, 1994, vol. II, 
P: 783. 

accentul pus pe rolul familiei în formarea conștiinței religioase 

era atât de marcant. Datorie imprescriptibilă: vechea Biserică ar | 
fi judecat cu severitate părinții creștini de azi, care se consideră | 
absolviţi când și-au abandonat responsabilitățile în mâinile unui | 
profesor sau ale unei instituții” 26. 

Pedagogia clasică urmărea formarea unui tip ideal de 

om-cetăţean, dezvoltat armonios psiho-fizic, sănătos trupește | 
și cultivat, în care se îngemănau valorile morale cu frumuseţea | 
și cultura spirituală (kalokagathia). Dar acest tip de educaţie era 
limitat doar la o minoritate, a cetăţenilor liberi, nefiind accesibil 
sclavilor, barbarilor, celor umili și majorităţii femeilor'” în general. 
Spre deosebire de religiile din lumea greco-romană, creștinismul 
este o religie marcată de o moralitate mult mai strictă, de aceea și 
idealul pedagogic este reprezentat de nimeni altul decât de Însuși 
Hristos:%8. 

Scriitorii creștini din primele veacuri vor propune o forma men- 
tis în care omul cultivat după norma elenă a muzelor se deschide 
harului prin credinţă și botez. De la opoziţia inițială a Didascaliei 
apostolilor (secolul al III-lea d.Hr.)%, care considera că Biblia este 
suficientă pentru mântuire, iar cărțile păgâne diabolice”, și până 
în momentul în care Biserica va permite tineretului creștin să se 
formeze în școlile antice, nu va trece prea mult timp. 

Tertulian, alături de alți teologi creștini, a resimţit și analizat 
ca nimeni altul elementele idolatre și imorale care pătrunseseră în 
școala clasică și a fost pe punctul de a interzice creștinilor studi- 
ile profane'>, dar, datorită discernământului său, a înţeles că este 


5 H.]. MARROU, Istoria educației în Antichitate, vol. II, p. 131. 

27 Cf. Marius ȚEPELEA, Aspecte ale vieţii sociale în Biserica primară, Ed. Emia, Deva, 2004, 
p. 73: 

8 „Până vom ajunge toţi la unitatea credinţei și a cunoașterii Fiului lui Dumnezeu, la 
starea bărbatului desăvârșit, la măsura vârstei deplinătăţii lui Hristos” (Efeseni 4, 13). 

29 Cf. H.l. MARROU, Istoria educaţiei în Antichitate, vol. ÎL, p. 138. 

50 Se impune făcută precizarea că nu putem considera normativă și general aplicabilă 
o afirmaţie dintr-o scriere creștină veche, deoarece Biserica era răspândită pe un areal 
extrem de vast, fiecare Biserică locală având opinii și atitudini diferite cu privire la rapor- 
tul dintre cultura profană și credinţă. Creștinismul antic nu a fost nicidecum un bloc 
monolitic, unitar; iar comunicarea dintre Biserici era destul de dificilă. Ulterior, va avea 
loc, treptat, uniformizarea creștinismului, dar niciodată aceasta nu va fi perfectă, blocuri 
distincte subzistând până astăzi. 

'» Cf H.I. MARROU, Istoria educației în Antichitate, vol. 1, p. 139. A se vedea și pp. 138-140. 
52 Cf. H.L. MARROU, Istoria educației în Antichitate, vol. IL, 141. 

imposibilă formarea creștinului în absenţa culturii profane. În pri- 
mele veacuri, de regulă, profesorilor creștini li se va interzice pro- 
fesarea în școlile necreștine', deoarece sunt puși în situaţia de a 
preda idolatria altora'4 și de a lua parte la ritualurile păgâne asoci- 
ate învățământului, ceea ce ar însemna apostazie de la creștinism. 
Creștinii simpli pot studia în școlile profane, dar numai cei bine 
întăriți în credință. lată analiza lui Tertulian: „Trebuie să cercetăm 
chiar și în legătură cu învățătorii din școli și cu ceilalți învățători 
într-ale cărturăriei și, mai mult decât atât, să nu ne îndoim că aceștia 
sunt apropiaţi de idolatria cea cu multe chipuri. Mai întâi pentru că 
aceștia trebuie să predice zeii neamurilor, să le spună numele, nea- 
murile, poveștile, podoabele ce-i cinstesc pe fiecare dintre ei, apoi 
să respecte ceremoniile și sărbătorile tuturor, pentru ca în numele 
acestora să-și ceară câștigul. Ce învăţător de școală va mai veni la 
Quinquatrii fără o tablă a celor șapte idoli? [...] Flaminii și edilii 
aduc sacrificii; școala e cinstită în zile de sărbătoare anume alese. 
La fel se întâmplă la sărbătoarea nașterii idolului; toată podoaba 
diavolului e adunată atunci... 5%. Exagerări de acest fel, potrivit 
cărora filosofii greci sunt „patriarhii ereticilor”, vor continua“ 


53 Cu toate acestea, măsurile anticreștine luate de Iulian Apostatul vor lăsa fără loc de 
muncă mulți profesori creștini care predau în școlile păgâne ale vremii. Însă, în vre- 
mea lui Tertulian, literatura creștină nu dobândise încă o individualitate distinctă, nici 
învățământul creștin nu avea la dispoziţie o cultură literară creștină proprie foarte dez- 
voltată. De aceea, scriitorul cartaginez va recomanda în aceeași lucrare Despre idolatrie, 
X, ca profesorii creștini să nu mai predea în școlile păgâne, pentru a nu fi nevoiți să pro- 
povăduiască indirect și inevitabil idolatria și politeismul: „Le este îngăduit mai degrabă 
credincioșilor să învețe ei înșiși literatura decât să-i înveţe pe alţii. Căci motivul pentru 
care înveți tu însuți nu-i același pentru care îl înveți pe altul. Dacă un credincios îi învață 
pe alţii literatura plină de predicarea idolilor, în timp ce-i învaţă, de bună seamă, reco- 
mandă; în timp ce le spune, afirmă; în timp ce recheamă în amintire, aduce mărturie. 
Îi numește cu numele de «dumnezei», când Legea oprește, cum am spus, să fie numiţi 
«dumnezei» și numele acesta să fie luat în deșert” (Despre idolatrie, X, în: TERTULIAN, 
Despre idolatrie și alte scrieri morale, ed. îngrijită de Claudiu T. ARIEȘAN, Ed. Amarcord, 
Timișoara, 2001, p. 73). 

4 Învăţământul antic era structural impregnat de păgânism, nu doar sub aspectul 
conţinutului, ci și sub cel al organizării și desfășurării lui. 

"5 Referire la cele șapte planete. 

"5 Despre idolatrie, X, în: TERTULIAN, Despre idolatrie și alte scrieri morale, 2001, p. 73. 

57 TERTULIAN, Împotriva lui Hermoghene, 8, 3. 

58 „Ce este între Atena și Ierusalim, între Academie și Biserică, între eretici și creștini? 
Așezământul nostru derivă din Porticul lui Solomon. Să fie atenţi cei care au pus în 
circulație un creștinism stoic, platonic și dialectic... (TERTULIAN, Despre prescripția împo- 
triva ereticilor, VII, 9). Cuvintele i-au produs o impresie puternică Fericitului leronim, 

până la Epifanie de Salamina, care, de pildă, atribuia toate erorile 
lui Origen culturii sale filosofice». 

Cu toate acestea, necesitatea studiilor profane este afirmată 
cu claritate de Tertulian, cultura, în special cea literară, având un 
rol determinant în cadrul activităţii didactice a Bisericii, deoarece 
reprezintă un factor esenţial în formarea personalității umane. 
Este demn de admiraţie acest credo umanist al lui Tertulian: „Știm 
că se poate spune: dacă nu le e îngăduit robilor lui Dumnezeu să 
înveţe pe alții scrierile păgâne, nu li se va îngădui nici să le învețe 
ei înșiși! Și cum ar putea fi cineva pregătit pentru înțelepciune [fie 
ea doar] cea omenească sau pentru orice înțeles sau faptă, când 
singurul mijloc |de învățătură] pentru toată viaţa e literatura? Cum 
să înlăturăm învățăturile lumești fără de care nici cele sfinte nu pot 
exista? Să vedem deci nevoia învățăturii literare: să ne gândim că, 
pe de o parte, ea nu poate fi îngăduită, pe de alta, nu poate fi lăsată 
la o parte”. 

Biserica nu va urma pe Tertulian cel din discurs, ci pe Tertulian 
cel din operele sale, în care a îmbinat ca nimeni altul creștinismul 
și cultura clasică, devenind astfel unul dintre primii și cei mai mari 
teologi creștini, demonstrând o dată pentru totdeauna că teologia 
nu poate exista în afara culturii, nici împotriva ei. Linia directoare, 
sintetică și echilibrată care se va impune va fi cea a Sfântului Vasile 
cel Mare din Omilia către tineri, unde va statua via regia a educației 
creștine, care va prelua critic și selectiv tot ce este util și neprimej- 
dios din cultura antică. 

Deja Tradiţia apostolică a Sfântului Ipolit accepta profesia 
de profesor pentru un creștini“. Biserica creștină a pledat pentru 
osmoza dintre elenism și creștinism, încât, încă din anul 264, la 
Alexandria titularul catedrei de filosofie aristotelică era creștinul 
Anatolios, iar în 268, la Antiohia, un preot creștin, Malchion, 
va deschide o școală de retorică'2. Înaintea lor, ferventul creștin 


care nu face altceva decât să reproducă ideea într-un alt veșmânt literar: „Ce are în comun 
Hristos și Belial, Horatius și Psaltirea, Vergilius și Evangheliile?” (Epistola 22, 29). 

39 Panarion, 64. 

4 Despre idolatrie, X, în: TERTULIAN, Despre idolatrie și alte scrieri morale, pp. 73-74. 

“: Însuşi Sfântul Ipolit întemeiase o școală creștină la Roma. „Discipolii acestuia din urmă 
îl onoraseră cu o statuie reprezentându-l în atitudinea unui filosof care predă, așezat 
pe un tron (pe care-i gravaseră lista operelor și tabelul computului său pascal)” (H.I. 
MARROU, Istoria educației în Antichitate, vol. II, pp. 148-149). 

"2 Cf. H.. MARROU, Istoria educației în Antichitate, vol. Il, p. 143. 

Origen deschisese o școală de gramatică la Alexandria, la vârsta de 
șaptesprezece ani, pentru a-și putea întreține familia, pe care mar- 
tiriul tatălui său - urmat de confiscarea averii - o lăsase fără mij- 
loace de trai. Persecuţia lui lulian Apostatul din 362 va găsi cate- 
drele de elocinţă de la Roma și Atena ocupate de creștini, respectiv 
Marius Victorinus și Prohairesios'%. 

Legea lui lulian Apostatul din 362 a încercat să stopeze tocmai 
procesul care începuse și era deja ireversibil: fuziunea dintre clasi- 
cism și creștinism. „Lextul însuși al legii se referea numai la supu- 
nerea exercitării profesiei pedagogice unei autorizări prealabile din 
partea municipalităților și sancțiunii imperiale, sub pretextul asigu- 
rării competenţei și moralității personalului didactic. Dar, printr-o 
circulară anexă, lulian preciza ce trebuia să se înțeleagă prin mora- 
litate. Creștinii care-i explică pe Homer sau Hesiod fără a crede în 
zeii pe care acești poeți îi pun în scenă sunt acuzaţi de lipsă de leali- 
tate sau onestitate, din moment ce predau lucruri în care nu cred. Ei 
sunt somați fie să-și renege credința, fie să renunţe la învățământ. Se 
poate spune, fără urmă de paradox, că, prin această măsură, lulian 
crea prima școală confesională, investită cu misiunea unei propa- 
gande religioase. Demnă de remarcat este atmosfera de perfectă 
neutralitate în care se desfășurase învățământul superior în această 
a doua jumătate a secolului al IV-lea. Fie că profesorii sunt creștini, 
fie păgâni, valoarea lor pedagogică este cea care atrage în jurul lor 
studenții, indiferent de credință. Un păgân convins ca Eunapios își 
face un titlu de onoare din a fi fost elevul creștinului Prohairesios; 
pe loan Hrisostom, deși crescut într-o atmosferă foarte creștină de 
pioasa lui mamă, Antusa, nimic nu l-a împiedicat să urmeze cur- 
surile păgânului Libanius. Și se pare că nici unul, nici celălalt n-au 
înfruntat riscul de a se vedea convertiți.":44 

Reacţia creștinilor a fost vehementă, „reacție, de asemenea, 
foarte ingenioasă: somaţi de împărat să se mulțumească cu «a merge 
în bisericile lor de galileeni pentru a-i comenta acolo pe Matei 
și Luca», ei nu s-au resemnat să fie astfel excluși de la avantajul 
tradiţiei literare și și-au asumat datoria de a improviza texte de stu- 
diu, clasici de substituire. A fost opera celor doi Apolinarie, tatăl 


:% Cf. H.L. MARROU, Istoria educației în Antichitate, vol. II, p. 143. 

:4 H.]. MARROU, Istoria educației în Antichitate, vol. II, p. 144. 

'%5 Apolinarie de Laodiceea, cel ce va fi condamnat la Sinodul al II-lea Ecumenic pentru 
unele deviații hristologice. 


JR 

și fiul, doi profesori alexandrini veniți să facă avere la Laodiceea, 
în Siria, unde zelul lor pentru literatură îi dusese, un moment, la 
excomunicare. Ei au întreprins adaptarea Pentateuhului la stilul 
homeric, a cărţilor istorice din Vechiul Testament la stilul drama- 
tic și așa mai departe, utilizând toate genurile și toate schemele 
metrice, de la comedia lui Menandru până la oda pindarică. Cât 
despre scrierile din Noul Testament, ele au fost tratate ca dialoguri 
imitate după Platon". 

Retorica uneori inflamată a unor scriitori creștini împotriva 
culturii păgâne ascundea, de fapt, o dorinţă sinceră a neofitului de 
a-și afirma noua identitate creștină în raport cu vechea identitate 
păgână. Astfel, în veacul al IV-lea putem găsi situaţii oarecum para- 
doxale: păgânul Eunapios studiase la școala creștinului Proeresius, 
iar creștinul loan Gură de Aur la cea a păgânului Libanius'7. 

Teologii creștini vor atenționa asupra faptului că arta și cul- 
tura păgâne trebuie integrate celor creștine, „purificate”, în măsura 
posibilităţii, de aspectele lor politeiste și idolatre, spre a le face apte de 
a fi inserate în sistemul educativ al Bisericii. Educaţia clasică trebuie 
precedată însă de o solidă educaţie religioasă creștină - dobândită în 
familie —, care să fortifice credința adolescentului împotriva eventua- 
lelor primejdii ce l-ar amenința din partea religiei greco-romane, indi- 
solubil legată de cultura sa“. A utiliza cultura păgână învățând-o pen- 
tru sine, dar nu predând-o altora, ar putea părea un paradox, care este 
însă explicabil prin influența mentalităţii stoice: înțeleptul gândește 
că sănătatea trupului nu are nicio importanţă, dar o îngrijește atent, 
disprețuiește bogăţiile, dar le administrează cu minuțiozitate. Învață 
de la altul, dar nu pe altul, așa cum spunea chiar Seneca”. 

În contextul noii sinteze vor apărea inevitabile probleme la 
contactul creștinismului cu sistemul educațional antic, impregnat 
de păgânism. Va dura până ce creștinii își vor crea propriile școli, 
astfel că, multă vreme, vor fi nevoiţi să frecventeze instituţiile 
de învățământ ale lumii antice. Cooperarea dintre teologie și 


46 HI. MARROU, Istoria educaţiei în Antichitate, vol. IL, pp. 144-145. 

17 Cf. Giancarlo RINALDI, Cristianesimi nell antichită, Edizioni GBU, Roma, p. 512. 

13 Cf. Jean Claude FREDOUILLE, Tertullien et la conversion de la culture antique, Etudes 
Augustiniennes, Paris, 1972, pp. 420-421. 

19 Cf. ].C. FREDOUILLE, Tertullien et la conversion... p. 422. 

50 „Creștinismul ajunsese să fie conștient de opoziţia sa radicală față de civilizaţia gre- 
co-latină în sânul căreia se dezvolta. Dar [...] trebuia oare renunţat la tehnicile ei didac- 
tice, literare, științifice, filosofice, și reluat totul de la zero, doar cu Biblia în mână? Oare 

clasicism a fost o „soluţie rezonabilă și deopotrivă inevitabilă: 
constatăm în fapt că toți gânditorii creștini care au avut sufici- 
entă anvergură intelectuală pentru a cântări fără greș implicaţiile 
acestei probleme au căzut de acord asupra principiului de urmat: 
respingerea elementelor incompatibile cu viața religioasă, alegerea 
și reținerea celor ce pot fi folosite într-un fel sau altul de către o 
inteligență aflată în slujba credinţei. Aceasta era, începând din a 
doua jumătate a secolului al II-lea, soluţia pe care o propunea fățiș 
școala creștină din Alexandria prin Clement și Origen; Tertulian, în 
ciuda intransigenţei sale de principiu, era prea inteligent pentru ca 
în cele din urmă să nu ajungă și el la ea”. 

De aceea, se cuvine să citim cu multă rezervă și atenţie afirma- 
țiile care par să condamne cultura greco-romană, acestea reprezen- 
tând, în majoritate, aserțiuni retorice care au rolul de a atenţiona 
asupraelementelorpoliteiste din literatura greco-romană. Totodată, 
este util să reamintim faptul că, de regulă, filosofia greco-romană 
era substanţial antropocentrică, în vreme ce teologia iudeo-creș- 
tină este funciar teocentrică. Luând în considerare acest lucru, nu 
vom mai considera inconsecventă atitudinea creștinilor față de cul- 
tura antică. Creștinismul a făcut numeroase concesii acesteia, iar 
teologii au înțeles că fără ea creștinul nu se poate integra într-o 
societate clădită pe principiile acestei culturi, nici nu poate edifica 
o alta respingând valorile și realizările universal umane, universal 
valabile ale epocii anterioare. 

„Avem destule scrieri, destule poezii, destule cugetări, chiar 
și melodii și cântece, [toate acestea] nefiind născociri, ci lucruri 
adevărate”'54, afirma Tertulian la finele veacului al II-lea d.Hr. 


nu puteau fi împrumutate din această civilizație un anumit număr de elemente utile? 
Intelectualul creștin nu va găsi totuși, în această tradiție antică, ceva bun pe care să-l 
poată absorbi cu folos în propria-i cultură? Cu toate acestea, mulți creștini intransigenți 
au interzis credincioșilor, ca primejdios și nelegiuit, tipul de viață al literatului antic și 
s-au crezut obligaţi să le refuze în același timp orice formaţie intelectuală [...] deoarece era 
destul de anevoios să se preia din tradiţia antică elemente tehnice fără a se lăsa cuceriți de 
spiritul ce o anima” (H.I. MARROU, Sfântul Augustin și sfârșitul culturii antice, traducere 
de Dragan Stoianovici și Lucia Wald, Ed. Humanitas, București, 1996, pp. 319-320). 

'5 H.I. MARROU, Sfântul Augustin..., p. 321. 

= Cf John L. ELIAS, A history of christian education, Krieger Publishing Company, 
Malabar (Florida), 2002, p. 26. 

3 Absolut necesare oricărei forme superioare de viață. Cf Constantin Cucoș, Istoria 
gândirii pedagogice, Editura Universităţii „Al. |. Cuza”, lași, 1997, p. 75. 

'54 TERTULIAN, Despre spectacole, XXIX, 4, în: TERTULIAN, Despre idolatrie și alte scrieri 
morale, p. 57. 

Pasajul este semnificativ pentru dovedirea existenţei și consistenţei 
unei culturi literare și artistice creștine în secolul menţionat. 
Așadar, se simţea nevoia unui sistem de învățământ creștin, fapt 
realizat de ceea ce s-a numit sistemul de școli catehetice' creștine, 
inițiat în formă germinativă încă din epoca apostolică'5$. Aceste 
școli vor fi însemnate centre de cultură creștină, unde se va pro- 
duce sinteza dintre cultura greco-romană și Evanghelie, multe 
principii ale educaţiei antice regăsindu-se în educaţia creștină”. 

Învățământul bisericesc se va dezvolta de timpuriu, sub forma 
școlilor catehetice patronate de Biserică, dar și de persoane parti- 
culare. Cateheza, pe care Sfântul Clement Romanul, în jurul anului 
96 d.Hr., o numea „paideia hristică”5e, a fost dintru început ocazi- 
onală și didactică. Ocazională, când s-a făcut într-un mod neor- 
ganizat, în locuri întâmplătoare, de către cateheți pasageri; cea 
didactică presupune un loc și un spaţiu de timp bine determinate, 
desfășurându-se în cadrul unor instituţii cu autoritate (Biserica, 
școli catehetice), fiind susţinută, desigur, de persoane autorizate 
de aceste instituții, cum ar fi școlile deschise de lustin Martirul, 
Taţian Asirianul și Origen. 


'5 Şi în Antichitatea păgână (în special la orfici, pitagoreici și chiar în școlile platonice) a 
existat un sistem catehetic sui generis. Cf. W. JAEGER, Cristianesimo primitivo e paideia 
greca, p. 9. Cel mai vechi „catehism” creștin este, fără îndoială, Didahia. 

56 Se accentuează mai ales caracterul predării orale a învăţăturii creștine, conținute în 
Revelația dumnezeiască. Desigur, elementele de bază ale catehezei apostolice erau pre- 
luate, pe de o parte, din Noul Testament, iar pe de altă parte, din Tradiţie. Trebuie să 
precizăm, de asemenea, că misiunea de catehizare apostolică nu implica doar aspectul 
didactic, de predare și însușire a doctrinei, ci, deopotrivă, viaţa cultică și disciplinară, 
propriu-zis întreaga activitate misionar-pastorală a Bisericii. Cu alte cuvinte, cateheza nu 
se preocupa numai de împărtășirea cunoștințelor, ci și de integrarea aspiranților la Botez 
în viaţa liturgică și spirituală: rugăciunea, postul, exorcismele, examinarea conștiinței etc. 
557 Accepţiunea de „școală” este diferită de sensul modern. Nu trebuie să ne închipuim 
clădiri special amenajate, nici existența unui corp profesoral ori a unei programe școlare 
bine definite. Aceste școli erau simple cateheze ținute regulat în biserici sau în case par- 
ticulare ori, în cazul așa-ziselor școli catehetice din Alexandria sau alte metropole, se 
poate vorbi de existenţa unor spații speciale puse la dispoziția unui număr de audienți, 
existența unor biblioteci etc., însă școli în sensul mai apropiat de cel actual vor apărea mai 
târziu, în perioada bizantină. Am folosit sintagma „așa-zise școli catehetice”, deoarece 
clasificarea didacticistă în Școala catehetică din Alexandria și Antiohia ș.a.m.d. este deja 
depășită. Aceste școli reprezintă curente de gândire, doctrine exegetice și hermeneutice 
particulare, care pot fi regăsite la autori din arealul celeilalte școli catehetice „rivale” sau 
în cele mai neașteptate părți ale lumii creștine. 

58 Cf. M. ŢEPELEA, Aspecte ale vieții sociale..., p. 74. 

59 "Ev XpLoTa nau6ela (Epistola întâi către corinteni 21, 8). Formula este preluată din 
Efeseni 6, 4. 

Este foarte posibil ca primele școli creștine să fi fost întemeiate 
de gnostici și eretici'%. Poate prima școală creștină cunoscută este 
cea întemeiată de Sfântul lustin Martirul și Filosoful la Roma, imi- 
tând școlile întemeiate de filosofi sau de rivalii eretici: „Eusebiu de 
Cezareea ne spune despre lustin că preda «în veșmânt (sau: în pos- 
tură) de filosof»; își deschideau overitabilă școală (5.5aoxoiciov), a 
cărei adresă era cunoscută. Erau în asemenea măsură filosofi, încât 
se izbeau de ostilitatea oarecum profesională a rivalilor lor păgâni, 
a acelor predicatori de tendinţă cinică, precum un Crescens, din 
partea căruia Sfântul lustin a avut atât de mult de suferit:“. Printre 
auditorii lui lustin se aflau creștini din naștere, ca acel Eucipistos 
ce apare în Actele martiriului său; așadar, lustin nu se limita la 
conferințe de propagandă adresate păgânilor binevoitori, ci trebuie 
să fi ținut cursuri aprofundate, de grad superior. Să observăm că, 
spre deosebire de cateheţi, acești apologeţi nu sunt mandataţi de 
ierarhie; ei sunt laici care predau pe propria lor răspundere, «filo- 
sofi creștini», și nu doctori ai Bisericii”. 

În veacul al doilea, odată cu dezvoltarea pe plan instituțional 
a Bisericii, se va simţi necesitatea unei catehizări mai sistematice 
și mai îndelungate a candidaţilor la botez'$, astfel luând naștere 
o formă eclezială de învățământ, o veritabilă instituţie, catehu- 
menatul. Acesta va dispărea însă odată cu generalizarea botezului 
nou-născuţilor's. Nu vom dezvolta'% aici acest subiect, cititorul 


'% Menţionăm faptul că primul canon biblic și primele comentarii biblice sunt inițiate de 
curentele creștine gnostice. 

'* Fiind chiar martirizat în urma denunțului acestuia la autorităţile imperiale. 

'% H.I. MARROU, Istoria educației în Antichitate, vol. II, p. 148. 

' Cf. Carmen-Maria BOLOCAN, Catehetica și didactica religiei, interferenţe și deosebiri, 
Ed. Performantica, lași, 2005, p. 120. 

'5 Cf. J.L. ELIAS, A history of christian education, pp. 23-24. 

'% Totuși câteva cuvinte sunt necesare pentru înțelegerea principalelor aspecte ale cate- 
hezei ecleziale: „Oricât de important ar fi acest rol al familiei, el nu este totuși decât 
un rol complementar; esenţialul educaţiei religioase îl reprezintă iniţierea doctrinară, 
pe care neofitul o primește de la Biserică, înainte de a fi admis la botez. Morfologic vor- 
bind, creștinismul este o religie misterică: trăsătură mult atenuată azi, din cauza a tot ce 
subzistă, în lumea noastră păgânizată, de la creștinătatea medievală (în bisericile noas- 
tre, cu porțile deschise, oricine poate intra, chiar și un nebotezat poate asista la taina 
euharistică), dar care era foarte pronunţată în Antichitatea creștină. Biserica era aceea 
care, în calitatea ei de Biserică, instruia catehumenul, prin intermediul unui delegat 
special mandatat în acest scop: încă de la primele generaţii creștine, vedem în funcţie 
«profesori», însărcinaţi cu acest învățământ și investiţi, în speță, cu o charismă specifică. 
Instituția catehumenatului s-a dezvoltat progresiv, pe rnăsură ce se multiplica numărul 

putând oricând parcurge studii consistente și bine realizate cu 
această tematică's$. 

Din nefericire, școlile întemeiate de apologeţi și de Origen 
nu au avut o viaţă lungă. Secolele al IV-lea și al V-lea constituie 
un relativ regres al învățământului teologic, cu excepţii notabile, 
firește, înainte de apariţia școlilor de tip medieval: „Dar, trebuie 
s-o subliniem, această cultură de inspiraţie creștină, alimentată de 
o prodigioasă înflorire literară și oratorică din veacurile al IV-lea și 
al V-lea, n-a fost pregătită și susținută de un învățământ corespun- 
zător. Nu mai există școli superioare de religie. Credincioșii nu mai 
beneficiază de altă formaţie decât de cea a catehezei elementare și a 
predicii. Clerul nu se mai formează în școli, ci prin contacte perso- 
nale cu episcopul și preoții mai în vârstă, în sânul preoțimii locale, 
în care se face admiterea uneori foarte devreme, încă din copilărie, 
în calitatea de lector. Astfel, din punctul de vedere al instituțiilor 
pedagogice, există, din secolul al III-lea până în al IV-lea, nu pro- 
gres, ci regresie formală. Când Sfântul leronim, de exemplu, ne 
informează că, în cursul călătoriilor sale de tinerețe în Orient, a 
audiat lecţiile lui Apolinarie la Antiohia, ale lui Didim cel Orb la 
Alexandria, ale lui Grigorie din Nazianz la Constantinopol, tre- 
buie să înțelegem prin asta lecţii private, fără caracter profesoral, 
raporturi personale de la om la om. Cunoaștem bine admirabila 
operă îndeplinită de marii episcopi din secolele IV-V care au fost, 


noilor convertiți; ea și-a căpătat forma definitivă la Roma, prin anul 180, presupunând 
pe atunci un lung noviciat, cu o durată fixată la trei ani, în cursul căreia se desfășura un 
învățământ atent gradat. Destul de curând, se pare, acest învățământ încetează să mai fie 
încredinţat unor didaskaloi specializaţi; cei însărcinaţi cu asta sunt de obicei preoți, deși 
episcopului însuși îi revine sarcina să dea pregătirii în cauză o ultimă desăvârșire: predi- 
cile și tratatele de catehism păstrate de la Sfinţii Grigorie de Nyssa, Chiril din Ierusalim, 
de la Teodor din Mopsuestia, Sfântul Ambrozie, Sfântul Augustin, pentru a nu-i cita decât 
pe cei mai iluștri, atestă la ce nivel remarcabil știuseră marii episcopi din secolul al IV-lea 
să-și situeze învățământul. Bineînţeles, formaţia religioasă nu înceta odată cu primirea 
botezului; într-un anume sens, ea se prelungea, se aprofunda, de-a lungul întregii vieți 
creștine: e suficient să ne gândim la locul pe care-l ocupau în timpul liturghiei lecturile și 
predica” (H.I. MARROU, Istoria educaţiei în Antichitate, vol. Il, pp. 131-132). 

'5 Cf. Victor SAXER, Les rites d'initiation chretienne du ler au Ve siecle, Spoleto, 1988; 
Th. M. FINN, Early Christian Baptism and the Catechumenate: West and East Syria, 
Collegeville, 1992; Th. M. FINN, Early Christian Baptism and the Catechumenate: Italy, 
North Africa and Egypt, Collegeville, 1992; K. MCDONNELL - G.T. MONTAGUE, Iniziazione 
cristiana e battesimo nello Spirito santo. Testimonianze dei primi otto secoli, Roma, 
1993; C. AORISTAN, Il catecumenato, Roma, 1993; G. CAVALLOTTO, Catecumenato antico. 
Diventare cristiani secondo i Padri, Bologna, 1996. 


i 0 E i SI i 


E] STUDIU INTRODUCTIV 
de exemplu, Stântul Vasile la Cezareea, Sfântul loan Hrisostom 
la Constantinopol, Sfântul Ambrozie la Mediolanum sau Sfântul 
Augustin la Hippona. Nu vedem ca ei să fi creat ceva care să ne 
poată duce cu gândul la o școală creștină. Au putut realiza pentru ei 
înșiși un tip remarcabil de cultură creștină, au răspândit-o în jurul 
lor prin exemplu și predică, i-au făcut chiar teoria, cum este cazul 
pentru Sfântul Augustin, definindu-i obiectivele, cadrele și meto- 
dele; n-au căutat însă s-o fondeze pe un sistem de educaţie apro- 
priat. Formaţi ei înșiși în școala clasică, ale cărei lacune și pericole 
le evaluau perfect, găseau normal să i se acomodeze. În secolul al 
VI-lea încă, pe timpul lui lustinianus, occidentalii aflaţi în trecere 
la Constantinopol află, cu un amestec de uimire și admiraţie, că 
există la Nisibis, pe pământ sirian, «școli regulat instituite, în care 
Sfânta Scriptură este obiectul unui învățământ organizat, așa cum 
există, în Imperiul Roman, doar pentru studiile profane, ca grama- 
tica și retorica»”%7. 


Literatura patristică, fundament al educaţiei creștine. 
Creștinism și clasicism 


Doctrina patristică despre educaţie este profund ancorată în 
tradiţia biblică, dar valorifică și transfigurează critic și realizările 
notabile din paideia greco-romană. Mântuitorul Hristos procla- 
mase faptul că pentru a intra în împărăţia Sa se cuvine a deveni 
aidoma prunciloriS, a ne supune autenticei paideia dumnezeiești 
spre a crește în credinţă și în Hristos: „Din EI, tot trupul bine 
alcătuit și bine încheiat prin toate legăturile care îi dau tărie își 
săvârșește creșterea, potrivit lucrării măsurate fiecăruia din mădu- 
lare, și se zidește întru dragoste”:%. Apostolii și primele generaţii 
de creștini au insistat mereu pe importanţa transmiterii nealterate 
a învăţăturii mântuitoare: „la aminte la tine însuți și la învățătură; 
stăruie în acestea, căci, făcând aceasta, și pe tine te vei mântui, și 
pe cei care te ascultă”7. 


'57 H.I. MARROU, Istoria educaţiei în Antichitate, vol. II, p. 151. 
15 Cf Matei 18, 3. 

*5 Efeseni 4, 16. 

:% 1 Timotei 4, 16. 

În primele două secole ale Bisericii, educaţia creștină se limita 
la familie și catehumenat. În această primă perioadă, marcată de 
ostilitatea societăţii antice față de creștinism, urmarea lui Hristos 
ca bază a educaţiei se identifică cu martiriul; cel care își dă viața 
pentru Hristos este imitatorul desăvârșit al Mântuitorului. 

La Alexandria, la începutul veacului al III-lea d.Hr., odată 
cu Clement și Origen se vor pune bazele unei educații creștine 
propriu-zise. Metropola întemeiată de Alexandru cel Mare era 
unul dintre cele mai importante centre culturale ale Antichității. 
Menţionăm doar că adăpostea celebrul Mouseion păgân, că aici se 
tradusese Septuaginta și că tot aici Filon inițiase sinteza iudaismu- 
lui cu elenismul. Activitatea primilor mari teologi creștini, origi- 
nari din acest polis, Panten, Clement și Origen, va pune bazele unei 
veritabile școli, Didaskaleion-ul, școală în măsură să stea alături de 
cele iudaice sau păgâne. 

Clement Alexandrinul (ț 215), deși nu a predat efectiv în 
cadrul Didaskaleion-ului, rămâne unul dintre cei mai importanți 
reprezentanți ai culturii creștine alexandrine și un ctitor al pedago- 
giei creștine prin trilogia sa: Protrepticul, Pedagogul și Stromatele. 
Întreaga sa teologie e o „pedagogie hristologică”, așa cum a fost 
numită. Cu toate că este eclectică și profund ancorată în filoso- 
fie, opera sa rămâne în istorie ca prima tentativă de cristalizare a 
unei culturi creștine într-un raport dinamic cu moștenirea clasică. 
Dumnezeu-Logosul este adevăratul Pedagog, iar învățătura lui 
Hristos nu este o doctrină a unui maestru sau filosof obișnuit, ci 
însuși cuvântul lui Dumnezeu. Diferența fundamentală între orice 
filosofie umană și învățătura creștină este aceea că inițiativa acestei 
paideia suprafirești aparţine lui Dumnezeu, iar nu omului. 

Origen (ț 254) vapune în practică principiile teoretice enunțate 
de Clement, preluând metodologia savanților vremii și creând o 
paideia articulată în școlile coordonate de el la Alexandria, apoi la 
Cezareea Palestinei". Discursul de mulțumire al Sfântului Grigorie 
Taumaturgul, unul dintre foștii săi elevi, alcătuit în 238 la încheie- 
rea studiilor la Cezareea Palestinei, ne prezintă școala lui Origen ca 
o primă „universitate” creștină. Planul de studii era similar celor al 
școlilor păgâne, urmând ca studenţii'? să asimileze fizica, etica și 


" Fondată după exilarea sa din Alexandria de către episcopul Demetrios. 
"2 Precizăm din nou că termenii moderni nu sunt folosiți aici decât în mod metaforic. 

metafizica. Urma apoi exegeza Scripturii, utilizându-se în special 
metoda alegorică!5. 

După cum mărturisește Sfântul Grigorie Taumaturgul, marele 
teolog creștin a fost un veritabil pedagog, întruchipând în per- 
soana sa trăsăturile dascălului ideal, înzestrat cu o artă profesorală 
și talent unice: „Am fost loviți ca de o săgeată de cuvântul său încă 
din prima zi, pentru că era un amestec de blândeţe și seriozitate, 
de convingere și constrângere. Cu toate acestea, noi ezitam să ne 
dedicăm filosofiei, dar nici nu puteam, și nu știu de ce, să ne înde- 
părtăm de el, atrași de cuvintele sale, ca de niște forțe nevăzute. 
Zicea, printre altele, că este imposibil a arăta Stăpânului tuturor 
cuvenita adorare, izvorâtă din acel sentiment propriu numai omu- 
lui dintre toate viețuitoarele [...], fără ajutorul filosofiei:7. Cu astfel 
de cuvinte și multe altele, ne-a imobilizat ca pe niște vrăjiţi și ne-a 
fixat de el, nu știu cum, întocmai ca și cu o putere divină. Totodată, 
ne-a înfipt și boldul prieteniei, ascuţit și pătrunzător, greu de res- 
pins, prin amabilitatea și tonul cu care ne vorbea. Se vedea că nu 
vrea să ne înșele și că, din dragoste față de oameni și dintr-o bună 
intenţie, voia să ne facă părtași ai bunurilor izvorâte din filosofie 
și de celelalte bunuri cu care, mai mult decât pe ceilalţi oameni, 
îl dăruise divinitatea, voia să ne facă părtași ai Dascălului dreptei 
credinţe, ai Cuvântului celui mântuitor, Care duce la desăvârșire pe 
cei care ] se atașează”. 

Tactul pedagogic excepțional al lui Origen este asemănat cu 
iscusința unui grădinar priceput'7s: „Așadar, după ce ne-a cercetat 
în fel și chip, atunci când a ajuns la un rezultat bun, iar noi ne-am 
hotărât să rămânem lângă el, a început lucrul, așa cum face bunul 
agricultor, care are la îndemână fie un teren necultivat și nero- 
ditor, săturat de sare sau cenușă, pietros sau nisipos, fie un teren 
care nu este întru totul steril, ba din contră foarte bun, dar lăsat 


"3 Scoala lui Origen avea un dublu aspect: exoteric, constituit din predarea noțiunilor 
elementare, unde activau ca profesori discipoli ai săi, și cel ezoteric, rezervat exegezei 
alegorice și mistice a Scripturii, nivel la care preda direct magistrul Origen. 

"4 De remarcat importanța in se a culturii profane și în special a filosofiei, nu doar valoa- 
rea ei de simplă ancilla theologiae. 

15 SFÂNTUL GRIGORIE TAUMATURGUL, Discursul către Origen, în: SFÂNTUL GRIGORIE 
TAUMATURGUL, METODIU DE OLIMP, Scrieri, studiu introductiv, trad., note și indici de Pr. 
Constantin CORNIȚESCU, Editura Institutului Biblic și de Misiune al Bisericii Ortodoxe 
Române, București, 1984, pp. 22-23. 

75 Vezi concepţia lui Plutarh privind caracterul organic al educaţiei copiilor. 

în paragină, acoperit de tufe sălbatice și greu de lucrat; sau cum 
face grădinarul iscusit, care altoiește pe planta sălbatică, producă- 
toare de fructe amare, lăstarul aducător de fructe bune; implantat 
în tulpina arbustului sălbatic, altoiul crește împreună cu acesta, se 
transformă într-o plantă unică în felul ei, o plantă ce poartă fructe 
pe un trunchi steril, așa cum este cazul smochinului roditor altoit 
pe trunchiul smochinului sălbatic. Există deci două posibilități: fie 
că planta este sălbatică și neproductivă, iar grădinarul, cu abilitatea 
sa, o face productivă, fie că planta este productivă, dar, nefiind tra- 
tată după cuviinţă, adică nefiind curățată, nici udată, se usucă, se 
sufocă de numărul mare de ramuri care cresc în dezordine, fără să 
ajungă la maturitate deplină și să aducă roade, pentru că ramurile 
se stingheresc reciproc”7. 

Remarcabilă este metoda modernă de predare, una care punea 
accent pe independenţa în gândire, pe cultivarea discernământu- 
lui, a spiritului critic eliberat de orice dogmatism inhibant: „Ne tre- 
zea din somnolenţă, dar nu avansa prea mult, pentru ca nu cumva, 
din cauza lungimii sau subtilității celor spuse, să cădem în inactivi- 
tate. În felul nostru, eram lipsiţi de judecată și foarte îndrăzneţi și 
obișnuiam să acceptăm fără discernământ tot ceea ce se spunea și 
contraziceam adesea pe acela care spunea adevărul. EI încerca prin 
discursurile de care am vorbit și prin diferite alte metode - pentru 
că filosofia are multiple aspecte - să ne obișnuiască să nu aprobăm 
sau să respingem la întâmplare o afirmaţie, ci după ce a fost cer- 
cetată cu luare-aminte. Multe opinii aparent serioase și adevărate 
auziseră urechile noastre și le aprobaseră, deși ele erau mincinoase 
și viclene; el însă ne arată că fuseserăm înșelaţi și că aprobaserăm 
păreri care nu meritau să fie luate în seamă. Auzisem și opinii 
serioase, pe care însă, exprimate în cuvinte simple, le consideram 
minciuni nedemne de crezare și le respingeam; din îndemnul său, 
le-am cercetat cu atenţie și, aflându-le adevărate, am aprobat ceea 
ce mai înainte am respins”. 

Disciplinele predate, în special filosofia, aveau o finali- 
tate practică: formarea caracterului și dobândirea virtuţii. Se 
impune precizat că, pentru Origen, ca și pentru Platon, filosofia'” 


17 SFÂNTUL GRIGORIE TAUMATURGUL, Discursul către Origen, ed. cit., p. 24. 

18 SFÂNTUL GRIGORIE IAUMATURGUL, Discursul către Origen, ed. cit., p. 25. 

7 Reamintim faptul că și în această epocă termenul „filosofie” poate desemna cultura în 
general, nu doar strict disciplina modernă a filosofiei. 

reprezenta o adevărată paideia, un mod de viaţă și de cunoaștere, 
capabilă să-l ridice pe om din lumea aparențelor către lumea auten- 
tică, transcendentă, către Dumnezeu. Fundamentul educaţiei 
este liberul arbitru, fiindcă o fiinţă lipsită de libertate sau una 
desăvârșită nu poate fi supusă procesului educativ. Scopul final al 
educației origeniene era cunoașterea lui Dumnezeu, desăvârșirea 
sufletului, sfințenia și mântuirea: „Totuși, cu tot zelul său, el n-a 
reușit să ne facă înţelepţi, cumpătați și tari, din cauza moliciunii 
și nepăsării noastre. Într-adevăr, noi nu posedăm niciuna dintre 
virtuțile omenești sau divine, nici nu ne apropiem de ele, ba chiar 
suntem departe de ele. Pentru că aceste virtuți sunt foarte mari și 
înalte și la niciuna nu se poate ajunge dacă Dumnezeu nu ne dă 
putere. Noi n-avem înclinații firești spre ele și mărturisim că nu 
ne simțim în stare să ajungem la ele. Pentru că noi n-am făcut, din 
cauza moliciunii și leneviei noastre, tot ceea ce trebuie să facă toți 
cei care doresc cele bune și caută desăvârșirea. Suntem încă departe 
de a fi drepți și înţelepţi și de a poseda vreuna din aceste virtuți. 
Acest om admirabil, prietenul și crainicul virtuților, ne-a făcut să 
le iubim demult cu cea mai aprinsă dragoste, singurul lucru, poate, 
care i-a fost posibil. El ne-a inspirat, graţie virtuţii sale, dragoste 
față de frumuseţea dreptăţii, al cărei chip de aur ni l-a arătat nouă, 
dragoste de înțelepciune”. 

Studierea filosofiei urmărea, pe lângă scopul cultural și moral, 
și unul teologic, auditorii lui Origen având astfel o perspectivă cât 
mai completă asupra evoluţiei concepţiei despre Dumnezeu în cul- 
tura greco-romană. De remarcat insistența studierii exhaustive a 
filosofiei antice, precum și atenţia acordată unor gânditori din afara 
spațiului greco-roman: „Apoi, cât efort ne cerea nouă pentru a ne 
instrui temeinic în legătură cu tot ce s-a spus despre Dumnezeu, 
ca nu cumva să greșim în legătură cu lucrul cel mai important, și 
anume în legătură cu Cel ce este cauza tuturor. Excludem doar scri- 
erile celor care susțin că nu există Dumnezeu, nici Providenţă, ca 
unele care nu slujesc acestui scop. Voia să studiem și să frecventăm 
operele tuturor filosofilor, fără a prefera sau disprețui pe vreunul 
dintre ei, fie el grec, fie barbar, ci să-i ascultăm pe toți. Acest sfat era 
foarte înţelept. Pentru că se temea ca nu cumva, ascultând și pre- 
ferând pe vreunul, ca și când ar deţine singur adevărul - lucru de 


'% SFÂNTUL GRIGORIE TAUMATURGUL, Discursul către Origen, ed. cit., p. 30. 

altfel imposibil — și să ne rămână la suflet, să ne modeleze precum 
vrea și să ne facă adepţii săi, încât să nu ne mai putem debarasa de 
învățăturile lui, așa cum se întâmplă cu lâna muiată într-o vopsea 
ce nu se mai ia. Pentru că cuvântul oamenilor este abil, pătrunde cu 
sofismele lui în urechi, se întipărește în minte și se prezintă ca sin- 
purul adevărat, iar pe cei pe care îi convinge, îi face să-l iubească cu 
adevărat și să nu-l scoată din sufletul lor, chiar dacă este mincinos 
și înșelător; el îi ţine pe aceștia ca un vrăjitor, având în cugetul său 
chiar pe cel înșelat”&. 

Înainte de predarea elementelor de teologie și a exegezei 
biblice, discipolii aprofundau cultura vremii, absolut necesară și 
atunci și acum unui dascăl al Bisericii'*. Cu toate acestea, precauția 
se impunea mereu, iar Origen avertiza asupra puterii de seducţie 
a unor false doctrine, farul călăuzitor fiind reprezentat de Sfânta 
Scriptură, a cărei exegeză constituia nucleul studiilor coordonate 
de marele savant creștin: „Ne sfătuia mereu să nu preferăm vreun 
filosof, nici măcar pe cel socotit de toți ca fiind cel mai înțelept, 
ci să dăm ascultare doar lui Dumnezeu și profeților Săi. El însuși 
explica și interpreta ceea ce este expus enigmatic și mai puţin clar 
în Sfintele Scripturi. Cauzele obscurității unor texte sunt multi- 
ple: fie că Dumnezeu nu S-a exprimat pe înţelesul tuturor, ca nu 
cumva cuvântul divin să pătrundă gol și neacoperit în sufletul celor 
nevrednici; fie pentru că descoperirea divină, foarte clară și foarte 
simplă prin natura ei, ne apare mai puțin clară și chiar obscură din 
cauză că ne-am îndepărtat de Dumnezeu și ne-am dezobișnuit să-L 
înțelegem; fie pentru că Scripturile s-au scris într-un timp foarte 
îndepărtat — eu n-aș putea să spun. În orice caz, el explica și arunca 


' SFÂNTUL GRIGORIE TAUMATURGUL, Discursul către Origen, ed. cit., pp. 30-31. 

' „EI forma atât partea superioară, cât și pe cea inferioară a sufletului; pe cea superioară 
cu dialectica, pe cea inferioară cu științele naturii, atrăgându-ne atenţia asupra măreției, 
minunăţiei și ordinii din lumea creată. Explica fiecare lucru: mai întâi vorbea despre 
natura lui, apoi îl desfăcea, foarte abil, în elementele sale și vorbea despre fiecare din- 
tre ele. Analiza fenomenele și demonstra schimbările din lume cu argumente pe care, în 
parte, și le însușise de la alţii, în parte le descoperise el însuși, ajungând pe calea rațiunii 
la iconomia sfântă a universului, la existenţa Fiinţei celei mai presus de fire. Ne învăța 
fizica, acea știință înaltă și admirată de toţi, și celelalte discipline la fel de importante ca: 
peometria, dragă tuturor, ale cărei date nu pot fi puse la îndoială, și astronomia, știința 
înălțimilor. Pe toate acestea ni le preda într-un fel care îi era propriu. Făcea din geome- 
trie fundamentul tuturor științelor, leagănul lor cel sigur, iar cu ajutorul astronomiei ne 
urca până la cele mai înalte; cu fiecare lecţie, ne urca întocmai ca pe o scară, până la cer” 
(SFÂNTUL GRIGORIE TAUMATURGUL, Discursul către Origen, ed. cit., p. 26). 

lumină asupra a ceea ce era expus mai puţin clar, pentru că știa să 
asculte de Dumnezeu cu multă înţelepciune”. 

La începutul veacului al IV-lea, după ce relaţiile dintre Biserică 
și stat se ameliorează până la creștinarea imperiului, educaţia 
începe, treptat, să devină o prerogativă a Bisericii. Catehumenatul 
atinge acum apogeul dezvoltării sale, însă, odată cu creștinarea 
societăţii, se va estompa până la dispariţie, fiind înlocuit cu cate- 
heza ecleziastică, cu predica, cu educaţia creștină în cadrul familiei 
și al școlilor, care, treptat, dobândesc un specific creștin. Acum se 
va produce și o generalizare a învățământului public. Situaţia este 
descrisă astfel de H.]. Marrou: „Evoluţia pe care am văzut-o contu- 
rându-se în epoca elenistică a continuat sub Imperiul Roman; inte- 
resul manifestat de societate față de învățământ a devenit atât de 
viu și conștient, încât, din ce în ce mai mult, pare necesar ca orice 
cetate importantă să posede școli publice, înzestrate, întreținute și 
supravegheate de municipalitate. Această evoluţie pare să-și fi atins 
apogeul în timpul Imperiului creștin: în secolul al IV-lea, întâl- 
nim aproape peste tot asemenea școli, schola publica sau munici- 
palii, în greacă moATIkoG Op6voc, întreținute, mai mult sau mai 
puțin regulat de altfel, de bugetul municipal, salario publico. Ele 
ne sunt atestate, pentru Gallia, de către Ausonius, la Lugdunum, 
Besara și, se pare, 'Tolosa; de către Fericitul Augustin, la Cartagina 
și Mediolanum; în Orient, de către Libanius, la Constantinopol, 
Nicomedeia și Niceea, precum și la Antiohia. Se poate admite că, la 
această dată, orice cetate cât de cât importantă și-a asumat sarcina 
întreţinerii unuia sau a mai multor profesori. Nu se poate spune că 
întreg învățământul ar fi devenit public. Va exista întotdeauna, de 
fapt și de drept, un învățământ privat, chiar și în orașe ca Roma, 
Atena sau Constantinopol, unde există catedre oficiale: învăţământ 
fondat pe libera concurenţă, o concurenţă acerbă de altfel, care 
contribuie la a menţine profesorii, chiar și celebri, într-o condiţie 
economică destul de precară”. 

Totodată, apare acum o nouă formă de „educaţie” creștină, 
monahismul, care, pe lângă rolul său spiritual, va reprezenta o ade- 
vărată școală creștină. În cadrul monahismului vor apărea școli de 
artă bisericească, academii teologice, chiar școli propriu-zise etc. 


'% SFÂNTUL GRIGORIE TAUMATURGUL, Discursul către Origen, ed. cit., p. 34. 
'% H.I. MARROU, Istoria educației în Antichitate, vol. II, pp. 7-8, 

Odată cu dezvoltarea monahismului, se va răspândi în întreaga 
societate un curent ascetic, în special în cadrul aristocrației, Părinţi 
ca Sfântul Grigorie de Nyssa, Fericitul Augustin, Sfântul Ambrozie 
de Mediolanum, Fericitul Ieronim ș.a. alcătuind tratate în care se 
ofereau adevărate programe de studiu și metode de educaţie a tine- 
relor vlăstare (în special fete) care fuseseră consacrate de mici vieţii 
în feciorie. Idealul eremitului, al monahului's desăvârșit, va lua 
locul figurii martirului în mentalitatea creștină. Faptul este evident 
din Viaţa Sfântului Antonie cel Mare a Sfântului Atanasie cel Mare, 
lucrare care a cunoscut o circulație uimitoare în întreagă lumea 
creștină, fiind tradusă la jumătatea veacului al IV-lea în latină de 
Evagrie, prietenul Fericitului Ieronim, și citită cu asiduitate și în 
această parte a lumii creștine't€. 

Au existat și școli monastice relativ organizate în Orientul 
creștin antic, adaptate specificului monahismului răsăritean: „Foar- 
te de timpuriu, Părinţii din deșertul Egiptului au primit printre ei 
adolescenţi sau chiar copii. Excepționale, desigur, la început, aceste 
vocaţii precoce s-au multiplicat pe parcurs: marile comunități orga- 
nizate de Sfântul Pahomie numărau, în mod obișnuit, o mulțime 
de copii. Primindu-i, monahii erau obligaţi să-și ia sarcina educării 
lor: copilul, ca orice novice, este încredințat unui bătrân venera- 
bil, plin de experienţă și virtute. Tânărul va primi acolo o formaţie 
esențialmente ascetică și morală, mai degrabă spirituală decât inte- 
lectuală. Să ne amintim că Sfântul Antonie, marele inițiatoral vieții 
monastice, era un țăran copt analfabet și care se putea foarte bine 
dispensa de cărți, cum a știut s-o demonstreze filosofilor veniți sa 
aducă argumente contra lui. Este, aici, o trăsătură fundamentală, 
care va rămâne totdeauna caracteristică monahismului oriental: în 
deșert, te preocupi mai puţin de studiul decât de uitarea poeţilor și 
științelor profane, presupunând că, la epoca respectivă, ai frecven- 
tat școlile. Monahismul a reanimat, în tradiția creștină, «primatul 
celor simpli», opunându-se orgoliului intelectual pe care-l vehicula 
cultura antică și care - exemplul gnosticilor și al alexandrinilor 
o dovedește îndeajuns - era pe punctul de a sufoca, în secolul al 
III-lea, simplitatea evanghelică”*?. 


'% Care, în viziunea Părinților capadocieni, este adevăratul filosof. 
'% Despre impactul avut de carte asupra Fericitului Augustin, a se vedea Confesiuni, 8, 6, 13-14. 
'% H.1. MARROU, Istoria educaţiei în Antichitate, vol. Il, pp. 152-153. 


52 STUDIU INTRODUCTIV 


Totuși destinul monahismului răsăritean va fi diferit și, cel 
puţin pentru perioada bizantină, își va pierde vocaţia pedagogică 
elementară: „Sfântul Vasile, s-a văzut, nu manifesta prea mare 
entuziasm în a admite în mănăstire copii a căror vocaţie reli- 
gioasă nu era garantată; cu cât înaintăm în timp, cu atât mediul 
monastic își arată neîncrederea față de această intruziune, care nu 
poate decât să-i tulbure pacea și reculegerea, și, pentru a-i pune 
capăt, în 451 Conciliul de la Calcedon interzice formal mănăstiri- 
lor să-și asume educaţia copiilor destinaţi să revină în lumea pro- 
fană. Această interdicție va rămâne totdeauna în vigoare: școala 
monastică, pe pământ grec, este, dacă se poate spune astfel, de uz 
intern. Atingem aici una dintre trăsăturile cele mai caracteristice 
ale monahismului oriental: scăldându-se într-un mediu cultural 
de un nivel, orice s-ar spune, totdeauna ridicat, mănăstirea nu are 
a-și asuma în societate un rol pedagogic pentru care n-a fost con- 
cepută. Mai curând decât să devină un centru de studii, ea se pre- 
ocupă să rămână un loc de asceză; departe de a iradia spre lumea 
laică, încearcă să se izoleze de ea”. 

Sensibil diferită va fi orientarea monahismului apusean, din 
motive obiective, în special lunga perioadă de barbarie și anar- 
hie de la trecerea dinspre Antichitatea târzie până în zorii Evului 
Mediu:%. Monahismul apare în Occident relativ târziu, în veacurile 
IV-V, și este transplantat din Orient de către cărturari ca Fericitul 
leronim. De aceea, dimensiunea culturală a monahismului occi- 
dental a fost net superioară celei a monahismului răsăritean, rămas 
mai contemplativ și mai mistici: „În Occident: lectio divina, lec- 
tura Cărților sfinte și în primul rând a slujbei religioase, pare inse- 
parabilă de practica vieţii monastice. Acest caracter cultivat este 
foarte accentuat încă de la origini: Sfântul Augustin, care a intro- 
dus monahismul în Africa, imprimase primei sale comunităţi, cea 
pe care, laic încă, o grupase în jurul lui 'Thagaste, caracterul unei 
mănăstiri savante; Regula sa prevedea, ca pe ceva normal, existenţa 


55 HI. MARROU, Istoria educaţiei în Antichitate, vol. Il, p. 156. 

'% Despre evoluția școlilor episcopale, preoțești, în general despre școlile începutului de 
Ev Mediu, a se vedea H.l. MARROU, Istoria educaţiei în Antichitate, vol. II, pp. 158 ș.u. 

'% Cu toate acestea, monahismul bizantin, ca și monahismul rus și balcanic, inclusiv cel 
românesc, a dezvoltat o cultură și o artă, nu doar spirituale, demne de menționat. În plus, 
în perioada medievală, multe mănăstiri ortodoxe din Imperiul Bizantin, ca și din Ţările 
Române, vor fonda școli elementare și veritabile academii de studii teologice și umaniste. 

unei biblioteci. La Maius Monasterium, călugării Sfântului Martin, 
inițiatorul monahismului în Gallia, copiază manuscrise. Un fel de 
reflex spontan leagă starea de monah de studiul literelor. Să ne 
situăm într-un context cu totul străin culturii clasice și să-l vedem 
pe Sfântul Patricius evanghelizând Irlanda; de fiecare dată când 
alege sau când îi este adus un copil pentru a face din el un monah, 
reflexul funcţionează: «Să fie botezat și să i se dea un abecedar». 
Când, în secolul al VI-lea, tenebrele barbariei se întind, când cul- 
tura slăbește în Occident și ameninţă să dispară, îi vedem pe legis- 
latorii monahismului sporind perseverența, proclamând necesita- 
tea ca orice călugăr, orice călugăriță să știe să citească, să se dedice 
lecturii sacre. Ilustră între toate printre regulile pentru femei, iată 
Regula Sfântului Caesarius din Arles (534): nu vor fi primite copile 
decât începând de la vârsta de șase-șapte ani, când sunt capabile 
să înveţe literele; toate călugărițele vor trebui să înveţe să citească, 
onmes litteras discant'*; ele vor consacra lecturii câte două ore pe 
zi; vor transcrie manuscrise. 

Același interes pentru lectio divina într-un mare număr de 
alte reguli. Mișcarea culminează, bineînțeles, cu Regula Sfântului 
Benedict (cca. 525), a cărui autoritate va deveni, se știe, suverană 
în Occident; ea reglementează în detaliu lectura sacră, prevede 
măsuri privitoare la admiterea copiilor în mănăstiri și la educaţia 
lor: cărți, tăblițe, condeie apar acolo ca făcând parte, în modul cel 
mai firesc, din mobilierul, și într-un fel din decorul, vieții monas- 
tice. Chiar și în timpurile cele mai sumbre, mănăstirea occidentală 
a rămas un focar de cultură". 

Sfântul Grigorie Teologul afirma în Apologia pentru Sfântul 
Vasile cel Mare că, dintre bunurile pământești, educaţia este cel 
mai important:%. Ar fi părut normal ca primii creștini, atât de radi- 
cali și intransigenți în voinţa lor de a rupe orice legături cu o lume 
păgână ale cărei erori și tare nu vor înceta să le denunțe, să fi creat 
în consecinţă, pentru uzul lor, o școală de inspiraţie religioasă, dis- 
tinctă și rivală a școlii păgâne de tip clasic'%. Acest lucru nu s-a 
întâmplat, creștinismul preluând aproape în totalitate structurile și 
principiile învățământului antic. Atena și lerusalimul s-au întâlnit 


5 „Să studieze întreaga literatură. 

' HI. MARROU, Istoria educaţiei în Antichitate, vol. Il, pp. 157-158. 

'% Apud Nicolae CORNEANU, Miscellanea patristica, Ed. Amarcord, Timișoara, 2001, p. 95. 
594 Cf. H.L. MARROU, Istoria educației în Antichitate, vol. IL, p. 133. 

și s-au armonizat mai bine ca oriunde în școală, iar Sfântul Grigorie 
Teologul reprezintă modelul uman cel mai fericit al sintezei dintre 
paideia antică și Evanghelie. A primit supranumele de „Teologul”, 
însă le merită cu prisosință și pe cele de „Oratorul” și „Scriitorul”, 
fiindcă operele sale pot sta alături și chiar depășesc multe creaţii 
clasice. 

Părinţii capadocieni vor urma linia trasată de maestrul lor spi- 
ritual, Sfântul Vasile cel Mare. Doctrina lor paideică va fi una echi- 
librată, în consonanţă cu a Sfântului loan Gură de Aur și a altor 
Părinţi răsăriteni și apuseni. Dintre capadocieni, se individuali- 
zează însă Sfântul Grigorie de Nyssa, creștinul cel mai „platonic” 
dintre toți. Doctrina sinergiei (a colaborării dintre har și natura 
umană în cadrul formării personale și al mântuirii) este cea mai 
„elenic” posibilă, afirmându-se că ajutorul dumnezeiesc sporeşte 
în funcție de intensitatea efortului umani'%. Perspectiva Nyssenului 
se va extinde, concepând paideia creștină ca pe o tămăduire ope- 
rată de Hristos-Medicul'% nu doar asupra naturii umane, ci chiar a 
cosmosului întreg în ceea ce seva numi restaurarea finală a tuturor 
creaturilor'?. Dacă filosofia și paideia greacă urmăreau formarea 
armonioasă a personalității umane (u6pțwoic), pentru Sfântul 
Grigorie de Nyssa acestea trebuie să fie urmate, obligatoriu, de 
adevărata transfigurare prin Duhul Sfânt (uerou6p$wotc) potrivit 
expresiei pauline din Romani 2, 2 și 2 Corinteni 3, 18. Studierea cul- 
turii profane este cu totul legitimă pentru creștini, Sfântul Grigorie 
aducând ca argument, în Viaţa lui Moise, exemplul acestuia, care 
fusese educat în „toată înțelepciunea egiptenilor”. 

Și în alte arii geografice creștine se constituie acum dife- 
rite școli catehetice, precum cele din Antiohia, Edesa, Cezareea 
Capadociei, Cartagina, Milano etc. La Roma și apoi la lerusalim, 
Fericitul leronim organizează un adevărat centru de studii biblice, 
unde discipolele sale din înalta aristocrație” studiau ebraica și 


1% Cf. W. JAEGER, Cristianesimo primitivo e paideia greca, p. 14. 

'% Nu trebuie pierdut din vedere faptul că 2w7rp („Mântuitor”) are înţelesul iniţial de „Cel 
care salvează de boală, cel care tămăduiește și păstrează sănătatea”, 

»7 Doctrina a rămas până în ziua de astăzi controversată, fiind respinsă sau argumentată 
de diverși gânditori creștini mai vechi sau mai noi. 

» Faptele 7, 22. 

' Ruperea unității mediteraneene, separaţia relativă dintre Orientul grecesc și Occidentul 
latin, va duce la uitarea limbii grecești în Occident, iar familiile aristocrate vor fi ultimul 
bastion al menţinerii acesteia (cf. H.I. MARROU, Sfântul Augustin..., p. 47). 

făceau o exegeză remarcabil de modernă a textelor scripturistice>%*. 
Toate aceste școli, alături de cele ce le vor urma (printre care amin- 
tim Universitatea din Constantinopol), nu vor respinge, ci vor reuși 
să promoveze, să păstreze, să transmită și să asimileze moștenirea 
culturală a Antichității. 

Precum am văzut, idealul paideic greco-roman urmărea edifi- 
carea unei persoane umane distinse (atât corpul, cât și spiritul), cu 
o cultură enciclopedică și înzestrată cu un simţ moral și estetic, al 
discernerii între bine și rău, pe de o parte, iar pe de alta între urât și 
frumos, așadar o persoană în stare să relaționeze în mod optim cu 
oamenii și cu zeii”. 

Creștinismul va asimila idealul pedagogic greco-roman, inte- 
grându-l în cadrul perspectivei sale antropologice: omul este chi- 
pul lui Dumnezeu, iar prin educaţie ființa umană dobândește ase- 
mănarea cu Dumnezeu. Astfel, educaţia dobândește o valoare sote- 
riologică evidentă. Viziunea nu era nouă. Platon însuși dezvoltase 
o perspectivă similară asupra educaţiei”. Și vechii greci obișnuiau 
să-l numească pe omul cu o aleasă educaţie un om cu mai multe 
suflete și un fiu al lui Dumnezeu?%. 

Dincolo de asemănările inerente, există și deosebiri funda- 
mentale între concepţia clasică despre educaţie și cea creștină. Una 
dintre ele este credinţa, iar alta, poate cea mai importantă, este 
necesitatea harului în educaţia creștină. Dacă pentru societatea 
antică omul prin propriile puteri atingea un înalt grad de cultură, 
moralitate ori excelenţă artistică, pentru creștinism aceste culmi 
ale moralității ori culturii se ating prin efortul uman îmbinat cu 
lucrarea tainică a harului dumnezeiesc. 

Biserica primară și-a dat seama relativ repede că are nevoie de 
limbajul și gândirea civilizației elenistice, precum și de instrumen- 
tele ei culturale pentru răspândirea mesajului evanghelic. Și fap- 
tul este evident încă din Evanghelii și epistolele pauline. Sinteza 
deplină dintre cele două tipuri de paideia — creștină şi păgână - are 


2 Cf E.G. HINSON, „Women Biblical Scholars in the Late Fourth Century: The Aventine 
Circle”, în: Studia Patristica, 33, Leuven: Peeters, 1997, Pp. 319-324. 

%: Cf William ]. MALLEY, Christianity and Hellenism, Gregorian University, Rome, 1978, 
p. n4. 

*2 Cf. David H. KELSEY, Between Athens and Berlin, Grand Rapids, Eerdmans, 1993, p. 9. 
2 Cf. Edwin HATCH, The Influence of Greek Ideas on Christianity, New York: Harper and 

și s-au armonizat mai bine ca oriunde în școală, iar Sfântul Grigorie 
Teologul reprezintă modelul uman cel mai fericit al sintezei dintre 
paideia antică și Evanghelie. A primit supranumele de „Ieologul”, 
însă le merită cu prisosință și pe cele de „Oratorul” și „Scriitorul”, 
fiindcă operele sale pot sta alături și chiar depășesc multe creaţii 
clasice. 

Părinţii capadocieni vor urma linia trasată de maestrul lor spi- 
ritual, Sfântul Vasile cel Mare. Doctrina lor paideică va fi una echi- 
librată, în consonanţă cu a Sfântului loan Gură de Aur și a altor 
Părinţi răsăriteni și apuseni. Dintre capadocieni, se individuali- 
zează însă Sfântul Grigorie de Nyssa, creștinul cel mai „platonic” 
dintre toți. Doctrina sinergiei (a colaborării dintre har și natura 
umană în cadrul formării personale și al mântuirii) este cea mai 
„elenic” posibilă, afirmându-se că ajutorul dumnezeiesc sporește 
în funcție de intensitatea efortului uman!'*. Perspectiva Nyssenului 
se va extinde, concepând paideia creștină ca pe o tămăduire ope- 
rată de Hristos-Medicul:* nu doar asupra naturii umane, ci chiar a 
cosmosului întreg în ceea ce se va numi restaurarea finală a tuturor 
creaturilor”. Dacă filosofia și paideia greacă urmăreau formarea 
armonioasă a personalității umane (u6pțwoig), pentru Sfântul 
Grigorie de Nyssa acestea trebuie să fie urmate, obligatoriu, de 
adevărata transfigurare prin Duhul Sfânt (ueTou6pwoc) potrivit 
expresiei pauline din Romani 2, 2 și 2 Corinteni 3, 18. Studierea cul- 
turii profane este cu totul legitimă pentru creștini, Sfântul Grigorie 
aducând ca argument, în Viaţa lui Moise, exemplul acestuia, care 
fusese educat în „toată înțelepciunea egiptenilor'"s. 

Și în alte arii geografice creștine se constituie acum dife- 
rite școli catehetice, precum cele din Antiohia, Edesa, Cezareea 
Capadociei, Cartagina, Milano etc. La Roma și apoi la Ierusalim, 
Fericitul leronim organizează un adevărat centru de studii biblice, 
unde discipolele sale din înalta aristocrație: studiau ebraica și 


1% Cf. W. JAEGER, Cristianesimo primitivo e paideia greca, p. 14. 

'% Nu trebuie pierdut din vedere faptul că Zw7rip („Mântuitor”) are înțelesul iniţial de „Cel 
care salvează de boală, cel care tămăduiește și păstrează sănătatea”, 

7 Doctrina a rămas până în ziua de astăzi controversată, fiind respinsă sau argumentată 
de diverși gânditori creștini mai vechi sau mai noi. 

: Faptele 7, 22. 

ie o exegeză remarcabil de modernă a textelor scripturistice?*. 
luate aceste școli, alături de cele ce le vor urma (printre care amin- 
Lin Universitatea din Constantinopol), nu vor respinge, ci vor reuși 
ii promoveze, să păstreze, să transmită și să asimileze moștenirea 
“ulturală a Antichității. 

Precum am văzut, idealul paideic greco-roman urmărea edifi- 
vaca unei persoane umane distinse (atât corpul, cât și spiritul), cu 
wultură enciclopedică și înzestrată cu un simţ moral și estetic, al 
Wincernerii între bine și rău, pe de o parte, iar pe de alta între urât și 
Iruinos, așadar o persoană în stare să relaționeze în mod optim cu 
unenii și cu zeil2%. 

Creștinismul va asimila idealul pedagogic greco-roman, inte- 
juiulu-l în cadrul perspectivei sale antropologice: omul este chi- 
pul lui Dumnezeu, iar prin educaţie ființa umană dobândește ase- 
imanarea cu Dumnezeu. Astfel, educaţia dobândește o valoare sote- 
iulopică evidentă. Viziunea nu era nouă. Platon însuși dezvoltase 
u perspectivă similară asupra educaţiei:*. Și vechii greci obișnuiau 
sn | numească pe omul cu o aleasă educație un om cu mai multe 
„ullete şi un fiu al lui Dumnezeu?%. 

incolo de asemănările inerente, există și deosebiri funda- 
imentale între concepţia clasică despre educaţie și cea creștină. Una 
“intre ele este credința, iar alta, poate cea mai importantă, este 
uwcesilatea harului în educația creștină. Dacă pentru societatea 
antică omul prin propriile puteri atingea un înalt grad de cultură, 
muralitate ori excelență artistică, pentru creștinism aceste culmi 
ale moralității ori culturii se ating prin efortul uman îmbinat cu 
lucrarea tainică a harului dumnezeiesc. 

biserica primară și-a dat seama relativ repede că are nevoie de 
limbajul și gândirea civilizaţiei elenistice, precum și de instrumen- 
Iele ci culturale pentru răspândirea mesajului evanghelic. Și fap- 
tul este evident încă din Evanghelii și epistolele pauline. Sinteza 
«plină dintre cele două tipuri de paideia - creștină și păgână - are 


"U/ T.G. HINSON, „Women Biblical Scholars in the Late Fourth Century: The Aventine 
1 i Ie”, în: Studia Patristica, 33, Leuven: Peeters, 1997, Pp. 319-324. 

«/ William ]. MALLEY, Christianity and Hellenism, Gregorian University, Rome, 1978, 
pu. 

și s-au armonizat mai bine ca oriunde în școală, iar Sfântul Grigorie 
Teologul reprezintă modelul uman cel mai fericit al sintezei dintre 
paideia antică și Evanghelie. A primit supranumele de „Teologul”, 
însă le merită cu prisosinţă și pe cele de „Oratorul” și „Scriitorul”, 
fiindcă operele sale pot sta alături și chiar depășesc multe creații 
clasice. 

Părinţii capadocieni vor urma linia trasată de maestrul lor spi- 
ritual, Sfântul Vasile cel Mare. Doctrina lor paideică va fi una echi- 
librată, în consonanţă cu a Sfântului loan Gură de Aur și a altor 
Părinţi răsăriteni și apuseni. Dintre capadocieni, se individuali- 
zează însă Sfântul Grigorie de Nyssa, creștinul cel mai „platonic” 
dintre toți. Doctrina sinergiei (a colaborării dintre har și natura 
umană în cadrul formării personale și al mântuirii) este cea mai 
„elenic” posibilă, afirmându-se că ajutorul dumnezeiesc sporește 
în funcţie de intensitatea efortului uman'%. Perspectiva Nyssenului 
se va extinde, concepând paideia creștină ca pe o tămăduire ope- 
rată de Hristos-Medicul'% nu doar asupra naturii umane, ci chiar a 
cosmosului întreg în ceea ce seva numi restaurarea finală a tuturor 
creaturilor'”?. Dacă filosofia și paideia greacă urmăreau formarea 
armonioasă a personalității umane (u6pwoic), pentru Sfântul 
Grigorie de Nyssa acestea trebuie să fie urmate, obligatoriu, de 
adevărata transfigurare prin Duhul Sfânt (ueraupțuwoic) potrivit 
expresiei pauline din Romani 2, 2 și 2 Corinteni 3, 18. Studierea cul- 
turii profane este cu totul legitimă pentru creștini, Sfântul Grigorie 
aducând ca argument, în Viaţa lui Moise, exemplul acestuia, care 
fusese educat în „toată înțelepciunea egiptenilor”s8. 

Și în alte arii geografice creștine se constituie acum dife- 
rite școli catehetice, precum cele din Antiohia, Edesa, Cezareea 
Capadociei, Cartagina, Milano etc. La Roma și apoi la Ierusalim, 
Fericitul leronim organizează un adevărat centru de studii biblice, 
unde discipolele sale din înalta aristocrație” studiau ebraica și 


55 Cf. W. JAEGER, Cristianesimo primitivo e paideia greca, p. 14. 

'% Nu trebuie pierdut din vedere faptul că Zurnp („Mântuitor”) are înțelesul iniţial de „Cel 
care salvează de boală, cel care tămăduiește și păstrează sănătatea”. 

'97 Doctrina a rămas până în ziua de astăzi controversată, fiind respinsă sau argumentată 
de diverși gânditori creștini mai vechi sau mai noi. 

'% Faptele 7, 22. 

*» Ruperea unităţii mediteraneene, separaţia relativă dintre Orientul grecesc și Occidentul 
latin, va duce la uitarea limbii grecești în Occident, iar familiile aristocrate vor fi ultimul 
bastion al menţinerii acesteia (cf. H.1. MARROU, Sfântul Augustin... p. 47). 

făceau o exegeză remarcabil de modernă a textelor scripturistice**. 
Toate aceste școli, alături de cele ce le vor urma (printre care amin- 
tim Universitatea din Constantinopol), nu vor respinge, ci vor reuși 
să promoveze, să păstreze, să transmită și să asimileze moștenirea 
culturală a Antichității. 

Precum am văzut, idealul paideic greco-roman urmărea edifi- 
carea unei persoane umane distinse (atât corpul, cât și spiritul), cu 
o cultură enciclopedică și înzestrată cu un simţ moral și estetic, al 
discernerii între bine și rău, pe de o parte, iar pe de alta între urât și 
frumos, așadar o persoană în stare să relaționeze în mod optim cu 
oamenii și cu zeii?”. 

Creștinismul va asimila idealul pedagogic greco-roman, inte- 
grându-l în cadrul perspectivei sale antropologice: omul este chi- 
pul lui Dumnezeu, iar prin educaţie ființa umană dobândește ase- 
mănarea cu Dumnezeu. Astfel, educaţia dobândește o valoare sote- 
riologică evidentă. Viziunea nu era nouă. Platon însuși dezvoltase 
o perspectivă similară asupra educaţiei:*. Și vechii greci obișnuiau 
să-l numească pe omul cu o aleasă educaţie un om cu mai multe 
suflete și un fiu al lui Dumnezeu”%. 

Dincolo de asemănările inerente, există și deosebiri funda- 
mentale între concepţia clasică despre educaţie şi cea creștină. Una 
dintre ele este credința, iar alta, poate cea mai importantă, este 
necesitatea harului în educaţia creștină. Dacă pentru societatea 
antică omul prin propriile puteri atingea un înalt grad de cultură, 
moralitate ori excelență artistică, pentru creștinism aceste culmi 
ale moralității ori culturii se ating prin efortul uman îmbinat cu 
lucrarea tainică a harului dumnezeiesc. 

Biserica primară și-a dat seama relativ repede că are nevoie de 
limbajul și gândirea civilizaţiei elenistice, precum și de instrumen- 
tele ei culturale pentru răspândirea mesajului evanghelic. Și fap- 
tul este evident încă din Evanghelii și epistolele pauline. Sinteza 
deplină dintre cele două tipuri de paideia — creştină și păgână - are 


2 Cf E.G. HINSON, „Women Biblical Scholars in the Late Fourth Century: The Aventine 


Circle”, în: Studia Patristica, 33, Leuven: Peeters, 1997, Pp. 319-324. 
2 Cf William ]. MALLEY, Christianity and Hellenism, Gregorian University, Rome, 1978, 


p. n4. 
*2 Cf David H. KeLsEy, Between Athens and Berlin, Grand Rapids, Eerdmans, 1993, p. 9. 
2 Cf Edwin HATCH, The Influence of Greek Ideas on Christianity, New York: Harper and 


Brothers, 1957, Pp. 34-35. 

loc, potrivit lui Jaroslav Pelikan2*, în cadrul culturii bizantine. 
Geniul bizantin a fost, așadar, sinteza organică a mai multor ele- 
mente, aparent incompatibile: roman, grec, oriental, creștin, occi- 
dental. Substanţa elenă a culturii și civilizaţiei bizantine este însă 
preponderentă. Limba Bisericii, a culturii, iar din secolul al VII-lea 
și a administraţiei, este greaca. Elenismul va deveni pregnant în 
ultimele secole ale Bizanțului, când se vor accentua disensiunile cu 
lumea occidentală. Acum bizantinii nu mai sunt romei, ci „heleni”. 
Platon, Aristotel, Homer, alături de Sfânta Scriptură, sunt clasici 
și binecunoscuţi între bizantini. Mihail Psellos (secolul al XI-lea) 
învățase pe de rost Iliada, iar împărăteasa Eudokia compunea în 
decalcuri după Homer diverse subiecte religioase. Cultura elenă 
era aproape omniprezentă în formarea intelectualilor bizantini, ca 
și în cea a multor Sfinţi Părinţi. Se ajunsese ca în secolul al XIV-lea 
Nicolae Cabasila să afirme că un sfânt nu e desăvârșit dacă nu are 
și o formație umanistă. Educator al Occidentului, sursa primară 
a întregii culturi”, Imperiul Bizantin a propus omenirii un tip de 
educație creștină și umanistă pe care a ilustrat-o prin numeroasele 
personalități de sfinţi, artiști, filosofi istorici etc., toți formaţi în 
școlile și universitățile sale=%. 

Nu putem trece cu vederea importanta contribuţie la dezvol- 
tarea educaţiei creștine adusă de Părinţii latini ai Bisericii, precum 
Ambrozie, Augustin, leronim și alţii. Ideile lor pedagogice (care vor 
fi discutate în cursul volumului în introducerile la operele lor) sunt 
în armonie cu cele ale Părinților greci, dar au și note originale, în 
special la leronim și Augustin, la care găsim idei pedagogice cât se 
poate de moderne, nuanțate, variate și profunde. 

Viaţa și opera Fericitului leronim reprezintă, poate, cea mai 
elocventă ilustrare a tensiunii conflictuale și, ulterior, a sintezei 
dintre clasicism și creștinism în edificarea teologiei și educaţiei 
creștine. Prin stilul și conținutul lor, epistolele ieronimiene redau, 
poate cel mai bine, conflictul dintre educaţia primită, bazată pe 
studiul literaturii păgâne, și vocaţia monastică. Epistolele scrise 
imediat după perioada petrecută de tânărul ascet în deșertul 
Chalkis ne oferă primele interesante detalii: „Și, când am plecat la 


:* Christianity and Classical Culture, Yale University, New Haven, 1993, p. 169. 

:% Cf Auguste BAILLY, Byzance, Librairie Arthene Fayard, Paris, 1939, p. 435. 

* Despre complexitatea și varietatea școlilor bizantine, a se vedea H.l. MARROU, Istoria 
educaţiei în Antichitate, vol. IL, pp. 167 ş.u. 

lerusalim ca să slujesc ca soldat în oastea spirituală, nu m-am putut 
despărți de biblioteca mea, pe care mi-o alcătuisem la Roma cu 
atâta trudă și sârguință”=7. 

Într-o perioadă în care costurile materialelor de scris erau 
considerabile, aflăm că biblioteca Fericitului Ieronim conţinea 
diverse manuscrise biblice, precum și opere importante ale unor 
autori creștini de prestigiu (Origen, Tertulian, Sfântul Atanasie 
cel Mare), secondate de opere iudaice (manuscrise ebraice ale 
Vechiului Testament, opere ale lui Filon din Alexandria ș.a.), dar și 
numeroase opere clasice păgâne (de la Platon, Cicero, Vergilius și 
Horatius, până la Porfirius și Galen). Fericitul Ieronim le scrie pri- 
etenilor săi, Florentius, Rufin din Aquileia sau Paul din Concordia, 
cerându-le tratate de exegeză”, traduceri și chiar opere ale unor 
adversari ai creștinismului:*. Setea de cunoaștere și dragostea 
pentru cărți sunt unele dintre atitudinile constante ale stridoni- 
anului: „Am găsit douăzeci și cinci de cărţi, pe care le strâng la 
piept și le păstrez cu o bucurie atât de mare, încât mi se pare că 
dețin bogăţiile lui Cresus”=*. Nimic nu este însă mai de preţ pentru 
Fericitul leronim decât literatura creștină, în care un loc de frunte 
îl are Sfânta Scriptură: perla de care vorbește Evanghelia și hrana 
sufletului creștin”. 

Foarte relevant și instructiv este visul Fericitului leronim avut 
în deșertul Chalkis:2. Receptarea modernă a visului a cunoscut 
două direcţii de interpretare. Prima susținută de autoritatea biogra- 
filor Fericitului leronim, precum John Kelly, Ferdinand Cavallera 
sau Georg Griitzmacher, care au sugerat o interpretare psihologi- 
zantă, considerând că visul este expresia unui acut conflict interior 
dintre exigenţele ascetismului creștin și deprinderile retorului. Cu 
alte cuvinte, un conflict între idealul ascetic la care năzuia auto- 
rul și educația păgână pe care a primit-o la Roma. A doua a fost 
propusă de Pierre de Labriolle, care consideră că visul nu este alt- 
ceva decât o ficțiune premeditată, o subtilă inginerie intertextuală, 


27 Epistola 22, 30. 

8 Cf. Epistola 5, 2. 

9 Este vorba despre istoria lui Aurelius Victor; cf. Epistola 10, 5. 

*2 FERICITUL IERONIM, Apologia împotriva lui Rufin, II, 22: Viginti quinque volumina [...] 
reperi, quae tanto amplector et servo gaudio, ut Croesi opes habere me credam. 

= Cf. Epistola 10, 3: margaritam de euangelio; Epistola 5, 2: Christianae animae pabulum. 
22 A se vedea Epistola 22, 30, publicată în acest volum. 

în care se întrepătrund elemente creștine și păgâne împrumutate 
din naraţiuni similare ale unor autori precum Vergilius, Plutarh, 
Lucian sau Eusebius. 

O altă interpretare poate fi cea care ia în serios autenticitatea 
și realitatea viziunii Fericitului leronim; scopul acesteia ar fi fost 
atenţionarea venită din partea Mântuitorului Hristos Însuși de a 
nu așeza cultura clasică mai presus de Evanghelie, stabilind astfel o 
ierarhie justă a valorilor. 

Cu privire la raportarea Fericitului leronim la literatura clasici- 
lor păgâni, remarcăm o serie de contradicții, care legitimează tăgă- 
duirea existenţei vreunui conflict interior între cele două tipuri de 
gândire, creștin și păgân, atât în perioada anterioară visului despre 
caream amintit mai sus, cât și mai târziu. La doi ani după făgăduinţa 
solemnă de a nu mai citi opere păgâne, Fericitul leronim afirmă 
în prefața Comentariului la Epistola către galateni: „Voi înșivă știți 
bine că timp de mai bine de cincisprezece ani mâinile mele nu s-au 
aplecat niciodată asupra unui Cicero, a unui Vergilius sau spre vre- 
unul din autorii păgâni”. În ciuda acestei afirmații, atât contem- 
poranii, cât și cercetătorii moderni au identificat numeroase citate 
din literatura clasică în operele sale de mai târziu. Acuzaţia cea mai 
virulentă de a-și fi încălcat promisiunea vine din partea fostului său 
prieten Rufinus din Aquileia2. Răspunsul dat de Fericitul leronim 
este ambiguu: inițial afirmă că a fost doar un vis și că o promisiune 
făcută în asemenea condiții nu poate avea acoperire în realitate, iar 
apoi recunoaște că a mai citat uneori din clasici, dar că a făcut-o 
din memorie, deoarece memoria unui om nu poate fi ștearsă cu 
desăvârșire”5. Ulterior, în anul 396 d.Hr, la acuzaţiile de origenism 
aduse de către Vigilantius, Fericitul leronim răspunde printr-o 
epistolă unde recunoaște că din literatura păgână el culege doar 
„florile”, preluând numai ceea ce este în deplin acord cu doctrina 
evanghelică. 

Contrar aparenţelor, visul Fericitului leronim exprimă mai 
puţin perspectiva sa asupra clasicismului, cât mai degrabă un sfat 
dat monahilor de a studia mult mai temeinic Sfintele Scripturi. 


5 FERICITUL IERONIM, Comentariu la Epistola către galateni, LII, Praefatio: Nostis enim 
et ipsae, quod plus quam quindecim anni sunt, ex quo in manus meas nunquam Tullius, 
numquam Maro, numquam gentilium litterarum quilibet auctor ascendit. 

4 RUFINUS DIN AQUILEIA, Apologia împotriva lui leronim, Il, 6-7. 

5 FERICITUL IERONIM, Apologia împotriva lui Rufin, 1, 30 ș.u. 

Acuzaţia Judecătorului Celest nu este aceea că autorul citește cla- 
sicii literaturii păgâne, ci faptul că nu citește îndeajuns Scripturile 
și că inversează justa ierarhie a valorilor: „Minţi, spune cel care 
șade pe scaunul de judecată, ești ciceronian, nu ești creștin” (men- 
tiris, ait, Ciceronianus es, non Christianus). Pasajul nu exprimă 
o interdicție, ci un neajuns. Ultima sintagmă a narațiunii vine 
să întărească această interpretare: „Și după aceea am citit cărțile 
sfinte cu mai mare ardoare decât înainte” (et tanto dehinc studio 
divina legisse, quanto non ante mortalia legeram). Pasajul pe care 
Fericitul leronim îl preia de la Matei 6, 212% se pretează aceleiași 
interpretări, insistând pe recomandarea adresată creștinilor de a 
așeza cele cerești deasupra lucrurilor lumești. În aceste condiţii, 
promisiunea de a nu mai lectura autori păgâni nu are alt scop decât 
cel de a stimula și mai mult lectura textelor biblice. 

Fericitul leronim era perfect conștient că integrarea clasici- 
lor în procesul de educaţie al copiilor este o necesitate (in pueris 
necessitatis est”), prin capacitatea lor de a oferi modele literatu- 
rii creștine. Istoriile scrise de autorii păgâni greci și latini oferă 
numeroase pilde de virtute, necesare pentru educaţia tinerilor”, 
aceste istorii fiind utile și pentru interpretarea profeţiilor din 
Vechiul Testament. 

Înţelegând ca nimeni altul rolul misionar al educaţiei creștine, 
leronim remarcă: „O familie sfântă și credincioasă sfințește omul 
necredincios. Jupiter însuși, dacă ar fi avut în preajmă atari ființe, ar 
fi devenit creștin”**. De aceea, rezumându-se la doar câteva cazuri 
particulare, leronim va schița un program de educaţie creștină 
elementară, de inspiraţie strict creștină. Urmând metodele peda- 
gogice ale școlii antice, el le aplică la studiul Scripturii, care va fi 
(alături de câteva cărți laice și bisericești) textul principal pus în 
mâinile copilului. Epistola 107 către Leta conţine îndrumări asu- 
pra modului în care trebuie să se desfășoare educaţia unei tinere 
creștine. Toxotius, unicul fiu al credincioasei Paula, s-a căsătorit cu 
Leta, fiica demnitarului păgân Albinus, căsătorit la rândul lui cu o 
creștină. Din această căsătorie s-a născut Paula, numită astfel după 


6 „Căci, unde este comoara ta, acolo va fi şi inima ta.” 
+7 Epistola 21, 13. 

5 Cf Epistola '7o. 

+9 Cf, Epistola 52, 3; 57, 3; 58, 5. 

= Epistola 107, 1. 

în care se întrepătrund elemente creștine și păgâne împrumutate 
din naraţiuni similare ale unor autori precum Vergilius, Plutarh, 
Lucian sau Eusebius. 

O altă interpretare poate fi cea care ia în serios autenticitatea 
și realitatea viziunii Fericitului Ieronim; scopul acesteia ar fi fost 
atenționarea venită din partea Mântuitorului Hristos Însuși de a 
nu așeza cultura clasică mai presus de Evanghelie, stabilind astfel o 
ierarhie justă a valorilor. 

Cu privire la raportarea Fericitului leronim la literatura clasici- 
lor păgâni, remarcăm o serie de contradicții, care legitimează tăgă- 
duirea existenţei vreunui conflict interior între cele două tipuri de 
gândire, creștin și păgân, atât în perioada anterioară visului despre 
care am amintit mai sus, cât și mai târziu. La doi ani după făgăduinţa 
solemnă de a nu mai citi opere păgâne, Fericitul Ieronim afirmă 
în prefața Comentariului la Epistola către galateni: „Voi înșivă știți 
bine că timp de mai bine de cincisprezece ani mâinile mele nu s-au 
aplecat niciodată asupra unui Cicero, a unui Vergilius sau spre vre- 
unul din autorii păgâni'”:5. În ciuda acestei afirmaţii, atât contem- 
poranii, cât și cercetătorii moderni au identificat numeroase citate 
din literatura clasică în operele sale de mai târziu. Acuzaţia cea mai 
virulentă de a-și fi încălcat promisiunea vine din partea fostului său 
prieten Rufinus din Aquileia24. Răspunsul dat de Fericitul Ieronim 
este ambiguu: inițial afirmă că a fost doar un vis şi că o promisiune 
făcută în asemenea condiții nu poate avea acoperire în realitate, iar 
apoi recunoaște că a mai citat uneori din clasici, dar că a făcut-o 
din memorie, deoarece memoria unui om nu poate fi ștearsă cu 
desăvârșire?5. Ulterior, în anul 396 d.Hr., la acuzaţiile de origenism 
aduse de către Vigilantius, Fericitul Ieronim răspunde printr-o 
epistolă unde recunoaște că din literatura păgână el culege doar 
„florile, preluând numai ceea ce este în deplin acord cu doctrina 
evanghelică. 

Contrar aparenţelor, visul Fericitului leronim exprimă mai 
puţin perspectiva sa asupra clasicismului, cât mai degrabă un sfat 
dat monahilor de a studia mult mai temeinic Sfintele Scripturi. 


3 FERICITUL IERONIM, Comentariu la Epistola către galateni, III, Praefatio: Nostis enim 
et ipsae, quod plus quam quindecim anni sunt, ex quo in manus meas nunquam Tullius, 
numguam Maro, numquam gentilium litterarum quilibet auctor ascendit. 

*4+ RUFINUS DIN AQUILEIA, Apologia împotriva lui leronim, Il, 6-7. 

>5 FERICITUL IERONIM, Apologia împotriva lui Rufin, |, 30 ş.u. 

Acuzaţia Judecătorului Celest nu este aceea că autorul citește cla- 
sicii literaturii păgâne, ci faptul că nu citește îndeajuns Scripturile 
și că inversează justa ierarhie a valorilor: „Minţi, spune cel care 
şade pe scaunul de judecată, ești ciceronian, nu ești creștin” (men- 
tiris, ait, Ciceronianus es, non Christianus). Pasajul nu exprimă 
o interdicţie, ci un neajuns. Ultima sintagmă a naraţiunii vine 
să întărească această interpretare: „Și după aceea am citit cărțile 
sfinte cu mai mare ardoare decât înainte” (et tanto dehinc studio 
divina legisse, quanto non ante mortalia legeram). Pasajul pe care 
Fericitul Ieronim îl preia de la Matei 6, 212 se pretează aceleiași 
interpretări, insistând pe recomandarea adresată creștinilor de a 
așeza cele cereşti deasupra lucrurilor lumești. În aceste condiţii, 
promisiunea de a nu mai lectura autori păgâni nu are alt scop decât 
cel de a stimula și mai mult lectura textelor biblice. 

Fericitul leronim era perfect conștient că integrarea clasici- 
lor în procesul de educaţie al copiilor este o necesitate (in pueris 
necessitatis est”), prin capacitatea lor de a oferi modele literatu- 
rii creștine?8. Istoriile scrise de autorii păgâni greci și latini oferă 
numeroase pilde de virtute, necesare pentru educaţia tinerilor”?, 
aceste istorii fiind utile și pentru interpretarea profeţiilor din 
Vechiul Testament. 

Înţelegând ca nimeni altul rolul misionar al educaţiei creștine, 
leronim remarcă: „O familie sfântă și credincioasă sfințește omul 
necredincios. Jupiter însuși, dacă ar fi avut în preajmă atari fiinţe, ar 
fi devenit creștin”. De aceea, rezumându-se la doar câteva cazuri 
particulare, Ieronim va schița un program de educaţie creștină 
elementară, de inspiraţie strict creștină. Urmând metodele peda- 
gogice ale școlii antice, el le aplică la studiul Scripturii, care va fi 
(alături de câteva cărţi laice și bisericești) textul principal pus în 
mâinile copilului. Epistola 107 către Leta conține îndrumări asu- 
pra modului în care trebuie să se desfășoare educaţia unei tinere 
creștine. Toxotius, unicul fiu al credincioasei Paula, s-a căsătorit cu 
Leta, fiica demnitarului păgân Albinus, căsătorit la rândul lui cu o 
creștină. Din această căsătorie s-a născut Paula, numită astfel după 


=6 „Căci, unde este comoara ta, acolo va fi și inima ta” 
7 Epistola 21, 13. 

=5 Cf. Epistola '70. 

»9 Cf. Epistola 52, 3; 57, 3; 58, 5- 

* Epistola 107, 1. 

numele bunicii. Încă de la început Paula a fost destinată de părinţi 
să rămână fecioară, iar mama i-a cerut lui leronim să se ocupe de 
educaţia ei. Scrisoarea pe care stridonianul i-a adresat-o, probabil 
în jurul anul 400, Letei, mama Paulei, relevă un pedagog auster și 
intransigent, ale cărui idei nu se deosebesc cu mult de cele ale altor 
scriitori creștini răsăriteni??. 

În 397 d.Hr., într-o scrisoare adresată oratorului Magnus, ati- 
tudinea sa față de literatura clasică s-a ameliorat vizibil. Perspectiva 
ieronimiană asupra raportului creștinism-clasicism în cadrul noii 
paideia creştine exprimată în această epistolă poate fi sintetizată 
astfel: 

* Cultura clasică este o necesitate pentru educație. Ca și Origen 
și Sfântul Vasile cel Mare, Fericitul leronim afirmă că, atunci când 
nu intră în contradicție cu doctrina și morala creștine, operele cla- 
sice au o mare valoare formativă; 

* Literatura păgână trebuie cunoscută și studiată și pentru 
rațiuni polemice, pentru ca păgânii să fie combătuţi cu propriile 
arme; 

* Cultura păgână are o valoare în ea însăși: exemple pentru 
virtute, utilitatea ei pentru exegeza scripturistică, adevărurile exis- 
tente în filosofia antică, informaţiile istorice etc.; 

- Literatura păgână oferă nenumărate mijloace pentru înfru- 
musețarea literaturii creștine sub aspect formal, făcând-o mai 
atractivă și mai persuasivă. 

În aceeași Epistolă 7o Fericitul leronim se dă pe sine însuși ca 
exemplu, fiindcă el a adunat din cultura păgână numai „florile”, 
așadar numai elementele pozitive. Se impune a lua în considerare 
faptul că epistola este adresată unei tinere care năzuiește să devină 
ascetă și, în acest caz, leronim face și un mic inventar al aspectelor 
negative ale moștenirii culturale greco-romane: 

* Susţine idolatria și politeismul; 

* Polemizează împotriva creștinismului (se face referire la scri- 
erile anticreștine ale intelectualilor păgâni); 

* Conţine uneori aspecte imorale sau care stimulează imo- 
ralitatea; 

* Are ca valori supreme gloria seculară, efemeră, în contrast cu 
gloria eternă a vieții veșnice; 


>= Cf. Pr. C. ENESCU, „Fericitul leronim, Către Leta. Despre educaţie”, în: Biserica Ortodoxă 
Română, anul XX, 1896-1897, nr. 2, pp. 129-144. 

* Devine o valoare în ea însăși, substituind sau prevalând asu- 
pra preocupărilor spirituale. 

Prin urmare, atitudinea Fericitului leronim față de cultura 
păgână are, în general, o traiectorie constantă. În anii tinereţii, 
aflat încă sub vraja studiilor umaniste profane, a admirat-o cu 
fervoare și a imitat-o îndeaproape. Dar, când își va consacra viața 
creștinismului și idealului ascetic, precum și după asumarea rolu- 
lui de îndrumător spiritual al aristocrației romane, cultura păgână 
este concurată de lecturile creștine și trecută în plan secund. 
Auditoriul și lectorii Fericitului Ieronim se aflau, așadar, în fața 
unei limpezi ierarhizări culturale: pe primul plan se afla căutarea 
mântuirii, a valorilor transcendente, iar formaţia clasică rămânea 
în plan secund. Epistolarul ieronimian probează că aristocrația 
romană îl percepe pe Fericitul leronim ca model al unei noi cul- 
turi, preocupate să o recupereze pe cea păgână pentru a o pune în 
slujba Bisericii. În cele din urmă, ajuns la o maturitate creatoare 
deplină, Fericitul leronim îi acceptă deschis pe clasicii literaturii 
păgâne pentru ceea ce au mai valoros în scrierile lor, intuind capa- 
citatea culturii păgâne de a crea punți de comunicare între două 
lumi diferite. El însuși va pune în lucrare acest program în școlile 
întemeiate și patronate de el la Roma și Betleem. Treptat, nu doar 
păgânii, ci și cultura lor se „convertește” la creștinism. 

Concepţia pedagogică a Părinților latini se constituie într-un 
umanism creștin unic și care merită a fi redescoperit. Este sufici- 
ent să ne gândim la unul dintre corifeii Renașterii, Erasmus din 
Rotterdam, care avea o solidă cultură patristică, el cunoscând 
și editând mulți Părinţi latini ca Augustin și leronim, precum și 
Părinţi capadocieni?2. 


Concluzii 


Alături de Sfânta Scriptură, operele și școlile întemeiate de 
Părinţii Bisericii, de limbă greacă, latină, armeană, siriacă etc., 
au constituit și constituie și vor constitui fundamentele educaţiei 
creștine de pretutindeni. 


=2 Cf. W. JAEGER, Cristianesimo primitivo e paideia greca, p. 128. 

Principiile educaţiei creștine antice și medievale (și chiar 
moderne) sunt, în mare parte, cele preluate din paideia greco-ro- 
mană. Faptul poate părea paradoxal și a deconcertat pe mulți în 
istoria creștinismului, în special pe cei care au năzuit, utopic, la 
un creștinism „pur” și „eliberat” de toate elementele așa-zis ete- 
rogene, precum identitatea iudaică ori elementele din cultura 
greco-romană. Cu toate acestea, sinteza dintre aceste elemente, 
aparent contradictorii, a fost posibilă graţie unui fapt adesea tre- 
cut prea ușor cu vederea și considerat un simplu și perimat argu- 
ment apologetic. Nu doar Sfânta Scriptură a Vechiului sau a Noului 
Testament, ci și majoritatea Părinților și scriitorilor bisericești 
din primele veacuri creștine și din următoarele sunt unanimi în 
a recunoaște prezența și lucrarea Duhului Sfânt în afara iudais- 
mului. Este suficient să amintim doar concepţia Sfântului lustin 
Martirul și Filosoful despre prezenţa seminţelor Logosului divin 
în viața și opera atâtor filosofi eleni sau barbari. De aceea, precum 
afirma Sfântul Iustin, tot ce este moral, valoros, viabil, adevărat 
în cultura și înțelepciunea altor popoare decât poporul iudeu a 
fost inspirat tot de Același: Duh Sfânt Care a grăit prin profeţii 
Vechiului Testament. 

Astfel, sinteza dintre creștinism și clasicism a fost nu doar 
posibilă, ci și necesară în contextul în care s-a dezvoltat Biserica în 
Antichitatea târzie. Moștenirea culturală greco-romană a fost pre- 
luată armonios, operându-se rectificările necesare, în principal eli- 
minarea elementelor politeiste, precum și transferul de la antropo- 
centrism la teocentrism în cadrul idealului paideic. Cu toate aceste 
subtile transfigurări, educaţia clasică se va perpetua până în moder- 
nitate, deoarece „creștinismul n-a antrenat revoluția pedagogică la 
care s-ar aștepta un spirit modern”. De aceea, este dificil de făcut 
distincție între școala păgână și școala creștină în Antichitatea târ- 
zie: „Creștinii, în afară de câteva cazuri excepţionale și limitate, nu 
și-au creat școli proprii; ei s-au mulțumit să-și juxtapună formaţia 
specific religioasă (asigurată, cum s-a văzut, de Biserică și familie) 
instrucției clasice pe care o primeau, în aceleași condiţii ca și păgă- 
nii, în școlile de tip tradiţional'?%. 


= Fireşte că într-un prad inferior și nu atât de limpede ca în Revelația veterotestamentară. 
*24 H.]. MARROU, Istoria educației în Antichitate, vol. |, p. 159. 
25 HI. MARROU, Istoria educaţiei în Antichitate, vol. II, p. 135. 

Acest lucru îl poate uimi pe un modern, însă faptele vorbesc 
de la sine: „Noi suntem obișnuiți să vedem bisericile creștine 
revendicând școlile confesionale ca pe unul dintre drepturile lor 
esenţiale, ca pe una dintre exigenţele directe ale credinţei lor. Fapt 
de importanță considerabilă, căci s-a înnodat astfel, în cursul 
primelor secole, între creștinism și clasicism, o legătură intimă, 
căreia istoricul nu poate decât să-i constate soliditatea. Au exis- 
tat teologi care s-au scandalizat, care au denunţat această secretă 
înţelegere cu elenismul ca pe o infidelitate, o falsificare a esenței 
pure a creștinismului primitiv. Deplorabil sau providenţial, faptul 
e fapt: născut în Palestina elenistică, creștinismul s-a dezvoltat, 
și-a căpătat forma proprie în sânul civilizației greco-romane, de la 
care a primit o amprentă de neșters: propovăduită fie și în China 
sau Bantu, Evanghelia nu poate uita că la început a fost redac- 
tată în greacă; este un fapt esenţial, la fel cum pentru budism este 
acela de a fi apărut în India sau, pentru islam, formularea în arabă 
a Coranului. Nimic nu demonstrează mai bine profunzimea sin- 
tezei realizate, la începutul secolului al IV-lea, între creștinism și 
elenism, decât examinarea culturilor creștine apărute în țările bar- 
bare. Ele n-au fost elaborate, în întregime, pornind exclusiv de la 
datele Revelaţiei, ci reprezintă, tehnic vorbind, o simplă adaptare, 
în mediul lingvistic local, a culturii creștinilor greci, deja cu totul 
impregnată de elemente clasice”%2S. 

Dacă omul antic avea încredere absolută în forțele proprii și se 
edifica pe sine prin efort personal, creștinismul a accentuat necesi- 
tatea absolută a prezenţei harului în cadrul procesului de formare 
și instruire. Perspectiva creștină asupra educaţiei este, așadar, una 
mult mai cuprinzătoare decât cea păgână. Părinţii Bisericii au 
introdus în paideia greco-romană și elementul spiritual?, forma- 
rea duhovnicească a omului în vederea vieții veșnice. 

Dacă nu ţinem cont de cele de mai sus, cădem în exagerări și 
denaturări ale unor afirmaţii patristice care para condamna cultura 
profană. Dacă nu sunt simple aserțiuni retorice, acestea au rolul de a 
nu atribui inspiraţia și autoritatea învățăturilor biblice și bisericești 
culturii profane, ci Duhului Sfânt, sau reprezintă delimitări ori 


** HI. MARROU, Istoria educației în Antichitate, vol. Il, pp. 135-136. 
»7 Cf. Elias MATSAGOURAS, The Early Church Fathers as Educators, Light and Life, 
Minneapolis, 1977, p. 21. 

luări de poziție împotriva politeismului și imoralității”5 prezente 
în unele opere clasice. Dar, pentru a înțelege foarte limpede 
motivația acestor afirmaţii, se cuvine să recitim cu atenţie capito- 
lele 1 și 2 din Epistola întâi către corinteni a Sfântului Apostol Pavel. 
Ideile de aici sunt dezvoltate, pe larg, de Origen în opera sa apolo- 
getică Împotriva lui Celsus. 

Sintetizând, reluăm afirmaţia Fericitului Augustin din 
Retractationes, care mărturisea că, atunci când era tânăr?%, 
socotea că științele umane sunt necesare pentru cunoașterea lui 
Dumnezeu, însă, spre bătrâneţe, și-a dat seama că prezumția 
era falsă, deoarece există nenumărați eretici docţi și mulți sfinți 
analfabeți. Așadar, cunoașterea umană este esenţială, firește, 
pentru dezvoltarea persoanei, însă, în ordinea duhovnicească, 
prezența sau absenţa ei nu influențează nici negativ, nici pozi- 
tiv asupra posibilităţii, calității sau profunzimii vieţii spirituale și 
asupra relației cu Dumnezeu. Lipsa de cultură nu este un impe- 
diment pentru cunoașterea lui Dumnezeu, dar nici un catalizator 
al acesteia. La fel, ceea ce voiau să sublinieze Sfântul Apostol 
Pavel și Origen este următorul fapt: dacă propovăduitorul creștin, 
misionarul, este un om foarte cultivat, un foarte bun orator și un 
neîntrecut filosof, un dialectician iscusit, atunci se poate afirma 
că persoanele convertite în urma propovăduirii sale au îmbrățișat 
creștinismul nu ca urmare a insuflării Duhului Sfânt, a acceptă- 
rii şi împroprierii adevărului evanghelic, ci au fost convinși de 
talentul oratoric al cuvântătorului ori au cedat logicii impecabile 
a raționamentelor lui filosofice:2. 


*5 Fericitul leronim înfierează vehement hedonismul prezent în multe opere clasice (cf 
Epistola 2, 13). 

9 Mai exact în dialogul Despre ordine. 

% Considerăm aici cultura în sine ca element neutru; în realitate, cultura sau incultura 
pot influenţa și influențează cunoașterea lui Dumnezeu, dar din cauze exterioare lor. De 
pildă, unii sfinți lipsiți de cultură au căzut în erezii din naivitate, dar au fost îndreptaţi 
apoi prin intervenţie divină. La fel, transformarea teologiei în filosofie a dus la geneza a 
nenumărate erezii. 

*= „Și eu, fraților, când am venit la voi și v-am vestit taina lui Dumnezeu, n-am venit 
ca iscusit cuvântător sau ca înțelept. Căci am judecat să nu știu între voi altceva decât 
pe lisus Hristos, și pe Acesta răstignit. Și eu întru slăbiciune și cu frică și cu cutremur 
mare am fost la voi. lar cuvântul meu și propovăduirea mea nu stăteau în cuvinte de 
înduplecare ale înțelepciunii omenești, ci în adeverirea Duhului și a puterii, pentru 
ca credința voastră să nu fie în înţelepciunea oamenilor, ci în puterea lui Dumnezeu” 
(1 Corinteni 2, 1-5). 

Aceasta este esența problemei și, înțelegând acest aspect, vom 
pricepe autenticul sens al unor afirmaţii biblice și patristice care, 
considerate ad litteram, nu fac decât deservicii învățăturii creștine, 
ducând la desconsiderarea culturii umane în general. 

Isocrate, în Panegiricul său, afirma că ceea ce el numește phi- 
losophia și paideia reprezintă setea neostoită de cunoaștere, pre- 
cum și educaţia superioară care rezultă de aici. Platon afirmase 
că adevăratul Pedagog al oamenilor și al universului este Însuși 
Dumnezeu:?. Setea de cunoaștere va fi potolită abia prin îndrep- 
tarea acestei năzuințe umane către Cel în care „sunt ascunse 
toate vvistieriile înţelepciunii și ale cunoașterii'28, Cel care ne-a dez- 
văluit sensul existenţei umane astfel: „Și aceasta este viața veșnică: 
să Te cunoască pe Tine, singurul Dumnezeu adevărat, și pe lisus 
Hristos, pe Care L-ai trimis”24. 

Prin Întrupare, Însuși Dumnezeu-Logosul, Cel care îl for- 
mase și-l plămădise pe om din țărână, a venit să restaureze chipul 
(ciku)v) Său denaturat de păcate. Divinul Pedagog, după ce a rân- 
duit ca nu doar Vechiul Legământ cu poporul iudeu, ci și cultura 
și înţelepciunea greco-romană ori „barbară”25 să fie alți educatori 
și călăuzitori ai omenirii către Sine, a întemeiat Sfânta Biserică. 
Biserica este o adevărată școală a mântuirii, unde, prin lucrarea 
sacramentală și didactică umbrită de Duhul cel Sfânt, omul este 
chemat să își educe sufletul și trupul prin asceză, rugăciune și 
învățătură spre a dobândi sfințenia, „fără de care nimeni nu va vedea 
pe Domnul”. În cele din urmă, scopul educaţiei creștine este 
mântuirea sufletului, refacerea chipului alterat al lui Dumnezeu în 
om, desăvârșirea și sfințenia, transfigurarea și îndumnezeirea per- 
soanei umane: „lar noi toţi, privind ca în oglindă, cu fața descope- 
rită, slava Domnului, ne prefacem în același chip din slavă în slavă, 
ca de la Duhul Domnului'>7. 

Lăsăm ultimul cuvânt unui mare patrolog român, părintele 
loan G. Coman, o altă personalitate care, venind dinspre clasicism 
către teologie, a demonstrat încă o dată că sinteza dintre cultura 


* Legile, 10, 807 B. 

:3 Coloseni 2, 3. 

%4 loan 17, 3. 

*%5 În sensul antic de ne-elen sau ne-roman. 
236 Evrei 12, 14. 

37 2 Corinteni 3, 18. 

greco-latină și Evanghelie este nu doar posibilă, ci și binefăcătoare 
pentru ambele: „Contactul literar al graţiei elene cu harul creștin 
s-a petrecut în momentul în care, prin Sfântul Apostol Pavel și prin 
evangheliști, propaganda credinţei creștine se adresa lumii elene. 
Ce a rezultat din contactul acestor două literaturi? Opoziţie dârză 
la început, apropiere și prietenie mai târziu. Fiecare dintre aceste 
literaturi s-a manifestat potrivit concepţiei generale despre lume 
și viață pe care o aveau fiecare dintre cele două serii de creatori ai 
acestor literaturi. Literatura antică greco-latină este o cultivatoare 
pasionată a frumosului. Elenii gândesc, vorbesc și scriu sub vraja 
frumosului formelor. Literatura creștină urmărește frumosul inte- 
rior. Ea dorește puritatea treptată a omului lăuntric, pentru a se 
înălța până la acea perfecțiune care-l face asemenea lui Dumnezeu. 
Omul ideal al Europei ar fi acela care ar putea să întrupeze cele 
două modele: elenic și creștin, cu precăderea celui din urmă. De 
aceea cele două modele și cele două literaturi sunt așa de actuale 
astăzi. Creaţiile literaturii clasice creștine sunt o incomparabilă 
comoară de frumuseţe și desăvârșire”. 


lerom. Policarp PÎRvUuLoIU 


*% Probleme de literatură și filosofie patristică, Editura Institutului Biblic și de Misiune al 
Bisericii Ortodoxe Române, București, 1995. 


NOTĂ ASUPRA EDIŢIEI 


Operele incluse în antologia de faţă sunt traduse, prefațate și 
adnotate astfel: 


* Studiul introductiv al volumului - lerom. Policarp Pîrvuloiu; 

* Pedagogul, de CLEMENT ALEXANDRINUL - traducere de 
Pr. Dumitru Fecioru, revăzută de Alin-Bogdan Mihăilescu și 
lerom. Policarp Pîrvuloiu, introducere de lerom. Policarp 
Pîrvuloiu, note de Dumitru Fecioru, Alin-Bogdan Mihăilescu și 
Ierom. Policarp Pîrvuloiu; 

* Omilia a XXII-a, către tineri, a SFÂNTULUI VASILE CEL 
MARE - traducere de Pr. Dumitru Fecioru, revăzută de 
Alin-Bogdan Mihăilescu și lerom. Policarp Pîrvuloiu, introducere 
de lerom. Policarp Pîrvuloiu; 

* Despre slava deșartă și despre cum trebuie să își crească 
părinţii copiii, de SFÂNTUL IOAN GURĂ DE AUR - traducere de 
Pr. Dumitru Fecioru, revăzută de lerom. Policarp Pîrvuloiu, intro- 
ducere și note de lerom. Policarp Pîrvuloiu; 

* Epistole cu caracter pedagogic ale SFÂNTULUI GRIGORIE 
TEOLOGUL - traducere, introducere și note de lerom. Policarp 
Pîrvuloiu; 

* Epistola 107 către Leta și Epistola 128 către Pacatula ale 
Fericitului leronim - traducere, introducere și note de Ierom. 
Policarp Pîrvuloiu; Epistola 22 către Eustochia a FERICITULUI 
IERONIM (traducere de Dan Negrescu, introducere și note lerom. 
Policarp Pîrvuloiu); 

* Despre catehizarea începătorilor în credință, de FERICITUL 
AUGUSTIN - traducere, introducere și note de Alin-Bogdan 
Mihăilescu. 


Notele care au menţiunea (n.red.) sunt realizate de Ierom. 
Policarp Pîrvuloiu și Alin-Bogdan Mihăilescu. Celelalte aparțin 
traducătorilor respectivi, cu excepţia operei Despre slava deșartă și 

despre cum trebuie să își crească părinții copiii. Menţionăm că, pe 
alocuri, și acestea au fost revizuite și completate. Termenii grecești 
aflați în textul traducerii între paranteze în textul Pedagogului au 
fost mutaţi în note de subsol. 

Citatele biblice, dacă nu au precizări suplimentare, sunt prelu- 
ate din ultima ediție sinodală ortodoxă a Sfintei Scripturi. 


CLEMENT ALEXANDRINUL 


PEDAGOGUL 


NUI A za IMA 


oa 

„Cuvântul este Pedagogul Care ne duce pe noi, 
copiii, la mântuire." 


Întemeiat în 332 î.Hr. de către Alexandru cel Mare, orașul 
Alexandria era destinat să devină a doua metropolă a lumii antice, 
după Roma, și, totodată, un centru economic, cultural și religios 
de primă importanţă. Aici, în faimosul Mouseion?, s-a născut 
știința filologică, exegeza alegorică a clasicilor, preluată de Filon de 
Alexandria și, ulterior, de creștini. Alexandria avea și o însemnată 
comunitate ebraică, unde a avut loc tălmăcirea Scripturii ebraice în 
grecește (Septuaginta). Tot Alexandria va fi locul unde se va naște 
și teologia ca știință, teologia fundamentată pe studiul riguros al 
textelor sacre și pe speculația metafizică, odată cu Panten, Clement 
și Origen. 

Clement Alexandrinul (+ cca. 215), discipol al misteriosului 
Panten și urmaș al acestuia la conducerea școlii catehetice alexan- 
drine, a fost un cărturar creștin atipic. Chiar dacă nu a fost la fel 
de profund ca Origen, a militat ca și Filon, câteva veacuri înainte, 
pentru sinteza dintre Scriptură și elenism, identificând cultura ele- 
nistică cu un veritabil „pedagog spre Hristos”. Opera sa Pedagogul 
este centrată în jurul acestei idei. 

Remarcabil este faptul că întreaga cultură și civilizaţie greco-ro- 
mane, în integralitatea lor (artă, literatură etc.), sunt privite de 
Clement Alexandrinul ca un tot unitar. Totodată, această cultură 
antică este menită să facă parte integrantă din identitatea viitoa- 
rei culturi creștine. „Gnosticul” creștin alexandrin a avut o viziune 
profetică, Alexandria constituind tocmai creuzetul unde va începe 
acest proces de sinteză dintre moștenirea greco-romană și kerygma 
apostolică. Opera sa este o nobilă ilustrare a acestei sinteze, de 
pildă, Pedagogul numărând aproximativ 750 de citate din Sfânta 


' CLEMENT ALEXANDRINUL, Pedagogul, 1, 7, 53. 
> Aici se afla și cunoscuta Bibliotecă. 

Scriptură: și circa 350 din autorii păgâni greci, dintre care 100 sunt 
din Platon. 

Pentru Clement, rolul culturii antice estesimilar celui al Vechiului 
Testament. După cum acesta din urmă a fost pedagog spre Hristos 
pentru iudaism, la fel cultura antică constituie un pedagog spre 
Hristos pentru păgâni. Platon este, prin urmare, un „Moise aticizant', 
„un discipol al lui Moise”, „inspirat de Dumnezeu”. Clement nu uită să 
reamintească faptul că filosofia iudeilor este anterioară celei grecești, 
Vechiul Testament precedând cultura greacă. Și Sfântul Irineu de 
Lyon vorbise despre o „pedagogie divină' în istorie, iar Seneca afir- 
mase că înțeleptul este un „pedagog al neamului omenesc”. 

Un mijloc predilect al acestei strategii apologetice a fost încer- 
carea de a căuta și de a nota concordanțele dintre legea și religia 
iudaică și învățăturile filosofiei grecești. În acest scop s-a preluat 
sistemul exegezei alegorice elaborat de filosofii stoici. Se cristali- 
zează, astfel, așa-numitul „argument al vechimii”: scrierile sfinte 
ale evreilor sunt mult anterioare acelora ale poeților și înțelepților 
greci. Aceștia din urmă le-au cunoscut și au învăţat din ele. Astfel, 
Josephus Flavius, în scrierea sa Împotriva lui Apion, demonstra că 
filosofii greci erau tributari lui Moise. Ideile au fost preluate și de 
apologeții creștinismului primar. Potrivit Sfântului Iustin Martirul, 
cosmogonia lui Platon se inspiră din Cartea Facerii. Sirianul 
Taţian (sfârșitul secolului al II-lea) calculează, în Cuvântarea 
către greci, sincronisme care slujesc, totodată, unor scopuri apo- 
logetice. Aspecte asemănătoare ne oferă Pseudo-lustin în scrierea 
Cohortatio ad gentiles, cât și Teofil din Antiohia. De la apologeţii 
creștinismului, aceste speculaţii trec în teologia alexandrină și 
ajung apoi în opera marilor Părinţi ai Bisericii”. 

Chiar păgâni ca Plutarh și Maxim din Tyr credeau că filosofii au 
împrumutat cele mai înalte învățături ale lor de la barbaris. Astfel, 


3 Precizăm că în această epocă nu era încă definitivat canonul Sfintei Scripturi, de aceea 
Clement citează ca mari autorități opere ca Epistola lui Barnaba, Didahia, Epistola lui 
Clement către corinteni ş.a. 

4 Cf. Galateni 3, 24. 

5 Împotriva ereziilor, q, 25, 2-3. 

6 Epistole morale, 89, 13. 

7 V Ernst Robert CURTIUS, Literatura și Evul Mediu latin, traducere de Adolf Armbruster, 
Ed. Paideia, București, 2000, p. 72. 

8 „Unii autori afirmă că studiul filosofiei a început la popoarele străine” (DIOGENE 
LAERTIOS, Despre viețile și doctrinele filosofilor, traducere C. Balmuș, Ed. Polirom, lași, 

nenumărați scriitori creștini nu vor osteni să afirme că filosofia 
păgână a împrumutat din Scripturile iudaice (anterioare culturii 
grecești antice) toate ideile sale valoroase privind morala și reli- 
gia”, pe care însă le-a deformat. lată cum argumentează Tertulian: 
„Moise [...] a trăit cu aproape 400 de ani mai înainte de epoca în care 
acel Danaus, cel mai vechi bărbat la voi, a emigrat în Argos. Este 
mai vechi decât războiul troian cu aproape o mie” de ani și, prin 
urmare, și decât Saturn însuși. Căci, potrivit istoriei lui 'Thallus, 
care arată că Belus, regele asirienilor, și Saturn, regele titanilor, s-au 
războit laolaltă împotriva lui Jupiter, ar urma că Belus a precedat cu 
320 de ani dărâmarea Troiei [...]. După aceea, multe lucruri au mai 
spus și alți profeţi, mai vechi decât scrierile voastre, căci și acela 
care a glăsuit cel din urmă a fost în timp ceva mai înainte (dacă nu 
le-a fost contemporan) de înţelepțţii și legiuitorii voștri". De pildă, 
în timpul domniei lui Cirus și Darius a trăit Zaharia, atunci când 
Thales, cel dintâi printre fizicieni, întrebat de Cresus, n-a putut da 
niciun răspuns cu privire la Dumnezeu, ca unul care, fără îndoială, 
era tulburat de vocile profeților”=. 

Și Clement va susține această teorie, însă cu moderație, el 
insistând mai mult pe lucrarea Duhului Sfânt în cadrul elenis- 
mului, preluând ideea Sfântului lustin a Logosului omniprezent. 
Pedagogul se va preocupa mai puţin de aceste aspecte, aici insis- 
tându-se, în principal, asupra chestiunilor etice. 

Titlul ales de Clement Alexandrinul pentru opera sa a părut, 
fără îndoială, straniu pentru un cititor al epocii sale. Și aceasta 
pentru că „pedagogul” era un sclav care îl conducea pe copil la și 


1997, p. 65). Ideea este preluată de la apologetica iudaică a epocii elenistice și introdusă 
în literatura creștină de către apologetul grec Tatianus (v. ].C. FREDOUILLE, Tertullien et 
la conversion..., p. 239). 

9 Schimburi de idei au existat între greci și înțelepții „barbari”, însă nu se poate susține o 
influenţă decisivă a iudaismului asupra elenismului (o influență puternică a elenismului 
asupra iudaismului neîndoielnic - începând din secolul al IV-lea î.Hr, odată cu anexarea 
ludeei de către Alexandru cel Mare). 

' O eroare a copiștilor mai curând decât a lui Tertulian, deoarece, conform cronologiei 
antice, acesta datează corect pe Moise cu 400 de ani înainte de Danaus; războiul troian, 
conform astronomului grec Eratostene, ar fi avut loc între 194-184 î.Hr.; Moise ar fi trăit 
în veacul al XVIII-lea î.Hr. sau în veacul al XIII-lea î.Hr., după alţi istorici (cf. Petre SEMEN, 
Așteptând mântuirea, Ed. Trinitas, lași, 1999, p. 75). Tertulian susține prima variantă. 

" Ultimul profet al Vechiului Testament a fost Maleahi și a trăit în veacul al V-lea î.Hr., 
contemporan deci cu Socrate. 

» Apologeticul, XIX, 1-3. 

de la școală, protejându-l de pericole și preocupându-se de buna 
creștere a acestuia. Treptat, sarcinile pedagogului s-au înmulțit, 
acesta devenind un fel de profesor de moravuri, un îndrumător 
moral al copilului. Caracterul modest al acestei ocupații îi va pune 
probleme lui Clement, dar acesta le va soluţiona recurgând la virtu- 
tea smereniei, specifică lui Dumnezeu, Care Se pogoară la oameni 
spre a-i mântui și călăuzi spre veșnicie. Astfel, semnificaţia terme- 
nului „pedagog” este mult mai elevată decât sensul originar și se 
apropie mai curând de sensul dat de Platon termenului în Legile, 
unde Dumnezeu este „Pedagogul întregului univers”B. 

Menţionăm că Pedagogul, alături de Protrepticul și Stromatele, 
face parte dintr-o trilogie de inițiere în creștinism alcătuită de teo- 
logul alexandrin. Protrepticul este o lucrare exortativă și de apolo- 
getică rațională, având rolul de a convinge și îndemna pe păgâni 
la convertire, iar Stromatele expun doctrina creștină comparând-o 
cu ideile filosofice și morale elenice. Parcursul educativ vizat de 
aceste opere este similar traseului paideic antic: Dumnezeu Însuși 
Își asumă rolul de Îndemnător, de Protreptici (Protrepticul), invi- 
tându-i pe păgâni la credinţa creștină. Pedagogul îi preia apoi pe 
neofiți, educându-i pentru o viaţă creștină autentică (Pedagogul). 
Apoi, Maestrul sau Didascălul duce la bun sfârșit opera catehetică, 
instruindu-i pe noii botezați în învățătura tainică a creștinismului, 
în gnoza duhovnicească (Stromatele). 

Lucrarea Pedagogul, alcătuită în jurul anului 190 d.Hr., este 
dedicată adulților botezați, având ca scop educarea lor morală îna- 
inte de a trece la stadiul următor: cunoașterea, gnoza. Cartea întâi 
prezintă Persoana și activitatea Logosului, Care este Pedagogul și 
Care S-a întrupat ca lisus Hristos spre a ne călăuzi la mântuire, pre- 
cum și principalele principii ale acestei pedagogii dumnezeiești: 
„Pedagogia lui Dumnezeu e însă conducerea pe calea cea dreaptă a 
adevărului, pentru contemplarea lui Dumnezeu și înfățișarea pil- 
delor de fapte sfinte, menite să dăinuie veșnic”5. 

Cărţile a doua și a treia constituie un compendiu de morală 
practică pentru creștinul nou botezat. De remarcat că adresanții lui 
Clement sunt creștinii înstăriți, cei care își pot permite banchete, 


5 Cf. W. JAEGER, Cristianesimo primitivo e paideia greca, p. 8. 

" Reamintim faptul că genul protreptic (și derivatul său, tratatele protreptice) este cel 
prin care lectorii sunt îndemnați stăruitor să îmbrăţișeze o doctrină, o carieră etc. 

5 Pedagogul, 1, 7, 54- 

petreceri și o viață luxoasă, împotriva căreia se ridică moralistul 
alexandrin. Se insistă asupra demnității căsătoriei, se analizează 
ţinuta vestimentară a creștinului, frecventarea băilor, utiliza- 
rea cosmeticelor etc., oferindu-se prețioase sfaturi pentru o viață 
creștină exemplară într-o societate încă păgână. 

După cum afirmă în repetate rânduri Clement, creștinismul 
nu este o simplă adeziune intelectuală la unele adevăruri doctri- 
nare, ci și un „mod de viaţă” (Bioc), „un regim mântuitor de viață” 
(Sioura), „un comportament social” (moiureia). 

Lucrarea are și accente polemice, autorul'* nepierzând ocazia 
de a înfiera „știința cu nume mincinos”, falsa gnoză, cunoașterea 
eretică a curentelor gnostice, căreia îi opune cunoașterea evan- 
ghelică, iluminată de harul Duhului Sfânt. Clement dezvoltă și o 
teodicee interesantă, căutând să concilieze dreptatea și bunăta- 
tea lui Dumnezeu, atribute pe care gnosticii le separau net și le 
considerau incompatibile. Tentativa lui Clement este una grandi- 
oasă: deși nu reduce creștinismul la filosofie, urmărește să prezinte 
doctrina creștină ca pe adevărata filosofie, oferindu-i, totodată, 
fundamente și principii și chiar schițând coordonatele unei filo- 
sofii creștine sui generis. Combate vehement concepția gnostică 
ce stabilea diferențe ontologice între oameni (spirituali, psihici, 
materiali, de unde rezulta o predestinare strictă la mântuire sau 
pierzare). Dacă gnosticii considerau că termenul „copil” din Noul 
Testament îi reprezintă pe creștinii neinițiați în gnoză și astfel infe- 
riori, Clement dezvoltă o întreagă teologie a inocenţei, afirmând că 
puritatea, smerenia și nevinovăția copiilor - nicidecum naivitatea 
ori lipsa de cultură ori gândirea puerilă - sunt criteriile fundamen- 
tale pentru a intra în Împărăţia lui Dumnezeu. 

Teologia Logosului este o altă constantă a gândirii lui Clement, 
Logosul fiind Fiul lui Dumnezeu, Cel care S-a întrupat în lisus 
Hristos spre a restaura natura căzută a omului, natură pe care El 
Însuşi o crease. 

O altă problemă interesantă abordată de teologul alexandrin 
este raportul dintre natură și har. Cele două elemente sunt pen- 
tru Clement în desăvârșită armonie. Urmând concepția stoică, se 
afirmă că tot ce impietează asupra ordinii naturale devine hybris 
și, implicit, păcat. De aici și pledoaria pentru acordul cu natura și 
viața dusă în simplitate. 


' Același ca și cel al operei Care bogat se va mântui? 

CAPITOLUL 
Ce făgăduiește Pedagogul 


1. Ni s-a făurit, o copii, un piedestal al adevărului, o temelie 
de nesfărâmat pentru cunoașterea templului celui sfânt al marelui 
Dumnezeu, un bun îndemn, o dorinţă de viață veșnică, sădită în 
ogorul spiritual prin ascultarea rațională a Cuvântului. 

Într-adevăr, trei lucruri ţin de om: moravurile, faptele și pasi- 
unile; Cel căruia Îi revin moravurile este Cuvântul Care îndeamnă; 
EI este călăuzitorul religiei, Cuvântul Care stă la baza edificiului 
credinței, precum chila unei corăbii, Cel datorită căruia suntem 
cuprinși de mare bucurie, renunțăm la vechile credințe» și reînti- 
nerim pentru dobândirea mântuirii, cântând laolaltă cu prorocia: 
„Cât este de bun Dumnezeu cu Israel, cu cei drepți la inimă!” 

Cel care veghează asupra tuturor faptelor noastre este Cuvântul 
sfătuitor, iar Cel care ne vindecă patimile e Cuvântul încurajator. 

Însă Acest Cuvânt este unul și același: El e și Cel care-l smulge 
pe om din obișnuința înnăscută și lumească, și Cel care îl educă spre 
mântuirea cea de-un singur fel, proprie credinței în Dumnezeu. 

Așadar, Călăuzitorul ceresc, Cuvântul, Se numește „protreptic”2 
când cheamă la mântuire - în chip special e numit și „Cuvânt Care 
îndeamnă”, din pricina unei părți a întregii Sale activităţi; căci 
religia, fiind protreptică în întregul ei, face să se nască în rațiunea 
[noastră] naturală dorința de viaţă, atât cea de aici, cât și cea vii- 
toare. Dar EI e în același timp și Cuvânt tămăduitor și sfătuitor; 
și îndeplinește succesiv aceste [lucrări], căci îl sfătuiește pe cel pe 
care [deja] l-a îndemnat; dar cel mai important e că făgăduiește 
vindecarea patimilor care sunt în noi. 

Să fie, așadar, Cuvântul denumit de noi, cum e și firesc, cu un 
singur nume: „Pedagog). Fiind Pedagog?, Se îngrijește de educarea, 
nu de instruirea oamenilor; scopul Lui este de a face sufletul mai 


La săvârşirea Sfântului Botez. 

* Psalmul 72, 1. 

= AGYOG TIPOTPETITIKOG - „Cuvânt Care îndeamnă la convertire”. (n.red.) 

Reamintim faptul că sensul antic al termenului „pedagog” era acela de „sclav care îi 
conducea pe copii la școală”. (n.red.) 


PEDAGOGUL, CARTEA | 79 


bun, nu de a-l învăţa; de a da sfaturi pentru o viaţă înțeleaptă, nu 
pentru o viață dedicată științei. 

2. Desigur că Același Cuvânt are și sarcina de a învăţa, dar nu în 
acest moment. Cuvântul Învățător ne prezintă și dezvăluie chestiu- 
nile privind învățătura; Pedagogul însă Se ocupă cu lucrurile prac- 
tice. Mai întâi i-a îndemnat pe oameni să ducă o viață morală, dar 
acum îi cheamă să săvârșească faptele ce trebuie făcute; le prescrie 
reguli nemuritoare de conduită și le dă pilde de oameni care mai 
înainte au trăit în rătăcire. Și una și alta sunt foarte folositoare; una, 
adică prescrierea de reguli de purtare, duce la ascultare; cealaltă, 
sub formă de pilde, dublă la rândul ei și ea - la fel ca și perechea de 
mai înainte -, ne îndeamnă, pe de o parte, să preferăm și să imităm 
binele, iar pe de altă parte, ne îndeamnă să fugim și să ne depărtăm 
de pildele cele rele. 

3. lar de aici urmează vindecarea patimilor, fiindcă prin pilde 
încurajatoare Pedagogul întărește sufletele, iar prin reguli de con- 
duită, pline de iubire de oameni, ca prin niște doctorii plăcute 
la gust, îi călăuzește pe cei bolnavi la cunoașterea desăvârșită a 
credinţei celei adevărate. Dar sănătatea și cunoașterea nu sunt 
lucruri identice; una se dobândește prin vindecare, cealaltă prin 
învăţătură. Un bolnav nu poate învăţa ceva temeinic din mate- 
riile de învățământ mai înainte de a fi pe deplin sănătos. Și nici 
prescripţiile nu se dau în același chip celor care studiază sau celor 
care sunt bolnavi. Unora se dau ca să capete cunoștințe, iar altora 
ca să se facă sănătoși. 

După cum cei bolnavi cu trupul au nevoie de doctor, tot așa și 
cei bolnavi cu sufletul au nevoie de Pedagog, ca să ne vindece pati- 
mile; după care vom fi conduși la Învățător, ca să ne pregătească 
sufletul curat și propriu pentru dobândirea cunoașterii și să-l facă 
în stare să primească revelația Cuvântului. Străduindu-se deci să ne 
desăvârșească printr-o urcare treptată la mântuire, Cuvântul cel în 
toate iubitor de oameni pune în faptă un plan frumos, potrivit unei 
instrucţii cu bune rezultate: mai întâi ne îndeamnă, apoi ne educă, 
iar în cele din urmă ne învaţă. 

CAPITOLUL AL II-LEA 


Din pricina păcatelor noastre, Pedagogul preia conducerea vieții 
noastre. 


4. Pedagogul nostru, o copii, este asemenea cu Dumnezeu, 
Tatăl Său, al Cărui Fiu este: fără păcat, fără de blam, nepătimaș 
în suflet, Dumnezeu neprihănit în chip de om&, slujitor al voinţei 
părintești, Cuvânt-Dumnezeu, Cel ce este în Tatăl, Cel ce șade 
de-a dreapta Tatălui”, fiind și cu forma:* Dumnezeu. Acesta este 
pentru noi Chipul cel fără de pată și trebuie să căutăm cu toată 
puterea ca sufletul nostru să se asemene cu El. El e cu totul lip- 
sit de patimile omenești și tocmai de aceea e și singurul Judecător, 
pentru că e singurul fără de păcat. În schimb, noi să încercăm, atât 
cât ne stă în putință, să păcătuim cât mai puţin, căci nimic nu e 
mai urgent decât să scăpăm întâi de patimi și de boli, iar apoi să ne 
stăpânim să nu mai cădem cu ușurință în păcatele cu care ne-am 
obișnuit. Desigur, cel mai bine e să nu păcătuim deloc, dar asta, 
zicem noi, e propriu [doar] lui Dumnezeu, iar în al doilea rând, să 
nu păcătuim nici cu gândul, ceea ce e propriu omului înțelept. În al 
treilea, să nu cădem într-un număr mare de păcate fără de voie - e 
propriu celor care au primit o educaţie nobilă. Iar în ultimul rând să 
punem faptul de a rămâne cât mai puţin timp în păcat; acest lucru 
este mântuitor pentru cei chemaţi la pocăință, ca să-și îndrepteze 
păcatele. 

5. Mi se pare că foarte bine spune Pedagogul prin Moise: „Dacă 
va muri lângă el cineva de moarte năprasnică, îndată i s-a pângărit 
capul lui sfinţit; acela să-și radă capul”. Prin „moarte năprasnică” 
e desemnat păcatul fără de voie, iar prin „pângărire” murdărirea 
sufletului. lată și motivul pentru care, sfătuindu-l să-și radă îndată 
capul, îi spune să caute să se vindece repede; adică îl povăţuiește să 
lepede pletele ignoranței, care îi umbresc rațiunea. 


3 Cf. Filipeni 2, 7. 

2 Cf loan 1,1. 

%5 Cf. Matei 26, 64; Marcu 14, 62; 16, 19; Luca 22, 69; Faptele 77, 55. 
* Cf. Filipeni 2, 7: uoper. (n.red.) 

7 Numerii 6, 9. 

Odată curăţită de această materie densă, adică de păcat, 
rațiunea, care tronează în creier, revine pe drumul pocăinţei. Apoi, 
după puţine cuvinte, adaugă: „Iar zilele cele de mai înainte erau fără 
judecată». E clar că prin aceste cuvinte sunt semnificate păcatele 
săvârșite fără acordul rațiunii. Așadar, greșeala fără de voie a fost 
numită „năprasnică”, iar păcatul „fără judecată”. lată deci de ce a 
primit Cuvântul-Pedagog conducerea vieții noastre: ca să împiedice 
păcatul săvârșit „fără judecată”. Cercetează, apoi, și aceste cuvinte ale 
Scripturii: „Pentru aceea, acestea zice Domnul”. În ce fel e păca- 
tul săvârșit mai înainte reiese din dojana vorbelor următoare, care 
exprimă dreapta judecată. Iar același lucru se vede limpede și acolo 
unde vorbesc prorocii. De pildă: „Dacă n-ai fi păcătuit, nu te-ar fi 
ameninţat cu aceste pedepse!'%; și: „Pentru aceea, așa grăiește 
Domnul”; și: „Pentru că n-aţi ascultat de cuvintele acestea, pen- 
tru aceea, acestea zice Domnul”; și: „Pentru aceea, iată ce grăiește 
Domnul”. Căci de aceea există prorociile: pentru ascultarea noastră 
și pentru neascultarea noastră; pentru ascultarea noastră, ca să ne 
mântuim, pentru neascultarea noastră, ca să fim educați. 

6. Așadar, Pedagogul nostru este Cuvântul, Cel care vindecă, 
prin sfaturile Sale, patimile nefirești ale sufletului. În sens propriu, 
se numește „medicină” ajutorul dat împotriva bolilor trupului, o 
artă ce se învaţă prin înțelepciunea omenească. În schimb, singu- 
rul doctor al slăbiciunilor [morale] omenești este Cuvântul Tatălui, 
sfânt tămăduitor și vraci al sufletului bolnav. „Mântuiește pe robul 
Tău”, spune Scriptura, „Dumnezeul meu, pe cel care nădăjduiește 
în Tine! Miluiește-mă, Doamne, căci către Tine voi striga toată 
ziua!'% „Căci, dacă medicina”, potrivit lui Democrit, „vindecă bolile 
trupului, înțelepciunea scapă sufletul de patimi '%. 


*5 Numeri 6, 12. 

% Jeremia 7, 20; lezechiel 13, 13, 20. 

3 Nu se găsește textual în Scriptură. 

> Isaia 8, n. 

31 Regi 28, 18. 

3 Necunoscut sub forma aceasta în Scriptură. 

3 Cf 1 Corinteni 2, 13. 

Psalmul 85, 2-3. 

3 DEMOCRIT, fragm. 50, în: Ethika des Dernokritos, ed. Paul Natorp, Marburg, 1893, 
p. 1; fragm. 3i, în: Die Fragmente der Vorsokratiker, ed. Hermann Diels (în continuare: 
„ed. Diels”), zweite Auflage, vol. + Registerband, Berlin, 1906; comp. Gnomologium 
Vaticanum, ed. Sternbach, 289. 

Însă bunul Pedagog, Înţelepciunea, Cuvântul Tatălui, Cel 
care l-a creat pe om, Doctorul Care vindecă toate bolile omenirii, 
Se îngrijește de întreaga făptură a omului; îi vindecă și trupul și 
sufletul. Paraliticului, Mântuitorul îi zice: „«la-ți patul pe care zaci 
și du-te acasă!» Și îndată bolnavul s-a făcut sănătos”. lar mortu- 
lui i-a zis: „Lazăre, ieși!58 și a ieșit mortul din coșciug așa cum era 
înainte de a muri, pregătindu-se astfel pentru înviere. Și desigur 
că prin porunci și haruri vindecă și sufletul propriu-zis. Cu sfatu- 
rile poate că are oarecare întârziere, dar cu harurile este bogat, căci 
ne zice nouă păcătoșilor: „lertate îți sunt păcatele tale Iar noi 
atunci, iute ca gândul, devenim copii [ai Săi], primind, prin buna 
Lui putere ordonatoare, cea mai bună și mai sigură poziție. Căci 
[această putere ordonatoare] se ocupă mai întâi de lume și cer, de 
ciclurile solare și mișcările celorlalte stele, toate fiind făcute în sco- 
pul omului. lar de omul însuși, care e rostul întregii sârguințe, se 
ocupă după aceea. Și, socotindu-l cea mai mare operă, i-a înzes- 
trat acestuia sufletul cu pricepere și cumpătare, a împletit în trup 
frumuseţea și armonia, iar faptelor omenești le-a insuflat corecti- 
tudinea și o bună rânduială proprie. 


37 Matei 9, 8; Marcu 2, 12; 5, 25. 
3 loan u, 43. 
3 Luca 5, 20, 23. 

CAPITOLUL AL III-LEA 
Pedagogul este iubitor de oameni 


7. În toate ne ajută Domnul și în toate ne este de folos, și ca om, 
și ca Dumnezeu. Ca Dumnezeu ne iartă păcatele, iar ca om ne educă 
treptat să nu mai păcătuim. E firesc ca omul să fie iubit de Dumnezeu, 
pentru că este creatura Lui. Pe toate celelalte le-a făcut prin poruncă, 
însă pe om l-a făcut cu mâinile Lui și i-a insuflat ceva propriu”. Omul, 
așadar, a fost plăsmuit de Dumnezeu după chipul Lui* fie pentru că 
era în el însuși de dorit, fie pentru că e de dorit pentru alt scop. Dacă 
omul este prin el însuși de dorit, înseamnă că Dumnezeu, fiind bun, 
a iubit ceva bun, iar acest farmec al atracției se află înlăuntrul omu- 
lui: e ceea ce se cheamă „suflarea” lui Dumnezeu?. În schimb, dacă 
omul a fost de dorit pentru alte scopuri, atunci Dumnezeu n-a avut 
altă pricină pentru crearea lui decât următoarea: fără existența omului 
n-ar fi fost cu putinţă să fie un bun Creator, nici ca omul să ajungă la 
cunoașterea lui Dumnezeu. Căci Dumnezeu n-ar fi creat acel ceva în 
vederea căruia există omul dacă nu ar fi existat omul, iar Dumnezeu 
nu Și-ar fi manifestat plenar forța pe care o ţinea ascunsă, voia Sa, prin 
puterea Lui externă de creaţie; ci a asumat de la om ceea ce a creat, 
omul“; și a cunoscut ceea ce avea și a devenit ceea ce a voit. Căci nu 
există ceva pe care Dumnezeu să nu-l poată face. 

8. Așadar, omul creat de Dumnezeu e de dorit pentru sine însuși; 
iar lucrul dorit pentru sine însuși e înrudit cu cel care-l dorește pen- 
tru sine însuși, fiind totodată primit cu bucurie și iubit de el. Dar 
există oare ceva care să fie vrednic de a fi iubit de cineva și să nu fie 
iubit de Dumnezeu? Însă am dovedit că omul e vrednic a fi iubit; 
prin urmare, omul este iubit de Dumnezeu. 


1 Cf. Facerea 2, 7. 

* Cf. Facerea 1, 26. 

* Cf. Facerea 2, 7. 

% Referire la Întrupare. (n.red.) 

+ Sensul pasajului este obscur. Diversele traduceri moderne care au fost propuse ca soluţie nu 
reușesc nici ele să limpezească ideea lui Clement. Totuși din context reiese destul de clar că el 
încearcă să prezinte un argument în favoarea învăţăturii că omul a fost creat ca scop în sine, 
nu pentru un scop din afara lui. Pentru o poziţie și un stil de argumentare asemănătoare, vezi 
și Tratatul despre înviere (XII-XIV) atribuit apologetului grec Atenagoras. (n.red.) 

Cum să nu fie omul iubit de Dumnezeu, când pentru om este 
trimis din sânurile Tatălui+ Cuvântul cel Unul-Născut al credinței 
noastre? Însuși Domnul, Care este credinţă din belșug, mărturisește 
lămurit și spune: „Însuși Tatăl vă iubește, pentru că voi M-aţi iubit 
pe Mine'*. lar în altă parte: „Și i-ai iubit pe ei, precum M-ai iubit 
pe Mine”7. 

Însă ce vrea și ce făgăduiește Pedagogul? Prin faptă și cuvânt, 
El ne poruncește ce trebuie să facem și interzice ce nu trebuie să 
facem; ceea ce e deja limpede. Dar la fel de limpede e și că există 
un alt gen de cuvinte ale Domnului: acesta ține de învățătură, 
fiind simplu, duhovnicesc și precis; e genul contemplativ. El însă 
depășește cele pe care le avem de tratat acum. 

9. Se cuvine deci ca noi să răspundem cu dragoste la dragostea 
Celui care ne conduce cu dragoste spre cea mai minunată viaţă, 
să trăim potrivit poruncilor voinței Sale, nu numai împlinind cele 
ce ne poruncește și ferindu-ne să săvârșim cele ce ne sunt inter- 
zise, ci și fugind de unele exemple și imitând pe altele, pe cât ne 
stă în putință, ca să împlinim după asemănare faptele Pedagogului 
și să fie împlinit cuvântul Scripturii: „După chip și asemănare”. 
Rătăcind în această viaţă ca într-un adânc întuneric, avem nevoie 
de un conducător infailibil și precis. lar cel mai bun conducător nu 
este orbul care, așa cum zice Scriptura, îi duce pe orbi în prăpas- 
tie%, ci Cuvântul Care privește pătrunzător și vede cele ascunse ale 
inimii*. După cum nu există lumină care să nu lumineze, mișcare 
care să nu pună în mișcare, dragoste care să nu iubească, tot așa nu 
există nici bine care să nu aducă folos și să nu conducă la mântuire. 
Să iubim, așadar, prin faptele noastre poruncile Domnului. Căci, 
făcându-Se trup”, Cuvântul a dat în chip limpede dovadă că virtu- 
tea e aceeași și în viața practică și în viața contemplativă. Să soco- 
tim Cuvântul lege și să recunoaștem că poruncile și sfaturile Lui 
sunt căi scurte și directe spre veșnicie. Căci poruncile Sale umplu 
de convingere, nu de teamă. 


% Cf. loan 1, 18. 

+ loan 16, 27. 

+7 loan 17, 23. 

45 Facerea 1, 26. 

19 Cf. Matei 15, 14; Luca 6, 39. 

5 Cf. Ieremia 17, 10; Romani 8, 27. 
* Cf. loan 1, 14. 

CAPITOLUL AL IV-LEA 


Cuvântul este în chip egal Pedagog 
și pentru bărbați și pentru femei 


10. Să îmbrăţișăm, așadar, și mai strâns această ascultare și să 
ne devotăm Domnului. Să ne ţinem bine de funia cea statornică a 
credinţei în El, gândindu-ne că aceeași virtute este și pentru bărbat 
și pentru femeie. Dacă pentru amândoi este un singur Dumnezeu, 
atunci pentru amândoi este și un singur Pedagog; o singură Biserică, 
o singură viață de cumpătare, o singură sfială a unuia faţă de altul, 
hrana e comună, căsătoria care îi unește și la fel toate: respirația, 
vederea, auzul, cunoașterea, nădejdea, ascultarea, dragostea. lar cei 
care au comună viaţa au comun și harul, comună le e și mântuirea, 
comune și virtutea și vieţuirea. „În veacul acesta”, zice Domnul, „se 
însoară și se mărită” — numai în veacul acesta se deosebește femeia 
de bărbat —, „în acela deloc”. În veacul cel de dincolo, pentru viața 
comună și sfântă a căsniciei, premiile nu se dau bărbatului și femeii, 
ci fiinţei omenești, căci acolo omul este lipsit de dorinţa care aici, pe 
pământ, desparte pe om în bărbat și femeie. 

u. Numele de „om” este un nume comun și pentru bărbați 
și pentru femei. Mi se pare că aticii folosesc cuvântul „copil” în 
comun, nu numai pentru bărbaţi, ci și pentru fete, dacă e să-l cre- 
dem pe cuvânt pe comicul Menandru, care în piesa lui Femeia păl- 
muită spune cam așa: 

„Fetiţa mea [...] e un copil cu 

O fire foarte iubitoare”3. 

Cuvântul „miei”, la fel, e un nume comun bărbatului și femeii, 
desemnând nevinovăția lor. Și Însuși „Domnul ne paște pe noi”s, 
în veci. Amin. „Fără păstor nici oile, nici altcineva nu trebuie să tră- 
iască; nici copiii fără pedagog, nici slugile fără de stăpân.'5 


5 Luca 20, 34-35. 

5 MENANDRU, fragm. 428, în: Comicorum atticorum fragmenta (în continuare: CAF), ed. 
Theodorus Kock, vol. III, Leipzig, 1888, p. 124. 

Psalmul 47, 13. 

5 PLATON, Legile, VII, 808 D. 

CAPITOLUL AL V-LEA 


Toţi cei care se ocupă cu credința cea adevărată 
sunt copii înaintea lui Dumnezeu 


12. Pedagogia înseamnă educarea copiilor; se vede aceasta 
lămurit chiar din numele ei. Mai rămâne însă să vedem cine sunt 
copiii despre care vorbește simbolic Scriptura și ce pedagog trebuie 
să le dăm. Copiii suntem noi. Scriptura ne laudă în multe locuri și 
în multe chipuri și ne dă în chip alegoric felurite nume, pentru a 
arăta simplitatea credinţei. În Evanghelie se zice: „Stând Domnul 
pe țărm, le-a zis ucenicilor, care pescuiau: «Copii, nu aveţi ceva de 
mâncare?»"5% l-a numit „copii” pe ucenicii Săi, bărbaţi în toată firea. 
„Au adus la El copii”, spune Scriptura, ca să-i binecuvânteze cu 
punerea mâinilor, dar, când ucenicii i-au oprit, lisus le-a zis: „Lăsaţi 
copiii și nu-i opriţi să vină la Mine; căci a unora ca acestora este 
Împărăția cerurilor”57. Ce vor să spună aceste cuvinte, o arată Însuși 
Domnul când zice: „Dacă nu vă veţi întoarce și nu veți fi ca acești 
copii, nu veţi intra în Împărăţia cerurilor”. Domnul nu vorbește 
aici alegoric despre a doua naștere, ci ne spune să ne asemănăm 
cu copiii, să fim nevinovaţi ca ei. Și Duhul prorocesc ne socotește 
copii, căci zice: „Copiii, luând ramuri de măslin sau de finic, au 
ieșit întru întâmpinarea Domnului și strigau, zicând: «Osana, Fiul 
lui David! Binecuvântat este Cel ce vine în numele Domnului!»”5 
Lumină, slavă și laudă, însoţite de rugăciune, se cuvin Domnului! 
Căci așa se traduce în limba greacă cuvântul „osana”. 

13. Mi se pare că Scriptura, când citează într-un sens alego- 
ric prorocia despre care am vorbit mai înainte, îi dojenește pe 
cei nepăsători, căci spune: „Niciodată n-aţi citit că din gura prun- 
cilor și a celor ce sug Ţi-ai pregătit laudă?” La fel și Domnul, în 
Evanghelie, îi îndeamnă pe ucenici să fie cu luare-aminte la EI, Care 


5 Joan 21, 4-5. 

57 Matei 19, 13-14; Marcu 10, 13-14; Luca 18, 15-16. 
* Matei 18, 3. 

55 Matei 21, 8-9; loan 12, 13; Psalmul u7, 26. 

5 Psalmul u7, 26. 

S Matei 21, 16; Psalmul 8, 2. 

de pe atunci Se grăbea să Se ducă la Tatăl. Vrea să-i facă mai zeloși 
pe ascultătorii Săi, spunându-le dinainte că în scurt timp va pleca 
și arătându-le că trebuie să lase la o parte totul, pentru a culege 
roadele adevărului cât încă nu S-a suit Cuvântul la cer. Și astfel îi 
numește tot „copii”, căci le zice: „Copii, încă puțin sunt cu voi”. lar 
în altă parte, din nou, aseamănă Împărăţia cerurilor cu niște „copii 
care șed în pieţe și spun: «V-am cântat din fluier și n-aţi jucat, v-am 
cântat de jale și n-aţi plâns»”$&. Și câte alte cuvinte le-a adăugat ase- 
menea acestora! Și nu numai Evanghelia gândește așa, ci și prorocii 
sunt de aceeași părere. David spune: „Copii, lăudați pe Domnul, 
lăudaţi numele Domnului”%; iar prin Isaia, Domnul spune: „lată eu 
și copiii pe care mi i-a dat Dumnezeu'”$. 

14. Te miri când auzi că înaintea Domnului sunt chemați „copii” 
cei pe care neamurile îi numesc „bărbaţi”? Atunci cred că nu prea 
știi limba atică, unde poți vedea că frumoasele și grațioasele tinere 
de neam nobil sunt numite „copile”, iar sclavele tinere sunt și ele 
numite „copilițe”. Sunt cinstite cu acest diminutiv din pricina înflo- 
ririi vârstei lor copilărești. lar când Domnul zice: „Mielușeii Mei să 
stea de-a dreapta”, EI îi arată în chip simbolic pe cei nevinovaţi, 
căci aceștia, după felul lor, sunt copii, ca niște miei, nu în vârstă, ca 
oile. Domnul a socotit mieii vrednici de această întâietate, fiindcă 
la oameni preferă blândeţea și simplitatea gândului, nerăutatea. Și 
iarăși, când zice: „Să fiți «ca viţeii de lapte» sau «ca porumbe- 
lul care e fără răutate și blând»S%, vorbește iarăși simbolic despre 
noi. Când poruncește prin Moise să se aducă jertfă pentru păcate 
doi pui de porumbel sau o pereche de turturele“?, El arată că lui 
Dumnezeu Îi este bineplăcută lipsa de păcat a celor simpli, lipsa de 
răutate și lipsa de ură a puilor, lăsând să se înțeleagă că asemănă- 
torul îl poate curăți pe asemănător; iar sfiala turturelelor simboli- 
zează și ea sfiala față de păcat. Și ne mai numește și „pui, mărturie 
stând Scriptura: „Cum adună cloșca puii sub aripile ei'7. Așadar, 


& Joan 13, 33. 

% Matei 1, 16-17; Luca 7, 32. 

5 Psalmul 112, 1. 

% Isaia 8,18. 

5 Matei 25, 33. 

7 Amos 6, 4. 

8 Matei 10, 16. 

6 Cf. Leviticul 5, m; 12, 8; 14, 22; 15, 20; Luca 2, 24. 
72 Matei 23, 37. 

suntem puii Domnului; într-un fel admirabil și tainic, Cuvântul 
ne sugerează prin vârsta copilăriei simplitatea sufletească. Ne 
numește când „copii”, când „pui, când „prunci”; alteori „fii” și ade- 
sea „copilași”, „popor tânăr”, „popor now”. „lar robilor Mei”, spune 
EI, „li seva da nume nou'7. „Nume now” înseamnă ceea ce este nou, 
ceea ce este veșnic, neprihănit, simplu, tânăr, adevărat, nume „care 
va fi binecuvântat pe pământ”?. 

15. larăși, în chip simbolic, ne numește „mânji”, neînjugați la 
rău, nestăpâniţi de viclenie, simpli și săritori numai către Tatăl, nu 
„cai care nechează după femeile semenilor, subjugaţi și înnebuniți 
după femei'?, ci liberi, nou-născuți, mândri de credinţă, alergători 
iuți spre credinţa cea adevărată, grabnici spre mântuire, călcând în 
picioare și strivind cele lumești. „Bucură-te foarte, fiică a Sionului! 
Propovăduiește, fiică a Ierusalimului! lată, Împăratul tău vine la 
tine drept și mântuitor, blând și călare pe un animal de jug și un 
mânz tânăr. Nu S-a mulțumit să spună numai „mânz), ci a adău- 
gat și „tânăr”, pentru a arăta tinereţea omenirii în Hristos, veșnicia 
fără bătrâneţe însoțită de simplitate. Astfel de tineri mânji ne crește 
divinul Îmblânzitor! Chiar dacă în Scriptură se spune că tânărul 
animal e un asin”, totuși și acesta e un mânz. Zice Scriptura: „Și pe 
mânz l-a legat de vița de vie”. A legat acest popor gingaș și tânăr 
de Cuvântul pe Care, alegoric, Îl desemnează vița de vie”. Via dă 
vin, așa cum Cuvântul dă sânge. Și unul și altul sunt pentru oameni 
băutură spre mântuire; vinul pentru trup, sângele pentru duh. lar 
că suntem numiți totodată și „miei”, Duhul ne dă o indiscutabilă 
mărturie prin Isaia: „Ca păstor, va păstori turma Lui și cu braţul 
Lui va aduna mieii”*. Numește simbolic „miei” pe cei care sunt mai 
blânzi în simplitate decât oile. 

16. Însă și noi, cinstind cu o numire ce vine de la copii?” cele mai 
frumoase și desăvârșite bunuri din viață, le-am denumit „cultură”& 


1 [saia 62, 2; 65, 15. 

= Isaia 65, 16. 

5 leremia 5, 8. 

2 Zaharia 9, 9; Matei 21, 5; loan 12, 15. 

7% Cf. Matei 2, 2, 5, 7; Luca 13, 15; loan 12, 15; Zaharia 9, 9. 
75 Facerea 49,1. 

7 Cf. loan 15,1. 

7% Isaia 40,1. 

2 Ilau5.k] npoonyopio, în original. 

% [louelov, în original. 

și „pedagogie”t. Despre pedagogie considerăm că e o bună condu- 
cere a omului de la copilărie spre virtute. Dar ce înseamnă numi- 
rea de „copil”, ne-a descoperit mai limpede Domnul: „Făcându-se 
întrebare între apostoli care dintre ei este mai mare, lisus a pus în 
mijlocul lor un copil și a zis: «Cel care se va smeri pe sine însuși ca 
acest copil, acela este mai mare în Împărăţia cerurilor»”&. Să nu 
se interpreteze greșit numirea de „copil”, spunându-se că este vâr- 
sta în care se vede o lipsă de inteligență, așa cum au socotit unii. 
Nici nu trebuie greșit înțelese cuvintele: „Dacă nu veți fi ca acești 
copii, nu veți intra în Împărăţia lui Dumnezeu”. Căci noi nu ne 
tăvălim pe jos precum copiii, nici nu ne mai târâm ca înainte pe 
pământ, în felul șerpilor, nici nu ne rostogolim cu tot trupul nostru 
în pofte iraționale, ci ne îndreptăm cu mintea în sus, lepădându-ne 
de lume și păcate. Atingem puţin pământul cu piciorul, atât doar 
ca să părem că suntem în această lume, căci noi urmărim sfânta 
înţelepciune, care pare nebunie celor iscusiţi în vicleniis*. 

17. Copii sunt, desigur, cei care-L cunosc numai pe Dumnezeu 
drept Tată; ei sunt cei simpli, pruncii, cei neprihăniţi, îndrăgostiți 
numai de coarnele inoroguluis. Prin urmare, aceste cuvinte au fost 
propovăduite celor care au progresat în cunoașterea Cuvântului. Li 
s-a poruncit să disprețuiască lucrurile de aici, de pe pământ, și au 
fost sfătuiți ca, imitând copiii, să fie atenţi numai la Tatăl. Pentru 
aceea le și spune în cele ce urmează: „Nu vă îngrijiţi de ziua de 
mâine; ajunge zilei răutatea ei”'5. Așadar, le poruncește să se lepede 
de grijile vieţii și să se lipească numai de Tatăl. lar cine împlinește 
porunca aceasta este cu adevărat prunc și copil şi pentru Dumnezeu 
şi pentru lume; pentru lume, ca rătăcit, pentru Dumnezeu, ca iubit. 
Dacă, așa cum zice Scriptura, „este un singur Învățător, în ceruri'%7, 
atunci desigur că toţi cei de pe pământ vor fi numiţi „ucenici”. Și 
chiar acesta e adevărul; căci desăvârșirea aparține Domnului, așa 
încât e mereu Învățătorul. În schimb, starea de copii și prunci ne 
revine nouă și de aceea suntem mereu învăţăceii. 


* Tlou6aywyia, în original. 

5% Matei 18, 1-4; Marcu 9, 33-37; Luca 9, 46-48. 

8 Matei 18, 3. 

8 Cf. 1 Corinteni 1, 18-22. 

&% Cf Deuteronomul 33, 17; Psalmul 9. 10. Inorogul, animal fabulos, cu corp de cal și cu un 
corn în frunte, este folosit de literatura creștină ca simbol al lui Hristos. 

3% Matei 6, 34. 

8% Matei 23, 8. 

18. Și de aceea prorociile îl cinstesc cu numele de „bărbat” pe 
[omul] desăvârșit. Despre diavol, o prorocie zice prin David: „Pe 
bărbatul vărsărilor de sânge îl urăște Domnul”. Îl numeşte „băr- 
bat” pentru că este desăvârșit în răutate. Dar și Domnul e numit 
„bărbat”, fiindcă este desăvârșit în dreptate. De pildă, aposto- 
lul, scriind corintenilor, spune: „V-am logodit cu un singur băr- 
bat, ca să vă înfăţișez lui Hristos fecioară curată”8, adică prunci 
și sfinţi; aici referința e numai la Domnul. În Epistola către 
efeseni, apostolul lămurește foarte bine lucrul acesta, grăind așa: 
„Până ce vom ajunge toți la unitatea credinţei și a cunoașterii 
lui Dumnezeu, la starea de bărbat desăvârșit, la măsura vârstei 
deplinătăţii lui Hristos, ca să nu mai fim prunci, aruncaţi de 
valuri și purtați de orice vânt al învăţăturii, în amăgirea oameni- 
lor, întru vicleșug spre uneltirea rătăcirii, ci ţinând adevărul în 
dragoste, să creștem în toate întru El”%. Apostolul a spus aceste 
cuvinte „pentru zidirea trupului lui Hristos”%, „care este Cap”* 
și „bărbat”, singurul desăvârșit întru dreptate. lar noi, pruncii, 
ferindu-ne de vânturile ereziilor, care ne abat din drumul cel 
drept spre îngâmfare, și neîncrezându-ne în cei care ne dau alți 
părinţi, ne desăvârșim atunci când suntem Biserică, pentru că 
am primit cap pe Hristos. 

19. Aici se cuvine să ne oprim asupra denumirii de „prunc”$%, 
pentru că „prunc” nu se spune despre cei fără judecată. Unul ca 
acesta este numit „pueril”; un prunc însă este „nou-născut”%, pen- 
tru că cel cu inima curată este dulce* prin felul său de a se purta, 
este dulce și blând. Acest lucru îl lămurește foarte bine fericitul 
Pavel, când spune: „Deși putem să fim cu greutate ca apostoli ai 
lui Hristos, am fost blânzi în mijlocul vostru, ca o doică care-și 
îngrijește copiii ei'%. Pruncul este deci blând, iar prin aceasta 
nevinovat, fraged, simplu, fără viclenie, fără fățărnicie, cinstit cu 


% Psalmul 5, 7 (în Septuaginta). 
5 2 Corinteni u, 2. 

% Efeseni 4, 13-15. 

” Efeseni 4, 12. 

% Efeseni 4, 15. 

% Nrjmog, în original. 

% Nernog, în original. 

% "Hmog, în original. 

% 1 Tesaloniceni 2, 6-7. 

gândul și drept, căci aceste însușiri scot la iveală simplitatea și 
adevărul. „Spre cine voi căuta”, spune Scriptura, „dacă nu spre 
cel blând și pașnic?” Așa este Cuvântul cel din Fecioară: fraged 
și fără vicleșug! De aceea se și obișnuiește ca fecioara să se 
numească „copilă nevinovată”, iar despre copil să se spună că are 
„gând curat”. Nevinovaţi suntem și noi, cei care suntem fragezi, 
fiind ușor de convins, ușor de format în bunătate, fără mânie și 
neamestecaţi în răutăţi și în strâmbătate. Căci vechea seminție 
era strâmbă și învârtoșată la inimă; noi însă, poporul cel nou, cor 
de copii, suntem gingași ca și pruncii. În Epistola către romani, 
apostolul mărturisește că se bucură de „inimile celor fără de 
răutate”* și definește, ca să spun așa, pe copii, zicând: „Voiesc să 
fiți înţelepţi spre bine și nevinovați la rău'%. 

20. Să nu socotim că denumirea de „prunc” trebuie luată 
în sens negativ, chiar dacă niște grămătici puerili au decretat 
că particula vrj are valoare de negație. Defăimând copilăria, zic 
că suntem fără minte; iată cum Îl hulesc ei pe Domnul când îi 
socotesc fără de minte pe cei care-și află scăparea în Dumnezeu. 
Dar, dimpotrivă, dacă se ia cuvântul „prunc” în sensul de „sim- 
plu” — așa cum și trebuie -, atunci noi să ne bucurăm de această 
denumire. Căci pruncești sunt cugetele noi care s-au ridicat prin 
învățătura Noului Testament, cele care s-au luminat de curând 
în mijlocul vechii nebunii! Într-adevăr, Dumnezeu a fost cunos- 
cut de curând, odată cu venirea lui Hristos, căci „pe Dumnezeu 
nimeni nu-L cunoaște decât Fiul și cel căruia îi va descoperi 
Fiul”. Așadar, „noii”-născuţi sunt poporul nou, în opoziţie cu 
cel vechi, și cei care au cunoscut bunătăţile cele noi. lar sânul nos- 
tru e această tinerețe fără bătrâneţe, prin care ne coacem mereu 
la minte, suntem veșnic noi, veșnic dulci, veșnic tineri. Căci 
sunt „noi” cei care se împărtășesc de Cuvântul cel nou. Și cine se 
împărtășește din veșnicie începe să semene cu nepieritorul. De 
aceea înțelesul „copilăriei” noastre este primăvara întregii noastre 
vieţi, e Adevărul dinlăuntrul nostru, care nu îmbătrânește, și felul 
nostru de a fi, străbătut de acest Adevăr. 


97 Isaia 66, 2. 

% Romani 16, 18. 

9 Romani 16, 19. 

'% Matei ui, 27; Luca 10, 22. 

21. Înţelepciunea este veșnic tânără, veșnic una și-aceeași și 
la fel; niciodată nu se schimbă. „Copiii lor”, zice Scriptura, „se vor 
urca pe umeri și pe genunchi, vor fi mângâiaţi. În ce chip mân- 
gâie mama pe cineva, așa vă voi mângiâia și Eu”. Mama își strânge 
copiii în brațe; și noi o căutăm pe mama noastră, Biserica. Tot ce e 
slab și gingaș, tot ceea ce are nevoie de ajutor din pricina slăbiciunii 
este plăcut, dulce și încântător. Unuia ca acesta Dumnezeu nu-i 
refuză ajutorul Său. După cum taţii și mamele privesc cu plăcere la 
odraslele lor - iepele la mânjii lor, vacile la viţeii lor, leoaica la puiul 
ei, căprioara la căpriorul ei și omul la copilul lui —, așa și Tatăl uni- 
versului îi primește cu dragoste pe cei care își caută scăparea la El. 
lar când îi naște din nou prin Duhul și-i înfiază, știe că sunt dulci 
și îi iubește numai pe aceștia, îi ajută, luptă pentru ei și, din pricina 
aceasta, îi numește „copilași”. 

Eu îl socotesc și pe Isaac copil. Numele „Isaac” se traduce „râs”. 
Curiosul rege l-a văzut pe Isaac jucându-se cu soţia lui, Rebeca'*, 
după cum spune Scriptura. Mi se pare că regele acesta, al cărui 
nume e Abimelec, simbolizează o înţelepciune mai presus de lume, 
care privește de sus taina jocului. Numele „Rebeca” se traduce 
„răbdare”"*. O, ce joc înțelept! Râsul e ajutat de răbdare, iar regele 
este spectator. Se bucură duhul copiilor lui Hristos care-și duc viaţa 
lor cu răbdare. lată jocul divin! 

22. Un joc ca acesta joacă Zeul, spune Heraclit'*. Într-adevăr, 
ce altă lucrare este mai potrivită pentru un om înţelept și desăvârșit 
decât a se juca și a se bucura de cele bune, organizându-le cu răb- 
dare și sărbătorind cu Dumnezeu? 

Se pot interpreta și altfel cuvintele acestei prorocii: la fel ca 
Isaac, râdem și noi și ne bucurăm de mântuirea noastră. Isaac 
râdea pentru că fusese izbăvit de moarte; juca și se veselea cu 
mireasa lui, cea care e ajutorul mântuirii noastre, Biserica. Numele 
ei durabil este „răbdare”, fie pentru că numai ea rămâne până la 
sfârșitul veacurilor mereu bucuroasă, fie pentru că e alcătuită din 
răbdarea credincioșiloris, a noastră, care suntem membre ale lui 


'" Isaia 66, 12-13. 

i Cf. Facerea 26, 8. 

' Etimologia numelui Rebeca este controversată. Ebraicul rbq, de la care derivă, are 
înţelesul de „a lega strâns”. (n.red.) 

'4 HERACLIT, fragm. 52, ed. Diels. 

'% Cf. Apocalipsa 14, 12. 

Hristos'%. lar mucenicia „celor ce rabdă până la sfârșit” și 
mulțumirea [noastră] pentru aceștia sunt jocul cel tainic și mântu- 
irea ce nevine în ajutor, însoţită de bucurie sfântă. 

Regele este Hristos, Care privește de sus râsul nostru și, 
„uitându-Se pe fereastră”, cum zice Scriptura, contemplă 
mulțumirea și binecuvântarea, bucuria și veselia, răbdarea care le 
însoțește, precum și împletirea acestora, care este Biserica; con- 
templă Biserica Lui; Își arată numai fața, care lipsea Bisericii; și 
Biserica ajunge desăvârșită prin împărătescul cap'*. 

23. Dar care este „fereastra” prin care S-a arătat Domnul? Este 
trupul Lui; prin trup S-a arătat. lar Isaac - căci se poate interpreta 
și altfel acest text al Scripturii - este o prefigurare a Domnului. Este 
copil, ca și Fiul, căci este fiul lui Avraam, așa cum Hristos este Fiul 
lui Dumnezeu. Este jertfă, ca Domnul. Totuși Isaac n-a fost jertfit, 
așa cum a fost jertfit Domnul, ci doara dus lemnele de jertfă“*, la fel 
cum a purtat Domnul crucea. lar râsul lui a avut un sens tainic: prin 
el a prorocit că Domnul ne va umple de bucurie pe noi, cei ce am 
fost izbăviţi de stricăciune prin sângele Domnului. Isaac n-a sufe- 
rit; el nu numai că a dat Cuvântului întâietatea de a suferi, ci, prin 
aceea că n-a fost jertfit, a arătat simbolic dumnezeirea Domnului. 
lisus, după îngropare, a înviat [...] nepătimind, aşa cum Isaac a 
rămas nejertfit. 

24. Voi aduce și o altă foarte importantă mărturie în sprijinul 
spuselor mele. Duhul cel Sfânt, prorocind prin Isaia, Îl numește 
„copilaș” pe Domnul Însuși, zicând: „lată, un Copilaș ni S-a născut 
și un Fiu ni S-a dat, a Cărui stăpânire [este] pe umărul Lui; și s-a 
chemat numele Lui Înger de mare sfat”». 

Cine este, așadar, Copilul, Pruncul, după chipul Căruia sun- 
tem noi prunci? Prin același proroc se descrie măreţia Lui: „Sfetnic 


1% Cf 1 Corinteni 6, 15; Efeseni 5, 30. 

'*7 Matei 10, 22; 24, 13; Marcu 13, 13. 

'% Facerea 26, 8. 

9 Cf Efeseni 1, 22; 5, 23; Coloseni 1, 18. 

n» Cf. Facerea 22, 6. 

" Textul grec este corupt. Otto Stâhlin (Die griechischen christlichen Schriftsteller der 
ersten drei Jahrhunderte, Band |, Protrepticus und Paedagogus, ediţia a treia, Leipzig, 
1972, p. 224) propune următoarea completare: „Ca și când n-ar fi pătimit” sau: „Fără să 
sufere stricăciune”; Marguerite Harl (CLEMENT DALEXANDRIE, Le Pedagogue, livre |, în: 
Sources Chretiennes, 70, Paris, 1960, p. 153) propune: „Fără să fi suferit în dumnezeirea Sa”. 
"2 [saia 9,5. 

minunat, Dumnezeu tare, Părinte veșnic, Domn al păcii, spre a 
înmulți cunoașterea; și păcii Lui nu este hotar”'5. O Dumnezeule 
mare! O Copilaș desăvârșit! Fiul în Tatăl și Tatăl în Fiu“. Și cum 
să nu fie desăvârșită educaţia Acelui Copilaș, care se întinde asu- 
pra noastră, asupra tuturor copiilor, îndrumându-i pe toți prun- 
cii Lui? El Și-a întins mâinile Sale peste noi'5, în ele credem cu 
tărie. Despre Acest Copilaș dă mărturie și loan, cel mai mare pro- 
roc „dintre cei născuţi din femei”**: „lată Mielul lui Dumnezeu”. 
Pentru că Scriptura îi numește „miei” pe copii, L-a numit „Miel al 
lui Dumnezeu” pe Dumnezeu-Cuvântul, pe Fiul lui Dumnezeu, 
Pruncul Tatălui, Care pentru noi S-a făcut om, vrând să Se asemene 
întru totul nouă». 


w Isaia 9, 5-6. 

4 Cf. loan 10, 38. 

"5 Cf. Isaia 65, 2; Romani 10, 21. 
"5 Luca 7, 28. 

“7 loan 1, 20, 36. 

"8 Cf. Evrei 2, 17; 4, 15. 

CAPITOLUL AL VI-LEA 


Contra celor care susțin că numirile de „copil” 
și de „prunc” simbolizează învăţarea 
cunoștințelor elementare 


25. Putem acum să ne pregătim de luptă cu cei cărora le plac 
disputele“. Noi nu ne numim „copii” și „prunci” din pricină că 
învățătura noastră ar fi copilărească și ușor de disprețuit, așa 
cum ne calomniază cei care se mândresc cu gnoza lor. Căci noi, 
după ce ne-am născut a doua oară'*, am primit îndată învățătura 
cea desăvârșită, pentru care ne sârguim. Am fost luminaţi, iar 
aceasta înseamnă că L-am cunoscut pe Dumnezeu. Desigur că 
nu-i nedesăvârșit cine a cunoscut desăvârșitul. Să nu mă ţineţi de 
rău când mărturisesc că L-am cunoscut pe Dumnezeu! Cuvântul a 
hotărât să spunem așa; iar El este liber'2. 

Când Domnul S-a botezat, un glas s-a auzit din cer, aducând 
Celui iubit mărturie: „Tu ești Fiul Meu cel iubit”%, „Eu astăzi Te-am 
născut”4, Să-i întrebăm, așadar, pe cei care se cred înţelepţi: 
Hristos, Care S-a născut din nou astăzi'%, e desăvârșit, sau - ceea 
ce e cu totul absurd - Îi lipsește ceva? Dacă Îi lipsește ceva, atunci 
trebuie încă să-l învețe. Dar e cu neputinţă ca EI să mai aibă ceva 
de învăţat, odată ce e Dumnezeu. Căci nu există cineva mai mare 
decât Cuvântul, nici învățător pentru singurul Învățător. Nu sunt 
deci siliți adversarii noștri să recunoască că, de vreme ce Cuvântul 
S-a născut desăvârșit din Tatăl cel desăvârșit, S-a născut din nou 
[tot] în chip desăvârșit, potrivit prefigurării din planul divin? Dar, 
dacă era desăvârșit, pentru ce S-a botezat Cel desăvârșit? Trebuia, 
zic ei, să împlinească făgăduinţa omenească. Foarte bine, o afirm 


“9 Adică gnosticii. 

20 Cf. 1 Corinteni 8, 1. Cum o făceau gnosticii. 

"= Adică după Botez. 

2 Cf. loan 8, 35-36. 

"5 Matei 3, 17; Marcu 1, 1; Luca 3, 22; Evrei 1, 5. 
"4 Psalmul 2, 7; Faptele 13, 33; Evrei 5, 5. 

'% A doua naștere a Fiului, nașterea din Fecioară. 

și eu! Dar atunci El devine desăvârșit?* când e botezat de loan? 
Negreșit! Și n-a învăţat în plus ceva de la loan? Nu! Se desăvârșește, 
așadar, doar prin Botez și Se sfințește prin pogorârea Duhului? Da, 
așa e! 

26. Același lucru se întâmplă și cu noi, cărora Domnul ne-a 
fost pildă. Când ne botezăm, suntem luminaţi; după ce suntem 
luminaţi, suntem înfiaţi; când suntem înfiați, ajungem desăvârșiți; 
fiind desăvârșiți, suntem nemuritori. Zice Scriptura: „Eu am 
spus: sunteţi dumnezei și toți fii ai Celui Preaînalt!" Lucrarea 
aceasta se numește în multe chipuri: „harismă”'%, „luminare”>s, 
„desăvârșire”, „baie”s:. Se numește „baie” pentru că suntem curățiți 
de păcate; se numește „harismă” pentru că ni se șterg pedepsele 
pentru păcate; se numește „luminare” pentru că privim acea sfântă 
lumină mântuitoare, adică vedem cu pătrundere dumnezeirea; se 
numește „desăvârșire” pentru că nu-i lipsește nimic. Într-adevăr, 
ce-i mai lipsește celui care L-a cunoscut pe Dumnezeu? Căci ar fi cu 
adevărat absurd să se numească „harismă a lui Dumnezeu” ceea ce 
este nedesăvârșit. Dumnezeu, fiind desăvârșit, dăruiește negreșit 
daruri desăvârșite. Așa cum toate se fac la porunca Lui'%, tot așa, 
îndată ce voiește să-Și dăruiască harul, acest har se și împlinește. 
Căci prin puterea voinţei Sale El anticipează cele viitoare. Pe lângă 
asta, faptul că ne izbăvește de păcate e și începutul mântuirii. 

27. Aşadar, de îndată ce am atins hotarele vieţii, ajungem deja 
desăvârșiţi; de acum suntem despărțiți de moarte. Mântuirea con- 
stă deci în a urma lui Hristos. Căci ce s-a făcut în EI este viaţă':. 
„Amin, amin, zic vouă, spune Domnul, „cel care ascultă cuvân- 
tul Meu și crede în Cel care M-a trimis pe Mine are viață veșnică 
și la Judecată nu va veni, ci a trecut de la moarte la viață”. Prin 
urmare, credinţa și nașterea din nou sunt desăvârșire în viață, căci 
Dumnezeu niciodată nu este neputincios. Așa cum voința Lui 


25 Aici se face referire la desăvârșirea graduală a naturii umane a lui Hristos, care se 
îndumnezeiește și se desăvârșește sub acţiunea naturii dumnezeiești, desăvârșite. (n.red.) 
»7 Psalmul 8, 6. 

5 Romani 6, 23. 

'29 2 Corinteni 4, 4. 

5% Jacov 1, 17. 

5 Tit 3, 5. 

52 Cf. Psalmul 32, 9; 148, 5. 

55 Cf Ioan 1, 3-4. 

54 Joan 5, 24. 

este faptă și se numește „lume”, tot astfel planul Lui este mântu- 
irea oamenilor și se cheamă „Biserică”. Dumnezeu îi știe pe cei pe 
care i-a chemat; și, pe cei pe care i-a chemat, i-a și mântuit. Da, în 
timp ce i-a chemat, i-a și mântuit. „Voi înșivă sunteţi învăţaţi de 
Dumnezeu”*5, spune apostolul. Deci nu ne e îngăduit să socotim 
nedesăvârșită învățătura lui Dumnezeu. Învățătura Lui este mân- 
tuire veșnică, dată de veșnicul Mântuitor, Căruia mulțumire [se 
cuvine] în vecii vecilor. Amin. Cine s-a născut din nou -— așa precum 
îl arată și numele - este îndată luminat; acela s-a izbăvit îndată de 
întuneric și prin aceasta a primit lumina. 

28. Așa cum cei scuturați din somn se trezesc pe loc sau, mai 
bine zis, așa cum cei care încearcă să îndepărteze cataracta din 
ochi nu aduc din afară lumina, pe care n-o aveau, ci doar îndepăr- 
tează din ochi ceea ce le împiedica vederea, lăsând liberă pupila, 
tot așa și noi, botezați cu Duhul cel Sfânt, îndepărtăm de pe noi, 
ca o albeaţă, păcatele noastre care ne țineau în întuneric. lar astfel 
dobândim un ochi spiritual liber, nestânjenit și luminos, singurul 
prin care contemplăm dumnezeirea. Căci Duhul cel Sfânt, venind 
din cer, Se revarsă în noi, rezultând acest aliaj de veșnică strălucire 
în stare să vadă lumina cea veșnică, pentru că asemănătorul e prie- 
ten cu asemănătorul, iar cel sfânt e prieten cu cel care provine din 
cel sfânt, adică cel ce în chip propriu se numește „lumină. „Cândva 
eraţi întuneric, dar acum sunteți lumină în Domnul” Și socotesc 
că pornind de la acest fapt cei vechi au numit omul „lumină”. 

Dar omul n-a primit darul desăvârșit, spun adversarii noștri! 
Ceea ce recunosc și eu. Totuși el e în lumină și întunericul nu-l 
cuprinde”, iar între lumină și întuneric nu e nicio legătură. Ținta 
finală va fi atinsă la învierea credincioșilor, când nu vom mai avea 
parte de nimic altceva, ci vom obţine ceea ce ni s-a făgăduit îna- 
inte. Noi nu spunem că aceste două acțiuni, ajungerea la capăt și 
cunoașterea dinainte a capătului, se petrec în același timp. Căci 
nu sunt totuna veșnicia și timpul, nici începutul și ţinta finală. 
Totuși amândouă aceste acțiuni țin de un singur lucru, care e pre- 
ocuparea ambelor. Ca să spunem așa, credinţa e începutul, care se 
naște în timp, iar ţinta finală e dobândirea sigură, pentru veșnicie, 


55 Tesaloniceni 4, 9. 
56 Efeseni 5, 8. 
57 Cf. loan 1, 5. 

a făgăduinţei. Și Însuși Domnul ne-a dezvăluit foarte clar univer- 
salitatea mântuirii, când a spus: „Aceasta este voia Tatălui Meu, ca 
oricine vede pe Fiul și crede în EI să aibă viaţă veșnică și Eu îl voi 
învia în ziua cea de apoi”. 

29. Noi credem că ajungem desăvârșiți, atât cât este cu putință, 
în această lume, despre care Scriptura spune tainic că e „păstrată” 
până în „ziua de apoi”, când va înceta. Căci credinţa este desăvârșirea 
învățăturii. De aceea Domnul a spus: „Cel care crede în Fiul are 
viață veșnică”. Așadar, dacă noi, cei care am crezut, avem viața, ce 
lucru ne mai rămâne de atins ca să avem viață veșnică? Nimic nu-i 
lipsește credinței; ea este desăvârșită prin ea însăși, este deplină. 
Dacă credinței îi lipsește ceva, atunci nu-i desăvârșită și nu este nici 
credință, pentru că șchioapătă în ceva. După plecarea din această 
lume, credincioșii nu mai au altceva de așteptat, pentru că toţi 
credincioșii au primit aici, pe pământ, fără deosebire arvună'+. Dacă 
noi primim mai înainte prin credință bunătăţile cele viitoare, atunci 
după înviere le vom primi în realitate, ca să se împlinească cele 
spuse de Domnul: „Fie ţie după credinţa ta”. Unde este credinţa, 
acolo este și făgăduinţa; iar împlinirea făgăduinţei este odihna. 
Deci cunoașterea este în luminare'$, iar capătul cunoașterii este 
odihna, pe care o socotim țelul ultim al dorinţei noastre. După cum 
prin experiență dispare lipsa de experiență, iar prin mijloacele de 
trai ne eliberăm de lipsă, tot astfel, cu necesitate, prin luminare dis- 
pare întunericul. Neștiinţa dă naștere întunericului, iar din pricina 
întunericului cădem în păcate, pentru că ne este slăbită vederea față 
de adevăr. Cunoașterea este deci luminare; ea alungă neștiința și 
ne dă puterea de a vedea bine. Dar și îndepărtarea de cele rele este 
descoperire a celor bune. Pe acelea pe care neștiinţa le-a legat spre 
răul nostru, pe acelea cunoașterea le dezleagă spre binele nostru. 
Lanţurile acestea sunt repede dezlegate prin credința omului și prin 
harul lui Dumnezeu; iar păcatele sunt iertate cu singura doctorie 
care poate vindeca: Botezul, pe care ni l-a dat Cuvântul!%. 


5 Joan 6, 40. 

59 Cf. 2 Petru 3, 7. 

'% loan 3, 36. 

"n Cf. 2 Corinteni 1, 22; 5, 5; Efeseni 1, 14. 
"2 Matei 9, 29. 

5 Adică în Botez. 

:4 Cf. Galateni 3, 27; Romani 6, 3. 

30. Așadar, |prin Botez] ni se spală toate păcatele noastre și nu 
mai suntem păcătoși. Acesta este singurul har al luminării: nu mai 
suntem aceiași ca înainte de Botez. Cunoașterea răsare în noi odată 
cu luminarea și ne străfulgeră mintea; iar noi, cei neînvățaţi, auzim 
că suntem ucenici mai înainte de sosirea învățăturii; nici n-ai putea 
spune când. Cateheza îndreaptă treptat spre credinţă, iar credința 
primește odată cu Botezul educaţia Sfântului Duh. Pentru că sin- 
gurul și universalul mijloc de mântuire al omenirii este credinţa și 
pentru că dreptul și iubitorul de oameni Dumnezeu Se împarte în 
chip egal tuturor oamenilor, apostolul explică lucrul acesta foarte 
limpede, grăind așa: „Înainte de venirea credinţei, eram păziți sub 
Lege, fiind închiși pentru credința care avea să se descopere. Așa că 
Legea ne-a fost nouă pedagog spre Hristos, ca să ne îndreptăm din 
credinţă; dar, când a venit credința, nu mai suntem sub pedagog '*. 

31. Nu aţi auzit că nu mai suntem sub Legea aceea, care era 
însoţită de frică, ci sub Cuvânt, Pedagogul liberei voințe? lată de ce 
a adăugat apoi [apostolul] aceste cuvinte, care nu caută la fața omu- 
lui: „Căci toţi sunteți fii ai lui Dumnezeu prin credinţa în Hristos 
lisus; căci câți în Hristos v-aţi botezat în Hristos v-aţi îmbrăcat. Nu 
este nici iudeu, nici elen; nu este nici rob, nici liber; nu este nici 
bărbat, nici femeie; că voi toţi unul sunteți în Hristos Lisus”+5. În 
Cuvântul Însuși nu există „gnostici” și „psihici”, ci toți câți au lepă- 
dat poftele trupești'” sunt egali și „duhovnicești” în Domnul. lar în 
altă parte scrie iarăși: „Căci noi toţi într-un Duh ne-am botezat, ca 
să alcătuim un singur trup, fie iudei, fie eleni, fie robi, fie liberi, și 
toți o singură băutură am băut". 

32. Nu este nelalocul lui să ne folosim chiar de cuvintele ace- 
lora“” care spun că amintirea binelui este o „purificare” a duhu- 
lui. Prin „purificare”, ei înţeleg separarea celor inferioare de cele 
superioare. Deci din amintirea realităților superioare urmează cu 
necesitate pocăinţa de cele inferioare; și aceia mărturisesc că Însuși 
Duhul îi face să alerge la pocăință. În același chip, așadar, și noi, 
când ne pocăim de păcatele noastre, când ne lepădăm de pagu- 
bele aduse de ele, suntem purificați prin Botez și alergăm la lumina 


w5 Galateni 3, 23-25. 
6 Galateni 3, 26-28. 
47 Cf. 1 Petru 2,1,u. 
145 7 Corinteni 12, 13. 
"9 Adică ale gnosticilor. 

cea veșnică, copii alergând la Tatăl. „Bucurându-Se în Duh, lisus a 
zis: «Mulţumescu-Ţi, Părinte, Dumnezeul cerului și al pământului, 
că ai ascuns acestea de cei înţelepţi și pricepuți și le-ai descoperit 
pruncilor" - aici Pedagogul și Învățătorul ne numește „prunci” 
pe noi, adică mai dispuși spre mântuire decât înțelepţii din lume, 
care, deși se socotesc înţelepţi, sunt orbi. Strigând de bucurie 
și veselindu-Se, alăturându-Se parcă gânguritului pruncilor, zice 
lisus: „Da, Părinte, fiindcă așa a fost bunăvoința Ta! lată din ce 
motiv cele ascunse înţelepţilor și pricepuţilor veacului acestuia au 
fost descoperite pruncilor. Așadar, există un motiv întemeiat pen- 
tru care suntem prunci, copiii lui Dumnezeu, căci am lepădat omul 
cel vechi's, am dezbrăcat haina păcatului” și am îmbrăcat nestri- 
căciunea'5 lui Hristos, ca să ajungem oameni noi, popor sfânt; 
prin urmare, odată renăscuți, să păstrăm omul neîntinat, să fim 
prunci, un prunc al lui Dumnezeu, curățit de desfrâu și răutate. 
33. De altfel, fericitul Pavel a pus foarte limpede capăt aces- 
tei probleme; în Epistola către corinteni el scrie: „Fraţilor, nu 
fiți copii cu mintea, ci cu răutatea fiți prunci, dar cu mintea fiți 
desăvârșiţi”'s8; și: „Când eram prunc, gândeam ca un prunc, grăiam 
ca un prunc”, Aici se referă simbolic la viețuirea după Lege, când 
nu era curat la suflet, ci fără minte, când prigonea Cuvântul, gân- 
dind cele copilărești, și Îl hulea, grăind cele copilărești. Într-adevăr, 
cuvântul „prunc” are două sensuri. „Dar, când am ajuns bărbat”, 
zice iar Pavel, „am lepădat cele ale pruncului”'*. Mărturisește că a 
depășit copilăria, că a lepădat-o. Aici el nu face aluzie nici la mări- 
mea nedesăvârșită a vârstei, nici la o anumită măsură de timp, 
nici la învățături secrete, cuprinzând cunoștințe bărbătești și mai 
desăvârșite. Ci îi numește „prunci” pe cei care trăiesc sub Lege, 
tulburaţi de frică asemenea copiilor de o sperietoare, și „bărbaţi” 


'52 Luca 10, 21; Matei ui, 25. 
5: Cf. Romani 1, 22. 

552 Luca 10, 21; Matei u, 25. 
55 Cf. Efeseni 4, 22. 

'54 Cf. Iuda 1, 23. 

55 Cf. 1 Corinteni 15, 53. 

56 Cf. 2 Corinteni 5, 17. 

57 Cf. 1 Petru 2, 9. 

55% 1 Corinteni 14, 20. 

5 1 Corinteni 13, n. 

'% 1 Corinteni 13, n. 

pe cei care ascultă de rațiune și au libertatea de voinţă. Noi, cei care 
am crezut, suntem mântuiți prin libera noastră voinţă, cu mintea 
limpede, nu tulbure, înspăimântați de frică. Și însuși apostolul dă 
mărturie de acest lucru când spune că iudeii sunt moștenitori după 
Legământul cel dintâi, dar noi, moștenitori după făgăduinţă: „Spun 
însă că, atâta vreme cât moștenitorul este prunc, nu se deosebește 
întru nimic de rob, deși este stăpân peste toate, ci este sub epitropi 
și iconomi până la vremea rânduită de tatăl său. Tot așa și noi, când 
eram prunci, eram robiți sub stihiile lumii; dar, când a venit pli- 
nirea vremii, a trimis Dumnezeu pe Fiul Său, născut din femeie, 
născut sub Lege, ca să-i răscumpere pe cei de sub lege, ca să primim 
prin EI înfierea”“. 

34. lată deci că îi numește „prunci” pe cei care trăiesc sub 
frică și în păcate, iar pe cei de sub credinţă îi numește „fii” ajunși 
la maturitate, în opoziţie cu pruncii de sub Lege. „Nu mai ești 
rob”, spune Pavel, „ci fiu; iar dacă ești fiu, ești și moștenitor prin 
Dumnezeu”. Ce-i mai lipsește fiului după ce a primit moștenirea? 
Minunat a explicat Pavel cuvintele: „Când eram prunc”, adică atunci 
când eram iudeu - căci era de origine evreiască -, „gândeam ca un 
prunc”, pentru că urmam Legii; „dar, când am ajuns bărbat”, nu mai 
gândesc cele ale pruncului, adică cele ale Legii, ci gândesc cele ale 
bărbatului, adică cele ale lui Hristos, singurul pe care Scriptura Îl 
numește „bărbat”, așa cum am spus mai înainte. „Am lepădat cele 
ale pruncului.""* Cât despre pruncia în Hristos, ea este maturitate 
deplină în comparaţie cu Legea. 

Ajunși aici, trebuie să apărăm această pruncie a noastră. 
Trebuie încă să explicăm cele spuse de apostol: „Lapte v-am dat să 
beţi, ca unor prunci în Hristos, nu bucate, căci încă nu puteaţi; dar 
nici acum nu puteţi'"%. Mi se pare că aceste cuvinte ale lui Pavel 
nu trebuie înțelese în sens iudaic. În fața acestor cuvinte voi pune 
și acel text din Scriptură care spune: „Vă voi duce în pământul cel 
bun, unde curge lapte și miere”'%. 

35. Apropierea acestor pasaje scripturistice naște o foarte mare 
nedumerire cu privire la înțelesul lor. Dacă pruncia hrănită cu lapte 


'5 Galateni 4, 1-5. 
i Galateni 4, 7. 

'S 1 Corinteni 13, n. 
'% 7 Corinteni 3, 1-2, 
'5% Jeșirea 3, 8, 17. 

e începutul credinței în Hristos, iar pruncia este dispreţuită pen- 
tru că e copilăroasă și nedesăvârșită, cum e cu putinţă ca odihna 
omului desăvârșit, a gnosticului'** hrănit cu mâncare tare, să fie 
iarăși cinstită cu laptele care se dă pruncului? Se poate ca particula 
„ca“ să arate o comparație, pentru a arăta ceva asemănător, și tex- 
tul trebuie citit așa: „V-am hrănit cu lapte în Hristos”; iar după ce ne 
oprim puțin, să adăugăm: „Ca pe niște prunci”, pentru a avea, prin 
oprirea citirii, o idee ca aceasta: „V-am învăţat în Hristos, folosind 
o hrană simplă, adevărată și naturală, o hrană duhovnicească”. Căci 
așa e natura hrănitoare a laptelui, care izvorăște din sânii iubitori. 
Așadar, întregul pasaj scripturistic ar avea următorul înțeles: „Așa 
cum dădacele îi hrănesc cu lapte pe copiii nou-născuţi, tot așa și 
eu, cu laptele lui Hristos, Cuvântul, am picurat în sufletele voastre 
hrana cea duhovnicească”. 

36. Prin urmare, acest lapte al deplinei maturități e o hrană 
desăvârșită și duce la ţinta finală fără de sfârșit. De aceea li se pro- 
mite celor care se vor sălășlui în loc de odihnă aceeași hrană: lapte 
și miere. lar Domnul le făgăduiește în mod justificat drepţilor tot 
lapte, ca să arate clar că Dumnezeu-Cuvântul este și „Alfa și Omega, 
începutul și sfârșitul”. Dumnezeu-Cuvântul este simbolizat prin 
lapte. În același chip și Homer, fără voia lui, prorocește când spune 
că oamenii drepți se hrănesc cu lapte'*. 

Însă se pot înțelege și în felul următor cuvintele Scripturii: „lar 
eu, fraților, n-am putut să vă grăiesc ca unor oameni duhovnicești, 
ci ca unora trupești, ca unor prunci în Hristos", încât să fie 
socotiți „oameni trupești” cei catehizaţi de curând, cei care sunt 
încă prunci în Hristos. Apostolul i-a numit „duhovnicești” pe cei 
care au crezut deja prin Sfântul Duh și „trupești” pe cei de curând 
catehizaţi, care încă n-au fost curăţiți”. Este justificat ca pe aceștia 
să-i numească „trupești”, pentru că ei gândesc încă cele trupești, 
la fel ca păgânii: „Când sunt între voi pizmă și ceartă, nu sunteţi 
oare trupești și nu după om umblați?"> De aceea „lapte v-am dat să 


'% Gnostic nu are sensul depreciativ aici, ci se referă la posesorul autenticei cunoașteri în 
Duhul Sfânt, dobândită în cadrul Bisericii. (n.red.) 

'9 Din versetele de la 1 Corinteni 3, 1-2. 

'% Apocalipsa 1, 8; 21, 6; 22, 13. 

'% HOMER, Iliada, XIII, 5-6. 

'9 1 Corinteni 3, 1. 

i Adică botezați. 

'2 1 Corinteni 3, 3. 

beţi”"B, adică „am revărsat în voi acea cunoaștere care, pornind de la 
cateheză, vă crește spre viaţă veșnică”. Dar și cuvintele „v-am dat să 
beţi” arată simbolic o participare desăvârșită. De altfel, se și spune 
că oamenii deplin maturizaţi beau, pe când pruncii sug. Domnul a 
spus: „Sângele Meu este adevărată băutură”:74. Așadar, când apos- 
tolul a spus: „Lapte v-am dat să beţi”, nu cumva a simbolizat bucu- 
ria cea desăvârșită din laptele Cuvântului, cunoașterea adevărului? 
lar cuvintele următoare: „Nu bucate, căci încă nu puteaţi”? pot 
simboliza revelaţia deplină, față către față, asemenea unor bucate, 
din veacul ce va să fie. „Căci acum”, zice același apostol, „vedem 
ca în oglindă; dar atunci față către față”7$. De aceea a și adăugat: 
„Dar nici acum încă nu puteţi, căci sunteți încă trupești "7, pentru 
că gândiţi cele ale trupului'%, le poftiţi, le îndrăgiţi, invidiaţi, vă 
mâniați, pizmuiţi'?. Asta nu fiindcă suntem încă în trup'%, după 
cum gândesc unii; căci cu trupul, având fața asemenea îngerilor, 
vom vedea față către faţă făgăduinţele'?. 

37. Dacă, într-adevăr, făgăduinţa aceea „pe care ochiul n-a 
văzut-o și nici la inima omului nu s-a suit”'% se împlinește după 
plecarea din lumea aceasta, cum pot susține [acești gnostici] că 
știu, nu printr-o vedere în duh, ci prin învățătură, „ceea ce ure- 
chea n-a auzit nicicând'5? Ori poate se referă doar la ce a auzit 
cel răpit în al treilea cer'8? Numai că și aceluia i s-a poruncit să 
tacă'%, În schimb, dacă gnoza cu care se mândresc ei e înțelepciune 
omenească - căci asta ne rămâne să credem -—, atunci ascultă legea 
Scripturii: „Să nu se laude cel înțelept cu înțelepciunea lui; să nu 
se laude cel puternic cu puterea lui”:*! „Cel care se laudă să se 


'51 Corinteni 3, 2. 

"4 Joan 6, 55. 

"5 1 Corinteni 3, 2. 

"75 4 Corinteni 13, 12. 

'77 1 Corinteni 3, 2-3. 

17% Cf. Romani 8, 5. 

'% Cf. Galateni 5, 19-21. 
'% Cf Romani 8, 9. 

i Cf. Faptele 6, 15; Luca 20, 36. 
'% Cf 1 Corinteni 13, 12, 
'% 1 Corinteni 2, 9. 

'5 1 Corinteni 2, 9. 

% Cf 2 Corinteni 12, 2, 
18% Cf. 2 Corinteni 12, 4. 
7 Jerernia 9, 22. 

e începutul credinţei în Hristos, iar pruncia este disprețuită pen- 
tru că e copilăroasă și nedesăvârșită, cum e cu putință ca odihna 
omului desăvârșit, a gnosticului'* hrănit cu mâncare tare, să fie 
iarăși cinstită cu laptele care se dă pruncului? Se poate ca particula 
„ca”"$7 să arate o comparaţie, pentru a arăta ceva asemănător, și tex- 
tul trebuie citit așa: „V-am hrănit cu lapte în Hristos”; iar după ce ne 
oprim puţin, să adăugăm: „Ca pe niște prunci”, pentru a avea, prin 
oprirea citirii, o idee ca aceasta: „V-am învăţat în Hristos, folosind 
o hrană simplă, adevărată și naturală, o hrană duhovnicească”. Căci 
așa e natura hrănitoare a laptelui, care izvorăște din sânii iubitori. 
Așadar, întregul pasaj scripturistic ar avea următorul înțeles: „Așa 
cum dădacele îi hrănesc cu lapte pe copiii nou-născuţi, tot așa și 
eu, cu laptele lui Hristos, Cuvântul, am picurat în sufletele voastre 
hrana cea duhovnicească”. 

36. Prin urmare, acest lapte al deplinei maturități e o hrană 
desăvârșită și duce la ţinta finală fără de sfârșit. De aceea li se pro- 
mite celor care se vor sălășlui în loc de odihnă aceeași hrană: lapte 
și miere. lar Domnul le făgăduiește în mod justificat drepţilor tot 
lapte, ca să arate clar că Dumnezeu-Cuvântul este și „Alfa și Omega, 
începutul și sfârșitul'"S8. Dumnezeu-Cuvântul este simbolizat prin 
lapte. În același chip și Homer, fără voia lui, prorocește când spune 
că oamenii drepți se hrănesc cu lapte'%. 

Însă se pot înțelege și în felul următor cuvintele Scripturii: „lar 
eu, fraților, n-am putut să vă grăiesc ca unor oameni duhovnicești, 
ci ca unora trupești, ca unor prunci în Hristos”, încât să fie 
socotiți „oameni trupești” cei catehizaţi de curând, cei care sunt 
încă prunci în Hristos. Apostolul i-a numit „duhovnicești” pe cei 
care au crezut deja prin Sfântul Duh și „trupești” pe cei de curând 
catehizaţi, care încă n-au fost curăţiți!?. Este justificat ca pe aceștia 
să-i numească „trupești”, pentru că ei gândesc încă cele trupești, 
la fel ca păgânii: „Când sunt între voi pizmă și ceartă, nu sunteți 
oare trupești și nu după om umblaţi?”'7 De aceea „lapte v-am dat să 


'% Gnostic nu are sensul depreciativ aici, ci se referă la posesorul autenticei cunoașteri în 
Duhul Sfânt, dobândită în cadrul Bisericii. (n.red.) 

'97 Din versetele de la 1 Corinteni 3, 1-2. 

'% Apocalipsa 1, 8; 21, 6; 22,13. 

'% HOMER, Iliada, XIII, 5-6. 

'% 1 Corinteni 3, 1. 

'1 Adică botezați. 

'2 4 Corinteni 3, 3. 

beţi""B, adică „am revărsat în voi acea cunoaștere care, pornind de la 
cateheză, vă crește spre viaţă veșnică”. Dar și cuvintele „v-am dat să 
beţi” arată simbolic o participare desăvârșită. De altfel, se și spune 
că oamenii deplin maturizaţi beau, pe când pruncii sug. Domnul a 
spus: „Sângele Meu este adevărată băutură”. Așadar, când apos- 
tolul a spus: „Lapte v-am dat să beţi”, nu cumva a simbolizat bucu- 
ria cea desăvârșită din laptele Cuvântului, cunoașterea adevărului? 
lar cuvintele următoare: „Nu bucate, căci încă nu puteaţi" pot 
simboliza revelaţia deplină, față către față, asemenea unor bucate, 
din veacul ce va să fie. „Căci acum”, zice același apostol, „vedem 
ca în oglindă; dar atunci față către față”7. De aceea a și adăugat: 
„Dar nici acum încă nu puteți, căci sunteți încă trupești "7, pentru 
că gândiţi cele ale trupului', le poftiţi, le îndrăgiți, invidiați, vă 
mâniaţi, pizmuiți>. Asta nu fiindcă suntem încă în trup'%, după 
cum gândesc unii; căci cu trupul, având fața asemenea îngerilor'&, 
vom vedea față către față făgăduințele“?. 

37. Dacă, într-adevăr, făgăduinţa aceea „pe care ochiul n-a 
văzut-o și nici la inima omului nu s-a suit" se împlinește după 
plecarea din lumea aceasta, cum pot susţine [acești gnostici] că 
știu, nu printr-o vedere în duh, ci prin învățătură, „ceea ce ure- 
chea n-a auzit nicicând”'8? Ori poate se referă doar la ce a auzit 
cel răpit în al treilea cer'5? Numai că și aceluia i s-a poruncit să 
tacă'%. În schimb, dacă gnoza cu care se mândresc ei e înțelepciune 
omenească - căci asta ne rămâne să credem -, atunci ascultă legea 
Scripturii: „Să nu se laude cel înțelept cu înţelepciunea lui; să nu 
se laude cel puternic cu puterea lui”:%! „Cel care se laudă să se 


'3 1 Corinteni 3, 2. 

i loan 6, 55. 

"5 1 Corinteni 3, 2. 

'76 1 Corinteni 13, 12. 

'77 1 Corinteni 3, 2-3. 

"8 Cf. Romani 8, 5. 

7 Cf. Galateni 5, 19-21. 
'% Cf. Romani 8, 9. 

'% Cf. Faptele 6, 15; Luca 20, 36. 
'8 Cf 1 Corinteni 13, 12. 
'% 1 Corinteni 2, 9. 

'5 1 Corinteni 2, 9. 

85 Cf 2 Corinteni 12, 2. 
'8 Cf. 2 Corinteni 12, 4. 
'7 Jeremia 9, 22. 

laude în Domnul.":% Noi însă suntem „învăţaţi de Dumnezeu”:% și 
ne lăudăm în numele lui Hristos:%. Prin urmare, cum să nu putem 
presupune că asta a avut în vedere apostolul când a vorbit de lap- 
tele pruncilor? Căci și despre întâistătătorii bisericilor spune că 
sunt „păstori”, după chipul bunului Păstor'*, că noi suntem oile, 
ba chiar, păstrând aceeași consecvență alegorică în exprimare, 
şi că Domnul este „laptele turmei”:*. Desigur acum că versetul: 
„Lapte v-am dat să beţi, nu bucate, căci încă nu puteaţi'"* poate 
fi în acord cu acest sens, dacă nu înţelegem prin „bucate” alt- 
ceva decât „laptele”, ci în esenţă același lucru. Căci și Cuvântul 
e același, fie că este curgător și dulce ca laptele, fie că e tare și 
închegat ca bucatele. 

38. Însă nici asta nu etotul, ci prin „lapte” e posibil să înțelegem 
și propovăduirea, fiindcă se revarsă pe o mare întindere, iar prin 
„bucate” credinţa, solidă ca o temelie, în urma catehezei; căci 
credința, mai consistentă decât simpla auzire, e asemănată cu niște 
bucate, fiindcă se întărește când pătrunde în suflet. Despre o astfel 
de mâncare a vorbit în altă parte și Domnul, când, exprimându-Se 
simbolic, zice în Evanghelia după loan: „Mâncaţi Trupul Meu și 
beţi Sângele Meu”. Prin mâncare și băutură El a simbolizat mani- 
festarea credinţei și făgăduinţei; căci Biserica, alcătuită ca și omul 
din multe membre, se întărește și crește din acestea două: din tru- 
pul credinţei și din sufletul nădejdii, după cum și Domnul este din 
trup și suflet. Într-adevăr, nădejdea este sângele credinţei; căci din 
nădejde, ca dintr-un suflet, își trage credinţa tăria sa. Dacă nădej- 
dea se duce, ca sângele care curge, atunci se slăbește și ceea ce dă 
viața credinţei. 

39. Însă, dacă unii iubitori de dispute ar vrea să susțină că 
„laptele” arată învățăturile elementare, un fel de prime alimente, 
în timp ce „bucatele” sunt cunoștințele duhovnicești, cu referire 
la gnoză, atunci să știe următorul lucru: numind „bucate”, mân- 
care solidă, Trupul și Sângele lui lisus, aceștia se depărtează, prin 


'*% 1 Corinteni 1, 31; 2 Corinteni 10, 17. 


'% 7 Tesaloniceni 4, 9. 
» Cf Filipeni 3, 3. 

» Cf. loan 10, u, 14. 
2 Cf 1 Corinteni 9, 7. 
'% 1 Corinteni 3, 2. 

'% Joan 6, 53. 

lăudăroasa lor înțelepciune, de simplul adevăr. În om, ceea ce se 
naște întâi este sângele; unii au îndrăznit chiar să spună că sângele 
este substanţa sufletului. După ce mama a născut, acest sânge se 
schimbă, prin fermentare naturală, în lapte: datorită afinității iubi- 
rii își pierde culoarea și se albește, astfel încât să nu se sperie copilul. 
Sângele este mai lichid decât carnea; este un fel de carne lichidă; 
însă laptele e mai hrănitor decât sângele și alcătuit din particule 
mai mici. Fie că sângele, care hrănește fătul, este trimis mai întâi 
prin cordonul ombilical, fie că sângele menstrual, oprit prin scur- 
gerea lui naturală, primește poruncă de la Dumnezeu-Creatorul, 
Cel care hrănește totul, să se îndrepte, potrivit unei revărsări natu- 
rale, spre sânii care încep să se umfle și printr-o căldură naturală 
sângele se schimbă și ajunge hrană plăcută copilului, oricum ar fi, 
sângele este cel care se preface în lapte. 

Dintre toate membrele trupului, sânii sunt în cea mai mare 
legătură cu uterul. Când are loc nașterea, se taie buricul, prin care 
se ducea sângele la făt, și atunci are loc o închidere a trecerii sânge- 
lui și sângele se îndreaptă spre sâni; îngrămădindu-se mult sânge, 
sânii se măresc și sângele se transformă în lapte, așa cum într-o 
rană sângele se transformă în puroi. Sau și altfel: sângele din venele 
de lângă sâni, care sunt dilatate în timpul sforțărilor nașterii, trece 
în porii naturali ai sânilor și suflul, care este trimis din arterele 
învecinate, se amestecă cu acest sânge; substanța sângelui rămâne 
încă intactă; dar sângele, fiind izbit în valuri, se înălbește, încât 
din pricina unei astfel de lovituri se preface în spumă; se întâmplă 
ceva asemănător cu marea, despre care poeţii spun că, din pricina 
izbiturilor vânturilor, „aruncă spuma sărată”:%. Sângele se preface 
în lapte, dar, în ce privește substanţa sa, rămâne tot sânge. 

40. La fel și râurile repezi, prin îmbrăţișarea valurilor cu aerul 
din jurul lor, se sparg și urlă, scoțând spumă; tot așa și saliva din 
gura noastră se înălbește din pricina respirației. Ce este, așadar, de 
mirare dacă spunem că și sângele, sub influența suflului din artere, 
se preface într-o substanță foarte strălucitoare și foarte albă? 
Se schimbă în ceea ce privește calitatea sa, nu în ceea ce privește 
substanța sa. Fără îndoială nu poţi găsi altceva mai hrănitor și 
mai dulce, nici mai alb ca laptele. Iar hrana cea duhovnicească se 


'% HOMER, Iliada, IV, 426. Concepţiile lui Clement privind anatomia și fiziologia umană 
sunt cele specifice timpului. (n.red.) 


106 CLEMENT ALEXANDRINUL 


aseamănă întru totul cu laptele: e dulce din pricina harului care 
este în ea, hrănitoare, pentru că este viaţă, albă, fiindcă este ziua lui 
Hristos. Și s-a arătat că sângele Cuvântului este ca laptele. 

41. Laptele, pregătit în acest chip de la naștere, dă hrană prun- 
cului; iar sânii, care până atunci priveau drept spre bărbat, se pleacă 
spre copil, fiind învăţaţi să-i dea hrana, ușor de obţinut, lucrată 
de natură spre folosul creșterii copilului. Sânii nu sunt ca izvoa- 
rele, plini cu lapte care curge gata pregătit; ci prefac în ei sângele 
în hrană; ei dau naștere laptelui și-l fac să curgă. lar hrana aceasta, 
potrivită și necesară copilului de curând alcătuit și nou-năs- 
cut, lucrată de Dumnezeu-Hrănitorul și de Tatăl celor născute și 
renăscute, este hrana cerească a îngerilor's, la fel ca mana care 
le cădea din cer vechilor evrei”. Și acum doicile numesc „mană” 
prima picătură de lapte care izvorăște de la sân, la fel ca mâncarea 
aceea din pustie. Femeile care nasc și ajung mame izvorăsc lapte 
din sânurile lor; dar Domnul Hristos, fructul Fecioarei, n-a fericit 
sânii femeii'%, nici nu i-a socotit dătători de hrană, ci S-a făcut El 
hrană duhovnicească pentru cei virtuoși când Tatăl cel iubitor de 
oameni a revărsat, ca o ploaie în lume, Cuvântul Său. 

42. O minune plină de taină! Unul este Tatăl universului, 
Unul este Cuvântul universului, Unul este Duhul cel Sfânt, Unul și 
Același, pretutindeni. O singură Fecioară a ajuns mamă; și-mi place 
s-o numesc „Biserică”. Numai această mamă n-a avut lapte, pentru 
că numai ea n-a ajuns femeie. Dar este în același timp și fecioară și 
mamă. Neîntinată ca fecioară, plină de iubire ca mamă. Își cheamă 
la ea copilașii și-i alăptează cu sfânt lapte, Cuvântul cu înfățișare de 
prunc. N-a avut lapte, pentru că laptele era Acest Copilaș frumos 
și potrivit, trupul lui Hristos; ea a hrănit cu Cuvântul poporul cel 
tânăr, pe care Însuși Domnul l-a născut cu dureri trupești, pe care 
Însuși Domnul l-a înfășat cu scumpul Lui sânge. O nașteri sfinte! 
O scutece sfinte! Cuvântul este totul pentru pruncul [Lui]: și Tată 
și Mamă și Pedagog și Hrănitor. Căci a zis: „Mâncaţi Trupul Meu și 
beţi Sângele Meu!" Acestea sunt mâncărurile potrivite pe care ni 
le oferă Domnul din belșug: ne dă trupul Său și varsă sângele Său. 
Nimic nu le lipsește copiilor ca să poată crește. 


1% Cf. Psalmul '77, 29; Înţelepciunea lui Solomon 16, 20; leșirea 1, 19. 
97 Cf. leșirea 16, 4-19. 

5% Cf Luca n, 27-28. 

'9% Joan 6, 53. 

43. Ce taină nemaiauzită! Ni s-a poruncit să dezbrăcăm vechea 
și trupeasca noastră stricăciune, hrana cea veche, ca să avem parte 
de un alt fel de viaţă, viețuirea cea nouă a lui Hristos; pentru ca, 
dacă e cu putință, primindu-L, să-L așezăm în noi înșine și să-L, 
sălășluim în pieptul nostru pe Mântuitorul, ca să nimicim patimile 
trupului nostru. 

Dar poate că nu vrei să înţelegi în acest sens cele spuse, ci 
într-un sens mai general. Ascultă explicaţia și în acest sens! Prin 
denumirea „trupul” este semnificat Duhul Sfânt, fiindcă trupul Lui 
a fost creat de Duhul Sfânt>*; prin „sângele” e desemnat Cuvântul, 
căci Cuvântul Se răspândește, ca un sânge bogat, în viața noas- 
tră; amestecul celor două, al trupului și al sângelui, este Domnul, 
hrana pruncilor. Domnul este deci și Duh și Cuvânt. Hrana, adică 
Domnul lisus, Cuvântul lui Dumnezeu, este Duh întrupat, trup 
ceresc sfinţit. Hrana este laptele Tatălui, singurul cu care sun- 
tem alăptaţi noi, pruncii. Așadar, Însuși Cuvântul „cel iubit”2* și 
Hrănitorul nostru Și-a vărsat sângele Lui pentru noi, ca să mântu- 
iască omenirea. Noi, care am crezut prin El în Dumnezeu, ne găsim 
scăparea la „sânul care ne face să uităm de griji **, la sânul Tatălui, 
la Cuvântul, singurul care, după cum e și firesc, ne dă nouă, prun- 
cilor, laptele dragostei. lar noi, toţi câți sugem la acest sân, suntem 
cu adevărat singurii fericiți. 

44. De aceea și Petru zice: „Lepădând deci toată răutatea și 
tot vicleșugul și fățărnicia și pizma și clevetirea, ca niște prunci de 
curând născuți, să doriți laptele cel duhovnicesc, ca să creșteţi cu 
el spre mântuire, de vreme ce aţi gustat că bun este Domnul'>*%. 
Dacă am fi de acord cu cei care spun că „bucatele” sunt altceva 
decât „laptele”, atunci ne-am întreba: cum de nu văd aceia că se 
contrazic, neînțelegând legile naturii? În timpul iernii, când pie- 
lea trupului se strânge și nu lasă să iasă afară căldura care este 
închisă înăuntru, hrana, mistuită și digerată, este prefăcută în 
sânge și se duce în vene. Acestea, pentru că nu intră în contact 
cu aerul, se umplu de sânge, se întind și bat cu putere. De aceea, 
pe timp de iarnă doicile au foarte mult lapte. Am arătat mai 


200 CfăBuca'u, 35: 

* Matei 3, 17; 17, 5; Marcu 1, u; 9, 7; Luca 3, 22; 0, 35; 2 Petru 1, 17. 

* HOMER, Iliada, XXII, 83. Sunt cuvintele pe care Hecuba, mama lui Hector, le-a spus 
fiului său. 

> 7 Petru 2, 1-3; Psalmul 33, 8. 

înainte: că, la femeile care nasc, sângele se preface în lapte, dar 
sângele nu-și schimbă substanţa sa, așa cum și la bătrâni părul 
blond capătă culoarea albă. În schimb, în timpul verii, pielea tru- 
pului fiind din nou mai puţin strânsă, îngăduie hranei să iasă afară 
prin porii pielii. lar atunci laptele nu mai e atât de abundent, pen- 
tru că nici sângele nu este. 

45. Așadar, dacă digestia mâncării dă sângele, iar sângele se 
preface în lapte, atunci sângele are în el dispoziția naturală de a 
pregăti laptele, întocmai ca sămânţa bărbatului, ca sâmburele 
strugurelui. Prin urmare, cu acest lapte, cu această mâncare dom- 
nească suntem hrăniți de îndată ce am venit pe lume; și îndată ce 
ne naștem din nou?% primim nădejdea odihnei și ni se binevestește 
lerusalimul cel de sus:%, în care, așa cum spune Scriptura, plouă 
cu miere și lapte?*; căci noi prin cele materiale căutăm hrana cea 
sfântă. Bucatele se strică, așa cum spune apostolul însuși*%; însă 
hrana cu lapte ne duce la ceruri, ne crește cetăţeni ai cerurilor și 
părtași la corul îngerilor. Dar, deoarece Cuvântul este „izvorul 
vieţii”, care curge cu tărie, și este numit și „râu de untdelemn”2*, e 
firesc ca Pavel, alegorizând și numindu-L „lapte”, să adauge: „V-am 
dat să beţi'=»; căci Cuvântul, hrana adevărului, se bea. Desigur că 
băutura este numită hrană lichidă. Este cu putinţă ca același ali- 
ment să fie și mâncare solidă și băutură, după cum îl privim din- 
tr-un punct de vedere sau din altul; de pildă, brânza este o înche- 
gare a laptelui sau lapte închegat. Nu caut acum să vânez cuvinte, 
ci să arăt că și laptele și brânza au una și aceeași substanță. Dar 
copiilor de sân le este de ajuns numai laptele, care le e și hrană 
și băutură. Zice Domnul: „Eu am să mănânc o mâncare pe care 
voi n-o știţi”22. „Mâncarea Mea este ca să fac voia Celui care M-a 
trimis. 23 lată deci că, în chip alegoric, voinţa lui Dumnezeu este o 
altă mâncare, la fel ca laptele. 


>* Paragraful 39. 

2 Adică după ce ne botezăm. 

5 Cf. Galateni 4, 26. 

27 Cf. leșirea 3, 8, 17. 

=% Cf. 1 Corinteni 6, 13. 

9 Apocalipsa 21, 6. 

= Cf. Deuteronomul 32, 13; lezechiel 32, 14. 
= 1 Corinteni 3, 2. 

22 Joan 4, 32. 

»3 Joan 4, 34. 

46. Domnul a numit împlinirea pătimirilor Sale în chip impro- 
priu „pahar'”24, pentru că trebuia să-l bea și să-l consume numai 
E]. Astfel, pentru Hristos, împlinirea voii Tatălui era mâncare; însă 
pentru noi, pruncii, care bem Cuvântul cel din ceruri, hrană ne este 
Însuși Hristos. De aceea și cuvântul uooredoot?5 are sensul de „a 
căuta”: fiindcă sânii Tatălui, iubitori de oameni, dau lapte prunci- 
lor care caută Cuvântul. Apoi Cuvântul Se mai numește pe Sine și 
„pâinea din ceruri”, căci spune: „Nu Moise v-a dat pâinea din cer, 
ci Tatăl Meu vă dă pâinea cea adevărată din cer; fiindcă pâinea lui 
Dumnezeu este aceea care se coboară din cer și dă viaţă lumii”*5. 
„Și pâinea pe care Eu o voi da este trupul Meu pentru viaţa lumii.'27 
Trebuie amintit aici sensul tainic al pâinii: Domnul numește trupul 
Lui „pâine” - negreșit, trupul Lui înviat. Așa cum grâul înviază din 
însămânţare și din stricăciune, tot așa și trupul lui Hristos, ca pâi- 
nea cea coaptă, ajunge prin foc2$ bucurie Bisericii. 

47. Dar acest lucru va fi lămurit mai bine în lucrarea mea 
Despre înviere”s. 

Pentru că Domnul a spus: „Și pâinea pe care Eu o voi da este 
trupul Meuw”" și pentru că trupul e străbătut de umezeala sânge- 
lui, iar sângele e numit alegoric „vin”, trebuie să se știe următorul 
lucru: așa cum pâinea făcută bucăţi și pusă în vin amestecat cu apă 
absoarbe vinul, dar lasă apa, tot așa și trupul Domnului, pâinea 
cerurilor, absoarbe sângele, ridicând pe oamenii cerești la nestri- 
căciune și lăsând spre stricăciune numai poftele trupești. Astfel, 
în sens alegoric, Cuvântul este numit în multe chipuri: și „bucate” 
și „trup”, „hrană”, „pâine”, „sânge” și „lapte”. Domnul e toate aces- 
tea spre desfătarea noastră, a celor care credem în El. Să nu se 
minuneze deci nimeni când noi numim alegoric „lapte” sângele 
Domnului! Nu este oare numit alegoric și „vin”? „EI spală în vin 
haina Sa și în sânge de strugure veșmântul Lui” - adică spune că 
va împodobi trupul Cuvântului cu propriul Lui sânge, așa cum îi 


24 Cf. Matei 20, 22-23; 26, 39, 42; Marcu 10, 38-39; 14, 36; Luca 22, 42; loan 18, n. 

5 Clement derivă verbul uoorevw („a căuta”) de la uaoT6ş („mamelă, sân”). 

“5 Joan 6, 32-33. 

+7 loan 6, 51. 

+5 Adică prin moarte. 

9 Clement menţionează această lucrare, care s-a pierdut, și în Cartea a [I-a a Pedagogului 
(104). 

:% Joan 6, 51. 

= Facerea 49, n. 

va hrâni negreșit cu Duhul Lui pe cei care însetează după Cuvânt. 
Că este sânge Cuvântul, o mărturisește sângele dreptului Abel, care 
a vorbit cu Dumnezeu?2. Desigur că sângele n-ar fi putut scoate 
nicicând glas, decât în cazul în care înţelegem prin sânge Cuvântul. 
Într-adevăr, Abel, dreptul cel vechi, eo prefigurare a Dreptului celui 
nou; iar sângele cel vechi a intervenit în numele sângelui nou. Lui 
Dumnezeu 1 se adresează sângele, Cuvântul, căci a vestit Cuvântul 
ce avea să pătimească. Ş 

48. Însă și trupul și sângele din trup sunt hrănite și crescute 
de lapte, ca un fel de recunoștință. Într-adevăr, formarea fătului 
se face prin unirea seminței bărbatului cu secrețiile rămase curate 
după curățirea lunară. Puterea ce este în sămânța bărbatului coa- 
gulează sângele - la fel cum cheagul încheagă laptele - și lucrează 
substanța pentru alcătuirea fătului. lar amestecul începe să se 
dezvolte; excesul e însă primejdios, ducând la sterilitate. Căci și 
în pământ sămânţa se pierde dacă e acoperită de prea multă apă, 
iar când e secetă, se usucă; în schimb, dacă pământul e lipicios, 
sămânța se menține și crește. Unii au presupus că sămânţa unei 
viețuitoare este, în substanța sa, spumă a sângelui. Sângele, agi- 
tându-se în timpul îmbrățișării, datorită căldurii firești a bărbatu- 
lui, se tulbură, se preface în spumă și se depune în venele seminale. 
Diogenes din Apollonia: socotea că plăcerile dragostei24 de aici 
și-au luat numele?5. 

49. Din toate acestea rezultă clar că sângele este substanţa tru- 
pului omului. În pântecele femeii, ceea ce se produce are mai întâi o 
consistenţă lichidă, lăptoasă; apoi această alcătuire, primind sânge 
și căpătând trup, se întărește în uter, sub acţiunea suflului natural și 
cald, iar datorită acestuia fătul începe să se formeze și capătă viaţă. 
Însă și după naștere copilul se hrănește tot cu același sânge, căci 
curgerea laptelui din sânul femeii își are originea în sânge. Laptele 
este izvorul hranei copilului. Prin curgerea laptelui se arată că o 
femeie a născut și este mamă; de aici îi vine și dragostea maternă. 
Prin urmare, de aceea zice în sens tainic Sfântul Duh prin apostol, 
reluând un cuvânt al Domnului: „Lapte v-am dat să beţi”2*. Dacă 


>> Cf. Facerea 4, 10; Matei 23, 35; Evrei ui, 4. 

23 DIOGENES DIN APOLLONIA, fragm. 6, ed. Diels. 
224 Tă GppoSioo, în original. 

25 76 &$p6g — „spumă”. 

2 1 Corinteni 3, 2. 

am fost renăscuţi în Hristos, Cel care ne-a renăscut ne hrănește 
cu propriul Lui lapte, Cuvântul; căci e firesc ca tot cel care naște 
să dea îndată hrană celui pe care l-a născut. Și, așa cum renașterea 
omului e duhovnicească, la fel și hrana lui e tot duhovnicească. 
Suntem, așadar, prin toate mijloacele potriviți după Hristos: prin 
înrudire, datorită sângelui Lui, prin care am fost răscumpăraţi; prin 
dragoste, datorită creșterii pe care ne-o dă Cuvântul; prin nestrică- 
ciune, datorită educaţiei primite de la EI. 

„De cele mai multe ori, între oameni creșterea copiilor 

Creează mai multă dragoste decât nașterea copiilor. 27 

Așadar, sângele și laptele sunt același lucru, un simbol al păti- 
mirii și învățăturii Domnului. 

o. Ne este, prin urmare, îngăduit nouă, pruncilor, să ne lău- 
dăm cu Domnul și să strigăm: 

„Mă laud că sunt dintr-un tată bun și dintr-un sânge bun'2%. 

Că laptele provine din transformarea sângelui, am clarificat 
deja; de fapt, putem vedea nu mai puţin lucrul acesta și la oi și 
la vaci. În acel timp al anului pe care îl numim „primăvară”, când 
atmosfera e umedă, dar și iarba și pășunile sunt suculente și pline 
de apă, aceste animale sunt pline de sânge, cum o arată dilata- 
rea venelor, căci se văd bombate. lar datorită sângelui, ele dau și 
lapte din belșug. Vara, dimpotrivă, din pricina căldurii, sângele se 
încălzește și se împuţinează, iar atunci se oprește transformarea 
lui; de aceea și vitele dau mai puţin lapte. 

Laptele, într-adevăr, are o afinitate foarte naturală cu apa, așa 
cum și baia cea duhovnicească? are cu hrana duhovnicească. 
Cei care înghit puţină apă rece odată cu laptele au mult folos, căci 
apa nu permite ca laptele să se acrească, datorită nu adversităţii, ci 
acestei afinități cu el, când e digerat. De fapt, acordul laptelui cu 
apa e la fel precum comuniunea dintre Cuvânt și Botez. lar dintre 
lichide, el este singurul care primește amestecul cu apa în scop de 
curăţire, așa cum Botezul o face pentru iertarea păcatelor. 

51. Se amestecă foarte bine laptele și cu mierea, și tot în scop de 
curățire, pe lângă îndulcirea hranei. Într-adevăr, și Cuvântul, amestecat 


27 BIOTos, Medeea, fragm. 1, în: Tragicorum graecorum fragmenta (în continuare: TGF), 
ed. A. Nauck, Teubner, Leipzig, 1889, p. 825. 

23 HOMER, Iliada, XIV, u3. Sunt cuvintele lui Diomedes, fiul lui Tideu. 

9 Adică Botezul. 

* Adică Sfânta Euharistie. 

cu iubirea de oameni, vindecă patimile și, în același timp, curățește de 
păcate. Și îmi pare că aceste vorbe: „Glasul său curgea mai dulce decât 
mierea” au fost zise despre Cuvânt, Care este mierea, iar prorocia de 
multe ori așază Cuvântul mai presus „de miere și fagure”. 

Mai mult, laptele se amestecă și cu vinul dulce; și este bene- 
fic amestecul acesta. E. ca și cum ai amesteca cele stricăcioase ca să 
ajungă la nestricăciune, pentru că din pricina vinului laptele se taie și 
se încheagă; iar ce este rău se aruncă. Tot așa și unirea duhovnicească a 
credinţei cu omul supus patimilor taie poftele trupești, îi dă tărie omu- 
lui pentru veșnicie și prin mijloace dumnezeiești îl face nemuritor. 

Mulţi oameni folosesc partea grasă a laptelui, care se numește 
„unt”, pentru luminat; aceștia arată, printr-un simbolism vădit, că 
Domnul, Cuvântul, este bogat în untdelemn, că numai El cu ade- 
vărat hrănește, crește și luminează pruncii. 

52. De aceea și zice Scriptura despre Domnul: „Hrănitu-i-a pe 
ei cu roadele țarinilor, le-a dat să sugă lapte din piatră și untde- 
lemn din piatră vârtoasă, unt de la vaci și lapte de la oi, cu grăsimea 
mieilor'2%; și, pe lângă acestea, le-a mai dat și altele. Iar cel care a 
prorocit nașterea Copilului a spus: „Unt și miere va mânca”2%4. 

Sunt și uluit adesea cum îndrăznesc unii să se numească pe ei în- 
șiși „perfecți” și „gnostici”, crezându-se, în îngâmfarea și lăudăroșenia 
lor, mai presus de apostol, în timp ce Pavel însuși mărturisește despre 
el: „Nu că am și luat răsplata sau că sunt și desăvârșit; dar o urmă- 
resc, că doar o voi și prinde, întrucât și eu am fost prins de Hristos. 
Fraţilor, eu încă socotesc să nu o fi prins; dar una fac: uitând cele ce 
sunt în urma mea, dar tinzând la cele dinainte, alerg la ţintă, la răs- 
plata chemării celei de sus, în Hristos lisus”>%5. Chiar dacă se socotește 
desăvârșit pentru că a părăsit viața de mai înainte și tinde la o viaţă mai 
bună, totuși nu se socotește desăvârșit în cunoaștere, ci ca unul care 
dorește desăvârșirea. Tocmai de aceea și adaugă: „Așadar, câţi sun- 
tem desăvârșiți aceasta să gândim”%; e limpede că ceea ce numește 
el „desăvârșire” înseamnă lepădarea de păcate, renașterea în credința 
Celui care singur e desăvârșit și uitarea de păcatele de mai înainte. 


* HOMER, Iliada, |, 249. E vorba de glasul lui Nestor, înțeleptul. 
2 Psalmul 18, ui; 18, 103. 

3 Deuteronomul 32, 13-14. 

234 [saia 7, 15. 

*%5 Filipeni 3, 4-14. 

*5 Filipeni 3, 15, 

CAPITOLUL AL VII-LEA 
Cine este Pedagogul și care este pedagogia Lui 


53. Așadar, după ce am arătat că noi toţi, cei care urmăm lui 
Hristos, suntem numiţi de Scriptură nu numai „copii, ci, în chip 
alegoric, și „prunci”, și că desăvârșit e numai Tatăl universului - căci 
Fiul este în Tatăl și Tatăl în Fiu%? —, e timpul, urmând planul nostru, 
săspunem cineeste Pedagogul. Se numește lisus. Uneori Se numește 
pe El Însuși „Păstor”, spunând: „Eu sunt Păstorul cel bun”, prin 
comparaţie cu păstorii care păstoresc oile, El fiind Pedagogul Care 
păstorește copii, este Păstorul Care are grijă de prunci. lar fiindcă 
pruncii sunt nevinovaţi, sunt numiţi în chip alegoric „oi”. „Și vor 
fi toţi o turmă și un păstor." Deci Cuvântul este Pedagogul Care 
ne duce pe noi, copiii, la mântuire. lar prin Osea a vorbit foarte 
limpede despre Sine Însuși, zicând: „Eu sunt Învățătorul vostru”2%, 
Pedagogia e religia, învățătură a slujirii lui Dumnezeu, instruire 
spre cunoașterea adevărului, viețuire dreaptă, care duce la cer. 

54. Dar termenul „pedagogie” are multe înţelesuri. Căci 
se poate referi și la cel educat și instruit, și la cel care educă și 
instruiește, apoi, în al treilea rând, la educaţia ca atare, iar în al 
patrulea, la lucrurile care se învață, de pildă la porunci. Pedagogia 
lui Dumnezeu e însă conducerea pe calea cea dreaptă a adevăru- 
lui, pentru contemplarea lui Dumnezeu și înfățișarea modelelor 
de fapte sfinte, menite să dăinuie veșnic. După cum generalul care 
își conduce armata se îngrijește de salvarea ostașilor lui, după cum 
căpitanul unei corăbii își cârmuiește corabia cu dorinţa de a-i salva 
pe călători, tot așa și Pedagogul Îşi conduce copiii spre o vieţuire 
mântuitoare, datorită purtării Sale de grijă. Și, în general, tot ce e 
rezonabil să cerem de la Dumnezeu, vom dobândi dacă-L ascul- 
tăm pe Pedagog. Așa cum nici căpitanul corabiei nu ascultă mereu 
de vânturi, ci uneori se împotrivește tuturor furtunilor, la fel și 


*7 Cf. loan 17, 21. 

%%8 Ioan 10, W, 14. 

> loan 10, 16. 

1 Osea 5, 2 (după Septuaginta). 

Pedagogul: în fața vânturilor potrivnice din lumea aceasta El nu Se 
pleacă niciodată, nici nu le îngăduie să-l ducă pe copilaș, în felul 
unei corăbii, spre o viețuire sălbatică și desfrânată, ci Se lasă con- 
dus numai de vântul cel bun al adevărului și ţine cu tărie în mâna 
Sa cârmele corabiei copilului, adică urechile, până ce îl va duce 
pe copil nevătămat la limanul cerurilor. Căci obiceiul numit de 
oameni „strămoșesc” se pierde în scurtă vreme, pe când vieţuirea 
cea dumnezeiască este un bun ce dăinuie veșnic. 

55. Se spune că pedagogul lui Ahile:+ a fost Phoenix>2, pedago- 
gul copiilor lui Cresus a fost Adrast, pedagogul lui Alexandru a fost 
Leonidas, iar al lui Filip a fost Nausitoos. Numai că unul, Phoenix, 
era un afemeiat; altul, Adrast, era un surghiunit; Leonidas nu i-a scos 
din suflet macedoneanului:& mândria; iar Nausitoos nu l-a vinde- 
cat nici el pe beţivanul:+ din Pela. Și nici Zopir, tracul, n-a putut 
să pună frâu desfrâului lui Alcibiade. Ce-i drept, acest Zopir era un 
sclav cumpărat, iar Sicin?5, pedagogul copiilor lui Temistocle:+, 
era o slugă leneșă; se spune că dansa și că a inventat dansul numit 
„sicinis"+7. Nu-i voi trece sub tăcere nici pe pedagogii de la perși, 
așa-numiții „pedagogi regali”. Dintre toți perșii, regii persani alegeau 
patru oameni merituoși, pe care îi puneau să se ocupe de copiii lor; 
dar de la ei copiii învățau doar să tragă cu arcul, iar când ajungeau 
adolescenţi, trăiau cu surorile lor, cu mamele lor, cu femei căsătorite 
și cu nenumărate curtezane, deprinși la împreunări ca mistreţii. 

Pedagogul nostru însă este Sfântul Dumnezeu lisus, Cuvântul, 
Care conduce întreaga omenire. Dumnezeu Însuși, lubitorul de 
oameni, ne e Pedagogul. 


* Ahile, fiul lui Peleus și al zeiței Thetis, cel mai celebru erou al Iliadei. Mama lui, pentru 
a-l face nemuritor, îndată ce l-a născut, l-a cufundat în apele Styxului, ţinându-l de călcâi. 
În războiul Troiei a fost ucis de săgeata înveninată trimisă de Paris, fiul lui Priam, în căl- 
câi, singurul loc vulnerabil din trupul său. 

+ Phoenix, unul dintre eroii Iliadei. Intrând în conflict cu tatăl său, acesta i-a strivit ochii 
și l-a alungat. S-a refugiat la curta lui Peleus, unde centaurul Chiron i-a redat vederea; a 
fost pedagogul lui Ahile. 

*3 Alexandru cel Mare. 

> Filip, regele Macedoniei, tatăl lui Alexandru cel Mare. 

2% Sicin, prizonier pers, robul și pedagogul copiilor lui Temistocle. 

1 Temistocle, general și om de stat atenian, șeful partidei democrate (520-460 î.Hr.). A 
câștigat bătălia de la Salamina, înfrângând flota persană condusă de Xerxes. A murit în 
exil. 

*7 Dansul „sicinis” era un dans comic executat de corurile de satiri, un dans violent și 
rapid. 

56. lar undeva, în Cântarea lui Moise, spune Duhul Sfânt des- 
pre El: „A îndestulat poporul în pustie, în setea arșiţei, în pământ 
fără de apă; înconjuratu-l-a pe el și l-a învățat; l-a păzit ca lumina 
ochilor; ca un vultur Și-a acoperit cuibul Său și spre puii lui a dorit; 
întinzându-Și aripile sale, i-a primit pe ei și i-a ridicat pe spatele 
Său. Numai Domnul i-a condus pe ei și nu era cu ei dumnezeu 
străin'24%5. Destul de limpede, cred eu, ni-L prezintă Scriptura pe 
Pedagog, înfățișând educaţia dată de E]. Dar și când vorbește El 
Însuşi în nume propriu, mărturisește despre Sine că e Pedagog: „Eu 
sunt Domnul Dumnezeu tău, Cel care te-am scos din pământul 
Egiptului”:%. Cine are oare puterea de a conduce pe cineva afară și 
înăuntru? Oare nu Pedagogul? Acesta i „S-a arătat lui Avraam și i-a 
zis: «Eu sunt Dumnezeul tău. Fă ce este plăcut înaintea Mea!w'% 
Pe Avraam, copilul credincios, l-a pregătit dinainte în cel mai 
pedagogic chip cu putinţă, zicându-i: „Și fii fără de prihană! Și voi 
pune testamentul Meu între Mine și tine și sămânţa ta'2. lată aici 
împărtășirea unei prietenii statornice. Se vede foarte limpede că 
a fost și Pedagogul lui Iacov. Căci îi spune: „lată Eu sunt cu tine, 
păzindu-te în toată calea ta, încotro vei merge; și te voi întoarce în 
pământul acesta; căci nu te voi părăsi până ce nu voi face toate câte 
am grăit ție'?2. Și cu EI se zice că s-a și luptat: „Și a rămas lacov sin- 
gur; și S-a luptat cu el un Om” - Pedagogul —- „până dimineața'”>. 

57. Pedagogul era „Omul” Care S-a luptat cu atletul Iacov, Cel 
care l-a condus, l-a instruit, l-a îndemnat să lupte împotriva celui 
rău. Da, Cuvântul a fost și Învățătorul lui Iacov, dar și Pedagogul 
omenirii, căci spune Scriptura: „lacov L-a întrebat și I-a zis Lui: 
«Spune-mi numele Tău!» Și a zis: «Pentru ce Mă întrebi numele 
Meu?y'254+ Căci păstra numele Său nou pentru poporul cel nou, 
pentru prunc. Era încă fără de nume Domnul Dumnezeu, fiindcă 
nu Se făcuse încă om. Cu toate acestea, „lacov a chemat numele 
locului aceluia «vederea lui Dumnezeu». «Căci am văzut», a spus 
el, «pe Dumnezeu față către faţă și s-a mântuit sufletul meu»"*55. 


5 Deuteronomul 32, 10-12. 
24 leșirea 20, 2. 

:5 Facerea 17, 1. 

3 Facerea 17, 1, 7. 

: Facerea 28, 15. 

*5 Facerea 32, 24. 

254 Facerea 32, 29. 

355 Facerea 32, 30. 

Faţa lui Dumnezeu este Cuvântul; prin El, Dumnezeu este pus 
în lumină și Se face cunoscut. Și lacov a primit numele de „Israel” 
când L-a văzut pe Domnul Dumnezeu?%. Acesta este Dumnezeul, 
Cuvântul, Pedagogul Care i-a spus iarăși mai târziu lui lacov: „Să 
nu te temi a te cobori în Egipt'>7. Vezi cum Pedagogul Se ține după 
omul drept, cum îl îndeamnă la luptă pe atlet, învățându-l să-i 
prindă de călcâi pe dușmani? Tot EI îl învaţă și pe Moise să fie peda- 
gog. Căci spune Domnul: „Dacă a păcătuit cineva împotriva Mea, 
Eu îl voi șterge din cartea Mea. lar acum mergi și condu poporul 
acesta în locul despre care ţi-am vorbit”. 

58. Aici e învățător al pedagogiei. Căci, prin Moise, Domnul 
a fost în realitate pedagogul poporului celui vechi; dar e El Însuși, 
față către față”, Conducătorul poporului celui nou. Căci Domnul 
i-a zis lui Moise: „lată, îngerul Meu merge înaintea ta'”>%. A pus 
adică înaintea lui puterea Cuvântului de a binevesti și a conduce. 
Darvrednicia de Domn Și-a păstrat-o, pentru că spune: „Dar în ziua 
în care îi voi cerceta, îi voi pedepsi și pentru păcatul lor”>%; cu alte 
cuvinte: „În ziua când voi sta ca Judecător, voi răsplăti păcatele lor 
cu cele ce se cuvin”. Fiindcă Același este și Pedagogul și Judecătorul 
celor care nu-L ascultă, căci nu va trece Cuvântul cel iubitor de 
oameni sub tăcere păcatul lor, ci-l va mustra, ca să se pocăiască, 
fiindcă „Domnul vrea pocăința păcătosului mai mult decât moar- 
tea lui'>. Dar noi, ca niște prunci, care am auzit de păcatele altora, 
de frica amenințării de a nu păţi la fel, să ne depărtăm de niște 
păcate ca acestea. 

Care era deci păcatul lor? „Că în mânia lor au omorât oameni 
și în pofta lor au tăiat vinele taurului. Blestemată să fie mânia 
lopăzea 

59. Cine ar fi putut, așadar, să ne educe cu mai multă iubire de 
oameni decât EI? Mai întâi, pentru poporul cel vechi exista un vechi 
Testament; era Legea care educa poporul cu frică, iar Cuvântul era 
înger; însă pentru poporul cel nou și tânăr s-a dăruit un nou și tânăr 


*5% Cf. Facerea 32, 28. 

*57 Facerea 46, 3. 

*58 Jeșirea 32, 33-34. 

359 Cf. 1 Corinteni 13, 12. 

*5% Jeșirea 32, 34. 

*%: Jeşirea 32, 34. 

* Jezechiel 18, 23, 32; 33, nl. 
5 Facerea 49, 6-7. 

Testament, Cuvântul S-a născut, frica s-a prefăcut în dragoste și a 
luat naștere acel tainic înger, lisus. Același Pedagog zicea pe atunci: 
„leme-te de Domnul Dumnezeu”, iar nouă [acum]: „lubește pe 
Domnul Dumnezeul tăw%. De aceea ne și poruncește: „Încetaţi cu 
lucrurile voastre” — cu vechile păcate -, „învăţaţi să faceţi bine! 
„Depărtează-te de rău și fă binele!2% „Ai iubit dreptatea și ai urât 
fărădelegea.":%5 Acesta este Testamentul Meu cel nou, scris cu veche 
scriere. Nu trebuie deci defăimată noutatea Cuvântului. Dar și în 
leremia Domnul zice: „Nu spune: «Sunt tânăr»; „De mai înainte 
de a te plăsmui în pântece te știu; și înainte de a ieși din pântecele 
maicii tale te-am sfinţit'>7, Poate că prorocia a rostit simbolic aceste 
cuvinte pentru noi, cunoscuți de Dumnezeu înainte de întemeierea 
lumii?” ca unii ce vom rămâne în credință, dar acum [încă] prunci, 
datorită împlinirii de curând a voinţei lui Dumnezeu, nou-năs- 
cuți în chemare și mântuire. 

60. Pentru aceea și adaugă Domnul: „Proroc te-am pus peste 
neamuri'*?, arătând că [leremia] trebuie să prorocească și să nu 
socotească numirea de „tânăr” ca o ocară pentru cei care sunt 
numiți „prunci”. 

Legea este harul cel vechi, dat de Cuvânt prin Moise. De aceea 
și zice Scriptura: „Legea prin Moise s-a dat'25. Legea nu a fost dată 
de Moise, ci de Cuvânt prin Moise, slujitorul>+ Cuvântului; de aceea 
a și fost trecătoare. „lar harul veșnic și adevărul s-au făcut prin lisus 
Hristos.25 Uitaţi-vă la cuvintele acestui text! Când e vorba despre 
Lege, Scriptura spune numai: „S-a dat”; iar când e vorba despre 
adevăr, care este harul Tatălui, e lucrarea veșnică a Cuvântului, 
Scriptura n-a mai spus: „S-a dat”, ci: „S-a făcut prin lisus”, „fără de 
Care nimic nu s-a făcut'%€. 


** Deuteronomul 6, 2. 

*5 Matei 22, 37; Marcu 12, 30; Luca 10, 27. 
** Isaia 1, 16-17. 

**7 Psalmul 33, 13. 

*% Psalmul 44, 9; Evrei 1, 9. 

**9 leremia 1, 7. 

*7 Jeremia 1, 5. 

*1 Cf. Efeseni 4, 1; 1 Petru 1, 20. 
** leremia 1, 5. 

*% loan 1, 17. 

274 Cf. leșirea 14, 31. 

%5 loan 1, 17. 

7 loan 1, 3. 

Moise lasă deci în chip profetic locul său Cuvântului, 
Pedagogului desăvârșit; Îi vestește dinainte şi numele și pedago- 
gia; îi prezintă poporului Pedagogul, ținând în mâini poruncile 
ascultării: „Proroc', zice, „ca mine'va ridica Dumnezeu dintre fraţii 
voștri”>7 - pe losua al lui Navi, care Îl simbolizează pe lisus, Fiul 
lui Dumnezeu; căci numele de „losua”, vestit mai dinainte în Lege, 
e umbra Domnului lisus. Apoi Moise continuă, dând sfaturi folo- 
sitoare poporului, zicând: „De el să ascultaţi'”2%; și îl ameninţă pe 
omul care nu va asculta de prorocul acesta”. lată cum ne prorocește 
Moise numele Pedagogului Mântuitor! 

61. Pentru aceea Îi dă prorocia Pedagogului toiag:%: pentru a 
educa, pentru a conduce, pentru a stăpâni, pentru ca pe aceia pe 
care Cuvântul conducător nu-i vindecă să-i vindece cu amenințarea; 
iar pe cei pe care nu-i vindecă cu ameninţarea, să-i vindece cu toia- 
gul; iar pe cei pe care nu-i vindecă cu toiagul, focul îi va mânca. 
Prorocia spune: „loiag va ieși din rădăcina lui lesei”"2. Uită-te și la 
purtarea de grijă, la înțelepciunea și la puterea Pedagogului! „Nu 
după slavă îl va judeca”, spune prorocia, „nici după vorbele lui îl va 
mustra, ci va face judecată celui smerit și îi va mustra pe păcătoșii 
pământului'=*. Iar prin David zice: „Certând m-a certat Domnul, 
dar morţii nu m-a dat'*8%, pentru că certarea Domnului înseamnă 
scăpare de moarte. Și prin același proroc spune: „Cu toiag de fier îi 
vei păstori pe ei”':&+. lar Apostolul, îmboldit [iarăși de EI], spune în 
Epistola către corinteni: „Ce voiţi? Să vin la voi cu toiag, sau cu dra- 
goste și cu duhul blândeţii?':% Dar și printr-un alt proroc spune: 
„loiag de putere va trimite Domnul din Sion':%. Despre acest toiag 
învățătoresc a spus un alt proroc: „loiagul Tău și varga Ta m-au 
mângâiat'*7. Aceasta-i puterea Pedagogului! Puterea cea sfântă, 
cea mângâietoare, cea mântuitoare. 


77 Deuteronomul 18, 15. 
2% Deuteronomul 18, 15. 
>» Cf. Deuteronomul 18, 19. 
=% Cf Isaia n, 1. 

** Isaia u, 1. 

“2 Isaia n, 3-4. 

*% Psalmul 17, 18. 

*+ Psalmul 2, 9. 

*% 1 Corinteni 4, 21. 

:5 Psalmul 109, 2. 

** Psalmul 22, 5. 

CAPITOLUL AL VIII-LEA 


Contra celor care socotesc că dreptul [Dumnezeu] 
nu este bun 


62. Cu privire la cele spuse mai înainte, unii ne atacă spunând 
că Domnul nu e bun din pricina toiagului, a amenințării și a fricii. 
După cum se pare, ei înțeleg greșit textul din Scriptură care spune: 
„Cel care se teme de Domnul se întoarce în inima lui'2%, uitând 
cât de mare e iubirea Sa de oameni; că pentru noi Dumnezeu 
S-a făcut om. Și e mai potrivit felul în care 1 se adresează proro- 
cul, rugându-se așa: „Adu-Ți aminte că țărână suntem'*%; cu alte 
cuvinte: „Ai milă de noi, căci Tu, prin suferința Ta, ai încercat slă- 
biciunea trupului nostru'2%. Dar, în această privință, Domnul, 
Pedagogul nostru, este preabun și nu poate fi învinuit, pentru că, 
datorită covârșitoarei Sale iubiri de oameni, ia parte la suferința 
fiecăruia dintre noi. „Nimic n-a fost pe care să urască Domnul”. 
Într-adevăr, nu se poate ca El să urască ceva și totodată să vrea să 
existe acel lucru pe care-l urăște, nici să vrea să nu existe ceva, dar 
să existe cauza acelui lucru pe care nu-l vrea să existe, nici să nu 
vrea să existe ceva și acel ceva să existe. Dacă Cuvântul urăște ceva, 
atunci vrea și ca acel ceva să nu existe; dar nimic nu există dacă 
Dumnezeu nu-i furnizează cauza existenţei. Prin urmare, nu există 
nimic care să fie urât de Dumnezeu sau de Cuvânt; căci Amândoi 
sunt una?%, adică Dumnezeu; fiindcă a spus: „La început Cuvântul 
era în Dumnezeu și Dumnezeu era Cuvântul”>5. lar dacă Cuvântul 
nu urăște nimic din cele create de EI, rezultă că le iubește. 

63. Dar, mai mult decât pe celelalte existențe, Cuvântul l-a iubit, 
negreșit, pe om, ființa cea mai frumoasă dintre toate creaturile, 
fiinţa iubitoare de Dumnezeu. Dumnezeu este deci iubitor de om; 
Cuvântul este deci iubitor de om. Și cine iubește vrea să fie de folos 


*% Înţelepciunea lui Isus Sirah 24, 7. 
*%9 Psalmul 102, 14. 

>% Cf. Evrei 4, 15. 

»: Cf. Înţelepciunea lui Solomon u, 24. 
2 Cf: loan 10, 30. 


2% Joan 1,1. 

celui pe care îl iubește; iar folositorul este negreșit mai bun decât 
nefolositorul; dar nimic nu este mai bun decât binele; prin urmare, 
binele este folositor. Și toată lumea e de acord că Dumnezeu este 
bun; deci Dumnezeu este folositor. lar binele, întrucât e bun, nu face 
altceva decât să fie folositor; așadar, Dumnezeu e folositor tuturor. Și 
nu se poate să-i fie folositor omului, dar să nu-l pese de el; nici nu se 
poate spune că Îi pasă, dar nu Se îngrijește de el. Apoi, mai bun este 
cel care în mod intenționat e folositor cuiva decât cel care nu-i folo- 
sitor intenționat; dar nimic nu-i mai bun decât Dumnezeu; și nu-i 
cu putinţă să fie cineva în mod intenționat folositor cuiva și să nu se 
îngrijească de el. Deci lui Dumnezeu Îi pasă de om și Se îngrijește de 
el. Și arată aceasta cu fapta, pentru că îl educă pe om prin Cuvântul 
Său, Care este cu adevărat colaborator al iubirii de oameni a lui 
Dumnezeu. Binele nu e numit „bine” pentru că ar poseda vreo cali- 
tate care să-l facă așa, după cum nici dreptatea nu e numită „bine” 
pentru că ar poseda vreo calitate care să o facă așa — căci ea însăși este 
o calitate —, ci pentru că ea este în sine și prin sine binele. 

64. Pe de altă parte, se spune și că ceea ce e avantajos e un bine, 
nu pentru că place, ci pentru că e folositor. lar dreptatea e toate 
aceste lucruri: este un bine și pentru că e virtute, și fiindcă e în 
sine virtute, și pentru că nu place, căci nu judecă pentru a face plă- 
cere cuiva, ci dă fiecăruia după merit. lar după caracterul avantajos 
vine și cel folositor. În concluzie, din orice punct de vedere ai cer- 
ceta binele, vei vedea că binele și dreptatea au aceleași însușiri; iar 
lucrurile care au aceleași însușiri sunt egale între ele și asemenea. 
Așadar, dreptatea este un bine. 

Dușmanii noștri însă ne întreabă: cum se face că Domnul, Care 
este bun și iubitor de oameni, Se mânie și pedepsește? 

Este deci necesar să vorbim și despre acest lucru, cât mai pe 
scurt cu putință. Căci o astfel de rânduială e profitabilă pentru o 
bună creștere a copiilor, aducând un ajutor indispensabil. 

Multe patimi se vindecă prin pedepse, prin darea unor porunci 
mai aspre și chiar prin învățarea unor principii. Mustrarea e un fel 
de chirurgie a patimilor sufletești. Patimile sunt o depărtare:% de 
adevăr și trebuie să le mustrăm, să le îndepărtăm prin tăiere. 


294 * ANOOTOOIG, în original, termen care înseamnă „îndepărtare”, „apostazie”, dar poate 
avea, totodată, și un sens medical specializat, de inflamare purulentă, ulceraţie a unui 
ţesut, de unde şi nevoia „chirurgiei” sufleteşti. (n.red.) 

65. Mustrarea seamănă cu o doctorie; dizolvă patimile întă- 
rite în sufletele noastre și curățește întinăciunile din viaţa noas- 
tră, adică desfrânările. În afară de aceasta, netezește umflăturile 
mândriei și-l face pe om iarăși sănătos, om adevărat. Dojenirea e 
un fel de dietă pentru sufletul bolnav: îi recomandă ce trebuie să 
ia şi îi interzice ce nu trebuie să ia; însă toate au în vedere mântui- 
rea și sănătatea veșnică. Așa cum generalul le dă celor care fac rele 
pedepse în bani sau pedepse corporale, îi pune în lanţuri și le dă și 
alte pedepse de foarte mare necinste, iar pe unii îi pedepsește chiar 
cu moartea, scopul acestor pedepse fiind bun, căci îi învață minte 
pe cei de sub comanda lui, tot așa și Cuvântul, acest mare general 
al nostru, Conducătorul universului, pentru a-i elibera de sclavie, 
de rătăcire și de robia celui potrivnic pe cei care nu se supun legii 
Lui, îi dojenește, ca să le potolească patimile sufletului lor și să-i 
conducă în pace spre o vieţuire în armonie sfântă. 

66. Cuvântării deliberative îi sunt apropiate genul protrep- 
tic și cel exhortativ; în același fel, celei laudative îi sunt apropiate 
reproșul și mustrarea, gen care reprezintă arta criticii. Dar critica 
este un semn de bunăvoință, nu de ură. Ambii îţi fac reproșuri: și 
prietenul, și neprietenul; dușmanul ca să te batjocorească, priete- 
nul ca să-și arate bunăvoința. 

Prin urmare, nu din ură le face Domnul reproșuri oamenilor; 
căci ar putea foarte bine să-i nimicească din vina lor; în schimb, 
EI a și pătimit pentru noi. Domnul, ca un bun pedagog, Își între- 
prinde cu foarte mare măiestrie critica prin reproșuri, folosind 
vorbele dojenitoare ca un bici, pentru a trezi mintea din trândă- 
vie. După care caută să-i convertească pe aceiași oameni. Pe cei 
pe care lauda nu i-a îndemnat să ajungă buni, pe aceia îi ațâţă 
prin critică; iar pe cei pe care, ca pe niște morţi, nu i-a chemat 
prin critică la mântuire, pe aceia îi trezește la adevăr prin vorbe 
dojenitoare. „Bătăile și certarea sunt în orice vreme înțelepciune. 
lar să-l înveţi pe prost e ca lipitul ciobului'>%, ca și cum ai face 
pământul să priceapă sau înţelept din cel fără dram de minte. De 
aceea, a și adăugat clar: „[Este ca] a trezi din somn adânc pe cel 
care doarme'2%; căci, dintre toate, somnul se aseamănă cel mai 
bine cu moartea. 


*% Înţelepciunea lui Isus Sirah 22, 6-7. 
*% Înţelepciunea lui Isus Sirah 22, 7. 

Dar Însuși Domnul arată foarte lămurit felul Lui de a lucra, 
vorbind în chip alegoric despre îngrijirea variată și mult folosi- 
toare pe care o dă, când spune: „Eu sunt vița cea adevărată și Tatăl 
Meu este lucrătorul'7, adăugând apoi: „Pe orice mlădiţă care nu 
aduce roadă în Mine, o taie; și pe orice mlădiţă care aduce roadă, 
o curăţește, ca mai multă roadă să aducă'%. Așa cum viţa de vie 
care nu este tăiată ajunge stufoasă, la fel și omul. Cuvântul, care 
e „sabia'>%, curăţește frunzișul care-l năpădește; îl silește să facă 
roadă, nu să-și satisfacă poftele. Blamarea celor care păcătuiesc are 
scopul de a-i mântui, căci Cuvântul Își schimbă felul Său de purtare 
după felul de vieţuire al fiecăruia; este când aspru, când blând. 

67. Foarte lămurit a grăit Cuvântul prin Moise: „Îndrăzniţi, 
căci Dumnezeu a venit la voi ca să vă încerce, pentru ca frica de El 
să fie în voi, ca să nu păcătuiţi”**. Platon, învățând de aici" foarte 
bine lucrul acesta, a spus: „Iuturor celor pedepsiţi li se face cu ade- 
vărat un bine; căci au avantajul că sufletul lor devine mai bun dacă 
sunt pedepsiți în mod just”. Dacă și după Platon celor pedepsiţi 
de dreptul [Dumnezeu] li se face un bine, atunci trebuie recunos- 
cut că Acela care este drept este și bun. Da, însăși frica este de folos 
și a fost descoperită spre binele oamenilor, căci „Duhul celui care 
se teme de Domnul va fi viu, pentru că nădejdea lor este spre Cel 
care-i mântuiește"*5. lar Același Cuvânt, pentru că pedepsește, este 
și Judecătorul, despre care spune Isaia: „Domnul L-a dat pe El pen- 
tru păcatele noastre'34, adică spre a corecta și îndrepta păcatele 
noastre. 

68. De aceea numai El poate ierta păcatele, pentru că a fost pus 
de Tatăl universului ca Pedagog al nostru, singurul Care poate deo- 
sebi neascultarea de ascultare. lar când Cuvântul ameninţă, este 
evident că nu vrea să facă rău, pentru că nici nu duce la îndepli- 
nire amenințarea. Ci, punând în oameni teama, le oprește pornirea 
spre păcat și-Și arată iubirea Sa de oameni. Mai mult încă, chiar 
le arată ce vor suferi dacă stăruie în păcate. Cuvântul nu face ca 


297 loan 15, 1. 

2% Joan 15, 2. 

%9 Cf Evrei 4, 12. 

3 Jeșirea 20, 20. 

3 Adică din cărţile lui Moise. 

32 PLATON, Gorgias, 477 A. 

33 Înţelepciunea lui Isus Sirah 34, 13. 
34 Isaia 53, 6. 

șarpele, care mușcă îndată ce și-a înfipt colții. Așadar, Dumnezeu e 
bun. Înainte de a trece la faptă, El caută să înduplece prin cuvânt. 
„Săgeţile Mele”, spune Scriptura, „îi vor sfârși pe ei; se vor topi de 
foame, vor fi mâncaţi de păsări și se vor gârbovi fără să se mai poată 
vindeca; voi trimite asupra lor dinții fiarelor cu mânia târâtoarelor 
pe pământ. Din afară, sabia îi va lăsa fără copii, iar din cămările lor, 
frica îi va cuprinde'”*%. Așa încât Divinitatea nu Se mânie, cum cred 
unii; ci de cele mai multe ori ameninţă și întotdeauna sfătuiește 
omenirea și-i arată ce trebuie să facă. Metoda aceasta este bună; ne 
înfricoșează, ca să nu păcătuim. Zice Scriptura: „Mânia Domnului 
alungă păcatele, iar cel fără de frică nu se va putea îndrepta”*. 
Dumnezeu aduce pedeapsă nu din mânie, ci în vederea dreptăţii, 
fiindcă nu e în folosul nostru să neglijeze dreptatea. 

69. Fiecare dintre noi alege pedepsele, pentru că fiecare 
păcătuiește de bunăvoie: „Vina este a celui care alege; Dumnezeu 
este fără de vină”*7. „Dar, dacă nedreptatea noastră învederează 
dreptatea lui Dumnezeu, ce vom zice? Nu cumva este nedrept 
Dumnezeu, Care aduce mânia? Să nu fie!'3% Zice El ameninţător: 
„Voi ascuţi sabia Mea și mâna Mea se va lipi de judecată și Eu îi 
voi pedepsi pe dușmanii Mei și pe cei care Mă urăsc pe Mine; voi 
adăpa săgețile Mele cu sânge și sabia Mea va mânca carne din sân- 
gele celor răniți”. Rezultă limpede deci din cele zise că aceia care 
nu sunt dușmani declaraţi ai adevărului și nu urăsc Cuvântul nu-și 
vor urî propria lor mântuire; dimpotrivă, vor scăpa de pedepsele 
pe care le aduce ura; căci, așa cum spune Înţelepciunea, „cununa 
înţelepciunii este frica de Domnul”. Prin prorocul Amos Cuvântul 
ne-a arătat foarte limpede care e rânduiala Lui, zicând: „«V-am 
nimicit cum a nimicit Dumnezeu Sodoma și Gomora și aţi ajuns 
ca un tăciune scos din foc și nici așa nu v-aţi întors la Mine», zice 
Domnul". 

70. Vedeţi că Dumnezeu, din bunătate, caută pocăinţa omu- 
lui și-Și arată, pe nesimţite, împotriva rânduielii amenințării Sale, 


35 Deuteronomul 32, 23-25. 

35 Înţelepciunea lui Isus Sirah 1, 20-21. 
37 PLATON, Republica, X, 617 E. 

8 Romani 3, 5-6. 

39 Deuteronomul 32, 41-42. 

= Înţelepciunea lui Isus Sirah 1, 19. 

3i Amos 4,1. 

iubirea Lui de oameni: „Îmi voi întoarce”, zice, „faţa Mea de la ei și 
le voi arăta ce li se va întâmpla”>2. Acolo unde Domnul privește, e 
pace și veselie, acolo de unde Își întoarce faţa, intră răutatea. Prin 
urmare, nu vrea să vadă relele, fiindcă e bun. lar dacă EI în chip voit 
Își întoarce ochii35, înseamnă că relele își păstrează existenţa din 
pricina necredinţei omenești. „Vezi, așadar”, spune Pavel, „bunăta- 
tea și asprimea lui Dumnezeu; asprime cu cei care au căzut, iar cu 
tine bunătate, dacă vei rămâne în bunătate”*+, adică în credinţa în 
Hristos. Pe Cel Bun, pentru că prin fire este bun, Îl însoțește aver- 
siunea față de răutate. De aceea, aș fi de acord și că EI îi pedepsește 
pe necredincioși - căci pedeapsa e spre binele și în folosul celui 
pedepsit, o îndreptare a celui potrivnic -, însă nu vrea să Se răz- 
bune. Răzbunarea e o întoarcere a răului, săvârșită în folosul celui 
răzbunat. Dar n-ar putea dori să Se răzbune Cel care ne-a învăţat să 
ne rugăm pentru cei care ne insultă35. 

71. Că Dumnezeu este bun, o mărturisesc toţi, chiar și fără voia 
lor; dar că Același Dumnezeu este și drept, n-am nevoie de mai 
multe cuvinte ca s-o dovedesc. Voi aduce ca mărturie cuvântul din 
Evanghelie al Domnului. Domnul spune despre EI că este „una”: 
„Ca toţi să fie una, așa cum [ești] Tu, Tată, în Mine și Eu în Tine, ca 
și aceștia să fie în Noi una, ca și lumea să creadă că Tu M-ai trimis. 
lar Eu slava pe care Mi-ai dat-o Mie le-am dat-o lor, ca ei să fie una 
așa cum Noi suntem una; Eu în ei și Tu în Mine, ca să fie desăvârșiți 
în una”*$. Dumnezeu este Unul, dincolo de unu și mai presus de 
unitatea însăși. De aceea și cuvântul „lu” are un sens emfatic, 
scoțându-L în evidență pe Dumnezeu, singurul care există cu ade- 
vărat: Cel ce era, este și va fi”, pentru cele trei timpuri existând un 
singur nume: „Cel ce este”5. 

lar că singurul Dumnezeu este în același timp și drept, o 
mărturisește Domnul în Evanghelie, zicând: „Părinte, voiesc ca 
unde sunt Eu să fie împreună cu Mine și cei pe care Mi i-ai dat, ca 
să privească slava Mea pe care Mi-ai dat-o, pentru că M-ai iubit mai 


>2 Deuteronomul 32, 20. 

33 Cf. Psalmul 103, 30. 

"4 Romani 5, 22. 

35 Cf. Matei 5, 44; Luca 6, 28. 
>5 Joan 17, 21-23. 

37 Cf. Apocalipsa 1, 4; n, 17. 
3 leșirea 3, 14. 

înainte de întemeierea lumii! Părinte drept, lumea nu le-a cunos- 
cut, dar Eu Te-am cunoscut și aceia au cunoscut că Tu M-ai tri- 
mis; și le-am făcut cunoscut numele Tău și-l voi face cunoscut!" 
Acesta este „Cel care răsplătește celor care-L. urăsc, Cel care 
pedepseşte pe copii pentru păcatele părinţilor lor și Își face milă 
de cei care-L iubesc”. Cel ce așază pe unii de-a dreapta, iar pe 
alții de-a stânga”, gândit ca Tată, este bun, fiind singurul care are 
acest nume de „bun'3%; iar ca Fiu, Cuvânt al Lui existând în Tatăl, 
e numit „drept” din pricina relaţiei reciproce de dragoste; nume ce 
dă măsura egalităţii de putere. Zice Scriptura: „Pe om îl va judeca 
după faptele lui”3, deoarece Dumnezeu ne-a descoperit în lisus 
imaginea bunei balanțe a dreptăţii; prin El noi L-am cunoscut și pe 
Dumnezeu, ca printr-o balanţă cu braţe egale. 

2. Şi Înţelepciunea vorbește explicit despre aceasta, zicând: 
„Mila și mânia sunt cu EP - căci EI este singurul Domn al ambe- 
lor -, „este puternic să Se milostivească, dar și să-Și verse mânia. 
Precum este multă mila Lui, așa este și certarea Lui”*. Mila și cer- 
tarea au ca scop mântuirea celor certaţi. Și că este bun „Dumnezeu 
și Tatăl Domnului nostru lisus”, o va mărturisi din nou tot 
Cuvântul, zicând: „El este bun cu cei nemulțumitori și răi”*6. Și 
încă: „Fiţi milostivi, după cum Tatăl vostru este milostiv”*7. Dar 
nu numai aici, ci și când spune direct: „Nimeni nu este bun, afară 
de Tatăl Meu, Care este în ceruri”**. Pe lângă acestea, iarăși spune: 
„Tatăl Meu face să lumineze soarele Lui peste toți”. Să remarcăm 
aici cum mărturisește că Tatăl Lui cel bun este și Creatorul, iar că e 
drept Creatorul, nu contrazice. Și iarăși spune: „Iatăl Meu face să 
plouă peste drepți și peste nedrepți'*. Și, întrucât face să plouă, e 
Creatorul apelor și al norilor; întrucât plouă peste toţi, împarte la 


" loan 17, 24-26. 

* leșirea 20, 5-6. 

3 Cf. Matei 25, 33. 

»2 Cf. Matei 19, 17; Marcu 10, 18; Luca 18, 19. 
*3 Înţelepciunea lui Isus Sirah :6, 14. 

+ Înţelepciunea lui Isus Sirah 16, 13-14. 
%5 2 Corinteni 1, 3. 

5 Luca 6, 35. 

7 Luca 6, 36. 

»8 Matei 19, 17; Marcu 10, 18; Luca 18, 19. 
»2 Matei 5, 45. 

5 Matei 5, 45. 

toți cu dreptate, fără să încline într-o parte sau alta; întrucât e bun, 
Se poartă la fel și cu cei drepți și cu cei nedrepțţi. 

73. Putem conchide, așadar, foarte limpede că Dumnezeu 
este Unul și Același. lată cum cântă Sfântul Duh: „Voi vedea ceru- 
rile, lucrul degetelor Tale”; și: „Cel ce a zidit cerurile locuiește 
în ceruri'3%; și: „Cerul este scaunul Tău'%; iar Domnul spune în 
rugăciunea Sa: „Iatăl nostru, Carele ești în ceruri”. Dar cerurile 
sunt ale Ziditorului lumii. Deci, indiscutabil, Domnul este Fiul 
Creatorului. lar dacă admit toți că Ziditorul este drept și că Domnul 
este Fiul Creatorului, urmează că Domnul este Fiul Celui Drept. De 
aceea și Pavel spune: „Dar acum dreptatea lui Dumnezeu s-a arătat 
în afară de Lege"; și, ca să înţelegi mai bine că Dumnezeu este 
drept, zice iarăși: „Dar dreptatea lui Dumnezeu vine prin credinţa 
în lisus Hristos, pentru toți cei care cred; căci nu este deosebire”3%; 
mai mult, dând mărturie de adevăr, adaugă puțin mai jos: „Prin 
îngăduința lui Dumnezeu, ca să arate că El este drept, îndreptând 
pe cel care este din credinţa în lisus”37. Pavel ştie că ceea ce e drept 
este bun; și o arată zicând: „Așa că Legea este sfântă; și porunca este 
sfântă, dreaptă și bună”, enumerând ambele cuvinte cu referire la 
aceeași putere. 

74. Însă Domnul a zis că nimeni nu e bun în afară de Tatăl 
Lui39. Deci Același Tată al Lui, Unul fiind, este arătai prin multe 
puteri. Acest lucru au vrut să-l spună cuvintele: „Nimeni n-a 
cunoscut pe Iatăl'3%; căci EI era totul înainte de a veni Fiul. Este 
evident, într-adevăr, că Dumnezeul universului este numai Unul 
singur: bun, drept, creator, Fiul în Tatăl, „Căruia fie slava în vecii 
vecilor. Amin'*. Dar nici certarea cu purtare de grijă nu este un 
lucru străin de Cuvântul cel mântuitor. Fiindcă și certarea este o 
doctorie a iubirii dumnezeiești de oameni; din certare înflorește 


3 Psalmul 8, 3. 

3 Psalmul 2, 4. 

3 Psalmul 10, 4; 102, 19. 
334 Matei 6, 9. 

5 Romani 3, 21. 

355 Romani 3, 22. 

37 Romani 3, 26. 

58 Romani 7, 12. 

39 Cf. Matei 19, 17; Marcu 10, 18; Luca 18, 19. 
3% Matei n, 27. 

34 Galateni 1, ş. 

roșeaţa pudorii şi aduce în suflet rușinea păcatului. Da, dacă tre- 
buie să blamezi, trebuie să și cerți atunci când este cazul să rănești, 
nu spre moarte, ci spre mântuire, un suflet nesimţitor, scăpându-l 
astfel, cu puţină durere, de moartea cea veșnică. 

Mare este înțelepciunea din pedagogia Cuvântului, iar rându- 
iala Lui spre mântuire are multe chipuri! Pedagogul dă mărturie 
pentru cei buni. Pe cei aleși îi cheamă să fie mai buni; pe cei care 
se grăbesc să facă rău îi oprește din această pornire și-i sfătuieşte 
să înceapă o viață mai bună. Cuvântul nu lasă pe nimeni fără măr- 
turie; fiecare primește mărturie, iar harul acestei mărturii este 
foarte mare. Dar chiar tăria mâniei Lui - dacă trebuie să numim 
„mânie” sfătuirea Lui - este iubitoare de oameni; căci Dumnezeu 
Se coboară până la pătimiri de dragul omului, pentru care Cuvântul 
lui Dumnezeu S-a și făcut om. 

CAPITOLUL AL IX-LEA 


Binefacerea și pedepsirea aparțin, 
pe bună dreptate, aceleiași puteri. 
Care este metoda pedagogiei Cuvântului? 


75. Pedagogul omenirii, Cuvântul nostru cel dumnezeiesc, 
folosindu-Se de toată măiestria înţelepciunii, dorește cu toată 
puterea să-i mântuiască pe prunci; îi avertizează, îi blamează, 
îi dojenește, îi ceartă, îi ameninţă, îi vindecă, le făgăduiește, le 
dăruiește; și înfrânează „ca prin multe hățuri”** pornirile necuge- 
tate ale omenirii. lar, ca să spun pe scurt, Domnul Se poartă cu 
noi așa cum ne purtăm noi cu copiii noștri. „Ai copii? Educă-i, 
sfătuiește Înţelepciunea, „și pleacă-le din tinereţea lor grumazul. 
Ai fete? Fii cu luare-aminte la trupul lor și nu-ți arăta veselă fața ta 
către ele':8. Și facem acestea cu toate că pe copiii noștri, băieţi și 
fete, îi iubim cu tărie, îi iubim mai mult decât orice. 

Cei care vorbesc ca să facă plăcere și ca să nu supere iubesc 
puţin; dar cei care mustră spre folos, chiar dacă pe moment sunt 
supărători, fac bine totuși pentru mai târziu. Nici Domnul nostru 
n-are în vedere plăcerea de moment, ci desfătarea viitoare. 

Să ne apropiem deci acum de metoda pedagogiei Lui cea iubi- 
toare de oameni, cu ajutorul pe care îl dă mărturia prorocilor. 

76. Avertizarea esteo criticăplină de grijă, care atrage luarea- 
aminte. Așa este Pedagogul nostru când avertizează; depildă, când 
zice în Evanghelie: „De câte ori am vrut să adun pe fiii tăi, precum 
adună cloșca pe puii ei sub aripile ei, și n-aţi voit'35. Și Scriptura 
avertizează, zicând: „Au făcut adulter cu lemnul și cu piatra”, 
„au tămâiat lui Baal”. E cea mai mare dovadă a iubirii Sale de 
oameni faptul că Domnul, deși știa bine nerușinarea poporului 
răzvrătit și neascultător, totuși îl cheamă la pocăință și spune 


3 PLATON, Legile, VII, 808 D. 

33 Înţelepciunea lui Isus Sirah '7, 24-25. 
34 NovBETno!G, în original. 

35 Matei 23, 37; Luca 13, 34. 

45 leremia 3, 9. 

3+7 Ieremia 7, 9; 32, 29. 

prin lezechiel: „Fiule al omului! În mijlocul scorpionilor locuiești; 
dar grăiește-le lor, dacă te vor asculta”8. Dar și lui Moise îi spune: 
„Du-te și spune-i lui Faraon să dea drumul poporului! Dar Eu 
știu că nu le va da drumul'. Prin aceste cuvinte Domnul face 
cunoscute două lucruri: dumnezeirea Sa, deoarece cunoaște mai 
dinainte viitorul, și iubirea Sa de oameni, pentru că dăruiește pri- 
lejuri de pocăință liberului arbitru al sufletului. Purtând grijă de 
popor, Domnul îl avertizează și prin Isaia, când zice: „Poporul 
acesta cu buzele Mă cinstește, dar cu inima este departe de Mine” 
- acesta este un reproș care caută să convingă -, „dar în zadar 
Mă cinstesc, pentru că ei învață învățături care sunt porunci 
omenești”35, În aceste cuvinte, purtarea de grijă a lui Dumnezeu 
vădește păcatul, dar arată, de asemenea, și mântuirea. 

77. Blamul:* este o critică făcută pentru fapte rușinoase, în 
scopul îndreptării spre faptele bune. Acest lucru îl arată Domnul 
prin leremia, zicând: „«Au ajuns armăsari înnebuniți după femei; 
fiecare necheza după femeia aproapelui lui. Oare pe aceștia nu-i 
voi cerceta?», zice Domnul. «Sau nu se va răzbuna sufletul Meu 
pe un popor ca acesta?»'5* Domnul totdeauna aduce în sufletul 
omului frica, pentru că „frica de Domnul este începutul simţirii 
duhovnicești”. larăși, prin Osea, zice: „Oare nu-i voi cerceta pe 
ei? Căci se amestecau cu desfrânatele și aduceau jertfe împreună 
cu cei care se închinau idolilor; poporul înțelegător s-a împreu- 
nat cu o desfrânată”54. Le arată mai lămurit păcatele lor, afirmând 
că aceștia înţeleg, că păcătuiesc de bunăvoie. lar înțelegerea este 
vedere a sufletului. De aceea și numele „Israel” înseamnă „cel care 
L-a văzut pe Dumnezeu'3%, adică cel care înțelege pe Dumnezeu. 

Dezaprobareas5* este o critică făcută celor nepăsători și trân- 
davi. De această metodă pedagogică Se folosește Domnul, zicând 


35 lezechiel 2, 6-7. 

349 Ieșirea 3, 18-19. 

% Isaia 29, 13. 

35 EnnuTÎuNO!G, în original. 

32 leremia 5, 8-9. 

353 Pildele 1, 7. Clement a spus în loc de „înţelepciune”, „simţire”. 

354 Osea 4,14 (după Septuaginta). 

355 Etimologie populară încetățenită în literatura patristică. Israel are înţelesul de „bărbatul 
care se luptă cu Dumnezeu”, sau, mai plauzibil, „bărbatul care luptă pentru Dumnezeu”. 
(n.red.) 

"5 MEuwbig, în original. 

prin Isaia: „Ascultă, cerule, și ia în urechi, pământule, că Domnul a 
grăit! Am născut fii și i-am crescut, darei s-au lepădat de Mine. Boul 
și-a cunoscut stăpânul, iar asinul ieslea domnului lui, dar Israel nu 
M-a cunoscut pe Mine'%7. Nu este oare o grozăvie ca acela care L-a 
văzut pe Dumnezeu să nu-L cunoască pe Domnul, ca boul și asinul, 
animale simple și fără minte, să-l cunoască pe cel care le hrănește, 
dar Israel să fie mai fără de minte decât acestea? Și prin leremia Își 
dezaprobă tare poporul: „Și M-au părăsit, zice Domnul”%8. 

78. Dojana: este un blam care duce la pedeapsă sau o critică 
cu tendinţa de a bate. Pedagogul Se folosește și de acest mijloc de 
vindecare când zice prin Isaia: „Vai vouă, fii răzvrătiți, acestea zice 
Domnul: «Aţi făcut sfat nu pentru Mine și învoieli nu prin Duhul 
Meu». În fiecare caz, Domnul Se folosește de frică asemenea 
unui foarte dur ingredient. În același timp, vădește și păcatele, 
dar și întoarce pe popor la mântuire; așa cum se prepară lâna cu o 
substanţă tare, ca să primească vopseaua. 

Certarea:% este mustrarea publică a păcatelor. Pedagogul 
Se folosește de certare ca de un mijloc pedagogic de neapărată 
trebuință, din pricina slăbiciunii credinţei celor mulți. Prin Isaia 
zice: „Aţi părăsit pe Domnul și aţi mâniat pe Sfântul lui Israel!5& 
Spune și prin leremia: „Spăimântatu-s-a cerul de aceasta; și s-a 
cutremurat mai mult pământul, căci două rele a făcut poporul 
acesta: M-a părăsit pe Mine, Izvorul apei celei vii, și și-a săpat fân- 
tâni surpate, care nu vor putea ține apa'**. Și iarăși, prin același pro- 
roc: „Păcat a săvârșit Ierusalimul; de asta s-a tulburat; toţi cei care 
îl slăveau l-au necinstit, căci au văzut nerușinarea lui'*%. Pentru a 
îndulci asprimea certării și amenințarea cu pedeapsa, Pedagogul 
spune, prin Solomon, trecând sub tăcere dragostea de copii a meto- 
dei Sale pedagogice: „Fiul Meu, nu dispreţui învățăturile Domnului, 
nici nu te descuraja când ești certat; fiindcă Domnul mustră pe cel 
pe care-l iubește și biciuiește pe fiul pe care îl primește'%, pentru 


357 Isaia 1, 2-3. 

358 Jerernia 1, 16; 2, 13, 19. 

35 Enimân&G, în original. 
3 Isaia 30,1. 

35 "Edeyxog, în original. 

3 [saia 1, 4. 

3% Jeremia 1, 16; 2, 13, 19. 

3 Plângerile lui Ieremia 1, 8. 
3% Pildele 3, n-12. 

că „omul păcătos se ferește de mustrare”3$. lar ca urmare, Scriptura 
zice: „Certa-mă-va dreptul și mă va mustra; dar untdelemnul păcă- 
tosului să nu ungă capul meu'. 

79. Admonestareas% este o mustrare care pune pe gânduri. Nici 
de acest mijloc pedagogic nu este lipsit Pedagogul, pentru că spune 
prin leremia: „Până când voi striga și nu mă vor auzi? lată netăiate 
împrejur sunt urechile lor!3% O fericită îngăduință! Și iarăși, prin 
același proroc, zice: „Netăiate împrejur sunt toate popoarele, iar 
poporul acesta este netăiat împrejur la inimă'*7. „Căci e un popor 
neascultător; sunt fii în care nu este credință"? 

Cercetarea3? este o dojenire foarte aspră. De acest mod S-a folo- 
sit Domnul în Evanghelie: „lerusalime, lerusalime, care omori pe 
proroci și ucizi cu pietre pe cei trimiși la tine! Repetarea numelui 
Ierusalimului face puternică dojenirea. Într-adevăr, cum se poate 
să-i prigonească pe slujitorii lui Dumnezeu cel care-L cunoaște pe 
Dumnezeu? De aceea Domnul adaugă: „Pustie e lăsată casa voas- 
tră, căci vă zic: de acum nu Mă veți mai vedea, până când veţi zice: 
«Binecuvântat este Cel ce vine întru numele Domnului»"7. Dacă 
nu primiţi iubirea Mea de oameni, veţi cunoaște puterea Mea. 

80. Ocara%5 este o critică aspră. Pedagogul Se folosește de ocară 
ca de o doctorie, zicând prin Isaia: „Vai, neam păcătos, fii fără de 
lege, popor plin de păcate, sămânță rea!'%$; iar în Evanghelie spune 
prin loan: „Șerpi, pui de viperă”?7. 

Acuzaţia*8 este o critică făcută celor ce săvârșesc nedreptăți. 
Pedagogul Se folosește de ea prin David, când zice: „Un popor pe 
care nu l-am cunoscut Mi-a slujit Mie și întru auzul urechii M-a 
ascultat. Fiii străini M-au minţit și au șchiopătat în cărările lor'%5; 


3% Înţelepciunea lui Isus Sirah 32, 18. 
*% Psalmul 140, 5. 

5 DpEvwotg, în original. 

*% leremia 6,10. 

7 leremia 9, 25. 

” Isaia 30, 9. 

'2"EmOKornT|, în original. 

'% Matei 23, 37; Luca 13, 34. 

+ Matei 23, 38-39; Luca 13, 35. 
'75 Aot5opio, în original. 

5 Isaia 1, 4. 

7 Matei 3, '7; 23, 33. 

3% "EykAnorG, în original. 

' Psalmul 17, 48-49. 

iar prin leremia zice: „Și i-am dat ei carte de despărţire; și nu s-a 
temut casa cea necredincioasă a lui luda”3%; și iarăși: „Și M-a defăi- 
mat casa lui Israel și casa lui luda a minţit Domnului”»&. 

Deplângerea sorții? e o critică ascunsă, care, printr-un ajutor 
dibaci, lucrează în chip acoperit pentru mântuire. Pedagogul Se 
folosește de ea prin Ieremia: „Cum a șezut singură cetatea cea cu 
multe popoare? A ajuns ca o văduvă; cea care stăpânea multe țări a 
ajuns de plătește bir; plângând, a plâns noaptea&. 

81. Luarea în râs* este o critică defăimătoare. Și de acest ajutor 
Se folosește dumnezeiescul Pedagog prin leremia, zicând: „Faţă de 
desfrânată s-a făcut fața ta; ai ajuns o nerușinată înaintea tuturor. 
Nu M-ai numit pe Mine casă și tată și povăţuitor al fecioriei tale!58% 
Şi: „Desfrânată frumoasă și atrăgătoare, meșteră în farmece”. 
După ce cu dibăcie a insultat-o aspru pe fecioară, numind-o „des- 
frânată”, revine, îndemnând-o la cuminţenie. 

Reprobarea:” e o dojană legală sau o dojană adresată fiilor 
care se răzvrătesc împotriva îndatoririlor pe care le au. De aceasta 
Se folosește Pedagogul prin Moise, spunând: „Copii vrednici de 
dojană, neam necinstit și stricat, acestea răsplătiți Domnului? 
Acest popor este nebun, și nu înțelept. Nu El, Însuși Tatăl, te-a 
dobândit pe tine?'3% lar prin Isaia zice: „Conducătorii tăi sunt 
neascultători; sunt părtași cu hoţii, iubesc darurile, umblă după 
mită, nu fac judecată orfanilor”:%. 

În general, dibăcia de care Se folosește Pedagogul, adminis- 
trând frica, este izvor de mântuire; iar mântuirea este faptă a Celui 
Bun: „Mila Domnului peste tot trupul; Domnul ceartă, pedepsește 
și învaţă ca un păstor turma Sa. Îi miluiește pe cei care primesc 
învățătura Sa și pe cei care se sârguiesc să se unească cu EL':%. lar 
prin această purtare Domnul a păzit cu îndurare și învățătură pe „cei 


3% Jeremia 3, 8. 

3 Jeremia 5, 1-12. 

3 Mepoipoipia, în original. 

3% Plângerile lui leremia 1, 1-2. 
384 AL4Oupo1G, în oripinal. 

3%5 leremia 3, 3-4. 

*% Naum 3, 4. 

**7 Karaventonog, în original. 
3% Deuteronomul 32, 5-6. 

3% [saia 1, 23, 

3% Înţelepciunea lui Isus Sirah 18, 12-14. 

șase sute de mii de pedeștri, care erau adunaţi întru învârtoșarea 
inimilor lor”, biciuindu-i, miluindu-i, lovindu-i, vindecându-i. 
Căci, „precum este multă mila Lui, așa este și certarea Lui'3?. Bine 
este să nu păcătuiești; dar e bine și ca acela care păcătuiește să se 
pocăiască; după cum este foarte bine să fie totdeauna sănătos, dar 
este bine și să scapi de boală. 

82. Astfel, și prin Solomon poruncește Pedagogul: „lu bate pe 
fiul tău cu nuiaua, ca să scapi de moarte sufletul lui'3%. Și iarăși: 
„Nu înceta a pedepsi pe copil! Îndreaptă-l cu nuiaua, căci nu va 
muri!'3% Certarea și dojana, după cum le arată și numele, sunt lovi- 
turi date sufletului: pun capăt păcatelor și înlătură moartea, aduc 
la cumpătare pe cei porniţi spre desfrâu. La fel și Platon cunoaște 
că certarea are o foarte mare putere de îndreptare și este un mij- 
loc însemnat de curăţire. Fiind de acord în această privinţă cu 
Cuvântul, Platon spune că omul care a săvârșit cele mai urâte fapte 
a ajuns de neîndreptat și un nerușinat pentru că n-a fost certat și 
că cine vrea să fie cu adevărat fericit trebuie să fie foarte curat și 
foarte bun3. Dacă „dregătorii nu sunt frică pentru fapta bună '3%, 
cum va fi Dumnezeu, Care prin fire este bun, frică pentru cel ce nu 
păcătuiește? „Dar, dacă faci rău, teme-te!"5%7 

83. De aceea însuși apostolul, după exemplul Domnului, mus- 
tră Bisericile, una după alta; și, dându-și seama de îndrăzneala lui 
și de slăbiciunea ascultătorilor, zice galatenilor: „Am ajuns oare 
vrăjmașul vostru spunându-vă adevărul?'5% 

După cum cei sănătoși n-au nevoie de doctor:%, întrucât sunt 
sănătoși, iar cei bolnavi au nevoie de știința doctorului, tot așa și 
noi, care în această viaţă suntem bolnavi din pricina poftelor vred- 
nice de mustrare și neînfrânărilor criticabile și celorlalte inflamări 
ale patimilor noastre, avem nevoie de Mântuitor. lar Mântuitorul 
nu dă numai doctorii dulci, ci și amare. Rădăcinile cele amare ale 
fricii opresc înmulţirea păcatelor; de aceea frica este mântuitoare, 
chiar dacă e amară. 


»: Înţelepciunea lui Isus Sirah 16, u. 

2 Înţelepciunea lui Isus Sirah 16, 14. 

5% Pildele 23, 14. 

4 Pildele 23, 13. 

3% Cf. PLATON, Sofistul, 230 D-E. 

3% Romani 13, 3. 

57 Romani 13, 4. 

%%8 Galateni 4, 16. 

»9 Cf. Matei 9, 12; Marcu 2, 17; Luca 5, 31. 

Deci, pe bună dreptate, noi, cei bolnavi, avem nevoie de 
Mântuitor; noi, cei rătăciți, avem nevoie de povățuitor; noi, cei orbi, 
avem nevoie de un conducător cu vedere bună; noi, cei însetaţi, 
avem nevoie de izvorul cel dătător de viaţă, din care cei care beau nu 
mai însetează+%; noi, cei morţi, avem nevoie de viaţă; noi, oile, avem 
nevoie de Păstor; noi, copiii, avem nevoie de Pedagog; și întreaga 
omenire are nevoie de lisus, ca nu cumva, rămânând noi neîndreptaţi 
și păcătoși, la sfârșit să fim osândiţi, ci să fim despărțiți de pleavă și să 
fim strânși în hambarul cel părintesc. Căci în mâna Domnului este 
lopata, cu care desparte de grâu pleava, pe care o dă focului“. 

84. Dar, dacă voiţi, e cu putinţă să cunoaștem marea înţelep- 
ciune a Preasfântului Păstor și Pedagog, a Cuvântului atotţiitor și 
părintesc, Care Se numește „Păstorul oilor'+*, atunci când vor- 
bește alegoric, dar e și Pedagogul pruncilor. Adresându-Se bătrâ- 
nilor și dându-le un exemplu mântuitor despre grija Lui binecu- 
vântată, le spune prin lezechiel: „Pe oaia cea oloagă o voi obloji, 
pe cea bolnavă o voi vindeca, pe cea rătăcită o voi întoarce”1* „și 
le voi duce la păscut în muntele cel sfânt al Meu”+%. 

Acestea sunt făgăduințele bunului Păstor! 

Paște-ne pe noi, pruncii, ca pe oi! Da, Stăpâne, satură-ne cu 
pășunea a, cu dreptatea! Da, Pedagogule, du-ne la pășunea Ta, în 
muntele cel sfânt al Tău, la Biserica cea înaltă a Ta, cea mai presus de 
nori, cea care atinge cerurile! „Și le voi fi păstor”, spune Pedagogul, 
„Și voi fi aproape de ei”+5, cum este haina de pielea lor. Pedagogul 
vrea să-mi mântuiască trupul și, îmbrăcându-mă cu haina nestri- 
căciunii“%, mi-a uns pielea+7. „Mă vor striga”, spune Pedagogul, „și 
le voi răspunde: «lată sunt de față!»”*8 M-ai auzit, Stăpâne, mai 
repede decât m-am așteptat! „Și, dacă vor trece, nu vor aluneca, 
zice Domnul."* Căci nu vom cădea în stricăciune noi, care trecem 
la nestricăciune**, pentru că ne sprijină El. El a spus-o și El a voit-o. 


300 Cf. loan 4, 14. 

10: Cf. Matei 3, 12; Luca 3, 17. 
+ Joan 10, 2. 

4% Jezechiel 34, 16. 

44 Jezechiel 34, 14. 

4% Cf. lezechiel 34, 23. 

3% Adică cu haina Botezului. 
37 Adică cu Sfântul Mir. 

4% Isaia 58, 9. 

+9 Isaia 43, 2. 

"o Cf. 1 Corinteni 15, 42. 

8ș. Așa este Pedagogul nostru: bun în chip drept. „N-am venit 
să Mi se slujească”, a spus EI, „ci să slujesc”+:. De aceea se spune 
în Evanghelie că „era ostenit'4+* Cel care Se ostenește pentru noi, 
Cel care a făgăduit să-Și „dea sufletul Lui răscumpărare pentru 
mulți”+3. EI Însuși dă mărturie că numai cel care face așa este „păs- 
torul cel bun”+4. E, așadar, un mare dăruitor El, Care-și dă pentru 
noi ceea ce este mai de preţ, adică sufletul+5. Este mare binefăcă- 
tor și iubitor de oameni, căci a voit să fie fratele oamenilor”$, când 
putea să le fie stăpân. Este atât de bun, încât a și murit pentru noi. 

Dar și dreptatea Lui strigă: „Dacă veniţi la Mine cu dreptate, și 
Eu voi fi drept cu voi; dar, dacă mergeţi strâmb, și Eu voi fi strâmb, 
zice Domnul puterilor”+7. Prin căile strâmbe, Domnul face aluzie 
la pedepsele păcătoșilor. Calea dreaptă și firească - pe care o sim- 
bolizează litera „iota” (.) din numele lui lisus - este bunătatea Lui. 
Bunătatea Lui este nemișcată și neschimbătoare față de cei care, 
ascultând de EI, au crezut în El. „Pentru că v-am chemat și nu M-aţi 
ascultat”, zice Domnul, „ci aţi defăimat sfaturile Mele, iar la certă- 
rile Mele n-aţi luat aminte”+8. Astfel, certarea Domnului este foarte 
folositoare. 

86. Despre aceștia Pedagogul spune prin David: „Neam îndă- 
rătnic, neam care amărăște, neam care nu și-a îndreptat inima, 
care n-a fost credincios lui Dumnezeu cu duhul lui”49. „N-a păzit 
așezământul lui Dumnezeu și în legea Lui n-a voit să umble." 
Acestea sunt pricinile amărăciunii, pentru care Judecătorul vine 
să-i judece pe cei care n-au aici pe pământ o pedeapsă mai aspră, 
doar-doar se vor opri din pornirea lor spre moarte. Și Pedagogul 
spune foarte lămurit, prin David, pricina amenințării: „N-au crezut 
în minunile Lui”42. „Când îi ucidea, atunci Îl căutau pe EI, se întor- 
ceau la EI, porneau dis-de-dimineață către Dumnezeu și și-au adus 


“ Matei 20, 28; Marcu 10, 45. 
+2 loan 4, 6. 

+3 Matei 20, 28; Marcu 10, 45. 
+4 loan 10, il. 

+5 Cf. loan 15, 13. 

+6 Cf Evrei 2, n. 

+7 Cf. Leviticul 26, 21, 23, 27. 
"5 Pildele 1, 24-25. 

+9 Psalmul 77, 10-11. 

“2 Psalmul 77, 13. 

+ Psalmul 77, 36. 

aminte că Dumnezeu este ajutorul lor și Dumnezeul cel preaînalt 
este izbăvitorul lor” Astfel, Dumnezeu a văzut că iudeii se întorc 
la EI de frică, dar iubirea Sa de oameni o dispreţuiesc. Într-adevăr, 
în general, noi oamenii suntem nepăsători când Dumnezeu Se 
poartă bine cu noi; dar Îl respectăm când ne temem de dreptatea 
Lui, deși dreptatea Lui este unită cu iubirea Sa de oameni. 

87. Frica este de două feluri. Un fel de frică este însoțită de 
respect, cum este frica cetăţenilor de conducătorii cei buni, frica 
noastră de Dumnezeu și frica pe care o au copiii cuminţi față de 
părinţi. „Calul neîmblânzit”, spune Scriptura, „ajunge nărăvaș, iar 
fiul lăsat de capul lui ajunge obraznic”+3. Celălalt fel de frică este 
însoțit de ură: este frica sclavilor față de stăpânii răi și frica evre- 
ilor, care au făcut din Dumnezeu despot, nu Tată. După părerea 
mea, este o deosebire mare, foarte mare, între o evlavie liberă și 
din proprie voinţă și o evlavie din constrângere. Scriptura spune: 
„Dumnezeu este îndurător; va vindeca păcatele lor și nu-i va 
nimici; Își va întoarce de multe ori mânia Lui și nu-Și va aprinde 
toată urgia Lui'*. lată cum se arată dreptatea Pedagogului când 
pedepsește și bunătatea lui Dumnezeu când e îndurător. De aceea 
şi David, adică Duhul Sfânt prin el, le cuprinde pe amândouă 
când spune în Psalmi despre Același Dumnezeu: „Dreptatea și 
judecata sunt gătirea scaunului Tău. Mila și adevărul vor merge 
înaintea feţei Tale”45. David dă mărturie că și judecata și bine- 
facerea aparțin aceleiași puteri. În aceste două activități se vede 
puterea Celui Drept, care deosebește contrariile. 

88. Același este și drept și bun, Dumnezeul real, Cel ce este 
EI Însuși totul și totul este EI, fiindcă este Dumnezeu, singurul 
Dumnezeu. După cum oglinda nu este un lucru rău faţă de omul 
urât, căci îl arată așa cum este, și după cum doctorul nu este un 
rău pentru bolnav când îi spune că are temperatură, pentru că nu 
doctorul este pricina temperaturii, ci este cel care vădește tempe- 
ratura, tot așa nu este rău nici cel care ceartă cu asprime pe cineva 
care are sufletul bolnav. Căci el nu aduce în sufletul aceluia păca- 
tele, ci-i arată păcatele care sunt în sufletul lui, ca să-l depărteze 
de astfel de obișnuinţe. Astfel Dumnezeu este bun în El Însuși, 


+ Psalmul 77, 38-39. 
43 Înţelepciunea lui Isus Sirah 30, 8. 
+4 Psalmul '77, 42-43. 
15 Psalmul 88, 14-15. 

însă drept din pricina noastră; iar aceasta pentru că este bun. Ne-a 
arătat dreptatea Lui prin Cuvântul Său chiar de atunci, de la înce- 
put, de când a devenit Tată; căci Dumnezeu era bun înainte de a 
fi Creator; și, pentru că era bun, de aceea a voit să fie și Creator și 
Tată. Acest fel de a fi al iubirii |Lui] este principiul dreptăţii Sale, 
și atunci când face să strălucească soarele Său*$, și atunci când 
trimite pe Fiul Său. EI, cel dintâi, a vestit dreptatea cea bună din 
ceruri, spunând: „Nimeni n-a cunoscut pe Fiul decât Tatăl, nici pe 
Tatăl decât Fiul”+7. Această cunoaștere reciprocă este, de aseme- 
nea, simbol al vechii dreptăţi. Și după aceea s-a pogorât dreptatea 
între oameni în literă și în trup, adică prin Lege și prin Cuvânt, ca 
să silească omenirea la pocăință mântuitoare, pentru că era bună. 
Însă tu nu asculţi de Dumnezeu! Învinuiește-te pe tine însuți, 
căci tu atragi asupra ta pe Judecător! 


125 Cf Matei 5, 45. 
7 Matei 1, 27; Luca 10, 22. 


138 CLEMENT ALEXANDRINUL 


CAPITOLUL AL X-LEA 


Același Dumnezeu, prin Același Cuvânt, 
îi îndepărtează pe oameni de păcate prin ameninţări, 
iar prin sfaturi îi mântuiește 


89. Am arătat deci că e bună și mântuitoare această rânduială 
de a înfrâna pe oameni prin mustrări. Cuvântul a aplicat această 
rânduială, pentru că este potrivită să-i îndrepteze pe oameni spre 
pocăință și să-i oprească de la păcate. Urmează însă acum să vedem 
blândețea Cuvântului. Într-adevăr, Cuvântul este drept, așa cum am 
arătat, și ne pune la îndemână judecăţile Sale, care ne îndeamnă la 
mântuire și prin care dorește ca noi, cu voia Tatălui, să cunoaștem 
frumosul și utilul. Uită-te și la aceasta! Frumosul aparţine genului 
encomiastic; utilul aparţine genului parenetic. Genul parenetic are 
două forme: una care sfătuiește“, alta care desfătuiește“; genul 
encomiastic are și el două forme: una care laudă, alta care critică. 
După cum gândirea parenetică este sfătuitoare, dar este și desfătu- 
itoare, tot așa și gândirea encomiastică este lăudătoare, dar este și 
critică. Pe aceste două genuri le folosește Pedagogul cel drept, Care 
are în vedere folosul nostru. Despre forma critică și desfătuitoare 
am vorbit mai înainte; acum trebuie să vorbesc despre forma sfă- 
tuitoare și lăudătoare, ca să echilibrăm, ca pe o balanţă, cele două 
talere egale ale dreptului Pedagog. 

9o. Pedagogul folosește forme sfătuitoare spre cele ce ne sunt 
nouă de folos, grăind așa prin Solomon: „Eu pe voi, oamenilor, vă 
chem și dau drum glasului Meu fiilor oamenilor”, „ascultaţi-Mă, 
că lucruri de cinste voi grăi”: și celelalte. Dă sfaturi mântuitoare, 
căci sfatul e bun atât pentru o faptă bună, cât și pentru a te feri să 
faci o faptă rea, așa cum face prin David, zicând: „Fericit bărbatul 
care n-a umblat în sfatul necredincioșilor și în calea păcătoşilor n-a 


*8 IlpoTperiTIkOV, în original, adică „protreptic”, „care persuadează”. (n.red.) 
129 ” ANOTpENTLKOV - „apotreptic”, „care disuadează”, (n.red.) 

2 Pildele 8, 4. 

3 Pildele 8, 6. 

stat și pe scaunul hulitorilor n-a șezut, ci în legea Domnului este 
voia lui”42. 

Trei sunt felurile sfătuirii. Unul, atunci când Domnul ia exem- 
plele din vremurile trecute, de pildă când spune ce au păţit evreii 
când s-au închinat vițelului de aur“ sau ce au păţit când au făcut 
desfrânare“4 și cele asemenea. Al doilea, atunci când are în vedere 
vremurile prezente, care se pot înţelege prin proprie experienţă, ca 
atunci când Domnul, răspunzând celor care L-au întrebat: „Lu ești 
Hristos, sau pe altul să așteptăm?”4%, a zis: „Duceţi-vă și spuneţi lui 
loan: «Orbii văd, surzii aud, leproșii se curățesc, morții înviază și 
fericit este cel care nu se va sminti întru Mine»"%S. Aceasta este și 
ceea ce a spus David în prorocia sa, când a zis: „Precum am auzit, 
așa am și văzut”%7. 

91. În sfârșit, al treilea, atunci când Domnul vorbește des- 
pre fapte care se vor petrece în viitor; prin ele ne poruncește să ne 
păzim de cele ce vor veni. De pildă, când spune: „Cei care au căzut 
în păcate «vor fi aruncaţi în întunericul cel mai din afară; acolo va 
fi plângerea și scrâșnirea dinţilor» și cele asemenea. 

Din cele spuse e limpede că Domnul Se folosește de orice mij- 
loc de îngrijire ca să-i cheme pe oameni la mântuire. Prin cuvinte 
de încurajare ușurează păcatele, micșorând pofta, dar dă în același 
timp și nădejde de mântuire. Căci zice prin lezechiel: „Dacă vă veţi 
întoarce din toată inima și veți spune: «Iată!», vă voi asculta ca pe 
un popor sfânt”; și iarăși zice: „Veniţi la Mine toţi cei osteniţi și 
împovăraţi și Eu vă voi odihni”+*; și, pe lângă acestea, și alte cuvinte 
pe care le spune Domnul Însuși. Prin Solomon ne cheamă foarte 
clar la bine, zicând: „Fericit este omul care a găsit înțelepciunea 
și muritorul care a găsit priceperea”+. Căci binele este găsit de 
cel care-l caută; și îi place să se lase văzut de cel care l-a găsit. lar 


%2 Psalmul i, 1-2. 

3% Cf. Ieșirea 32, 1-6. 

134 Cf. Numerii 25, 5-18. 

%5 Matei u, 3; Luca 7, 19. 

35 Matei n, 4-6; Luca 7, 22-23. 

7 Psalmul 47, 7. 

5 Matei 8, 12; 22, 13; 25, 30. 

+ Text necunoscut în Scriptură; este citat și de Sfântul Clement Romanul, Epistola 1, 8, 3. 
Textul acesta amintește de: lezechiel 18, 24, 30; Psalmul 102, 12; leremia 3, 19, 22; Isaia 1, 18. 
+40 Matei ui, 28. 

1 Pildele 3, 13. 

prin leremia, Pedagogul explică ce înseamnă priceperea, zicând: 
„Fericiți suntem, Israele, că cele ce-l plac lui Dumnezeu ni s-au 
făcut cunoscute nouă”+2. Ni s-au făcut cunoscute prin Cuvântul lui 
Dumnezeu, datorită Căruia suntem fericiţi și pricepuţi. Cunoaș- 
terea este pricepere, ceea ce o arată Domnul prin același proroc 
când zice: „Ascultă, Israele, poruncile vieţii; luaţi în urechi, ca să 
cunoașteți priceperea'+5. lar prin Moise, datorită iubirii Sale de 
oameni, Domnul făgăduiește un dar celor care se zoresc spre mân- 
tuire. Căci spune: „Vă voi duce pe voi în pământul cel bun, pe care 
S-a jurat Domnul părinţilor voștri”; iar pe lângă asta, zice prin 
Isaia: „Vă voi duce în muntele cel sfânt și vă voi desfăta”+5. 

92. Există şi o altă formă a pedagogiei Cuvântului: cea prin care 
declară fericirea. Prin David zice: „Fericit este acela care n-a păcă- 
tuit; și va fi ca un pom răsădit lângă izvoarele apelor, care va da 
rodul său la vremea sa și frunza lui nu va cădea” - prin aceste cuvinte 
vorbește simbolic despre înviere - „și toate câte va face vor spori”4%6, 
Pedagogul vrea să fim așa, să fim fericiţi. Dar iarăși spune, arătând 
egalitatea din balanța dreptății: „Nu așa [sunt] necredincioșii, nu 
așa! Ci ca praful pe care-l spulberă vântul de pe faţa pământului”+7. 
Arătând ce pedepse vor primi păcătoșii, ce simplu poate să scape de 
ei și ușurimea cu care sunt purtaţi de vânt, Pedagogul i-a întors de 
la pedeapsă [tocmai] prin sugerarea acesteia. Când ne pune mereu 
înainte pedeapsa pe care o merităm, El arată și care e folosul face- 
rii Sale de bine, chemându-ne într-un mod foarte abil să dobân- 
dim și să folosim bunătăţile Sale. Iar prin leremia ne cheamă și la 
cunoaștere, zicând: „Dacă ai fi umblat în calea Domnului, ai fi locuit 
cu pace în veci”+%. Arătând prin aceste cuvinte răsplata cunoașterii, 
îi cheamă pe cei pricepuţi să o iubească, iar celui rătăcit îi dă ier- 
tare, zicând: „Întoarce-te, întoarce-te ca cel care culege la coșnița 
sa'+9. Vezi bunătatea dreptăţii, care te cheamă la pocăință? 

93. Şi tot prin leremia, Pedagogul pune în lumină adevărul 
ca să-l vadă cei rătăciţi, zicând: „Acestea zice Domnul: «Staţi la 


+ Textul nu-i din Ieremia, ci din Baruh 4, 4. 
+3 Baruh 3, 9. 

+4 Deuteronomul 31, 20. 

+5 Isaia 56, 7. 

44% Psalmul 1,1, 3. 

+7 Psalmul 1, 4. 

+8 Textul este din Baruh 3, 13. 

+49 Cf Ieremia 6, 9. 

drumuri și vedeți și întrebaţi de cărările cele veșnice ale Domnului, 
care este cărarea cea bună; mergeţi pe ea și veți afla curățire sufle- 
telor voastre»"4. Pedagogul ne duce la pocăință ca să ne mântuim. 
De aceea spune: „Dacă te vei pocăi, Domnul va tăia împrejur inima 
ta și inima seminţiei tale”. 

Am putea să-i aducem ca apărători ai acestor gânduri și pe filo- 
sofii care spun că numai omul desăvârșit merită lăudat, pe când cel 
rău trebuie blamat. Dar, pentru că unii dintre ei Îl hulesc pe Cel 
fericit, susținând că nu Se îngrijește de nimic, nici nu oferă nimă- 
nui ceva, pentru că nu pricep iubirea de oameni a lui Dumnezeu, 
am renunţat, din cauza lor și a celor care nu alătură dreptatea 
bunătăţii, la această secțiune. Căci ar fi urmat, de vreme ce ei susțin 
că toţi oamenii sunt răi, că metoda pedagogică a dojenirii și criti- 
cii e [singura] potrivită pentru oameni; căci numai Dumnezeu e 
înţelept și numai de la EI vine înțelepciunea; numai Dumnezeu e 
desăvârșit și numai El este vrednic de laudă. 

94. Eu însă nu sunt de acord cu acest argument; susțin că atât 
lauda, cât și critica, sau ceea ce e asemănător laudei și criticii, sunt 
mai mult decât orice leacuri foarte necesare oamenilor. Cei greu 
de vindecat trebuie îndreptați cu ameninţarea, cu mustrarea și cu 
pedeapsa, așa cum este prelucrat fierul cu focul, cu ciocanul și cu 
nicovala. Cei care sunt însă cu luare-aminte la credinţă se instru- 
iesc singuri și din proprie voință. Acestora li se mărește lauda; căci: 

„Virtutea lăudată 

Crește ca un arbore”+2. 

Și mi se pare că Pitagora45 din Samos a înţeles bine lucrul 
acesta, căci dă următorul sfat: 

„Când ai făcut un rău, dojenește-te, însă, 

Când ai făcut un bine, bucură-te”4%5%. 

Dojenirea se mai numește și „avertizare. Privit etimolo- 
gic, cuvântul „avertizare”* înseamnă acțiunea de a așeza ceva în 


150 Jeremia 6, 16. 

+! Deuteronomul 30, 6. 

15 BACCHYLIDES, fragm. 56, în: Bacchylidis Carmina cum fragmentis, ed. Bruno Snell, 
Leipzig, 1934- 

+ Pitagora, filosof și matematician grec (sec. al VI-lea î.Hr.), fondatorul pitagoreismu- 
lui, adept al metempsihozei și al unei vieți morale înalte, austere. Scrierile sale nu s-au 
păstrat. 

45 PITAGORA, Carmina Aurea, 44. 

%5 NouBETnoig, în original. 

minte%$, așa încât „a dojeni” înseamnă „a te învăța minte”. Dar 
s-au găsit și alte mii și mii de precepte, pentru dobândirea celor 
bune și fuga de cele rele: „Pentru cei necredincioși nu este pace, 
zice Domnul”%7. De aceea Pedagogul sfătuiește prin Solomon să fie 
păziți pruncii: „Fiule, să nu te înșele păcătoşii, nici să mergi cu ei 
pe cale; nici să mergi dacă te cheamă spunându-ţi: «Vino cu noi, ia 
parte la sânge nevinovat, să-l ascundem în pământ cu nedreptate 
pe bărbatul drept; să-l nimicim, cum nimicește iadul pe cel viu»"468, 

95. lar astfel de cuvinte sunt și o prorocie despre pătimi- 
rile Domnului. Și prin lezechiel, Viața dă porunci: „Sufletul care 
păcătuiește va muri. Dar omul care va fi drept, cel care face drep- 
tate, nu va mânca în munți; ochii lui nu i-a întors spre idolii casei 
lui Israel; nu va pângări femeia aproapelui lui și nu se va apropia de 
femeia lui când este la curgere de sânge; pe om nu-l va asupri, va da 
înapoi zălogul datornicului, nu va săvârși răpire; va da celui flămând 
pâinea lui, va îmbrăca pe cel gol, nu va da argintul lui cu camătă, nu 
va lua mai mult decât a dat; de la nedreptate își va întoarce mâna 
lui și judecată dreaptă va face între bărbat și aproapele lui; întru 
poruncile Mele va umbla și îndreptările Mele le va păzi, ca să le facă 
pe ele. Acesta este om drept; cu viaţă va vieţui, zice Domnul'4%. 
Aceste cuvinte cuprind o schiță a viețuirii creștinilor, un îndemn, 
vrednic de prețuit, la viața fericită, la privilegiul de cinste al unei 
bune viețuiri, la viața veșnică. 


156 NoO EvOEuaTLOu6G, în original. 
457 Isaia 48, 22; 57, 21. 

58 Pildele 1, 10, 1-12, 15 

%9 Jezechiel 18, 4-9. 

CAPITOLUL AL XI-LEA 


Cuvântul a fost Pedagog prin Lege și proroci 


96. Pe cât mi-a fost cu putinţă, am arătat felul iubirii de oameni 
a Pedagogului și al pedagogiei Sale. Pedagogul, definindu-Se prea 
frumos pe EI Însuși, S-a asemănat cu grăuntele de muștar+*. A ară- 
tat prin asta în chip simbolic natura spirituală și deosebit de fertilă a 
Cuvântului semănat, firea măreaţă și aptă de creștere a puterii Sale 
raționale, dar, totodată, și că, fiind aspră și curăţitoare, mustrarea 
Lui este aducătoare de folos, datorită usturimii ei. Prin acest mic 
grăunte, interpretat alegoric, se exprimă o idee foarte mare: mân- 
tuirea, care se dăruiește întregii omeniri. Mierea, care este foarte 
dulce, poate da naștere fierii, așa cum virtutea poate da naștere 
dispreţului, care este cauza păcatului; dimpotrivă, muștarul poate 
micșora fierea, adică mânia, și opri umflătura, adică mândria. Prin 
urmare, din Cuvântul lui Dumnezeu se nasc adevărata sănătate a 
sufletului și un veșnic echilibru+*. 

În vechime Cuvântul a fost Pedagog prin Moise, iar apoi și prin 
proroci. Proroc a fost și Moise, căci Legea a fost o pedagogie pentru 
copiii greu de stăpânit. Zice Scriptura: „După ce s-au săturat, s-au 
ridicat să joace”+* — a numit aici „săturare”, nu „mâncare, umplerea 
iraţională a stomacului cu mâncare. 

97. Pentru că s-au săturat irațional, irațional au și jucat. De 
aceea li s-a dat evreilor și Legea și teama, ca să pună capăt păcate- 
lor lor și să-i îndemne la fapte bune; i-a pregătit să asculte bine de 
adevăratul Pedagog și să 1 se supună Lui. Pedagogul este Unul și 
Același; Se adaptează după cum cere nevoia. Zice Pavel: „Legea ne-a 
fost dată pedagog spre Hristos”4%. Din aceste cuvinte se vede lămu- 
rit că numai unul este Pedagogul nostru. Este lisus, adevăratul, 
bunul, dreptul Fiu al Tatălui, Fiu după chip și asemănare, Cuvântul 


1% Cf. Matei 13, 31; Marcu 4, 34; Luca 13, 19. 

1% EUxpaoia, amestecul echilibrat al umorilor, era definiția obișnuită a sănătății în medi- 
cina antică. (n.red.) 

1 Ieșirea 32, 6; 1 Corinteni 10, 7. 

1% Galateni 3, 24. 

lui Dumnezeu. Acestuia, adevăratului Pedagog, Dumnezeu, ca un 
Tată iubitor, ne-a încredințat pe noi, copiii Lui, poruncindu-ne 
deschis: „Acesta este Fiul Meu cel iubit, de Acesta să ascultaţi”+%4. 
Dumnezeiescul Pedagog este vrednic de credință, pentru că este 
împodobit cu trei prea frumoase daruri: știința, bunăvoința și auto- 
ritatea“5, Cu știința, pentru că este Înţelepciunea Tatălui: „Toată 
înțelepciunea este de la Domnul și cu El este în veac”+%5; cu autori- 
tatea, pentru că este Dumnezeu și Creator: „Toate prin E] s-au făcut 
și fără de El nimic nu s-a făcut”+7; cu bunăvoința, pentru că singur 
S-a dat pe Sine jertfă pentru noi, pentru că este „Păstorul cel bun, 
Care-Și pune sufletul Său pentru oi'4%. Și l-a pus! lar bunăvoința 
nu este altceva decât a voi binele aproapelui, de dragul lui. 


46 Matei 3, 17; 17, 5; Marcu 1, 1; 9, 7; Luca 3, 22; 9, 35; 2 Petru 1, 17. 
+% Tlappnoia, în original. 

+5 Înţelepciunea lui Isus Sirah 1, 1. 

4% Joan 1, 3. 

1% Joan 10, u. 


r 

CAPITOLUL AL XII-LEA 


Pedagogul, ca un tată, 
Se folosește de asprime și de bunătate 


98. Urmarea celor spuse mai înainte este că lisus ne-a schițat 
viaţa cea adevărată și că a educat pe om în Hristos. Caracterul ei 
nu-i nici foarte aspru, dar nu-i nici desăvârșit de slab, din pri- 
cina bunătății Lui. Pedagogul poruncește, dând, totodată, porun- 
cilor o formă prin care să le putem împlini. După părerea mea, 
tot EI l-a plăsmuit pe om din pământ, l-a renăscut prin apă, l-a 
crescut prin Duh, l-a educat prin cuvânt, l-a îndrumat prin sfin- 
tele porunci spre înfiere și mântuire, ca să facă din omul pămân- 
tesc om sfânt și ceresc și, mai ales, ca să se împlinească cuvintele 
cele dumnezeiești: „Să-l facem pe om după chipul și asemănarea 
Noastră”46. 

Hristos** a realizat în chip desăvârșit aceste cuvinte ale lui 
Dumnezeu; ceilalți oameni însă sunt înțeleși numai „după chip”. 
Dar noi, o copii ai bunului Tată, odraslele bunului Pedagog, se 
cuvine să împlinim voința Tatălui, să ascultăm de Cuvânt și să 
modelăm în noi viaţa cu adevărat mântuitoare a Mântuitorului 
nostru! Cugetând, încă de aici de pe pământ, la vieţuirea cea 
cerească, potrivit căreia ne îndumnezeim, să ne ungem cu par- 
fumul cel pururea viu al bucuriei, cu parfumul cel nestricăcios 
al bunului miros. Să avem pildă vie de nestricăciune vieţuirea 
Domnului și să mergem pe urmele lui Dumnezeu, singurul la 
Care trebuie să privim, Care Se interesează cum și în ce chip se 
poate ca viața oamenilor să ajungă mai sănătoasă. 

Pedagogul ne pregătește pentru o viață mai simplă, în care 
să ne fie îndestulătoare acelea pe care le avem; ne pregătește 
să fim sprinteni și ușori, gata de o călătorie spre viața cea feri- 
cită a veșniciei; ne învaţă ca fiecare dintre noi să fie propria 
lui comoară, căci ne spune Domnul: „Nu vă îngrijiţi de ziua de 


169 Facerea 1, 26. 
172 Cuvântul întrupat. 

mâine”. Cel care Îi urmează lui Hristos trebuie să ducă o viață 
cumpătată, să se slujească singur; și, pe lângă aceasta, să știe că 
viața lui este trecătoare. Suntem educați nu în timp de război, ci 
în timp de pace. 

99. În timp de război este nevoie de multă pregătire; iar ca să 
trăieşti bine în timp de război, trebuie să ai din belșug de toate. 
Pacea și dragostea sunt însă surori cuminţi și liniștite, nu au nevoie 
de arme, nici de o pregătire nebunească; hrana lor este Cuvântul, 
Care a primit puterea de a ne arăta calea“? și a ne educa: Cel de la 
care învăţăm simplitatea, smerenia, întreaga iubire de libertate, 
iubirea de oameni și iubirea de frumos, într-un cuvânt, dobândim 
prin însușirea virtuţii asemănarea cu Dumnezeu. Muncește însă 
și nu te descuraja! Vei fi ceea ce nu nădăjduiai și nici nu puteai 
bănui. După cum altul este felul de vieţuire al filosofului, altul al 
oratorului, altul al atleţilor, tot așa alta este și nobila dispoziţie 
sufletească, proprie unei voințe iubitoare de bine, rezultată din 
pedagogia lui Hristos. Întreaga noastră purtare strălucește dato- 
rită creșterii în bună-cuviință: mersul, statul, hrana, somnul, 
patul, dieta și tot ce ține de educație. Căci o viețuire ca aceasta, pe 
care ne învață Cuvântul să o ducem, nu este discordantă, ci bine 
strunită. 

100. De aceea, așadar, Cuvântul a mai fost numit și „Mântuitor”, 
fiindcă ne-a descoperit nouă, oamenilor, aceste leacuri raţionale 
pentru buna noastră simţire și mântuire și fiindcă, așteptând vre- 
mea potrivită, combate cele ce vatămă, expune cauzele patimilor, 
taie rădăcinile poftelor iraționale, prescrie lucrurile de care trebuie 
să ne ferim și le oferă celor bolnavi toate antidoturile salvatoare. 
Căci aceasta este cea mai mare și cea mai împărătească lucrare a lui 
Dumnezeu: mântuirea omenirii. 

Bolnavii se supără pe doctorul care nu le dă niciun sfat pen- 
tru însănătoșirea lor. Dar noi cum să nu-l aducem cea mai mare 
mulțumire Pedagogului dumnezeiesc, Care nu tace, nici nu trece 
cu vederea păcatele care ne duc la pieire, ci, dimpotrivă, ni le dezvă- 
luie, Care taie pornirile noastre ce ne duc la păcate, Care ne învață 
poruncile cele potrivite pentru o dreaptă vieţuire? Trebuie deci să-l 
mulțumim nespus de mult. 


+7 Matei 6, 34. 
12 Cf. loan 14, 6. 

Într-adevăr, ce altceva să spunem că trebuie să facă ființa 
rațională, adică omul, decât să contemple dumnezeirea? Dar e 
nevoie, zic eu, să contemple și firea omenească și să trăiască așa cum 
îl călăuzește adevărul, admirând mai presus de orice Pedagogul, 
precum și poruncile Lui, căci sunt potrivite și armonioase între 
ele. lar după acest model, trebuie să ne punem și noi în armonie 
cu Pedagogul; și, acordându-ne rațiunea și faptele, să trăim cu 
adevărat. 

CAPITOLUL AL XIII-LEA 


După cum fapta bună se săvârșește 
potrivit dreptei rațiuni, tot așa și păcatul se săvârșește împotriva 
dreptei rațiuni 


101. Tot ceea ce este împotriva rațiunii este păcat. Filosofii caută 
să definească pasiunile cele mai generale astfel: pofta este o dorinţă 
care nu ascultă de rațiune; frica este o aversiune care nu ascultă 
de rațiune; plăcerea este o înălţare a sufletului, care nu ascultă de 
rațiune; tristețea este o comprimare a sufletului, care nu ascultă 
de rațiune. Așadar, dacă neascultarea de rațiune dă naștere păca- 
tului, nu urmează oare neapărat că ascultarea de rațiune, pe care o 
numim „credință”, alcătuiește esenţa așa-zisei datorii? Într-adevăr, 
virtutea este, în sine, dispoziția sufletească în acord cu raţiunea 
de-a lungul întregii vieţi. Și, lucrul cel mai important, filosofia 
însăși este definită ca fiind o cercetare a justeţii rațiunii. De unde 
urmează cu necesitate că orice greșeală săvârșită față de rațiune e 
în mod justificat numită „păcat”. De pildă, despre cel dintâi om, 
care a păcătuit și n-a ascultat de Dumnezeu, Scriptura spune: „S-a 
asemănat dobitoacelor”+5. Omul care greșește împotriva raţiunii 
poate fi socotit, pe bună dreptate, fără rațiune și deci se aseamănă 
cu dobitoacele. 

102. De aceea și Înţelepciunea zice: „Ca armăsarul în goana sa 
este iubitorul de plăceri și desfrânatul”+7. A fost asemănat cu un 
dobitoc lipsit de rațiune; de aceea și adaugă: „Nechează, oricine 
ar încăleca pe el”45. Înţelepciunea vrea să spună că omul lipsit de 
rațiune nu mai vorbește. Deci cel care greșește împotriva rațiunii 
este lipsit de grai și rațiune, este un animal irațional, purtat de 
pofte, în care stau toate plăcerile. Filosofii stoici numesc „faptă 
cuvenită” și „datorie” fapta săvârșită prin ascultarea de rațiune. 
Datoria este ceea ce se cuvine, iar ascultarea este întemeiată pe 
porunci. Poruncile sunt întemeiate pe învățături, iar acestea au 


+5 Psalmul 48, 12, 21. 
+4 Înţelepciunea lui Isus Sirah 33, 6. 
+5 Înţelepciunea lui Isus Sirah 33, 6. 

ca scop adevărul și duc până la cel din urmă punct dorit, adică la 
ținta finală; iar ţinta finală a credinţei în Dumnezeu este veșnica 
odihnă în Dumnezeu; și astfel ţinta noastră finală este început al 
veșniciei. Actul de credinţă în Dumnezeu este o datorie pe care o 
realizăm prin fapte. De aceea, pe bună dreptate, datoriile noastre 
de credinţă constau în fapte, nu în cuvinte; iar fapta este activitatea 
sufletului rațional al creștinului, bazată pe o judecată elevată și pe 
dorinţa de adevăr, și îndeplinită cu ajutorul trupului, unit și aliat 
cu sufletul. Prin urmare, datoria înseamnă a avea în viaţă o voință 
unită cu Dumnezeu și cu Hristos, Care ne pregătește pentru viața 
veșnică. lar viața creștinilor, cea în care suntem educați acum, e un 
ansamblu de fapte raționale, adică punerea neabătută în practică 
a învățăturilor date de Cuvânt, pe care noi am numit-o „credință”. 

103. Acest ansamblu este alcătuit din poruncile Domnului. Ele 
sunt învățături dumnezeiești care ni s-au dat ca reguli duhovnicești 
de conduită, folositoare și pentru noi, și pentru semenii noștri. Și, 
într-adevăr, ele se întorc iarăși spre noi, așa cum mingea se întoarce 
înapoi spre cel care o aruncă, dacă întâlnește în drumul ei un corp 
tare. De aceea datoriile sunt necesare și pentru pedagogia dumne- 
zeiască, pentru că sunt poruncite de Dumnezeu și sunt rânduite 
pentru mântuirea noastră. 

Dintre lucrările necesare, unele sunt numai pentru viața de 
aici, iar altele dau aripi pentru viața fericită de dincolo. La fel și 
datoriile: unele sunt pentru viaţa de aici, altele sunt rânduite pentru 
viaţa cea fericită. Toate câte sunt poruncite pentru viața obștească 
sunt cunoscute și de cei mulți; dar cele care sunt proprii pentru 
viaţa fericită, din care rezultă viața aceea veșnică, pe acelea putem 
să le vedem ca într-o schiță, culegându-le chiar din Scriptură. 


CARTEA A DOUA 


Capitolele cărţii a doua 


|. Cum trebuie să ne purtăm cu privire la mâncăruri. 

II. Cum trebuie să ne purtăm cu privire la băutură. 

III. Nu trebuie să ne străduim să avem obiecte luxoase. 

IV. Cum trebuie să ne purtăm la ospeţe. 

V. Despre râs. 

VI. Despre rostirea vorbelor de rușine. 

VII. Ce trebuie să păzească cei care vor să trăiască cuviincios 
împreună. 

VIII. Dacă trebuie să folosim parfumuri și coroane. 

IX. Cum trebuie să ne folosim de somn. 

X. Ce trebuie să spunem despre nașterea de copii. 

X. bis. Despre luxul îmbrăcămintei. 

XI. Despre încălțăminte. 

XII. Nu trebuie să ne dăm în vânt după pietre preţioase și 
podoabe de aur. 

CAPITOLUL II 
Cum trebuie să ne purtăm cu privire la mâncăruri 


1. Urmărind, așadar, scopul pe care ni l-am propus, să alegem 
textele scripturistice care sunt de folos în viață pentru pedagogia 
noastră și să schițăm pe scurt cum trebuie să se poarte în întreaga 
lui viaţă cel care poartă numele de creștin. Trebuie însă să înce- 
pem cu noi înșine și să arătăm cum trebuie să ne rânduim viața. 
Gândindu-ne deci la simetria lucrării noastre, trebuie să spunem 
cum să se poarte fiecare din noi cu propriul lui trup; dar, mai bine 
spus, cum trebuie să-l diriguiască. Când cineva, pornind de la 
lucrurile din afară și chiar de la vieţuirea trupească, este condus de 
Cuvânt la meditarea asupra acestor lucruri, atunci în chip firesc va 
putea contempla exact cele ce se petrec în om și va ajunge să știe 
că nu trebuie să se străduiască pentru lucrurile din afară, ci pen- 
tru ceea ce este propriu omului, să-și curățească privirea sufletului 
și să-și purifice trupul. Cel care s-a eliberat în chip desăvârșit de 
lucrurile prin care încă mai e țărână poate avea oare altceva mai 
de folos decât pe el însuși, pentru a merge pe calea care duce la 
cunoașterea lui Dumnezeu? 

Ceilalţi oameni trăiesc ca să mănânce, așa cum de bună seamă 
trăiesc și animalele lipsite de rațiune, a căror viață nu este decât sto- 
macul; nouă însă Pedagogul ne poruncește să mâncăm ca să trăim. 
Preocuparea noastră nu e hrana și nici nu avem ca ţel plăcerea. 
Hrana ne e dată ca să putem trăi pe acest pământ, unde Pedagogul 
ne conduce spre nemurire. 

2. Mâncarea trebuie să fie simplă și nu aleasă, potrivit cu 
credința cea adevărată, așa cum se cuvine unor copii simpli și 
nemofturoși; trebuie să fie o mâncare care să ne ajute să avem viaţă, 
nu să ne desfătăm. Și viaţa constă din două lucruri: din sănătate și 
din putere; iar acestora le este potrivită o mâncare ușoară, folosi- 
toare și digestiei și trupului, ca să nu se îngrașe. Mâncarea simplă 
ajută la creșterea trupului, la sănătatea lui, și-l face să fie puter- 
nic, atât cât trebuie. Mâncarea simplă nu-i nepotrivită, nu-i pri- 
mejdioasă și ticăloasă, cum e regimul forțat pentru atleți. Trebuie, 
așadar, înlăturate mâncărurile felurite, care dau naștere la fel de fel 

de boli: reaua constituţie fizică a trupurilor, distrugerea stomacuri- 
lor și stricarea gustului prin arta drăcească a gătitului mâncărurilor 
și deșarta artă a preparării dulciurilor. Căci oamenii îndrăznesc să 
numească „hrană” mâncărurile care desfată, care duc cu ușurință 
la plăceri vătămătoare. Doctorul Antifanes din Delos: a spus că una 
dintre cauzele bolilor constă în multele feluri de mâncare. Și aces- 
tea sunt: mâncărurile care displac credinţei celei adevărate; mân- 
cărurile care, datorită unei slave deșarte cu multe chipuri, resping 
o dietă înțeleaptă; mâncărurile care caută în ţări de dincolo de mări 
alimentele pentru gătirea lor. 

3. Îmi pricinuiește milă această boală; însă cei care doresc felu- 
rite mâncăruri nu se rușinează să se și laude cu desfătările lor; se 
interesează de murenele: din strâmtoarea Siciliei, de ţiparii din râul 
Meandrub, caprele din Meloss, cestriis de Sciats, scoicile de la capul 
Peloron”, stridiile de Abidos&; nu lasă deoparte nici menidele* de 
Lipara”, nici napii de Mantinia", nici sfecla de Ascra*; se dau în vânt 
după scoicile de Metimna5, calcanul de Atica, sturzii de Dafne:, 
smochinele negre ca niște rândunici, pentru procurarea cărora 
nenorocitul persan” a trimis în Grecia cinci milioane de oameni. 
Pe lângă acestea, cumpără cu toptanul fazani de Fasis'S, potârnichi 
egiptene, păuni din Media. Punând condimente în orice, iată-i 
pe mâncăcioși stând cu gura căscată în faţa mâncărurilor gătite și 


' Antifanes din Delos, doctor din epoca alexandrină. A scris o lucrare cu titlul Panoptes 
(„Care vede tot”). Socotea felurile multe de bucate cauza bolilor. 

 Murene, pește cu corpul prelungit ca ţiparul, foarte lacom; carnea lui era preţuită mult 
de romani. 

3 Meandru, râu în Asia Mică. 

+ Melos, cap nord-vestic al insulei Sicilia. 

> Cestri, pește marin cu capul lat, care trăiește pe lângă coastă, a cărui carne este foarte 
căutată. 

6 Sciat, insulă la nord de Eubeea. 

7 Peloron, cap din nord-vestul insulei Sicilia. 

8 Abidos, oraș în Helespont. 

9 Menide, pește lung de 20 cm. 

* Lipara, insulă lângă Sicilia. 

" Mantinia, oraș în Arcadia. 

"2 Ascra, oraș în Beoția. 

3 Metimna, oraș în insula Lesbos. 

" Dafne, insulă lângă Bitinia (regiune în nord-vestul Asiei Mici). 

5 Este vorba despre Xerxes |, împăratul perșilor (486-465 î.Hr.), care, potrivit legendei, a 
pornit războiul împotriva grecilor pentru a avea la masa sa astfel de smochine. 

'5 Fasis, fluviu şi oraș în Colhida (Asia Mică). 


PEDAGOGUL, CARTEA A II-A 153 


procurându-și pentru satisfacerea lăcomiei pe toate câte le hră- 
nesc pământul, adâncul mării și lărgimea văzduhului. Hrăpăreţi 
și scormonitori, vor să prindă parcă în plasa lor lumea pentru a-și 
satisface plăcerile, ascultând tigăile sfârâitoare, stând toată viața 
în jurul piuliței și pisălogului, consumând totul, ca focul lemnele. 
Până și mâncarea ușor de făcut, pâinea, o efeminează, scoțând din 
bobul de grâu partea hrănitoare, și astfel o hrană necesară ajunge o 
desfătare demnă de osândă. 

4. La oameni lăcomia este fără de hotar. Aceasta i-a îndreptat 
spre prăjituri, turte cu miere și alte dulciuri, inventând o mulțime 
de deserturi, încercând tot soiul de rețete. Sunt de părere că un om 
de felul acesta nu-i decât fălci. Zice Scriptura: „Nu pofti mâncăru- 
rile bogaţilor, căci ţin de o viață mincinoasă și plină de rușine”. 
Dar, dacă aceștia se atașează de mâncăruri pe care, la scurt timp, le 
dau afară:&, noi, în schimb, care căutăm mâncarea cerească, să fim 
neapărat stăpâni pe stomacul nostru, care se află așezat mai jos 
de Cer; și, mai mult, să fim stăpâni pe cele ce fac plăcere stomacu- 
lui, pe care, așa cum zice apostolul, „Dumnezeu le va strica”. Prin 
aceste cuvinte apostolul blestemă poftele celor lacomi la mâncare. 

Căci „bucatele sunt pentru pântece”; într-adevăr, de ele 
depinde viața aceasta trupească și stricăcioasă. lar dacă unii, folo- 
sind o gură neînfrânată, îndrăznesc să numească „agapă” — această 
faptă mântuitoare și frumoasă a Cuvântului, agapa cea sfântă -, 
dacă îndrăznesc deci să numească „agapă” gustările din care ies 
mirosuri de carne friptă și de sos, insultând-o cu vasele de gătit 
și stropirile cu sos, hulindu-i numele cu băutura, desfătarea și 
fumul de la aceste gustări, atunci se amăgesc socotind că vor cum- 
păra cu gustări făgăduinţa lui Dumnezeu. Dacă între adunările cu 
scopul de a petrece enumerăm gustările, ospețele și banchetele, 
logic urmează ca și această adunare a lor, căreia îi spun „agapă'?, să 
fie numită tot „petrecere”; dar astfel de petreceri Domnul nu le-a 
numit „agape”. Căci spune într-un loc: „Când ești chemat la masă, 


" Pildele 23, 3. 

'5 Cf. Matei 15, +7; Marcu 7, 19. 

%9 1 Corinteni 6, 13. 

% 1 Corinteni 6, 13. 

“ Agapa (în grecește „dragoste”) este un termen consacrat în Biserica primară spre a 
desemna mesele comune ale creștinilor care se ţineau cu ocazia Euharistiei și care adesea 
degenerau în petreceri lipsite de moderație (cf. 1 Corinteni n, 20-34). (n.red.) 

nu te așeza în locul cel dintâi; ci, când ești chemat, așază-te în locul 
cel din urmă”; iar în alt loc spune: „Când faci prânz sau cină”3; și 
iarăși: „Când faci ospăț, cheamă pe săraci” — căci mai cu seamă 
pentru aceștia trebuie să faci ospăț; și încă: „Un om oarecare a făcut 
cină mare și a chemat pe mulți”. 

5. Îmi dau seama de unde vine această numire cu aparenţă de 
adevăr a ospeţelor. Vine, așa cum spune poetul comic: 

„De la gâtlejuri și de la nebunia de a sta mereu la masă'*€. 

Într-adevăr, căci „pentru mulți cele mai multe lucruri sunt 
făcute numai pentru a fi mâncate”. Asta, desigur, fiindcă n-au 
aflat că Dumnezeu i-a pregătit creaturii Sale, adică omului, hrană 
și băutură ca să trăiască, nu ca să se desfete. Pentru că trupurile 
n-au niciun folos de pe urma mâncărurilor felurite și bogate; 
dimpotrivă, cei care mănâncă cele mai slabe mâncăruri sunt mai 
puternici, mai sănătoși și mai de ispravă, așa cum sunt slugile față 
de stăpâni, lucrătorii de pământ față de moșieri; și nu sunt doar 
mai puternici, ci și mai cu judecată, așa cum sunt filosofii față de 
bogați. Căci filosofii nu și-au acoperit mintea cu mâncăruri, nici 
n-au rătăcit-o cu plăceri. O agapă este, în realitate, hrană cerească, 
ospăț duhovnicesc, pentru că „dragostea pe toate le îndură, pe toate 
le rabdă, pe toate le nădăjduiește; dragostea niciodată nu cade”. 
„Fericit cel care va mânca pâine în Împărăția lui Dumnezeu! Cea 
mai cumplită dintre căderi este ca agapa, care este fără de cusur, 
să fie aruncată din ceruri la pământ, între sosurile de mâncăruri. 
Și, apoi, crezi că eu socotesc ospăț ceea ce este aruncat? Nu! Căci 
apostolul spune: „Dacă aș împărţi toată avuţia mea”, „iar dragoste 
nu am, nimic nu sunt”. 

6. De această dragoste atârnă în întregime Legea și învățătura 
Cuvântului. Dacă vei iubi pe Domnul Dumnezeul tău* și pe 


= Luca 14, 8,10. 

2 Luca 14, 12. 

24 Luca 14, 13. 

25 Luca 14, 16. 

> Poet comic necunoscut, CAF, III, p. 545, nr. 782. 
*7 La fel: CAF, III, p. 490, nr. 432. 
*5 1 Corinteni 13, 7-8. 

29 Luca 14, 15. 

3% 1 Corinteni 13, 3. 

3 1 Corinteni 13, 2. 

3 Cf. Matei 22, 27. 

aproapele tău, ai ospăț ceresc; ospățul cel pământesc însă se 
numește „masă”, după cum o arată Scriptura. Masa se face dato- 
rită dragostei, dar masa nu-i agapă, ci semnul unei bune voințe 
de comuniune și dăruire. „Să nu fie defăimat bunul vostru. Căci 
Împărăţia lui Dumnezeu nu este mâncare și băutură”, spune 
apostolul, ca să se socotească masă ceea ce este sortit pentru o zi, 
„ci dreptate și pace și bucurie în Duhul Sfânt"%. Cel care mănâncă 
la o masă ca aceasta, acela va dobândi cea mai bună masă dintre 
toate mesele, adică Împărăţia lui Dumnezeu, pentru că a cuge- 
tat de aici de pe pământ la sfânta adunare a dragostei, care este 
Biserica cerească. 

7. Agapa este un lucru curat și vrednic de Dumnezeu; sco- 
pul ei este dăruirea. Înţelepciunea spune: „Dragostea este grija 
de educație; dragostea este păzirea legilor ei'*. Bucuriile pe care 
le procură agapa au în ele o scânteie a dragostei, care obișnuiește 
să ne ducă de la mâncarea aceasta pământească la mâncarea cea 
veșnică. Așadar, masa nu este agapă; dar masa să depindă de agapă! 
„Să înveţe fiii Tăi, pe care i-ai iubit, Doamne”, spune Înţelepciunea, 
„că nu nașterile roadelor hrănesc pe om, ci cuvântul Tău ține pe cei 
care cred în Tine”? și: „Nu cu pâine va trăi omul”. 

Masa să ne fie deci simplă și ușoară, în stare să neţină treji, fără 
fel de fel de condimente, ca să nu ne strice buna noastră creștere. 
Agapa e o bună educatoare; are merinde bogate pentru înteme- 
ierea unei frumoase comuniuni. Mâncărurile de la agapă sunt 
cumpătate, în cantități măsurate și sunt mântuitoare pentru trup. 
Agapa împărtășește celor care iau parte la ea ceva din bunătăţile ei; 
cealaltă masă, care depășește trebuințele trupului, face rău omului, 
moleșește sufletul și îmbolnăvește trupul. 

Într-adevăr, plăcerile condimentării aduc reproșuri grele 
la adresa oamenilor; îi fac „lacomi, „mâncăcioși', „nesătui), 
„nestăpâniţi la mâncare”. Sunt nume proprii muștelor, nevăs- 
tuicilor, lingușitorilor, gladiatorilor, cetelor sălbatice de paraziți, 
care pentru plăcerea stomacului fie își vând cugetul, fie trădează 


3 Cf. Matei 22, 38. 

3+ Romani 14, 16-17. 

5 Romani 14, 17. 

*5 Înţelepciunea lui Solomon 6, 38. 

37 Înţelepciunea lui Solomon 16, 26. 

% Deuteronomul 8, 3; Matei 4, 4; Luca 4, 4. 

prietenia, iar alții își sacrifică și viața - oameni ce se târăsc pe 
pântece, fiare cu chip uman, după chipul tatălui lor, fiara cea 
lacomă%. Cine i-a numit întâia oară ăouwTo* cred că a avut în 
vedere sfârșitul lor, socotindu-i ăowoTroi*, dar suprimând din 
cuvânt litera sigma. Nu așa sunt cei care n-au altă grijă decât 
vasele de bucătărie, care se gândesc numai la cele de jos, care par 
născuţi din pământ, care urmăresc viața trecătoare, ca și cum n-ar 
exista o altă viață? 

8. Pe aceștia îi nefericește, prin Isaia, Sfântul Duh, Care înde- 
părtează oarecum tacit numele de „agapă” de la mesele evreilor, 
fiindcă nu erau făcute cu socoteală: „Ei se veseleau, junghiind viței 
și jertfind oi, și ziceau: «Să mâncăm și să bem, căci mâine vom 
muri»”£. Și, ca să arate că o veselie ca aceasta este socotită păcat, 
Sfântul Duh adaugă: „Nu se va ierta acest păcat al vostru până 
ce veți muri”%. Prin aceste cuvinte nu arată că odată cu moartea, 
care aduce asupra trupului nesimţirea, se iartă păcatul, ci că piei- 
rea mântuirii este răsplata păcatului. Înţelepciunea spune: „Nu te 
veseli de puţină desfătare”4. 

Aici trebuie să vorbesc și despre așa-numita carne de la jertfe 
și cum ni s-a poruncit să ne ferim de ea$. Cărnurile acelea mi se par 
necurate și dezgustătoare; spre sângele lorvin în zbor, „din adâncul 
Erebului, sufletele cadavrelor morţilor”. 

Căci spune apostolul: „Nu voiesc să vă fac părtași demonilor””, 
pentru că sunt separate mâncărurile celor ce se mântuiesc de 
ale celor ce pier. Așadar, trebuie să ne ferim de cărnurile de la 
jertfe şi să avem oroare de ele, nu din teamă |de demoni] - căci 
demonii n-au nicio putere -, ci din pricina conștiinței noastre, 
care trebuie să fie sfântă, și din pricina nerușinării demonilor, 
cărora le sunt oferite aceste cărnuri, și, mai mult încă, din pricina 
celor care pot aluneca cu ușurință în păcat, „a căror conștiință 
slabă se pângărește. Căci nu mâncarea ne va pune înaintea lui 


3 Cf. Facerea 3, 14; loan 8, 44. 

1 „Desfrânaţi” 

+ „Care nu pot fi tămăduiţi”, „incurabili”. 

“2 Isaia 22, 13. 

4 Isaia 22, 14. 

+ Înţelepciunea lui Isus Sirah 18, 32. În Scriptură: „De multă desfătare”. 
% Cf. Faptele 15, 29. 

+5 HOMER, Odiseea, XI, 37. 

471 Corinteni 10, 20. 

Dumnezeu”45. Pentru că spune Domnul: „Nu cele care intră în gură 
spurcă pe om, ci cele ce ies din gură”. 

9. Deci folosirea firească a mâncării este indiferentă. Căci zice 
apostolul: „Nici dacă vom mânca nu ne prisosește, nici dacă nu 
vom mânca nu ne lipsește'5. Dar nici nu e cu dreaptă socoteală să 
luăm parte „la masa demonilor”* noi, cei care am fost învredniciți 
să ne împărtășim de hrana cea dumnezeiască și duhovnicească. 
„Oare nu avem dreptul să mâncăm și să bem”, spune apostolul, „și 
să avem soții?” Negreșit, stăpânindu-ne plăcerile, împiedicăm 
poftele. „Vedeţi, așadar”, spune apostolul, „ca nu cumva această 
libertate a voastră să fie poticnire pentru cei slabi”3. Prin urmare, 
să nu ducem o viață desfrânată, după pilda fiului omului bogat din 
Evanghelie5+, folosind prost darurile Tatălui, ci să le folosim bine ca 
niște stăpâni, fără să ne lăsăm stăpâniți de ele; căci am fost rânduiți 
să împărăţim și să stăpânim*, nu să fim robi mâncărurilor. Demn 
de admiraţie ar fi, așadar, ca noi, privind cu luare-aminte adevărul, 
să ne alipim de mâncarea cea de sus și să ne umplem de contem- 
plarea de nesăturat a Celui care există cu adevărat, gustând din plin 
plăcerea cea tainică, unică și curată. Aceasta e agapa pe care tre- 
buie să o așteptăm, după cum arată mâncarea ce vine de la Hristos. 
Dar e cu totul nesocotit, nefolositor și neomenesc să ne hrănim 
pentru moarte, așa cum îngrășăm vitele pentru tăiere, să privim 
necontenit la pământ - de vreme ce ieșim din pământ —, să stăm 
aplecaţi asupra meselor, căutând toată viaţa doar să mâncăm, să 
ne îngropăm oarecum fericirea aici, într-o viaţă ce nu va mai fi, și 
să ne mulțumim doar cu înfulecatul, de dragul căruia au ajuns la 
mult mai mare cinste bucătarii decât plugarii. Și desigur că noi nu 
vrem să suprimăm viaţa socială, însă suntem prudenți la capcana 
anturajului, a întâlnirilor fatidice. 

10. lată de ce noi trebuie să evităm lăcomia, să mâncăm puţin 
și cât e de neapărată trebuinţă. Dacă cineva dintre necredincioși ne 
invită la masă și socotim să ne ducem - bine ar fi să nu ne amestecăm 


48 1 Corinteni 8, 7-8. 
+ Matei 15, 11. 

51 Corinteni 8, 8. 

5 1 Corinteni 10, 21. 
51 Corinteni 9, 4-5. 
51 Corinteni 8, 9. 
5 Cf. Luca 15, 11-14 
55 Cf. Facerea 1, 28. 

cu cei fără rânduială -, apostolul ne poruncește să mâncăm ce ni 
se pune în față „fără să întrebăm pentru cugetul nostru'57. De ase- 
menea, apostolul ne-a poruncit să cumpărăm de la măcelărie fără 
să întrebăm cevas:. 

Să nu ne ferim, așadar, cu totul de mâncărurile variate, dar nici 
să ne străduim pentru ele. Să primim ce ni s-a pus în față, așa cum 
se cuvine unui creștin, purtându-ne cu respect față de gazdă, fără a 
jigni și deranja, indiferenți la luxul celor puse pe masă, detașaţi de 
mâncăruri, care după puțină vreme n-au să mai fie. 

„Cel care mănâncă”, zice apostolul, „să nu-l defăimeze pe cel 
care nu mănâncă; iar cel care nu mănâncă să nu-l osândească 
pe cel care mănâncă'*. Și puțin mai jos arată și motivul acestei 
porunci, spunând: „Cel care mănâncă pentru Domnul mănâncă 
și mulțumește lui Dumnezeu; și cel care nu mănâncă pentru 
Domnul nu mănâncă și mulțumește lui Dumnezeu”S, pentru că o 
mâncare cu socotinţă este mulțumire adusă lui Dumnezeu; iar cel 
care mulțumește pururea lui Dumnezeu n-are timp să se ocupe cu 
plăcerile. 

lar dacă am voi să-i îndemnăm spre virtute pe unii dintre 
comeseni, apoi cu atât mai mult trebuie să ne ferim de aceste mân- 
căruri care ne deșteaptă lăcomia, dând noi înșine o pildă clară a 
virtuții, așa cum și noi Îl avem pildă pe Hristos. Căci zice apostolul: 
„Dacă vreuna din astfel de mâncăruri smintește pe fratele meu, nu 
voi mânca în veac din mâncarea aceea, ca să nu smintesc pe fratele 
meu”. Cu puţină înfrânare câștigăm pe om. „Oare nu avem dreptul 
să mâncăm și să bem?”* Și: „Am cunoscut adevărul”, zice apostolul, 
„că idolul nu este nimic în lume, iar noi nu avem decât un singur 
Dumnezeu, din Care sunt toate, și un singur Domn - lisus”. Dar 
„piere”, spune mai departe apostolul, „prin cunoașterea ta fratele 
tău slab, pentru care a murit Hristos. lar cei care lovesc conștiința 
fraților celor slabi păcătuiesc în Hristos”4. Astfel apostolul, cu grijă 


5 Cf. 2 Tesaloniceni 3, 6, 1, 14. 
77 1 Corinteni 10, 27. 

5 Cf. 1 Corinteni 10, 25. 

5 Romani 14, 3. 

5 Romani 14, 6. 

S% 1 Corinteni 8, 13. 

S 1 Corinteni 9, 4. 

S% 1 Corinteni 8, 4, 6. 

Sa 1 Corinteni 8, 11-12. 

faţă de noi, face deosebire între mâncăruri, zicând că nu trebuie „să 
ne amestecăm dacă vreunul, numindu-se frate, va fi desfrânat sau 
adulterin sau închinător la idoli; cu acesta nici să nu mâncăm”. 
Apostolul ne spune deci să nu vorbim sau să mâncăm cu unul ca 
acesta, bănuind că ne putem pângări, așa cum ne pângărim dacă 
luăm parte „la mesele demonilor”s€. 

1. „Bine este, așadar, să nu mănânci carne, nici să bei vin”%, 
spune apostolul. Aceasta o mărturisește însuși Pitagora și o măr- 
turisesc și ucenicii lui. Mâncarea de carne este mai mult pentru 
fiare, iar aburii care ies din carnea fiartă, fiind fumurii, întunecă 
sufletul. Dacă cineva mănâncă niște carne, nu face păcat; numai să 
mănânce cumpătat; nici să nu poată trăi fără carne, nici să depindă 
de carne, nici să se dea în vânt după ea. Să-i sune în suflet glasul 
care spune: „Nu strica pentru mâncare lucrarea lui Dumnezeu”S8. 
Este lipsit de minte ca, după ce te-ai desfătat de învățătura dumne- 
zeiască, să te minunezi și să rămâi mut de uimire în fața bucatelor 
care se servesc la banchetele publice; dar mult mai mare nebunie 
e ca privirile noastre să fie robite de mâncărurile care se aduc la 
masă și, ca să spunem așa, să ne fie purtată de servitori neînfrâna- 
rea noastră. Are oare vreun rost să te ridici de pe scaunul de la masă 
și să-ți arunci ochii peste vasele cu mâncare, ca și cum te-ai uita 
într-un cuib, pentru ca, după cum se zice, să respiri aburii care ies 
din mâncare? Nu este oare o nesocotinţă să-ți moi mâinile în sosuri 
sau să le întinzi mereu spre mâncăruri, nu ca să servești, ci ca să 
iei tot ce este pus pe masă, purtându-te fără măsură și urât? Poţi 
vedea astfel de oameni care, din pricina lăcomiei lor la mâncare, 
se aseamănă mai mult cu porcii sau cu câinii decât cu oamenii. Se 
grăbesc să se sature, încât fălcile obrajilor se umflă, iar vinele feţii 
se îngroașă. Apoi, din pricina lăcomiei, sudoarea li se prelinge pe 
faţă, iar din pricina neînfrânării, se sufocă și respiră greu; împing 
mâncarea în grabă și nemestecată în stomac; bagă mâncărurile în 
pântece ca și cum ar vrea să-și facă provizii, nu ca să le digere. În 
orice lucrare omenească lipsa de măsură este un rău; dar se vădește 
asta mai ales când e vorba de mâncare. 


% Corinteni 5, un. 
S% 1 Corinteni 10, 21. 
* Romani 14, 21. 

%8 Romani 14, 20. 

12. Lăcomia la mâncare“ nu este altceva decât o lipsă de 
măsură în folosirea bucatelor”; iar lăcomia gâtlejului”, o nebu- 
nie a gâtlejului”; în sfârșit, lăcomia pântecelui? este o neînfrânare 
faţă de mâncare, o nebunie a stomacului”, după cum o arată și 
numele, pentru că cel care înnebunește e lacom. Apostolul, reve- 
nind la agape, spune că păcătuiesc cei care prefac agapele în ospeţe: 
„Când ședeţi la masă, fiecare se grăbește să ia mâncarea sa, așa că 
unul rămâne flămând, iar altul se îmbată. Oare nu aveţi casă ca 
să mâncaţi și să beţi? Sau disprețuiți Biserica lui Dumnezeu și 
rușinaţi pe cei lipsiți?" Printre bogaţi sunt unii care mănâncă fără 
frâu, mâncăcioșii; aceștia sunt cei care se fac de râs pe ei înșiși; însă 
și unii și ceilalți fac rău: unii pentru că îi fac pe cei care nu au să 
se simtă prost; ceilalți pentru că își dau pe faţă, alături de bogați, 
neînfrânarea lor. Trebuia, așadar, neapărat ca apostolul, după ce a 
vorbit pe larg împotriva celor care abuzează fără rușine și reținere 
de mese, adică împotriva celor mâncăcioși, cărora nimic nu le este 
de ajuns, să-și ridice iarăși, a doua oară, glasul său plin de revoltă 
şi să le spună: „De aceea, frații mei, când vă adunaţi ca să mâncaţi, 
așteptaţi-vă unii pe alții! Dacă îi este foame cuiva, să mănânce 
acasă, ca să nu vă adunaţi spre osândă””*. 

13. Trebuie, așadar, să fugim de orice faptă josnică și de neîn- 
frânare; să ne atingem cuviincios de bucatele ce ne sunt puse îna- 
inte; să ne păzim curate mâinile, așternutul și bărbia; să păstrăm 
nestricată frumuseţea chipului nostru; să nu ne schimonosim când 
înghițim, iar mâna s-o întindem în rânduială și la intervale. Să 
ne ferim să vorbim când mâncăm; căci vocea ajunge neplăcută și 
neclară când e stingherită de fălcile care mestecă, iar limba presă- 
rată de mâncare pronunță stâlcit cuvintele, pentru că îi e împiedi- 
cată lucrarea firească. Dar nici să mănânci și să bei în același timp 
nu se cade; căci e cea mai mare necumpătare să amesteci timpurile 
corespunzătoare unor activități ce nu se potrivesc împreună. Căci 
spune apostolul: „Ori de mâncaţi, ori de beţi, toate spre slava lui 


$ "Owogayia, în original. 

72 "Owov, în original. 

Zi Aotuapyia, în original. 

2 Acuu6c, în original. 

2 TaoTpiuapyia, în original. 
1 VaOTIp, în original. 

75 1 Corinteni n, 21-22, 

75 1 Corinteni n, 33-34. 

Dumnezeu să le faceţi!”77 Să ne gândim la adevărata cumpătare, la 
care, după părerea mea, a făcut aluzie Domnul când a binecuvântat 
pâinile și peștii cei fripți cu care i-a ospătat pe ucenici”, dându-le 
frumoasă pildă de mâncare simplă. 

14. Peștele acela pe care l-a prins Petru la porunca Domnului” 
arată în chip simbolic o hrană ușoară, simplă și dăruită de 
Dumnezeu. Domnul îi sfătuiește pe cei care ies din apă, prinși de 
momeala dreptăţii, să scoată din ei desfrânarea și iubirea de argint, 
așa cum a scos peștele moneda din el, ca prin aceasta să îndepăr- 
teze slava deșartă și să dea staterult celor care primesc dajdia*, 
dând cezarului cele ale cezarului și păstrând lui Dumnezeu cele 
ale lui Dumnezeu. Staterul poate avea și alte explicaţii, pe care le 
cunosc, dar acum nu e momentul potrivit pentru o astfel de expu- 
nere. E destul să amintim doar atât; căci pentru scopul celor zise de 
noi ne folosim de flori8 care nu sunt în contradicție cu expunerea 
noastră. Lucrul acesta l-am făcut de multe ori, abătând în funcție 
de nevoile cercetării izvorul cel mult folositor pentru udarea plan- 
telor sădite de Cuvânt. 

„Mi-e îngăduit să mă împărtășesc din toate, dar nu toate îmi 
sunt de folos”% Într-adevăr, cei care săvârşesc tot ce le e îngăduit 
ajung, repede să facă și ce nu-i îngăduit. După cum dreptatea nu 
rezultă din lăcomia de averi, nici castitatea din desfrânare, tot așa 
nici viețuirea creștină nu se dobândește printr-o viață dusă în plă- 
ceri. Căci masa credinţei celei adevărate este departe de mâncăru- 
rile care dau naștere la dorințe necurate. Chiar dacă toate s-au făcut 
pentru om, nu-i bine să te folosești de toate și nici întotdeauna. 
Pentru cel condus de Pedagog, împrejurarea, timpul, maniera și 
scopul sunt de nu puțină importanţă în dobândirea a ceea ce e folo- 
sitor; iar lucrul acesta are destulă putere în a curma traiul lacom, pe 
care îl cheamă bogăţia - nu cea cu vedere pătrunzătoare, ci bogăţia 
oarbă, ce slujește lăcomiei pântecelui. Nimeni nu e sărac în cele 


7 1 Corinteni 10, 31. 

% Cf. Matei 14, 19; 15, 36; loan 6, 1; 21, 9. 

» Cf. Matei 17, 27. 

& Adică pe cei care se botează, pe cei care ies din apa Botezului. 

& Stater, monedă și de argint și de aur; de argint — 4 drahme, de aur - 20 de drahme. 
8 Cf. Matei 17, 27. 

8% Cf. Matei 22, 21; Marcu 12, 17; Luca 20, 25. 

% Aluzie la citatele din autorii profani inserate în expunerea lui Clement. 

% 1 Corinteni 10, 23. 


102 CLEMENT ALEXANDRINUL 


ce-i sunt strict necesare, iar omul nu-i trecut niciodată cu vederea 
de către Dumnezeu. Căci Unul este Dumnezeu, Cel care hrănește 
păsările, peștii și, ca să spun într-un cuvânt, animalele lipsite de 
rațiune. Acestora nu le lipsește nimic, deși nu se îngrijesc de hranăs. 
Însă noi suntem mai buni decât animalele lipsite de rațiune, căci 
suntem stăpânii lor, suntem mai apropiaţi de Dumnezeu, suntem 
mai înţelepţi. Și am venit pe lume nu ca să mâncăm și să bem, ci 
ca să-L cunoaștem pe Dumnezeu. Spune Scriptura: „Dreptul, când 
mănâncă, își satură sufletul, pe când pântecele necredincioșilor 
duc lipsă”, pentru că doresc să mănânce neîncetat. Bogăția nu este 
pentru desfătarea unuia singur, ci făcută spre a fi folosită în comun. 

15. De aceea trebuie să evităm mâncărurile care ne îndeamnă să 
mâncăm fără să ne fie foame, fermecându-ne poftele. Oare pentru 
un om înțelept, care trăiește simplu, nu există o mulțime de feluri 
de mâncăruri sănătoase? Ceapa, măslinele, unele legume, laptele, 
brânza și fel de fel de alimente care se gătesc fără sosuri? lar dacă 
trebuie și carne friptă sau fiartă, să se dea. „Aveţi ceva de mâncare 
aici?”%, i-a întrebat Domnul pe ucenici după Înviere. „lar ei” - pentru 
că fuseseră învățați să trăiască simplu - „l-au dat o bucată de pește 
fript; şi, mâncând înaintea lor, le-a zis”8; și Luca spune ce le-a zis%. 
În afară de alimentele amintite mai sus, cei care mănâncă potrivit 
învățăturii Cuvântului nu trebuie să se lase lipsiţi nici de dulciuri și 
nici de miere de albine. Deci cele mai potrivite mâncăruri, de care 
ne putem folosi singuri, sunt cele care n-au nevoie de foc; sunt mai 
potrivite, pentru că sunt gata pregătite și apoi sunt mai simple, așa 
cum spuneam mai înainte. Dar cei care se pleacă peste mesele pline 
de mâncăruri, cei care-și hrănesc propriile lor patimi, aceia sunt 
stăpâniți de un demon foarte mâncăcios, pe care eu nu m-aș rușina 
să-l numesc „demonul pântecului”, demonul cel mai rău și cel mai 
vătămător, întru totul asemănător cu demonul numit „ventriloc”. Cu 
mult mai bine e să locuiască împreună cu tine fericirea decât demo- 
nul; dar fericirea se dobândește prin săvârșirea virtuții. 

16. Apostolul Matei mânca seminţe, fructe și legume fără carne, 
iar loan mărea și mai mult înfrânarea: „Mânca lăcuste și miere 


55 Cf Matei 6, 26. 

87 Pildele 13, 25. 

8 Luca 24, q. 

%9 Luca 24, 42-44. 

% Cf. Luca 24, 44-49. 

sălbatică”, Şi Petru se înfrâna de la carnea de porc, dar, așa cum 
e scris în Faptele apostolilor, „a căzut în extaz și a văzut cerul des- 
chis și o pânză, legată la cele patru colțuri, lăsându-se pe pământ, 
în care erau toate patrupedele și târâtoarele pământului și păsă- 
rile cerului. Și a fost glas către el: «Scoală-te, taie și mănâncă!» lar 
Petru a zis: «Nicidecum, Doamne, fiindcă niciodată n-am mâncat 
ceva spurcat și necurat!» Și glasul iarăși, a doua oară, i-a zis: «Cele 
pe care Dumnezeu le-a curățit, tu nu le numi spurcate!»"* Deci și 
nouă ne este indiferent ce alimente consumăm. Că „nu ce intră în 
gură spurcă pe om”%, ci ideea greșită despre neînfrânarea la mân- 
care. Dumnezeu, când l-a făcut pe om, i-a zis: „loate să vă fie vouă 
spre mâncare”. „Legumele cu dragoste, iarvițelul cu vicleșug. % La 
timp potrivit, cuvintele acestea ne aduc aminte de ceea ce spuneam 
mai înainte, că nu legumele fac agapa, ci agapa trebuie înțeleasă 
ca o masă însoţită de dragoste. Calea de mijloc este bună în toate, 
dar mai ales când e vorba de pregătirea unui ospăț. Exagerările sunt 
însoțite de greșeli. Calea de mijloc este bună; iar cale de mijloc e a 
nu fi lipsit de cele ce ne sunt de neapărată trebuinţă; căci dorinţele 
noastre firești se limitează la ceea ce e suficient. 

17. ludeilor li s-a poruncit cu o foarte bună rânduială prin Lege 
să ducă o viață simplă. Prin Moise, Pedagogul le-a interzis iudei- 
lor folosirea multor alimente; a adăugat și pricinile acestei inter- 
ziceri. Pricinile cele duhovnicești sunt ascunse, iar cele trupești, 
evidente; în aceste pricini iudeii au și crezut. l-a oprit să mănânce 
dintre animale pe acelea care nu au copita despicată* și pe acelea 
care nu rumegă”, iar dintre viețuitoarele din apă, pe cele care nu 
au solzi. Așa că rămân foarte puţine cele pe care aveau voie să le 
mănânce. lar dintre animalele îngăduite pentru mâncare, i-a oprit 
să mănânce mortăciunile%, cele jertfite idolilor și cele sufocate. 
De acestea nu le era îngăduit nici să se atingă. Pentru că celor care 


» Cf. Matei 3, 4; Marcu 1, 6. 

% Faptele 10, 10-15. 

% Matei 15, n. 

% Facerea 1, 29; 9, 3. 

% Pildele 15, 17. 

% Cf. Leviticul nu, 4-5; Deuteronomul 14, 7. 
97 Cf. Leviticul n, 6-7; Deuteronomul :4, 8. 
% Cf Leviticul u, o; Deuteronomul 14, 10. 
% Cf. Leviticul n, 39; Deuteronomul 14, 21. 
*% Cf. Leviticul 17, 10; Deuteronomul 12, 16. 

se folosesc de lucruri plăcute le e cu neputinţă să se depărteze de 
primirea plăcerilor, Legea le-a dat o rânduială potrivnică, mergând 
până la înlăturarea obiceiului de a fugi după desfătare. Adesea plă- 
cerea le aduce oamenilor vătămare și durere, iar mâncarea multă 
naște în suflet suferință, uitare și nesocotință. Se spune că trupu- 
rile copiilor, când încep să crească, se dezvoltă frumos dacă li se 
dă mai puțină mâncare. Astfel respiraţia, care ajută la creștere, nu 
este împiedicată de mâncare, pe când mâncarea multă pune bari- 
eră bunului mers al creșterii. 

18. Aceasta e pricina pentru care Platon, acela dintre filosofi care 
a căutat cu râvnă adevărul, reaprinzând scânteia filosofiei ebraice, a 
adus acuzaţii vieţii petrecute în desfătări. Într-adevăr, zice Platon: 
„Când am ajuns acolo'*, nu mi-a plăcut deloc acea viaţă numită de ei 
fericită, plină de mese italice și siracuziene; să trăiești mâncând pe 
săturate de două ori pe zi, să nu te culci niciodată singur noaptea și 
toate celelalte obiceiuri legate de această viaţă. Deci niciun om dintre 
cei de sub cer n-ar putea ajunge vreodată cumpătat, când din tinereţe 
se ocupă cu unele ca acestea, nici nu va fi înzestrat cu o fire atât de 
minunată”. Platon a auzit negreșit de David, care, în orașul lui, a 
așezat în mijlocul cortului chivotul cel sfânt, făcând bucurie între- 
gului popor de sub stăpânirea sa: „Înaintea Domnului, a împărțit 
întregii puteri a lui Israel, de la bărbat până la femeie, fiecăruia câte o 
bucată de pâine coaptă pe grătar și plăcintă friptă în tigaie”. Hrana 
aceasta este îndestulătoare, este o hrană israeliteană; hrana păgâni- 
lor însă este de prisos. Cel care se folosește de această hrană să nu 
se gândească că va ajunge cândva cumpătat; mintea lui e îngropată 
în pântece; se aseamănă mai ales peștelui aceluia care se numește 
„onos":%4, despre care Aristotel spune că dintre toate animalele e sin- 
gurul care are inima în pântece. Poetul comic Epicharm îl numește 
„Cu pântece enorm”. Ca el sunt oamenii care cred în pântece, „al căror 
pântece este Dumnezeu și slava [e] în rușinea lor, cei care cugetă cele 
pământești'"%. Acestora apostolul nu le-a prezis bunătăți, ci a spus: 
„Al căror sfârșit este pierzania”'*. 


'% În Italia de jos și Sicilia. 

' PLATON, Scrisoarea VII, 326 BC. 

'% 2 Regi 6,19. 

"+ Pește care trăiește pe coasta Europei Occidentale, lung de i metru. 
'% Filipeni 3, 19. 

*% Filipeni 3, 19. 

CAPITOLUL AL II-LEA 


Cum trebuie să ne purtăm cu privire la băutură 


19. Apostolul îi spune lui Timotei, care bea apă: „Folosește-te 
de puţin vin pentru stomacul tău”7. În chip minunat, apostolul îi 
prescrie un ajutor astringent potrivit unui trup bolnav, care avea 
multă apă în el; hotărăște însă să bea numai puţin vin, ca nu cumva, 
fără să-și dea seama, ajutorul acesta, luat în cantitate mare, să aibă 
nevoie de altă doctorie. 

Apa este o băutură naturală, sobră, ce potolește setea. Domnul 
le-a dat vechilor evrei o băutură simplă, băutura cumpătării, care se 
cobora din stânca abruptă!s. Căci trebuia să fie cumpătaţi cei care 
rătăceau în pustie. 

Mai târziu, via cea sfântă a rodit strugurele profetic. Acesta 
este Semnul, pentru cei conduși de Pedagog de la rătăcire la odihnă, 
e Strugurele cel mare, Cuvântul cel strivit pentru noi; într-adevăr, 
Cuvântul a voit ca sângele strugurelui să se amestece cu apa, așa 
cum sângele Lui se amestecă cu mântuirea. Sângele Domnului este 
dublu: unul este sângele Lui trupesc, prin care ne-am izbăvit de 
stricăciune; celălalt este sângele Lui cel duhovnicesc", adică acela 
cu care suntem unși. A bea sângele lui lisus înseamnă a te împărtăși 
de nemurirea Domnului. Duhul este tăria Cuvântului, așa cum 
sângele este tăria trupului. 

20. În chip analog, vinul se amestecă cu apa, așa cum sufletul se 
amestecă cu omul. Amestecul de vin cu apă hrănește spre credință; 
duhul conduce la nestricăciune. După care, amestecul celor două, 
al băuturii și al Cuvântului, se numește „Euharistie”, adică un dar 
lăudat și frumos. lar cei care se împărtășesc cu credință din ea își 
sfinţesc și trupul și sufletul, adică amestecul acesta dumnezeiesc 
care e omul, în care voinţa Iatălui face să se amestece în chip tainic 


'%7 1 Timotei 5, 23. 

8 Cf Ieșirea 17, 6; Numerii 20, n; Deuteronomul 8, 16. 

9 Cf Numerii 13, 23-24. Strugurele adus de losua și Caleb din Ţara Sfântă este interpretat 
ca o profeție mesianică a lui Hristos, viţa cea adevărată (cf. loan 15, 1). 

"o Adică Sângele euharistic. 

Duhul și Cuvântul. Și, într-adevăr, Duhul S-a unit cu sufletul pur- 
tat de EI, iar trupul s-a unit cu Cuvântul; căci din pricina trupului 
„Cuvântul S-a făcut trup”. 

Îi admir, așadar, pe cei care au îmbrățișat o viaţă aspră, pe cei 
ce poftesc apa, leacul cumpătării, și fug cât mai departe cu putinţă 
de vin, ca de ameninţarea focului. 

E bine ca băieţii și fetele să se îndepărteze pe cât mai mult cu 
putință de vin. Căci nu e potrivit ca vârstei clocotitoare să-i torni cel 
mai fierbinte lichid, vinul; e ca și cum ai turna foc peste foc. Din 
pricina vinului se aprind poftele lor sălbatice și arzătoare și tempera- 
mentul lor înflăcărat. Încălziți pe dinăuntru, tinerii sunt purtaţi de 
pofte în așa fel încât trupul lor își arată vădit vătămarea, iar organele 
poftei se maturizează mai devreme decât se cuvine. Din pricina vinu- 
lui, care fermentează, sânii și organele sexuale se umflă într-un chip 
nerușinat, arătând o precoce imagine a desfrânării; rana din sufletul 
lor silește trupul să se umfle, iar pulsaţiile nerușinate deșteaptă curi- 
ozitatea și-l îndeamnă pe tânărul cuminte la fărădelege. 

21. Astfel fierbințeala vârstei depășește hotarele bunei cuviinţe. 
Trebuie, așadar, pe cât e cu putinţă, să încercăm să stingem porni- 
rile tinerilor; pe de o parte, să luăm de dinaintea lor ceea ce îi înfier- 
bântă, primejdia bahică, iar pe de altă parte, să le dăm să bea leacul 
împotriva înfierbântării, leacul care potolește și sufletul incen- 
diat, dar oprește și agresivitatea organelor genitale; așa va adormi 
ațâţarea poftei tulburătoare. 

Cei care sunt în floarea vârstei și-și iau prânzul în fiecare zi 
— cei cărora le este potrivit prânzul - să mănânce numai pâine și să 
nu bea niciun fel de băutură, pentru ca umezeala care prisosește să 
fie absorbită de mâncarea uscată. Scuipatul des și ștergerea nasu- 
lui, ca și graba de a ieși afară sunt semne de neînfrânare, din pricină 
că se dă trupului prea multă băutură. lar dacă vine setea, aceasta se 
potolește cu puţină apă. Că nu se cuvine ca stomacul să fie încăr- 
cat cu multă apă, ca nu cumva hrana să dispară prin spălare, ci să 
fie numai pregătită pentru digestie, în așa fel ca mâncărurile să fie 
mistuite în cea mai mare parte și numai puţine să fie date afară. 

22. De altfel, nu se cuvine să îngreunăm cu vin gândurile cele 
dumnezeiești. Căci, așa cum spune poetul comic, „vinul curat te 
silește să judeci puțin”? și să fii necumpătat. 


» Joan 1, 14. 
"2 MENANDRU, fragm. 779, CAF, III, p. 216. 

Seara însă, la vremea cinei, este folositorvinul, pentru că atunci 
nu mai citim, ca să avem nevoie de minte trează. Seara aerul e mai 
rece decât ziua, așa că trebuie să înlocuim lipsa căldurii naturale a 
soarelui cu o căldură străină; și aceasta, cu puţin vin; paharele însă 
să nu ajungă până la paharul ocării'>. 

În sfârșit, celor înaintați în vârstă li se îngăduie cu mai multă 
bucurie să bea vin. Datorită vârstei, trupul, răcit și veștejit oare- 
cum de scurgerea timpului, prin leacul viței de vie capătă căldură 
fără să se vatăme. Căci aproape totdeauna dorinţele bătrânilor nu 
mai sunt amenințate de naufragiile beţiei. Ancoraţi cu ancorele 
rațiunii și ale timpului, bătrânii suportă mai ușor tulburarea pof- 
telor dezlănţuite de beţie; de asta își și pot permite să glumească la 
banchete. Dar și lor să le fie o limită la băutură; să-și păstreze min- 
tea netulburată, memoria trează, iar trupul neclătinat și nemoleșit 
devin. Cei pricepuți în domeniu îl numesc pe unul ca acesta „puţin 
afumat”. 

23. Bine este deci să se oprească la timp, ca să nu alunece. 

Un oarecare Artorios"4, în lucrarea sa Despre longevitate, e de 
părere, după câte îmi amintesc, că pentru a trăi mai mult trebuie 
să bem doar atâta cât să udăm bucatele. Este potrivit deci să se dea 
vin celor bolnavi, pentru însănătoșirea lor, și celor care au nevoie 
de liniște și înveselire. Mai întâi vinul îl face pe cel care bea să fie 
mai prietenos decât mai înainte, mai fermecător cu comesenii, mai 
blând cu slugile, mai binevoitor cu prietenii; dar, dacă se îmbată, 
răspunde cu insulte. Vinul, fiind cald și având sucuri dulci, ames- 
tecă alimentele în chip armonic; prin căldura lui înmoaie părţile 
tari ale resturilor hranei și amestecă sucurile acre și rele cu cele 
frumos mirositoare. Bine s-au spus aceste cuvinte: „Dintru înce- 
put vinul a fost făcut ca să fie veselie sufletului și inimii, când se 
bea cu măsură”"5. E foarte bine ca vinul să se amestece cu cât mai 
multă apă, ca să fie slăbit și să nu îmbete. Să nu se toarne vinul cu 
poftă pahar după pahar, ca apa. Și vinul și apa sunt creaţii ale lui 


:3 Cei vechi aveau o numărătoare a paharelor la băutul vinului: primul pahar era pentru 
sănătate; al doilea, pentru dragoste și plăcere; al treilea, pentru somn; apoi veneau alte 
pahare, dar nu pentru omul cu judecată: al patrulea, paharul ocării; al cincilea, paharul 
strigătelor; al șaselea, paharul certei; al șaptelea, paharul bătăii. 

“4 Artorios, medic grec (sec. 1 î.Hr.), prietenul și doctorul împăratului Augustus. A scris o 
carte Despre turbare și alta Despre longevitate. 

"5 Înţelepciunea lui Isus Sirah 3, 33. 

Dumnezeu; și astfel amestecul acestora două, al apei și al vinului, 
ajută sănătăţii, căci viața constă din ceea ce este necesar și din ceea 
ce este folositor. 

24. Trebuie deci amestecat cât mai mult cu putinţă ceea ce este 
necesar, adică apa, cu ceea ce este folositor. 

Din pricina vinului luat fără măsură limba se împiedică, buzele 
se moleșesc, ochii se schimbă, ca și cum vederea ar fi înecată de 
mulțimea umezelii. Cei ameţiți de băutură sunt siliți să mintă; 
socotesc că totul se învârte în jurul lor și nu mai pot număra lucru- 
rile din depărtare. 

„Mi se pare că văd doi sori'”*€, 

spunea bătrânul teban care era beat'7. Căci ochii, mișcați 
necontenit de căldura vinului, văd multiplicată imaginea unui sin- 
gur obiect. Beţivul nu deosebește dacă i se mișcă vederea sau dacă 
se mișcă obiectul; în ambele cazuri vederea are aceeași senzație; 
căci, din pricina tulburării produse de vin, ea nu poate percepe 
exact obiectele. Mersul beţivului este tremurat, ca și cum ar fi pur- 
tat de un șuvoi de apă; apoi se pornesc sughițurile, vărsăturile și 
nebuniile. Și, după cum spune tragedia: 

„Orice om beat 

E biruit de mânie și lipsit de minte. 

Îi place ca limba să spună multe în zadar 

Și să audă fără de voie cele ce de voie le-a grăit rău'”»8. 

Dar și înainte de apariţia tragediei Înţelepciunea striga: „Vinul 
băut fără măsură prisosește de sfadă și de toate căderile”"?. 

25. De aceea cei mai mulți spun că timpul băutului trebuie să 
fie timp de odihnă și să amâni pentru a doua zi dimineață treburile 
serioase. Eu însă cer ca mai ales atunci, în timpul băutului, să ai 
comesean rațiunea, care să disciplineze beţia, pentru ca nu cumva 
banchetul să se transforme în beţie. Așa cum niciun om cu mintea 
sănătoasă n-ar vrea să-și închidă ochii înainte de a merge la cul- 
care, tot așa nimeni n-ar vrea ca la un banchet să nu-i fie prezentă 
rațiunea și nici n-ar socoti că e bine să-și adoarmă rațiunea când are 
de lucru. Rațiunea nu-și poate părăsi vreodată îndatoririle ei; nici 
chiar când dormim; de aceea, chiar în somn, trebuie să o chemăm. 


"5 EURIPIDE, Bacantele, 918. 

"7 Penteu, regele Tebei. 

"8 SOFOCLE, fragm. incert 843, TGF. 
"9 Înţelepciunea lui Isus Sirah 3, 34. 

Căci Înţelepciunea e ştiinţa desăvârșită a lucrurilor dumnezeiești 
și omenești, cuprinzând totul; iar în măsura în care veghează asu- 
pra turmei omenești, e arta de a trăi și, ca atare, e alături de noi 
întreaga noastră viaţă, îndeplinindu-și lucrarea ei, adică aceea de a 
ne face viaţa fericită. Dar nefericiţii care izgonesc cumpătarea de la 
banchete socotesc viaţă fericită dezordinea de la petreceri; pentru 
ei viața nu-i altceva decât chef, beţie, baie, vin neamestecat cu apă, 
oală de noapte, lene, băutură. 

26. Îi poţi vedea pe unii dintre ei pe jumătate beţi; nu se pot 
ține pe picioare; au în jurul gâtului coroane ca urnele funerare; se 
stropesc cu vin între ei, urându-și sănătate. Poţi vedea pe alţii, beţi 
turtă, murdari, palizi, cu faţa gălbejită, care peste beţia de ieri mai 
toarnă iarăși o altă beţie, de cum se face ziuă. 

Bine ar fi, o prieteni, bine ar fi dacă noi, cunoscând, chiar și 
de departe, chipul acesta de om vrednic de batjocură și de plâns în 
același timp, ne-am alcătui nouă înșine un chip mai bun, de teamă 
ca nu cumva să ne facem și noi de râs şi să ajungem altora un ast- 
fel de spectacol! Foarte bine s-a spus: „Cuptorul probează ascuţișul 
sabiei prin călire, iar vinul inima trufașilor prin beţie”. Beţia” 
este folosirea multă a vinului curat; îmbătarea'2 este neorânduiala 
la care ajungi din pricina băutului; bubuitul capului: este starea 
proastă și greața pe care le ai de pe urma beţiei; numele îi vine de la 
expresia „a lovi capul”. 

27. Dumnezeiasca Înţelepciune, căutând să îi facă pe fiii Săi să 
simtă dezgust pentru acest fel de viaţă - dacă trebuie să o numim 
„viaţă” — trândavă, mișcată de plăceri și cu mare admiraţie pentru 
beţie, le poruncește: „Nu fiți băutori de vin, nu vă lungiţi la sfaturi 
și la cumpărături de carne; căci tot beţivul și desfrânatul va sărăci 
și tot somnorosul se va îmbrăca cu zdrenţe”'5. 

„Somnorosul” este orice om care nu-i cu luare-aminte la 
Înţelepciune, ci se afundă din cauza beţiei în somn. Înţelepciunea 
spune că bețivul se va îmbrăca în zdrenţe; din pricina beţiei va fi 
făcut de rușine în faţa celor care îl privesc. Ca nişte ferestre ale 


2 Înţelepciunea lui Isus Sirah 3, 30. 
' ME0N, în original. 

“2 Jlapowwvia, în original. 

3 Kpaurrdân, în original. 

4 TO xă&pa 1răAiew, în original. 

'5 Pildele 23, 20-21. 

păcătosului sunt zdrențele țesăturii trupului lui, pricinuite de iubi- 
rea de plăceri; prin aceste ferestre se poate vedea rușinea lăuntrică 
a sufletului lui, adică păcatul, din pricina căruia nu se va putea 
mântui cu ușurință țesătura trupului său, sfâșiată din toate părțile 
și putrezită din pricina multelor sale pofte; această țesătură îl taie 
de la mântuire. lar [Scriptura] adaugă, avertizând: „Al cui e gea- 
mătul? Al cui vacarmul? A cui gâlceava? Ale cui vorbele urâte? 
Ale cui rănile fără noimă?”'% Uitaţi-vă la iubitorul de vin: cu toate 
hainele zdrențuite, disprețuindu-și raţiunea, dar dedându-se cu 
îngăduinţă beţiei, săvârșind tot ce l-a prevenit Scriptura. lar la acest 
avertisment mai adaugă: „Ai cui sunt ochii vineţii? Oare nu ai ace- 
lora care zăbovesc la vin? Oare nu ai acelora care pândesc unde 
se fac ospeţe?”7 lată cum Înţelepciunea ne arată că, prin ochii lui 
vineţii, iubitorul de vin e deja mort cu raţiunea - căci acesta e un 
semn ce se poate observa la morţi -, mort faţă de Domnul, fiindcă 
uitarea a ceea ce îndreaptă către viața cea adevărată duce la pieire. 

28. Pe bună dreptate Pedagogul, Care Se îngrijește de mân- 
tuirea noastră, ne poruncește cu foarte multă tărie, zicând: „Nu 
beţi vin ca să vă îmbătaţi”"%. „Dar de ce?, mă vei întreba. „Fiindcă 
atunci”, răspunde Înţelepciunea, „gura ta va grăi lucrurile necinstei, 
vei sta ca în inima mării și ca un cârmaci într-o mare furtună”. 

Din aceste cuvinte ale Scripturii a luat și poezia'* lucruri folo- 
sitoare, zicând: „Vinul, care are putere egală cu focul, 

Când intră în bărbați îi tulbură, așa cum fac cu marea Libiei 

Vântul de nord și vântul de sud; pe toate cele ascunse 

Le destăinuie, vorbește-n dodii; 

Vinul e laţ pentru beţivi, 

Vinul, înșelător al sufletului”: și celelalte. 

Vedeţi primejdia naufragiului? Inima se afundă în valurile exce- 
sului de băutură; iar multa îmbătare se aseamănă cu ameninţarea 
mării. Trupul e scufundat în vin ca o corabie în mare, în adâncul 
neorânduielii și acoperit de valurile vinului; iar cârmaciul, mintea 


5 Pildele 23, 29. 

»7 Pildele 23, 29-30. 

8 Tobit:A4515: 

' Pildele 23, 33-34. 

55 Adică poezia greacă. 

': Primele trei versuri sunt ale lui Eratostene, fragm. 33, în: Eratosthenis carminum 
reliquiae, ed. Eduard Hiller, Leipzig, 1872; restul dintr-un poet necunoscut. 

omului, e purtat încoace și încolo de valul cumplitei beții. Rămas 
pe mare, este ameţit de întunericul furtunii; nu mai ajunge la lima- 
nul adevărului și, căzând între stâncile ascunse sub apă și izbin- 
du-se de ele, piere din pricina plăcerilor. 

29. Pe bună dreptate poruncește apostolul: „Nu vă îmbătaţi cu 
vin, în careeste destrăbălare”%, sugerând voalat prin „destrăbălare”3 
pierderea mântuirii: din cauza beţiei. Chiar dacă Domnul, lucră- 
torului Legii coborât din Adam%, a prefăcut la nuntă apa în vin“, 
asta nu înseamnă că a îngăduit beţia, ci că a dat viață minţii slabe 
precum este apa; umplând întreaga lume cu sângele viței de vie, El 
i-a oferit evlaviei acea băutură a Adevărului, amestec al Legii celei 
vechi și Cuvântului celui nou, ca să plinească vremurile propovă- 
duite mai înainte. Așadar, Scriptura a denumit „vin” simbolul tainic 
al sfântului Sânge, însă a respins impuritățile din vin, arătând că 
„nerușinat e vinul și lipsită de măsură beţia”. 

Dreapta judecată socotește că e bine ca aceia care simt cu 
ușurință frigul iarna să bea vin, din pricina frigului; în altă vreme 
însă vinul trebuie consumat numai pentru vindecarea durerilor de 
stomac. Așa cum nu mănânci când nu ţi-e foame, tot așa și cu bău- 
tura: trebuie să bei numai când ţi-e sete; dar să fii cu mare luare-a- 
minte să nu aluneci; căci băutul vinului fără socoteală te duce la 
cădere. Numai făcând așa sufletul nostru poate rămâne curat, tare 
și luminos. „Rază de lumină este sufletul tare; este foarte înțelept 
și foarte bun" Fiind așa, sufletul ajunge capabil de contemplaţie, 
pentru că nu este umezit de duhorile care ies, asemenea norului, 
din vin și nici nu ajunge trupesc. 

30. Nu trebuie, așadar, să ne interesăm de vinul de Chios, 
dacă lipsește, nici de vinul de Ariusia'*, dacă nu este. Setea este 
senzația unei lipse și caută un ajutor potrivit pentru împlinirea 
acestei lipse. Nu caută însă o băutură care să te înnebunească. 


'» Efeseni 5, 18. 

3” Aouria, în original. 

:4 TO &owoTov, în original. 

5 Unii filologi (Stâhlin, de pildă) presupun, din cauza obscurităţii pasajului, că aici textul 
ar putea fi corupt. 

5% Cf. loan 2, 1-u. 

57 Pildele 20, 1. 

25 HERACLIT, fragm. u8, ed. Diels. 

59 Chios, insulă grecească în Marea Egee. 

" Ariusia, regiune în insula Chios. 

Transporturile de vin de peste mări sunt dovada unei dorințe 
nesăbuite, a unui suflet înnebunit de pofte, chiar înainte de a fi 
beat. Vinul de Thassos are miros parfumat, vinul de L.esbos are 
aromă, vinul din Creta e dulce, vinul din Siracuza este încântător, 
vinul de Mendes" din Egipt, vinul din insula Naxos și alt vin din 
pământul Italiei au buchet. Există multe astfel de nume. Pentru 
un comesean cumpătat există un singur vin, pentru că este din via 
unui singur Dumnezeu. Pentru ce nu este de ajuns vinul din ţară 
ca să satisfacă pofta? Poate mai vor să aducă și apă din alte părți, 
aşa cum împărații cei nebuni aduceau apă din fluviul Hoaspis. 
Acesta este un fluviu din India, a cărui apă este foarte bună de 
băut. Împărații aceia aduceau cu ei apa, așa cum își aduceau și 
prietenii. Dar Duhul Sfânt îi socotește nefericiţi pe bogaţii care se 
desfată cu vinurile, acolo unde, prin prorocul Amos, spune: „Cei 
care beau vin strecurat și dorm pe paturi de fildeș” și toate câte 
le-a adăugat spre mustrarea lor. 

31. Trebuie să avem grijă mai ales de buna-cuviinţă. Mitul 
spune că zeița Atena, orice ar fi fost ea, purtând grijă de propria 
podoabă, arunca flautele, deși îi plăceau, din pricină că-i urâţeau 
faţa. Trebuie deci să bem păstrându-ne faţa liniștită. Să nu turnăm 
în noi până pe săturate, să nu silim ochii să se schimonosească din 
pricina băuturii, să nu dăm pe gât tot paharul din pricina neîn- 
frânării, să nu ni se prelingă vinul pe bărbie sau să ni se verse pe 
haine, bându-l dintr-o dată, ca și cum ne-am spăla feţele în pahare. 
E urât zgomotul vinului pe care îl torni în gură, însoţit de aerul 
pe care-l respiri; pare că ai turna apă într-un vas de lut; căci gâtul 
sună din pricina înghiţiturii repezi. Beţia este o priveliște urâtă și 
necuviincioasă a desfrânării; mai este și o treabă vătămătoare pen- 
tru cel care o face. Nu te grăbi să te vatămi, o omule! Nimeni nu-ți 
răpește băutura din fața ta. Ţi s-a dat și te așteaptă. Nu te strădui 
să-ți spargi stomacul, înghițind vinul cu gura plină. Setea ţi se 
potolește și dacă bei mai încet. Dacă bei cu bună-cuviinţă, atunci 
și băutura se împarte în trupul tău cu bună-cuviinţă. Căci timpul 
nu-ți răpește băutura, pe care neînfrânarea te face s-o răpești mai 
dinainte. Zice Scriptura: „La vin nu te face viteaz, căci pe mulţi i-a 
pierdut vinul”"8. 


+ Mendes, oraș în delta Nilului. 
"4 Amos 6, 4,6. 
“3 Înţelepciunea lui Isus Sirah 3, 29. 

32. „Sciţii, celții, liberii și tracii obișnuiesc să bea vin mult, să 
se îmbete, pentru că toate aceste neamuri sunt neamuri război- 
nice și socotesc băutul o ocupaţie frumoasă și fericită." Dar noi, 
care suntem un neam pașnic, atunci când stăm la masă, mâncăm 
ca să ne bucurăm, nu să ne insultăm; noi bem cu mintea trează, 
făcându-ne unul altuia urări de sănătate, ca să arătăm că suntem în 
legături foarte strânse cu Cel al cărui nume îl purtăm. 

Cum socotiți că a băut Domnul, când S-a făcut om pentru 
noi? S-a purtat oare așa de nerușinat ca noi? Nu S-a purtat oare 
cu bună-cuviinţă? Nu cu judecată? Știți bine doar că și Ela băut 
vin! Căci era şi El om. A binecuvântat vinul și a spus: „Luaţi, beţi, 
acesta este sângele Meu” — căci sângele viței de vie este în chip 
simbolic Cuvântul -, „care pentru mulți se varsă spre iertarea 
păcatelor”'5. Cuvântul este fântâna sfântă a bucuriei. Cel care bea 
trebuie să fie cumpătat. Domnul ne-a arătat lămurit acest lucru 
prin cele ce ne-a învăţat în timpul când a stat El la masă. Nu ne-a 
învăţat să ne îmbătăm. Că era vin ce a binecuvântat, a arătat-o 
iarăși spunând ucenicilor: „Nu voi mai bea din rodul acestei vițe 
de vie până nu-l voi bea cu voi în Împărăția Tatălui Meu”. Că 
era vin ce a băut Domnul, o spune El despre El Însuși atunci când 
a mustrat învârtoșarea inimii iudeilor: „A venit”, spune EI, „Fiul 
Omului și spun: «lată om mâncăcios și băutor de vin, prietenul 
vameșilor»"77. Acest fapt să le fie dat ca exemplu celor care se 
numesc „encratiţi”48, 


"4 PLATON, Legile, |, 637 D-E. 

5 Matei 26, 28. 

5 Matei 26, 29; Marcu 14, 25. 

17 Matei u, 19; Luca 7, 34. 

3 Emcratismul (de la Eyxpăârera - „înfrânare”) este o formă de ascetism extrem, cu o 
destul de largă răspândire în Biserica antică, respingând, în general, materia și lucrurile 
create (cf. 1 Timotei 4, 1-5; 1 Corinteni 7). Encratismul, marcat de un pregnant spirit esha- 
tologic, condamna căsătoria, consumul vinului și propovăduia o asceză extremă. Potrivit 
Sfântului Irineu de Lyon, aceste tendințe și-au găsit ideologul în Taţian Asirianul, „patri- 
arhul encratiţilor” (Împotriva ereziilor, 1, 28, 1). Encratiţii au existat și în veacurile urmă- 
toare, dar, deși au dispărut ca mișcare, ideile lor se pot întâlni adeseori în aceste secole, 
subzistând până astăzi. lată condamnarea lor de către canonul 51 apostolic: „Dacă un 
episcop sau un preot sau oricine din catalogul celor sfinţiţi s-ar abţine de la nuntă și carne 
şi vin nu din pricina ascezei, ci din cauza scârbei, uitând că toate «sunt foarte bune» și că 
Dumnezeu l-a creat pe om «bărbat și femeie», ci, rostind blasfemii, ar ponegri făptura lui 
Dumnezeu, sau să se îndrepte, sau să fie caterisit. Și să fie de tot îndepărtat din Biserică. 
În același fel și laicul” (traducerea noastră). (n.red.) 


174 CLEMENT ALEXANDRINUL 


33. Cât despre femei, acestea, căutând eleganța, nu beau din 
pahare largi, ca să nu-și lăbărţeze buzele deschizând tare gura. De 
aceea ele beau din alabastru strâmt la gură, dar în mod lipsit de 
eleganţă; își pleacă pe spate capul și-și dezgolesc gâtul, după păre- 
rea mea fără cuviință; își întind gâtlejul când înghit băutura, dez- 
golind tot ce pot în fața comesenilor; scot pe gât râgâieli ca bărbaţii 
sau, mai bine zis, ca sclavii; duc o viață de desfrâu și ajung, niște 
molatice. Niciunui bărbat cu judecată nu-i este potrivit să bea cu 
zgomot, cu atât mai mult unei femei, care, conștientă de ceea ce 
este, își poate da seama că o astfel de purtare îi aduce numai rușine. 

„Urgie mare este femeia beată”, spune Scriptura, ca și cum 
ar fi [un semn] de mânie a lui Dumnezeu femeia pusă pe băutură. 
Pentru ce? „Pentru că nu-și acoperă rușinea ei'"5, spune mai departe 
Scriptura. Da, femeia este târâtă repede spre desfrâu, chiar dacă 
își lasă numai pentru o clipă voia dusă de plăcere. Nu le oprim pe 
femei să bea din alabastru, dar le oprim să bea numai din ele, pen- 
tru că asta este o fanfaronadă. Le sfătuim să se folosească la întâm- 
plare de orice altceva, ca să le tăiem, de departe și de la început, 
alunecarea spre pofte. Trebuie potolită în liniște ridicarea aerului 
din stomac care duce la râgâială. În niciun chip nu trebuie îngăduit 
femeilor să se dezgolească sau să-și arate ceva din trupul lor, ca să 
nu păcătuiască nici bărbaţii, nici femeile: bărbaţii, pentru că sunt 
aţâţaţi să privească, iar femeile, pentru că vor să atragă privirile 
bărbaţilor asupra lor. Trebuie să ne purtăm totdeauna cu cuviinţă, 
ca și cum Domnul ar fi de față, ca nu cumva apostolul, supărân- 
du-se, să ne spună și nouă ca și corintenilor: „Când vă adunaţi, nu 
se poate mânca cina Domnului ">. 

34. Mi se pare că steaua numită de astrologi „Akephalos">, 
care este clasată înaintea stelei rătăcitoare și care stă cu capul ple- 
cat pe piept, îi reprezintă pe cei mâncăcioși, dedaţi plăcerilor și gata 
spre beţie. Căci acestor oameni mintea nu le stă în cap, ci în pân- 
tece, pentru că le este robită patimilor, poftei și mâniei. Așa cum 
lui Elpenor'* i s-au sfărâmat vertebrele+ când a căzut din pricina 


“9 Înţelepciunea lui Isus Sirah 26, 9. 

50 Înţelepciunea lui Isus Sirah 26, 9. 

511 Corinteni 1, 20. 

'» Această constelație este așezată între Berbec și Vărsător. 

“5 Elpenor, unul dintre însoțitorii lui Ulise. S-a îmbătat și, adormind pe acoperișul unei 
case, a căzut jos. 

'54 Cf. HOMER, Odiseea, X, 560. 

beţiei, tot așa și creierul acestora, ameţit de beţie, cade în ficat și în 
inimă, adică în plăcere și în mânie's, cădere mai mare decât căderea 
lui Hefaistos, despre care vorbesc poeţii, când Zeus l-a aruncat din 
cer pe pământ. „Truda nesomnului”, spune Scriptura, „vărsăturile 
și durerile de stomac sunt cu omul nesățios". Pentru aceasta s-a 
scris în Scriptură despre îmbătarea lui Noes5, ca să ne păzim mai 
ales de beţie. Prin Noe se arată în Scriptură o pildă vădită de cădere, 
iar cei care au acoperit rușinea beţiei au fost lăudaţi de Domnul. 
Scriptura, cuprinzându-le foarte pe scurt, într-un cuvânt, pe toate, 
zice: „Omului educat îi este de ajuns puţin vin; și se va odihni în 
patul său”. 


55 După cei vechi, ficatul și inima erau sediile plăcerii și, respectiv, mâniei. 
5 HOMER, Iliada, |, 590-593. 

'57 Înţelepciunea lui Isus Sirah ai, 23. 

'58 Cf. Facerea 9, 21. 

59 Cf. Facerea 9, 23-26. 

'% Înţelepciunea lui Isus Sirah 31, 21. 

CAPITOLUL AL III-LEA 


Nu trebuie să ne străduim să avem obiecte luxoase 


35. Folosirea cupelor din argint și aur și încrustate cu pietre 
prețioase e nepotrivită, doar o înșelare a ochilor. Dacă torni în ele o 
băutură caldă, nu poți pune mâna pe cupe, fiindcă se încălzesc și te 
ard; iar dacă torni în ele o băutură rece, atunci materialul din care 
sunt făcute cupele transmite băuturii însușirea lui; este vătămător 
băutul în acest lux. 

Să dispară deci cupele tericleene'“, cupele antigonide'&, canta- 
rele's, cupele în formă de scoică și alte nenumărate forme de cupe; 
vasele pentru răcit vinul și, pe lângă ele, vasele pentru turnat vinul 
în cupe! Pe scurt, „aurul și argintul, fie că este la particulari, fie 
că este la stat, sunt bunuri invidiate"'%. Aceste bunuri depășesc 
trebuința, se dobândesc rar, se păstrează cu greutate și nu-i potrivit 
să te folosești de ele. Da, mai e apoi și arta rafinată a cizelurilor de 
pe vasele de sticlă, care, prin meșteșugul cu care sunt lucrate, se 
sparg și mai ușor - slavă deșartă și aceasta —, încât ţi-e teamă să bei 
din ele. Ei bine, arta cu care sunt făcute te învaţă să nu pui mâna pe 
ele. Vin apoi obiectele făcute din argint: paturi de odihnă, lighene, 
sosiere, farfurii, cești mari rotunde fără toartă; pe lângă acestea, 
vase de argint și de aur, unele pentru aducerea mâncării la masă, 
altele pentru alte treburi, de care mă și rușinez să vorbesc; mese 
cu trei picioare din lemn de cedru, care se rup ușor, din lemn par- 
fumat, din abanos și din fildeș; paturi lucrate cu artă, cu picioare 
de argint și placate cu fildeș; uși mari împodobite cu ţinte de aur 
și cu carapace de broască țestoasă; cuverturi vopsite cu purpură și 
cu alte vopsele greu de găsit. Toate acestea sunt mărturii ale unei 
vieţi de lux lipsite de gust, lucruri de prisos, care aduc cu ele invidia 
și lenea. Toate trebuie părăsite, fiindcă nu merită să te ostenești 


'% Cupele tericleene - de la numele inventatorului lor, Thericles din Corint (sec. al V-lea 
î.Hr.) - erau făcute din pământ, cu un lustru negru, imitând metalul. 

'* Cupe numite astfel după numele unuia dintre regii dinastiei macedonene. 

'% Cupe de băut prevăzute cu două toarte mari, 

'5 PLATON, Legile, XII, 955 E. 

pentru ele. Căci „vremea este scurtă”, după cum spune aposto- 
lul. Rămâne deci să nu ne împodobim, ca să nu ne facem de râs ca 
unele femei care se arată la procesiunile publice împodobite pe din 
afară minunat, dar pe dinăuntru sunt pline de jale. 

36. Apostolul, pentru a lămuri și mai bine lucrul acesta, a adă- 
ugat: „Deci cei care au femei să fie ca și cum n-ar avea, iar cei care 
cumpără, ca și cum n-ar stăpâni'%. Dacă s-au spus aceste cuvinte 
[chiar și] despre căsătorie, despre care Dumnezeu a zis: „Înmulţi- 
ți-vă”9, în ce fel credeţi că ar trebui izgonită, cu autoritatea 
Domnului, lipsa de gusta luxului? Deaceea și spune Domnul: „Vinde 
cele ce ai și dă-le săracilor și vino și urmează Mie!':* Urmează-L 
pe Dumnezeu, fără mândrie, fără strălucire trecătoare, având cu 
tine ceea ce este al tău, binele care nu-ţi poate fi luat, credința în 
Dumnezeu, mărturisirea în Cel care a pătimit, facerile de bine față 
de oameni, averea cea mai prețioasă. ÎI aprob și pe Platon, care, pe 
bună dreptate, legiuiește că nu trebuie să te străduiești să ai bogăţie, 
nici argint, nici aur'%*, dar nici unelte nefolositoare, care nu sunt 
de neapărată trebuință, ori în exces!7. Să ai unelte potrivite pen- 
tru multe treburi, iar multa bogăţie să fie înlăturată. Și este foarte 
nimerit ce spune undeva dumnezeiasca Scriptură, adresându-se 
egoiștilor și îngâmfaţilor: „Unde sunt căpeteniile neamurilor și stă- 
pânitorii fiarelor de pe pământ, cei care se joacă cu păsările cerului, 
cei care strâng argint și aur, cei în care au avut încredere oamenii 
și a căror avere nu are sfârșit, cei care meșteșugesc argintul și aurul 
și se îngrijesc de el? Nu se mai găsesc lucrurile lor, au dispărut și în 
iad s-au coborât”"7. Aceasta e răsplata pentru [luxul] de prost gust! 

37. Dacă pentru lucrarea pământului avem nevoie de sapă și 
de plug și nimeni nu-și va face hârleț de argint și nici sapă de aur, 
ci ne folosim pentru lucrarea pământului de un material potri- 
vit pentru lucru, nu de un material scump, ce te împiedică să ai 
același gând și față de uneltele și vasele din casă, când și pe ele le 
faci cu același scop? Măsura lor să fie folosul, nu prețul scump al 


'% 1 Corinteni 7, 29. 

% 7 Corinteni 7, 20, 30. 

'67 Facerea 1, 28. 

'58 Matei 19, 21; Marcu 10, 21; Luca 18, 22. 
'% Cf. PLATON, Legile, VII, 8on B. 

”» Cf PLATON, Legile, VII, 746 E. 

” Baruh 3, 16-19. 

materialului. Ce? Spune-mi, te rog, oare cuțitul de bucătărie nu 
taie dacă nu are mânerul garnisit cu ţinte de argint sau nu-i făcut 
din fildeș? Sau pentru împărţirea cărnii trebuie să ne făurim cuțit 
din fier adus din India, ca și cum ar fi nevoie să chemăm un aliat? 
Ce? Dacă ligheanul este făcut din lut, nu va primi apa pentru spă- 
latul mâinilor, iar ligheanul de picioare nu va primi apa pentru 
spălatul picioarelor? Se va indigna oare masa cu picioare de aba- 
nos că nu-i tratată cum trebuie pentru că s-a pus pe ea pâine de 
câţiva oboli? Sau sfeșnicul nu va fi în slujba luminii pentru că-i 
opera unui olar, și nu a unui giuvaergiu? După părerea mea, nu te 
odihnești mai prost pe un simplu pat de odihnă decât pe un pat de 
fildeș. E întru totul de ajuns să-ți așterni sub tine o blană groasă, 
ca să nu ai nevoie de așternuturi din purpură și din ţesături staco- 
jii. Şi iată totuși că, din pricina prostiei unui lux plin de păcate, se 
condamnă simplitatea! 

38. Priviţi cât este de mare rătăcirea, cât este de mare nebunia! 
Domnul a mâncat dintr-un simplu blid:? și i-a așezat pe ucenicii 
Săi jos pe iarbă'%; a spălat picioarele ucenicilor Săi, încins cu un 
ștergari7!. Netrufașul Dumnezeu și Domnul universului n-a adus 
din cer un lighean de argint ca să le spele picioarele! Samaritencei 
care a scos apă din fântână i-a cerut să bea apă dintr-un vas de lut; 
n-a căutat aur împărătesc, ci ne-a învățat să ne potolim cu simpli- 
tate setea. Domnul punea ca scop al vieţii folosul, nu disprețuirea 
binelui. Domnul a mâncat și a băut la ospeţe, dar n-a scormonit 
minele pământului, nu S-a folosit de vase de argint și de aur, adică 
de venin, și nici de mobile din lemn aromat, materiale ce arată 
mândria celor care se folosesc de ele. 

În general, mâncarea, îmbrăcămintea, vasele și, ca să spun pe 
scurt, toate celelalte unelte din casă trebuie să fie potrivite cu felul 
de viaţă al creștinului, potrivite cât mai mult cu putinţă cu per- 
soana, vârsta, ocupaţia și timpul. De vreme ce suntem slugile unui 
singur Dumnezeu, și proprietăţile noastre și cele ce se află pe ele 
trebuie să se arate ca simboluri ale unei singure vieţi bune. Orice 
om cu credință neîndoielnică și trai neprefăcut arată că toate fap- 
tele lui sunt conforme unei singure dispoziţii sufletești. 


'72 Cf. Matei 26, 23; Marcu 14, 20. 

'3 Cf. Matei 14, 19; Marcu 6, 39; loan 6,10. 
14 Cf. loan 13, 4-5. 

"5 Cf. Ioan 4, 7. 

Avem cuvinte de laudă pentru bunurile pe care le dobândim 
fără greutate și le folosim cu ușurință; pentru bunurile pe care le 
păstrăm ușor și din care cu ușurință le facem și altora parte. Cele 
folositoare sunt mai bune; însă mai bune sunt cele ieftine decât 
cele scumpe. În general vorbind, bogăția care nu-i bine chiverni- 
sită este o acropolă a răutăţii; mulți oameni, uitându-se cu mare 
poftă la ea, nu vor intra niciodată în Împărăţia cerurilor”, pentru 
că sunt bolnavi după cele lumești și trăiesc îngâmfaţi din pricina 
desfătărilor. 

39. Cei care se străduiesc să dobândească mântuirea trebuie 
să știe mai dinainte că ne putem folosi de toată averea noastră, dar 
să ne folosim de ea cu măsură; cele ce ne sunt de folos le putem 
satisface cu puţine lucruri. Nebuni sunt cei care, doar de dragul 
lăcomiei, se bucură de lucrurile scumpe și de preț. Scriptura spune: 
„Cel ce strânge simbria și-a adunat-o într-o pungă găurită”7. Acesta 
e cel care adună și închide grâul și-l vede cum se împuţinează; cel 
care n-a dat nimănui. E ceva de batjocură, vrednic de râs nestăpâ- 
nit ca bărbaţii să poarte cu ei vase de necinste din argint și oale de 
noapte făcute din piatră albă străvezie, ca și cum ar duce împreună 
cu ei sfetnici, iar femeile bogate, dar fără cap, să își facă din aur 
vasele necinstei, ca și cum n-ar putea să își golească măruntaiele 
fără să se mândrească. Aș vrea ca bogaţii să socotească toată viața 
aurul ca demn numai pentru excremente'. 

Numai că, iată, culmea viciului se vădește a fi tocmai iubirea 
de argint, cea despre care apostolul zice că e rădăcina tuturor rele- 
lor, „pe care poftind-o unii, au rătăcit de la credinţă și s-au străpuns 
cu multe dureri”. Dar bogăția cea mai de preţ aceasta este: sărăcia 
poftelor, iar adevărata nobleţe: nu să te mândrești cu bogăţia, ci 
s-o disprețuiești! Dimpotrivă, a te lăuda cu uneltele este cu totul 
rușinos. Căci nu e drept să îți pui râvna în lucrurile pe care ori- 
cine le poate cumpăra și de la piață, câtă vreme înțelepciunea nu 
se cumpără cu monezi pământești și nici în piaţă, ci în cer, cu o 
monedă dreaptă: Cuvântul cel nemuritor, aurul cel împărătesc. 


"6 Cf. Matei 19, 23; Marcu 10, 23; Luca 18, 24. 
7 Agheu 1, 6. 

'%8 Cf. Filipeni 3, 8. 

"9 1 Timotei 6, 10. 

CAPITOLUL AL IV-LEA 


Cum trebuie să ne purtăm la ospețe 


40. Departe să fie chefurile de sărbătoarea Cuvântului pe 
care o avem! Departe să fie și deșartele petreceri nocturne, 
pline de beţie! Căci chefuirea nu-i decât o agitaţie în beţie, o 
improvizație ce provine din zbuciumul erotic. Erotismul și beţia, 
patimi fără judecată, să stea departe de corul viețuirii noas- 
tre. Chefurile sunt prilej de beţie comună; serbările nocturne, 
cu băutură, te cheamă să te îmbeţi, te aţâţă la desfrâu, te fac 
îndrăzneț, nerușinat. La aceste petreceri de noapte, în zgomo- 
tul flautelor, al instrumentelor cu coarde, al cântecelor, al dan- 
surilor și al castanietelor egiptene, toată lumea se frământă în 
învălmășeală, cu necuviinţă și cu lipsă de bună creștere; chimva- 
lele și timpanele răsună; instrumentele muzicale înșelătoare te 
asurzesc. După părerea mea, un ospăț ca acesta devine negreșit 
un spectacol al beţiei. Apostolul ne cere: „Să lepădăm lucrurile 
întunericului, să ne îmbrăcăm cu armele luminii, să umblăm 
cuviincios ca ziua”, să nu ne petrecem timpul „în ospeţe și beții, 
în desfrânări și fapte de rușine”:8. 

41. Fluierul să le fie lăsat păstorilor, iar flautul oamenilor 
superstițioși, care se grăbesc spre închinarea de idoli! Într-adevăr, 
trebuie îndepărtate aceste instrumente muzicale de la ospăţul cel 
cumpătat; ele se potrivesc mai bine fiarelor decât oamenilor, iar 
dintre oameni, celor mai lipsiţi de judecată. Am auzit că pe căpri- 
oare le atrage sunetul fluierelor; cu melodia aceasta sunt duse 
de vânători spre laţurile de vânătoare. lar atunci când se împre- 
unează iepele, li se cântă din flaut o melodie, un fel de cântec 
nupțial, pe care muzicanțţii l-au numit „hipotor”*. 

Într-un cuvânt, trebuie să îndepărtăm cu totul orice privire 
desfrânată și orice cuvânt desfrânat; și, ca să spun pe scurt, să 
îndepărtăm orice simţire rușinoasă de neînfrânare, căci această 
simţire este cu adevărat nesimţire; să ne ferim de orice plăcere 


'% Romani 13, 12-13. 
'*% Hipotor, melodie pentru împerecherea iepelor. 

care, prin ochi și prin urechi, ne gâdilă și ne moleșește sufle- 
tele. Feluritele farmece ale melodiilor sfâșietoare și ale ritmurilor 
pline de jale ale muzicii cariene'* strică purtările oamenilor prin 
muzica lor desfrânată și înșelătoare și îi târăsc spre patimi. 

Duhul, despărțind slujba cea dumnezeiască de chefuri, cântă: 
„Lăudaţi-L pe EI în glas de trâmbiţă”:&, căci în glas de trâmbiţă va 
învia pe morţi. „Lăudaţi-L pe El în psaltire"'%, pentru că limba este 
psaltirea Domnului. „Și în alăută lăudaţi-L pe El." Prin „alăută” 
să înţelegi gura, pe care Duhul o face să vibreze ca printr-un plec- 
tru. „În timpane și în horă lăudaţi-L pe EL”% Prin sunetul pe care-l 
scoate pielea timpanului, Duhul arată Biserica meditând la învie- 
rea trupului. „În strune și organe lăudaţi-L pe E1”% Duhul spune că 
trupul nostru este un organ muzical, iar nervii trupului sunt strune, 
prin care trupul a primit o tensiune armonioasă și scoate sunete 
omenești când este atins de Duhul. „Lăudaţi-L pe EI în chimvale 
răsunătoare”'5 Duhul spune că limba este chimval care răsună prin 
lovirea buzelor. 

42. De aceea Duhul a strigat către omenire: „loată suflarea 
să laude pe Domnul”'%, pentru că Dumnezeu ocrotește întreaga 
suflare pe care a făcut-o. Omul este, cu adevărat, un instrument 
muzical de pace. Pe alte instrumente, de le vei cerceta, le vei găsi 
sau instrumente muzicale de război, sau care aprind pofta, ațâță 
dragostea, sau înverșunează mânia. În războaiele lor, tirenienii 
se folosesc de trâmbiță, arcadienii de fluier, sicilienii de harpă, 
cretanii de liră, lacedemonienii de flaut, tracii de corn, egipte- 
nii de timpan, iar arabii de chimval. Noi ne folosim de un singur 
instrument muzical, de Cuvânt, singurul făcător de pace; cu El 
ÎL cinstim pe Dumnezeu, nu cu psaltirea cea veche, cu trâmbiță, 
timpan și flaut, de care aveau obiceiul să se folosească cei deprinși 
cu războiul și cei care disprețuiau frica de Dumnezeu la serbările 
lor, pentru ca, prin ritmurile unei astfel de muzici, să le trezească 
moleșeala sufletului lor. 


'% Caria, ţară în sud-vestul Asiei Mici. 
'% Psalmul 150, 3. 
'% Psalmul 150, 3. 
'% Psalmul 150, 3. 
'8 Psalmul 150, q. 
'%7 Psalmul 150, q. 
'% Psalmul 150, 5. 
'% Psalmul 150, 6. 

43. În privința băuturii, bunele noastre simțăminte să se 
îndrepte, potrivit Legii, în două direcţii. Dacă s-a spus: „Să iubești 
pe Domnul Dumnezeu tău” și apoi: „Peaproapele tău”, atunci mai 
întâi să fie dragostea noastră față de Dumnezeu, prin mulțumiri 
și cântări de psalmi, și în doilea rând cea faţă de aproapele, prin 
convorbiri sfinte. Căci spune apostolul: „Cuvântul Domnului să 
locuiască în voi din belșug”. lar acest cuvânt se armonizează 
și se modelează după împrejurări, după persoane, după locuri. 
Acum cuvântul privește un ospăț. Căci apostolul adaugă iarăși: 
„Învăţându-vă și povăţuindu-vă în toată înțelepciunea, cu psalmi, 
cu imnuri, cu cântări duhovnicești, întru har, cântând în inima voas- 
tră lui Dumnezeu; și orice ați face cu cuvântul sau cu lucrul, toate 
să le faceţi în numele Domnului lisus, mulţumind lui Dumnezeu 
și Tatălui Lui”. Acesta e ospățul nostru cel de mulțumire. Dacă ai 
vrea să cânţi din chitară, din liră sau din gură, nu vei fi mustrat; vei 
imita pe dreptul rege al evreilor, care-l mulțumea lui Dumnezeu. 
„Bucuraţi-vă, drepţilor, în Domnul”, spune prorocia, „celor drepţi 
li se cuvine laudă; mărturisiți-vă Domnului în alăută; în psaltire 
cu zece coarde cântaţi-l Lui. Cântați Lui cântare nouă”'%. Și poate 
că psaltirea cu zece coarde revelează pe lisus-Cuvântul, Care este 
făcut cunoscut prin litera a zecea a alfabetului”. 

44. După cum este potrivit ca înainte de a mânca să binecuvân- 
tăm pe Făcătorul tuturor lucrurilor, tot așa se cuvine să-l cântăm 
psalmi și când bem, pentru că ne împărtășim din cele create de EI. 
Psalmul este o binecuvântare armonioasă și înțeleaptă. Apostolul 
a numit psalmul „cântare duhovnicească”:%. Pe lângă toate acestea, 
cuvios lucru este ca înainte de a ne duce la culcare să-l mulțumim 
lui Dumnezeu că ne-am bucurat de harul și iubirea Lui de oameni. 
Se cuvine deci ca și atunci când mergem la culcare să mergem cu 
Dumnezeu. Zice Scriptura: „Mărturisiţi-vă Lui cu cântarea buze- 
lor; căci în porunca Lui este toată bunăvoința și nu este cine să 
împuţineze mântuirea Lui'"%. Și la vechii greci, în timpul ospeţelor, 


'% Matei 22, 37-38; Marcu 12, 30-31; Luca 10, 27. 
': Coloseni 3, 16. 

' Coloseni 3, 16-17. 

'5 Psalmul 32, 1-3. 

'94 Jota (1). 

5 Efeseni 5, 19; Coloseni 3, 16. 

'% Înţelepciunea lui Isus Sirah 39, 20, 24. 

când se umpleau paharele, cântau după modelul psalmilor evreilor 
un cântec numit „scolion'”*, pe care îl cântau toți comesenii la un 
loc cu un singur glas. Erau și cazuri când acest cântec făcea încon- 
jurul mesei și fiecare cânta în parte, închinând pentru sănătate, iar 
cei cu voci mai bune cântau însoțiți de liră. 

Cântecele de amor să fie îndepărtate; cântecele noastre să fie 
cântările lui Dumnezeu. Scriptura spune: „Să laude numele Lui în 
cor, în timpan și în psaltire să-l cânte Lui!"'% Și care este corul care 
cântă, ţi-o va spune Însuși Duhul: „Lauda Lui în Biserica cuvioșilor; 
să se bucure de Împăratul lor!” Și iarăși adaugă: „Că binevoiește 
Domnul întru norodul Său'2*. Trebuie să cântăm numai cântările 
cele pline de înţelepciune și să izgonim, pentru sănătatea sufletu- 
lui nostru, cât mai departe cântecele de petrecere, care, cu flexi- 
unile melodiilor, înșală sufletele și duc la desfrânare și batjocură; 
căci la astfel de petreceri melodiile sobre și înțelepte sunt alungate 
de zburdălniciile beţiei. Să lăsăm deci armoniile colorate în seama 
ternelor beţii și muzicii pline de înflorituri a curtezanelor. 


'97 Cântec de masă pe care fiecare comesean îl cânta pe rând, ţinând în mână o ramură de 
mirt, pe care o trecea apoi vecinului său. 

'% Psalmul 149, 3. 

' Psalmul 149, 1-2. 

: Psalmul 149, 4 

CAPITOLUL AL V-LEA 


Despre râs 


45. Trebuie îndepărtați din mijlocul nostru oamenii care-i imită 
pe măscărici sau, mai bine spus, cei care imită patimile care ne fac 
de râs. Toate cuvintele izvorăsc din mintea și din purtarea noastră; 
de aceea nu e cu putinţă să iasă cuvinte care provoacă râsul decât din 
gura celor cu purtări vrednice de râs. Se potrivesc aici cuvintele: „Nu 
este pom bun care să facă roadă rea, nici pom rău care să facă roadă 
bună'=*. Cuvântul este roada sufletului. Deci, dacă trebuie înlăturați 
din mijlocul nostru măscăricii, apoi cu mult mai mult nu trebuie 
s-o facem noi pe măscăricii. Căci este cu totul nelalocul lui ca, odată 
ce ţi-e interzis să-i auzi pe măscărici, tu să fii imitatorul lor; dar cu 
mult mai nelalocul lui este să te străduiești să te faci de râs, adică 
nerușinat și ridicol. Dacă nu suferim să ne înfățișăm într-o atitudine 
ridicolă, așa cum îi vedem pe unii la procesiuni, cum vom putea suferi 
ca omul nostru lăuntric să aibă o atitudine încă și mai ridicolă? Dacă 
de bunăvoie nu ne schimbăm faţa într-o faţă ridicolă, cum vom căuta 
să ne arătăm ridicoli prin cuvintele pe care le spunem, bătându-ne 
joc de cel mai de preț din toate bunurile pe care le are omul, adică 
de cuvânt? E o batjocură să faci aceste lucruri. Nici nu merită să fie 
ascultat cuvântul măscăricilor, pentru că aceștia, chiar prin numele 
lor, îi obișnuiesc pe oameni spre fapte de rușine. Omul trebuie să fie 
plăcut la vorbă, nu un bufon. 

46. Însă și râsului trebuie să-i punem frâu. Când râzi așa cum 
trebuie, vădești bunăcuviință, dar, dacă nu râzi așa, arăţi că ești des- 
frânat. În general vorbind, nu trebuie să suprimăm toate însușirile 
firești pe care le are omul, ci, dimpotrivă, să le dăm măsura cuvenită 
și să le săvârșim la timp potrivit. Omul e înzestrat cu capacitatea de 
a râde, dar nu trebuie să râdă de orice, căci nici calul nu nechează 
totdeauna, deși e un animal înzestrat cu însușirea de a necheza. 
Noi, oamenii, pentru că suntem ființe cugetătoare, trebuie să ne 
purtăm cumpătat, destinzând în chip armonios asprimea și încor- 
darea râvnei noastre, dar nu până la dizarmonie. 


: Matei 7, 18; Luca 6, 43. 

Destinderea cuviincioasă și armonioasă a feței, ca sunetul 
armonic al unui instrument muzical, se numește „zâmbet” -— iar 
când se răspândește, se reflectă pe întreaga față - și este râsul 
oamenilor înţelepţi. În schimb, relaxarea disproporţionată a feţei 
la femei ia numele de „hlizire”; e râsul desfrânat. La bărbaţi are 
numele de „râs vulgar”; e râsul arogant al celui care face avansuri?%. 
Zice Scriptura: „Prostul, când râde, își înalță glasul; iar bărbatul pri- 
ceput abia va surâde liniștit”>5. Prin „bărbatul priceput” Scriptura 
înțelege pe omul înțelept, care stă pe o poziție contrară celui prost. 

47. Dar nu trebuie să fii nici mohorât, ci serios. Îl laud foarte 
mult pe cel care s-a arătat „zâmbind cu fața gravă'>*%, căci „râsul 
lui ar fi mai puţin ridicol'%. Râsul trebuie educat. Dacă e vorba 
de lucruri de rușine, atunci trebuie mai degrabă să roșim decât să 
zâmbim, ca să nu pară că suntem, din simpatie, de acord; iar dacă 
e vorba de lucruri triste, e potrivit să fim văzuţi triști, nu veseli. 
Prima atitudine mărturisește că judecăm omenește; a doua dă de 
bănuit că suntem cruzi. Nu trebuie să râdem necontenit, ceea ce 
ar fi o lipsă de măsură, nici în fața oamenilor bătrâni, nici a altora 
care merită să fie respectaţi, afară de cazul când și ei ar face glume 
ca să ne înveselească. Nu trebuie, de asemenea, să râdem în fața 
oricui s-ar întâmpla, nici în orice loc, nici față de toţi, nici pentru 
orice lucru. Mai cu seamă la adolescenţi și la femei râsul e un pri- 
lej de calomnii. 

48. Îi poţi izgoni pe ispititori când arăţi de departe o faţă seri- 
oasă, căci se poate ca atacurile desfrânării să fie respinse chiar și prin 
simpla etalare a unui chip plin de cuminţenie. Însă pe toţi cei fără 
minte, cum se zice, vinul „îi face să râdă plăcut și să danseze'>%, iar pe 
omul cu un caracter efeminat îl duce la moleșeală. Aici trebuie amin- 
tit că cel slobod la gură își mărește necuviința până la a rosti cuvinte 
de rușine: „A rostit un cuvânt, dar era mai bine dacă nu-l rostea'27. 

Mai cu seamă în vin se pot vedea gândurile oamenilor vicleni, 
căci libertatea de limbaj pe care le-o dă băutura înlătură ipocrizia. 
Din pricina băuturii, rațiunea adoarme, ameţită de beţie, iar pati- 
mile cele cumplite se deşteaptă și pun stăpânire pe mintea amorțită. 


22 Cf. HOMER, Odiseea, XVIII, 100. 

5 Înţelepciunea lui Isus Sirah 21, 22. 

= HOMER, Iliada, VII, 212. 

* PLATON, Republica, VII, 518 B. 

6 HOMER, Odiseea, XIV, 463, contaminat cu 465. 
7 HOMER, Odiseea, XIV, 466. 

CAPITOLUL AL VI-LEA 


Despre rostirea vorbelor de rușine 


49. Trebuie să fugim cu totul de rostirea cuvintelor de rușine și 
să le închidem gura celor care le rostesc, fie printr-o privire aspră, fie 
prin întoarcerea feței și prin așa-numita privire disprețuitoare, ade- 
seori chiar și printr-un cuvânt mai sever. Căci spune Domnul: „Cele 
care ies din gură spurcă pe om'**. Cuvintele de rușine îl arată pe om 
spurcat, păgân, fără bună creștere și nerușinat; nu-l arată curat, cuvi- 
incios și cuminte. Așa cum copiilor care fac exerciţii atletice li se pun 
apărători la urechi ca să le ferească de răni, tot așa și dumnezeies- 
cul Pedagog, ca să prevină auzul cuvintelor de rușine și de vederea 
unor lucruri de acest fel, pune cuvintele înțelepte ca niște apărători, 
încât lovitura desfrânării să nu poată răni sufletul; iar în ce privește 
ochii, Pedagogul îi îndreaptă spre privirea lucrurilor frumoase; căci 
s-a spus că e mai bine să alunece piciorul decât ochiul?%. 

50. Apostolul îndepărtează rostirea cuvintelor de rușine și 
spune: „Niciun cuvânt rău să nu iasă din gura voastră, ci dacă este 
cuvânt bun”. Și iarăși: „Așa cum se cuvine sfinţilor, să nu se pome- 
nească între voi vorbe de rușine și vorbe proaste sau glume care nu 
se cuvin, ci mai degrabă mulțumire”>". Dacă cel care-i spune frate- 
lui său „nebunule” este vinovat de judecată22, ce vom spune despre 
cel care rostește cuvinte nebunești? S-a scris și aceasta: „Cel care va 
grăi un cuvânt deșert va da seamă Domnului în ziua Judecăţii”>5; și 
iarăși zice: „Din cuvântul tău te vei îndrepta și din cuvântul tău te 
vei osândi”=4. 

Dar care sunt apărătorile cele mântuitoare? Care sunt cuvin- 
tele Pedagogului pentru ochii care alunecă? Sunt cele care ne 


* Matei 15, 18; Marcu 7, 15, 20. 

2% Cf Zenon, în: DIOGENES LAERTIOS, Despre viețile și doctrinele filosofilor, VII, 26. 
o Efeseni 4, 20. 

* Efeseni 5, 3-4. 

=> Cf. Matei 5, 22. 

5 Matei 12, 36. 

*+ Matei 12, 37. 

recomandă legăturile cu oamenii drepţi, care ne previn și ne închid 
mai dinainte urechile față de cei care vor să ne depărteze de adevăr. 
Spune poetul: „Vorbele rele strică obiceiurile bune'>5. Dar mai bine 
zice apostolul: „Urâţi răul, alipiți-vă de bine!S Căci se sfințește 
cine are legături cu sfinţii. 

51. Trebuie deci să căutăm să nu auzim deloc cuvinte de rușine, 
să nu rostim cuvinte de rușine și să nu vedem lucruri de rușine; 
dar cu mult mai mult să ne păstrăm curaţi de fapte de rușine. Să 
nu ne arătăm și să nu ne dezgolim unele părți ale trupului care 
nu trebuie dezgolite sau să privim părțile oprite ale trupului. Fiul 
cel cuminte al lui Noe n-a suferit să vadă goliciunea rușinoasă a 
dreptului; cuminţenia a acoperit ceea ce dezgolise beţia, greșeală 
săvârșită de Noe, desigur, din neștiință?7. Nu mai puţin, trebuie 
să ne păstrăm curați de rostirea unor astfel de cuvinte, de care 
urechile celor ce cred în Hristos se cuvine să rămână neatinse. De 
altfel, socotesc că Pedagogul nici nu ne îngăduie să rostim vreun 
cuvânt urât; vrea să ne țină departe de desfrânare. Căci El e mereu 
în stare să taie rădăcinile păcatelor: „Să nu faci desfrânare'=* prin: 
„Să nu poftești”29. Într-adevăr, desfrânarea e rodul poftei, care este 
rădăcina păcatului. 

52. De asemenea, Pedagogul a oprit și folosirea indecentă a 
cuvintelor, pentru a tăia împreunarea desfrânată și rușinoasă. După 
cum întrebuințarea neglijentă a vorbelor duce la neorânduială în 
fapte, tot așa cumpătarea în vorbe duce la înlăturarea obscenităţii. 
Am arătat într-o lucrare mai întinsă că desemnarea unei fapte ca 
fiind cu adevărat rușinoasă nu se datorează nici numelui ei, nici 
organelor relaţiilor sexuale, nici împreunării conjugale, pentru 
care există numiri ce nici nu se folosesc în mod obișnuit; căci nici 
genunchiul, nici gamba piciorului - membre ale trupului - nu au 
în numele lor sau în funcţia lor ceva rușinos. Tot așa și organele 
sexuale ale corpului omenesc, care sunt și ele membre ale trupului, 
sunt vrednice de respect, nu de rușine. Ci rușinoasă este folosirea 


“5 MENANDRU, Thais, fragm. 218, CAF, III, p. 62. Se poate ca Menandru să-l fi împrumutat 
de la Euripide (fragm. incert 1024, TGE); citat și de Pavel: 1 Corinteni 15, 33. 

“5 Romani 12, 9. 

+7 Cf. Facerea 9, 20-23. 

"5 Matei 5, 27. 

"2 Matei 5, 28. 

Nu se ştie despre ce lucrare este vorba. 

lor în afara legii. lar cei care le folosesc în afara legii sunt vrednici 
de rușine, de ocară și de pedeapsă. Rușinos cu adevărat e numai 
păcatul și faptele care se fac cu păcat. Dar, prin analogie cu ele, e 
justificat să numim „cuvinte de rușine” și vorbirea despre faptele 
săvârșite cu păcat; de pildă, a vorbi despre desfrânare, despre pede- 
rastie și de altele asemenea. 

Într-adevăr, se cuvine să ne ferim și de la a spune nerozii. Căci 
zice Scriptura: „Cu vorba multă nu vei scăpa de păcat'"2. Flecăreala 
va fi pedepsită: „Este găsit înţelept cel care tace, dar este urât cel 
care vorbește mult”. Cel care flecărește se satură de el însuși: „Cel 
care-și înmulțește cuvintele se scârbește de sufletul lui'>3. 


> Pildele 10, 19. 
“= Înţelepciunea lui Isus Sirah 20, 4. 
* Înţelepciunea lui Isus Sirah 20, 7. 

CAPITOLUL AL VII-LEA 


Ce trebuie să păzească 
cei care vor să trăiască cuviincios împreună 


53. Departe, departe de noi și luarea în râs a celor din jurul nos- 
tru; căci de aici încep ofensele, de aici se pornesc certurile, luptele 
și dușmăniile. Ofensa, așa cum am spus*, e un slujitor al beţiei. 
Căci omul este judecat nu numai după fapte, ci și după vorbe. Zice 
Scriptura: „La ospăț să nu mustri pe aproapele tău și cuvânt de jig- 
nire să nu-i spui”2%5. Dacă ni s-a poruncit să stăm mai ales împreună 
cu sfinţii, atunci a batjocori un sfânt este păcat. „Din gura nebu- 
nilor iese toiagul jignirii”$, Scriptura numind „toiag al jignirii” 
temelia pe care se sprijină și se odihnește aceasta. lată de ce îl laud 
pe apostol și aici, fiindcă ne sfătuiește să nu rostim nici cuvinte de 
batjocură, nici vorbe necuviincioase?”. 

Dacă adunările de la ospeţe se fac pe temeiul dragostei, dacă 
scopul ospăţului este prietenia celor care stau împreună și dacă 
mâncarea și băutura sunt aduse tot în numele dragostei, atunci 
cum să nu ne purtăm în chip rațional? Și cum să nu evităm, în 
numele dragostei, neînțelegerile? Dacă ne-am strâns împreună ca 
să mărim prietenia unuia față de altul, pentru ce să stârnim vrajba, 
luându-ne în râs unii pe alții? E mai bine să tăcem decât să ne 
contrazicem. Să nu adăugăm și păcat la nepricepere! Cu adevărat 
„fericit bărbatul care n-a alunecat cu gura sa și nu s-a cufundat în 
durerea de a fi săvârșit păcatul”%%; unul ca acesta sau s-a pocăit de 
păcatele pe care le-a făcut cu vorba, sau n-a supărat pe nimeni cu 
vorbele sale. 

În general vorbind, tinerii și tinerele să nu participe la astfel 
de ospeţe, ca să nu facă greșeli pe care nu s-ar cuveni să le facă, 
pentru că vorbele imorale și scenele necuviincioase de la ospeţe le 


:2+ Mai înainte: paragrafele 22 și 23. 

= Înţelepciunea lui Isus Sirah 31, 36-37. 
25 Pildele 14, 3. 

27 Cf. Efeseni 5, 4. 

8 Înţelepciunea lui Isus Sirah 14, 1. 

aprind imaginaţia, când credinţa lor este încă în creștere; iar vârsta 
lor nestatornicită contribuie la deșteptarea poftei. Sunt apoi cazuri 
când tinerii și tinerele sunt pentru alții pricină de păcate, din cauza 
frumuseții lor ispititoare. 

54. Se pare că Înţelepciunea a dat o poruncă bună: „Cu femeia 
măritată să nu stai și să nu mănânci stând alături de ea'>%. Adică să 
nu cinezi mai des cu ea, nici să mănânci cu ea. „Nu te înțelege cu 
ea ca să bei vin, ca nu cumva să se plece inima ta spre ea și, luat de 
sângele tău, să aluneci spre pierzare.** Băutul de vin fără frâu este 
primejdios; te poate face să-ţi pierzi minţile. A menţionat femeie 
măritată pentru că primejdia este mai mare pentru cel care încearcă 
să strice legătura căsniciei. lar dacă o nevoie cere ca femeile să ia 
parte la ospăț, cele măritate să se acopere în întregime pe din afară 
cu haina, iar pe dinăuntru cu simțul rușinii; cele nemăritate însă își 
atrag asupra lor cele mai mari calomnii dacă iau parte la un ospăţal 
bărbaţilor, iar aceștia sunt și beți. 

Tinerii să-și țină ochii ațintiți pe masă, fără să se miște încoace 
și încolo; să se sprijine pe coate și să fie prezenţi numai cu urechile. 
După ce s-au așezat la masă, să nu ţină picioarele unul peste altul, 
să nu le fie apropiate coapsele și nici să-și sprijine bărbia în mâini. 
Că este urât să nu-și poată ține capul drept; și aceasta este o ocară 
pentru tânăr. 

55. larăși este un semn de ușurătate pentru tânăr dacă se mișcă 
mereu și-și schimbă poziţia. 

Este semn de cumpătare să mănânci și să bei mai puţin, să 
mănânci încet, nu repezit, fie că ești la începutul mesei, fie între 
două feluri de mâncare, să știi când să te oprești și să nu poftești 
mai mult. Scriptura spune: „Mănâncă precum un om cele ce-ţi sunt 
puse înainte; termină cel dintâi, prin educaţie; iar dacă stai între 
mai mulți, să nu întinzi mâna primul dintre ei'>2. Niciodată nu tre- 
buie să ne repezim la mâncăruri înaintea altora, împinși de lăco- 
mie; nici din dorinţa mare de a mânca să ne întindem la bucate mai 
mult decât trebuie, mărturisind, prin dorinţa de a nu rămâne în 
urma altora, neînfrânarea noastră; dar nici să stăm întinși deasupra 
mâncărurilor ca vitele deasupra nutrețului și nici să ne punem în 


*% Înţelepciunea lui Isus Sirah 9, 9. 
*% Înţelepciunea lui Isus Sirah 9, 9. 
2 Înţelepciunea lui Isus Sirah 3i, 18-20. 

farfurie mai multă friptură; căci omul, prin firea lui, nu-i mâncător 
de carne, ci mâncător de pâine. 

56. Un om cumpătat se ridică de la masă înaintea celorlalți și 
pleacă cuviincios de la ospăț. Spune Scriptura: „La vremea sculării 
de la masă să nu rămâi cel din urmă; și aleargă acasă”:2. Cei doi- 
sprezece apostoli au spus după ce au chemat mulțimea ucenicilor: 
„Nu este bine ca noi să lăsăm cuvântul lui Dumnezeu și să slujim 
meselor”33, Dacă apostolii păzeau această rânduială, apoi cu mult 
mai mult fugeau de lăcomia la mâncare. Apostolii înșiși, scriindu-le 
„Fraților din Antiohia, Siria și Cilicia”*%, au spus: „S-a părut Duhului 
Sfânt și nouă să nu se pună peste voi nicio greutate mai mult afară 
de cele ce sunt de trebuinţă: să vă feriți de cele jertfite idolilor, de 
sânge, de animale sugrumate și de desfrânare, de care păzindu-vă, 
bine veţi face”%5. Să vă feriți de beţie ca de cucută, căci amândouă 
duc la moarte. „Irebuie interzis râsul exagerat și plânsul':% peste 
măsură. Beţivii sunt cuprinși de cele mai multe ori de un râs nestă- 
pânit; apoi, nu știu cum, împinși tot de beţie, izbucnesc în lacrimi. 
Moleșeala și obrăznicia stau departe de rațiune. 

57. Bătrânii să se uite la tineri ca la copiii lor; pot să se joace cu 
ei — nu des, dar totuși din când în când; să glumească cu ei în așa 
fel încât glumele să ţintească la buna lor creștere. Negreșit poate să 
glumească cam așa cu un tânăr rușinos și tăcut: „Fiul meu - vorbesc 
despre cel tăcut - nu se mai oprește din vorbit! O astfel de glumă 
întărește simțul de rușine al tânărului, pentru că i se arată în chip 
plăcut însușirile lui cele bune faţă de însușirile rele ale celuilalt; sunt 
criticate însușiri pe care nu le are. Este și aceasta o idee pedagogică: 
întărește însușirea pe care o are cineva, vorbind despre lipsa acestei 
însușiri la altcineva. E ca și cum ai spune unui om cumpătat, care 
bea numai apă, că îi place vinul și că e beţiv. Dar faţă de cei cărora le 
place să ia în batjocură trebuie să tăcem și să lăsăm deoparte cuvin- 
tele de prisos, așa cum nu turnăm în paharele pline. Căci amu- 
zamentul de felul acesta e înșelător. Spune Scriptura: „Gura celui 
nesocotit îl apropie de prăbușire"; și: „Nu asculta cuvânt deșert, 


“= Înţelepciunea lui Isus Sirah 32, 12. 
* Faptele 6, 2. 

*34 Faptele 15, 23. 

5 Faptele 15, 28-29. 

*3 PLATON, Legile, V, 732 C. 

>7 Pildele 20, 14. 

nici nu te uni cu cel nedrept, ca să fii martor nedrept'3%; să nu te 
unești nici la învinuiri, nici la calomnii, dar nici la răutăți. 

58. Sunt de părere ca oamenii înţelepţi, atunci când doresc să 
vorbească, să aibă măsură la vorbă și să ţină seamă și de cel cu care 
vorbesc. "Tăcerea este o virtute a femeilor și o prerogativă lipsită 
de primejdii pentru tineri; în schimb, cuvântul e un bun al vârstei 
experimentate. Zice Scriptura: „Grăiește, bătrâne, la ospăț, căci țieţi 
se cade! Dar vorbește neîmpiedicat și cu precizia științei. Vorbește, 
tinere” — căci Înţelepciunea îţi îngăduie și ţie -, „vorbește dacă ai 
nevoie; dar, după ce ai fost întrebat de două ori, rezumă-ți răspun- 
sul în puţine cuvinte”2. Dacă vorbesc doi oameni, aceștia să-și 
măsoare tăria vocii lor cu măsură potrivită; a striga când vorbești 
e cea mai mare nebunie; iar a vorbi fără să te audă cei din apropi- 
ere e o lipsă de sensibilitate, căci nu te aud; într-un caz este semn 
de vulgaritate, în celălalt de aroganță. Să îndepărtăm și ambiția 
biruinţei deșarte într-o discuţie cu cineva, fiindcă țelul nostru e 
netulburarea, și asta vrea să spună salutarea: „Pace ție!, pe care o 
adresăm celui cu care ne întâlnim. Spune Scriptura: „Nu răspunde 
un cuvânt înainte de a asculta». 

59. Şi afectarea vocii e semn de efeminare; un bărbat înţelept 
are însă măsură în glas, îngrădindu-l în ce privește tăria, iuțeala și 
mulțimea cuvintelor. Nu trebuie nici să ne fie cuvântul lung, nici 
să vorbim mult și de prisos, nici fără să ne oprim și grăbit. Trebuie 
să-i dăm vocii, ca să spunem așa, ceea ce cu dreptate i se cuvine, iar 
celor care zbiară fără rost și ţipă, să le închidem gura. Căci de aceea 
l-a umplut înțeleptul Ulise de lovituri pe Thersites, 

„Care țipa și flecărea într-una fără măsură, 

A cărui inimă era plină de lucruri necuviincioase, care știa 
multe, 

Dar amestecate și fără cuviință”2+. 

Spune Scriptura: „Groaznic este în cetatea lui omul limbut”2%. 
Flecarii sunt ca încălțămintea veche; totul e găurit de răutatea lor; 
le-a rămas numai limba, ca să vatăme. De aceea dă Înţelepciunea 
sfaturi foarte folositoare pentru viaţă, zicând: „Nu flecări în 


*35 Jeșirea 23, 1. 

* Înţelepciunea lui Isus Sirah 32, 4, 8-9. 
*+ Înţelepciunea lui Isus Sirah ui, 8. 

*+ HOMER, Iliada, II, 212-214. 

* Înţelepciunea lui Isus Sirah 9, 18. 

mulțimea bătrânilor”. Și, ca să ne smulgă din rădăcini flecăreala, 
începe cu flecăreala noastră față de Dumnezeu, sfătuindu-ne să 
fim măsuraţi în rugăciune și spunând așa: „Să nu repeţi cuvintele 
în rugăciunea ta”244. 

6o. Plescăitul din limbă, fluierăturile și pocniturile din degete, 
cu care sunt chemate slugile, sunt semne iraționale; oamenii cu 
judecată trebuie să le evite. Să nu se scuipe des, să nu se râgâie cu 
tărie și nici să nu se sufle nasul când se bea. Trebuie să se țină cât 
de cât seamă de comeseni, ca să nu le fie greață din pricina acestei 
necuviinţe, care poate fi socotită neînfrânare. Căci la oameni nu-i 
la fel ca la boi și la măgari, unde ieslea și bălegarul sunt la un loc; 
pentru că mulţi oameni își suflă nasul și scuipă în același loc în care 
și mănâncă. 

Dacă-i vine cuiva să strănute sau să râgâie, să caute ca zgo- 
motul să nu fie auzit de vecinii de masă, ca să nu dea dovadă de 
proastă creștere, ci să lase să iasă încet râgâitul, împreună cu aerul 
expirat, modelându-și cu cuviinţă gura, nu ţinând-o căscată și larg 
deschisă, ca măștile din tragedii. 

Trebuie evitat zgomotul supărător al strănutului, reținându-ne 
ușor respiraţia; vei potoli astfel, în chipul cel mai frumos, venirea 
neașteptată a aerului, rânduindu-i ieșirea. Și să se caute să nu se 
observe secrețiile pe care aerul, scos silit din piept, le aduce cu el. E 
semn de neobrăzare și de necuviinţă să voiești să mărești zgomotul 
strănutului și să nu-l înlături. 

Cei care se scobesc în dinți, sângerându-și gingiile, își sunt 
lor înșiși dezgustători și le produc scârbă vecinilor. Scărpinările în 
urechi și provocarea strănutului sunt semn de mâncărimi porcești, 
care duc la lipsa de reținere a desfrânării. 

Trebuie evitate scenele necuviincioase care ne cad sub ochi, 
precum și cuvintele rușinoase care se spun despre ele. Privirea să 
fie liniștită, întoarcerea și mișcarea gâtului cu bună rânduială, la fel 
și mișcările mâinilor în timpul vorbitului. 

Ca să spun pe scurt, proprii unui creștin sunt: calmul, liniștea, 
seninătatea și pacea. 


“3 Înţelepciunea lui Isus Sirah 7, 15. 
244 Înţelepciunea lui Isus Sirah 7, 15. 

CAPITOLUL AL VIII-LEA 


Dacă trebuie să folosim parfumuri și coroane 


61. Nouă nu ne e de neapărată trebuinţă folosirea coroanelor 
și parfumurilor. Ele duc la plăceri și la trândăvie, mai cu seamă 
la apropierea nopții. Știu însă despre femeia care a adus la cina 
cea sfântă un „alabastru cu mir”; ea a uns picioarele Domnului 
și Domnul S-a bucurat?5. Știu și că vechii regi ai evreilor purtau 
coroane de aur și de pietre prețioase”. Dar femeia aceea nu avu- 
sese parte de învățătura Cuvântului - căci era încă păcătoasă. Ea 
L-a cinstit pe Stăpân cu ceea ce socotea ea că era mai bun, cu mir; 
iar cu podoaba capului ei, cu părul ei, a șters prisosul de mir, văr- 
sând lacrimi de pocăință peste Domnul. De aceea „iertate îi sunt 
păcatele”:7. Cele petrecute atunci pot fi un simbol al învăţăturii 
Domnului și al pătimirii Lui. Picioarele, care au fost unse cu mir 
frumos mirositor, simbolizează învățătura cea dumnezeiască, 
care a mers cu slavă până la marginile pământului: „leșit-a glasul 
lor până la marginile pământului”:45. lar dacă nu par a fi împo- 
vărător, mai spun că picioarele unse cu mir ale Domnului sunt 
apostolii, care, așa cum prorocise buna mireasmă a ungerii, au 
primit Sfântul Duh. 

62. Așadar, apostolii, care au străbătut întreaga lume și au pro- 
povăduit Evanghelia, simbolizează picioarele Domnului, despre 
care Duhul prorocește prin psalmist: „Să ne închinăm în locul unde 
au stat picioarele Lui':%, adică unde au ajuns apostolii, picioarele 
Lui, prin care, fiind propovăduit, Domnul a ajuns până la margi- 
nile pământului. Lacrimile înseamnă pocăință, iar părul despletit a 
propovăduit renunțarea la dragostea de podoabă și durerea suferită 
în răbdare pentru Domnul în timpul propovăduirii, când, pentru 
credinţa cea nouă, a fost dezlegată vechea slavă deșartă a Legii. Dar 


245 Cf. Matei 26, 7-13; Marcu 14, 3-9; Luca 7, 37-50; loan 12, 3-8. 
24 Cf 2 Regi 12, 30; 1 Paralipomena 20, 2. 

247 Luca 7, 47. 

=43 Psalmul 18, 4. 

9 Psalmul 131, 7. 

pentru cei care gândesctainic, această întâmplare evanghelică arată 
și pătimirile Domnului: uleiul este Însuși Domnul, de la Care vine 
mila: Sa spre noi; iar mirul, uleiul stricat, este Iuda trădătorul; cu 
el au fost unse picioarele când S-a despărţit de lumea aceasta; căci 
morții se ung cu mir; lacrimile suntem noi, păcătoşii care ne-am 
pocăit, cei care am crezut în El, cărora ne-a iertat păcatele; iar părul 
despletit este Ierusalimul îndoliat, Ierusalimul cel părăsit, pentru 
care sunt plângerile prorocești. Însuși Domnul ne'va învăța că luda 
este stricat, căci a spus: „Cel care va întinde cu Mine mâna în blid, 
acela Mă va vinde”. Îl vezi pe comeseanul stricat? Și acesta e luda, 
care cu sărutare a vândut pe Învățător. El a ajuns fățarnic și cu săru- 
tarea stricată, imitând pe un alt vechi făţarnic și acuzând poporul 
despre care Domnul a spus: „Poporul acesta mă sărută cu buzele, 
dar inima lor este departe de Mine'>>. 

63. Nu-i, așadar, neverosimil ca uleiul să-l simbolizeze pe 
luda ca ucenic miluit, iar uleiul stricat să-l arate tot pe el ca tră- 
dător viclean. În acest caz, picioarele unse cu mir ale Domnului 
au prorocit trădarea lui luda față de Domnul, Care avea să meargă 
la pătimire. Însuși Domnul, când a spălat picioarele ucenicilor Săi 
ca să-i trimită la fapte frumoase, le-a arătat simbolic călătoria lor, 
pe care prin puterea Sa le-a pregătit-o mai dinainte curată și fru- 
moasă, ca să aducă neamurilor binefaceri. lar prin apostoli s-a răs- 
pândit mirosul mirului; a ajuns la toţi și le-a vestit lucrarea bunei 
miresme. Într-adevăr, pătimirea Domnului ne-a umplut pe noi de 
bună mireasmă, iar pe evrei de păcat. Apostolul a arătat aceasta 
foarte limpede, când a spus: „Mulțumită fie lui Dumnezeu, Cel 
care ne face pururea biruitori în Hristos și arată prin noi mireasma 
cunoașterii Sale în tot locul; fiindcă suntem bună mireasmă a 
Domnului în Dumnezeu între cei care se mântuiesc și între cei care 
pier; unora mireasmă de la moarte spre moarte, iar altora mireasmă 
de la viață spre viață 22. 

Regii iudeilor purtau coroană de aur, încrustată cu pietre 
preţioase; dar acești oameni unși” Îl purtau, fără să știe, în chip 


*50 Aici este creat un joc de cuvinie, bazat pe asemănarea dintre cei doi termeni: EAaLov 
(„ulei”) și EAcoc („milă”). 

:5 Matei 26, 23; Marcu 14, 20. 

:52 [saia 20, 13. 

%3 2 Corinteni 2, 14-16. 

254 XptoToi, în original. 

simbolic pe capul lor pe Cel uns*; capul lor era deci împodobit 
cu Domnul. Piatra prețioasă sau mărgăritarul sau smaraldul sim- 
bolizează Cuvântul; aurul însuși, iarăși, simbolizează Cuvântul cel 
nestricăcios, Care nu primește rugina stricăciunii. Când S-a născut, 
magii l-au adus aur, simbolul împărăției. Coroana aceasta rămâne 
nemuritoare, după chipul Domnului; nu se veștejește ca floarea. 

64. Știu și cele spuse de Aristip%* Cirenianul. Aristip era un 
om cu 0 viață petrecută în plăceri. EI l-a provocat pe un altul cu 
următorul raționament sofistic: un cal uns cu parfum nu-și pierde 
însușirea sa de cal, nici un câine uns cu parfum nu-și pierde însușirea 
sa de câine; așadar, nici omul, a adăugat și a conchis el:%7. Desigur, 
numai că un cal și un câine nu știu ce e parfumul; însă omul, la 
care simţirea este însoțită de mai multă judecată, este și mai mult 
de blamat dacă simte plăcere când se dă cu parfumuri de fetișcane. 

Sunt fel de fel de parfumuri, cu diferite numiri: „crention”, 
„metalion”, „parfum împărătesc”, „plagonion”, parfumul egiptean 
numit „psagdas”. Simonide* nu se rușinează să spună în iambii săi: 

„Mă ungeam cu miruri, cu parfumuri, 

Cu ulei de bacar”5; și era un negustor de față”>%. 

Oamenii aceștia folosesc parfumul de crin și parfumul scos 
din planta numită „cipru'*.. E la mare trecere pentru ei parfumul 
de nard, alifia scoasă din trandafiri, ca și alte parfumuri de care se 
folosesc femeile, sub formă lichidă sau praf. Mai sunt apoi și par- 
fumuri ce se întrebuințează sub formă de pudră sau care se aprind 
pentru parfumarea caselor. În fiecare zi li se născocesc acestora noi 
miresme pentru satisfacerea nesăturatei lor pofte; de aceea și duh- 
nesc de mirosuri cu totul lipsite de gust. Femeile își afumă și-și 
stropesc cu parfum hainele, așternuturile, casele - puţin le-ar mai 
lipsi ca plăcerea de parfum să le silească să-și parfumeze și oalele 
de noapte! 

65. Îi laud pe cei care critică râvna față de așa ceva, pe cei 
dezgustaţi de parfumurile cu care unii bărbaţi își prefac camerele 


%5 XpLoT6v, în original (în cazul acuzativ). 

*5 Aristip, filosof grec, născut în Cirene (sec. al V-lea î.Hr.), fondatorul școlii hedoniste. 
*57 ARISTIP, fragm. 67, în: Fragmenta philosophorum graecorum (în continuare: FPG), vol. 
II, ed. F.W.A. Mullach, Paris, 1881, p. 414. 

*58 Simonide din Amorg, poet grec (sec. VII-VI î.Hr.), născut în Samos. 

*5 Bacar, plantă din rădăcina căreia se scoate un ulei aromatic. 

*% SIMONIDE din Amorg, fragm. 16. 

** Cipru, plantă mirositoare care crește în Cipru, Siria şi Egipt. 

în camere de femei și pe cei care izgonesc din orașele lor, conduse 
de legi bune, pe fabricanţii și negustorii de parfumuri, ca și pe vop- 
sitorii de stofe de lână cu flori. Căci nu e îngăduit ca într-un oraș 
al adevărului:* să fie introduse haine și alifii înșelătoare. Bărbaţii 
de la noi nu trebuie să miroasă a parfum, ci a fapte bune și fru- 
moase; femeile să răspândească mireasma lui Hristos, mirosul ali- 
fiei celei împărătești, nu al pudrei aromate și al parfumurilor; să 
se ungă cu alifia nepieritoare a cumpătării, să-și găsească plăcerea 
în sfântul mir, care este Duhul. Hristos pregătește pentru oame- 
nii care Îi sunt ucenici această alifie cu bună mireasmă, alcătuită 
din aromate cerești. Și Domnul Însuși a fost uns cu acest mir, așa 
cum se amintește prin David: „Pentru aceasta le-a uns pe Tine, 
Dumnezeule, Dumnezeul "Tău cu untdelemnul bucuriei mai mult 
decât pe părtașii Tăi. Smirnă și aloe și casia din veșmintele Tale 2%. 

66. Dar să nu avem, fără să ne dăm seama, scârbă de parfu- 
muri ca vulturii și cărăbușii - căci se spune că aceștia mor dacă sunt 
unși cu parfum de trandafir -, ci să le îngăduim femeilor câteva 
parfumuri, pe cele care nu-l năucesc pe bărbat. Căci ungerea peste 
măsură cu parfumuri miroase a înmormântare, nu a căsnicie. Uleiul 
este vătămător albinelor și insectelor; cât despre oameni, unora le 
este folositor, dar pe alţii îi cheamă la luptă, ca în stadioane. Pe 
cei care mai înainte erau prieteni, după ce au fost unși cu ulei, îi 
îndeamnă la lupta cu braţele și cu pumnii. 

Nu socotiți oare că parfumul, fiind un ulei îndulcit, poate efe- 
mina purtarea bărbătească? Negreșit! Deci, așa cum am îndepăr- 
tat desfătarea de la mâncăruri, tot așa, fără îndoială, să alungăm 
plăcerea din văz și din miros, ca nu cumva, fără să ne dăm seama, 
prin simţuri, ca prin niște porți nepăzite, să lăsăm liberă intrarea în 
suflet a neînfrânării pe care am izgonit-o. 

67. Dacă se spune că Domnul, marele Arhiereu, înalță lui 
Dumnezeu tămâie cu bună mireasmă:%, prin asta nu trebuie să 
înţelegem o jertfă și un miros plăcut de tămâie, ci faptul că Domnul 
înalță jertfa plăcută a dragostei - buna mireasmă duhovnicească -— 
pe altar. Uleiul e îndeajuns să îngrașe suprafaţa corpului nostru, 
să destindă nervii, să îndepărteze din trupul nostru mirosul urât, 


* Oraş al adevărului, adică oraș in care toţi locuitorii sunt creștini. 
* Psalmul 44, 9-10. 
264 Cf. leșirea 29, 18; 30, 7. 


198 CLEMENT ALEXANID 


dacă și pentru asta avem nevoie de ulei; dar să cauţi intenţiu 
te parfumezi, ei bine, asta e o momeală care te duce la trâ 
care de departe te trage spre pofta nestăpânită. Căci omul n 
nat se lasă prins de toate: și de mâncare, și de așternut, și «le 
nirile cu cunoscuțţii, și de ochi, și de urechi, și de fălci, dar şi 
După cum boii sunt trași încoace și încolo de lanţuri și de | 
fel și omul neînfrânat e tras de mirosuri plăcute, de parfumu 
buna mireasmă a coroanelor. 
68. Dar pentru că noi nu dăm niciun loc plăcerii car 
legată de o nevoie folositoare vieţii, să facem și aici o deosebi 
parfumuri și să le alegem pe cele ce sunt de folos. Există pariu 
de la care nu te doare capul, care nu deșteaptă dragostea truţi 
nici nu te împing la împreunări și la prietenii desfrânate; al 
fumuri sunt sănătoase; dacă sunt folosite cu cumpătare, Îi 
creierul aflat într-o stare proastă și întăresc și stomacul. 
trebuie să răcorim creierul cu mirosul de flori atunci când 
creierului cer să fie încălziți. 
Nu trebuie deci să îndepărtăm cu dispreţ întrebuinţar 
fumurilor din întreaga noastră viaţă, ci să ne folosim de pai 
ca de un medicament, ca de un ajutor pentru deșteptarea 
noastre slăbite, pentru înlăturarea guturaiului, a răcelii și a p 
noastre dispoziţii; și, așa cum spune și poetul comic undeva; 
„Cu parfumuri 
Se ung, nările; e cel mai mare ajutor 
Adus sănătăţii a da creierului mirosuri plăcute'2%5. 
E bună frecționarea picioarelor cu alifia acelor parfumu 
încălzesc sau răcesc trupul, fiindcă e utilă; iar la cei cărora % 
li s-a urcat la cap, prin frecţionare acesta se retrage și se «| 
părțile cele mai puțin importante ale trupului. În schimb, plă 
când e lipsită de utilitate, stă ca un semn acuzator al moră 
ușoare și o otravă care ațâță simţurile. E mare deosebire în 
parfuma și a te unge cu parfumuri. Parfumarea este o fapt 
iască; ungerea cu parfum este uneori de folos. 
69. Filosoful Aristip spunea, atunci când se parfuma, că 
răi efeminați ar merita o rea pieire, pentru discreditarea unui 
folositor2%. Zice Scriptura: „Cinstește pe doctor pentru că | 


*% ALEXIS, fragm. 190, CAF, II, p. 368. 
*%5 ARISTIP, fragm. 67, FPG, II, p. 414. 

„văci și pe el l-a zidit Cel Preaînalt. Dar Scriptura spune: 
luarea este de la Domnul”*7; apoi adaugă: „Și fabricantul de 
i va face amestecul”. Așadar, parfumurile ne-au fost date 
lulosul, iar nu spre desfătarea noastră. Cu niciun chip nu tre- 
să căutăm ca parfumurile să ne ațâţe simţurile, ci să culegem 
ul pe care ni-l pot da, căci Dumnezeu le-a îngăduit oamenilor 
vupere parfumul spre ușurarea suferințelor lor. 

luimeile nesănătoase la minte își vopsesc părul alb și-l parfu- 
vi «lar albesc și mai mult, din cauza aromelor care usucă părul. 
vu se parfumează par de aceea mai uscați. lar uscăciunea îi 
se si mai mult, fiindcă albirea părului e cauzată sau de uscă- 
ia părului, sau de lipsa căldurii. Așadar, uscăciunea, consu- 
iul hrana lichidă a părului, face ca părul să înălbească. Atunci 
iute cu putinţă să mai iubim parfumurile, din pricina cărora 
inalbeşte părul, noi care fugim de albirea părului? După cum 
su «lescoperă fiarele urmându-le după miros, tot așa și oamenii 
il aţi îi descoperă pe cei desfrânați după mirosul lor puternic 
pu bun. 

ju Lia fel și cu întrebuințarea cununilor: se folosesc la sărbă- 
Vi În petreceri cu vin. 

„Pleacă de aici! Să nu-mi pui pe cap coroană/26 

i» binee să trăiești primăvara, în livezi cu iarbă moale și pline 
iuiă, între fel de fel de flori de-abia înflorite, și să te hrănești, 
slhinele, cu frumosul lor miros curat! Dar nu-i o faptă de om cu 
la 

„i impletești cunună dintr-o livadă 

| care nu s-a atins nimeni'27 

i duci acasă. Nu e potrivit să-ţi acoperi părul cu boboci de 
wlulir, violete, crini sau alte flori de acest fel, golind livezile de 
i Liăci o cunună pusă pe cap, atât prin umezeala, cât și prin 
|u-ţimea ei, răcește părul. Și tocmai de aceea doctorii, care 
in «lespre creier că este rece, prescriu să se ungă cu parfum 
jul şi extremităţile nărilor: pentru ca răsuflarea fierbinte, care 
incetul cu încetul, să poată încălzi bine răceala creierului. Nu 
sir, așadar, răcit creierul cu flori, fiindcă nervii lui au nevoie de 


ul pe nunea lui Isus Sirah 38, 1-2. 

i liperunea lui Isus Sirah 38, 8. 

“ul unui poet necunoscut, tragic sau comic, CAF, III, p. 617, nr. 1258. 
unt, Hipolit, 73-74. 

căldură! Și, de altfel, cei care poartă cununi pierd și plăcerea dată 
de flori. Nici nu se bucură de vederea lor, pentru că le au deasupra 
ochilor, nici nu se desfată de mirosul acestora, căci florile se găsesc 
deasupra respirației. Într-adevăr, fiindcă mirosul plăcut se duce în 
chip natural în sus și se răspândește deasupra capului, respiraţia 
rămâne lipsită de desfătare, odată ce i-a fost răpită mireasma. Așa 
cum frumusețea încântă privitorul, tot așa și floarea; iar noi, care 
ne bucurăm privind lucrurile frumoase, se cuvine să-L slăvim pe 
Creatorul lor. Cine nu se folosește de acestea ca de un instrument 
se vatămă, căci frumuseţea lor trece repede; și suntem pedepsiţi, 
pentru că ne pare rău că frumuseţea lor s-a dus. Da, se veștejesc și 
floarea și frumuseţea. 

7i. Dar și floarea și frumuseţea au înrâurire asupra celor ce se 
ating de ele: floarea îi răcește, iar frumuseţea îi încălzeşte. Într-un 
cuvânt, a te desfăta de ele în alt chip decât cu ochii este ofensă, nu 
desfătare. Nouă însă ni se cuvine să ne desfătăm de ele cu măsură, 
ca în Rai, urmând cu adevărat cele spuse de Scriptură?7. 

Trebuie să știm că bărbatul este cununa femeii, căsătoria este 
cununa bărbatului, iar copiii celor doi sunt florile căsătoriei, pe 
care dumnezeiescul Lucrător le culege din livezile trupești. Zice 
Scriptura: „Cununa bătrânilor sunt fiii fiilor lor, iar slava copiilor 
sunt părinții'>2. Slava noastră este Tatăl a toate, iar Hristos este 
cununa întregii Biserici. 

Întocmai ca rădăcinile și ierburile, tot așa și florile au calitățile 
lor proprii, unele folositoare, altele vătămătoare, iar altele peri- 
culoase. ledera răcorește, iar nucul?% scoate un miros care aduce 
somn adânc?%*, așa cum arată și etimologia cuvântului. Narcisa?% 
este o floare cu miros puternic; chiar numele ei arată acest lucru, 
că mirosul ei aduce amorțeală:7* asupra nervilor. Mirosul tranda- 
firilor și violetelor, fiind răcoritor, micșorează și potolește durerea 
de cap — dar desigur că nouă nu ne e deloc îngăduit să ne îmbătăm, 
nici chiar să ne ameţim puţin de vin -, șofranul și floarea de cipru 
dau un somn liniștit. Multe flori, prin mirosurile pe care le emană, 


=" Cf. Facerea 2, 15. 

:2 Pildele 17, 6. 

2 Kâpvov, în original. 

2 Kap6T.kov, în original. 
275 Nâ&pk.000g, în original. 
*% N&pka, în original. 

încălzesc creierul, care prin natura lui este rece, și micșorează exce- 
sul de secreţii ale capului. Se spune că numele trandafirului?7 vine 
de la faptul că are o bogată revărsare?7 de mireasmă; de aceea se și 
veștejesc mai repede. 

72. Nici vechii greci nu întrebuințau cununile. Nici peţitorii 
și nici feacii>?, care duceau o viață moleșită, nu foloseau cununi. 
La întrecerile atletice se dădeau la început recompense; apoi se 
făcea pentru învingători o colectă și pe urmă se aruncau petale 
peste învingători. În sfârșit, cununile au apărut când Grecia, după 
războaiele medice?8, a început să ducă o viaţă plină de desfătare. 
Cununile sunt interzise celor educați prin Cuvânt, nu pentru că 
s-ar crede că le leagă rațiunea, care-și are sediul în creier, ori că ar 
fi simbolul unei lăudăroșenii petrecăreţe, ci fiindcă sunt dedicate 
idolilor. 

Sofocle a numit narcisa „coroana cea veche a marilor zei'"%, 
adică a zeilor subpământeni. Sappho” le încununează cu tranda- 
firi pe muze: 

„N-ai avut parte de trandafirii 

Cei din Pieria'2%8. 

Se spune că zeiţei Hera îi plăcea crinul, iar zeiței Artemis 
mirtul. 

Dacă florile au fost făcute mai ales pentru oameni și dacă niște 
oameni fără minte s-au folosit de ele nu spre propria lor mulțumire, 
ci punându-le în slujba neplăcută a demonilor, atunci trebuie să ne 
depărtăm de ele „din pricina cugetului”:5 nostru. 

73. Cununa este simbolul unei netulburate lipse de griji. Asta 
e pricina pentru care se aduc cununi la morţi. Pentru aceeași pri- 
cină se aduc și idolilor, mărturisindu-se prin asta că sunt morţi. 
Participanţii la misterele lui Bacchus nici nu sărbătoresc fără 


*7 *P66ov, în original. 

25. *Pepa, în original. Etimologiile anticilor sunt, în majoritate, fanteziste etimologii 
populare. (n.red.) 

* Feaci, locuitori ai insulei Scheria, identificată cu insula Corfu. 

*5 Războaiele medice au avut loc în perioada 500-449 î.Hr. 

2% SOFOCLE, Oedip la Colona, 683-684. 

* Sappho, poetă greacă (cca. 625-580) din insula Lesbos. A înființat o școală celebră de 
poezie și este creatoarea strofei numită „safică”. Din opera ei poetică, cu tematică îndeo- 
sebi erotică, au rămas două ode aproape complete și un mare număr de fragmente. 

:% SAPPHO, fragm. 68 - Pieria, ținut în Macedonia, aproape de Olimp, reședința muzelor. 
=54 4 Corinteni 10, 25. 

coroane. Dar, odată ce își pun în jurul capului florile, sunt înde- 
ajuns de înflăcărați pentru ceremonia de iniţiere. Desigur, noi să 
nu avem în niciun fel părtășie cu demonii”, nici să nu încununăm 
chipul cel viu al lui Dumnezeu așa cum sunt încununate chipu- 
rile idolilor muritori. Într-adevăr, cununa cea frumoasă, din floare 
nepieritoare:, se păstrează pentru cine a dus o viață bună; dar pe 
floarea aceasta pământul n-o poate purta; doar cerul e în măsură 
s-o producă. 

Pe lângă cele spuse, ar fi absurd ca noi, care am auzit că 
Domnul a fost încoronat cu cunună de spini?%, să ne batem joc de 
cinstitele Lui pătimiri, încununându-ne capul cu flori. Într-adevăr, 
cununa Domnului ne-a înfățișat în chip profetic pe noi, cei care, 
altădată neroditori, acum stăm în jurul Lui prin Biserică, al cărei 
cap este Domnul:*. Ea este, totodată, și simbol al credinţei: dato- 
rită substanței lemnului semnifică viaţa; datorită denumirii de 
„cunună', bucuria; iar din pricina spinilor, primejdia, căci fără văr- 
sare de sânge nu te poți apropia de Cuvânt. În schimb, cununile 
noastre cele împletite se veștejesc; împletitura strâmbătăţii noastre 
se desface, iar floarea se usucă; într-adevăr, se veștejește slava celor 
care nu cred în Domnul. Dar pe lisus L-au încununat când L-au 
înălțat pe cruce, mărturisindu-și neștiința. Învârtoșați la inimă, nu 
au înţeles că tocmai aceasta e prorocia cea înţelept alcătuită și au 
numit-o „batjocorire” a Domnului. Rătăcit, poporul nu și-a cunos- 
cut Domnul, nu s-a tăiat împrejurul rațiunii:%, nu i s-a luminat 
întunericul?*, n-a văzut pe Dumnezeu, L-a tăgăduit pe Domnul, 
a încetat de a se mai numi „Israel, L-a prigonit pe Dumnezeu, 
sperând că va batjocori Cuvântul, și, răstignindu-L ca pe un făcător 
de rele, L-a încununat ca Împărat. 

74. De aceea, pentru că iudeii n-au crezut, atunci când 
era om, în Dumnezeul iubitor de oameni, Îl vor afla ca Domn 
și Drept. Căci, deși au refuzat să-L recunoască pe Domnul, 
L-au mărturisit pe când era înălțat pe Cruce, așezând „cununa 


2% Cf. 1 Corinteni 10, 20. 

*8 Literal: „amarantă”, plantă care face flori ce nu se veștejesc, „nemuritoarele”, 

= Cf Matei 27, 29; Marcu 15, 17; loan 19, 2. 

*% Cf. Efeseni 5, 23; Coloseni 1, 18. 

:%9 Cf. Deuteronomul 10, 16. 

> Cf. Psalmul 17, ai. 

% A fost numit „Israel” când L-a văzut pe Dumnezeu. Cf. Facerea 32, 28. Cu alte cuvinte, 
nu-L mai vede pe Dumnezeu. 

dreptăţii”:%, cu spini veșnic verzi, în jurul capului Celui înălțat 
„mai presus de orice nume'?%. 

Cununa aceasta se opune celor care uneltesc împotriva 
Domnului: prietenă celor care intră în Biserica Lui, pe care îi încon- 
joară cu zid de apărare, floare pentru cei care cred în Cel care a fost 
slăvit, dar făcându-i să sângereze și pedepsindu-i pe necredincioși. 
Da, cununa aceasta de spini este simbol al îndreptării săvârșite 
de Stăpân. Căci EI a purtat pe cap, conducătorul trupului, toate 
răutăţile noastre cu care ne răniserăm, EI, cu pătimirea Lui, ne-a 
izbăvit de sminteli, de păcate și de astfel de spini și, nimicind pe 
diavol, a tresăltat cu îndreptăţire, zicând: „Unde ţi-e, moarte, 
boldul?>* Iar dacă noi culegem struguri din spini și smochine 
din mărăcini, ei, poporul neascultător și fără de rod?%, spre care 
Domnul întinsese mâinile, s-au zgâriat până la răni. 

75. Aș putea spune acum și alt lucru tainic. Atotputernicul 
Domn al universului, când a început să dea Legea prin Cuvântul 
Său, a voit să-i fie arătată lui Moise puterea Lui; și i s-a arătat lui 
vedere dumnezeiască, care a luat chip de lumină, într-un rug care 
ardea:%. Rugul e un arbust cu spini. lar după ce Cuvântul a încetat 
să dea Legea și după ce a încetat viața Sa printre oameni, atunci 
Domnul a fost încununat în chip tainic tot cu spini. Plecând de pe 
pământ, S-a dus acolo de unde S-a și pogorât. Ela recapitulat astfel 
începutul coborârii celei vechi; așa încât Cuvântul, Care S-a arătat 
mai întâi prin rug, a fost înălțat mai pe urmă prin cununa cea de 
spini, ca să arate că și una și alta — și arătarea prin rug și înălțarea cu 
cunună de spini - sunt lucrarea unei singure puteri, El fiind unul, 
al unui singur Tată, început și sfârșit al veacului. 

76. Dar cu cele ce am spus mai înainte am ieșit din domeniul 
Pedagogului și am intrat în domeniul Învățătorului, așa că trebuie 
să ne întoarcem iarăși la tema noastră. 

Pentru că florile sunt și leacuri, datorită vindecării, iar uneori 
și prilej de înţeleaptă destindere, am arătat că nu trebuie îndepăr- 
tată nici desfătarea pe care ne-o procură florile, nici folosul parfu- 
murilor și fumigațiilor cu miros plăcut. lar dacă cineva ar întreba 


: 2 Timotei 4, 8. 

> Filipeni 2, 9. 

=94 1 Corinteni 15, 55. 

2% Cf. Isaia 65, 2; Romani 10, 20. 
29% Cf. leșirea 3, 2-5. 

ce sens are, pentru cei care nu se folosesc de flori, frumuseţea lor, 
aceia să ştie că parfumurile sunt fabricate din flori și sunt de mult 
folos. Uleiul de crin și de lirios*” încălzește, deschide pielea ca 
să iasă materiile sanguine sau purulente, are proprietatea de a le 
trage, de a umezi, de a curăța, este subtil, pune în mișcare fierea, 
o înmoaie. Uleiul de narcise aduce aceleași foloase ca și uleiul de 
crin. Uleiul fabricat din mirt este astringent și reține emanaţiile din 
trup; uleiul de trandafir este răcoritor. 

Pe scurt deci, florile au fost create spre ușurarea vieții noastre. 
Spune Scriptura: „Ascultaţi-Mă și înfloriți ca trandafirul sădit lângă 
curgerile de ape; scoateţi mireasmă plăcută ca arborele de tămâie 
și lăudaţi pe Domnul pentru lucrurile Lui”>%. Ar fi multe de zis ca 
să arătăm că florile și aromatele au fost făcute pentru folosirea lor 
de neapărată trebuinţă, nu pentru desfătări de ocară. lar dacă e să 
facem o concesie, apoi spun că ne e de ajuns să ne desfătăm cu miro- 
sul florilor, dar să nu ne încununăm cu ele. Tatăl nostru cel ceresc 
are mare grijă de om și numai omului îi pune la dispoziţie arta Lui. 
Căci spune Scriptura: „Apa și focul și fierul și laptele și făina de 
grâu și mierea, sângele strugurelui și untdelemnul și haina, toate 
acestea sunt pentru cei binecredincioși, spre binele lor”>%. 


7 Tot o specie de crin. 
5% Înţelepciunea lui Isus Sirah 39, 17-19. 
> Înţelepciunea lui Isus Sirah 39, 31-32. 

CAPITOLUL AL IX-LEA 


Cum trebuie să ne folosim de somn 


77. Acum să începem să vorbim despre somn, amintindu-ne de 
poruncile cumpătării. După masa de seară, după ce am binecuvân- 
tat pe Dumnezeu pentru bunătățile pe care ni le-a dăruit și pentru 
trecerea zilei, trebuie să rugăm Cuvântul pentru somn, îndepărtând 
de la noi luxul așternutului, cuverturile țesute cu aur, covoarele per- 
sane garnisite cu aur, hainele din stofă fină, lucrate cu purpură, care 
cad până la picioare, pernuțele foarte scumpe pentru rezematul 
picioarelor, ţesăturile de porfiră despre care vorbesc poeţii, hainele 
cele de dedesubt și paturile mai moi decât somnul. Pe lângă reproșul 
ce se poate aduce senzualităţii, culcarea pe pernele de puf mai e și 
vătămătoare; din pricina moliciunii așternuturilor, trupurile cad ca 
într-o prăpastie. Cei care se culcă în aceste așternuturi nici nu se pot 
întoarce, pentru că și dintr-o parte și din alta a trupului așternutul se 
ridică în sus ca un munte, nici nu îngăduie ca hrana să se digere, ci 
mai degrabă o arde, ceea ce face ca hrana să se strice. Cei care dorm 
pe paturi netede pot să se întoarcă; întoarcerea le e ca o gimnastică 
naturală a somnului; îi ajută să digere cu ușurință hrana și-i face mai 
destoinici față de greutățile vieții. 

Paturile cu picioare de argint sunt acuzatorii unei lăudăroșenii 
fără de margini; iar întrebuinţarea „fildeșului scos dintr-un trup 
despărțit de suflet”, la facerea paturilor care se desfac, „nu este un 
lucru potrivit”3* pentru odihna oamenilor sfinţi; paturile acestea 
sunt opere de artă care duc la trândăvie. 

78. Nu trebuie să ne dăm în vânt după aceste obiecte. Nu e 
oprit să te folosești de ele dacă le ai, ci să te preocupi de ele. Căci 
fericirea nu stă în ele. Dar, pe de altă parte, o probă de cinică slavă 
deșartă e și să cauţi să dormi ca Diomedes, care 

„își aşternu sub el o piele de bou sălbatic”, 
afară de cazul în care împrejurarea te silește la aceasta. 
Căci Ulise își repara cu o piatră patul nupțial când se 


%% PLATON, Legile, XII, 956 A. 
* HOMER, Iliada, X, 155. 

șubrezea3*. Atât de mari erau simplitatea și munca cu mâinile proprii 
nu numai la oamenii de rând, ci și la conducătorii vechilor eleni! Dar 
pentru ce să vorbesc de eleni? Iacov s-a culcat pe pământ și o piatră îi 
era pernă; și atunci a fost învrednicit să vadă o vedenie mai presus de 
om:*?. Noi însă, ascultând de glasul raţiunii, trebuie să ne folosim de 
un așternut simplu și modest, care să ne poată acoperi, dacă este vară, 
și încălzi, dacă este frig. Patul să nu fie cu podoabe, iar picioarele să-i 
fie netede; căci sculpturile artistice ale paturilor ajung, cărări pentru 
viețuitoarele care se târăsc; acestea se strecoară printre tăieturile rafi- 
nate și nu alunecă. Moliciunea patului trebuie să fie măsurată, băr- 
bătească. Somnul nu trebuie să fie o completă cufundare a trupului, 
ci odihnă. De aceea spune că nu trebuie să ne lăsăm în voia somnului 
din trândăveală, ci pentru a ne odihni, ca să ne putem apuca de lucru. 

79. Somnul trebuie să ne fie ușor, nu profund. Căci spune 
Domnul: „Să vă fie mijloacele voastre încinse și făcliile aprinse, iar 
voi fiţi asemenea oamenilor care îl așteaptă pe stăpânul lor, când 
se va întoarce de la nuntă, ca, venind și bătând, îndată să-i des- 
chidă. Fericite sunt slugile acelea pe care, venind stăpânul, le va afla 
priveghind”:*. Nu-i de niciun folos bărbatul care doarme, nici cel 
mort3%. De aceea trebuie să ne trezim adeseori noaptea din pat și să 
binecuvântăm pe Dumnezeu. Fericiţi sunt cei care priveghează pen- 
tru Dumnezeu; aceștia se aseamănă cu îngerii, pe care noi îi numim 
„veghetori”. „Omul care doarme nu-i vrednic de nimic; nu-i mai bun 
decât unul care nu trăiește” Cel care are lumina*” priveghează și 
întunericul nu-l cuprinde; nu-l cuprinde nici somnul, pentru că 
nu-l cuprinde întunericul. Cel care a fost luminat” priveghează pen- 
tru Dumnezeu; iar unul ca acesta trăiește; căci ceea ce era în el era 
viață*. Înţelepciunea spune: „Fericit este omul care Mă va asculta; 
omu! care va păzi căile Mele, care priveghează la ușile Mele în fiecare 
zi și păzește pragurile”>". 


2 Cf. HOMER, Odiseea, XXIII, 195-200. 
33 Cf. Facerea 28, n-19. 

304 Luca 12, 35-37. 

35 Cf. PLATON, Legile, 808 B. 

3% PLATON, Legile, 808 B. 

3 Adică Botezul. 

38 Cf loan 1, 5. 

39 Adică cel botezat. 

3 Cf. loan 1, 3-4. 

3 Pildele 8, 34. 

80. „Deci să nu dormim ca ceilalţi, ci să priveghem', spune 
Scriptura, „să fim treji, căci cei care dorm, noaptea dorm; iar cei 
care se îmbată, noaptea se îmbată'**, adică în întunericul neștiinței; 
„iar noi, fiind ai zilei, să fim treji'35. „Căci voi toți sunteți fii ai lumi- 
nii și fii ai zilei: „Pentru noi, omul care se îngrijește să ducă o 
viață adevărată și să gândească așa cum trebuie priveghează cel mai 
mult timp din viaţa lui, păzind numai ceea ce este folositor pentru 
sănătatea sa; și acest lucru nu-i mult dacă ajunge obicei. '% Căci 
deprinderea cu o vieţuire aspră dă naștere, datorită ostenelilor, la o 
continuă priveghere. 

Mâncarea să nu ne îngreuneze, ci să ne facă ușori, ca să nu ne 
vatăme somnul, așa cum sunt vătămați înotătorii cărora li se atârnă 
greutăţi. Pe de altă parte, cumpătarea ne va ridica de jos, ca dintr-o 
prăpastie, la starea de priveghere. Somnul profund se aseamănă cu 
moartea; din pricina lipsei gândirii ajungem nesimţitori, iar prin 
închiderea pleoapelor lumina ni se taie. Noi, fiii luminii celei ade- 
vărate**, să nu oprim lumina cea din afară; să o întoarcem înăuntru, 
în noi, să luminăm vederile omului celui tainic2?, să contemplăm 
adevărul însuși și, împărtășindu-ne din apele acestui adevăr, să dis- 
cernem limpede și cu înțelepciune care vise sunt adevărate. 

81. Chiorăielile celor îngreunaţi de vin, sforăiturile celor care au 
stomacul încărcat cu mâncare, horcăitul înăbușit de așternuturi, 
zgomotul făcut de stomacurile prea încărcate, toate acestea împie- 
dică sufletul să vadă limpede, pentru că mintea este plină cu vede- 
rile a mii și mii de închipuiri. Pricina? Mâncarea prea multă coboară 
mintea în nesimţire. „Somnul mult nu este folositor nici trupu- 
lui, nici sufletului și nu este potrivit în general nici faptelor care 
urmăresc adevărul, chiar dacă somnul este firesc."** lar dreptul Lot 
- las deoparte acum explicarea rânduielii nașterii din nou - n-ar 
fi fost dus la acea împreunare nelegiuită dacă n-ar fi fost îmbătat 
de fetele lui și cufundat într-un somn adânc”. Așadar, dacă vom 
îndepărta pricinile care ne fac să dormim mult, vom dormi mai 


“= 1 Tesaloniceni 5, 6-7. 

31 Tesaloniceni 5, 8. 

"4 Tesaloniceni 5, 5. 

"5 PLATON, Legile, VII, 808 B-C. 

"e Cf. Luca 16, 8; loan 12, 36; 1 Tesaloniceni 5, 5. 
57 Cf. a Petru 3, 4. 

5 PLATON, Legile, VII, 808 B. 

9 Cf. Facerea 19, 31-38. 

ușor. Cei care au locuitor în ei pe Cuvântul cel veghetor „nu trebuie 
să doarmă toată noaptea”*. Trebuie să fim treji noaptea, mai ales 
când zilele sunt scurte, căci omul trebuie să studieze, meseriașul 
să-și continue lucrul lui, femeile să lucreze lâna; și, ca să spun așa, 
noi toți trebuie să luptăm din răsputeri împotriva somnului, ca să 
ne obişnuim ca încetul cu încetul și ușor să câștigăm cât mai mult 
timp la viaţă, datorită stării de veghe, căci somnul, ca un perceptor 
de impozite, ne ia jumătate din viață. Nu trebuie să li se îngăduie 
să doarmă ziua nici chiar celor care-și petrec în stare de veghe cea 
mai mare parte a nopții. 

82. În sfârșit, trebuiesă se știe și aceasta: căsufletul n-are nevoie 
de somn, pentru că el este în necontenită mișcare; trupul însă, care 
este purtat de suflet, are nevoie de odihnă, atunci când sufletul nu 
lucrează prin trup, ci este el singur activ în chip spiritual. Astfel, 
dacă judeci bine, visele cele adevărate sunt gândurile unui suflet 
cumpătat, care în timpul somnului nu e atras de simțţirile trupului; 
atunci își dă sieși cele mai bune sfaturi. Căci pentru suflet a nu fi 
în mișcare înseamnă a pieri. De aceea, sufletul care se gândește 
necontenit la Dumnezeu, prin convorbirea neîntreruptă cu E], 
aduce în el starea de veghe și-l ridică pe om la egalitatea harului 
îngeresc; iar prin deprinderea cu starea de veghe dobândește viaţă 
veșnică. 


E 

CAPITOLUL AL X-LEA 


Ce trebuie să spunem despre nașterea de copii 


83. A rămas să vorbim despre timpul împreunării bărbatului cu 
femeia, dar numai a celor căsătoriți. Scopul celor care se căsătoresc 
este nașterea de copii, iar finalitatea, să aibă copii buni, așa cum 
pentru plugar cauza aruncării semințelor este grija pentru hrană, 
iar finalitatea în lucrarea pământului e strângerea roadelor. Dar cu 
mult mai bun este plugarul care seamănă un ogor însuflețit. Căci 
primul întinde mâna pentru semănatul unei hrane vremelnice, 
celălalt plugărește având în vedere dăinuirea lumii; unul sădește 
pentru el, celălalt sădește pentru Dumnezeu. Dumnezeu a spus: 
„Înmulţiţi-vă!”2 și trebuie ascultat. Și în această privinţă, omul este 
chip al lui Dumnezeu?%, întrucât ca om conlucrează cu Dumnezeu 
la nașterea omului. 

Așadar, nu orice pământ este potrivit primirii seminţelor și, 
chiar dacă ar fi, nu pentru același plugar. Nu trebuie să se semene 
pe piatră, nici să ne batem joc de sămânță; pentru că sămânța este 
principiul nașterii; are în ea însămânțate rațiunile naturii. Și e lipsit 
de evlavie să dezonorezi raţiunile conforme naturii în mod irațional 
și contrar naturii. Uitaţi-vă la preaînțeleptul Moise! Într-adevăr, 
în chip simbolic, el respinge însămânţarea sterilă, zicând: „Să nu 
mâncaţi iepure, nici hienă”33. Nu vrea ca omul să aibă însușirile 
acestor animale și nici să guste dintr-o desfrânare egală cu a lor; 
căci animalele acestea sunt înnebunite fără saț după împreunări. Și 
se zice că iepurele capătă în fiecare an câte un anus în plus și că are 
atâtea orificii câţi ani a trăit*4. Așa încât, prin interzicerea mâncă- 
rii de iepure, Moise a interzis de fapt pederastia. Cât despre hienă, 


3 Facerea 1, 28. 

32 Cf. Facerea 1, 27. 

33 Cf Leviticul n, 6; Deuteronomul 14, 7. În aceste texte nu se vorbește de hienă, ca dealtfel 
în toată legislaţia lui Moise. A se vedea și Epistola zisă a lui Barnaba, X, 6-7, în: Scrierile 
Părinților Apostolici (PSB 1), Editura Institutului Biblic și de Misiune al Bisericii Ortodoxe 
Române, București, 1970, p. 126. 

34 Părerea aceasta o au mulți scriitori păgâni, între care: VARRO (De re rustica, IN, 12, 4), 
POLLUX (Onomasticon, V, 73), CLAUDIUS AELIANUS (De natura animalium, 2, 12). 

ușor. Cei care au locuitor în ei pe Cuvântul cel veghetor „nu trebuie 
să doarmă toată noaptea”*. Trebuie să fim treji noaptea, mai ales 
când zilele sunt scurte, căci omul trebuie să studieze, meseriașul 
să-și continue lucrul lui, femeile să lucreze lâna; și, ca să spun așa, 
noi toți trebuie să luptăm din răsputeri împotriva somnului, ca să 
ne obișnuim ca încetul cu încetul și ușor să câștigăm cât mai mult 
timp la viaţă, datorită stării de veghe, căci somnul, ca un perceptor 
de impozite, ne ia jumătate din viaţă. Nu trebuie să li se îngăduie 
să doarmă ziua nici chiar celor care-și petrec în stare de veghe cea 
mai mare parte a nopții. 

82. În sfârșit, trebuie să seștie și aceasta: că sufletul n-are nevoie 
de somn, pentru că el este în necontenită mișcare; trupul însă, care 
este purtat de suflet, are nevoie de odihnă, atunci când sufletul nu 
lucrează prin trup, ci este el singur activ în chip spiritual. Astfel, 
dacă judeci bine, visele cele adevărate sunt gândurile unui suflet 
cumpătat, care în timpul somnului nu e atras de simțirile trupului; 
atunci își dă sieși cele mai bune sfaturi. Căci pentru suflet a nu fi 
în mișcare înseamnă a pieri. De aceea, sufletul care se gândește 
necontenit la Dumnezeu, prin convorbirea neîntreruptă cu EI, 
aduce în el starea de veghe și-l ridică pe om la egalitatea harului 
îngeresc; iar prin deprinderea cu starea de veghe dobândește viaţă 
veșnică. 


= HOMER, Iliada, IL, 24. 

CAPITOLUL AL X-LEA 


Ce trebuie să spunem despre nașterea de copii 


83. A rămas să vorbim despre timpul împreunării bărbatului cu 
femeia, dar numai a celor căsătoriți. Scopul celor care se căsătoresc 
este nașterea de copii, iar finalitatea, să aibă copii buni, așa cum 
pentru plugar cauza aruncării seminţelor este grija pentru hrană, 
iar finalitatea în lucrarea pământului e strângerea roadelor. Dar cu 
mult mai bun este plugarul care seamănă un ogor însuflețit. Căci 
primul întinde mâna pentru semănatul unei hrane vremelnice, 
celălalt plugărește având în vedere dăinuirea lumii; unul sădește 
pentru el, celălalt sădește pentru Dumnezeu. Dumnezeu a spus: 
„Înmulţiţi-vă!”22 şi trebuie ascultat. Și în această privință, omul este 
chip al lui Dumnezeu3%, întrucât ca om conlucrează cu Dumnezeu 
la nașterea omului. 

Așadar, nu orice pământ este potrivit primirii seminţelor și, 
chiar dacă ar fi, nu pentru același plugar. Nu trebuie să se semene 
pe piatră, nici să ne batem joc de sămânță; pentru că sămânța este 
principiul nașterii; are în ea însămânţate rațiunile naturii. Și e lipsit 
de evlavie să dezonorezi rațiunile conforme naturii în mod irațional 
și contrar naturii. Uitaţi-vă la preaînțeleptul Moise! Într-adevăr, 
în chip simbolic, el respinge însămânțarea sterilă, zicând: „Să nu 
mâncaţi iepure, nici hienă':3. Nu vrea ca omul să aibă însușirile 
acestor animale și nici să guste dintr-o desfrânare egală cu a lor; 
căci animalele acestea sunt înnebunite fără saţ după împreunări. Și 
se zice că iepurele capătă în fiecare an câte un anus în plus și că are 
atâtea orificii câți ani a trăit*. Așa încât, prin interzicerea mâncă- 
rii de iepure, Moise a interzis de fapt pederastia. Cât despre hienă, 


= Facerea 1, 28. 

2 Cf Facerea 1, 27. 

3 Cf Leviticul n, 6; Deuteronomul 14, 7. În aceste texte nu se vorbește de hienă, ca dealtfel 
în toată legislaţia lui Moise. A se vedea și Epistola zisă a lui Barnaba, X, 6-7, în: Scrierile 
Părinților Apostolici (PSB 1), Editura Institutului Biblic și de Misiune al Bisericii Ortodoxe 
Române, București, 1979, p. 126. 

3+ Părerea aceasta o au mulți scriitori păgâni, între care: VARRO (De re rustica, III, 12, 4), 
POLLUX (Onomasticon, V, 73), CLAUDIUS AELIANUS (De natura animalium, 2, 12). 

se spune că în fiecare an își schimbă firea din bărbat în femeie și 
invers; așadar, prin interzicerea cărnii de hienă, Moise arată în chip 
simbolic că nu trebuie să ne pornim spre desfrânare. 

84. Sunt deacord și eu că preaînțeleptul Moise, prin interdicțiile 
amintite mai înainte, ne arată cu adevărat că nu trebuie să ne ase- 
mănăm cu aceste animale; dar nu sunt de acord cu interpretarea 
celor spuse în chip simbolic. Căci niciodată natura nu poate fi 
silită să se schimbe; un lucru, odată creat, nu poate dobândi o altă 
[natură] prin suportarea unei transformări; o transformare subită 
nu e același lucru cu natura; o astfel de transformare poate deforma 
o creatură, dar n-o poate recrea. 

Se zice, bunăoară, că multe păsări își schimbă, potrivit cu 
anotimpul, și culoarea și glasul - de pildă, mierla se face din nea- 
gră galbenă și din cântăreaţă ajunge să scoată numai zgomote; la 
fel și privighetoarea, cu schimbarea anotimpurilor, își schimbă 
și culoarea și cântecul. Dar ele nu-și schimbă natura, adică nu se 
transformă din bărbat în femeie. Creșterea din nou a penelor, ca 
o haină nouă, face coloritul să le înflorească, dar puţin mai târ- 
ziu, sub amenințarea iernii, acesta dispare, ca o floare căreia i se 
veștejește culoarea. Glasul se ofilește și el sub influența frigului. 
Contractându-se pielea din pricina aerului din jur, canalele gâtului 
se strâng, se îngustează și comprimă și mai mult aerul care iese din 
gâtlejul lor, iar acesta, fiind stingherit foarte tare, face ca păsările să 
scoată un glas înăbușit. 

85. Apoi, iarăși, când păsările se obișnuiesc cu mediul încon- 
jurător de primăvară și se destind, aerul gâtlejului se eliberează 
din strâmtoarea lui și trece prin niște canale mai largi, care erau 
astupate până atunci; ele nu mai îngaimă acea melodie pierdută, 
ci înflorește un sunet clar, iar glasul li se răspândește până departe; 
și se ivește astfel cântecul, această primăvară din glasul păsărilor. 

Așadar, nu trebuie să credem nici că hiena își schimbă vreo- 
dată natura; căci același animal nu are două organe genitale, băr- 
bătesc și femeiesc, după cum socotesc unii care vorbesc de monștri 
hermafrodiți și născocesc o a treia natură, androgină, o fiinţă între 
bărbat și femeie. Aceștia se înșală foarte mult, pentru că nu înțeleg 
măiestria naturii, mama universului și creatoarea existențelor. 
Hiena este un animal deosebit de lasciv. Natura i-a făcut sub coadă, 
mai sus de deschizătura pe unde ies excrementele, o umflătură 
asemănătoare ca formă cu organul genital femeiesc; însă această 

formaţiune din carne nu are nicio deschizătură care să ducă la ceva 
folositor, adică la uter sau la intestin gros. Hiena deci are o cavitate 
mare în care primește sămânța neroditoare, atunci când căile care 
servesc nașterii sunt întoarse în sens contrar, fiind ocupate de puiul 
care se naște. 

86. Hienele, atât masculul, cât și femela, au aceeași conformaţie 
din pricina excesivei pofte spurcate. Căci masculii se împreunează 
între ei, femela fiind din această pricină rar de văzut. Într-adevăr, 
la acest animal nașterile nu sunt frecvente, pentru că împreunările 
împotriva firii sunt foarte multe și ușoare. Aceasta este, după păre- 
rea mea, și pricina pentru care Platon, în dialogul său Phaidros, 
respingând pederastia, o numește „fiară”; fiindcă, dedaţi plăcerilor 
și „rozând zăbala”, desfrânaţii „se poartă după legea patrupedelor 
și umblă [numai] să procreeze”%. Pe cei fără de Dumnezeu, după 
cum spune apostolul, „Dumnezeu i-a lăsat în patimi de ocară; căci 
și femeile și-au schimbat rânduiala firească cu ceea ce este împo- 
triva firii; dar asemenea și bărbaţii, lăsând rânduiala cea după fire, 
s-au aprins în pofta lor unii pentru alții, săvârșind rușinea bărbaţi 
cu bărbați și luând în ei răsplata ce li se cădea a rătăcirii lor”. 

87. Natura n-a îngăduit nici pentru cele mai desfrânate ani- 
male ca fecundarea să se facă în deschizăturile excrementelor. 
Urina se formează aparte în vezica urinară; mâncarea umezită se 
duce în pântece, lacrima în ochi, sângele în vine, ceara în urechi, 
mucozităţile în nări, iar șezutul este la capătul intestinului gros, 
prin care se dau afară excrementele. Natura cea măiastră a născocit 
deci numai la hiene această parte de prisos pentru împreunările 
cele de prisos. De aceea partea de prisos de la hiene este adâncă 
până la un oarecare punct, ca să slujească organelor excitate; dar 
adâncitura e înfundată, căci n-a fost creată pentru naștere. 

Pornind de la cele spuse, e limpede și în acord cu părerea 
noastră că trebuie să respingem unirile între bărbați, împreună- 
rile sterile, pederastia și împerecherile androgine nefirești; să 
dăm ascultare chiar naturii, care, prin felul în care a creat orga- 
nele genitale, a interzis astfel de împreunări; căci bărbatul a fost 
făcut bărbat nu ca să primească sămânța, ci să o dea. Când leremia 
- adică Duhul prin el - spune: „Peșteră de hienă a ajuns casa 


35 PLATON, Phaidros, 254 A-E. 
** Romani 1, 26-27. 

Mea'3, exprimându-și dezgustul pentru vietăţile care se hrănesc 
cu trupuri moarte, printr-o alegorie plină de înțelepciune el con- 
damnă [de fapt] idolatria. Căci casa Dumnezeului celui viu trebuie, 
într-adevăr, să fie curată de idoli. 

88. Moise oprește, totodată, și mâncatul cărnii de iepure. 
Acesta se împreunează în orice anotimp. Când femela se așază 
lângă el, masculul se suie pe ea, venind pe la spate, căci iepurele e 
un animal care obișnuiește să se urce pe la spate. lepuroaica naște 
în fiecare lună și zămislește din nou înainte de a făta. Se împe- 
rechează și naște. Îndată ce a născut, se împerechează cu oricare 
iepure s-ar întâmpla. lepuroaica nu se poate mulțumi cu un singur 
mascul. Zămislește din nou pe când încă alăptează, pentru că are 
uterul despicat în două părți. Dar nu numai golirea uterului o face 
pe iepuroaică să umble după împerechere - că orice gol dorește 
să fie umplut -, ci se întâmplă ca, și atunci când este îngreunată, 
cealaltă parte a uterului, care este goală, să fie cuprinsă de poftă și 
să dorească cu pasiune împerecherea. Aceasta e pricina pentru care 
iepuroaicele zămislesc înainte de a făta. 

Această enigmatică oprire de a mânca carne de iepure ne 
îndeamnă, așadar, să îndepărtăm de la noi dorinţele puternice, 
împreunările repetate, împreunările cu femeile însărcinate, homo- 
sexualitatea, pederastia, desfrânarea și adulterul. 

89. Astfel, același Moise a dat pe faţă - nu prin enigme, ci în 
mod deschis - aceste porunci, zicând: „Să nu fii desfrânat”%5, să 
nu faci adulter, să nu fii pederast. Această poruncă a Cuvântului 
trebuie păzită din toată puterea; cu niciun chip nu trebuie căl- 
cată, nici nu se cuvine să nesocotim aceste porunci. Numele 
relei pofte e „batjocura, iar Platon a numit calul poftelor „cal 
batjocoritor”%*, fiindcă a citit în leremia: „Mi-aţi ajuns cai în rut”%. 
Cât despre pedeapsa pentru această batjocură, au făcut-o cunos- 
cută îngerii care s-au dus la Sodoma: arzându-i împreună cu ceta- 
tea pe cei care au vrut să-i batjocorească*, ei au dat astfel pildă 
clară că focul este rodul desfrânării. Căci, așa cum am zis mai 


37 Jeremia 12, 9 (după Septuaginta). 
5 eşirea 20, 14. 

9 PLATON, Phaidros, 238 A. 

3 PLATON, Phaidros, 254 C-E. 

* leremia 5, 8 (după Septuaginta). 
2 Cf. Facerea 19, 1-25. 

înainte, nenorocirile celor de demult s-au scris spre sfătuirea 
noastră, ca să nu greșim la fel, ci să ne păzim de a nu cădea în 
aceleași nenorociri. 

9o. Să-i socotim pe copii ca pe fiii noștri, iar pe femeile altora 
să le privim ca pe propriile noastre fiice; să ne înfrânăm plăcerile 
și să fim stăpâni pe stomac și pe cele de sub stomac; iată lucrul 
cel mai de seamă. Dacă, așa cum zic stoicii, rațiunea nu îi îngă- 
duie înțeleptului nici să-și miște degetul la întâmplare, atunci cei 
care urmăresc înțelepciunea se cuvine cu mult mai mult să-și stă- 
pânească și organele genitale. Sunt de părere că de asta organele 
genitale au fost numite „părți rușinoase”%, pentru că mai cu seamă 
de această parte a corpului trebuie să ne folosim cu rușine3. La fel 
ca în cazul mâncărurilor, natura ne-a îngăduit și în ce privește căsă- 
toriile legitime tot ce este propriu, folositor și decent; ne-a îngăduit 
deci să dorim să facem copii. Însă cei care caută excesul păcătuiesc 
împotriva naturii, vătămându-se pe ei înșiși prin împreunări ilegi- 
time. Deci, mai mult decât orice, caută, omule, să nu ai legături de 
dragoste cu tinerii cum le ai cu femeile“! lată de ce filosoful, pre- 
luând din Moise, zice: „Să nu semeni pe stâncă sau pe pietre, căci 
niciodată sămânţa nu va prinde rădăcină, ca să poată rodi [o ființă] 
de aceeași natură”37. 

91. Foarte limpede a poruncit Cuvântul prin Moise: „Cu bărbat 
să nu dormi cum ai dormi cu o femeie, căci este spurcăciune”%8. 
Minunatul Platon, citind dumnezeieștile Scripturi, a dat sfat ca 
omul să stea departe de orice ogor femeiesc care nu-i al lui. A luat 
legea aceasta de acolo unde este scris: „Cu femeia vecinului tău să 
nu te culci, ca să-ţi dai sămânța și să te întinzi cu ea'3%. „Sămânţa 
primită de concubine dă copii nelegitimi și bastarzi."*%* Nu semăna 
acolo unde „nu vrei să răsară ceea ce ai semănat”, nici „nu te 
atinge de o altă femeie decât de soţia ta'3*, singura de la care este 


» Pedagogul, |, 2. 

54 AiSotov, în original. 

55 AL6G, în original. 

3 Cf. PLATON, Legile, VIII, 836 C. 
57 PLATON, Legile, VIII, 838 E. 

58 Leviticul 18, 22. 

39 Leviticul 18, 20. 

% PLATON, Legile, VIII, 8q D. 

3 PLATON, Legile, VIII, 830 A. 

3 PLATON, Legile, VIII, 8q D. 

drept să culegi plăcerile trupești, în vederea nașterii de urmași legi- 
timi. Înaintea Cuvântului numai aceste legături sunt îngăduite. 
Noi, care participăm la actul dumnezeiesc creator, nu trebuie să ne 
aruncăm sămânţa, nici s-o batjocorim, nici să semănăm „legume 
care se fierb greu'38. 

92. Același Moise îi oprește și pe soți să se atingă de soțiile lor 
dacă acestea sunt la curățirea lunară. Căci nu se cade să se înti- 
neze cu necurăţia trupului partea cea mai fecundă a seminței, care 
după puţină vreme devine om, și nici ca sămânţa să se scalde în 
necurățenia și curgerea murdară a materiei, căci sămânța este lip- 
sită astfel de brazdele uterului pentru o naștere fericită. lar Moise 
nu ne-a spus despre vreunul din vechii evrei că s-ar fi apropiat de 
femeia lui când era însărcinată. În aceste împrejurări, o simplă plă- 
cere, chiar dacă-i simțită în căsnicie, este nelegiuită, nedreaptă și 
nesocotită. Așadar, Moise îi îndepărtează pe bărbaţi de soțiile lor 
însărcinate până după naștere. Într-adevăr, uterul este așezat sub 
vezica urinară, deasupra intestinului care se numește „rect”, ultima 
parte a intestinului gros, și-și întinde gâtul printre cele două, în 
vezica urinară. lar deschizătura gâtului, prin care se primește 
sămânța, se închide după ce s-a umplut; dar uterul se golește iarăși, 
când este curăţit prin naștere; iar după cea depus rodul, poate primi 
din nou sămânța. Nu este rușinos dacă vorbim, spre folosul ascul- 
tătorilor, despre organele care slujesc nașterii, căci nici Dumnezeu 
nu S-a rușinat atunci când le-a creat. 

93. Așadar, uterul, însetând de facerea de copii, primește 
sămânța. Asta arată că nu trebuie blamată împreunarea bărbatului 
cu femeia. După ce uterul a primit sămânța, deschizătura uterului 
se închide și respinge complet [orice] depravare. Dorinţele uteru- 
lui — agitate până atunci de îmbrățișările drăgăstoase - se întorc și 
se ocupă înăuntru cu facerea copilului, conlucrând cu Creatorul. 
Când natura lucrează, nu mai e îngăduit să o tulburi cu cele de pri- 
sos spre a o batjocori. 

Batjocura are multe nume și multe feţe. Se numește „desfrâw”, 
când se referă la neorânduiala din legăturile de iubire, la fapta jos- 
nică, de rând, necurată, care îl coboară pe om la împreunări. Când 
acestea cresc, vin peste om o mulțime de boli, dragostea de mân- 
care bună, dragostea de băutură, dragostea de femei și, mai ales, 


*3 PLATON, Legile, IX, 853 D. 

desfrâul și gustul de plăceri; iar toate acestea au un tiran: pofta. 
Din ele cresc nenumărate patimi surori, care se înmulțesc mereu și 
dau naștere unei purtări dezmățate. Scriptura spune: „Sunt pregă- 
tite celor dezmățaţi bice și pedepse pe umerii celor nebuni”. Prin 
„umeri ai nebunilor” Scriptura desemnează forța dezmăţului și 
îndărătnicia puternică. De aceea și zice: „Depărtează de la robii tăi 
nădejdile deșarte; întoarce de la mine poftele necuviincioase; să nu 
mă cuprindă pofta pântecelui și a împreunării”%5. Așadar, trebuie 
să ținem departe de noi mareaviclenie a acestor inamici ce uneltesc 
[împotriva noastră]. Căci nu numai în traista lui Crates, dar nici 
în propria noastră cetate „să nu intre parazit nebun, mâncăcios, 
desfrânat care se laudă cu dosul său, și nici desfrânată vicleană”%6, 
și nicio fiară a plăcerii de acest fel. În întreaga noastră viaţă să fie 
sădită purtarea cea demnă. 

94. În general, dacă trebuie să ne căsătorim sau dacă trebuie 
să ne abţinem cu totul de la căsătorie - e și aceasta o problemă de 
studiat —, am arătat în lucrarea mea Despre înfrânare*7. Dar, dacă 
până și necesitatea căsătoriei a fost supusă cercetării, cum ar putea 
fi îngăduită fără rezervă unirea sexuală în orice timp, așa cum ne 
folosim de hrană? Este limpede de văzut că nervii, asemenea unei 
urzeli, sunt deșiraţi și rupți de tensiunea împreunării trupești; 
în plus, aceasta răspândește și o încețoșare asupra simţurilor și 
slăbește puterile. Lucrul acesta este evident și la animalele lip- 
site de rațiune și la cei care-și exersează trupurile pentru între- 
cerile atletice. Aceștia, dacă nu au legături sexuale, îi biruiesc pe 
adversari345; cât despre animale, le îndepărtăm de la împerecheri 
aproape târându-le, pentru că își cheltuiesc desăvârșit toată pute- 
rea și elanul. Sofistul din Abdera numea împreunarea „o mică 
epilepsie”, socotind-o o boală de nevindecat. Slăbiciunile trupești 
care urmează după împreunările sexuale nu sunt oare în raport 
cu mărimea pierderii seminței? Căci „omul se naște din om și este 
smuls din el”. Vezi cât e de mare paguba! Un om întreg este smuls 


34 Pildele 19, 29. 

*% Înţelepciunea lui Isus Sirah 23, 4-5. 

"0 CRATES din Teba, fragm. 4, în: Poetarum philosophorum fragmenta, ed. Hermann 
Diels, Berlin, 1901, p. 218. 

37 Este vorba probabil de o lucrare pierdută a lui Clement. 

348 Cf. 1 Corinteni 9, 25. 

* Democrit din Abdera. 

35 DEMOCRIT, fragm. 32, ed. Diels. 

din pierderea care se produce în timpul împreunării sexuale. Zice 
Scriptura: „Acesta este os din oasele mele și trup din trupul meu”. 
Așadar, omul pierde prin sămânță atâta [substanţă] câtă vedem în 
trupul unei ființe omenești. Căci sămânţa pe care o elimină din el 
este începutul nașterii. Pe lângă asta, și agitația materiei [carnale|] 
tulbură și strică armonia trupului. 

95. Minunat este omul acela care i-a răspuns celui care l-a între- 
bat cum stă cu plăcerile dragostei: „Lăcere, omule! Cu cea mai mare 
bucurie am scăpat de ele, ca deo stăpână furioasă și sălbatică. Dar 
căsătoria să fie admisă și aprobată! Căci Domnul vrea ca omenirea 
să se înmulțească; însă nu a spus: „Desfrânaţi-vă!, nici n-a vrut să 
ne dedăm plăcerilor, ca și cum am fi fost făcuţi tocmai pentru a ne 
împreuna. Pedagogul să ne facă să roșim când strigă prin lezechiel: 
„Tăiaţi-vă împrejur desfrânarea voastră”. Până și animalele lipsite 
de rațiune au un anume timp potrivit pentru însămânţare. A avea 
legături sexuale fără scopul de a avea copii înseamnă a batjocori 
natura. Trebuie să luăm ca învățător natura, care ne-a prescris să 
păzim lecţiile înțelepte despre timp, adică despre bătrâneţe și copi- 
lărie. Bătrâneţii nu-i îngăduită deloc căsătoria, iar copilăriei natura îi 
cere să nu se căsătorească încă. În orice caz, natura nu ne îngăduie să 
ne căsătorim în orice timp din viaţă. Căsătoria înseamnă dorința de 
a face copii, nu aruncarea fără rânduială a seminţei, aruncare nele- 
giuită și iraţională. 

96. Întreaga noastră viaţă va decurge în conformitate cu natura 
dacă ne stăpânim de la început poftele și nu ucidem, cu mijloacele 
unei arte rele, fătul omenesc, făcut să se nască prin dumnezeiască 
purtare de grijă. Căci femeile care, spre a-și acoperi desfrânarea, folo- 
sesc droguri ca să avorteze, deși scot afară o materie complet moartă, 
avortează odată cu fătul și iubirea de oameni. 

Cei care au îngăduința să se căsătorească au nevoie de Pedagog, ca 
să nu săvârșească în timpul zilei ceremoniile tainice ale naturii, să nu 
se împreuneze dimineața, precum cocoșul, și nici când vin de la bise- 
rică sau din piaţă, sau când este timp pentru rugăciune, pentru citit și 
pentru facerile de bine din timpul zilei; iar seara să se odihnească, după 
ce au stat la masă și după ce au mulțumit pentru bunătăţile primite. 


3 Facerea 2, 23. 

3: PLATON, Republica, |, 329 B-C. Sunt cuvintele lui Sofocle. 
353 Cf. Facerea 1, 28. 

35 Un text ca acesta nu se găsește în lezechiel. 

97. Natura nu oferă întotdeauna prilejul unirii conjugale. Și, de 
altfel, aceasta e cu atât mai dorită cu cât e mai rară. Oricum, să nu 
ne desfrânăm noaptea, pe motiv că e întuneric, ci să ținem în suflet 
rușinea, ca o lumină a minţii; căci nu ne vom deosebi cu nimic de 
Penelopa3, care lucra la războiul de ţesut, dacă ziua țesem dog- 
mele cumpătării, iar noaptea, când mergem la culcare, le desfacem. 
Într-adevăr, dacă e să arătăm o anumită reţinere, cum se și cuvine, 
mai ales față de soţia noastră s-o facem, evitând îmbrățișările 
rușinoase, iar dovada clară a curăţiei față de vecinii noștri să vină 
de acasă. Căci nu se poate socoti că există reținere dacă ea nu-i evi- 
dentă chiar față de cea alături de care ai cele mai puternice plăceri. 
O dragoste ce tinde în chip mărturisit spre relaţii sexuale înflorește 
puţină vreme și îmbătrânește odată cu trupul; ba sunt cazuri când 
îmbătrânește chiar înaintea trupului; căci pofta se veștejește atunci 
când cumpătarea căsniciei a fost batjocorită de plăcerile cu femei 
desfrânate. Inimile amanţilor își iau repede zborul, căința face far- 
mecele să dispară, iar dragostea adesea se preface în ură, când sătu- 
rarea de plăcere face simțită osânda. 

98. Vorbele desfrânate, atitudinile rușinoase, sărutările femei- 
lor stricate și alte destrăbălări ca acestea nici măcar să le pomenim 
n-ar trebui! Să dăm ascultare fericitului apostol, care într-adins 
spune: „Desfrâul și orice necurăţie sau lăcomie nici să nu se pome- 
nească între voi, cum se cuvine sfinților”. Și bine a zis cine a zis 
că „legăturile sexuale nu aduc nimănui vreun folos; ba chiar fii 
mulțumit dacă nu te vatămă”*. Căci nici cele după lege n-au trăi- 
nicie dacă nu au ca scop nașterea de copii; iar despre cele care sunt 
în afara legii, Scriptura zice: „Femeia plătită să fie socotită egală 
unei scroafe; femeia cu bărbat, un turn al morții pentru cei care 
au legătură cu ea”. Cu un mistreţ sau porc a asemănat ea patima 
desfrânării; iar despre cel care săvârșește adulter cu o desfrânată 
sub pază, spune că își caută singur moartea. 

Și o poetă de-a voastră admonestează casa și orașul în care se 
fac desfrânări: 


3 Penelopa, simbol antic al soţiei credincioase, soţia lui Ulise. L-a așteptat pe soţul ei 
douăzeci de ani și, pentru a-i refuza pe pretendenţii săi, le-a făgăduit că se va căsători cu 
unul din ei când va termina de țesut o pânză, pe care noaptea o destrăma. 

35 Efeseni 5, 3. 

357 EPICUR, fragm. 62, în: Epicurea, ed. H.K. Usener, Leipzig, 1887, p. 18, 22. 

%% Înţelepciunea lui Isus Sirah 26, 22 (după Septuaginta). 

99. „La tine sunt adultere și împreunări neîngăduite-ntre 
bărbaţi, 

Efeminate și nedrepte, o cetate rea, cu totul necurată !”59 

Și, dimpotrivă, îi admiră pe oamenii cumpătaţi: 

„Nici pofte rușinoase n-au pentru pat străin, 

Nici pentru alt bărbat, ocară odioasă și cumplită'3%, 
pentru că sunt împotriva firii. Aceste fapte, păcate ale lor, mulți le 
socotesc desfătări. Unii dintre aceștia însă, mai cuminţi, recunosc 
că sunt păcate; totuși se lasă biruiți de plăceri. lar întunericul e 
acoperământul patimilor lor. Căci săvârșește adulter cu propria lui 
soţie acela care o tratează ca pe o desfrânată; nu-și aude Pedagogul 
strigând: „Omul care se suie în patul său și zice în sufletul său: 
«Cine mă vede? Întuneric este în jurul meu și zidurile mă acoperă; 
nimeni nu vede păcatele mele! De ce să mă sfiesc? Cel Preaînalt 
nu-Și va aduce aminte» [...]'>:. 

Cât de nenorocit e omul acesta! Se teme doar de ochii oameni- 
lor, gândindu-se că se poate ascunde de Dumnezeu. „Nu cunoaște”, 
zice Scriptura, „că ochii Domnului Preaînalt sunt de zece mii de 
ori mai luminoși decât soarele; ei privesc la toate căile oameni- 
lor și pătrund în părțile cele ascunse”. De aceea Pedagogul îi 
ameninţă iarăși și prin Isaia, zicând: „Vai de cei care fac în ascuns 
sfat și zic: «Cine ne vede?» Căci de lumina aceasta materială te 
poţi ascunde, dar de cea spirituală e cu neputinţă. Sau după cum 
spune Heraclit: „Cum va putea cineva să se ascundă de Astrul care 
nu apune niciodată?'*% Să nu ne acoperim, așadar, nicidecum 
cu întunericul! Căci lumina locuiește în noi. „Și întunericul n-a 
cuprins-o'55, zice Scriptura, pentru că în mintea celui cumpătat 
noaptea e luminată; iar Scriptura a numit „făclii neadormite” gân- 
durile bărbaților buni3*. 

100. De altfel, dacă cineva încearcă să-și ascundă faptele, 
admite că va săvârși un păcat; iar cine păcătuiește e, totodată, și 
nedrept, nu atât față de aproapele, în caz că săvârșește adulter, cât 


359 Oracolele sibiline, V, 166-168. 

3% Oracolele sibiline, IV, 33-34. 

3% Înţelepciunea lui Isus Sirah 23, 24-26. 
3 Înţelepciunea lui Isus Sirah 23, 27. 

35 Isaia 29, 15. 

3% HERACLIT, fragm. 16, ed. Diels. 

3% loan, 5. 

356 Cf Matei 25, 1-12. 

față de sine însuși, tocmai pentru că el l-a săvârșit; în orice caz, 
ajunge mai rău și mai nevrednic. Căci cine păcătuiește ajunge mai 
rău și mai nevrednic decât înainte chiar prin săvârșirea păcatului. 
Desigur, celui biruit de plăcerea rușinoasă i se adaugă în plus și 
desfrânarea. lată și motivul pentru care cel desfrânat e mort pentru 
Dumnezeu, e părăsit și de Cuvânt, precum și de Duh și rămâne un 
simplu cadavru. Căci sfințenia, cum e și firesc, are oroare de întină- 
ciune. Însă celui curat întotdeauna i s-a îngăduit să se atingă de cel 
curat. De aceea, când ne dezbrăcăm de haină, să nu ne dezbrăcăm 
în același timp și de simţul rușinii, pentru că omului drept nicio- 
dată nu-i este îngăduit să se dezbrace de cumpătare. lată, într-ade- 
văr, trupul acesta stricăcios se va îmbrăca în nestricăciune:” când 
pofta cea nesățioasă, care duce la desfrâu, educată prin înfrânare, 
nu va mai dori stricăciunea; atunci va duce pe om spre o cumpă- 
tare veșnică. „În veacul acesta se însoară și se mărită':5%; însă, după 
ce am nimicit faptele trupului: și am îmbrăcat cu nestricăciune 
trupul nostru curat, noi căutăm ceea ce e pe măsura îngerilor. 
Astfel și Platon, ucenicul filosofiei barbare, în dialogul Philebos i-a 
numit, în sens tainic, „atei” pe cei care corup și întinează, atât cât 
le stă în putință, pe Dumnezeul Care locuiește în ei, rațiunea, prin 
înclinarea spre patimi:7. 

101. Cei sfințiţi pentru Dumnezeu nu trebuie să trăiască așa 
cum trăiesc muritorii, nici nu trebuie, după cum spune Pavel, ca 
membrele lui Hristos să ajungă membre ale unei desfrânate:2, 
nici templul lui Dumnezeu nu trebuie făcut templu al patimilor 
rușinoase*. Aduceţi-vă aminte de cei douăzeci și patru de mii 
care au pierit din pricina desfrânării*”! Suferințele celor care s-au 
desfrânat, după cum am zis mai înainte35, sunt pentru noi pilde: 
menite să educe poftele noastre. lar Pedagogul ne sfătuiește foarte 
limpede: „După poftele tale să nu mergi și înfrânează-ţi dorinţele 


357 Cf. 1 Corinteni 15, 53. 

3% Luca 20, 34. 

3 Cf. Galateni 5, 19. 

37 Cf. Luca 20, 36. 

3n Acest text nu este din dialogul Philebos, ci din Republica, VIII, 540 B. 
372 Cf. 1 Corinteni 6, 15. 

37 Cf. 1 Corinteni 6, 19. 

34 Cf. Numerii 25, 9. 

5 Pedagogul, |, 2; Il, 80. 

375 Cf. 1 Corinteni 10, 6. 

tale”7. „Vinul și femeile îi înșală pe cei înţelepţi, iar cel care se 
lipește de desfrânată mai îndrăzneţ va fi. Moliile și viermii îl vor 
moșteni și va fi ridicat spre mai mare pilduire”%8 Și iarăși (căci 
Pedagogul nu obosește când e vorba să ne fie de folos): „Iar cel care 
ţine piept plăcerii își încununează viața lui'37. 

102. Nu este deci drept să ne lăsăm biruiţi de plăcerile dragos- 
tei, nici să vorbim cu admirație despre poftele trupești, nici să fim 
mișcaţi puternic de dorințele cele nesocotite și să dorim să ne înti- 
năm. Numai celui căsătorit îi este îngăduit să semene, asemenea 
plugarului; iar aceasta când timpul admite sămânța. 


377 Înţelepciunea lui Isus Sirah 18, 30. 
3% Înţelepciunea lui Isus Sirah 19, 2-4. 
3 Înţelepciunea lui Isus Sirah 19, 5. Acest adaos se găseşte numai în anumite manuscrise. 

CAPITOLUL AL X-LEA bis 


Despre luxul îmbrăcămintei 


Pe lângă cele zise, un foarte bun leac pentru potolirea neînfrâ- 
nării este rațiunea. Mai ajută și să te scoli nesătul de la masă, căci 
îmbuibarea mărește poftele, care se stârnesc și te îndeamnă să-ți 
satisfaci plăcerile. Nu trebuie nici să ne străduim să avem haine 
luxoase, așa cum nici să avem la masă fel de fel de mâncăruri. De 
altfel, Însuși Domnul, împărțind regulile Sale de purtare: pentru 
suflet, pentru trup, iar în al treilea rând, pentru bunurile exteri- 
oare, ne sfătuiește să ne procurăm cele exterioare în vederea trupu- 
lui și ca trupul să fie condus de suflet; iar pe suflet îl educă, zicând: 
„Nu vă îngrijiţi de sufletul vostru ce veţi mânca, nici de trupul vos- 
tru cu ce vă veți îmbrăca; căci sufletul este mai mare decât hrana și 
trupul decât haina”3%. Și Își însoțește învățătura cu foarte puternică 
pildă: „Priviţi la corbi, că nu seamănă, nici cu seceră, nu au cămări 
și jitniţe, și Dumnezeu îi hrănește. Cu cât mai de preț sunteţi voi 
decât păsările?” Aceste învățături sunt despre hrană. lar despre 
îmbrăcăminte, care vine în al treilea rând și face parte dintre bunu- 
rile exterioare, ne poruncește, spunând: „Priviţi crinii, că nici nu 
torc, nici nu ţes; și vă spun vouă că nici Solomon nu s-a îmbrăcat 
ca unul din aceștia”*2. lar împăratul Solomon se lăuda foarte mult 
cu bogăţia lui. 

103. Ce este oare mai frumos și mai strălucitor decât florile? Ce 
este oare mai încântător decât crinii sau trandafirii? „Dacă iarba, 
care astăzi este pe câmp și mâine se aruncă în cuptor, Dumnezeu așa 
o îmbracă, cu cât mai mult pe voi, puţin credincioșilor? Și voi să nu 
căutaţi ce să mâncaţi și ce să beţi!”*%* Prin particula „ce, Domnul a 
îndepărtat varietatea excesivă de mâncăruri. Într-adevăr, Scriptura 
spune prin aceste cuvinte următorul lucru: „Nu vă îngrijiţi ce fel de 
mâncare veți mânca sau ce fel de băutură veți bea; căci a te îngriji 


3% Matei 6, 25; Luca 12, 22-23. 

35 Matei 6, 26; Luca 12, 24. 

3% Matei 6, 28-29; Luca 12, 27. 
3% Matei 6, 30-31; Luca 12, 28-29. 

de calitatea mâncărurilor și a băuturilor înseamnă a te lăcomi și a te 
desfăta”. Însă a mânca pur și simplu înseamnă a mânca atât cât este 
necesar, a-ți împlini nevoia, așa cum am mai zis38. „Ce” înseamnă: 
„Ceea ce este mai mult”, iar Scriptura arată că „ceea ce este mai mult 
este de la diavol'*%. Iar cuvintele pe care le-a adăugat Domnul lim- 
pezesc înţelesul. Căci, după ce a spus: „Ce să mâncaţi sau ce să beţi”, 
a adăugat: „Și nu fiți îngrijorați”*%, fiindcă mândria și luxul îi fac pe 
oameni îngrijorați, îi depărtează de adevăr. 

O viaţă de plăceri, care urmărește ceea ce este mai mult, te duce 
departe de adevăr. Și de aceea foarte bine a zis [Domnul]: „Pe toate 
acestea păgânii lumii le caută”37. „Păgânii” sunt cei lipsiţi de rân- 
duială și minte. Dar despre ce vorbește Domnul când spune „aces- 
tea”? Despre lux, despre viața dusă în plăceri, despre mâncăruri 
cu sosuri picante și condimentate, despre căutarea mâncărurilor 
fine, despre lăcomie. lată semnificaţia lui „ce”. Cât despre mânca- 
rea simplă, fie uscată, fie muiată, de neapărată trebuință, Domnul 
a zis: „Știe Tatăl vostru că aveţi trebuinţă de acestea”3. lar dacă tot 
am ajuns cercetători, să nu ne pierdem timpul cercetând cu ce să ne 
desfătăm, ci să ne însuflețim întru căutarea adevărului. Căci zice 
Domnul: „Căutaţi Împărăţia lui Dumnezeu și cele de mâncare vi se 
vor adăuga vouă'3%,. 

104. Așadar, dacă Domnul ne cere să îndepărtăm de la noi grija 
de îmbrăcăminte, de hrană și, într-un cuvânt, de tot ce e de pri- 
sos, pentru că nu sunt de neapărată trebuinţă, atunci ce trebuie 
să credem că va zice Domnul despre iubirea pentru găteală, vop- 
situl lânii, ţesături în felurite culori, varietatea pietrelor preţioase, 
prelucrarea aurului, bucle de păr aranjate cu artă, coafuri în spi- 
rală, precum și despre încondeierea ochilor, smulgerea părului de 
la sprâncene, vopsit, fardarea cu alb de ceruză, vopsitul părului și 
despre alte practici de condamnat, făcute ca să înșele? Nu avem 
motive să presupunem că va spune și despre diformii iubitori de 
podoabe ce a spus puțin mai înainte despre iarbă? „Căci lumea este 
o țarină”, iar noi, cei înrouraţi cu harul lui Dumnezeu, o pajiște 


3 Cf. Pedagogul, II, 88. 

5% Matei 5, 37. 

35 Luca 12, 20. 

3% Matei 6, 32; Luca 12, 30. 
3% Matei 6, 32; Luca 12, 30. 
3 Matei 6, 33; Luca 12, 31. 
3 Cf. Matei 13, 38. 

și, după ce vom fi cosiţi, iarăși vom răsări, așa cum va fi arătat mai 
pe larg în lucrarea mea Despre înviere. lar prin iarbă e simbolizată 
mulţimea de rând, prietenă bucuriei de o zi, iubitoare de podoabă 
și slavă, de orice mai mult decât adevărul, care nu are altă soartă 
decât cea de-a fi materie pentru foc. 

105. „Era un om”, povestește Domnul, „bogat foarte, care se 
îmbrăca în porfiră și vison, veselindu-se în fiecare zi strălucit”'2%. 
lată iarba. „lar un sărac oarecare, anume Lazăr, zăcea la poarta 
bogatului, plin de răni, poftind să se sature cu cele ce cădeau de la 
masa bogatului"5% lată pajiștea. Unul, bogatul, fu pedepsit în iad, 
primind focul, iar celălalt înflori în sânul Tatălui. 

Admir cetatea veche a lacedemonienilor! Le îngăduiau doar 
curtezanelor să poarte îmbrăcăminte brodată și podoabe de aur. 
Femeilor cuminţi le era oprită dragostea de podoabe, pentru că 
numai femeilor desfrânate li se dădea voie să se împodobească. 
Aristocraţii atenieni, dimpotrivă, doritori de o viață luxoasă, au 
uitat că sunt bărbaţi; se îmbrăcau cu veșminte brodate cu aur și 
haine ce le cădeau până la călcâie; își puneau pe cap un „crobil'3%, 
un fel de împletitură, și se împodobeau, prinzându-și părul cu 
agrafe de aur în formă de greier. Cu adevărat arătau că, prin lipsa 
de gust a purtării lor pervertite, sunt născuţi din pământ. lar zelul 
acestor aristocrați a trecut și la ceilalți ionieni, pe care Homer, soco- 
tindu-i afemeiaţi, îi numește „purtători de voaluri lungi '*5. 

106. Așadar, oameni ca aceștia, care-și îndreaptă privirile spre 
dragostea de podoabă - o imagine idolatră a frumosului —, și nu 
spre frumosul în sine, care sub un nume frumos sunt tot idolatri, 
trebuie duși departe de locul unde locuiește credința cea adevă- 
rată; căci visează la natura frumosului întemeiați nu pe știință, ci 
pe propriile lor păreri. Pentru ei viața de aici e visul cel adânc al 
ignoranței. Să ne deșteptăm din acest vis, grăbindu-ne către fru- 
mosul real și decent, și doar pe el să dorim să-l atingem, spunând 
adio gătelilor de aici, laolaltă cu lumea aceasta, mai înainte de a 
adormi de tot. 


3 Clement amintește de această lucrare și mai înainte. Cf. Pedagogul, |, 47. 

3% Luca 16,19. 

3% Luca 16, 20-21. 

3% Un smoc de păr prins cu o agrafă în formă de greier, pe care îl purtau bătrânii de rang 
înalt şi copiii. 

3% HOMER, Iliada, VI, 442; VII, 207; XIII, 685; XXII, 105. 

În concluzie, iată ce afirm eu: omul nu are nevoie de haine decât 
pentru a-și acoperi trupul, ca să se apere de gerul cumplit și de arșița 
căldurii, să nu-l supere dezechilibrul de temperatură din atmosferă. 

lar dacă acesta este rostul îmbrăcămintei, atunci nu văd de ce 
s-ar rândui un fel de îmbrăcăminte pentru bărbaţi și altul pentru 
femei; căci nevoia de protejare este aceeași și la bărbați și la femei, 
așa cum le sunt și mâncarea și băutura. 

107. Fiind vorba, așadar, de una și aceeași trebuinţă, socotim că 
la fel trebuie să fie și îmbrăcămintea. Într-adevăr, așa cum nevoia de 
acoperire e comună și bărbaților și femeilor, tot așa și îmbrăcămintea 
cu care ei se acoperă trebuie să fie asemănătoare. Însă, dacă trebuie 
să fie folosită și această îmbrăcăminte, potrivit căreia [...] ceea ce tre- 
buie ascuns de ochii femeilor. Dacă femeile au mai multe exigențe 
din pricina firii lor slabe, în cazul bărbaţilor, dimpotrivă, trebuie 
condamnat obiceiul acelei proaste educaţii din pricina căruia aceștia 
ajung adesea, prin regimul de viață stricat, mai efeminați decât 
femeile. Într-adevăr, bărbaţii să nu-și slăbească vigoarea! lar dacă e 
să facem o concesie, atunci să îngăduim femeilor să folosească pen- 
tru îmbrăcămintea lor țesături mai fine; dar să îndepărteze micile 
ornamente prostești și acele broderii migăloase de pe țesături. 

Să spună adio firelor de aur, stofelor din India și mătăsurilor 
fine. Mai întâi se naște un vierme, apoi din el iese o omidă acope- 
rită cu păr, după care, printr-o a treia metamorfozare, urmează o 
insectă ce bâzâie, pe care unii o numesc „crisalida” viermelui de 
mătase, din care se naște un fir lung, ca firul de păianjen. Această 
pânză extravagantă și transparentă e dovada unei minţi slabe; ea 
prostituează, printr-un voal subţire, rușinea trupului. O îmbră- 
căminte atât de senzuală nu-i acoperământ, căci nu e în stare să 
ascundă formele goliciunii. Pusă pe trup, o astfel de îmbrăcăminte 
ia forma acestuia cu prea multă suplețe, modelându-se pe el; ea se 
mulează pe formele femeii până acolo încât ajunge să se vadă, deși 
nu în mod direct, întreaga alcătuire a trupului ei. 


3% Textul grec este aici lacunar. Otto Stâhlin (Die griechischen christlichen...), în introdu- 
cerea sa, îl întregește astfel: „Dacă trebuie dată altă îmbrăcăminte pentru bărbaţi și alta 
pentru femei, atunci pentru bărbaţi trebuie avut în vedere acel fel de îmbrăcăminte prin 
care să se poată ascunde ceea ce trebuie ascuns de ochii femeilor”; Claude Mondesert 
(CLEMENT DALEXANDRIE, Le pedagogue, livre II, în: Sources Chretiennes, 108, Paris, 1965, 
p. 203) propune următoarea întregire: „Dar, dacă trebuie (introdusă o deosebire), aceasta 
să fie (atunci când e vorba de bărbaţi) pentru a adopta o protecție, care să ascundă ceea ce 
trebuie ascuns de ochii femeilor”. 

108. Trebuie să îndepărtăm și vopselele de pe haine, căci aces- 
tea sunt departe de utilitate și de adevăr, făcând să se nască și bănu- 
iala asupra moravurilor. Întrebuințarea vopselelor nu e de niciun 
folos, fiindcă nici nu te apără de frig și nici nu aduce ceva în plus 
faţă de celelalte haine, decât numai blamul. Farmecul coloritului 
îi obosește pe curioși și-i ațâţă să caște prostește ochii. Cei puri și 
nefalsificați înlăuntrul lor e foarte potrivit să-și facă hainele din 
stofă albă, fără ornamente. Limpede și curat spune prorocul Daniel: 
„S-au pus scaunele și a șezut pe ele Cel vechi de zile; și îmbrăcămin- 
tea Lui era albă ca zăpada”7. lar prorocul Îl contemplă pe Domnul 
îmbrăcat cu un astfel de veșmânt. 

lar Apocalipsa spune: „Am văzut sub jertfelnic sufletele celor 
care au suferit mucenicia”%. „Și s-a dat fiecăruia dintre ei veșmânt 
alb”: Însă, dacă trebuie să cauţi o culoare, e de ajuns culoarea 
naturală, cea adevărată. Cât despre hainele care seamănă cu niște 
buchete de flori, să fie lăsate în seama nătângilor care iau parte la 
cultul lui Dionysos și la ceremoniile de inițiere. Să adaug, pe lângă 
acestea, și cele spuse de poetul comic: „Porfira și vasele de argint 
sunt de folos tragicilor, dar nu vieţii'1*. Viaţa noastră trebuie să fie 
mai mult decât o paradă. Vopseaua de Sardes, cea din fructe verzi 
și celălalt verde, mai deschis, trandafiriul, stacojiul și alte nenumă- 
rate vopsele au fost născocite din strădania obţinerii unor plăceri 
primejdioase. 

109. Astfel de haine nu-s pentru îmbrăcat, ci pentru privit. 
Ţesăturile brodate cu aur, vopsite cu purpură și cele țesute cu chi- 
puri de animale - în bătaia vântului sunt o încântare -, acele tunici 
de culoarea șofranului și impregnate cu parfum, hainele scumpe 
și pestrițe, din piei prețioase, cu zodii țesute pe purpură, toate 
acestea trebuie date la o parte, cu tot cu arta lor. „Ce lucru înțelept 
sau strălucit am putea face noi femeile, stând aici”, zice comedia, 
„îmbrăcate ca niște flori, în stofe de culoarea șofranului și elegant 
gătite?” 

Dar Pedagogul ne îndeamnă limpede: „Cu îmbrăcămintea 
hainei nu te lăuda și nici nu te mândri cu o slavă care e cu totul 


3? Daniel 7, 9. 

38 Apocalipsa 6, 9. 

39 Apocalipsa 9, 1. 

4 FILIMON, fragm. 105, 5, CAF, II, p. 512. 
1%: ARISTOFAN, Lysistrata, 42-44. 

trecătoare”. Zeflemisindu-i pe cei îmbrăcaţi cu haine moi, în 
Evanghelie El zice: „lată, cei ce poartă haine scumpe și petrec 
în desfătări sunt în palatele împărătești”+5. Se referă la palatele 
împărătești de pe pământ, cele stricăcioase, unde domnește infa- 
tuarea frumuseții, ambiția onorurilor, lingușeala și înșelăciunea. 
Dimpotrivă, cei ce slujesc în curtea cerească, lângă Împăratul a 
toate, își sfințesc haina cea neîntinată a sufletului, adică trupul, 
și cu ea se îmbracă în nestricăciune+4. Așa cum o femeie nemă- 
ritată se consacră numai lui Dumnezeu, iar grija ei nu se disper- 
sează, pe când cea măritată, dacă e și cumpătată, își împarte viaţa 
între Dumnezeu și soţ, însă, când se poartă altfel, aparține cu 
totul căsniciei, adică patimii. În același fel, cred eu, femeia cumpă- 
tată, care se consacră bărbatului, ÎL cinstește și pe Dumnezeu fără 
fățărnicie; în schimb, dacă-i iubitoare de găteală, se depărtează și 
de Dumnezeu și de căsnicia cumpătată, dându-și bărbatul pentru 
o podoabă, cum a făcut curtezana din Argos, Eriphyle**6, „care pen- 
tru iubitul ei bărbat a primit preţul în aur”47. 

no. De aceea îl admir pe sofistul din Ceos+*, care a descris 
figurile Virtuţii și ale Viciului prin asemănări și comparații. Pe una 
dintre ele, Virtutea, a înfăţișat-o stând modestă, îmbrăcată în alb, 
curată, împodobită numai cu simțul rușinii - căci așa trebuie să fie 
credința: virtuoasă, cu simţul rușinii -, iar pe cealaltă, Viciul, dim- 
potrivă, a înfățișat-o îmbrăcată cu haină luxoasă, cu fața strălucind 
de o culoare străină. Mișcarea și atitudinea ei îndeamnă la desfrâu; 
e imaginea femeilor desfrânate+*. Dar cine urmează Cuvântului 
cu niciun chip nu se va lăsa pradă vreunei plăceri rușinoase. De 


1 Înţelepciunea lui Isus Sirah u, 4. 

4% Luca 7, 25. 

104 Cf. 1 Corinteni 15, 53-54; 2 Corinteni 5, 2. 

15% Cf. 1 Corinteni 7, 34. 

1% Eriphyle, soția lui Amphiaraos, regele Argosului, ghicitor renumit. Acesta, la începutul 
războiului Troiei, ghicind că are să moară dacă va participa la război, s-a ascuns. Polinice, 
fiul lui Oedip, i-a arătat Eriphylei un magnific colier cu aur. Eriphyle n-a rezistat ispitei și 
i-a destăinuit lui Polinice ascunzătoarea soțului ei. Amphiaraos a trebuit să plece; înainte 
de plecare l-a legat cu jurământ pe Alcmeon, fiul lui, s-o omoare pe Eriphyle dacă el piere 
în război. Când Alcmeon a aflat de moartea tatălui său, și-a ucis mama. 

17 HOMER, Odiseea, XI, 327. 

1% Prodicos, sofist grec din insula Keos (una din Ciclade) (sec. al V-lea î.Hr.). A predat 
elocinţa și a avut ca discipoli pe Euripide și Socrate. Platon l-a introdus în dialogul său 
Protagoras. Lecţiile ținute de el i-au adus reputaţie și avere. 

19 Cf. PRODICOS din Ceos, fragm. 2, ed. Diels. 

aceea în îmbrăcăminte e de preferat utilul. Chiar dacă în Psalmi, 
prin David, Cuvântul spune despre Domnul: „Le-au veselit fetele 
împăraţilor întru cinstea "Ia; stătut-a împărăteasa de-a dreapta 
Ta, îmbrăcată în haină aurită, cu franjuri de aur”**, totuși nu a 
făcut-o cu referință la o haină luxoasă, ci ca să arate care e podoaba 
cea neîntinată a Bisericii, ţesută din credinţa celor ce au obținut 
milostivirea lui Dumnezeu; căci în Biserică, strălucitor ca aurul, 
este lisus, Cel fără viclenie, iar franjurii din aur sunt cei aleși. 

11. Dar, dacă în privinţa îmbrăcămintei femeilor trebuie să ne 
mai slăbim din asprime, îngăduind ţeserea unor haine dintr-un 
material moale și plăcut la pipăit, ele să nu fie totuși încărcate de 
flori, ca niște tablouri, pentru desfătarea ochilor. Căci în timp culo- 
rile se șterg, iar curățatul hainelor și soluţiile din care e făcută vop- 
seaua rod firele de lână și le slăbesc țesătura; așa că nu-i o treabă 
gospodărească. Și e de cea mai mare lipsă de bun gust să te ocupi 
într-atât de tunicile cele scurte sau lungi ale femeilor, de mantalele 
din stofă, de hainele bărbaţilor și, vorba lui Homer, de „tot ce aco- 
peră părțile rușinoase'". 

Și mă rușinez și eu, într-adevăr, când văd că pentru a le aco- 
peri se risipește atâta bogăţie. Cel dintâi om, cel din Rai, își făcea 
din ramuri și din frunze acoperământ, ca să-și acopere rușinea+?. 
Așadar, cu toate că oile au fost create pentru noi, să nu ne purtăm 
ca niște oi, fără minte! Ci, educați de Cuvânt, să respingem luxul 
hainelor, spunând: „O, haine, de fapt sunteţi doar lână de oaie!” Și, 
chiar dacă Miletul se laudă cu lâna, chiar dacă se fălește Italia, chiar 
dacă lâna oilor se păstrează curată acoperind oile cu piei tăbăcite“5, 
chiar dacă mulțimea umblă înnebunită după ele, pe noi să nu ne 
preocupe așa ceva. 

u2. Fericitul loan, disprețuind și lâna oilor, pentru că avea par- 
fumul desfătării, prefera părul de cămilă pentru îmbrăcăminte, 
dându-se pe sine, astfel, pildă de viață simplă și curată. Și mânca 
miere și lăcuste“, hrană dulce și duhovnicească, pregătind căile 
Domnului caste și lipsite de mândrie. Cum ar fi putut să se îmbrace 
cu haină de purpură cel care a alungat de la el îngâmfarea și a trăit 


+ Psalmul 44, 10-u. 

+ HOMER, Iliada, II, 262. 

+2 Cf Facerea 3, 7. 

+3 Oile cu lână deosebit de fină erau acoperite cu piei, ca să le apere de murdărie. 
a Cf. Matei 3, 4; Marcu, 6. 

pentru Dumnezeu în pustie, în liniștea însingurării, departe de 
orice căutare a lucrurilor fără de valoare, de orice răutate, de orice 
micime sufletească? lar Ilie folosea ca îmbrăcăminte o piele de oaie 
și se încingea peste pielea de oaie cu o cingătoare făcută din păr“. 
Isaia, tot proroc și el, umbla „gol și desculţ”+* și de multe ori se aco- 
perea chiar cu sac, haina smereniei. 

13. lar dacă-l invoci pe Ieremia, apoi el avea numai o cingă- 
toare de in+7. Dar, așa cum trupurile bine hrănite își arată mai bine 
vigoarea când sunt dezgolite, la fel și frumuseţea purtării: măreţia 
ei se dezvăluie atunci când nu e însoţită de zorzoane lipsite de gust. 

A-ţi târî hainele, lăsându-le până la vârful picioarelor, e curată 
fanfaronadă. O haină lungă împiedică mersul și adună, ca o mătură, 
gunoaiele de pe jos. Nici măcar acei pantomimi efeminaţi, care-și 
plimbă travestirea tăcuți pe scenă, nu ajung la un așa exces de 
aroganță în privința hainelor - asta deși, prin costumele aranjate, 
franjurii care le atârnă, gesturile căutate, duc în trena lor o nerozie 
atentă la fleacuri. În schimb, dacă se invocă haina, care cădea până 
la picioare, a Domnului+*, ei bine tunica aceea înflorată arată florile 
înțelepciunii, adică Scripturile cele felurite și care nu se veștejesc, 
cuvintele Domnului, care strălucesc de razele adevărului. lar cu o 
altă haină de acest fel L-a îmbrăcat Duhul pe Domnul și acolo unde, 
cântând prin David, zice: „Întru mărturisire și întru mare podoabă 
Te-ai îmbrăcat, Cel ce Te îmbraci cu lumina ca și cu o haină. 

114. Așa cum trebuie să ne ferim de orice extravaganţă în 
confecționarea hainelor, la fel trebuie să avem grijă să nu depășim 
măsura și când le folosim. Nu e bine ca haina să fie mai sus de 
genunchi, cum se zice că se îmbrăcau fetele spartane; căci e necu- 
viincios ca femeia să-și dezgolească vreo parte din trupul ei. E drept 
că, dacă un bărbat observă: „Ce braț frumos! i se poate răspunde 
politicos, cu vorbe elegante de felul: „Dar nu-i un bun public”; dacă 
spune: „Ce picior frumos!”, i se poate zice: „Dar e doar al bărbatu- 
lui meu!”; sau când exclamă: „Ce chip minunat!” i se poate replica: 
„Dar e numai al celui cu care m-am măritat!” 


+5 Cf. 4 Regi, 8. 

+6 Isaia 20, 2. 

+7 Cf. leremia 13, 1. 

+8 Cf Ioan 19, 23. 

+9 Psalmul 103, 2. 

** THEANO, fragm. 3, FPG, IL, p. us. 

Aș vrea totuși ca femeile cumpătate să nu le dea nici măcar 
prilejul unor asemenea laude celor care urmăresc, prin mijloace ca 
acestea, scopuri de blamat. Căci femeii nu îi e oprită doar dezgo- 
lirea gleznelor, ci i s-a prescris și să-și acopere capul și să-și pună 
un voal pe față. Pentru că nu-i cuvios ca frumuseţea trupului să 
ajungă un instrument de vânare a bărbaţilor. Dar nu e rezonabil 
nici să atragă privirile tuturor, purtând pe cap un voal de purpură. 
Ah, dacă am putea scăpa hainele de purpura aceasta, ca să nu se 
mai uite spectatorii la chipul celor care o poartă! Căci, afară de o 
mică parte a garderobei, își țţes aproape totul din purpură, ca să 
aprindă pofta de frivolităţi; iar vorba poetului: „Moartea cea pur- 
purie le-a răpit”+: se referă tocmai la [obsesia lor pentru] această 
purpură ridicolă și elegantă. 

u5. Din pricina acestei purpure au multă căutare 'Lirul și Si- 
donul și regiunea vecină Mării Laconiene. Și vopselele acestor 
ținuturi, și vopsitorii, și scoicile de purpură sunt foarte căutate, 
pentru că sângele lor produce această culoare. Dar, chiar și în cazul 
acestor țesături rare, pe care aceste femei înșelătoare și bărbați 
efeminaţi le dau cu vopsele false, există o goană nebună după 
lucruri extravagante; căci acum nici nu-și mai procură finele pân- 
zeturi din Egipt, ci altele, din ţara evreilor și a cilicienilor. Nici nu 
mai zic despre stofele prețioase de Amorg”” și de pânzeturile din 
inul cel mai fin; aici luxul a depășit orice denumiri. 

Atâta doar că haina, cred eu, trebuie să arate că lucrul pe 
care-l îmbracă e mai de preţ decât ea, așa cum și statuia zeului e 
mai de preţ decât templul, sufletul decât trupul și trupul decât 
haina. Acum însă e totul pe dos. lar dacă s-ar vinde trupul uneia 
dintre aceste femei, nu s-ar da o mie de drahme atice, în timp ce 
ele dau pe o singură haină de-a lor zece mii; astfel fac dovada că 
sunt ele însele de mai mic folos și preț decât pânzeturile. Pentru 
ce deci căutaţi lucruri rare și scumpe, în locul celor obișnuite și 
ieftine? Pentru că nu știți care este frumosul real și binele real! 
Oameni fără minte, care se dau în vânt după lucrurile aparente în 
locul celor reale, așa cum își închipuie nebunii că albul e negru! 


' HOMER, Iliada, V, 83; XVI, 334; XX, 477. 
1: Amorg, insulă a Greciei, cea mai orientală insulă din arhipelagul Cicladelor. 

CAPITOLUL AL XI-LEA 


Despre încălțăminte 


16. La fel și în cazul încălțămintei, femeile care se fălesc cu 
ea fac și aici dovada unei mari nesocotințe. Într-adevăr, sunt o 
rușine „sandalele acelea brodate cu flori de aur”+5. Și mai cer să 
li se prindă în încălțăminte și butoni în spirală, iar multe pun să 
li se graveze chiar și îmbrăţișări erotice, ca și cum ar dori să-și 
imprime, prin călcătura lor ritmică pe pământ și prin mersul lor, 
gândul desfrânat. 

Să zicem, așadar, adio artei deșarte care ne împodobește 
sandalele cu aur și pietre prețioase, încălțămintei atice și sicio- 
niene, coturnilor din Persia și din Tir. Ţinând seama care e sco- 
pul cel real, după obiceiul credinţei noastre adevărate, să alegem 
încălțămintea potrivită firii. Într-adevăr, rostul încălțămintei e 
fie acela de a ne acoperi picioarele, fie de a ne apăra de lovituri și 
a feri talpa piciorului de asprimea drumurilor de munte. 

17. Femeilor să li se îngăduie să poarte încălțăminte albă, 
afară de cazul în care urmează să plece în călătorie, căci atunci 
trebuie să folosească încălțări unse cu grăsime; iar călătoarele 
au nevoie de tălpi bătute în cuie. De fapt, femeile au cel mai 
mult nevoie de încălțăminte, fiindcă nu e potrivit să se arate cu 
picioarele goale. lar pe de altă parte, pot aluneca ușor și să se 
vatăme. Bărbaţilor însă le e foarte potrivit să umble desculți, 
afară de cazul în care sunt în armată. Căci „a fi încălțat”+ este 
oarecum aproape de „a fi legat”. Și, de altfel, mersul cu picioa- 
rele goale e un foarte bun antrenament, favorizând sănătatea 
și buna dispoziție - asta dacă nu ești împiedicat de vreo con- 
strângere să mergi așa. Dacă trebuie să călătorim, dar nu putem 
merge desculți, să folosim sandale sau fecasiit%, pe care aticii 


*3 KEPHISODOROS, fragm. 4, CAF, 1, p. 8ol. 

21" Ymo5eGtoou, în original. 

+5 AeSco0ou, în original. 

+ Fecasii (ţotkdoa), încălțăminte albă purtată de instructorii de gimnastică atici și 
preoţii egipteni. 

le numesc „conipozi'*7, asta, cred eu, fiindcă picioarele stau 
aproape de praful de pământ“. Că este de ajuns o încălțăminte 
simplă, îl avem ca martor pe loan, care s-a mărturisit nevrednic 
de a dezlega încălțămintea Domnului+%. Da, nu avea nimic de 
prisos în încălțăminte Cel care le-a înfățișat iudeilor modelul 
filosofiei celei adevărate. lar dacă dezlegarea încălțămintei mai 
simbolizează și altceva, o voi arăta în altă parte. 


+7 Conipozi (rovimo5ec) - un fel de încălțăminte pentru bătrâni. 
»85 Kovino5eg < kOviG („praf”) și mooc („picior”). 
9 Cf. Marcu 1, 7; Luca 3, 16; loan 1, 27. 

CAPITOLUL AL XII-LEA 


Nu trebuie să ne dăm în vânt 
după pietre preţioase și podoabe de aur 


n8. E ceva infantil să rămâi mut de uimire în faţa pietrelor 
preţioase, fie albastru închis, fie verzi, înaintea resturilor arun- 
cate de marea dezlănţuită și eroziunilor pământului. A te lăsa vră- 
jit de strălucirea pietricelelor, de culorile lor aparte și de coloritul 
pestriţ al sticlelor nu-i decât o faptă de oameni fără de minte, care 
se lasă atrași de tot ce le izbește imaginaţia. Așa și copiii, tând se 
uită la foc, se duc spre el, atrași de strălucirea lui, căci din pricina 
neștiinței lor nu-și dau seama cât este de primejdios să te atingi de 
foc. O astfel de atracţie au și asupra femeilor fără minte pietrele 
prețioase agățate la lănţișoarele de la gât, ametistele din coliere, 
jaspul, topazul, 

„smaraldul de Milet, marfă la foarte mare cinste”. 

lar mărgăritarul, această mult prețuită podoabă, năvălește 
ca un chefliu în camerele femeilor, fără să ţină seamă de nimic. 
Originea lui stă în niște scoici asemănătoare cu pinele marine*, 
iar în dimensiuni e cât ochiul unui pește destul de mare. Și nu 
se rușinează sărmanele femei să se zbată pentru această mică 
scoică, când ar putea să se împodobească cu piatra cea sfântă, 
Cuvântul lui Dumnezeu, pe Care Scriptura L-a numit undeva 
„mărgăritar”+2, strălucitorul și curatul lisus, Ochiul contemplativ 
aflat în carne, Cuvântul diafan, Cel datorită căruia carnea, renăs- 
cută+% prin apă, își recapătă cinstea. Într-adevăr, scoica aceea, 
care se naște în apă, își ţine ocrotită carnea, iar în această [carne] 
e zămislit mărgăritarul%4. 

119. Ni s-a transmis|, prin tradiţie,] că Ierusalimul cel de 
sus a fost zidit cu pietre sfinte; și [tot din tradiţie] știm că cele 


% Poet comic necunoscut, CAF, III, p. 6u, nr. 1226. 

i Pinele marine — un fel de scoici din care se recoltează inul marin. 
1% Cf. Matei 13, 46. 

%%3 Adică botezată. 

+ Adică sufletul celui renăscut prin baia botezului. 

douăsprezece porți ale cetăţii cerești, asemănătoare pietrelor 
prețioase+5, desemnează în chip tainic manifestarea văzută a haru- 
lui vestit de apostoli. Căci pe aceste pietre scumpe sunt rânduite 
culorile, iar preţioase sunt tocmai aceste culori, restul fiind lăsat 
la o parte ca materie pământească. Este deci rezonabil ca, potrivit 
înțelesului simbolic, respectivele [pietre] să alcătuiască întăritura 
acestei cetăţi a sfinţilor, zidită în chip duhovnicesc. lar prin refe- 
rire la această strălucire de neimitat a pietrelor, [Scriptura] a dat de 
înţeles], totodată, și] strălucirea, neîntinată și sfântă în esenţa ei, a 
Duhului. 

Însă femeile acestea, neînțelegând simbolismul Scripturilor și 
fascinate de-a binelea de pietrele preţioase, vin să se justifice cu 
această năucitoare explicație: „Pentru ce să nu ne slujim de cele ce 
ni le-a dat Dumnezeu? lar dacă ni s-au dat, pentru ce să nu ne des- 
fătăm cu ele? Pentru cine au fost făcute toate aceste lucruri, dacă 
nu pentru noi?” Sunt vorbe ale unor oameni care nu cunosc deloc 
voia lui Dumnezeu. El procură în primul rând lucrurile necesare, 
așa cum sunt apa și aerul, pe care le vede oricine; dar pe cele care nu 
sunt necesare le-a ascuns în pământ și în apă. 

120. De aceea furnicile sunt cele care sapă mine de aur&5, zmeii 
cei care păzesc aurul*7, iar marea a ascuns piatra mărgăritarului. 
Voi însă sunteţi scormonitoare unde nu e cazul. lată tot cerul este 
deschis și nu-L căutaţi pe Dumnezeu! La noi, cei osândiţi la moarte 
sapă pământul, ca să scoată aurul cel ascuns și pietrele prețioase. 
Dar și împotriva Scripturii vă așezați, când aceasta într-adins strigă: 
„Căutaţi mai întâi Împărăţia cerurilor și toate acestea se vor adăuga 
vouă”48, Chiar dacă toate vi s-au dăruit și chiar dacă toate vi s-au 
permis, chiar dacă „toate ne sunt îngăduite”, cum zice apostolul, 
totuși „nu ne sunt toate de folos”. Dumnezeu Însuși a creat nea- 
mul nostru omenesc în vederea comuniunii, împărtășindu-Și cel 
dintâi lucrurile Sale și dându-le în ajutor tuturor oamenilor, ca un 
bun comun, Cuvântul Său, făcând toate pentru toți. 

Așadar, toate bunurile pământului sunt comune; căci bogații 
nu trebuie să pretindă mai mult decât ceilalți. A spune: „Am și-mi 


%5 Cf. Apocalipsa 21, 18-21. 

%% Cf. HERODOT, Istorii, Il, 102. 46. 
337 Cf. HERODOT, Istorii, IV, 13. 27. 
55 Matei 6, 33; Luca 12, 31. 

439 1 Corinteni 10, 23. 

prisosește! Pentru ce să nu mă desfăt?” nu-i omenește, nici frățește! 
lată însă care-i fapta iubirii de oameni - să spui: „Am! Pentru ce 
să nu dau celor care au nevoie?” Un om ca acesta este desăvârșit, 
pentru că a împlinit porunca: „lubește pe aproapele tău ca pe tine 
însuţi!”+* Aceasta este adevărata desfătare, vistieria cea bogată, pe 
când cheltuiala pentru pofte zadarnice este pierdere, nu cheltuială. 
Știu, Dumnezeu ne-a îngăduit să ne folosim de avere, dar în limi- 
tele a ceea ce este necesar, și vrea ca folosirea averilor să fie comună. 
E o nesocotinţă ca unul să se desfete, iar majoritatea oamenilor să 
ducă lipsă. Cu cât este mai strălucit să faci bine multora decât să 
locuiești într-o casă luxoasă? Cu cât este mai înțelept să cheltuiești 
aurul pentru oameni decât pe pietre preţioase? Cu cât este mai de 
folos să dobândești prieteni împodobiţi cu virtuți decât podoabe 
neînsufleţite? Îți aduc oare moșiile atâta folos cât îţi aduce bucuria 
de a face altora bucurie? 

121. Rămâne acum să răspundem la următoarea întrebare, ce 
s-ar putea pune: „Ale cui vor fi lucrurile cele scumpe dacă toți vor 
prefera pe cele ieftine?” Voi răspunde: „Ale oamenilor, dacă toți 
ne-am folosi de ele fără atașare pătimașă și fără discriminare între 
unii și alții”. Dar, pentru că nu e cu putinţă ca toți oamenii să fie 
cumpătați, atunci cel puțin să căutăm să avem cele care se pot pro- 
cura ușor pentru nevoile absolut necesare și să spunem adio celor de 
prisos. Pe scurt, femeile să alunge cu dispreț podoabele ca pe niște 
jucării de fetițe, renunțând cu totul la orice găteală. Podoaba femeii 
să fie înlăuntrul ei; femeia cea lăuntrică să se arate frumoasă; căci 
numai în suflet se arată și frumuseţea și urâțenia. De aceea numai 
omul virtuos este cu adevărat frumos și bun; și numai frumusețea 
morală se socotește bună: 

„Numai virtutea 

Se arată și în frumuseţea trupului”, 
înflorind în carne și dovedind, când pe formele sale radiază, ca o 
lumină, caracterul moral, că grația cumpătării e vrednică de apre- 
ciere. Căci în virtutea-i proprie rezidă frumusețea fiecărei plante 
sau viețuitoare; iar virtutea omului constă în dreptate, cumpătare, 
curaj și evlavie. Prin urmare, frumos este omul drept și cumpătat, 


+ Matei 19, 19; 22, 39; Marcu 12, 31; Luca 10, 27; Romani 13, 9; Galateni ș, 14; lacov 2, 8; 
Leviticul 19, 18. 
+2 Dintr-un poet comic, CAF, III, p. 486, nr. 2. 

într-un cuvânt, omul bun, nu omul bogat. Dar acum până și soldaţii 
vor să aibă bijuterii de aur! Se vede că n-au citit cuvintele poetului 
despre 

„Cel ce mergea la luptă cu aur pe el, 

Ca o fată lipsită de minte”+?. 

122. Să îndepărtăm deci cu totul această iubire de podoabe, 
care, interesată prea puţin de virtute și punând trupul în locul ei, 
răstoarnă dragostea de frumos în slavă deșartă. Adăugându-i tru- 
pului cele improprii ca și cum i-ar fi proprii, ea face să se nască grija 
pentru falsitate și obiceiul de a înșela; și nicidecum nu înfățișează 
ce este cu adevărat cuviincios, neprefăcut și inocent, ci, dimpo- 
trivă, ceea ce-i nerușinat, efeminat și decăzut. Cât despre femeile 
care îşi întunecă adevărata frumuseţe atunci când o acoperă în aur, 
nici nu-și dau seama ce greșeală fac, legându-se cu nenumăratele 
lanţuri ale bogăției, așa cum 

„La bpazpasii 

Se zice, răufăcătorii sunt legaţi cu lanţuri de aur'+*. 

Pe prizonierii aceștia bogaţi, mi se pare mie, vor ele să-i imite. 
Într-adevăr, colierul de aur, brățările nu sunt ca un butuc? larașa-zi- 
sele „catetere”+ în formă de lanţ sunt denumite de atici chiar 
„lanţuri”. Cât despre inelele din jurul gleznelor, Filimon+$, în 
piesa sa Colegul de efebie, zicea că sunt o diformitate la picioarele 
femeilor: 

„Haine transparente și piedică 

De aur la picioare”1*. 

123. Ce înseamnă, o femei, podoabele acestea, atât de râvnite, 
dacă nu faptul că vreţi să vă arătaţi pe voi înșivă înlănțuite? Într-a- 
devăr, deși materialul folosit le atenuează înjosirea, totuși impre- 
sia e aceeași. Oricum, femeile care de bunăvoie cad în lanţurile 
acestea îmi pare că se fălesc cu bogate nenorociri. Poate că nici 
mitul poetic, potrivit căruia niște lanţuri ca acestea au legat-o pe 
Afrodita în timp ce săvârșea adulter, nu vrea să spună altceva decât 


+2 HOMER, Iliada, II, 872-873. 

+4 Dintr-un poet comic, CAF, It, p. 486, nr. 433. 

+ Catetere - coliere de gât. 

+5 Filimon, poet comic grec (361-262 î.Hr.), unul dintre principalii reprezentanţi ai 
comediei de moravuri şi comediei noi. Se cunosc șaizeci de piese de-ale lui prin titluri și 
fragmente. 

+6 FILIMON, fragm. 81, CAF, II, pp. 501-502. 

că podoabele sunt simbol al adulterului. Căci Homer spune că 
respectivele lanţuri erau de aur+7. Și nici acum aceste femei nu se 
rușinează să poarte simbolurile cele mai fățișe ale răului. Așa cum 
șarpele a amăgit-o pe Eva“, la fel podoabele de aur, folosind ca o 
momeală forma șarpelui, le scot din minţi, până la necuviinţă, pe 
alte femei atunci când îşi făuresc murene și șerpi ca să pară ele- 
gante. Vorba poetului comic Nicostrat+%: 

„Lanţuri, coliere, inele, brățări, bijuterii 

În formă de șarpe, 

Inele la picioare, salbe”se. 

124. Desigur că, dacă Aristofan”, în piesa sa Thesmophoriile, 
înșiră toate aceste podoabe femeiești, e pentru a le critica. Citez 
chiar vorbele poetului; căci ele redau fidel cât de împovărătoare e 
ignoranța voastră morală: 

„A: - Turbane, legături de cap, 

Silitră, piatră poroasă, bentiță de gât, fileu pentru păr, 

Voal, ruj de buze, coliere, fard pentru ochi, 

Rochie luxoasă, diademă, baticuri pentru cap, 

Cordon, mantou, podoabe, haină de purpură brodată, tunică 
lungă, 

Bluză, vestă, jupon, fustă. 

Și n-am vorbit de cele mai de seamă dintre ele. 

B: — Care? 

A: - Cercei, pietre preţioase, clipsuri, agrafe, cercei în formă de 
struguri, 

Brăţări, catarame, broșe, ghirlande, inele la picioare, 

Peceţi, lanţuri, inele, farduri, 

Ornamente de păr, legături pentru coafură, olisboi+:, sardia“, 


47 HOMER, Odiseea, VII, 296 ș.u. 

+45 Cf. Facerea 3, 1-7. 

4% Nicostrat, poet comic. 

15 NICOSTRAT, fragm. 33, CAF, II, p. 228. 

15 Aristofan, cel mai mare poet comic grec (cca. 485-386 î.Hr.). A scris patruzeci și patru 
de comedii, dintre care numai unsprezece au ajuns până la noi în întregime; restul se 
cunosc din fragmente. Comediile lui Aristofan sunt satire sociale sau pamflete politice. 
Dintre piesele păstrate: Norii (în care se vorbește de Socrate), Pacea (în care îi combate 
pe partizanii războiului), Lisistrata, Thesmophoriile și Broaștele (satire literare îndreptate 
împotriva lui Euripide). 

% Olisboi - falus confecționat din pietre. 

%% Sardia - pietre prețioase roșii și transparente. 

Salbe, bijuterii pentru urechi”&+. 

Am obosit și simt o apăsare vorbind de atâtea și atâtea podoabe, 
dar mă și minunez cum de nu obosesc aceste femei să ducă o așa de 
grea povară! 

125. Câtă preocupare fără rost! Ce obsesie pentru slavă! Cum 
risipesc, ca niște desfrânate, bani spre a se dezonora; și cum își mai 
falsifică, lipsit de gust, darurile cele de la Dumnezeu și se întrec în 
arta celui viclean! 

Domnul l-a numit cât se poate de bine „nebun” pe bogatul 
din Evanghelie, care strângea avuţia sa în jitnițe și zicea în sinea 
lui: „Ai multe bunătăţi strânse pentru mulți ani! Mănâncă, bea, 
veselește-te!"455 și căruia Dumnezeu i-a zis: „În această noapte voi 
lua sufletul tău, iar cele ce-ai gătit ale cui vor fi?"45 Pictorul Apeles, 
văzând pe un ucenic al său că pictează o Elenă” încărcată cu mult 
aur, i-a zis: „O copile, pentru că n-ai putut s-o pictezi frumoasă, ai 
făcut-o bogată!” Nişte Elene ca aceasta sunt femeile de azi; nu au 
frumuseţea lor naturală, ci sunt împopoțonate cu bogății. 

126. Pentru ele prorocește Duhul prin Sofonie: „Nici argintul 
lor, nici aurul lor nu-i vor putea mântui în ziua mâniei Domnului "458. 
Cât despre cele educate de Hristos, se cade să se împodobească 
nu cu aur, ci cu Cuvântul; singurul prin Care strălucește aurul. 
Ce fericiţi ar fi fost vechii evrei dacă, luând podoabele femeilor, 
le-ar fi aruncat sau doar le-ar fi topit; și-au turnat, în schimb, un 
vițel și i s-au închinat ca unui idol+5, fără niciun folos, nici de pe 
urma artei, nici de pe urma lucrării lor! În mod cu totul alegoric ei 
le-au oferit însă o lecţie femeilor noastre ca să renunţe la podoabe. 
De bună seamă că acest desfrâu al poftei de aur e idolul care va 
fi încercat prin foc; căci luxul, întrucât e idol, nu adevăr, se păs- 
trează numai în vederea focului. lată de ce Cuvântul, prin gura 
prorocului, îi mustră pe evrei, zicându-le: „Lucruri de argint și de 
aur i-au făcut lui Baal”+%, adică podoabe; după care ameninţă fățiș 
[casa lui Israel]: „Și-o voi pedepsi pe ea pentru zilele idolilor lui 


154 ARISTOFAN, fragm. 320, CAF, I, pp. 474-477. 

155 Luca 12, 19. 

456 Luca 12, 20. 

+57 E vorba de Elena, cea care a fost pricina războiului troian. 
58 Sofonie 1, 18. 

%%9 Cf. leșirea 32, 1-6. 

41% Osea 2, 10. 

că podoabele sunt simbol al adulterului. Căci Homer spune că 
respectivele lanţuri erau de aur“. Și nici acum aceste femei nu se 
rușinează să poarte simbolurile cele mai fățișe ale răului. Așa cum 
șarpele a amăgit-o pe Eva+%, la fel podoabele de aur, folosind ca o 
momeală forma șarpelui, le scot din minţi, până la necuviinţă, pe 
alte femei atunci când își făuresc murene și șerpi ca să pară ele- 
gante. Vorba poetului comic Nicostrat+%: 

„Lanţuri, coliere, inele, brățări, bijuterii 

În formă de șarpe, 

Inele la picioare, salbe”s0. 

124. Desigur că, dacă Aristofan”, în piesa sa Thesmophoriile, 
înșiră toate aceste podoabe femeiești, e pentru a le critica. Citez 
chiar vorbele poetului; căci ele redau fidel cât de împovărătoare e 
ignoranța voastră morală: 

„A: - Turbane, legături de cap, 

Silitră, piatră poroasă, bentiță de gât, fileu pentru păr, 

Voal, ruj de buze, coliere, fard pentru ochi, 

Rochie luxoasă, diademă, baticuri pentru cap, 

Cordon, mantou, podoabe, haină de purpură brodată, tunică 
lungă, 

Bluză, vestă, jupon, fustă. 

Și n-am vorbit de cele mai de seamă dintre ele. 

B: - Care? 

A: - Cercei, pietre prețioase, clipsuri, agrafe, cercei în formă de 
struguri, 

Brățări, catarame, broșe, ghirlande, inele la picioare, 

Peceţi, lanţuri, inele, farduri, 

Ornamente de păr, legături pentru coafură, olisboi+, sardia%, 


+7 HOMER, Odiseea, VII, 296 ș.u. 

+8 Cf. Facerea 3, 1-7. 

19 Nicostrat, poet comic. 

%% NICOSTRAT, fragm. 33, CAF, II, p. 228. 

% Aristofan, cel mai mare poet comic grec (cca. 485-386 î.Hr.). A scris patruzeci și patru 
de comedii, dintre care numai unsprezece au ajuns până la noi în întregime; restul se 
cunosc din fragmente. Comediile lui Aristofan sunt satire sociale sau pamflete politice. 
Dintre piesele păstrate: Norii (în care se vorbește de Socrate), Pacea (în care îi combate 
pe partizanii războiului), Lisistrata, Thesmophoriile și Broaștele (satire literare îndreptate 
împotriva lui Euripide). 

*2 Olisboi - falus confecţionat din pietre. 

+3 Sardia - pietre preţioase roșii și transparente. 

Salbe, bijuterii pentru urechi "454. 

Am obosit și simt o apăsarevorbind de atâtea și atâtea podoabe, 
dar mă și minunez cum de nu obosesc aceste femei să ducă o așa de 
grea povară! 

125. Câtă preocupare fără rost! Ce obsesie pentru slavă! Cum 
risipesc, ca niște desfrânate, bani spre a se dezonora; și cum își mai 
falsifică, lipsit de gust, darurile cele de la Dumnezeu și se întrec în 
arta celui viclean! 

Domnul l-a numit cât se poate de bine „nebun” pe bogatul 
din Evanghelie, care strângea avuţia sa în jitnițe și zicea în sinea 
lui: „Ai multe bunătăţi strânse pentru mulți ani! Mănâncă, bea, 
veselește-te!'45 și căruia Dumnezeu i-a zis: „În această noapte voi 
lua sufletul tău, iar cele ce-ai gătit ale cui vor fi?'4%5* Pictorul Apeles, 
văzând pe un ucenic al său că pictează o Elenă+7 încărcată cu mult 
aur, i-a zis: „O copile, pentru că n-ai putut s-o pictezi frumoasă, ai 
făcut-o bogată!” Nişte Elene ca aceasta sunt femeile de azi; nu au 
frumuseţea lor naturală, ci sunt împopoţonate cu bogății. 

126. Pentru ele prorocește Duhul prin Sofonie: „Nici argintul 
lor, nici aurul lor nu-i vorputea mântui în ziua mâniei Domnului” 58. 
Cât despre cele educate de Hristos, se cade să se împodobească 
nu cu aur, ci cu Cuvântul; singurul prin Care strălucește aurul. 
Ce fericiţi ar fi fost vechii evrei dacă, luând podoabele femeilor, 
le-ar fi aruncat sau doar le-ar fi topit; și-au turnat, în schimb, un 
vițel și i s-au închinat ca unui idol+5, fără niciun folos, nici de pe 
urma artei, nici de pe urma lucrării lor! În mod cu totul alegoric ei 
le-au oferit însă o lecţie femeilor noastre ca să renunţe la podoabe. 
De bună seamă că acest desfrâu al poftei de aur e idolul care va 
fi încercat prin foc; căci luxul, întrucât e idol, nu adevăr, se păs- 
trează numai în vederea focului. lată de ce Cuvântul, prin gura 
prorocului, îi mustră pe evrei, zicându-le: „Lucruri de argint și de 
aur i-au făcut lui Baal”4%, adică podoabe; după care ameninţă fățiș 
[casa lui Israel]: „Și-o voi pedepsi pe ea pentru zilele idolilor lui 


454 ARISTOFAN, fragm. 320, CAF, |, pp. 474-477. 

455 Luca 12, 19. 

5 Luca 12, 20. 

%57 E vorba de Elena, cea care a fost pricina războiului troian. 
58 Sofonie 1, 18. 

+ Cf. Ieșirea 32, 1-6. 

1% Osea 2, 10. 

Baal, în care i-a adus jertfă, în care își punea cerceii ei și colierele 
ei'4%, adăugând și pricina împodobirii: „«Și mergea în urma 
amanţilor ei; iar pe Mine M-a uitat», zice Domnul'*€. 

127. Femeile să lase în seama vicleanului sofist1% aceste nimi- 
curi! Să nu ia parte la găteala desfrânată și să nu devină, sub un 
văl al eleganţei, idolatre! Admirabil se exprimă fericitul Petru+%: 
„Asemenea și femeile, nu cu împletituri sau aur sau mărgăritare 
sau haine scumpe, ci cum se cuvine unor femei ce își mărturisesc 
evlavia, cu fapte bune”“% să se împodobească. Și e normal să porun- 
cească să stea departe de găteală. Dacă sunt frumoase, natura e de 
ajuns. Să nu se ia la întrecere arta cu natura! Adică să nu se lupte 
înșelăciunea cu adevărul. lar dacă sunt de la natură urâte, prin ce 
adaugă scot în evidenţă ceea ce le lipsește. 

128. Se cuvine deci ca femeile care se închină lui Hristos să 
îmbrăţișeze simplitatea. Simplitatea se îngrijește cu adevărat de 
sfințenie, domolind lăcomia și obținând ce-i trebuie prin lucrurile 
care-i sunt la îndemână, înlăturându-le pe cele de prisos. Ceea ce 
e simplu, așa cum arată și numele, nu iese în evidenţă, nici nu se 
umflă, nici nu e trufaș, ci întru totul constant, neted, egal, fără 
excese și prin aceasta suficient. Or suficiența e capacitatea de a 
ajunge la scopul tău propriu, fără să ai lipsă de ceva și fără să ai ceva 
de prisos. Mama simplităţii și a suficienței este dreptatea, iar doica 
lor, mulțumirea cu ce ai. În fine, aceasta, la rândul ei, e capacitatea 
dea te socoti îndestulat cu cele necesare și de a-ţi procura prin tine 
însuţi ceea ce contribuie la crearea unei vieţi fericite. 

129. Să vă fie deci podoabă sfântă a mâinilor roadele lor: 
împărtășirea darnică a bunurilor și treburile din gospodărie! Zice 
Scriptura: „Cel care dă săracului împrumută pe Dumnezeu” și: 
„Mâinile celor curajoși se îmbogăţesc”+”. l-a numit „curajoși” pe cei 
care disprețuiesc și își împart cu ușurință averile. 

lar la picioare să vă strălucească graba neobosită în săvârșirea 
binelui și drumul către dreptate. 


45 Osea 2, 15. 

4% Osea 2, 15. 

+5 Adică diavolul. 

15% Este vorba, de fapt, despre Sfântul Apostol Pavel. 
4% 1 Timotei 2, 9-10. 

4% Pildele 19, 17. 

457 Pildele 10, q. 

Lanţuri şi salbe să vă fie simţul rușinii și cumpătarea. Cel care 
lucrează-n aur astfel de podoabe este Dumnezeu. 

„Fericit omul carea găsit înțelepciunea și muritorul care a văzut 
priceperea”, zice Duhul prin Solomon, „căci mai bună e dobândirea 
ei decât a comorilor de aur și argint și e mai scumpă decât pietrele 
preţioase”. lată împodobirea veritabilă! 

lar urechile să nu și le găurească în mod nefiresc ca să-și atârne 
cercei și pandantive; pentru că nu-i îngăduit să silești natura împo- 
triva a ceea ce vrea ea; și nici nu poate exista pentru urechi o altă 
podoabă mai bună, care să treacă prin găurile naturale ale auzu- 
lui, decât învăţătura adevărului. Ochii unși de Cuvânt și urechile 
străpunse ca să priceapă realitățile divine sunt cele pregătite de 
auzirea și contemplarea lucrurilor sfinte; [lor] le arată cu adevărat 
Cuvântul frumuseţea veritabilă, aceea „pe care ochiul n-a văzut-o și 
nici urechea n-a auzit-o"1% mai înainte. 


+58 Pildele 3, 13-15. 
1% 1 Corinteni 2, 9. 


CARTEA A TREIA 


Capitolele cărţii a treia 


]. Despre frumusețea cea adevărată. 

II. Nu trebuie să ne împodobim. 

III. Către bărbaţii care se împodobesc. 

IV. Cu cine să ne petrecem timpul. 

V. Cum să ne comportăm în băi. | 

VI. Numai creștinul este bogat. 

VII. Simplitatea este bună merinde pentru creștin. 

VIII. Tablourile și exemplele sunt o parte foarte însemnată din 
învățătura cea dreaptă. 

IX. Pentru ce trebuie să facem baie. 

X. Celor care viețuiesc după învățătura Cuvântului le sunt 
îngăduite și exercițiile gimnastice. 

XI. Expunere pe scurt a celei mai bune viețuiri. 

XII. Expunere tot pe scurt a celei mai bune viețuiri. Texte din 
Sfintele Scripturi care caracterizează viaţa creștinului. 

CAPITOLULI 


Despre frumusețea cea adevărată 


1. Cea mai mare din toate învățăturile era, după cât se pare, 
aceea de a te cunoaște pe tine însuţi. Dacă cineva se cunoaște pe el 
însuși, Îl cunoaște și pe Dumnezeu; și, cunoscându-L.pe Dumnezeu, 
va fi asemenea cu Dumnezeu', nu purtând haine brodate cu aur, 
nici îmbrăcăminte lungă până la călcâie, ci făcând fapte bune și 
având mai ales nevoie de foarte puţine lucruri. Numai Dumnezeu 
nu are nevoie de nimic; El Se bucură mai cu seamă când ne vede 
că suntem curaţi, cu sufletul împodobit, dar îmbrăcați și cu trup 
împodobit, cu haina cea sfântă, haina castității. 

Sufletul are trei părţi: partea spirituală, care se numește și 
rațională; este omul interior, cel care conduce pe omul pe care îl 
vedem; iar pe omul interior îl conduce altcineva, Dumnezeu; par- 
tea irascibilă, care este sălbatică, locuiește în apropierea nebuniei; 
partea a treia, partea apetentă;, are multe forme, mai felurite decât 
Proteu€, daimonul marin, luând când un chip, când altul, căutând 
să placă și adulterului și desfrânării și stricăciunii. 

„La început era un leu având frumoasă coamă.” 

Admit și acest fel de înfrumusețare; căci părul din bărbie îl 
arată pe bărbat. 

„Apoi însă s-a făcut balaur sau panteră sau mistreț puternic", 
căci iubirea de împodobire alunecă spre desfrâu. Dar nu admit ca 
un om să se arate ca o fiară. 

„Apoi a devenit o apă curgătoare și copac cu frunziș înalt.” 


' Cf. loan 3, 2. 

T6 AoyikOv, în original. 

3 AOyLOTIKOV, în original. 

+ TO OuunTLkov, în original. 

5 TO EmOvunrik6v, în original. 

5 Proteu, zeu marin, fiul lui Poseidon, de la care a primit darul de a prezice viitorul și de 
a se schimba după cum voia. Este înfățișat de obicei în bust de om, care se termină cu o 
coadă de pește. 

7 HOMER, Odiseea, IV, 456. 

8 HOMER, Odiseea, IV, 457. 

* HOMER, Odiseea, IV, 458. 

Pasiunile se duc, plăcerile slăbesc; frumuseţea se veștejește 
și cade mai iute decât frunza la pământ; când asupra frumuseţii 
suflă cu putere furtunile erotice ale desfrânării, frumuseţea 
se veștejește din pricina stricăciunii, înainte de venirea toam- 
nei. Pofta se face orice, ia felurite chipuri; vrea să înșele, ca să-l 
afunde pe om. Dar omul acela, în care Cuvântul locuiește, nu 
este astăzi într-un fel și mâine în alt fel, nu ia felurite chipuri; 
are forma Cuvântului, este asemenea cu Dumnezeu, este fru- 
mos, nu se împodobește; iar frumuseţea e cea adevărată, căci 
este Dumnezeu; și este dumnezeu și omul acela pentru că 
Dumnezeu o vrea. 

2. Drept a spus Heraclit: „Oamenii sunt dumnezei și dum- 
nezeii sunt oameni!" Căci Cuvântul este același. Taină vădită: 
Dumnezeu este în om și omul este Dumnezeu; iar Mijlocitorul 
împlinește voia Tatălui. Cuvântul este Mijlocitor, este comun 
celor doi, lui Dumnezeu și omului; este Fiul lui Dumnezeu și 
Mântuitorul oamenilor; este Slujitor al lui Dumnezeu și Pedagog 
al nostru. De vreme ce carnea este sclavă, precum mărturisește 
Pavel, cum ar putea fi rezonabil ca sclavul să se înfrumuseţeze 
ca un seducător? Pentru că această carne are condiţie de sclav, 
apostolul zice despre Domnul: „S-a deșertat pe Sine, luând 
condiţia de sclav”", numind „sclav” pe omul exterior, așa cum 
era înainte ca Domnul să ajungă rob și să poarte trup. Dar milos- 
tivul Dumnezeu a eliberat trupul de stricăciune; și, eliberându-l 
de robia cea aducătoare de moarte și amară, l-a îmbrăcat cu nes- 
tricăciune, punând în jurul trupului această sfântă podoabă a 
veșniciei, nemurirea. 

3. Oamenii mai au și altă frumuseţe: dragostea. „Dragostea”, 
după cum spune apostolul, „îndelung rabdă, se milostivește, nu 
pizmuiește, nu se semeţește, nu se trufește”=. Înfrumuseţarea e 
o semeție, care arată suficiența și inutilitatea. De aceea apostolul 
a adăugat: „Nu se poartă cu necuviință”5, pentru că necuviinţa 
este ceva străin de om, nu stă în firea omului. Străin e ceea ce 
este artificial, iar lucrul acesta apostolul îl explică zicând: „Nu 


"2 HERACLIT, fragm. 62, ed. Diels. 
" Filipeni 2, 7. 

1 Corinteni 13, 4. 

'3 1 Corinteni 13, 5. 


Lă 

caută ce nu-i al său", pentru că adevărul nu numește „al său” 
decât ce îi este propriu, pe când dragostea de găteală caută ce 
este străin, ce este în afară și de Dumnezeu și de Cuvânt și de 
dragoste. Duhul mărturisește prin Isaia că Domnul a fost urât la 
înfățișare»: „Și L-au văzut și nu avea chip, nici frumuseţe, ci chi- 
pul Lui era fără de cinste, micșorat înaintea oamenilor”*€. Și cine 
este mai bun decât Domnul? Dar Domnul n-a arătat frumuseţea 
trupului, aceea aparentă, ci frumuseţea cea adevărată, și a sufle- 
tului și a trupului, frumuseţea cea făcătoare de bine a sufletului 
și cea nemuritoare a trupului. 


"+1 Corinteni 13, 5. După cum se vede, textul dat de Clement este diferit de cel dat de 
ediţiile Noului Testament. 

'5 Idee deja formulată de Sfântul Iustin Martirul și Filosoful în Dialogul cu iudeul Trifon, 
88. (n.red.) 

'* Isaia 53, 2-3. 

CAPITOLUL AL II-LEA 


Nu trebuie să ne împodobim 


4. Deci nu înfățișarea omului din afară trebuie împodobită, ci 
sufletul, cu podoaba frumuseţii morale; iar dacă e vorba de împodo- 
birea trupului, să-l împodobim cu podoaba înfrânării. Însă femeile 
care-și înfrumusețează exteriorul lor și-și lasă în părăsire sufletul 
nu-și dau seama că sunt împodobite ca și templele egiptene. 

Templele acelea au aranjate cu grijă propileele, vestibulele, 
locurile împrejmuitoare - largi și împădurite - și curțile împrej- 
muite cu fel de fel de coloane; zidurile lucesc, fiind făcute cu pie- 
tre aduse din străinătate și niciunul nu-i lipsit de tablouri artis- 
tice; templele strălucesc de aur, argint și electron” și aruncă raze 
din feluritele pietre prețioase, încrustate în ele, aduse din India și 
Etiopia; sanctuarele sunt ascunse în spatele unor perdele brodate 
cu aur; dar, dacă intri în adâncul incintei, grăbindu-te să contempli 
ceea ce este mai bun, și cauţi statuia zeului care locuiește în tem- 
plu, vezi cum preotul în grija căruia este statuia sau un altul din- 
tre cei care se ocupă cu ceremoniile sacre privesc grav spre locul 
sfânt, cântă un cântec religios în limba egipteană, apoi dau puţin 
la o parte perdeaua ca să-ţi arate zeul. Și atunci în loc de evlavie 
izbucnești în râs, căci nu vei găsi zeul căutat spre care te grăbeai, ci 
o pisică, sau un crocodil, sau un șarpe de prin acele locuri, sau altă 
fiară la fel cu acestea, nevrednică de templu, ci vrednică de groapă, 
sau de vizuină, sau de mocirlă. Zeul egiptenilor se arată a fi o fiară 
chircită pe un așternut de purpură. 

5. Asemănătoare cu aceste temple mi se par femeile care 
poartă haine brodate cu aur, care-și împodobesc buclele părului, 
care-și ung fața și-și creionează ochii, care-și vopsesc părul, care 
născocesc și alte ticăloșii pentru a-și împodobi trupul - cu ade- 
vărat temple egiptene! - și pentru a atrage amanți cărora le place 
să se închine idolilor. Dar, dacă dai la o parte perdeaua templului, 
adică podoabele din părul femeilor acestora, boiala, haina, aurul, 
rujul, fardul, adică pânza de păianjen alcătuită din toate acestea, 


7 Electron, un tip de aliaj în care este amestecat aur și argint. 

ca să găsești înăuntru frumuseţea cea adevărată, știu bine că te vei 
îngreţoșa. Nu vei găsi locuind înăuntru chipul vrednic de prețuire 
al lui Dumnezeu, ci în locul chipului aceluia vei vedea că s-a așezat 
în sanctuarul sufletului desfrânata, adulterina, vei vedea o adevă- 
rată fiară. 

„O maimuţă mânjită cu fard”; 

iar șarpele înșelător* e acela care, devorând mintea femeii 
prin dragostea de slavă, își face vizuină din sufletul ei. Acest balaur 
corupător, umplând totul cu otrăvurile sale ucigașe și aruncându-și 
veninul, a făcut din femei niște desfrânate, căci nu femeia, ci des- 
frânata este iubitoare de podoabe; femeile acestea se îngrijesc prea 
puţin de gospodărie alături de bărbaţii lor, dar dezleagă pungile 
bărbatului și-i cheltuiesc banii pe poftele lor, ca să se poată avea 
mulţi martori ai părutei lor frumuseți; stau cât este ziulica de mare 
de se gătesc și-și pierd timpul cu sclavii cumpăraţi cu bani. 

6. Își condimentează carnea ca pe o mâncare proastă; stau toată 
ziua închise în casă ca să nu li se topească fardul pe obraji și să nu 
se vadă că au părul vopsit; dar, cum vine seara, această frumusețe 
falsă iese ca dintr-o vizuină la lumina faclei; înșelătoria le este aju- 
tată și de beţia trecătorilor și de puţinătatea luminii. Poetul comic 
Menandru o izgonește din casă pe femeia care-și vopsește blond 
cosițele: 

„lar acum cară-te din casa aceasta! Căci o femeie 

Cuminte nu trebuie să-și facă părul blond”, 

dar nici să-și fardeze obrajii și nici să-și încondeieze ochii. 
Nu-și dau seama nenorocitele că-și pierd frumuseţea lor proprie cu 
adăugarea unei frumuseți străine! Dar de cum se face ziuă se dichi- 
sesc, își fac masaje și-și pun pe faţă măști de creme; cu masajele 
ce-și fac își strică pielea; cu cremele cu care se ung își slăbesc tru- 
pul; iar cu spălări fără rost își veștejesc floarea obrazului. De aceea 
faţa lor arată palidă din pricina fardurilor, se îmbolnăvesc ușor, 
pentru că trupul lor este slăbit, fiind mereu acoperit de creme și 
de farduri. Femeile acestea, prin cele ce fac, Îl ocărăsc pe Creatorul 
oamenilor, ca și cum El nu le-ar fi dăruit frumuseţea pe care o 
meritau. Negreșit, nu sunt bune de gospodărie; arată de parcă ar fi 


'% Dintr-un poet comic necunoscut, CAF, III, p. 503, nr. 517. 
'9 Cf. Facerea 3, 1-6; Apocalipsa 12, 13. 
> MENANDRU, fragm. 610, CAF, ÎI, p. 184. 

vopsite, ca și cum ar fi niște obiecte menite admiraţiei și nicidecum 
ocupațţiilor casnice. 

7. De aceea, în piesa poetului comic femeia cu judecată spune: 

„Ce lucru cuminte și strălucit am mai face noi, femeile, 

Dacă am sta și ne-am vopsi părul?”2 

Niște femei ca acestea, care-și vopsesc părul, fac de ocară feme- 
ile libere; niște femei ca acestea aduc ruina gospodăriilor, infideli- 
tatea în căsnicii, copiii din flori. Chiar această purtare desfrânată 
e luată în râs de poetul comic Antifanes% în piesa Efeminata, prin 
cuvintele care dezvăluie ce au în comun când pierd vremea: 

„Vine, 

Revine, se apropie, se-ntoarce, 

Sosește, e de față, se spală, pășește încoace, 

Se unge pe față, se piaptănă, intră în casă, zăbovește, 

Face baie, se privește, se îmbracă, se parfumează, 

Se gătește, își dă cu cremă; cât despre cel care are o astfel de 
femeie, se spânzură”3. 

De trei ori, nu o dată, ar fi drept să piară femeile acelea care-și 
pun pe față excremente de crocodil, care se ung cu spumă de putre- 
ziciuni, care frământă funingine pentru sprâncene și care-și dau pe 
obraz cu alb de ceruză. 

8. Cum să nu le disprețuiască Adevărul pe aceste femei pentru 
purtarea lor, când și poeții păgâni sunt sătui de ele? 

Alt poet comic, Alexis, le ceartă. Voi cita cuvintele acestui 
poet, care, prin vorbirea sa nereținută, face de rușine îndrăzneala 
nerușinării lor; căci poetul nu e prin el însuși nereţinut. Mă rușinez 
când văd că e atât de luată în râs camera unei femei, cea care a fost 
creată să îi fie „ajutor” bărbatului, dar apoi a ajuns pieirea lui. 


“ ARISTOFAN, Lisistrata, 42-43. 

= Antifanes din Rodos, poet comic grec (sec. al V-lea î.Hr.). 

% ANTIFANES, fragm. 148, CAF, II, p. pi. Pentru ultima jumătate de vers din ultimul 
vers — &v 5” ExoL Ti &n&yxEeTau — s-au dat diferite traduceri: O. SrAnLIN (Bibliothek der 
Kirchenvăter, Zweite Reihe, vol. VIII, Munchen, 1934): „Fehlt ihr was hângt sie sich auf” 
C. MONDESERT (CLEMENT D'ALEXANDRIE, Le Pedagogue, III, în: Sources Chretiennes, 158, 
Paris, 1970, p. 25): „Quant a celui qui a cette femme, il se pend”; J.-M. EDMONDS (The 
Fragments of Attic Comedy, II, Leiden, 1959, pp. 232-233, apud Sources Chretiennes, 158, 
pp. 24-25, n. 3): „Si l'on a quelque chose - c'est-ă-dire une corde - sous la main, on se 
pend”; Nicolae I. Ștefănescu (în: CLEMENT ALEXANDRINUL, Pedagogul, București, 1939): 
„De-ar avea cu ce, la urmă, poate că s-ar spânzura”; ediția Migne dă două traduceri: una în 
text: „Et si quid habet, enecatur”, alta în note: „Si quid displicet, se strangulat”. 

* Alexis, poet comic grec (sec. al IV-lea î.Hr.). 

% Cf. Facerea 2, 18. 

„Grija ei cea mai dintâi e să câștige și să jefuiască pe vecini; 

Toate celelalte sunt pentru ea nimicuri. 

Se întâmplă să fie mică? O bucată de plută la pantofi 

Își pune. Este înaltă? Poartă tocul scurt 

Și își înfundă între umeri capul când iese din casă, 

Ca să-și scurteze înălțimea. Nu are șolduri? 

Își pune pe dedesubt cârpe cusute, una lângă alta, încât cei ce 
o văd 

Să spună: «Ah, ce trup frumos!» Are burta mare? 

Își pune sâni, așa cum își pun actorii; 

Și sânii, stând drept, ca niște corniţe, 

Duc înainte haina, care-i acoperă burta. 

Are sprâncenele roșii? Și le dă cu funingine! 

Se întâmplă să fie neagră? Își dă pe faţă cu alb de ceruză. 

Este albă tare? Își dă cu fard roșu-aprins. 

Are trup frumos? Și-l arată gol. 

Are dinţii bine formaţi? Trebuie neapărat să râdă, 

Ca să vadă cei de faţă ce gură frumoasă are. 

Dacă râsul ei nu place, stă o întreagă zi 

Ținând drept între buze o mică ramură de mirt, 

Încât cu vremea ajunge să rânjească, fie de vrea sau nu”: 

9. Am împrumutat aceste cuvinte din înțelepciunea păgână 
ca să vă întorc de la reaua meșteșugire a iubirii de găteală, deoa- 
rece Cuvântul vrea să scăpăm de această patimă, luptând prin toate 
mijloacele împotriva ei. Puțin mai târziu vă voi da și leacurile din 
dumnezeieștile Scripturi. Căci de obicei te depărtezi de păcatele care 
nu pot rămâne ascunse când te rușinezi de mustrările ce ţi se fac. 

După cum o mână dată cu alifie și un ochi uns te fac să bănuiești, 
de îndată ce le privești, că sunt bolnave, tot așa și fardurile și vopse- 
lele îţi arată, fără să o spună, că sufletul este bolnav în adâncul lui. 

Dumnezeiescul Pedagog, ne îndeamnă să trecem de „râul 
străin”, adică de femeia străină, femeia desfrânată - simbolizată 
prin acest râu străin - care trece pe la toţi, care, cu desfrânarea ei, 
revarsă asupra tuturor destrăbălarea. „Depărtează-te de apa stră- 
ină”, spune Pedagogul, „și din izvor străin să nu bei”. Ne îndeamnă 
să ne ferim de râul vieţii, de plăceri, „ca să trăim multă vreme și să 


> ALEXIS, fragm. 98, 1, 2, 77-22, 24-26, CAF, II, p. 328 sq. 
“7 Pildele 9, 18 (după Septuaginta). 
:5 Pildele 9, 18 (după Septuaginta). 

ni se adauge ani vieţii”, dacă nu umblăm după plăcere străină și 
dacă ne depărtăm de erezii. 

10. lubirea de mâncare și iubirea de băutură, deși sunt patimi 
mari, totuși nu sunt atât de mari ca dragostea de podoabe. Masa 
plină și paharele repetate sunt îndestulătoare să satisfacă lăcomia, 
dar pe iubitorii de aur, pe iubitorii de porfiră și pe iubitorii de pietre 
preţioase nu-i pot sătura nici aurul de deasupra pământului, nici 
aurul de sub pământ, nici marea Tirului, nici încărcătura corăbii- 
lor din India și Etiopia, nici chiar râul Pactolos, care aduce bogăţie 
cu apele lui. Unul dintre aceștia, nici dacă ar fi Midas, tot nu s-ar 
sătura; s-ar socoti încă sărac, pentru că dorește altă bogăţie; sunt 
gata să moară lângă aur. 

Dacă bogăţia este oarbă, cum și este, cum să nu fie oarbe și 
femeile care sunt înnebunite după bogăţie și iubesc bogăția? 
Neavând hotar pofta lor, ajung nerușinate. Au nevoie de teatru, 
de alai, de mulțime de privitori, de plimbări prin temple, de opriri 
la răscrucile străzilor, ca să poată fi văzute bine de toți. Cele care 
se laudă cu fața lor, nu cu inima lor%, se împodobesc ca să placă 
altora; și, după cum pe robul fugar îl arată semnele făcute cu fierul 
roșu pe trupul lui, tot așa pe desfrânată o arată îmbrăcămintea ei 
luxoasă. Zice Cuvântul prin leremia: „Chiar dacă te vei îmbrăca cu 
roșu, chiar dacă te vei împodobi cu podoabă de aur, chiar dacă-ţi 
vei unge ochii cu rimel, zadarnică este înfrumusețarea ta”?. 

11. Așadar, nu este absurd ca păsările, caii și celelalte viețuitoare 
să se bucure de frumuseţea lor naturală, calul de coama lui și de 
culoarea naturală a părului lui, păsările de penele lor de felurite 
culori, iar femeia să se socotească mai săracă decât animalele și atât 
de lipsită de frumuseţe încât să aibă nevoie de frumuseţe străină, pe 
care o cumpără, ca să-și zugrăvească fața? Plase de păr și fel de fel 
de baticuri, împletituri meșteșugite, dar și nenumărate forme de 
pieptănături ale părului, costul foarte mare al oglinzilor în care se 
gătesc, toate ca să-i vâneze pe cei care, ca niște copii fără de minte, 
rămân uimiţi de chipurile lor. Căci acesta este scopul femeilor care 
nu mai au nicio rușine, pe care n-ai greși de le-ai numi „curte- 
zane”, de vreme ce își fac măști de teatru din feţele lor. Dar pe noi 


» Pildele o, 18 (după Septuaginta). 
3 Cf. 2 Corinteni 5, 12. 
> leremia 4, 30. 

Cuvântul ne îndeamnă „să nu privim la cele ce se văd, ci la cele ce 
nu se văd; căci cele ce se văd sunt trecătoare, dar cele ce nu se văd 
sunt veșnice”?. 

Ceea ce a depășit însă absurditatea este inventarea oglinzilor, 
în care femeile își privesc chipurile lor fardate, ca și cum ar privi la 
o faptă frumoasă sau la o îndreptare a unui lucru rău făcut, când ar 
trebui să arunce un acoperământ peste înșelăciunea pe care o pri- 
vesc în oglindă. Căci, după cum spune mitul elenilor, nici frumo- 
sului Narcis% nu i-a reușit contemplarea propriului său chip. 

12. Dacă Moise le poruncește oamenilor să nu-și facă nicio 
imagine: care să rivalizeze cu Dumnezeu, cum ar putea fi rezona- 
bil ca femeile să-și facă imitații false ale propriului chip reflectat 
în oglindă? Și prorocul Samuel, când a fost trimis să ungă împărat 
pe unul din fiii lui lesei, văzându-l pe cel mai mare dintre fii că 
este frumos și înalt, s-a bucurat și s-a apropiat de el să-l ungă; însă 
„Domnul i-a spus: «Să nu te uiţi la chipul lui, nici la înălțimea lui, 
că l-am îndepărtat pe el. Căci omul se uită la ochi, dar Domnul la 
inimă»”5%; iar Samuel n-a uns pe cel frumos la trup, ci pe cel frumos 
la suflet. 

Dacă Domnul socotește frumuseţea trupului mai mică decât 
frumuseţea sufletului, ce gândește El oare despre frumuseţea falsă, 
când Domnul îndepărtează cu totul orice minciună? „Prin credință 
umblăm, nu prin vedere ”* Prin Avraam, Domnul îl învaţă foarte 
lămurit pe cel care Îi urmează lui Dumnezeu să dispreţuiască și 
rudele şi averile și orice bogăţie”. L-a făcut pe Avraam străin; de 
aceea l-a numit și „prieten”*, pentru că a disprețuit bogăţia casei 
sale; și era doar de bun neam și bogat. A învins cu cele trei sute 
optsprezece slugi ale sale pe cei patru regi care-l luaseră în robie pe 
Lot. Din Scripturi aflăm că numai Estera s-a împodobit în chip 
îndreptățit; femeia aceasta s-a împodobit în sens tainic pentru 


* 2 Corinteni 4, 18. 

3 Narcis, personaj legendar, de o rară frumuseţe fizică. Uitându-se în apa unei fântâni, 
și-a văzut chipul; s-a îndrăgostit atât de mult de chipul lui, încât s-a aruncat în fântână 
după el. 

3 Cf. leșirea 20, 4. 

35 1 Regi 10,7. 

3% 2 Corinteni 5, 7. 

37 Cf. Facerea 12, 1. 

3 lacov 2, 23. 

3 Cf. Facerea 14, 14-16. 

împăratul ei, căci frumuseţea ei a fost preț de răscumpărare pen- 
tru poporul său, sortit morții. 

13. Găteala face niște desfrânate din femei, iar pe bărbaţi îi face 
efeminați și adulterini; martor este poetul tragic, care spune cam așa: 

„Venind din Frigia în Lacedemonia 

Judecătorul zeiţelor“, așa cum spune mitul 

Argienilor, îmbrăcat cu manta ce strălucea de aur 

Și cu podoabă minunată făcută de barbari”, 

S-a îndrăgostit de cea care-l dorea, Elena; 

A răpit-o și a dus-o la grajdurile din Ida5, 

Luând-o pe când Menelau+ nu era acasă”. 

O frumuseţe adulterină! lubirea de podoabele făcute de bar- 
bari și poftele unui bărbat efeminat au distrus Elada! Mantaua, 
podoaba și strălucitoarea frumusețe au stricat cumințenia spar- 
tană! Podoabele făcute de barbari au arătat-o desfrânată pe fiica lui 
Zeus! Nu aveau un Pedagog Care să le taie poftele și să le spună: „Să 
nu fii desfrânat!'4* și: „Să nu poftești!'+ Nu-l, aveau pe Acela care 
să le spună: „Să nu mergi prin poftă la desfrâu și să nu-ţi aprinzi 
dorinţele cu iubirea pe podoabe! Ce sfârșit au avut toate acestea și 
câte rele au suferit cei care n-au vrut să pună capăt iubirii de sine! 
Două continente au fost puse în mișcare de niște plăceri nestăpâ- 
nite și totul este zguduit de un barbar tânăr. 

Grecia întreagă pornește pe mare, marea se strâmtează din pri- 
cina continentelor pe care le poartă. Izbucnește un lung război; se 
dau lupte cumplite; câmpiile se acoperă de morţi; privirea lui Zeus, 
cum spune celebrul poet“, spre traci se îndreaptă. Câmpiile bar- 
bare beau sângele nobil; cursurile râurilor sunt oprite de trupurile 
morților; piepturile izbucnesc în cântece de jale și jalea cuprinde 
pământul. Toate se cutremură: 


1 Estera 5, 1-4. 

+“ Adică Paris. 

* Adică de troieni, socotiți barbari de grecii din Elada. 

“% Ida, munte în Frigia, în apropierea Troiei, unde a avut loc și judecata făcută de Paris. 
+ Menelau, regele Lacedemoniei, soțul Elenei. 

% EURIPIDE, Ifigenia în Aulida, 71-77. 

15 Jeșirea 20, 14. 

47 leșirea 20, 17. 

48 Adică Homer. 

19 Adică e de partea celor care se porniseră împotriva Troiei. 
5 Cf. HOMER, Iliada, XIII, 4. 

„Poalele muntelui Ida, cel plin de izvoare, 

Culmile sale, cetatea troienilor și corăbiile aheilor”>. 

14. Unde să fugim, Homere? Unde să ne oprim? Arată-ne un 
pământ care să nu fie zguduit...*! Nu te atinge de frâie, copile, ești 
încă tânăr! Nu te sui în car ca să alergi, căci n-ai învăţat să-l con- 
duci! Cerul se bucură de doi conducători de car și numai de ei este 
condus focul în alergătura lui5+. 

Mintea este abătută din calea ei de plăcere; când inocența 
minţii nu este educată prin Cuvânt, aceasta alunecă spre desfrâu și 
primește căderea drept plată a rătăcirii ei. Pildă pentru cele spuse 
sunt îngerii care au părăsit frumusețea lui Dumnezeus5 pentru o 
frumuseţe care se veștejește și au căzut din ceruri pe pământ. Dar și 
sichemiţii, care au fost pedepsiți fiindcă s-au coborât până la batjo- 
corirea unei sfinte fecioare. Pedeapsa lor le-a fost mormântul, iar 
amintirea pedepsei lor ne conduce la mântuire. 


HOMER, Iliada, XX, 59-60. 

* Aici textul are o lacună. 

5 Se face aluzie la Phaethon, fiul lui Helios (soarele) și al Climenei, care a cerut tatălui său 
să-i conducă carul. Neputând stăpâni caii, Zeus l-a trăznit. 

5 Cf. PLATON, Phaidros, 246 A-D. 

5 Cf. Facerea 6, 1-2. Clement interpretează acest pasaj biblic în sensul că îngerii s-ar fi 
îndrăgostit de muritoare. (n.red.) 

55 Cf. Facerea 34, 1-2, 26-27. 

CAPITOLUL AL III-LEA 


Către bărbaţii care se împodobesc 


15. Atât de mult a crescut luxul, încât nu numai femeile sunt 
bolnave de această râvnă după deșertăciuni, ci și bărbaţii caută să 
se îmbolnăvească de aceeași boală. Pentru că nu îndepărtează de la 
ei gătelile, își pierd sănătatea și se efeminează, îndreptându-se spre 
o viață molatecă; își tund părul ca niște derbedei și ca desfrânatele, 

„Se îmbracă în mantale strălucitoare, lungi și foarte scumpe. 

Mestecă gumă și miros a parfum”. 

Ce-ai putea spune când îi vezi pe aceștia? Gândind ca un fizi- 
onomist, ai putea spune: din înfățișare se cunosc desfrânații și 
efeminaţii; vânează dragostea ambelor sexe; urăsc părul, sunt fără 
păr, au oroare de frumuseţea bărbătească, se împodobesc cu peruci 
ca femeile. Înșelătorii, spune Sibila, 

„Irăind din îndrăzneli lipsite de evlavie, 

Săvârșesc fapte rele, nebunești”s8. 

Din pricina lor sunt pline orașele de epilatori, de bărbieri și de 
cei care smulg părul bărbaţilor care vor s-o facă pe femeile. Pentru 
ei se construiesc și se deschid pretutindeni în orașe ateliere, iar 
lucrătorii care sunt în slujba acestui dezmăţ de curtezane câștigă 
pe față bani frumoși. 

Acești destrăbălați se lasă cu totul pe mâna lucrătorilor care-i 
ung cu smoală, ca să le smulgă părul; nu se rușinează de cei care îi 
văd și de cei care trec și nici de ei înșiși că nu sunt bărbaţi. Așa fel 
de oameni sunt cei robiți de cele mai ticăloase patimi! Au tot trupul 
neted, căci li se smulge cu smoală în chip forţat părul. 

16. Nici nu măgândesc să nu vorbesc mai departe de nerușinarea 
aceasta. Dacă acești bărbaţi nu se rușinează să facă aceste lucruri, 
nici eu n-am să mă rușinez de a vorbi. Diogenes, pe când era vân- 
dut ca sclav, a mustrat în chip pedagogic pe unul din acești ticăloși, 
spunându-i bărbătește: „Tinere, vino de-ţi cumpără un bărbat! 


57 Poet comic necunoscut, CAF, III, p. 470, nr. 338. 
5 Oracolele sibiline, IV, 154-155. 


———— 

Diogenes a vrut să potolească desfrânarea aceluia printr-un cuvânt 
cu două înțelesuri. 

Nu-i oare o ticăloșie ca bărbaţii să-și radă și să-și smulgă părul 
ca să-și facă trupul neted? Bărbaţii care o fac pe femeile ar trebui 
să părăsească vopselele de păr, unsorile de păr, tincturile galbene, 
îndeletnicirile ticăloase femeiești și pieptănăturile măiestre. 

Într-adevăr, ei cred că-și leapădă bătrâneţea de pe cap, cum își 
leapădă șarpele pielea cea veche, dacă-și vopsesc părul și-l întine- 
resc. Chiar dacă-și ascund cu viclenie părul, nu vor putea fugi de 
zbârcituri, nici scăpa de moarte, ascunzându-și cu viclenie anii. Nu 
trebuie să-ți fie teamă să apari bătrân, când nu poţi ascunde că ești. 

Omul, cu cât se apropie cu mai multă nerăbdare de sfârșit, e cu 
atât mai vrednic de cinste adevărată, având numai pe Dumnezeu 
mai în vârstă decâtel; căci Dumnezeu, fiind mai în vârstă decât toate 
existențele, e un bătrân veșnic. Prorocia L-a numit pe Dumnezeu: 
„Cel vechi de zile”; „iar părul capului Lui ca lâna curată”, spune 
prorocul. Dar nimeni altul, zice Domnul, „nu poate face un fir de 
păr alb sau negru”. 

17. Cum îndrăznesc acești necredincioși să se ia la întrecere cu 
Dumnezeu, făcându-se creatori, dar, mai bine spus, cum se silesc să 
se facă egali cu Dumnezeu, falsificând părul pe care Dumnezeu l-a 
îmbătrânit? Spune Scriptura: „Cununa bătrânilor este experiența 
lor cea mare”, iar părul lor cel alb este floarea acestei mari 
experienţe. Însă bărbaţii care-și vopsesc părul fac de rușine ceea 
ce onorează vârsta, părul cel alb. Nu este cu putinţă să aibă suflet 
bun cel care are părul capului falsificat! „Voi însă nu așa aţi învățat 
[că e] Hristos”, zice apostolul, „dacă într-adevăr aţi ascultat și aţi 
fost învăţaţi întru El, după cum este adevărul în lisus, să lepădaţi 
pe omul cel vechi potrivit cu viețuirea de mai înainte”, nu pe cel cu 
părul alb, ci „pe cel care se strică după poftele înșelăciunii, și să vă 
înnoiţi” nu cu vopsele și găteli, ci „cu duhul minţii voastre și să vă 
îmbrăcaţi în omul cel nou, cel zidit după Dumnezeu întru dreptate 
și întru sfințenia adevărului”. 

Nu se poartă oare ca o femeie bărbatul care se piaptănă, își dă 
părul jos cu briciul ca să fie frumos, se așază în fața oglinzii ca să-și 


% Daniel 7, 9. 

% Matei 5, 36. 

“ Înţelepciunea lui Isus Sirah 25, 8. 
“ Efeseni 4, 20-24. 

radă părul, să-și smulgă perii și să-și netezească obrajii? Dacă nu 
i-ai vedea în pielea goală, ai crede că-s femei. Chiar dacă nu li se 
permite să poarte bijuterii de aur, totuși, pentru a-și satisface pofta 
lor de a semăna cu femeile, se înfășoară cu cingători și franjuri de 
aur sau își fac din același material forme sferice, pe care le pun la 
gleznele picioarelor sau le atârnă de gât. 

18. Smulgerea părului de pe față este invenţia năstrușnică a 
unor oameni moleșiți, ce se lasă târâți în camerele femeilor, a unor 
fiare desfrânate și amfibii. E un șiretlic desfrânat și fără Dumnezeu. 

Dumnezeu a vrut ca femeia să n-aibă păr pe față, să fie mândră 
de bogatul ei păr natural de pe cap, cum este calul de-a sa coamă; 
iar pe bărbat l-a împodobit cu barbă, ca pe lei, și l-a masculinizat 
prin pieptul lui acoperit cu păr, semn de putere și conducere. La fel 
i-a împodobit Dumnezeu cu niște creste asemănătoare unor coifuri 
pe cocoși, care se luptă ca să-și apere puii. Dumnezeu consideră 
părul de mare importanţă pentru bărbaţi, pentru că a poruncit ca 
părul să-i apară bărbatului odată cu înțelepciunea; iar pentru că 
Dumnezeu admiră buna-cuviinţă, l-a cinstit pe bărbat cu păr alb, 
vrednic de respect pentru gravitatea înfățișării sale. Înţelepciunea 
și gândurile albite ale rațiunii nu se maturizează decât cu timpul 
și dau bătrânețţii forța unei bogate experienţe; ele fac să rodească 
părul alb, floare a înţelepciunii venerabile, vrednică de stimă și 
binemeritată încredere. 

19. Barba e semnul distinctiv al bărbatului; prin ea se vede 
bărbatul; iar bărbatul este mai în vârstă decât Eva. Barba sim- 
bolizează faptul că bărbatul are o natură superioară. Dumnezeu 
a socotit că e drept ca bărbatul să aibă păr și a răspândit părul 
pe tot trupul bărbatului. Dar a luat ce era fără păr și moale din 
coasta bărbatului“ și a creat pe Eva, femeia delicată, pentru pri- 
mirea seminței bărbatului, ca să-i fie ajutor“ în facerea de copii și 
pentru gospodărie. lar Adam, pentru că i s-a luat carnea fără păr, 
a rămas bărbat și se arată bărbat. 

Dumnezeu i-a dat bărbatului o fire activă, iar femeii una 
pasivă. Prin natura lor, viețuitoarele care au păr sunt mai puter- 
nice și mai călduroase decât cele fără păr. De aceea și bărbaţii 
sunt mai puternici și mai călduroși decât femeile, taurii decât 


6 Cf. Facerea 2, 21. 
54 Cf. Facerea 2, 18. 

boii, cei ajunși la maturitate decât cei care n-au ajuns. Este necu- 
vios lucru să batjocorești ceea ce este simbolul bărbăţiei, părul. A te 
înfrumuseţa prin epilare - mă ia cu fierbințeală când rostesc cuvân- 
tul — pentru un bărbat e semn de efeminare, pentru o femeie, de 
desfrânare; ambele trebuie izgonite cât mai departe din traiul nos- 
tru. Spune Domnul: „Dar și perii capului vostru sunt numărați”. 
Sunt numărați și perii din barbă și perii de pe tot trupul. 

20. Nu trebuie smuls împotriva voii lui Dumnezeu părul, care 
este numărat prin voia Lui. Apostolul spune: „Nu vă cunoașteți 
oare pe voi înșivă bine, că Hristos lisus este în voi?”% lar dacă știm 
că Hristos locuiește în noi, nu știu cum se face că îndrăznim să-L 
ocărâm! Nu sunt oare culmea desfrânării să te epilezi — ezit și să 
vorbesc de lipsa de rușine cerută de faptă —, să te răsucești, să te 
pleci înainte, să-ți dezgolești în văzul tuturor părțile corpului care 
nu trebuie văzute, să dansezi, să te învârtești, să nu-ţi fie rușine 
să faci figuri obscene în mijlocul tineretului, în mijlocul sălii pen- 
tru exerciţii corporale, acolo unde se cercetează capacităţile fizice 
ale bărbaţilor, să fii lipsit de decenţă, să cauţi această îndeletnicire 
împotriva firii? Cei care săvârșesc fapte ca acestea în văzul tuturor 
cu atât mai puțin s-ar rușina să le facă acasă. Nerușinarea săvârșită 
de ei în văzul tuturor dă mărturie de destrăbălarea lor când nu-s 
văzuţi și când pot face orice vor. 

Căci cine tăgăduiește ziua-n amiaza mare că este bărbat 
negreșit poate fi învinuit că noaptea o face pe femeia. „Să nu fie 
desfrânată”, spune Cuvântul prin Moise, „între fiicele lui Israel și 
să nu fie desfrânat între fiii lui Israel”%. Mi se poate spune: „Dar 
smoala e folositoare”. Dar e acuzatoare, îți spun și eu. Niciun om 
cu bună judecată n-ar voi, dacă nu-i bolnav, să fie socotit bolnav și 
nimeni n-ar voi de bunăvoie să caute să-și facă de râs chipul lui fru- 
mos. Dacă „Dumnezeu pe cei chemaţi după voinţa Sa i-a cunoscut 
mai dinainte că sunt asemenea chipului Fiului Lui, pe Care”, după 
cum spune apostolul, „L-a hotărât să fie Întâi-Născut între mulți 
fraţi”, cum să nu fie fără de Dumnezeu cei care-și insultă propriul 
trup, care este asemenea trupului Domnului? Bărbatul care vrea să 
fie frumos trebuie să-și împodobească lucrul cel mai frumos în om, 


% Matei 10, 30; Luca 12, 7. 
5 2 Corinteni 13, 5. 

s Deuteronomul 23, 17. 

8 Romani 8, 28-30. 

mintea, pe care trebuie s-o arate în fiecare zi tot mai strălucitoare. 
Nu trebuie să-și smulgă perii, ci poftele. 

21. Îmi este milă de copiii de la vânzătorii de sclavi, pe care 
aceștia îi împodobesc ca să fie batjocoriţi; acei copii nu sunt 
batjocoriți de bunăvoia lor, ci li se poruncește nefericiților să se 
împodobească pentru dorința de câștig, rușinos a negustorilor de 
sclavi. Dar cum să nu fie disprețuiţi cei care fac de bunăvoie aceste 
blestemăţii, pe care, dacă ar fi bărbaţi, ar trebui să nu le facă, ci, 
dimpotrivă, ar trebui să prefere moartea dacă i s-ar porunci înfăp- 
tuirea lor? 

Așa însă viața a ajuns la un atât de mare grad de desfrâu, încât 
nedreptatea se desfată ca la ea acasă. Peste tot în orașe s-a răspândit 
desfrâul și a ajuns lege. În casele de prostituție femeile stau lângă 
bărbaţi și-și vând trupul lor pentru o plăcere plină de ocară, iar 
copiii își neagă firea de bărbați și sunt învățați s-o facă pe feme- 
ile. Desfrâul a întors totul cu susul în jos. Excesul de efeminare a 
înjosit ființa omului; caută tot, încearcă tot, silește tot, amestecă 
sexele; bărbaţii fac ceea ce trebuie să facă femeile, iar femeile o 
fac pe bărbaţii, împreunându-se împotriva firii cu femei. Nicio 
cale nu-i nebătătorită pentru desfrânare; plăcerile trupești sunt 
comune tuturor, iar desfrâul stă cu ei la masă. Ce priveliște vrednică 
de plâns! Ce moravuri de nerostit! Iată trofeele desfrânării voastre 
publice, dovada faptelor voastre, prostituatele! 

Vai cât e de mare nelegiuirea! Nici nu-și dau seama, nefericiţii, 
că împreunarea lor cu persoane necunoscute dă naștere la multe 
tragedii. Căci de multe ori părinţii, uitând de pruncii pe care i-au 
lepădat, trăiesc fără să știe cu propriul copil ce se prostituează ori 
cu fiicele depravate, iar abuzul neînfrânării ajunge să facă din taţi 
soţii propriilor lor fete. 

22. lar faptele acestea sunt permise chiar de înțeleptele lor 
legi! Li se dă prin lege voie să păcătuiască și numesc plăcerea 
abominabilă „libertate”. Consideră că nu sunt în adulter dacă 
supun adulterului natura însăși; dar Dreptatea care-i va pedepsi 
e pe urma îndrăznelilor lor. Atrag asupra lor un dezastru fără de 
ieșire, cumpărându-și moartea pe câțiva bănuțţi. Unii bat mările, 
nefericiții, asemenea negustorilor, purtând încărcăturile de desfrâ- 
nare precum grâul sau vinul. lar alții, și mai jalnici, își cumpără plă- 
cerile ca și cum ar fi pâine, pește, fără să le vină în minte cuvântul 
lui Moise: „Să nu-ţi pângărești fata, dând-o spre desfrânare; să nu 

se desfrâneze pământul, ca să se umple pământul de nelegiuire”. 
Deși acestea s-au profețit de demult, împlinirea lor este vădită. Tot 
pământul este deja umplut de desfrânare și nelegiuire. 

23. Îi admir pevechii legiuitori romani; îi urau pe efeminaţi și-i 
pedepseau cu aruncarea în groapă pe cei care se împreunau cu o 
femeie împotriva legilor firii, iar aceasta după o legea dreptăţii. Căci 
nu e îngăduit nicicând să-ți smulgi părul din barbă, frumusețea 
care crește odată cu bărbatul, frumusețea cea plină de nobleţe: 

„Celui căruia îi crește întâia oară barba, a cărui 

Tinerețe este prea plăcută”. 

Când tânărul crește în vârstă, își unge barba și este mândru 
de ea; peste ea se pogoară mirul profetic al lui Aaron”, care a fost 
cinstit cu harul preoţiei”. Se cuvine, așadar, ca acela care a primit o 
educaţie bună, peste care s-a sălășluit pacea, să lase în pace și părul 
lui. 

Și ce nu ar fi în stare să practice femeile care caută să trăiască în 
desfrânare, atunci când văd, ca într-o oglindă, că bărbaţii îndrăz- 
nesc să facă ce fac ele? Dar aceștia nici nu trebuie numiţi „bărbaţi, 
ci „desfrânaţi”, „femeiuști”; căci glasul lor seamănă cu glasul feme- 
ilor, iar îmbrăcămintea lor e ca a femeilor, moale când o atingi 
și colorată. Îi arată și înfățișarea lor exterioară: îmbrăcămintea, 
încălțămintea, atitudinea, mersul, coafura, privirea. „Din privire se 
va cunoaște omul”, zice Scriptura, „și din întâlnirea cu omul se va 
cunoaște omul; îmbrăcămintea bărbatului, călcătura piciorului și 
râsul dinţilor vestesc cele despre el”8. Cei care duc luptă împotriva 
celuilalt păr, de pe trup, au grijă foarte mare numai de părul de pe 
cap și puţin lipsește să-și lege, ca și femeile, părul cu plase de păr. 

24. Leii se laudă cu părul lor des; iar la luptă părul le este armă. 
Și mistreţii se mândresc cu părul lor țepos; dar vânătorii se tem de 
părul lor, când mistreții se zbârlesc. 

„lar oile cu lâna lor bogată sunt împovărate de blana lor”7, 
dar Tatăl, iubitor de oameni, le-a înmulţit până și oilor firele de păr 
- pentru tine, omule, învățându-te să le tunzi lâna! 


% Leviticul 19, 29. 

7 HOMER, Iliada, XXIV, 348. 

1 Cf. Psalmul 132, 2. 

2 Cf, leșirea 30, 25-30. 

7 Înţelepciunea lui Isus Sirah 19, 26-27. 
+ HESIOD, Munci și zile, 234. 

Celţii și sciții poartă părul lung, dar nu și-l împodobesc. Părul 
bogat al bărbatului este oarecum înfricoșător, iar culoarea lui roșie 
ameninţă la război; culoarea părului lor e înrudită cu cea a sânge- 
lui. Amândouă aceste popoare barbare urăsc desfătarea; mărturii 
evidente ne sunt: cotiga germanului și căruţa scitului. Uneori scitul 
se satură și de căruță - căci mărimea ei i se pare barbarului adevă- 
rată bogăţie - și, părăsind desfătarea, duce o viață simplă. Calul îi 
este scitului îndestulătoare casă; e mai sprinten decât căruța; îl ia, 
se urcă pe el și se duce unde vrea; dacă-i este foame, calul îi este 
hrană; și-i dă și vinele lui; singurul lucru pe care-l are calul, sângele, 
îl oferă stăpânului său. Pentru nomad, calul este și căruță și hrană. 

25. lar arabii - și aceștia tot nomazi -, când ajung la vârsta când 
pot lupta, călăresc pe cămile; se suie pe ele chiar și când sunt îngre- 
unate; iar cămilele îi poartă pe spatele lor pe stăpâni și în același 
timp și pasc și aleargă și le poartă și casa. Dacă barbarii duc lipsă de 
apă, sug laptele cămilelor; iar când nu mai au hrană, nu cruță nici 
sângele lor, ca niște lupi turbați, cum se spune. Dar cămilele, mai 
blânde decât barbarii, nu se răzbună pe cei care le fac rău; dimpo- 
trivă, străbat în fugă cu încredere pustiul, purtând și hrănindu-și în 
același timp stăpânii. 

Să piară aceste fiare” care păzesc aceste animale, al căror 
sânge le este hrană! Căci nu e îngăduit oamenilor nici să se atingă 
de sânge”, trupul lor nefiind altceva decât carne irigată cu sânge. 
Sângele omenesc s-a făcut părtaș Cuvântului”, iar prin Duhul par- 
ticipă la har; dacă va face cineva vreo nedreptate sângelui, nu i se 
va trece cu vederea. Sângele poate chiar singur, lipsit de trup, să 
vorbească cu Domnul”. 

Dar admir simplitatea barbarilor! lubind o viață fără pretenţii, 
ei au părăsit desfătarea. Ca unii ca aceștia ne cheamă Domnul să 
fim: lipsiţi de dorinţa pentru lucrurile fără de gust, lipsiţi de dorinţa 
de slavă deșartă și depărtați de păcate. Numai lemnul Vieţii” să-l 
purtăm pe noi, numai mântuirea să o urmărim. 


75 Adică oamenii care beau sânge. 
75 Cf. Facerea 9, 4; Leviticul 3, 17. 
77 Cf. Pedagogul, 1, 6, 39. 

7% Cf. Facerea 4, 10. 

» Adică Crucea. 

CAPITOLUL AL IV-LEA 


Cu cine să ne petrecem timpul 


26. Fără să-mi dau seama, dus de inspiraţie, am trecut pe lângă 
cele ce aveam de spus; trebuie, așadar, să mă întorc iarăși la subiec- 
tul meu și să-mi îndrept cuvântul împotriva celor care au mulțime 
mare de slugi. Aceștia, nevrând să lucreze și nici să se servească 
singuri, și-au găsit scăparea la slugi. Și-au cumpărat o grămadă de 
bucătari, slugi care să pună masa și să servească la masă, slugi care 
se pricep să taie cu artă carnea în bucăți. 

Munca lor e foarte felurită: unii se ostenesc slujind lăcomiei 
la mâncare a stăpânilor lor, cei care taie în bucăți alimentele și 
împart porţiile, cei care fac plăcinte cu miere, cei care fac prăji- 
turi din aluat; unii se ocupă cu confecționarea hainelor luxoase, 
alții păzesc ca niște balauri bijuteriile de aur, alții păzesc argintul, 
alții şterg, paharele; unii se îngrijesc de pregătirea ospeţelor; alții 
curăţă caii; iar în jur stau la rând o mulțime de paharnici și turme 
de tineri frumoși, ca niște animale tinere, din care stăpânii mulg 
frumusețea. 

Coafeze și fete în casă își fac de lucru în jurul femeilor, unele 
cu oglinzi, altele cu plase pentru păr, altele cu piepteni, și mulți 
eunuci, care ațâţă la desfrâu: sunt oameni de încredere, fiindcă 
eunucii nu pot să-și satisfacă plăcerea, dar slujesc, fără să trezească 
bănuieli, celor care vor să se dedea plăcerilor fără să-și facă griji. 
Însă eunuc cu adevărat nu-i cel care nu poate să desfrâneze, ci cel 
care nu vrea. 

27. De altfel, iată cum dă mărturie Cuvântul, prin prorocul 
Samuel, iudeilor care călcaseră Legea: poporul iudeu ceruse împă- 
rat, dar Cuvântul nu le-a făgăduit un împărat iubitor de oameni, 
ci îi ameninţa cu un tiran aspru și petrecăreț, „care va lua fetele 
voastre ca să-i facă parfumuri, să-i facă de mâncare și să-i coacă 
pâine”$, un împărat care să-i stăpânească cu legea războiului, nu 
să le dea o viaţă pașnică. 


5 1 Regi 8, 13. 

Mai sunt în case și mulţi sclavi celți, care ridică la înălțime 
lecticile femeilor și le poartă pe sus. Femeile nu mai sunt 
țesătoare de lână și de pânză. În camerele lor nu se mai lucrează, 
nici nu se mai gospodărește; dimpotrivă, în ele sunt seducătorii 
care le spun minciuni de dimineață până seara, cei care, cu fap- 
tele și cuvintele lor pline de istorisiri erotice, sfâșie și trupul și 
sufletul femeilor. „Să nu fii cu cei mulţi la rău”, spune Scriptura, 
„nici să te alături de mulțime”&, căci înțelepciunea se vede la 
puţini, iar neorânduiala la mulțime. Femeile își cumpără purtă- 
tori de lectice nu din pricina seriozității lor, adică fiindcă n-ar 
voi să fie văzute - ce bine ar fi dacă, având un astfel de gând, 
și-ar pune pe ele un acoperământ! —, dar nu, ci, fiind desfrânate, 
doresc foarte mult să fie plimbate de servitori în lectici, ca să le 
vadă mulțimea. 

28. Când sunt ridicate perdelele de la litieră, se uită cu 
stăruință la cei care le privesc, vădindu-și astfel caracterul; iar 
adesea se apleacă în afară dinăuntrul lecticii, făcându-și de râs, 
printr-o curiozitate ce le alunecă de sub control, seriozitatea lor 
superficială. 

„Nu te uita”, zice Scriptura, „împrejur, pe ulițele cetăţii, nici nu 
rătăci în locurile ei pustii”. Într-adevăr, e loc pustiu acela în care 
nu este om cumpătat, chiar dacă sunt acolo mulţi desfrânaţi. 

Femeile acestea cutreieră templele ca să aducă jertfe și să li 
se ghicească; sunt însoţite în fiecare zi de ghicitori ambulanți, de 
preoți cerșetori ai zeiței Cybele și de babe ce strică prin vorbele lor 
casele; îngăduie șușotelile bătrânelor ghicitoare în pahare și învață 
de la șarlatani descântece și cuvinte magice pentru distrugerea căs- 
niciilor. Unele au bărbaţi, altele doresc să aibă, iar ghicitorii le făgă- 
duiesc. Nu-și dau seama că sunt înșelate și se dau pe ele însele ca 
obiect de plăcere celor care voiesc să trăiască cu ele; își schimbă 
curăţia lor cu o ocară plină de rușine, socotind rușinoasa lor strică- 
ciune drept o faptă aducătoare de câștig, 

Mulţi sunt cei care se pun în slujba desfrânării prostituatelor, 
strecurându-se unul dintr-o parte, altul din alta. Căci desfrânaţii 
sunt înclinați spre desfrâu cum sunt porniţi porcii să se scalde în 
mocirlă. 


% leșirea 23, 2. 
* Înţelepciunea lui Isus Sirah 9, 7. 

29. De aceea Scriptura ne îndeamnă cu foarte mare tărie: „Nu 
lăsa orice om în casa ta, căci multe sunt cursele vicleanului”&; iar în 
altă parte spune: „Bărbaţi drepți să fie cei care iau masa cu tine și 
în frica de Domnul să fie lauda ta”%. La corbi cu desfrânareas! Zice 
apostolul: „Știți bine că niciun desfrânat sau necurat sau lacom, 
care este un închinător la idoli, nu are moștenire în Împărăţia lui 
Hristos și a lui Dumnezeu”8. 

Însă acestor femei le plac întâlnirile cu bărbaţi efeminaţi; 
în casele lor se strecoară mulțime de stricați fără frâu la gură, 
spurcați la trup, dar spurcaţi și la cuvânt, bărbaţi doar în slujirea 
desfrâului, slujitori ai adulterului, râzând în gura mare, șușotind 
și scoțând pe nas sunete ce îndeamnă la desfrâu, căutând să amuze 
prin vorbe și gesturi obscene, provocând râsul înaintemergător al 
desfrânării. lar uneori se aprind și de mânie - fie că sunt ei înșiși 
desfrânaţii, fie că se întrec cu o mulțime de efeminaţi, care-i ațâţă 
la pierzare -, pufnind pe nas ca broaștele, ca și cum mânia ar locui 
în nările lor. 

30. Cele mai elegante dintre aceste femei cresc păsări din 
India, păuni din Media; stau lungite pe pat, se joacă cu bufonii și 
fac haz de satirii care dansează dansul „sicinis”. Râd când aud de 
Thersites și-și cumpără cu preț foarte mare oameni care seamănă 
cu Thersites; nu se laudă cu bărbaţii lor, cu care sunt înjugate la 
jugul căsniciei, ci cu acești tersiți, care sunt o povară pe pământ. 

Dispreţuiesc pe văduva ce trăiește în castitate, se preocupă 
mai mult de căţelușul lor de Malta; nu se uită la bătrânul care 
trăiește în dreptate și-i mai distins, cred, decât monstrul cumpă- 
rat cu bani; nu se apropie de copilul orfan, dar hrănesc papaga- 
lii și păsările numite „fluierari”; leapădă copiii născuţi în casa lor, 
dar au grijă de puii păsărilor. Preferă animalele lipsite de rațiune în 
locul ființelor înzestrate cu aceasta, când ar trebui să-i hrănească 
pe bătrânii care sunt pildă de înțelepciune și, după părerea mea, 
sunt mai frumoși la chip decât maimuţele și pot glăsui ceva mai 
bine decât privighetorile. 


% Înţelepciunea lui Isus Sirah ui, 31. 

54 Înţelepciunea lui Isus Sirah 9, 16. 

% Formulă de blestem. La greci, cea mai mare dezonoare era părăsirea unui trup mort ca 
să ajungă hrană corbilor. 

% Efeseni 5, 5. 

Căci spune Domnul: „Întrucât ați făcut unuia dintre aceștia 
mai mici, Mie Mi-aţi făcut”. Dar ele îi preferă pe cei lipsiţi de orice 
educaţie celor înţelepţi; își împietresc averea în perle și în smaralde 
indiene; își cheltuiesc și aruncă banii pe culori care se şterg și pe 
sclavi cumpăraţi pe argint, scormonind în murdăriile vieţii ca păsă- 
rile sătule. Zice Scriptura: „Sărăcia îl umilește pe om”8. Se referă la 
sărăcia zgârcitului, din pricina căreia bogaţii o fac pe săracii când e 
vorba să dea, ca și cum n-ar avea. 


5 Matei 25, 40. 
8 Pildele 10, 4 (după Septuaginta). 

CAPITOLUL AL V-LEA 


Cum să ne comportăm în băi 


31. lată cum sunt băile acestor femei! Căzi de baie construite cu 
artă, solide, celebre, acoperite cu pânză transparentă; scaune aurite 
și cu ţinte de argint, nenumărate vase de aur și argint, aduse unele 
pentru băuturi, altele pentru mâncăruri, altele pentru spălat și 
chiar grătare cu cărbuni. La atâta neînfrânare au ajuns aceste femei, 
că mănâncă și se îmbată și atunci când fac baie. lar argintăria, cu 
care se laudă, o expun fără niciun gust în băi; poate că fac asta ca să 
se laude cu marea lor bogăţie, dar, mai degrabă, ca să arate, de buna 
lor voie, că sunt niște femei prost crescute, niște femei care singure 
își învinuiesc bărbaţii că nu sunt bărbaţi, ci oameni stăpâniţi de 
femei. Într-un fel oarecare arată singure că n-ar putea asuda fără 
aceste multe vase! Dar și femeile mai sărace, care nu sunt înconju- 
rate de mare lux, au același fel de băi. 

Are deci murdăria bogăției multe învelișuri, ca să se apere de 
proasta reputație! Cu acest lux, ca și cu o momeală, îi pescuiesc 
femeile acestea pe nenorociţii care rămân uimiţi de strălucirea 
aurului. Uimind cu bogăţia lor pe unii care nu știu ce înseamnă 
frumuseţea, ele își pun în joc toată măiestria ca să fie admirate de 
amanţii lor, care însă în scurtă vreme le insultă goliciunea. 

32. Prefăcându-se că le e rușine, femeile acestea nu se dezbracă 
în faţa bărbaţilor lor - ca să le arate că le sunt credincioase -, dar 
ele, care stau închise în casă, pot fi văzute de alți bărbaţi goale în 
băi; acolo se dezbracă, fără să se rușineze, în faţa spectatorilor, ca în 
fața unor negustori de trupuri. lată sfatul lui Hesiod: 

„IBărbatul] să nu se spele în baia femeilor”%. 

Băile sunt deschise” în același timp și sunt comune și pen- 
tru bărbaţi și pentru femei; iar acolo toți se dezbracă pentru fapte 


% HesroD, Munci și zile, 7753. 

% Se face referire la băile publice mixte. Acestea aveau un rol foarte important în 
viața socială a Imperiului Roman, asemănându-se, întrucâtva, „gimnaziilor” din Grecia 
clasică. (n.red.) 

nerușinate - „căci de la vedere se naște în om pofta de dragoste”: —, 
ca și cum în baie apa le-ar spăla simţul rușinii. Sunt și femei care 
n-au ajuns la atâta nerușinare și nu se dezbracă în faţa străinilor; 
dar fac baie cu propriile lor slugi, se dezbracă și stau goale în faţa 
sclavilor, care le fac masaje; și dau libertate poftei celui cuprins de 
teamă să le pipăie în toată voia; căci sclavii care intră în băi la stă- 
pânele lor goale au grijă să se dezbrace, pentru a îndrăzni ceea ce îi 
îndeamnă pofta, 

„izgonind frica cu un rău obicei”%. 

33. Atleţii din vechime se rușinau să-l arate pe om gol; execu- 
tau întrecerile înfășurați cu o pânză, cu care își acopereau părţile 
rușinoase; însă femeile acestea, odată cu hainele, dezbracă și 
rușinea, voind să pară frumoase; dar fără voia lor arată că-s urâte; 
mai ales trupul gol vădește cât de desfrânată le e pofta, așa cum pe 
hidropici îi arată umezeala care le acoperă pielea; boala amându- 
rora se cunoaște din vedere. 

Bărbaţii trebuie deci să le fie femeilor pildă nobilă de credință 
adevărată; să se rușineze de a se dezbrăca la un loc cu ele și să se 
ferească de alunecări; căci spune Domnul: „Cel care a privit cu poftă 
a și păcătuit”%. 

Acasă trebuie să-i respectăm pe părinți și pe slugi; pe drum, pe 
cei pe care-i întâlnim; la baie, pe femei; când suntem singuri, noi 
pe noi înșine; dar pretutindeni pe Cuvântul, Care este pretutindeni 
și „fără de Care nimic nu s-a făcut”. Dacă ai în sufletul tău gândul 
că Dumnezeu este totdeauna lângă tine, vei rămâne totdeauna fără 
de păcat. 


* AGATHON, fragm. 29, TGF, p. 768; CAF, III, p. 622, nr. 1290. 
* Probabil un text dintr-un poet comic. 

% Matei 5, 28. 

% loan 1, 3. 

CAPITOLUL AL VI-LEA 


Numai creștinul este bogat 


34. Bogăția trebuie primită într-un chip vrednic de considerație 
și împărțită cu iubire de oameni; nici cu neglijenţă, nici cu mân- 
drie. Nu trebuie să prefacem iubirea de frumos în egoism și în lipsă 
de gust, ca nu cumva să ni se spună: „Calul lui valorează cincispre- 
zece talanţi*, moșia lui, sluga lui, aurul lui valorează atâta, el însă 
valorează trei monede de bronz”. la de pe femei podoabele, ia de la 
stăpâni slugile și vei vedea că stăpânii nu se deosebesc cu nimic de 
sclavii cumpăraţi cu bani, nici în mers, nici în privire, nici în vorbă. 
Atât de mult se aseamănă cu sclavii! Dar se deosebesc de slujitori; 
căci sunt mai slabi și mai predispuși către boli decât ei, din cauza 
felului în care au fost crescuți. 

Cea mai bună învăţătură — pe care trebuie să o invocăm de fie- 
care dată - e aceasta: omul cel bun, care este înțelept și drept, își 
adună în cer averile sale. Cel care își vinde averile sale pământești 
și le dă săracilor” găsește comoară nepieritoare, unde nu e nici 
molie, nici fur%. Cu adevărat fericit este omul acesta, chiar de-ar fi 
mic, slab și fără slavă! Este bogat cu adevărat, pentru că are cea mai 
mare bogăţie. De-ar fi cineva mai bogat decât Ciniras și Midas, 
dar nedrept și îngâmfat precum acela care se desfăta în porfiră și 
vison, disprețuindu-l pe Lazări'%*, acela-i un ticălos, trăiește neferi- 
cit și nu va avea viaţa veșnică. 

35. Îmi pare că bogăţia e asemenea unui șarpe, care se 
încolăcește de mână și te mușcă dacă nu știi să-l prinzi fără să 
te vatăme, ţinând în siguranță animalul atârnat, de vârful cozii, 
departe de tine. Bogăția, dobândită prin muncă sau moștenită, 
odată ce încolăcește pe cineva, e în stare să stea lipită de el și să-l 


% Talantul de aur valora la Atena cca. 56.000 franci aur. 

% Cf. Matei 6, 20. 

97 Cf. Matei 19, 21; Marcu 10, 21; Luca 18, 22. 

% Cf. Matei 6, 20. 

% Regi antici faimoși prin bogăţiile lor legendare. (n.red.) 
1% Cf. Luca 16, 19-20. 

muște dacă acela n-o privește cu dispreţ și nu se folosește de ea cu 
bună știință, ținând în frâu fiara prin vraja Cuvântului și rămânând 
fără patimă. 

Se pare însă că cine posedă lucruri de o valoare superioară 
e singurul care nu-și dă seama că e bogat; iar de valoare supe- 
rioară nu sunt pietrele prețioase, nici argintul, nici haina, nici 
frumusețea trupului, ci virtutea, care e rațiunea orientată spre 
asceză, dată prin Pedagog. Rațiunea aceasta te îndeamnă prin 
jurământ să te lepezi de desfătare și să-ţi faci toate treburile 
singur; ea laudă simplitatea, fiica cumpătării, și spune: „Luaţi 
învățătură, și nu argint; și știință mai vârtos decât aurul încercaţi; 
mai bună este înțelepciunea decât pietrele preţioase și tot ce este 
de preţ nu-i vrednic de ea”; și iarăși: „Eu să fac roade mai multe 
decât aurul, pietrele preţioase și argintul; căci faptele mele sunt 
mai bune decât argintul curat'"*. 

Dacă trebuie să facem o deosebire, atunci există bogatul care 
posedă multe, plin de aur ca un sac murdar de nisip, dar există și 
cel drept, care este cel cu bună-cuviinţă; căci buna-cuviinţă este 
rânduiala chibzuită a ceea ce trebuie făcut pentru administrarea 
și împărțirea averii. Aceștia „sunt cei ce seamănă și adună mai 
mult”:, despre care Scriptura spune: „A împărţit, a dat săracilor, 
dreptatea lui rămâne în veac". Deci bogat [cu adevărat] nu este 
cel care are și păstrează, ci cel care dă; iar pe omul fericit îl arată 
datul, nu păstratul. 

36. Datul de bunăvoie este rod al sufletului; deci bogăţia 
este în suflet. Bunurile cele adevărate pot fi dobândite numai de 
oamenii buni, iar oamenii buni sunt creștinii. Omul fără minte 
sau omul desfrânat nici nu poate simţi binele, nici nu-l poate 
dobândi; deci numai creștinii dobândesc lucrurile cu adevărat 
bune. 

O bogăţie mai mare decât aceste bunuri nu există; deci 
creștinii sunt singurii bogaţi. Bogăţie adevărată sunt dreptatea 
Și rațiunea; rațiunea, care e mai de preţ decât orice comoară, care 
nu se înmulțește cu vite și moșii, ci este dar al lui Dumnezeu, 
bogăţie care nu se poate lua - numai sufletul este comoara Lui -, 


'» Pildele 8, 10-u. 

*2 Pildele 8, 19. 

'* Pildele n, 24 (după Septuaginta). 
:%+ Psalmul un, 8. 


PEDAGOGUL, CARTEA A III-A 267 


cea mai bună avere pentru cel ce o are și care îl face pe om în- 
tr-adevăr fericit. Cine nu dorește nimic din cele ce nu sunt în 
puterea noastră, dar obţine tot ce dorește și, dorind cu sfințenie, 
primește de la Dumnezeu ceea ce cere - cum să nu fie el bogat, 
cum să nu fie el stăpân pe multe bunuri de preţ și pe multe averi, 
de vreme ce Îl are pe Dumnezeu comoară veșnică? Zice Domnul: 
„Celui care cere i se va da, iar celui care bate i se va deschide'"%. 
Dacă Dumnezeu nu refuză nimic, atunci toate îi aparţin celui 
care-L cinstește pe Dumnezeu. 


'% Matei 7, 7-8; Luca n, 9-10. 

CAPITOLUL AL VII-LEA 


Simplitatea este bună merinde pentru creștin 


37. Luxul care se risipește în plăceri este un groaznic naufra- 
giu pentru om. Viaţa plăcută și fără slavă pe care o duc cei mulţi 
e străină de adevărata iubire de frumos și de plăcerile curate. 
Prin fire omul este o ființă superioară, maiestuoasă și doritoare 
de frumos, pentru că este creatura Singurului care este frumos; 
dar viaţa dedicată pântecelui este nedemnă, rușinoasă, urâtă și 
vrednică de râs. Cu totul străină de firea dumnezeiască este dra- 
gostea pentru desfătare, de vreme ce aceasta este de nesăturat, 
ca pofta de mâncare a vrăbiilor sau dorinţa de împerechere a 
porcilor și a ţapilor. 

A socoti plăcerea un bine este o desăvârșită ignoranță, iar 
dragostea de bogăţie îl depărtează pe om de la dreapta vieţuire și-l 
înduplecă să nu se mai rușineze de fapte urâte, „dacă poate, ca fia- 
rele, doar să mănânce și să bea orice și să se sature de orice plăcere 
trupească'”'%. De aceea foarte rar bogatul va moșteni Împărăţia lui 
Dumnezeu. 

Pentru ce pregătesc bogaţii atâtea mâncăruri? Doar ca să 
umple un singur stomac? Necurăţia lăcomiei o arată closetele, 
în care stomacurile scuipă resturile ospeţelor noastre. Pentru ce 
adună bogaţii atâția paharnici, când oaspeţii pot să se sature de 
băut slujindu-se de un singur pahar? Pentru ce lăzile cu haine? 
Pentru ce aurăriile? Pentru ce podoabele? Bogaţii le pregătesc pe 
acestea pentru hoţi și răufăcători și pentru ochi pofticioși. Zice 
Scriptura: „Milostenia și credinţa să nu-ţi lipsească”. 

38. lată, îl avem pe Ilie Tesviteanul frumoasă pildă de simpli- 
tate! Când „s-a așezat sub ienupăr”'s, îngerul i-a adus de mâncare 
„O pâine de orez coaptă sub cenușă și un urcior cu apă'"%. O mân- 
care ca aceasta i-a trimis Domnul. 


'% PLATON, Legile, VIII, 83 D-E. 
:%7 Pildele 3, 3. 
'% 3 Regi 19, 4- 
'% 3 Regi 19, 6. 

E de neapărată trebuinţă deci ca noi, care călătorim spre ade- 
văr, spre credința cea adevărată, să fim sprinteni. Căci Domnul a 
zis: „Să nu purtaţi pungă, nici traistă, nici încălțăminte”**, adică să 
nu aveţi bogăţie care să nu încapă în punga voastră; să nu umpleți 
hambarele voastre ca și cum ați pune sămânţa într-o traistă, ci 
împărțiți cu cei nevoiași; să nu vă interesați de vite de jug și de 
slugi - înfățișate alegoric prin încălțăminte -, care poartă poverile 
pe drumurile bogaţilor. 

Trebuie deci să aruncăm mulțimea de vase, argintăria, paha- 
rele de aur și ceata de slugi și să luăm cu noi de la Pedagog, ca 
niște însoțitori buni și vrednici de prețuit, hotărârea de a munci 
singuri, fără servitori, și simplitatea. Trebuie să mergem în armo- 
nie cu Cuvântul chiar și atunci când avem soţie și copii. Familia 
nu este o piedică pentru cel care-i învăţat să aibă cu el un călău- 
zitor înțelept. 

39. Trebuie să pregătim pentru drum ca pe un bărbat pe 
femeia care-și iubește bărbatul. Aceștia se cuvine să poarte cu 
ei simplitatea laolaltă cu înțeleapta bună-cuviinţă, frumoasă 
merinde pentru călătoria la cer. După cum piciorul e măsura 
încălțămintei, tot așa și trupul e măsura averii fiecăruia; tot ce e 
de prisos, adică bijuteriile, și mobilele sunt povara bogaţilor, nu 
podoaba trupului. Cel care se silește să se urce la ceruri" trebuie 
să aibă în facerea de bine un bun toiag de călătorie; să împartă 
celor nevoiași averile sale, ca să aibă parte de odihna cea adevă- 
rată. Scriptura dă această mărturie: „Răscumpărarea sufletului 
bărbatului este bogăţia lui”; adică, dacă ești bogat, te vei mân- 
tui împărțindu-ți averile. După cum apa din fântâni izvorăște 
tot atâta pe cât ai scos și crește până la vechea măsură, tot așa și 
împărțirea cea bună a averilor, care este izvor al iubirii de oameni, 
dacă se dă celor însetaţi, crește iarăși și se face la loc, la fel cum 
sânii, care alăptează și sunt supți, izvorăsc mereu lapte. Cel care-L 
are pe Dumnezeu-Cuvântul Atotputernicul nu are nevoie de nimic 
și nu-i lipsește niciodată ceva din cele de care are trebuinţă. 
Cuvântul este avuţie desăvârșită și pricină a oricărui belșug. 


"o Luca 10, 4. 
Cf. Matei n, 12; Luca 16, 16. 
"2 Pildele 13, 8 (după Septuaginta). 

40. Dacă ar spune cineva că a văzut adesea un drept lipsit de 
pâine', să știe că e lucru rar, ce se petrece acolo unde nu este alt 
drept [care să-i dea], dar să citească aceste cuvinte ale Scripturii: 
„Nu numai cu pâine va trăi dreptul, ci și cu cuvântul Domnului”"s, 
care este pâine adevărată, pâinea cerurilor'5. Omul bun nicio- 
dată n-are lipsă de ceva, atâta vreme cât are sănătoasă credinţa în 
Dumnezeu. Acesta poate să ceară și le primește pe toate cele de 
care are nevoie de la Tatăl universului și se desfată cu cele ale lui, 
dacă are în sine pe Fiul. Se poate și aceasta: să nu aibă nicio nevoie. 
Cuvântul, Care este Pedagogul nostru, ne dă bogăţie; EI este bogat 
și nu-i invidiază pe cei care prin El ajung să n-aibă nevoie de nimic. 
Cel care are această bogăţie va moșteni Împărăţia lui Dumnezeu. 


"3 Cf. Psalmul 36, 25. 
"+ Deuteronomul 8, 3; Matei 4, 4; Luca 4, 4. 
"5 Cf. loan 6, 31-32. 

CAPITOLUL AL VIII-LEA 


Tablourile și exemplele sunt o parte foarte însemnată 
din învățătura cea dreaptă 


4i. Dacă cineva dintre voi, ducând o viață simplă, va evita con- 
tinuu luxul, se va deprinde ușor să rabde durerile care vin asupră-i 
fără voia lui; supunându-se de bunăvoie la încercări, exerciții con- 
tinue în vederea persecuțiilor, atunci când neapărat vor veni asu- 
pra lui necazuri, temeri și supărări, el va fi pregătit să le îndure cu 
bărbăţie. Pentru aceasta noi nu avem patrie pe pământ“: fiindcă 
disprețuim averile pământești. Simplitatea e o stare sufletească 
datorită căreia te simţi foarte bogat, nelipsindu-ți nimic pen- 
tru cheltuielile pe care le ai de făcut și în măsura în care trebuie 
făcute; căci plăţile pe care le faci sunt cheltuieli. Despre felul cum 
trebuie să trăiască bărbatul cu femeia, despre munca pe care o 
face cineva singur fără ajutorul cuiva, despre gospodărie și des- 
pre folosirea slugilor am vorbit în lucrarea mea Despre căsăto- 
rie'7. Acum am să adaug numai cele care privesc educaţia, făcând 
o descriere a vieţii creștinilor. 

Negreșit, cele mai multe au și fost spuse și a fost arătat și 
modul de educaţie; să adăugăm cele ce-au mai rămas. Exemplele 
nu sunt de puţină însemnătate pentru mântuire. Tragedia spune: 

„lată, Telemah' n-a ucis pe soţia lui Ulise, 

Căci ea n-a luat un alt bărbat în locul bărbatului ei, 

lar în casa ei camera conjugală a rămas curată». 

Mustrând adulterul, poetul a arătat credincioșia soției, frumos 
exemplu de castitate. Lacedemonienii îi sileau pe iloţi - căci așa se 
numeau sclavii lacedemonienilor - să se îmbete, ca să li se arate lor, 
care rămâneau treji, efectele beţiei, spre a se vindeca de beţie și a 
se îndrepta. 


"6 Cf. Evrei 13, 14; Filipeni 3, 20. 

“7 O lucrare pierdută a lui Clement. 

"3 Telemah, fiul lui Ulise și al Penelopei. 
"9 EURIPIDE, Orestes, 588-590. 

42. Lacedemonienii, văzând starea rușinoasă a sclavilor lor, ca 
să nu ajungă de râs ca și aceia, se învățau minte din înfățișarea plină 
de batjocură a celor beți și se foloseau de exemplul lor pentru a nu 
cădea în acest păcat. 

Unii oameni au scăpat de patimi pentru că au învăţat de la 
alții; alți oameni s-au învățat singuri, fie că au dorit virtutea, fie că 
au căutat-o. 

„Acela este foarte bun, care gândește în el însuși toate." 

Un om ca acesta este Avraam, care L-a căutat pe Dumnezeu; 

„Dar bun este și acela care ascultă de cel care a vorbit bine”:2. 

Aceștia sunt ucenicii, care au ascultat de Cuvânt. De aceea unul 
a fost numit „prieten al lui Dumnezeu”, iar ceilalți au fost numiţi 
„apostoli”. Cel dintâi L-a căutat cu stăruință pe Unul și Același 
Dumnezeu; ceilalți L-au propovăduit. Două popoare; amândouă 
ascultă; un popor este ajutat pentru că L-a căutat pe Dumnezeu; 
celălalt popor este mântuit pentru că L-a găsit. 

43. „Dar cel care nici nu gândește singur, nici nu înțelege în 
inima sa 

Ce aude de la altul, acela-i un bărbat care nu-i bun de nimic "2 

Acesta-i alt popor; este poporul păgân, care nu-i bun de 
nimic; este poporul care n-a urmat lui Hristos. Totuși Pedagogul 
cel iubitor de oameni l-a ajutat și pe acesta în multe chipuri':; pe 
unii dintre ei i-a sfătuit, pe alţii chiar i-a mustrat; iar când alţii 
au păcătuit, ne-a arătat nouă rușinea lor; ne-a făcut cunoscută 
pedeapsa pe care aceia au primit-o pentru păcatul lor; ne-a sfătuit 
și, totodată, ne-a condus și sufletul; și, arătându-ne pe cei care au 
suferit mai înainte, Pedagogul lucrează cu iubire de oameni: vrea 
să ne întoarcem de la păcate. Prin aceste exemple, pe unii, care 
erau porniţi spre rău, i-a oprit într-un chip foarte potrivit; pe alţii, 
care îndrăzneau să facă la fel, i-a împiedicat; pe alţii i-a întărit, 
ca să aibă răbdare; pe alţii i-a oprit de la rău; iar pe alţii, care au 
privit aceste exemple, i-a vindecat, pentru că s-au îndreptat spre 
o viață mai bună. 


22 HESIOD, Munci și zile, 293. 

:: HESIOD, Munci și zile, 295. 

2 HESIOD, Munci și zile, 296-297. 
3 Cf. Evrei 1, 1. 

Ce om care merge pe un drum în urma altuia nu s-ar feri când 
vede că cel dinaintea lui cade într-o groapă”? Nu se va păzi oare 
să nu facă aceeași greșeală ca să nu păţească la fel? Și, iarăși, care 
atlet care se exersează și-i doritor să pășească pe drumul gloriei 
nu va alerga la cunună când vede pe atletul dinaintea lui primind 
cununa? Nu-l va imita oare pe cel de mai înainte? 

Înţelepciunea dumnezeiască are multe exemple de acest fel. 
Voi aminti un singur exemplu; îl voi povesti pe scurt. Pățania 
sodomiţilor e hotărâre judecătorească pentru cei care au săvârșit 
nedreptăți, învățătură pentru cei care ascultă'%. 

44. Sodomiţii, din pricina luxului lor, au alunecat spre desfrâ- 
nare; săvârșeau fără teamă adultere și erau îndrăgostiţi nebunește 
de tineri2$. Cuvântul cel atoatevăzător, Căruia nu-l pot rămâne 
tăinuiți cei care săvârșesc nelegiuiri, i-a văzut; Păzitorul cel neador- 
mit al omenirii”? nu putea trece cu vederea desfrânarea lor. Atunci, 
spre a ne îndepărta de la imitarea lor și a ne aduce la înțelepciunea 
Lui, El i-a pedepsit pe acei păcătoși și a poruncit ca Sodoma să piară 
prin foc, ca nu cumva, rămânând nepedepsită desfrânarea lor, răul 
să se înmulțească și mai mult. A revărsat asupra desfrânării lor 
puțin din focul acela înțelept; și l-a revărsat pentru ca nu cumva, în 
caz că nu le pedepsea lascivitatea, să deschidă largi porţile pentru 
cei porniţi spre plăcere. 

Dreapta pedepsire a sodomiţilor este deci icoana unei binecu- 
vântate mântuiri venite peste oameni. Cei care n-au făcut păcate 
asemănătoare celor săvârșite de cei pedepsiţi nu vor suferi nicio- 
dată o pedeapsă ca a păcătoșilor; căci, nepăcătuind, sunt feriți de 
suferință. „Vreau să știți”, spune luda, „că Dumnezeu, după ce a 
mântuit o dată pe poporul Său din pământul Egiptului, a doua oară 
a pierdut pe cei care n-au crezut, iar pe îngerii care n-au păzit vred- 
nicia lor, ci au părăsit locașul lor, îi păstrează în lanțuri veșnice pen- 
tru Judecata zilei celei mari, sub întunericul îngerilor sălbatici”. 

45. lar puţin mai jos zugrăvește foarte instructiv chipurile celor 
judecaţi: „Vai lor, că au umblat în calea lui Cain, s-au dat cu totul 


4 Cf. Matei 15, 14. 

55 Cf. luda 1, 7, 2 Petru 2, 6. 
16 Cf. Facerea 19, 1-25. 

"7 Cf. Psalmul 120, 3. 

"5 [uda 1, 5-6. 

la rătăcirea lui Balaam și au pierit ca în răzvrătirea lui Core!" Pe 
cei care nu pot suferi autoritatea înfierii, pe aceia frica îi face să nu 
ajungă mândri. De aceea sunt pedepsele și amenințările: pentru 
ca, temându-ne de pedepse, să ne depărtăm de păcate. Pot să vă 
vorbesc și despre pedepsele pentru iubirea de podoabe și despre 
cele ale iubirii de slavă, nu doar ale neînfrânării; pe lângă acestea, 
pot să adaug și cuvintele aspre pe care Cuvântul le-a spus despre 
bogăţie, ca prin frică să ne oprească de la nedreptăți. Dar, ca să nu 
lungesc prea mult lucrarea, îți voi aduce în cele ce urmează porun- 
cile Pedagogului, pentru ca tu să te ferești de amenințările Lui. 


9 Juda 1, u. 

CAPITOLUL AL IX-LEA 


Pentru ce trebuie să facem baie 


46. Așadar, cu privire la băi - și aici trebuie să fac o digresiune —, 
patru sunt motivele pentru care trebuie să mergem la baie: fie ca 
să ne curăţim, fie pentru căldură, fie pentru sănătate, fie pentru 
plăcere. Trebuie să căutăm să nu facem baie pentru plăcere; căci 
se cuvine să tăiem din rădăcină plăcerea aducătoare de rușine. 
Femeile să meargă la baie pentru curățenie și sănătate; bărbaţii 
doar pentru sănătate. Baia pentru căldură e de prisos, pentru că cel 
cuprins de frig poate să se încălzească și în alt chip. Îmbăierile dese 
însă micșorează puterile și slăbesc tăria firească; adeseori aduc slă- 
biciuni și leșinuri. Căci, în timpul îmbăierii, trupurile, ca și arborii, 
beau nu numai cu gura, ci, cum se zice, prin deschizăturile porilor 
întregului trup. Dovadă e faptul că, adesea, când suntem însetaţi, 
setea ne trece dacă intrăm în apă. Așa că, dacă baia ne e folositoare 
la ceva, totuși nu se cuvine să ne lăsăm moleșiți de ea. Cei vechi 
numeau băile „pive pentru oameni”, pentru că băile zbârcesc tru- 
purile mai mult decât trebuie și le silesc să îmbătrânească înainte 
de vreme; în baie trupurile se încălzesc, iar din pricina căldurii car- 
nea, ca și fierul, se înmoaie; de aceea e nevoie ca după baie să ne 
udăm și să intrăm în apă rece. 

47. Nu trebuie să facem baie cu orice ocazie, ci să evităm baia 
când ne e stomacul foarte gol sau foarte plin; apoi să ținem seama 
de vârsta trupului și de anotimp. Căci nu toate îmbăierile ne sunt 
de folos, după cum spun înţelepţii. Trebuie să păstrăm o măsură, 
pe care s-o chemăm în ajutor tot timpul vieții. Nu trebuie, apoi, 
să stăm atât de mult în baie, încât să fie nevoie să fim scoși afară 
de mână, nici nu trebuie să facem des baie și de mai multe ori în 
fiecare zi, ca și cum ne-am duce în piaţă. A te duce la baie cu mulți 
servitori, ca să te spele, înseamnă a-i insulta pe cei cu care faci 
baie, înseamnă a te lăuda cu luxul tău și a nu voi să înţelegi că baia 
trebuie să fie în mod egal comună tuturor celor care se spală. Mai 
ales sufletul trebuie să ţi-l speli prin Cuvântul cel curăţitor, iar tru- 
pul uneori, din pricina lipirii prafului de el ori în caz că vrem să-l 

scăpăm de oboseală. „Vai vouă, cărturari și farisei fățarnici”, zice 
Domnul, „că vă asemănați mormintelor văruite! Mormântul pe din 
afară se vede frumos, dar pe dinăuntru este plin de oase de morţi și 
toată necurăția”%. 

48. Şi iarăși Domnul le spune tot lor: „Vai vouă, că voi curățiți 
partea din afară a paharului și a blidului, dar pe dinăuntru sunt 
pline de necurăție! Curăţă întâi partea dinăuntru a paharului, ca să 
fie curată și partea din afară”. Cea mai bună baie este aceea care 
curăță murdăria sufletului, despre care prorocia vorbește deschis: 
„Domnul va spăla murdăria fiilor și fiicelor lui Israel și va curăţi 
sângele din mijlocul lor”:2, sângele fărădelegii și uciderile proro- 
cilor. lar felul curăţirii l-a arătat Domnul când spune: „Cu duhul 
judecății și cu duhul arderii''5. Cât privește îmbăierea trupului, ea 
se poate face și numai cu apă, cum se face adeseori în ogoare, unde 
nu este baie. 


'% Matei 23, 27. 
'" Matei 23, 25. 
' Isaia 4, 4. 
'% Isaia 4, 4. 

CAPITOLUL AL X-LEA 


Celor care viețuiesc după învățătura Cuvântului 
le sunt îngăduite și exerciţiile gimnastice 


49. Pentru exerciţiile corporale tinerilor le e de ajuns locul 
public, chiar dacă se află acolo o baie; nu este deloc rău ca și bărbaţii, 
înainte de orice și înainte de a face baie, să se folosească de acest loc 
pentru exerciții corporale. Exerciţiile corporale sunt de folos tine- 
rilor pentru sănătatea lor; îi fac să fie sârguincioși și ambiţioși să se 
îngrijească nu numai de bunăstarea trupului, ci și de bunăstarea 
sufletului. Este un lucru plăcut și nu lipsit de folos să faci exerciţii 
corporale, fără însă să te depărtezi de alte îndeletniciri mai bune. 

Femeile nu trebuie îndepărtate de la exerciții corporale; dar 
nu trebuie puse la lupte și la alergări; ele trebuie să facă exerciţii de 
lucrarea lânii, de țesut și de dat ajutor la facerea mâncărurilor, dacă 
e nevoie. Mai mult, femeile trebuie să aducă singure din cămară 
lucrurile de care au nevoie; nu e o rușine pentru ele nici să se ducă 
la moară. Nu-i o ocară pentru o soţie, gospodină și de ajutor în casă, 
să se ocupe și cu gătitul mâncării, ca să fie plăcută soțului. 

lar dacă soţia scutură singură așternutul, dacă aduceapă soțului 
ei însetat, dacă-i pune să mănânce, ei bine toate acestea sunt fapte 
de foarte bună-cuviinţă și sunt un exercițiu corporal care o face 
sănătoasă și înțeleaptă. Pedagogul o laudă pe o femeie ca aceasta, 
„care-și întinde braţele sale spre cele de folos, care ţine strâns în 
mâinile ei fusul, care deschide mâinile ei sărmanului și dă hrană 
săracului”. Ei nu îi e rușine să o imite pe Sarra în cea mai frumoasă 
slujire a ei: slujirea unor călători. Avraam i-a zis Sarrei: „Grăbește-te 
și frământă trei măsuri de făină curată și fă pâine coaptă pe vatră”%. 
„lar Rahila, fiica lui Laban”, spune Scriptura, „venea cu oile tatălui 
ei”. Și Scriptura nu s-a mulțumit cu atât; ci, ca să ne arate că era cu 
totul lipsită de mândrie, a adăugat: „Căci ea păștea oile tatălui ei”7. 


54 Pildele 31, 19-20. 
5 Facerea 18, 6. 
5 Facerea 29, 9. 
7 Facerea 29, 9. 


278 CLEMENT ALEXANDRINUL 

5o. Nenurmărate sunt exemplele pe care le oferă Scripturile 
pentru a ilustra simplitatea, munca personală și exerciţiile cor- 
porale. Unii bărbaţi, dezbrăcaţi de haine, iau parte la luptele 
atletice; alţii joacă cu o minge mică, mai ales când e soare, jocul 
numit „feninda”; altora le e îndestulătoare o plimbare, când se 
duc la câmp sau când coboară în oraș. lar dacă bărbaţii ar pune 
mâna pe sapă, apoi să se știe că nu este un lucru lipsit de nobleţe 
această îndeletnicire gospodărească, în felul unui exercițiu de 
lucrare a pământului. Era aproape să uit de vestitul Pittacos, 
regele Mitilenei, care învârtea la moară; se folosea de un exercițiu 
corporal foarte bun. Este bine ca bărbaţii să scoată singuri apă și 
să taie lemnele de care au nevoie. Iacov, cel care păștea turmele 
lui Laban, cele pe care i le lăsase, avea ca semn împărătesc „un 
toiag din lemn de stirax”'*, pentru că avea de gând să schimbe 
prin acest lemn spre mai bine firea oilor:*. Pentru mulți adesea și 
cititul cu glas tare e un exerciţiu corporal. 

51. Luptele atletice — pe care le-am încuviințat — să nu le facem 
din dorinţa inutilă de a învinge, ci să asudăm ca niște bărbaţi; și 
iarăși nu trebuie să ne luptăm ca să ajungem maeștri în aceste 
lupte, nici ca să arătăm ce putem, ci ca să ne exercităm gâtul, mâi- 
nile și coastele. Niște exerciţii ca acestea, făcute cu o vigoare plină 
de bună-cuviinţă, sunt mai elegante, mai bărbătești și dătătoare 
de sănătate; celelalte exerciţii gimnastice nu sunt exerciții potrivite 
pentru niște oameni de condiţie liberă. 

În tot ce facem să ne gândim la măsură. După cum este foarte 
bine ca munca să premeargă masa, tot așa o muncă exagerată este 
foarte rea, istovitoare și aducătoare de boală. Nu trebuie nici să stai 
degeaba, dar nici să muncești peste măsură. 

Spun și acum ceea ce spuneam când am vorbit despre hrană. În 
tot ce facem și în orice împrejurare nu trebuie să urmărim plăcerea, 
să ducem o viaţă de desfrâu, dar nici să sărim în extrema cealaltă; ci, 
între aceste două feluri de viețuire, să alegem o vieţuire chibzuită și 
cumpătată, lipsită și de răul uneia și de răul celeilalte, lipsită adică 
și de lux și de zgârcenie. 


58 Pittacos, unul din cei șapte înţelepţi ai Greciei (sec. al VI-lea î.Hr.), născut în Mitilene; 
a condus zece ani patria sa (589-578 î.Hr.), dându-i legi. A abdicat de bunăvoie. 

;% Cf. Facerea 30, 36. 

0 Facerea 30, 37. Stiraxul este un copăcel exotic, care produce rășină mirositoare. 

i Cf. Facerea 30, 37-43. 

52. Așa cum am zis și mai înainte, a te servi singur, fără ajutorul 
altora, e un exercițiu corporal fără pretenţii, de pildă a te încălța sin- 
gur, a te spăla pe picioare, a-ţi frecţiona trupul cu o cremă oarecare; 
iar dacă și tu, la rândul tău, îl frecționezi pe cel care te-a frecționat, 
atunci și acest lucru e un exercițiu corporal prin care se realizează 
dreptatea, ca și acela de a sta la căpătâiul unui prieten bolnav, de a 
te pune în slujba unui neputincios și de a-l ajuta pe un nevoiaș. „Și 
Avraam”, spune Scriptura, „le-a întins masă Celor Trei sub copac și 
el stătea lângă Ei pe când Aceia mâncau'"?. 

Frumoasă îndeletnicire e și pescuitul, cum era pentru Petru'$, 
numai dacă ne dau răgaz studiile cele de neapărată trebuință pen- 
tru învățarea doctrinei Cuvântului. Acesta e cel mai bun pescuit, 
cel pe care l-a dăruit Domnul ucenicului Său, învățându-l să-i pes- 
cuiască pe oameni'** cum se pescuiește peștele din apă. 


2 Facerea 18, 8. 
5 Cf. loan 2a, 3. 
14 Cf. Matei 4, 19; Marcu 1, 17; Luca 5, 10. 

CAPITOLUL AL XI-LEA 


Expunere pe scurt a celei mai bune viețuiri 


53. Tot pentru pricinile arătate mai sus nu trebuie interzisă cu 
totul purtarea bijuteriilor de aur, nici folosirea hainelor luxoase; 
dar trebuie pus frâu pornirilor nesocotite, ca nu cumva, furaţi de 
multă tihnă, să ne trezim răpiți și împinși spre o viaţă de desfrâu. 
Căci cumplit lucru e luxul atunci când crește peste măsură; e în 
stare să sară, să azvârle din picioare și să-l arunce jos pe călăreț, 
adică pe Pedagog; dar Pedagogul are de mult în mâna Sa frâul și 
duce la mântuire calul omenesc, adică partea iraţională a sufletu- 
lui'$%, sălbăticită de plăceri, de dorinţe vrednice de osândit, de pie- 
tre prețioase, de aur, de haine scumpe și de alte obiecte de lux. 

Să avem mai cu seamă în minte aceste cuvinte sfinte: „Având 
purtarea voastră frumoasă între păgâni, pentru ca, de unde acum 
vă bârfesc ca pe niște făcători de rele, privind mai de aproape fap- 
tele voastre cele bune, să-L slăvească pe Dumnezeu”. 

Pedagogul ne îngăduie să folosim o haină simplă, de culoare 
albă, după cum arh zis, pentru ca, obișnuindu-ne cu lucruri făcute 
de natură, nu cu lucruri făcute cu meșteșugită artă, să îndepărtăm 
de la noi tot ce este înșelător și tot ce pervertește adevărul; să ne 
însușim adevărul, care e de un singur fel și cu o singură înfățișare. 
Sofocle, mustrând un tânăr care o făcea pe femeia, i-a zis: 

„Le gătești cu haine strălucitoare, precum cei care le imită pe 
femei”. 

Ca și ostașul, corăbierul și conducătorul, tot așa și omul 
cuminte are haina sa proprie, fără de găteli, cu bună-cuviinţă și 
curată. 

54. De aceea și Legea dată prin Moise despre lepră îndepăr- 
tează ca impur tot ce este pestriț și tărcat'*: pentru că se asea- 
mănă cu pielea împestrițată a șarpelui. Moise vrea ca noi, care 


'% Cf. PLATON, Phaidros, 246 A. 

145 1 Petru 2, 12. 

47 SOFOCLE, fragm. 702, ed. Nauck. 
18 Cf. Leviticul 13, 12-17. 

nu mai suntem înfloraţi cu împestrițarea culorilor și am ajuns în 
întregime albi' de la cap până la vârful picioarelor, să fim curaţi, 
pentru ca, așa cum s-a schimbat trupul, tot așa să se schimbe și 
gândurile cele împestrițate și viclene ale sufletului nostru, ca să 
iubim culoarea cea curată, simplă și neîndoielnică a adevăru- 
lui. lar filosoful care l-a imitat și aici pe Moise, Platon cel prea 
minunat în toate, îngăduie acele țesături pentru facerea cărora 
o femeie înțeleaptă nu are nevoie de mult timp. „Culoarea albă”, 
spune Platon, „e potrivită pentru cineva care se respectă; albul e 
potrivit și în ţesături; celelalte culori însă să nu se pună decât la 
gătelile de război'"'5*. Așadar, albul se potrivește oamenilor care 
iubesc pacea și lumina. 

55. După cum semnele cele mai apropiate arată prezența cau- 
zelor care le-au produs, dar, mai bine spus, arată prezenţa celui 
care a dat naștere semnului, de pildă fumul arată focul, iar culoarea 
frumoasă a pielii și pulsul regulat arată sănătatea, tot așa și cu noi, 
oamenii: îmbrăcămintea ne arată purtările. Castitatea este pură și 
simplă. Curăţia e o calitate prin care felul nostru de viaţă devine pur 
și neamestecat cu cele rele; iar simplitatea este o dispoziţie sufle- 
tească prin care înlăturăm tot ce este de prisos. 

O haină aspră, mai ales când nu-i dată la piuă, reţine căldura 
trupului; nu pentru că haina are în ea căldura, ci pentru că întoarce 
în trup căldura care vrea să iasă și nu-i dă loc de trecere; dar, chiar 
dacă îi vine căldură din afară, haina o primește și o ţine în ea, este 
încălzită și încălzește la rândul ei și trupul; din această pricină tre- 
buie să ne folosim mai cu seamă iarna de o astfel de haină. Căci 
e lipsită de pretenţii; iar lipsa de pretenţii e dispoziția sufletească 
prin care cineva renunţă la tot ce e de prisos și primește doar ce îi 
îndestulează nevoile, ca să ducă o viaţă sănătoasă și fericită, con- 
formă cu rațiunea. 

56. Femeia să poarte o îmbrăcăminte simplă și serioasă, mai 
fină decât îmbrăcămintea cuvenită bărbatului; dar să nu ne facă să 
roşim și să nu dea naștere la gânduri desfrânate. Îmbrăcămintea 
femeii să fie potrivită cu vârsta, cu chipul, cu locul, cu firea sa 
femeiască și cu ocupaţia. Dumnezeiescul apostol ne sfătuiește 
foarte bine: „Îmbrăcaţi-vă în Hristos lisus și grija de trup nu o 


9 Adică prin Botez. 
5 PLATON, Legile, XII, 956 A. 

faceţi spre pofte”5:. Cuvântul le oprește pe femeile care se silesc 
să-și facă găuri la urechi. De ce nu și la nas, ca să se împlinească 
cele spuse de Scriptură: „Precum este cercelul în nasul porcului, așa 
este frumusețea femeii cu nărav rău”? În general vorbind, cel care 
socotește că se împodobește cu aur este mai mic decât aurul; iar 
cel care-i mai mic decât aurul nu-i stăpânul aurului. Nu este oare 
cea mai mare prostie să mărturisești că ești mai lipsit de podoabă 
și mai fără de preț decât nisipul de aur lidian'5? După cum un inel 
de aur se murdărește de necurăţenia scroafei care scormonește cu 
râtul în mocirlă, tot așa și femeile pornite spre desfrâu, mândre 
de avuţia lor, batjocoresc frumusețea cea adevărată cu murdăriile 
desfrânărilor. 

57. Pedagogul le dă femeilor inel de aur, dar nu ca podoabă, ci 
ca pecete, ca să le arate că trebuie să fie păzitoarele casei, să poarte 
grijă de gospodărie. Dacă toți am urma învăţăturile Pedagogului, 
n-ar mai fi nevoie de peceți, căci toți am fi la fel de cinstiți, şi slu- 
gile, și stăpânii. Dar, fiindcă nu ne lăsăm educați de Cuvânt, necin- 
stea a luat mare avânt; și de aceea avem nevoie de pecețţi. 

Sunt însă și cazuri când trebuie slăbită severitatea. Căci uneori 
femeile, când se mărită, nu au parte de un soţ cuminte; acestor femei 
trebuie să li se îngăduie să se gătească, pentru a plăcea bărbaţilor 
lor. Dar să li se pună hotar; să se gătească numai pentru bărbații 
lor. Aș dori însă ca nici ele să nu urmărească împodobirea trupului, 
ci să-și atragă pe soți cu dragostea lor plină de cuminţenie, leac 
puternic și cinstit. lar în cazul când bărbații vor să-și nenorocească 
sufletul, atunci femeile să caute, dacă vor să ducă o viaţă plină de 
înfrânare, să potolească încetul cu încetul pornirile nesocotite ale 
bărbaţilor și poftele lor. Căci ele trebuie să aducă pe nesimţite pe 
bărbaţii lor la o viață simplă, obișnuindu-i treptat cu un trai mai 
cumpătat. Pentru că nu ajungi să ai un trai cuviincios prin adaos de 
poveri, ci prin înlăturarea a tot ce e de prisos. 

58. După cum se taie vârfurile aripilor la păsări ca să nu poată 
zbura, tot așa trebuie tăiați și femeilor banii, care le duc la lux și 
desfătare, la ușurătăţi vătămătoare și la plăceri deșarte, din pricina 
cărora ajung înfumurate, prind aripi și zboară departe de căminul 


5 Romani 13, 14. 

552 Pildele u, 22, 

“5 Fluviul Pactolos din Lidia, care izvorăște din muntele 'I'molos, rostogolea la vale, după 
Herodot, nisip de aur (cf. HERODOT, Istorii, |, 93; V, 101). 

conjugal. De aceea femeile trebuie să se poarte cu bună-cuviință și 
să se încingă de jur împrejur cu simțul rușinii plin de cumințenie, 
ca nu cumva, din pricina ușurătății, să se îndepărteze de credința 
cea adevărată. Bine e ca bărbaţii să le încredinţeze soțiilor lor con- 
ducerea gospodăriei, căci pentru aceasta le-au fost date de ajutori5. 

Dacă însă suntem ocupați cu treburi la oraș sau avem de lucru 
la câmp și adeseori ne lipsesc soțiile și trebuie să sigilăm ceva 
pentru siguranță, Pedagogul ne îngăduie, numai în acest scop, să 
folosim un inel cu pecete; pe toate celelalte inele să le aruncăm de 
pe noi, pentru că, așa cum spune Scriptura, „pentru omul înțelept 
învățătura este podoabă de aur”'. Femeile care poartă bijuterii 
de aur se tem, mi se pare, să nu fie socotite sclave dacă li s-ar lua 
bijuteriile; căci sclavele nu poartă bijuterii. Dar omul cu adevărat 
nobil, care are în suflet frumusețea naturală, nu deosebește pe 
sclav prin aceea că a fost vândut și cumpărat, ci prin aceea că are 
simțăminte nedemne de un om liber. Se cuvine ca noi, care sun- 
tem educați de Dumnezeu și înfiaţi de Dumnezeu, să nu părem 
liberi, ci să fim liberi. 

59. De aceea și statul pe loc și mișcarea și mersul și, într-un 
cuvânt, întreaga noastră viață trebuie să arate cât mai mult cu 
putință pe omul liber. Dar chiar inelul cu pecete nu trebuie purtat 
de bărbaţi la încheietura degetului — căci acolo îl poartă femeile —, 
ci în degetul cel mic și împins până în partea cea mai de jos a dege- 
tului; căci astfel mâna va fi eficientă în lucrările pe care avem nevoie 
să le facem, iar inelul-pecete nu poate cădea ușor din deget, fiind 
reținut de nodul cel mare al degetului. 

Pecetea de pe inelele noastre să fie un porumbel sau un pește 
sau o corabie împinsă de un vânt favorabil sau o liră muzicală, așa 
cum avea Policrate'* pe inelul său; sau o ancoră nautică, așa cum 
Seleucos"”7 a pus să fie gravată pe inelul lui; dacă inelul are gravat un 
pescar, să ne aducă aminte de apostol și de copiii scoși din apă”. 
Nu trebuie să fie gravate pe pecețile inelelor chipuri de idoli, la care 


554 Cf. Facerea 2, 18, 20. 

'5 Înţelepciunea lui Isus Sirah 21, 23. 

'5 Policrate, tiranul insulei Samos între 533-522 î.Hr. Când insula a fost cucerită de perși, 
în 522 î.Hr., Policrate a murit crucificat. 

57 Seleucos | Nicator (355-280 î.Hr.), general macedonean, fost locotenent al lui Alexandru 
cel Mare, apoi satrap al Babilonului, întemeietorul dinastiei Seleucizilor. 

58 Cf. Luca 5, 10. 

55 Adică din apa Botezului. 

nu trebuie să ne uităm, nici sabie sau arc, pentru că noi urmărim 
pacea, nici cupe, pentru că trebuie să fim cumpătați. 

60. Mulţi desfrânaţi și desfrânate își gravează în montura ine- 
lelor pe amanţii sau amantele lor, nevoind să dea uitării vreodată 
patimile lor desfrânate, datorită acestei amintiri permanente a 
destrăbălării. 

Despre păr iată de cred: capul bărbaţilor trebuie să fie tuns, 
afară de cazul când au părul creţ. Părul din barbă să fie bogat, dar 
cârlionții părului capului să nu cadă prea mult în jos, ca buclele 
femeilor. Pentru bărbaţi e de ajuns o barbă bine îngrijită. lar dacă 
vrea să-și tundă barba, să nu și-o radă de tot; un bărbat ras com- 
plet ar avea înfățișare rușinoasă; iar rasul bărbii până la piele îl 
apropie pe bărbat de cei care-și smulg părul din barbă și de spâni. 
Psalmistul, de pildă, laudă barba bogată, căci spune: „Ca mirul, care 
se pogoară pe barbă, pe barba lui Aaron”'*; prin repetarea cuvân- 
tului „barbă” a lăudat chipul cel frumos, care ajunge strălucitor cu 
mirul Domnului. 

6. Tunsul părului capului nu trebuie făcut de dragul frumuseţii, 
ci pentru anumite nevoi. Să se taie părul capului atât cât să nu 
crească prea mare și, coborându-se, să împiedice vederea. Trebuie 
rotunjit și părul de la mustață, ca să nu se murdărească atunci când 
mâncăm; dar nu cu briciul - căci nu-i frumos -, ci cu foarfecile de 
bărbier. Nu trebuie să deranjăm cu ceva părul din barbă care nu ne 
supără; barba dă figurii bărbatului o seriozitate care impune. 

Pe mulți oameni înfățișarea îi face să nu păcătuiască, din pri- 
cină că înfățișarea îi dă de gol; altora însă, care nu vor să se știe că 
păcătuiesc, le e foarte plăcut să aibă o înfățișare comună, cu nimic 
caracteristică, datorită căreia, fiind acoperiţi, pot păcătui fără să fie 
recunoscuți, din pricină că sunt la fel ca marea mulțime a oameni- 
lor; așa că pot săvârși fără teamă păcatul. 

62. Părul capului, tuns scurt, îi dă bărbatului nu numai o 
înfățișare serioasă, ci-i face și capul rezistent; îl obișnuiește și cu 
frigul și cu căldura, înlăturând vătămările pe care i le pot aduce fri- 
gul și căldura; căci pletele mari sug ca un burete sudoarea produsă 
de căldură și duc la creier vătămarea sudorii. 

Femeilor le este de ajuns să-și pieptene părul și să-și lege sim- 
plu cozile cu o agrafă ieftină la ceafă; cu o îngrijire nemeșteșugită 


'% Psalmul 132, 2. 

și cu aranjarea cumpătată a părului își măresc frumusețea lor 
naturală. Împletirea părului, așa cum o fac femeile desfrânate, 
cu bucle în lanţ, nu doar că le urâțesc, ci le mai strică și părul; 
împletindu-și abil părul, își smulg perii din cap; iar de teamă să 
nu li se strice părul, nici nu se ating de capetele lor; seara se duc 
cu frică la culcare, ca nu cumva, fără să-și dea seama, să deranjeze 
formele împletiturii. 

63. Adaosul de păr străin trebuie îndepărtat cu desăvârșire. E 
cea mai mare nelegiuire să-ți pui pe cap plete de păr străin, să-ţi 
acoperi craniul cu bucle de păr mort. Pe ce va pune mâna preotul? 
Ce va binecuvânta? Preotul nu va binecuvânta pe femeia împo- 
dobită cu perucă, ci părul străin, iar prin păr, alt cap. De vreme 
ce „capul femeii este bărbatul, iar al bărbatului Hristos"*, nu este 
oare o nelegiuire ca femeile să cadă în două păcate? Mai întâi că îi 
înșală pe bărbaţii lor, pentru că le arată alt păr în locul părului lor; 
în al doilea rând, că-L necinstesc pe Domnul, atât cât li se îngăduie, 
gătindu-se ca desfrânatele spre a ascunde adevărul și aducând și 
ocară capului lor, care este cu adevărat frumos. 

Însă nici părul nu trebuie să și-l vopsească și nici să-i schimbe 
culoarea dacă li se înălbește; căci nu li se îngăduie nici haine 
împestriţate. Dar, mai cu seamă, nu trebuie ascuns ceea ce face ca 
vârsta să fie venerabilă și vrednică de încredere; dimpotrivă, trebuie 
să arătăm deschis prețuirea pe care ne-a dat-o Dumnezeu, pentru 
a-i face pe tineri să respecte bătrânețea. Adesea, apariția unui om 
cu capul alb în faţa unor tineri obraznici este la fel ca apariţia profe- 
sorului; îi cuminţește, iar strălucirea înfățișării lui potolește zbur- 
dălnicia lor tinerească. 

64. Femeile nu trebuie să-și fardeze fețele cu dresurile unei 
arte pline de viclenie. 

Să le arătăm noi arta de a se împodobi cu castitatea. Cea 
mai minunată frumusețe este în primul rând frumuseţea sufle- 
tească, așa cum am spus de mai multe ori. Sufletul este frumos 
când e împodobit cu Sfântul Duh, când are în el podoabele date 
de Duhul cel Sfânt: dreptatea, curajul, castitatea, iubirea de bine, 
simțul rușinii, o culoare pe care n-o poţi vedea mai frumoasă și 
mai înfloritoare în nicio altă parte. După aceea să se ostenească 
şi cu frumuseţea trupului. Frumuseţea trupului constă în simetria 


'% 1 Corinteni un, 3, 

membrelor și părților trupului, însoţite de o culoare frumoasă. Arta 
de a-ți împodobi trupul cu sănătate este aici foarte potrivită; arta 
aceasta face trecerea de la imaginea cea fardată la imaginea adevă- 
rată, cea dăruită de Dumnezeu. 

Buna întocmire a băuturilor și mâncatul cu măsură sunt în 
stare să-ți dea frumusețea cea firească. Cu ajutorul acestora trupul 
întărește nu numai sănătatea, dar face să i se vadă și frumuseţea. 
Din înroșit, trupul ajunge strălucitor și scânteietor; din molatic, 
luminos și plin de har; din șubred, bărbătos și tare; dintr-un trup cu 
respiraţia grea, un trup cu o bună și regulată respirație. Cu acestea 
toate este împodobit omul, această statuie armonioasă și frumoasă 
a Cuvântului! Da, frumusețea este floarea minunată a sănătății. 
Sănătatea lucrează înăuntrul trupului, iar frumuseţea în afara tru- 
pului; amândouă arată înfloritoarea culoare a feţei. 

65. Cele mai frumoase și cele mai sănătoase exerciţii corpo- 
rale dau trupului o frumuseţe adevărată și permanentă, deoarece 
căldura produsă de exerciţii dă naștere transpiraţiei și atrage aerul 
rece. Căldura, fiind produsă de mișcări, atrage spre ea aerul și, 
atrăgându-l, preface treptat prisosul încălzit de hrană din trup în 
vapori, datorită cantității de umiditate și excesului de căldură. De 
aceea e și dată afară mâncarea de mai înainte. Într-un corp care nu 
face mișcare, mâncarea înghițită nu e digerată, ci scoasă afară, cum 
se scoate pâinea dintr-un cuptor rece: sau întreagă și necoaptă, 
sau coaptă numai pe partea de deasupra. E firesc apoi ca cei care 
mănâncă și beau mai mult decât trebuie să aibă și urina și excre- 
mentele în mai mare cantitate, să aibă în mai mare cantitate și cele- 
lalte secreții; pe lângă acestea și sudoarea, pentru că hrana n-a fost 
asimilată, ci eliminată odată cu cele de prisos. 

56. De aici vin și desfrânările, pentru că abundența excesivă 
din trup se îndreaptă spre părțile genitale ale nașterii de copii. 
Trebuie deci să cheltuim această abundență excesivă din trup prin 
mișcări corporale potrivite și prin mese simple, ca să înflorească în 
noi frumusețea. 

În sfârşit, este absurd ca cei făcuţi „după chipul și asemăna- 
rea lui Dumnezeu'”'* să-și pună pe ei podoabă străină, ca și cum 
ar vrea să-și necinstească Arhetipul după care am fost făcuți; să 
prefere adică în locul creației dumnezeiești un rău tertip omenesc. 


' Facerea 1, 26. 

Pedagogul poruncește ca femeile să meargă „cu îmbrăcăminte 
cuviincioasă și să se împodobească cu sfială și cu înfrânare"$, 
„supunându-se bărbaţilor lor, pentru ca, deși unii nu se pleacă 
Cuvântului, să fie câștigați, fără vorbă, prin purtarea femeilor lor, 
văzând”, zice Scriptura, „vieţuirea voastră curată în Cuvânt; podoaba 
lor să nu fie cea din afară, adică împletirea părului, podoabele de 
aur sau îmbrăcarea de haine scumpe, ci omul cel tainic al inimii, 
întru nestricăcioasa podoabă a duhului blând și liniștit, care este 
de mare preț înaintea lui Dumnezeu”. 

67. Munca pe care femeile o fac singure, fără ajutorul cuiva, le 
aduce o frumuseţe adevărată, pentru că munca le exercită trupurile 
și prin muncă se împodobesc nu cu o podoabă adusă de munca 
altora, podoabă lipsită de podoabă, lipsită de libertate și desfrânată, 
ci una lucrată și confecționată de mâinile lor, de mâinile unei femei 
cinstite. Căci nu se cuvine ca [femeile] care trăiesc după Dumnezeu 
să se arate împodobite cu haine cumpărate din pieţe, ci cu haine 
făcute de mâinile lor. Foarte frumos lucru este ca femeia gospodină 
să se îmbrace și pe ea și pe bărbatul ei cu haine făcute cu mâinile ei. 
Acest lucru îi bucură pe toţi; copiii se bucură de mama lor, bărbatul 
de femeia lui, ea de toți și cu toţii de Dumnezeu. Într-un cuvânt: 

„Femeia harnică e o comoară de virtute”. 

Femeia aceasta „bucatele nu le-a mâncat cu lene'"'%, ci are 
„Sfaturile milosteniei pe limba ei”; „și-a deschis gura sa în chip 
înțelept și după lege”: și „copiii ei s-au ridicat și au fericit-o, iar 
bărbatul ei a lăudat-o""S, după cum zice Cuvântul cel Sfânt prin 
Solomon. „Femeia evlavioasă este binecuvântată; să laude frica de 
Domnul!" Și iarăși: „Femeia harnică este cunună pentru bărba- 
tul ei”"7. 

68. Femeile trebuie să-și corecteze cât mai mult cu putință ati- 
tudinea, privirea, mersul și vocea. Nu cum fac unele femei, care 
imită pe artiștii de teatru, care privesc cu luare-aminte mișcările 


"166 


'% 7 Timotei 2, 9. 

'4 7 Petru 3, 1-4. 

'% ALEXANDROS, fragm. 5, CAF, III, p. 373. 
'% Pildele 31, 27. 

'% Pildele 3, 26. 

'% Pildele 3a, 26. 

'%9 Pildele 31, 28. 

'7 Pildele 31, 30. 

in Pildele 12, 4. 

lascive ale dansatoarelor, ca să le reproducă în întâlnirile lor, cu 
mișcări lente, cu pași senzuali, cu glas afectat și cu priviri pline de 
dorințe; toate aranjate cu grijă ca să fie momeală plăcerii. „Miere 
picură din buzele femeii desfrânate, care, vorbind ca să-ţi facă plă- 
cere, îți unge gâtlejul, dar la urmă mai amară decât fierea o vei afla 
și mai tăioasă decât sabia cu două tăișuri; căci picioarele nebuniei 
pogoară cu moartea în iad pe cei care se folosesc de ea."? Desfrânata 
l-a biruit pe nobilul Samson'5, iar cealaltă soţie a lui și-a tuns băr- 
batul'7. Dar există și o altă femeie, care nu l-a înșelat pe Iosif; și 
astfel egipteanca desfrânată a fost biruită, iar castitatea în lanţuri a 
lui losif s-a dovedit superioară puterii fără de lanţuri a femeii. 

69. Minunate sunt și cuvintele acestea: 

„Nu mă pricep deloc 

Să murmur cu dulceaţă, să merg legănat, 

Să-mi ţin gâtul plecat, așa cum văd aici 

În oraș pe alți mulți pervertiţi 

Care se ung cu smoală ca să se epileze”5. 

Trebuie cu totul interzise mișcările efeminate, atitudinile des- 
frânate și mlădierile lascive. Mișcările languroase în mers, „mersul 
unduit”"$, cum zice Anacreon'7, sunt tocmai mișcări de desfrânate, 
după cât îmi pare. Comedia spune: „Este timpul să părăsești urmele 
femeilor stricate și viața de desfrâu”"£. „Pașii desfrânatei nu se spri- 
jină pe adevăr; nu umblă pe căile vieţii; urmele ei sunt primejdioase 
și nu sunt ușor de știut." Mai cu seamă ochii trebuie păziţi, căci e 
mai bine să alunece picioarele decât ochii. 

70. Domnul vindecă foarte repede patima aceasta spunând: 
„Dacă te smintește ochiul tău, scoate-l"'%. Smulge din rădăcini 
pofta! Ochii care privesc cu poftă, clipitul ochilor, care înseamnă a 
face semn cu ochii, nu sunt altceva decât desfrânare cu ochii, pentru 
că prin ochi pofta își aruncă departe săgețile ei. Ochii sunt corupți 


"2 Pildele 5, 3-5. 

'3 Cf. Judecătorii 14, 15-17. 

"4 Cf. Judecătorii 16, 17-19. 

'5 Un poet comic necunoscut, CAF, III, p. 470, nr. 339. 

"6 ANACREON, fragm. 168. 

77 ANACREON (sec. VI-V î.Hr.), celebru poet liric grec. A cântat în poeziile sale dragostea și 
vinul. Din opera sa autentică n-au rămas decât scurte fragmente. 

'% Un poet comic necunoscut, CAF, III, p. 520, nr. 622. 

179 Cf. Pildele 5, 6. 

'5 Matei 5, 29; 18, 9; Marcu 0, 47. 

înaintea întregului trup. „Ochiul care vede bine veselește inima”*, 
adică se bucură, pentru că știe să vadă bine; dar „cel care face cu 
ochiul cu viclenie adună întristare peste oameni "*. Un om ca acesta 
era afemeiatul Sardanapal'&, regele asirienilor, care este înfățișat pe 
pat cu picioarele în sus, desfăcându-și haina de purpură și aruncând 
în sus albul ochilor. Femeile care fac la fel se prostituează chiar cu 
ochii lor. „Luminătorul trupului este ochiul”:5, spune Scriptura; prin 
ochi se văd cele dinăuntrul omului, căci sunt luminate de lumina 
ochilor. „Desfrânarea femeii, prin ridicarea ochilor,"5% 

7. Apostolul strigă: „Omorâţi, așadar, mădularelevoastrecelede 
pe pământ: desfrânarea, necurăția, patima, pofta cea rea și lăcomia, 
care este închinare la idoli, peste care vine mânia lui Dumnezeu”; 
noi însă reaprindem patimile și nu ne rușinăm. Unele dintre aceste 
femei mestecă gumă'*, umblă de colo-acolo, se scălâmbăie înaintea 
trecătorilor; altele își dau aere, scărpinându-se în cap cu ace de păr, 
pe care le poartă cu ele, ca și cum n-ar avea degete, și se interesează 
ca acele de păr să fie făcute din carapace de broască ţestoasă sau din 
fildeș sau din oasele altui animal mort; altele, ca să placă celor care 
le văd, se gătesc dându-și pe față cu farduri de diferite culori; și ast- 
fel își murdăresc feţele și le fac ca și cum ar avea spuzeală. Ca aceasta 
este, spune Pedagogul prin Solomon, „femeia nebună și destrăbă- 
lată. Nu știe de rușine. Stă la ușile casei ei pe scaun, chemând, în 
văzul lumii, pe cei care trec pe cale, pe cei care-și caută de drumul 
lor'"8. Prin înfățișarea ei și prin întreaga ei viață spune lămurit: 
„Care este cel mai nebun dintre voi? Acela să se abată pe la mine! lar 
celor lipsiţi de minte le poruncește, zicând: «Atingeţi-vă cu plăcere 
de pâinile ascunse și de apa cea dulce de furtișag»""%. Așa vorbește 
Pedagogul despre această Afrodită înclinată spre furt! 


'% Pildele 15, 30. 

'5 Pildele 10, 10. 

'8% Sardanapal, rege legendar al Asiriei, cu o viață destrăbălată și desfrânată. A pierit ars 
de foc împreună cu averile, eunucii și femeile lui, pe un rug căruia singur i-a dat foc. 
Unii istorici îl socotesc al patrulea și ultimul rege al Asiriei, care a domnit douăzeci de 
ani (779-759 î.Hr.). 

'% Matei 6, 22; Luca n, 34. 

%5 Înţelepciunea lui Isus Sirah 26, 10. 

1% Coloseni 3, 5-6. 

187 Cf. Pedagogul, 3, 15. 

'% Pildele 9, 13-15. 

'% Pildele 9, 16-17. 

72. De acest text s-a folosit beoţianul Pindar când a spus: 
„Dulce-i îngrijirea care te fură a Cipridei'"%. „Nu știe nefericitul că 
pământenii pier alături de ea și că o va întâlni în fundul iadului! 
Dar, fugi”, îi spune Pedagogul, „nu zăbovi în locul acela, nici nu-ţi 
întoarce ochii către ea! Așa vei trece de apa străină”, de Acheron. 
De aceea zice Domnul prin Isaia: „Pentru că au umblat fiicele 
Sionului cu grumajii ridicaţi și cu clipitul ochilor, iar cu mersul își 
târăsc hainele și cu picioarele joacă, Dumnezeu va smeri pe fiicele 
Sionului și va dezveli chipul lor”, chipul cel urât. 

73. Aș dori apoi ca slujnicele care merg în stânga femeilor sau 
care vin în urma lor să nu rostească vorbe de rușine și nici să nu facă 
lucruri rușinoase, ci să fie cuminţite de stăpânele lor. Poetul comic 
Filimon le critică foarte aspru, zicând: 

„Când am ieșit, 

Văd o femeie liberă 

Urmată de o slujnică frumoasă; 

Și unul din Plateea le urma 

Făcând ochi dulci servantei”'8. 

Căci desfrânarea slujnicei se întoarce asupra stăpânei, dând 
prilej celor care au încercat puțin să nu se teamă de a încerca mai 
mult; căci stăpâna, de vreme ce n-a pedepsit desfrânarea slujnicei, 
arată că e de acord cu purtările ei nerușinate. Dacă nu te revolți 
împotriva desfrânaţilor, înseamnă că ești de acord cu ei. Zice pro- 
verbul: „Cum e stăpâna, așa e și câinele”. 

Să trimitem pe pustiu mersul cel nebunatic; să alegem mersul 
cel serios și potolit; dar nu un mers ca și cum te-ai târî; nici nu tre- 
buie să ne zbenguim pe drum, nici să-i privim cu dispreţ pe cei pe 
care-i întâlnim întorcând capul, dacă aceștia au ochii ațintiți asu- 
pra noastră, ca și cum am intra pe scenă cu alai și am aștepta să fim 
arătați cu degetul. Nu trebuie să fim împinși de slugi ca să urcăm 
o pantă, cum vedem că fac cei complet moleșiţi, care, deși par 
sănătoși, sunt istoviţi din pricina slăbiciunii lor sufletești. Bărbatul 


'% PINDAR, fragm. 227, în Carmina, ed. Otto Schroeder, Leipzig, 1900, p. 472; Ciprida este 
supranumele Afroditei. 

» Pildele 9, 18-19 (după Septuaginta). 

2 Isaia 3, 16-17. 

'% FILIMON, fragm. 124, CAF, II, 517 ș.u. 

»+ EPICHARM, fragm. 168, în: Comicorum Graecorum Fragmenta, |, 1, ed. Georgius Kaibel, 
Berlin, 1899, p. 121. 

vrednic nu trebuie să dea semn de slăbiciune nici pe chipul lui, nici 
cu o altă parte a trupului. 

74. Așadar, nici în mișcările noastre, nici în atitudinea noastră 
să nu se găsească vreo urmă de purtare urâtă, nedemnă de un băr- 
bat. Bărbatul sănătos la trup și suflet nu trebuie să se folosească de 
slugi ca de vitele de jug. După cum slugilor li se porunceşte „să se 
supună stăpânilor lor cu toată frica, nu numai celor buni și blânzi, 
ci și celor urâcioși”'%, zice Petru, tot așa este potrivit ca și stăpânii 
să le socotească pe slugile lor egale cu ei și să se poarte cu ele cu 
îndelungă răbdare și cu iubire de oameni. „În sfârșit”, spune Petru, 
„fiți cu toții într-un gând, împreună-pătimitori, iubitori de frați, 
îndurători, smeriți” și celelalte, „ca să moșteniţi binecuvântarea”. 
După părerea mea, Zenon din Kition' a schițat chipul minunat și 
vrednic de iubit cu pasiune al unui tânăr. ÎI sculptează grăind așa: 
„Să fie”, spune el, „cu faţa curată; sprâncenele să nu-i fie încruntate; 
privirea să nu-i fie holbată; dar nici lipsită de viață; să nu stea cu 
gâtul dus pe spate; membrele trupului să nu-i fie lăsate, ci drepte 
și puternice; să fie iute spre cuvântul cel drept și să memoreze cele 
grăite cu dreptate; atitudinea și mișcările lui să nu dea nădejde celor 
desfrânați. Să înflorească în el simţul rușinii și bărbăţia! Departe să 
fie de el umbletul la prăvăliile care vând parfumuri, la atelierele 
giuvaergiilor, la magazinele care vând lână, ca și la celelalte ate- 
liere, unde cei gătiți ca desfrânatele își pierd ziua, ca femeile care 
stau în faţa caselor de prostituţie”s. 

75. Așadar, nici bărbaţii să nu-și piardă timpul la bărbieri și 
prin prăvălii, flecărind și pălăvrăgind! Să înceteze a mai vâna feme- 
ile ce trec prin faţa lor! Mulţi bărbaţi nu contenesc a critica și a râde 
de alții. 

Trebuie interzise și jocul cu zarurile și pofta de câștig a jocu- 
lui cu zarurile, pe care bărbaţii îl joacă cu multă plăcere. Risipa de 
bani a descoperit niște distracţii ca acestea pentru cei care vor să-și 
piardă timpul. De vină este lenea. lubesc deșertăciunile cei care nu 
merg, pe calea credinţei celei adevărate, de parcă n-ar putea să se 


19% 1 Petru 2, 18. 

1 7 Petru 3, 8-9. 

17 Zenon din Kition (Cipru), filosof grec (336-251 î.Hr.), întemeietorul stoicismului, o sin- 
teză din cosmologia lui Heraclit, etica cinică și a unei părţi din logica lui Aristotel. 

»8 ZENON, fragm. 174, în: A.C. PEARSON, The Fragments of Zeno and Cleanthes, London, 
1891, pp. 207-208. 

distreze și în alt chip, fără să sevatăme. Felul în care fiecare voiește 
să trăiască este oglinda gândurilor sale. 

Se pare însă că numai întâlnirile cu oameni buni sunt folosi- 
toare. lar atotînţeleptul Pedagog, cunoscând că viețuirea împre- 
ună cu oamenii răi te face asemenea cu porcii, a interzis prin Moise 
vechiului popor să mănânce carne de porc, pentru a arăta că aceia 
care-L cheamă pe Dumnezeu nu trebuie să se amestece cu oameni 
necurați, care, precum porcii, se bucură de plăcerile trupești, de 
mâncăruri pline de murdărie și de deșănţate alintări. „Nu trebuie 
să mănânci uliu sau buhă cu aripile repezi sau vultur”"%, spune 
Scriptura mai departe; adică să nu te apropii de cei care-și duc 
viața trăind din răpiri. Și toate cele spuse în Scriptură la fel cu 
acestea trebuie înțelese alegoric. 

76. Cu cine, așadar, să ne împrietenim? Cu drepţii! O spune 
aceasta Pedagogul servindu-Se tot de alegorie, căci zice: „Orice 
animal care are copita despicată în două și rumegă'?* este curat. 
Animalul cu copita despicată în două arată dreptatea; căci drep- 
tatea are talerele egale; acest animal rumegă propria sa mâncare, 
mâncarea dreptăţii, adică Cuvântul; Cuvântul pătrunde în noi din 
afară prin cateheză, așa cum intră mâncarea; iar dinăuntru, ca 
din stomac, este trimis minţii spre a fi păstrat în memorie. Omul 
drept rumegă hrana cea spirituală când are în gura sa Cuvântul; 
dreptatea o desparte în două: sfințește și aici, pe pământ, pe omul 
drept, dar îl trimite și în veacul ce va să fie. 

Pedagogul nu ne va duce la spectacole; căci nu fără temei 
poţi numi stadioanele și teatrele „scaunul ciumaţilor”>*; fiindcă 
și aici este „sfat'”:* rău, ca și sfatul făcut împotriva Dreptului:%; și 
de aceea este blestemată adunarea care L-a condamnat. Astfel de 
adunări sunt, desigur, pline de multă neorânduială și fărădelege; 
iar motivele pentru care se adună oamenii sunt un pretext pentru 
dezordinea morală, căci se strâng la un loc bărbaţii cu femeile, ca 
să se uite unii la alţii. 

77. La aceste spectacole lumea adunată este ușuratică. 
Dorinţele se înfierbântă treptat, pentru că privirea este pofticioasă; 


1% Cf. Leviticul n, 13-34. 
% Leviticul m, 3. 

* Psalmul 1, 1. 

=: Psalmul, i. 

*3 Adică asupra lui lisus. 

ochii îi privesc mai îndrăzneț pe vecini, pentru că li se dă prilej să 
se înflăcăreze de voluptăţi erotice. 

Să fie interzise spectacolele pline de bufonerii și de pălă- 
vrăgeli! E oare vreun lucru de rușine care să nu fie arătat pe 
scenele teatrelor? Câte cuvinte de rușine nu rostesc bufonii? 
Cei care s-au distrat cu viciul înfățișat pe scenă fac acasă cele 
văzute acolo. Dar cei ce nu se lasă seduși și rămân impasibili 
față de aceste spectacole nu vor fi nicicând furaţi de niște plă- 
ceri ușoare. Dacă mi s-ar spune că spectacolele teatrale trebuie 
socotite o joacă de dragul distracţiei, aș răspunde că nu sunt 
înțelepte cetăţile care iau în serios până și distracţia. O iubire de 
slavă așa de crudă încât să ucidă atâția oameni nu este deloc un 
joc2*! Nu sunt jocuri nici ambițiile deșarte și nesocotite și nici 
zadarnicele risipiri de bani! Nu sunt jocuri nici luptele pricinu- 
ite de aceste întreceri! 

78. Relaxarea nu trebuie cumpărată niciodată cu preţul cău- 
tării de lucruri deșarte. Un om cu judecată nu va prefera plăcu- 
tul înaintea binelui. 

Mi se poate însă spune: „Dar nu filosofăm:* toţi!” Și voi răs- 
punde: nu urmărim oare cu toții să dobândim viaţa |veșnică]? 
Ce vrei să spui? Ce fel de credinţă ai? Cum poți să-L iubești pe 
Dumnezeu și pe aproapele tău fără să filosofezi? Cum poţi să te 
iubești pe tine însuți dacă nu iubești viața veșnică? „Nu știu carte?, 
mi se răspunde. Dar, dacă n-ai învăţat să citești, nu poţi spune că 
nu auzi; iar auzirea nu se învaţă. Credinţa nu e a înțelepţilor care 
trăiesc după lume, ci a înțelepților care trăiesc după Dumnezeu. 
Ea se învaţă chiar și fără litere; iar cartea ei, care e în același timp 
și a neștiutorilor și a lui Dumnezeu, se numește „dragoste', e o 
carte duhovnicească. E cu putinţă să asculți înţelepciunea dum- 
nezeiască și să fii cetățean al acestei lumi; cele din lume nu te 
opresc să trăiești cu bună-cuviință, după Dumnezeu. 

Cine vinde sau cumpără să nu spună niciodată două preţuri la 
cumpărare sau la vânzare; să aibă un singur preț și să gândească să 
spună adevărul; dacă nu dobândește preţul, dobândește adevărul 
și se simte bogat cu conștiința lui cea dreaptă. 


224 Obscenităţile și crimele săvârșite pe scena teatrului din Antichitate erau un lucru 
comun. (n.red.) 
*%5 Termenul „filosofie” are aici sensul de „a duce o viață morală, castă și moderată”. (n.red.) 

79. Să nu te lauzi și să nu juri când vinzi ceva. Să nu te juri 
nici când faci alte treburi. Vânzătorii și cumpărătorii care filoso- 
fează”% să fie cu luare-aminte la aceste cuvinte ale Scripturii: „Să 
nu iei numele Domnului în deșert, căci nu-l va ierta Domnul pe 
cel care ia numele Lui în deșert”>*7. Pe cei care lucrează împotriva 
acestor porunci, pe iubitorii de argint?, pe mincinoși, pe făţarnici 
și pe cei care fac comerţ cu adevărul, Domnul îi va izgoni din curtea 
Tatălui Său, pentru că nu vrea să fie casa cea sfântă a lui Dumnezeu 
casă de neguțătorie nedreaptă, de vorbe nedrepte sau de bunuri 
materiale>%. 

Femeia și bărbatul, când se duc la biserică”, să fie îmbrăcaţi 
cuviincios, cu mers neprefăcut, tăcuţi, cu „dragoste nefățarnică”2, 
curaţi cu trupul, curaţi cu inima, în stare să se roage lui Dumnezeu. 
Mai mult decât atât, femeia să caute să fie acoperită, afară de cazul 
când este acasă. Când e acoperită are o înfățișare serioasă și nu 
atrage privirile; nu va păcătui nicicând dacă are înaintea ochi- 
lor ei voalul și simțul de rușine; și nu va face nici pe altul să alu- 
nece în păcat, ca atunci când ar fi cu fața descoperită. Căci asta 
vrea Cuvântul; fiindcă se cuvine ca femeia să aibă voal pe cap?2. Se 
spune că femeia lui Eneas, din pricina covârșitoarei ei seriozități, 
s-a sfiit să-și dea voalul de pe cap chiar și când a fost cucerită Troia; 
și a rămas acoperită până și în timp ce fugea din cetatea în flăcări. 

80. Ar trebui ca cei inițiaţi=+ în Hristos așa să fie totdeauna și 
așa să se poarte, la fel ca în biserică, unde stau cu mai multă seriozi- 
tate; să fie, nu să pară, tot așa de blânzi, tot așa de evlavioși, tot așa 
de plini de dragoste. Dar nu știu cum se face că își schimbă după loc 
și atitudinile și purtările, ca niște caracatițe, despre care se spune 
că se aseamănă cu pietrele pe care se așază; căci arată ca pietrele la 


2 Adică cei care trăiesc după învăţătura creștină, 

*%7 Jeşirea 20, 7. 

*% Cf. 2 Timotei 3, 2. 

2% Cf. Matei 21, 12-13; Marcu n, 15-17; Luca 19, 45-46; loan 2, 14-16. 

2 Deşi a fost tradus prin „biserică”, termenul Exinoia nu are aici, încă, sensul modern de 
„locaș de cult, biserică”, ci, acela de „adunare creștină” (n.red.) 

* Romani 12, 9; 2 Corinteni 6, 6. 

“2 Cf. 1 Corinteni u, 5-6. 

*5 Eneas, principe troian. La căderea Troiei, a fugit în Italia, unde s-a căsătorit cu Lavinia, 
fiica regelui Latinus. Poetul Vergilius a făcut din Eneas eroul epopeii sale Eneida. 

4 Termen împrumutat din religiile păgâne de misterii. Aici îi desemnează pe creștinii 
botezați. (n.red.) 

culoare. După ce pleacă de la biserică, ei leapădă sfințenia adunării 
și se aseamănă cu marea mulțime a oamenilor între care trăiesc; 
sau, mai bine spus, când leapădă falsa și făţarnica lor seriozitate, 
arată ce erau când au intrat în biserică. Cât au stat în biserică, au 
cinstit cuvântul care s-a spus despre Dumnezeu, dar l-au lăsat 
acolo unde l-au auzit; când ies afară, umblă de colo colo împreună 
cu necredincioșii; li se umplu urechile de zgomotele instrumen- 
telor cu coarde, de acordurile cântecelor de dragoste cântate din 
flaut, sunt înconjurați de oameni care fac scandal, de oameni beţi 
și de o întreagă strânsură de lume; mulțimea cântă, iar cântecului 
mulțimii i se alătură și cei care mai înainte înălțau imnuri nemu- 
ririi, cântând și ei, ticăloșii, la sfârșit cel mai nenorocit cântec: „Să 
mâncăm și să bem, căci mâine vom muri %5. 

81. Aceștia, într-adevăr, nu mor mâine; dar sunt de pe acum 
morți pentru Dumnezeu“; își îngroapă morţii lor*7, adică se 
îngroapă ei singuri spre moarte. Apostolul se adresează acestora 
cu foarte multă asprime, spunând: „Nu vă înșelați! Nici cei care 
săvârșesc adulterul, nici efeminaţii, nici sodomiţii, nici furii, nici 
lacomii, nici beţivii, nici batjocoritorii”, nici alţii pe care i-a adă- 
ugat acestora „nu vor moșteni Împărăția lui Dumnezeu”. Dacă 
suntem chemaţi în Împărăţia lui Dumnezeu, atunci să viețuim în 
chip vrednic de Împărăţie>», iubind pe Dumnezeu și aproapele. 

Să se știe că dragostea nu are ca indiciu sărutarea, ci 
bunăvoința. Aceștia însă nu lasă să se audă în biserică decât zgo- 
motul sărutărilor:%; dar în sufletul lor nu sălășluiește dragostea. 
Sărutarea fără reţinere în biserică dă naștere la bănuieli rușinoase 
și la calomnie; și ar trebui ca ea să fie tainică, „sfântă, cum o 
numește apostolul. Să viețuim deci în chip vrednic de Împărăția 
lui Dumnezeu; sufletul nostru să-și arate dragostea sa prin vor- 
bire, cu o gură castă și închisă; căci mai ales printr-o astfel de gură 
se arată purtarea cea cuviincioasă. Este și o altă sărutare, sărutarea 


5 1 Corinteni 15, 32; Isaia 22, 13. 

26 Cf. 1 Corinteni ui, 30. 

=7 Cf. Matei 8, 22; Luca 9, 60. 

5 1 Corinteni 6, 9-10. 

=9 Cf. Filipeni 1, 27; 1 lesaloniceni 2, 12. 

*>2 Cf. Matei 22, 37, 39. 

*= Aluzie la practica liturgică a „sărutării păcii” (cf. Romani 16, 16). Astăzi gestul este limi- 
tat numai la clerici. (n.red.) 

*2 Cf. Corinteni 16, 20; 2 Corinteni 13, 12; 1 Tesaloniceni 5, 26. 

criminală, plină de venin, care ia chipul sfințeniei. Oare nu știți 
că păianjenii veninoși, imediat ce ating cu gura, dau oamenilor 
dureri cumplite? Nu știți că de multe ori sărutările introduc în 
suflet otrava desfrânării? 

82. Să ne fie, așadar, lămurit că sărutarea nu înseamnă dra- 
goste. „Dragostea este de la Dumnezeu.” loan spune: „Dragostea 
de Dumnezeu aceasta este: să păzim poruncile”, nu ca să ne 
lingușim unii pe alții prin vorbire; „și poruncile lui Dumnezeu 
nu-s grele”2+. Dar și îmbrăţișările publice ale oamenilor care se 
iubesc sunt pline de îndrăznire nesocotită; aceștia vor să arate 
celor care-i văd cât de mult se iubesc; dar fapta lor e lipsită cu 
totul de graţie. Dacă e drept să ne rugăm lui Dumnezeu în taină 
în cămara noastră”%, urmează că și aproapelui nostru, pe care 
Dumnezeu ne-a poruncit să-l iubim îndată după EI, trebuie să-i 
arătăm simțămintele noastre de dragoste ca și lui Dumnezeu, în 
taină, în casele noastre, „răscumpărând vremea”. Noi suntem 
„sarea pământului”7; iar, după cum zice Scriptura, „cel care va 
binecuvânta cu glas mare dimineaţa nu va părea că se deosebește 
de cel care blestemă'8. 

Se pare că mai presus de toate trebuie să ne ferim a ne uita la 
femei. Păcătuiești nu numai dacă le atingi, ci și dacă le priveşti»; 
și trebuie să fugă mai cu seamă cel care este cu adevărat educat de 
Pedagog. 

83. „Ochii tăi să privească înainte și genele tale să clipească 
spre ce este drept."2% 

- Nu este oare cu putință să văd o femeie și să n-o poftesc? 

- Da, dar să te păzești să nu cazi! Că e cu putinţă să vezi o 
femeie și să aluneci; dar e cu neputinţă s-o poftești când n-o 
vezi 

Nu-i de ajuns ca oamenii care trăiesc în castitate să fie curaţi, 
ci trebuie să se și străduiască să fie mai presus de orice critică, să 
îndepărteze de la ei orice pricină de bănuială, pentru probarea 


3 1 loan 4, 7. 

4 1 loan 5, 3. 

%5 Cf. Matei 6, 6. 

> Efeseni 5, 16; Coloseni 4, 5. 
7 Matei 5, 13. 

28 Pildele 27, 14. 

2 Cf. Matei 5, 28. 

%* Pildele 4, 25. 

castităţii lor; căci nu trebuie să fim numai credincioși, ci să arătăm 
că suntem și vrednici de încredere. Așadar, trebuie să ne ferim, 
după cum spune apostolul, „să nu ne defăimeze cineva, purtând 
grijă de ce este bine nu numai înaintea Domnului, ci și înaintea 
oamenilor”2. Zice Scriptura: „Întoarce-ţi ochii de la femeia fru- 
moasă și nu te uita la frumuseţe străină!" lar dacă întrebi pentru 
care pricină, ţi-o spune: „Prin frumusețea femeii mulți s-au rătă- 
cit; și de acolo se aprinde iubirea ca focul”25. Căci iubirea pornită 
din foc, acea iubire care e numită „eros”, duce, din pricina păcatu- 
lui, la focul cel nestins23%4. 


* 2 Corinteni 8, 20-21. 

* Înţelepciunea lui Isus Sirah 9, 8. 

% Înţelepciunea lui Isus Sirah 9, 8. 

234 Cf. Matei 3, 12; Marcu 9, 43; Luca 3, 17. 

CAPITOLUL AL XII-LEA 


Expunere tot pe scurt a celei mai bune viețuiri. 
Texte din Sfintele Scripturi 
care caracterizează viața creștină 


84. Aș da sfatul ca în casă soţii să nu-și sărute soțiile de faţă cu 
slugile. Aristotel nu îngăduia nici să se râdă în fața slugilor3%; cu atât 
mai mult bărbatul nu trebuie să-și arate în faţa lor simțămintele lui 
de dragoste față de soţie. E bine să se arate castitatea chiar de la 
începutul căsniciei, deoarece căsnicia care este unită cu castitatea 
dă naștere la plăceri curate. 

Cu totul minunat vorbește tragedia: 

„Ah! Ah! O femei! Oamenilor 

Nu le aduc atât de felurite plăceri 

Nici aurul, nici puterea, nici luxul bogăției 

Cât sufletul drept și gândirea cinstită 

Ale bărbatului vrednic și femeii evlavioase/2% 

Acestea-s poruncile dreptăţii! Nu trebuie nesocotite, chiar 
dacă sunt rostite de înțelepţii din lumea aceasta. 

85. Așadar, pentru că fiecare dintre voi „cunoaște lucrul fie- 
căruia, petreceţi cu frică timpul pribegiei voastre, știind că nu cu 
lucruri stricăcioase, cu argint sau cu aur am fost răscumpărați din 
vieţuirea noastră, pe care o avem de la părinţi, ci cu scumpul sânge 
al lui Hristos, ca al unui miel nevinovat și neprihănit”27. „Destul 
este că în vremurile trecute”, spune Petru, „am făcut voia păgânilor, 
umblând în desfrânări, în pofte, în beţii, în îmbuibare de mâncare 
și băutură și în nelegiuite închinări la idoli”2%8. 

Hotar avem crucea Domnului, cu care am îngrădit și înconju- 
rat păcatele de mai înainte. Așadar, pentru că ne-am născut a doua 
oară, să ne țintuim în credința cea adevărată, să ne trezim și să ne 


%5 ARISTOTEL, fragm. 183, în: Aristotelis qui ferebantur librorum fragmenta, ed. Valentinus 
Rose, 1886. 

36 APOLLONIDES, fragm. 1, TGEF, p. 825. 

237 1 Petru 1, 17-19. 

238 1 Petru 4, 3. 

sfințim, „căci ochii Domnului sunt peste cei drepți și urechile Lui la 
rugăciunea lor, iar fața Domnului peste cei care fac rele". „Și cine 
ne va face rău nouă dacă suntem râvnitori ai binelui ?"240 

Cel mai bun fel de trai e buna rânduială, adică o deplină bu- 
nă-cuviință și o putere statornică și ordonată, ce își îndeplinește 
bine toate îndatoririle care i se prezintă la rând și este neîntrecută 
în virtute. 

86. Acestea sunt sfaturile pe carevi le-am dat, spune Pedagogul; 
deși, gândindu-Mă la mântuirea voastră, am vorbit mai cu asprime, 
am făcut asta fiindcă „cel care mustră cu îndrăznire face pace”. 

Voi însă vă veți mântui dacă Mă veţi asculta; dar, dacă nu veţi 
asculta de cele spuse, pe Mine nu Mă privește; totuși chiar și așa 
Mă privește, pentru că „Dumnezeu voiește mai degrabă mântui- 
rea păcătosului decât moartea lui'*2. „lar dacă Mă veţi asculta, 
bunătăţile pământului veți mânca'”>2, mai zice Pedagogul, numind 
„bunătăţi ale pământului” bunătăţile omenești: frumuseţea, bogă- 
ţia, sănătatea, puterea, hrana. Însă bunătăți cu adevărat sunt cele 
„pe care urechea nu le-a auzit, nici la inimă nu s-au suit vreodată'2+. 
Cele care sunt cu adevărat bunătăţi sunt lângă Cel care e cu adevă- 
rat Împărat și ne așteaptă pe noi; căci El este și dătătorul și păzito- 
rul bunătăţilor; dar, potrivit participării la acele bunătăţi, Scriptura 
numește cu același nume și bunătățile pământești, deoarece 
Cuvântul îndrumă în chip dumnezeiesc slăbiciunea omenească de 
la cele materiale la cele spirituale. 

87. Pedagogul ne-a arătat din belșug ceea ce trebuie să păzim 
când suntem în casă și cum trebuie să ne îndreptăm viaţa. Dar ceea 
ce a vrut să ne însoțească pe drumuri pe noi, copiii Săi, până ne va 
duce la Învățător, ne-a dat și ne-a pus în față pe scurt, cu ajutorul 
Scripturilor. Ne-a oferit preceptele lor în formă brută, pe măsura 
duratei călăuzirii; lăsând explicarea lor în seama Învăţătorului. 

Și, într-adevăr, legea Lui vrea să slăbească frica și slobozește 
liberul nostru arbitru spre a îmbrăţișa credința. Ascultă, spune EI, 
ascultă, o copile, care ai fost bine îndrumat de Pedagog, ascultă 


:39 1 Petru 3, 12; Psalmul 33, 14-15. 
24 1 Petru 3, 13. 

24! Pildele 10, 10. 

+ lezechiel 18, 23. 

Isaia 1, 19. 

241 Corinteni 2, 9. 

învățăturile de căpetenie ale mântuirii! Îţi voi dezvălui felul Meu 
de a fi, iar ţie îți voi da acele bune porunci, prin care să ajungă la 
mântuire. 'le duc pe calea mântuirii. Depărtează-te de căile rătăcirii, 
căci „Domnul cunoaște calea drepţilor, iar calea necredincioșilor va 
pieri'*5. Urmează, așadar, o copile, calea cea bună pe care ţi-o voi 
arăta! Apleacă spre Mine urechile tale, urechile cele ascultătoare, 
„şi-ţi voi da ţie vistierii aflate în umbră, ascunse, nevăzute”6, 
nevăzute de neamuri, dar văzute de noi, „comori nesecate”*” de 
înțelepciune, de care minunându-se apostolul, zice: „O, adâncul 
bogăției și înțelepciunii !248 

Vistierii multe, date de Unicul Dumnezeu; unele descoperite 
prin Lege, altele descoperite prin proroci, altele prin gura cea dum- 
nezeiască:%9; iar altă vistierie, prin cele șapte daruri ale Duhului, 
însoțește cu cântecul ei gura cea dumnezeiască. Și Domnul, Care 
este unul, este același Pedagog în toate acestea. 

88. lată o învăţătură scurtă și un sfat pentru viaţă, care cuprinde 
totul: „Precumvoiţi săvă facă vouă oamenii, faceţi-le și voi asemenea”. 
Este cu putinţă ca toate poruncile să fie cuprinse în două porunci, așa 
cum spune Domnul: „Să iubești pe Dumnezeul tău din toată inima 
ta şi din tot sufletul tău și din toată puterea ta; iar pe aproapele tău 
ca pe tine însuți >>. Apoi adaugă: „De acestea atârnă toată Legea și 
prorocii >. lar celui care L-a întrebat: „Ce să fac ca să moștenesc viaţa 
veșnică?, Domnul i-a răspuns: „Știi poruncile”; iar după ce acela i le-a 
spus, Domnul i-a zis: „Fă acestea și te vei mântui”. 

Trebuie însă să prezentăm mai pe larg iubirea de oameni 
a Pedagogului cu feluritele și mântuitoarele Sale porunci, ca să 
putem dobândi cât mai repede mântuirea pe temeiul bogatelor 
texte scripturistice. 

89. Avem Decalogul dat prin Moise, simbolizat printr-o unică 
și simplă literă. Decalogul descrie chipul în care ne putem izbăvi 


:% Psalmul 1, 6. 

246 Cf. Isaia 45, 3. 

:47 Luca 12, 33. 

>4% Romani u, 33. 

9 Adică prin gura Mântuitorului. 

25% Matei 7, 12; Luca 6, 31. 

% Matei 22, 37-38; Marcu 12, 30-31. 

2 Matei 22, 40. 

:% Luca 10, 25-28. 

*54 Prin litera iota (1), care înseamnă și „i”, litera începătoare a cuvântului lisus ('Inootc), 

de păcate. „Să nu faci adulter, să nu te închini la idoli”, să nu fii 
sodomit, „să nu furi, să nu dai mărturie mincinoasă, cinstește pe 
tatăl și mama ta'* și celelalte care urmează acestora. Pe acestea tre- 
buie să le păzim și pe toate celelalte câte ni le poruncesc Scripturile. 
Dar și prin Isaia ne poruncește Pedagogul: „Spălaţi-vă, curăţiţi-vă, 
ştergeţi răutăţile din inimile voastre înaintea ochilor Mei; învăţaţi 
să faceţi bine, căutați judecata, izbăviți pe cel nedreptăţit, judecaţi 
pricina orfanului, faceţi dreptate văduvei. Veniţi ca să vorbim, zice 
Domnul”. 

Putem găsi și în alte cărți ale Scripturii multe învățături, de 
pildă despre rugăciune: „Faptele cele bune sunt rugăciune bine 
primită înaintea Domnului'%, zice Scriptura. Ne arată și chipul 
rugăciunii: „Dacă vezi pe cel gol, îmbracă-l și nu-i trece cu vederea 
pe cei care sunt din sămânța neamului tău. Atunci se va arăta de 
dimineaţă lumina ta și vindecarea ta repede va veni și va merge îna- 
intea ta dreptatea ta și slava lui Dumnezeu te va înconjura”. Care 
este fructul acestei rugăciuni? „Atunci vei striga și Dumnezeu te va 
auzi; încă grăind tu, va zice: «lată, aici sunt!»"25 

go. Despre post spune: „«Pentru ce Îmi postiţi?», zice Domnul. 
«Nu acest post am ales Eu, nici o zi ca omul să-și umilească sufletul 
său. Chiar dacă îţi vei încovoia gâtul tău ca un cerc și de te vei culca 
pe sac și cenușă, nici așa nu veți numi postul vostru post primit»'2%. 

Dar care este postul pe care îl arată Domnul? 

„«lată acesta este postul pe care l-am ales Eu», zice Domnul. 
«Dezleagă toată legătura nedreptăţii, dezleagă toate legăturile cele 
cu silă făcute, dă libertate celor asupriți, rupe orice zapis nedrept. 
Frânge celui flămând pâinea ta, du în casa ta pe săracii cei fără adă- 
post; dacă vezi pe cineva gol, îmbracă-l.»"2*: 

Pedagogul dă porunci și cu privire la jertfe. „«Ce nevoie am 
Eu de mulţimea jertfelor voastre?», zice Domnul. «Sunt sătul de 
arderile de tot de carne, de seul mieilor. Nu vreau sânge de tauri 
și de ţapi, nici să veniţi să vă arătați Mie. Căci cine a cerut acestea 


dar și citra 10, cele zece porunci ale Decalogului. 
255 leșirea 20, 14, 4-5, 15, 16, 12. 

*5 Isaia 1, 15-18. 

=57 Pildele 15, 8. 

** Isaia 58, 7-8. 

*% Isaia 58, 9. 

*% Isaia 58, 3. 

-% Isaia 58, 6-7. 

din mâinile voastre? Nu veţi mai călca în curtea Mea. Dacă veţi 
duce făină de grâu, e în deșert. Tămâie? Este urâciune înaintea 
Mea! Lunile cele noi ale voastre și sâmbetele nu le sufăr!» „Dar 
cum voi jertfi Domnului?”, aș putea fi întrebat. „Jertfă Domnului”, 
zice Scriptura, „este duhul zdrobit'>%. Cum să pun cunună sau cum 
să ung cu mir? Sau cum voi tămâia Domnului? „Mireasmă cu bun 
miros lui Dumnezeu este inima care-L. slăvește pe Cel ce a plăsmu- 
it-0"2% lată cununile, jertfele, aromatele și florile lui Dumnezeu! 

91. Despre răbdare Pedagogul spune: „De-ţi va greși fratele tău, 
ceartă-l; și, de se va pocăi, iartă-l. De-ţi va greși fratele tău de șapte 
ori pe zi și de seva întoarce de șapte ori către tine zicând: «Mă pocă- 
iesc!», iartă-l'>%. Prin loan poruncește ostașilor să se mulțumească 
cu lefurile lor=%, iar vameșilor să nu ia nimic mai mult decât cele 
rânduite*”. Judecătorului îi spune: „Să nu cauţi la față când judeci; 
căci darurile îi orbesc pe cei care văd și strică vorbele drepte'2%8 și: 
„Izbăviţi pe cei nedreptăţiți”:*. Celor zgârciţi: „Averea adunată cu 
fărădelege se împuținează”>*. Despre dragoste: „Dragostea aco- 
peră mulțimea de păcate”. Despre stat: „Daţi Cezarului cele ale 
Cezarului și lui Dumnezeu cele ale lui Dumnezeu'*?. Despre jură- 
mânt și ranchiună: „Nu Eu am poruncit părinţilor voștri, când au 
ieșit din pământul Egiptului, să-Mi aducă arderi de tot și jertfe; ci 
asta le-am poruncit: fiecare din voi să nu poarte în inima lui ran- 
chiună semenului și să nu iubească jurământul mincinos'””5. 

92. Pe mincinoși și pe îngâmfaţi îi ameninţă; unora le zice: 
„Vai de cei care zic că dulcele este amar și amarul dulce!>+; altora: 


= Isaia 1, 11-14. 

*% Psalmul 50, 18. 

+ Text necunoscut în Scriptură. Cu privire la acest text, o glosă marginală a manuscri- 
sului H spune: „Psalmul 5o și în Apocalipsa lui Adam” (să se vadă: Epistola zisă a lui 
Barnaba, cap. II, 10, în: Scrierile Părinților Apostolici (PSB 1), Editura Institutului Biblic si 
de Misiune al Bisericii Ortodoxe Române, București, 1979, p. 16, nota 12). 

255 Luca 17, 3-4. 

*5% Luca 3, 14. 

257 Luca 3, 12-13. 

*% Deuteronomul 16, 19. 

25% Isaia 1, 17. 

27 Pildele 13, u. 

"7 Petru 4, 8. 

** Matei 22, 21; Marcu 12, 17; Luca 20, 25. 

2 Cf. leremia 7, 22-23; Zaharia 7, 10; 8, 17. 

24 Isaia 5, 20. 

„Vai de cei care singuri se cred înţelepţi și deștepţi în ochii lor!%5, 
„Cel ce se va smeri pe sine se va înălța pe sine, iar cel ce se înalță 
pe sine se va smeri'27%6. Pe cei milostivi îi fericește, „căci aceia vor 
fi miluiți”=7. Înţelepciunea deplânge mânia, „căci mânia pierde 
și pe cei înțelepţi'>%. Pedagogul ne poruncește apoi să-i iubim pe 
dușmani, să-i binecuvântăm pe cei ce ne blestemă și să ne rugăm 
pentru cei ce ne necăjesc%. „Celui care te lovește peste obraz, 
întoarce-i-l și pe celălalt; iar dacă-ți ia haina, nu-l opri să-ți ia și 
cămașa.'*% Despre credinţă zice: „Loate câte veţi cere, rugându-vă 
cu credinţă, veți primi'=*%; iar potrivit lui Pindar: „Pentru cei care nu 
cred, nimic nu e credibil'=2. Trebuie să ne purtăm cu slugile cum ne 
purtăm cu noi înșine, fiindcă sunt oameni ca și noi. „Dacă cercetezi 
bine lucrurile, înaintea lui Dumnezeu sunt egali toți: și cei liberi și 
robii.28 

93. Nu trebuie să pedepsim slugile care greșesc, ci să le certăm. 
„Cel care-și cruță bastonul își urăște fiul.'25 Pedagogul alungă cu 
mânie iubirea de slavă, spunând: „Vai vouă, fariseilor, fiindcă iubiți 
scaunele cele dintâi în sinagogi și închinăciunile în pieţe! 

Pedagogul prețuiește pocăința păcătosului, pentru că iubește 
pocăinţa care urmează păcatelor. Căci numai Cuvântul este fără de 
păcat. 

„A greși este în firea tuturor 

Și e comun oamenilor; dar a se ridica din greșeală 

Nu-i al oricărui bărbat, ci al celui vrednic de respect.2% 

Despre dărnicie a zis: „Veniţi la Mine toţi cei binecuvântaţi de 
moșteniți Împărăţia gătită vouă de la întemeierea lumii. Căci am 
flămânzit și Mi-aţi dat să mănânc, am însetat și Mi-aţi dat să beau, 
străin am fost și M-aţi primit, gol și M-aţi îmbrăcat, bolnav și M-aţi 


75 Isaia 5, 21. 

*7* Matei 23, 12; Luca 14, 11; 18, 14. 

> Matei 5, 7. 

8 Pildele 15, 1 (după Septuaginta). 

27 Cf. Luca 6, 27-28. 

2% Luca 6, 29. 

=3 Matei 21, 22. 

* PINDAR, fragm. 233, ed. Otto Schroeder, p. 476. 

*% Poate un citat din Menandru; cf. Bass, în: Hermes, XXXV, 1000, p. 341. 
*%4 Pildele 13, 24. 

*% Luca 11, 43. 

*5 Versuri atribuite de Blass lui Menandru (cf. Hermes, XXXV, 1900, pp. 340-341). 

cercetat, în închisoare am fost și aţi venit la Mine”%7. Dar când l-am 
făcut noi unul din aceste lucruri Domnului”5? Și Pedagogul va zice 
iarăși, întorcând spre EI binefacerea, plină de dragoste, arătată de 
noi fraților: „Întrucât le-aţi făcut acestora mici, Mie Mi-aţi făcut. Și 
vor merge unii ca aceștia în viața veșnică”28. 

94. Așa sunt legile date de Cuvânt! Sunt cuvinte de îndemn, 
scrise de degetul Domnului, nu pe table de piatră?%, ci în inimile 
oamenilor=*, dar numai în inimile acelea care n-au primit în ele 
stricăciunea. De aceea au fost sparte tablele celor împietriţi la 
inimă?*: ca să le fie întipărită credința pruncilor în minţile lor cele 
moi. Ambele Legi — una dată prin Moise, cealaltă prin apostoli 
l-au slujit Cuvântului în pedagogia dată omenirii. 

lată acum și pedagogia dată de Cuvânt prin apostoli! Mi se 
pare că este de neapărată trebuinţă să vorbesc și despre acest fel 
de pedagogie, dar, mai bine spus, gândindu-mă la ceea ce am afir- 
mat, anume că Pedagogul Însuși vorbește prin apostoli, voi expune 
iarăși pe scurt poruncile date prin apostoli. „Lepădând minciuna, 
rostiți fiecare adevărul cu aproapele său, pentru că suntem unul 
altuia membre. Soarele să nu apună peste mânia voastră, nici să nu 
daţi loc diavolului. Cel care fură să nu mai fure, ci mai degrabă să 
se ostenească lucrând binele, ca să poată da celui care are nevoie. 
Toată amărăciunea și urgia și mânia și strigarea și defăimarea să 
fie izgonite de la voi, împreună cu toată răutatea. »* „Fiţi, așadar, 
înţelepţi și următori ai lui Dumnezeu, ca niște copii iubiţi, și 
umblaţi în dragoste, precum și Hristos ne-a iubit pe noi. Femeile 
să se supună bărbaților lor, ca Domnului, iar bărbaţii să-și iubească 
femeile lor, așa cum și Hristos a iubit Biserica"2% 

95. Cei căsătoriţi să se iubească unul pe altul „ca pe propri- 
ile lor trupuri'>5. „Copii, ascultați pe părinţii voştri! Părinților, nu 
întărâtaţi pe copiii voștri, ci-i creșteţi în învățătura și îndemnarea 
Domnului! Slugilor, ascultați pe stăpânii voștri cei după trup cu 


*5 Matei 25, 34-36. 

25 Cf. Matei 25, 37-39. 
*%9 Matei 25, 46. 

29% Cf. leșirea 31, 18. 

25 Cf. 2 Corinteni 3, 3. 
> Cf. Ieșirea 32, 19. 

2% Efeseni 4, 25-28, 31. 
24 Efeseni 5, 1-2, 22, 25. 
: Efeseni 5, 28. 

frică și cutremur, în curăția inimii voastre, ca pe Hristos, slujin- 
du-le din suflet cu bunăvoință! Stăpânilor, purtaţi-vă bine cu slu- 
gile voastre, încetând cu ameninţarea, știind că Stăpânul și al lor și 
al vostru este în ceruri, iar la El nu e părtinire!2% „Dacă trăim cu 
Duhul, cu Duhul să și umblăm. Să nu căutăm slava deșartă, întărâ- 
tându-ne unul pe altul, pizmuindu-ne unul pe altul.>% „Purtaţi-vă 
sarcinile unul altuia și așa veți împlini legea lui Hristos. Nu vă 
amăgiţi! Dumnezeu nu Se lasă batjocorit. În săvârșirea binelui să 
nu fim delăsători; la timpul potrivit vom secera, dacă nu ne vom 
lenevi”2% „Trăiţi în pace între voi. Vă rugăm, fraţilor, mustrați pe 
cei fără rânduială, mângâiaţi pe cei slabi la suflet, sprijiniți pe 
cei neputincioși, fiți îndelung-răbdători față de toţi! Vedeţi să nu 
răsplătească cineva cuiva rău pentru rău. Duhul să nu-l stingeți, 
prorociile să nu le dispreţuiți. Toate le încercaţi, ţineţi ce este bun. 
Feriţi-vă de tot felul de rău” „Stăruiţi în rugăciune, priveghind în 
ea cu mulțumire. Umblaţi cu înțelepciune față de cei din afară, răs- 
cumpărând vremea. Cuvântul vostru să fie totdeauna plăcut, dres 
cu sare, căci trebuie să știți cum să răspundeţi fiecăruia."3% 

96. „Hrăniţi-vă cu vorbele credinţei. Exercitați-vă în credința 
cea adevărată; căci exerciţiul trupesc este de puţin folos, pe când 
credinţa cea adevărată este spre toate folositoare, pentru că avem 
făgăduinţa vieţii celei de acum și a celei viitoare." „Cei care au 
stăpâni credincioși să nu-i disprețuiască, sub cuvânt că sunt frați; 
ci mai mult să le slujească, pentru că sunt credincioși ”3* „Cel care 
împarte să aibă curăţie sufletească; cel care stă în frunte să fie cu 
râvnă; cel care miluiește să miluiască cu voie bună. Dragostea să fie 
nefățarnică. Urâţi răul, apropiați-vă de bine. lubiţi-vă cu dragoste 
frăţească unul pe altul; în cinste, dați-vă unii altora întâietate; în 
sârguință, nu pregetați, cu duhul fiți fierbători; slujiți Domnului; 
bucurați-vă, pentru că aveți nădejde; fiți răbdători în suferință, 
stăruiți în rugăciune, urmaţi iubirea de străini, luaţi parte la nevo- 
ile sfinţilor 5% 


2% Efeseni 6,1, 4-7, 9. 

7 Galateni 5, 25-26. 

8 Galateni 6, 2,7, 9. 

9 1 Tesaloniceni 5, 13-15, 19-22. 
*% Coloseni 4, 2, 5-6. 

3 1 Timotei 4, 6, 7-8. 

32 1 Timotei 6, 2. 

3% Romani 12, 8-13. 

97. Acestea sunt puţine din multele texte ale dumnezeieștilor 
Scripturi, alese ca exemplu, pe care Pedagogul le pune înaintea 
copiilor Săi; și cu ajutorul lor, ca să zic așa, taie cu totul răul și 
îngrădește nedreptatea. Nenumărate sunt însă regulile de purtare 
cuprinse în cărțile cele sfinte, adresate anumitor categorii de per- 
soane, unele preoților, altele episcopilor și diaconilor, altele vădu- 
velor, despre care vom vorbi cu alt prilej. Multe dintre ele sunt 
spuse în enigme, multe în pilde; dar toate sunt de folos celor care 
le citesc. 

„Nu-i însă sarcina Mea”, spune Pedagogul, „să dau și aceste 
învățături! Avem nevoie de Învățător pentru explicarea acelor sfinte 
cuvinte. Este, așadar, timpul ca Eu să pun capăt pedagogiei, iar voi 
să-L ascultați pe Învățător”, 

98. Luându-vă în mâinile Sale pe voi, care ați primit vieţuirea 
cea bună, Învățătorul vă va explica aceste cuvinte. Școală este 
Biserica aceasta, iar Mirele ei, unicul Învățător, voinţă bună a 
Bunului Părinte, înțelepciune curată, sfințenie a cunoașterii. 
„lar El este jertfă de ispășire pentru păcatele noastre”, după 
cum spune loan. El este Cel care vindecă și trupul și sufletul 
nostru, vindecă omul în întregime. „Este jertfă de ispășire nu 
numai pentru păcatele noastre, ci și pentru ale întregii lumi. 
Și prin aceasta știm că L-am cunoscut: dacă păzim poruncile 
Lui. Cel care zice: «L-am cunoscut», dar nu păzește poruncile 
Lui, este mincinos și în el nu este adevărul; dar cel care păzește 
poruncile Lui, în acela cu adevărat dragostea de Dumnezeu este 
desăvârșită. După aceasta cunoaștem că noi suntem în El. Cel 
care spune că rămâne în El este dator să umble și el așa cum a 
umblat Acela."3%5 

99. O odrasle ale fericitei pedagogii! Noi, pruncii, să 
desăvârșim frumosul chip al Bisericii și să alergăm la mama cea 
bună. Și, dacă ajungem ascultători ai Cuvântului, să slăvim ico- 
nomia cea fericită datorită căreia omul e condus de Pedagog, dar 
este și sfințit în calitate de copil al lui Dumnezeu; este educat pe 
pământ, dar locuiește în ceruri, unde primește pe Tatăl, despre 
Care învață pe pământ. Cuvântul pe toate le și face, le și învaţă, le 
și educă. Calul e condus cu frâul, taurul cu jugul, fiara este prinsă 


34 1 loan 2, 2. 
3% 7 loan 2, 2-6. 

cu ajutorul cursei; omul însă este transformat de Cuvânt; prin 
Cuvânt fiarele se îmblânzesc, peștii sunt ademeniţi, iar păsările 
sunt coborâte. Cu adevărat, El e Cel care face frâu pentru cal, jug 
pentru taur, cursă pentru fiară, undiță pentru pește și lanț pentru 
pasăre. El conduce cetatea, EI lucrează pământul, El poruncește, 
EI slujește, El pe toate le creează: 

„El a făcut pământul, EI cerul, El marea, 

E] stelele toate, care încununează cerul”. 

100. O, dumnezeiești creaturi! O, dumnezeiești porunci! 

„Apa să facă valuri înăuntrul limitelor sale! Focul să-și stăpâ- 
nească mânia! Aerul în eter să se plimbe! lar pământul să stea fix și 
să se miște, după voia Mea! Vreau încă să fac pe om. Am ca materie 
stihiile. Locuiesc împreună cu făptura Mea. Dacă Mă cunoști, focul 
îţi va fi slujitor”. 

lată cât de mare este Cuvântul Acesta, Pedagogul, Creatorul 
lumii și al omului, iar de dragul omului și Pedagog al lumii! 
Amândoi - și lumea și omul - am fost făcuţi prin porunca Lui; 
şi amândoi așteptăm Judecata. „Fiindcă Înţelepciunea nu aduce 
muritorilor cuvânt ascuns, ci cuvânt care grăiește tare'*7, cum 
spune Bacchylides**8. Iar potrivit lui Pavel: „Vă arătaţi copii fără pri- 
hană, curați și nepătaţi, ai lui Dumnezeu în mijlocul unui neam 
rău și stricat, asemenea unor luminători în lume >. 

101. Deci, după o astfel de laudă adusă Cuvântului, să ne rugăm 
Cuvântului: 

Milostivește-Te de noi, copiii Tăi, Pedagogule, Tată, condu- 
cătorul lui Israel, Fiul și Tatăl, Amândoi în Unul, Doamne! Dă-ne 
nouă, celor care urmăm poruncile Tale, să împlinim în noi asemă- 
narea chipului”; să simțim, după puterea noastră, că Dumnezeu e 
Judecător bun, și nu aspru. Dă-ne Tu toate; dă-ne să trăim în pacea 
Ta, să ne mutăm în cetatea Ia, să trecem neacoperiți de valuri 
vâltoarea păcatului; să fim purtaţi de Duhul și de Înţelepciunea 
cea negrăită, având vreme senină. Noaptea și ziua, până în cea 
din urmă zi, să aducem laudă de mulțumire Unicului Iată și 
Fiu, Fiului și Tatălui, Fiului Pedagog și Învățător, împreună și cu 


*% HOMER, Iliada, XVIII, 483, 485. 

37 BACCHYLIDES, fragm. 26, ed. Bruno Snell. 

383 BACCHYLIDES, poet liric grec (sec. al VI-lea î.Hr.). 
59 Filipeni 2, 15. 

o Cf. Facerea 1, 26. 

Sfântul Duh. Toate Unicului, în Care sunt toate", pentru Care 
toate sunt una, pentru Care există veşnicia, Căruia Îi suntem toți 
membre?, a Căruia e slava, ale Căruia veacurile. Toate Celui bun, 
toate Celui frumos, toate Celui înțelept, toate Celui drept. Lui fie 
slava și acum și în veci. Amin. 

Dar, pentru că Pedagogul e Cel care ne-a așezat în Biserică și 
ne-a încredințat Sieși, Cuvântului Învățător și Atoatevăzător, s-ar 
cuveni, odată ajunși aici, să-l plătim datoria de dreaptă mulțumire 
și să-l înălțăm laudă Domnului pentru minunata Sa Pedagogie. 


> Cf. loan 1, 3; 1 Corinteni 8, 6; Coloseni 1, 16-17. 
2 Cf. Romani 12, ş; 1 Corinteni 12, 12; Efeseni 5, 30. 

IMN CĂTRE MÂNTUITORUL HRISTOS: 


Frâu al mânjilor neîmblânziţi, 
Aripă a păsărilor, ce nu se rătăcesc, 
Cârmă statornică a corăbiilor, 
Păstor al oilor împărătești, 
Adună pe copiii Tăi cei nevinovați, 
Să laude cu sfinţenie, 

Să cânte fără viclenie 

Și cu guri nevinovate 

Lui Hristos, Călăuzitorul copiilor. 
Împărate al sfinților, 

Cuvinte, Care-i înfrângi pe toți, 
Cuvinte al Tatălui celui Preaînalt, 
Conducătorule>+ al înțelepciunii, 
Sprijin al celor care se nevoiesc, 
Bucurie a veacurilor, 

Al neamului muritor tu ești 
Mântuitorul, lisuse, 

Păstorule, Plugarule, 

Cârmă, frâu, 

Aripă cerească 

A turmei celei sfinte, 

Pescar al muritorilor 

Care au fost mântuiți 

Din oceanul răutăţii, 

Peştii cei nevinovaţi 

Pe care îi ademenești 

Departe de talazurile vrăjmașului, 
Tu, dulce momeală a Vieţii. 
Păstorule sfinte 

AI oilor celor raţionale, 
Călăuzește, împărate, 

Pe copiii Tăi cei inocenți, 


3 Autenticitatea acestui imn nu a ridicat dubii însemnate printre cercetători. Poemul de 
faţă reprezintă unul dintre cele mai vechi imnuri creștine păstrate. Nu pare a fi avut uz 
liturgic. Se regăsesc ecouri din Homer, Eschil și Pindar. (n.red.) 

34 Literal: mpuTov, luat aici în accepțiunea sa originară, regală. Termenul este atribuit și 
lui Zeus. (n.red.) 

Căci urmele Tale, Hristoase 
Sunt cale către cer! 

Logos, o Lu, izvor veșnic, 
Veac niciodată împlinit, 
Lumină eternă, 

Izvor al milostivirii, 
Lucrător al virtuţii 

Celor care Îl laudă pe Dumnezeu 
Prin viaţa lor sfântă! 
Hristoase lisuse, 

Lapte ceresc 

Stors din sânii cei dulci 

Ai Miresei harurilor 
Înţelepciunii Tale! 

Noi, pruncii, 

Cu lapte ne hrănim 

Și ne saturăm sugând 

Cu guri nevinovate 

Din roua Duhului, 

Din sânul Cuvântului. 
Împăratului Hristos 

Să-l cântăm cu toții 

Laude simple 

Și imnuri sincere, 

lar pentru învățătura vieții 
Sfânt tribut să-l aducem. 
Noi, vlăstare ale lui Hristos, 
Poporul cel înțelept, 
Suntem adevăratul alai al 
Copilului celui Atotputernic, 
Noi, corul păcii, 

Să înălțăm cu toţii 

Imnuri Dumnezeului păcii3s! 


*5 Imnul acesta a mai fost tradus în românește de Pr. Prof. 1.G. COMAN, în: Pr. Prof. Petre 
VINTILESCU, Despre poezia imnografică din cărțile de ritual și cântare bisericească, Ed. 
Pace, București, 1937, pp. 287-289; Dr. N. ȘTEFĂNESCU, în: CLEMENT ALEXANDRINUL, 
Pedagogul, Ed. Librăriei Teologice, București, 1939, pp. 350-352 (Izvoarele Ortodoxiei, 
3); Prof. D. OncruLEscu, „Mijloacele educaţiei după Clement Alexandrinul”, în: Revista 
pedagogică, 9 (1939), caietul I-II, pp. 140-441. 

INTRODUCERE 


Scrierea de față, deși este trecută printre omiliile marelui 
Părinte capadocian, reprezintă, de fapt, un mic tratat moral, în 
genul binecunoscut al lui Plutarh. Opera este adresată tinerilor 
creștini care studiau la un grammaticus (având vârste cuprinse 
între 12 și 15 ani), unde citeau și comentau numeroase texte literare 
grecești. Acești tineri pot fi nepoți ai săi: ori membri ai comunităţii 
ascetice pe care o conducea”. 

Modernii au avut și au tendința de a privi Omilia către tineri 
ca pe un discurs teoretic, programatic și autoritar cu privire la valo- 
rificarea literaturii păgâne, în vreme ce acest tratat este un simplu 
discurs pragmatic, foarte asemănător genului protreptic, prin care 
lectorii erau îndemnați la studiul filosofiei sau la trăirea potrivit 
virtuții. 

H.]. Marrou argumentează această remarcă astfel: „Să nu cău- 
tăm în el, cum prea mulți cititori, de la Renaștere până în zilele 
noastre, au încercat s-o facă, un tratat în regulă despre utilitatea 
studiului clasicilor păgâni; trebuie să fie mai degrabă o predică 
asupra pericolului pe care aceștia îl prezintă și a modului de a 
triumfa asupra lor, fie interpretându-le poeţii în lumina moralei 
evanghelice, fie operând în repertoriul lor o selecţie foarte severă. 
Dar nu este vorba, aici, de o epurare a programelor, sugerată edu- 
catorului creștin; Sfântul Vasile se adresează unor tineri, propriii 


' Unele manuscrise chiar conțin această precizare: „Către nepotul său”, 

* Despre tipul de educaţie oferit tinerilor asceţi din această comunitate, H.1. Marrou 
observă: „Regula Sfântului Vasile, la rândul ei, admite copii, încă din fragedă vâr- 
stă, prezentați de părinţii lor; ea cere de asemenea ca, sub îndrumarea unui bătrân 
cucernic, aceștia să fie iniţiaţi în litere, în vederea studiului Bibliei. Pe scurt, Sfântul 
Vasile schițează o pedagogie cu totul remarcabilă: ne amintim că, după asimilarea 
abecedarului, copilul învăţa să citească nume izolate, apoi maxime și, în sfârșit, mici 
anecdote; repertoriului mitologic al școlii grecești, Regula îi substituie nume de per- 
sonaje biblice, versete din Proverbe și povestiri sacre” (Istoria educației în Antichitate, 
vol. II, p. 153). 

3 Cf. Arthur G. HOLDER, „Saint Basil the Great on Secular Education and Christian Virtue, 


Religious Education”, în: The official journal of the Religious Education Association, 87:3 
(1992), p. 402. 

săi nepoți, care-și încheie studiile. EI încearcă, pur și simplu, cum 
o voia Tertulian, să le formeze judecata creștină, să-i facă apți de 
a folosi partea cea mai bună a erudiţiei lor; formaţia creștină se 
suprapune unei educaţii umaniste pe care n-a determinat-o, pe 
care n-a supus-o, în prealabil, propriilor sale exigenţe”?. 

Opera este structurată în trei secțiuni: primele trei capitole 
vorbesc despre valorile din literatura elenă, următoarele patru con- 
stituie un succint ghid pentru lectura și însușirea literaturii antice, 
iar ultimele capitole sunt o exortaţție morală către virtute, în vede- 
rea dobândirii vieţii veșnice. 

Ideea principală a scrierii este una simplă: tânărul creștin va tre- 
bui să dea dovadă de un real discernământ pentru a selecta din cul- 
tura vremii numai ce îi poate fi de folos pentru formarea sa culturală 
și duhovnicească: „Vom primi însă acele scrieri ale lor în care au lău- 
datvirtutea sau au osândit viciul. După cum celelalte ființe se bucură 
numai de mirosul sau de culoarea florilor, dar albinele pot lua din 
flori și mierea, tot așa și aici, oamenii care nu caută în astfel de scrieri 
numai plăcutul și frumosul pot să scoată din ele și un oarecare folos 
pentru suflet'5. Metoda nu era nouă. Origen - unul dintre maeștrii 
spirituali ai Sfântului Vasile —, în polemica sa cu păgânul Celsus, 
exprimase un punct de vedere moderat: „Noi încercăm să nu mini- 
malizăm lucrurile bune ce sunt formulate de autori străini credinţei 
noastre și să nu polemizăm sau să disprețuim ceea ce este bun”€. 

Elementele „smintitoare” din literatura profană puseseră pro- 
bleme de multă vreme și scriitorilor greci din perioada elenistică. 
Aceștia au recurs, adeseori, la exegeza alegorică a miturilor vechi 
grecești spre a respinge criticile și acuzele de imoralitate. 

Două aspecte ale textului, ignorate, de regulă, de lectorii 
mai vechi și mai noi ai tratatului, sunt fundamentale pentru justa 
înţelegere a scrierii de faţă, a cărei celebritate îi denaturează adese- 
ori intențiile primare. 

În primul rând, Sfântul Vasile cel Mare îndeamnă, indirect, la 
asidua lectură a textelor clasice, la asimilarea culturii vremii, fără 
îndoială, cu discernământul necesar. Motivul pentru care tânărul 
creștin trebuia să facă un efort suplimentar în cadrul formării sale 


+ Istoria educației în Antichitate, vol. ÎL, pp. 141-142. 
5 SFÂNTUL VASILE CEL MARE, Omilia către tineri, 4. 
6 ORIGEN, Împotriva lui Celsus, VII, 46. 

culturale era unul obiectiv: nu apăruseră încă școli elementare 
creștine propriu-zise, sistemul de învățământ al vremii fiind pene- 
trat de cultura greco-romană, politeistă și idolatră în substanţă. 
Deși creștină deja în multe aspecte, lumea antică rămânea păgână 
în esenţa ei. 

Totodată, Sfântul Vasile nu refuză cititorului creștin interesul 
pentru dimensiunea estetică a textului, însă consideră că stricta 
limitare la acesta nu este utilă dezvoltării spirituale. Pentru a 
înțelege intenţia Părintelui capadocian se impune a lua în consi- 
derare faptul că opera de față are un scop moral-practic și nu con- 
stituie un tratat de „estetică” creștină. Paideia creștină are ca scop 
ultim dobândirea vieţii veșnice”, iar în fața eternității, toate creațiile 
umane pălesc. Cu toate acestea, Sfântul Vasile este perfect conștient 
că Scriptura ne pregătește pentru viața veșnică, iar cultura profană 
pentru viața de aici. În plus, studiile profane au și o finalitate teo- 
logică, pregătind mintea tânărului pentru mai justa înțelegere a 
tainelor creștine: „Dar, fiindcă din pricina vârstei voastre nu e cu 
putință să pricepeți adâncimea înțelesului Sfintei Scripturi, până 
atunci să ne exercităm dinainte ochiul sufletului, ca în umbră și 
oglindă, cu alte învățături ce nu se deosebesc cu totul de ale noas- 
tre, imitându-i pe soldaţii care fac exerciţii de luptă pe câmpul de 
instrucţie: aceștia, antrenându-și mâinile și picioarele, dobândesc 
o deosebită dibăcie, primind astfel în lupte răsplata jocurilor lor”>. 

Virtutea este, în viziunea Sfântului Vasile, ca și la Sfântul loan 
Gură de Aur, fundamentul vieţii veșnice; virtutea a fost însă culti- 
vată și recomandată și de marile spirite ale culturii greco-romane, 
în operele cărora adevărul etern se reflectă ca într-o oglindă, nefi- 
ind atât de limpede vizibil ca în Scripturi. Scrierile de certă valoare 
ale literaturii profane constituie o propedeutică pentru asimilarea 
adevărurilor creștine: „Și, fiindcă prin virtute trebuie să ne agoni- 
sim comoară pentru cealaltă viaţă, iar virtutea e mult lăudată de 
poeţi, mult lăudată de scriitori, dar cu mult mai mult încă de filo- 
sofi, trebuie să dăm atenţie mai cu seamă scrierilor unor oameni ca 
aceștia”. 


? Cf. Sherman GARNETT, „Lhe Christian Young and the Secular World: St. Basil's Letter on 
Pagan Literature”, în: Greek orthodox Theological Review, 26 (1981), p. 214. 

& Cf. 1 Corinteni 13, 12. 

9 SFÂNTUL VASILE CEL MARE, Omilia către tineri, 2. 


' SFÂNTUL VASILE CEL MARE, Omilia către tineri, 5. 

Cultura clasică este comparată cu frunzele unui copac ce îi 
oferă protecție și frumuseţe, în vreme ce roadele simbolizează 
învățătura creștină. Părintele capadocian oferă și două strălucite 
exemple biblice de sfinți care au avut o remarcabilă instrucție pro- 
fană: Moise și Daniel. 

Textul tratatului de față a cunoscut o largă circulație în 
Antichitatea creștină, însă nu a avut importanţa și influența pe care 
le-ar fi meritat”. Adevărata lui valorificare a avut loc în Renaștere, 
unde a fost interpretat ca o legitimare și o recunoaștere a cultu- 
rii clasice din partea Bisericii creștine. Demn de menţionat este 
faptul că acest discurs este prima operă a Sfântului Vasile publi- 
cată în format tipărit. Actualitatea sa nu este o simplă apreciere 
de circumstanță, mai ales în contextul multicultural și multireli- 
gios de astăzi, unde virtutea discernământului tolerant se cuvine 
regăsită. 


Ierom. Policarp PÎRvULoIUu 


" Cf A.G. HOLDER, „Saint Basil the Great on Secular Education... p. 399. 

Omilia a XXIII-a» 
Către tineri 
(despre cum pot întrebuința cu folos 
literatura scriitorilor eleni) 


1. Multe sunt, tinerilor, pricinile care mă îndeamnă să vă dau 
sfaturile pe care le consider cele mai bune și cred că vă va fi de folos 
dacă le veți urma. Vârsta pe care o am, multele încercări prin care 
am trecut și participarea din destul la schimbările [vieţii] - dascăli 
în toate - m-au făcut să am experienţa lucrurilor omenești, așa că 
sunt în stare să le arăt care e cea mai sigură cale și celor care își rân- 
duiesc acum viața. 

Prin înrudirea de fire, sunt pentru voi îndată după cei ce v-au 
născut și vă iubesc tot atât de mult ca și părinții voștri; și, dacă nu 
cumva mă înșel în privința voastră, cred că, uitându-vă la mine, 
nu le veți duce dorul părinţilor. lar dacă veți primi cu plăcere cele 
ce vă voi spune, veţi face parte din ceata a doua, a celor lăudaţi de 
Hesiod”; dacă nu, n-am să vă zic ceva neplăcut, ci am să vă rog să vă 
amintiţi de versurile în care spune: 

„Cel mai bun este omul care, prin el însuși, 

știe ce trebuie să facă; 

Bun este și acela care urmează celor spuse de alții; 

Dar cel care nu-i în stare nici de una, nici de alta, 

în toate-i neisprăvit”". 


'- Menţionăm că textul traducerii și al notelor (ambele revăzute și completate, unde era 
necesar, de lerom. Policarp Pîrvuloiu și Alin Mihăilescu, cu mențiunea „n.red”) sunt pre- 
luate din volumul întâi PSB (serie nouă): SFÂNTUL VASILE CEL MARE, Cuvântări, studiu 
introductiv pr. Dumitru Fecioru, adnotări pr. Dumitru Fecioru, Constantin Georgescu și 
Alexandru Mihăilă, Editura Basilica, București, 2009. 

5 Hesiod, faimos poet grec (sec. al VIII-lea î.Hr.), autorul poemului didactic Munci și zile 
și al celui genealogic Teogonia. 

"+ HESIOD, Munci și zile, 203-297. 

Să nu vă minunațţi, așadar, dacă vă spun că prin propria mea 
cercetare am găsit ceva mai folositor pentru voi, care în fiecare zi 
mergeţi la școală și sunteţi împreună cu oamenii iluștri din vechime, 
prin scrierile pe care aceștia le-au lăsat. Tocmai pentru aceasta vin 
să vă sfătuiesc că nu trebuie să daţi cu totul acestor oameni cârma 
minţii voastre, cum aţi da cârma unei corăbii, și nici să-i urmați 
oriunde v-ar duce, ci să primiţi de la ei atât cât vă e de folos și să știți 
ce trebuie să lăsați la o parte. 

Așadar, începând de aici, vă voi arăta care sunt aceste învăţă- 
turi și cum le putem deosebi. 

2. Copii, noi gândim că viața aceasta omenească n-are abso- 
lut nicio valoare și nu socotim, nici nu numim în general „bine” 
ceva a cărui folosinţă se limitează la această viață pământească”! 
Nici faima strămoșilor, nici puterea trupului, nici frumuseţea, nici 
măreţia, nici cinstea dată de toți oamenii, nici chiar demnitatea 
de împărat, în sfârșit, nimic din ceea ce poate fi numit de oameni 
„mare” nu socotim că e vrednic de dorit și nici nu-i admirăm pe cei 
ce-l au, ci, prin nădejdile noastre, mergem mai departe și facem 
totul pentru pregătirea celeilalte vieţi". 

Susținem că trebuie să iubim și să urmărim cu toată puterea cele 
ce ne pot folosi la pregătirea vieţii aceleia, iar pe cele care nu ţintesc 
spre ea să le trecem cu vederea, ca unele fără de valoare. Care este 
această viaţă, unde și cum o vom trăi, sunt întrebări la care n-am să 
răspund acum, pe de o parte fiindcă s-ar cere un timp mai lung decât 
cel de față, iar pe de alta fiindcă ar trebui să am ascultători mai în vâr- 
stă decât voi. Poate că v-aș arăta-o îndeajuns spunându-vă doar atât 
că, dacă cineva ar aduna cu mintea și ar strânge la un loc toată fericirea 
de când există oameni, ar găsi că nu poate fi egalată nici cu cea mai 
mică parte din bunătăţile acelei vieţi; ci, dimpotrivă, toate bunurile 
din această lume sunt mai prejos ca valoare decât cel mai mic dintre 
bunurile celeilalte lumi; și sunt tot atât de departe unele de altele, pe 
cât sunt umbra și visul de lucrurile reale. Sau, mai degrabă, ca să mă 
folosesc de un exemplu mai potrivit, pe cât e mai de preţ tuturor sufle- 
tul decât trupul, pe atât este și deosebirea dintre cele două vieți. 

Spre viaţa aceasta ne conduc Sfintele Scripturi, care ne instru- 
iesc prin cuvintele lor pline de taină. Dar, fiindcă din pricina vârstei 


5 Cf. Coloseni 3, 2. 
'5 Cf. Matei 6, 33. 

voastre nu e cu putință să pricepeți adâncimea înţelesului Sfintei 
Scripturi, până atunci să ne exercităm dinainte ochiul sufletului, ca 
în umbră și oglindă”, cu alte învățături ce nu se deosebesc cu totul 
de ale noastre, imitându-i pe soldaţii care fac exerciţii de luptă pe 
câmpul de instrucție: aceștia, antrenându-și mâinile și picioarele, 
dobândesc o deosebită dibăcie, primind astfel în lupte răsplata 
jocurilor lor. Ei bine, și noi trebuie să ne gândim că ne găsim în faţa 
unei lupte, cea mai de seamă dintre toate luptele, pentru a cărei pre- 
gătire suntem datori să facem și să îndurăm tot ce ne stă în putinţă 
și să stăm de vorbă și cu poeții și cu scriitorii și cu oratorii și cu toți 
oamenii de la care am putea avea vreun folos oarecare pentru cul- 
tivarea sufletului. Prin urmare, la fel cum vopsitorii pregătesc mai 
întâi prin oarecare operaţii obiectul ce are să primească vopseaua și 
apoi îl colorează, fie în purpuriu, fie altfel, tot așa și noi, dacă vrem 
ca slava binelui să rămână în noi neștearsă, să ne inițiem mai întâi 
în scrierile profane, iar mai apoi vom înţelege și învățăturile cele 
sfinte și de taină. Și, după ce ne-am obișnuit să privim soarele în 
apă, putem să ne îndreptăm privirile și spre lumina lui:. 

3. Așadar, dacă există vreo înrudire între aceste două feluri de 
învățături, cunoștința lor poate să ne fie de folos; iar dacă nu-i nicio 
înrudire, să cunoaștem deosebirea dintre ele, punându-le față în 
față; și nu-i puţin lucrul acesta pentru a stabili care-i mai bună. 

Cu ce, dar, să le comparăm pe fiecare dintre aceste două 
învățături, spre a ne face o idee despre ele? Uite, așa cum însușirea 
proprie a unui pom e de a fi încărcat de rod copt, dar și frunzele ce 
tremură pe ramuri îi dau pomului o anumită podoabă, tot așa și cu 
sufletul: rodul lui este în primul rând adevărul; dar nu e neplăcut 
ca el să fie învelit cu înţelepciunea profană*, așa cum și frunzele îi 
oferă fructului adăpost și acel aspect împlinit. 

De aceea se zice că și marele Moise, al cărui nume este foarte 
mare la toți oamenii datorită înțelepciunii sale, s-a apropiat de 
contemplarea Celui ce este“ numai după ce și-a antrenat mai 
întâi mintea cu învăţăturile egiptenilor”. Asemănător lui, deși în 


'7 Cf a Corinteni 13, 12. 

' Toig E&w, literal: „Celor din afară”. (n.red.) 

» Cf. PLATON, Republica, 516 B. 

* În text: 0UpoDev, adică „din exterior”. (n.red.) 
= Cf. leșirea 3, 14. 

* Cf. Faptele 7, 22. 

timpuri mai noi, și despre înțeleptul Daniel se spune că, pe când 
era în Babilon, numai după ce a învățat bine înțelepciunea caldee- 
nilor s-a apropiat de învățăturile dumnezeiești. 

4. Am spus însă îndeajuns că învățăturile profane nu sunt 
nefolositoare pentru suflet. De acum înainte vă voi vorbi despre 
cum trebuie să le folosiţi. 

Mai întâi, să nu daţi atenţie tuturor cuvintelor poeților, ca să 
încep cu ei, căci sunt cu totul deosebiți în ce privește învățăturile 
lor. Când vorbesc despre faptele sau cuvintele bărbaţilor buni, să-i 
iubiți și să-i imitați și mai ales să încercați să fiți niște oameni ca 
aceia; însă, când vorbesc despre oameni răi, trebuie să evitați imi- 
tarea lor, astupându-vă urechile, după cum spun poeții, tot atât de 
bine ca și Ulise în fața cântecelor sirenelor?4, căci obișnuinţa cu vor- 
bele rele este o cale spre fapte. 

De aceea trebuie să păzim cu toată grija sufletul, ca nu cumva, 
atrași de plăcerea cuvintelor, să primim fără să luăm aminte ceva din 
cele rele, întocmai ca aceia care beau otrava împreună cu mierea. 
Nu îi vom lăuda deci pe poeți nici când spun vorbe de ocară, nici 
când batjocoresc, nici când imită pe îndrăgostiți sau pe beţivi, nici 
când definesc fericirea printr-o masă bogată și cântece nerușinate; 
dar cea mai puțină atenţie le-o vom da când vorbesc de zei și, mai 
cu seamă, când povestesc că sunt mulți și nu se înțeleg între ei. La 
zei, fratele se răscoală împotriva fratelui, tatăl împotriva copiilor, 
iar aceștia, la rândul lor, duc război neîmpăcat părinţilor lor. Cât 
priveşte adulterele zeilor, amorurile și împreunările lor în văzul 
tuturor, dar mai cu seamă cele ale lui Zeus? - corifeul tuturor și 
zeul suprem, după cum zic ei —, pe care e rușine să le spui chiar și 
despre animale, să le lăsăm pentru actorii de pe scenă”. 


% Cf. Daniel 1, 4. 

:+ Homer povestește în Cântul XII, 142-200, al Odiseei despre o insulă din apropierea 
strâmtorii Mesina, care era locuită de sirene. Acestea, prin cântecul lor fermecător, ade- 
meneau și pierdeau pe toţi corăbierii care se apropiau de insulă ca să le asculte cântecul. 
Ulise, pentru a scăpa și el și echipajul corabiei sale de vraja cântecului sirenelor, la sfatul 
zeiței Circe, a astupat cu ceară urechile corăbierilor și a pus să fie legat de mâini și de 
picioare de catarg, ca să poată asculta cântecul sirenelor, dar să nu poată îndrepta corabia 
spre insulă. Numai așa a scăpat de primejdie. 

35 Cf. Pildele 4, 23. 

* Zeus, divinitatea supremă a grecilor (identificat la romani cu Jupiter), căsătorit cu Hera, 
este tatăl multor zei și semizei. 

27 Încă din perioada elenistică, filosofii greci au fost nevoiți să justifice caracterul repro- 
babil al unor mituri elene recurgând la alegorie. Astfel, adulterele și crimele zeilor erau 


OMILIA A XXII-A CĂTRE TINERI 321 


Același lucru am să-l spun și despre scriitori; și mai ales când 
scriu pentru distracţia ascultătorilor. Nu vom imita nici arta de a 
spune minciuni” a oratorilor. Căci nici la tribune, nici în celelalte 
fapte nu se cuvine să mințim noi, care am ales calea cea dreaptă și 
adevărată a vieţii, cărora prin lege ni s-a poruncit să nu umblăm 
prin tribunale. Vom primi însă acele scrieri ale lor în care au lăudat 
virtutea sau au osândit viciul. După cum celelalte ființe se desfată 
numai de mirosul sau de culoarea florilor, dar albinele pot lua din 
flori și mierea, tot așa și aici, oamenii care nu caută în astfel de scri- 
eri numai plăcutul și agreabilul pot să scoată din ele și folos pentru 
suflet. Așadar, întocmai după exemplul albinelor, trebuie ca și noi 
să ne împărtășim din scrierile autorilor profani. Căci acelea nici nu 
se duc fără nicio alegere la toate florile, nici nu încearcă să aducă 
tot ce găsesc în florile peste care se așază, ci iau cât este nimerit 
pentru lucrul lor, iar restul: la revedere! Noi, dacă suntem înţelepţi, 
să luăm din acele [cărţi] cât ni se potrivește și corespunde adevă- 
rului, iar peste restul să trecem. Și, după cum atunci când culegem 
flori de trandafir dăm la o parte spinii, tot așa, din astfel de scrieri, 
să culegem tot ceea ce ne este folositor și să ne și ferim de ce este 
vătămător. Așadar, chiar de la început se cuvine ca fiecare dintre 
învățături să o cercetăm și să o adaptăm scopului urmărit, după 
cum zice proverbul doric: „Potrivind piatra după fir”. 

5. Și, fiindcă prin virtute trebuie să ne agonisim comoară pen- 
tru cealaltă viață, iar virtutea e mult lăudată de poeţi, mult lăudată 
de scriitori, dar cu mult mai mult încă de filosofi, trebuie să dăm 
atenție mai cu seamă scrierilor unor oameni ca aceștia. Nu mic este 
folosul sădirii în sufletele tinerilor a unei familiarități și obișnuinţe 
cu virtutea, pentru că, datorită frăgezimii vârstei, învăţăturile unor 
astfel de oameni se imprimă adânc și rămân neschimbate pen- 
tru totdeauna. Ce oare altceva să presupunem că a avut în vedere 
Hesiod când a compus poemele sale, cântate de toți, dacă nu să-i 
îndemne pe tineri la virtute? 


interpretate ca simbolizând unirea și contradicţiile care există în cadrul universului, 
între diversele stihii cosmice, ori că zeii reprezintă diverse pulsiuni omenești etc. Această 
metodă exegetică va fi preluată și utilizată cu mult succes de Filon din Alexandria și, apoi, 
de mare parte din Părinţii Bisericii, cu scopul de a justifica și explica diversele pasaje 
reprobabile din Vechiul Testament. (n.red.) 

*5 Aluzie la argumentele sofistice pentru susținerea unei cauze nedrepte. (n.red.) 

: Pentru a tăia drept piatra de construcţie, în Antichitate era folosit firul cu plumb. 

„Drumul care duce la virtute este la început anevoios, greu de 
străbătut, plin de multă sudoare și durere și cu urcuș. Din pricina 
asta, nu poate oricine pune piciorul pe el, pentru că merge drept în 
sus, și nici să ajungă cu ușurință în vârf cel care a pus piciorul pe 
el. Dar cel ajuns sus poate să vadă că drumul este neted și frumos, 
că este ușor și lesne de străbătut și mai plăcut decât celălalt drum, 
care duce la viciu, pe care fiecare îl poate lua îndată, că-i este la 
îndemână”, a spus acest poet. 

După părerea mea, Hesiod n-a spus aceste cuvinte cu alt scop 
decât ca să ne îndemne la virtute, să ne sfătuiască să fim buni și 
să străbatem calea virtuţii fără să ne moleșim în fața greutăților, 
înainte de a ajunge la sfârșit. lar dacă și un alt scriitor a lăudat 
virtutea la fel ca Hesiod, să primim cuvintele lui, pentru că ne duc 
la același scop. 

Am auzit pe un bun interpret al scrierilor poeţilor: spunând că 
întreaga operă a lui Homer* este o laudă a virtuții și că toată poezia 
lui, în afară de ceea ce este secundar, duce la virtute, chiar, de pildă, 
acolo unde Homer îl înfățișează pe Ulise, generalul chefalenilor”, 
scăpat complet gol din naufragiu. Acela, prin simpla sa prezenţă, 
a inspirat respect prinţesei; și poetul n-a socotit că este rușinos 
să-l arate gol, pentru că îl împodobise cu virtute în loc de îmbrăcă- 
minte. Apoi și ceilalți feaci:* l-au socotit atât de vrednic, încât toţi, 
părăsind desfătarea în care trăiau, se uitau la el, îi râvneau soarta 
și niciunul dintre ei nu dorea altceva mai mult decât să ajungă un 
Ulise și, mai ales, un Ulise scăpat din naufragiu”. Interpretul gân- 
dirii poetului spunea că Homer, în aceste versuri, a spus, aproape 


3 HESIOD, Munci și zile, 286-290. 

+ S-a spus că acest „bun interpret al scrierilor poeţilor” ar fi profesorul de retorică al 
Sfântului Vasile, sofistul Libanios. 

3 Homer, poet epic grec, a trăit în secolul al IX-lea î.Hr; este autorul - contestat de unii - al 
Iliadei și Odiseei. Tradiţia îl prezintă bătrân, mergând din cetate în cetate și recitându-și 
versurile. 

= Ulise (la greci: Odiseus), soțul Penelopei, tatăl lui Telemah, unul dintre cei mai celebri 
eroi ai războiului Troiei; curajos, dar prudent, inteligent, dar viclean, sigur pe el, este cel 
care cu istețime, prin calul troian, a adus căderea Troiei. Peripeţiile călătoriei de întoar- 
cere în Itaca natală, care au durat zece ani, formează subiectul epopeii Odiseea. 

+ Locuitorii insulei Chefalenia (astăzi Kefalonia), una din insulele Mării lonice. 

3% Nausicaa. 

3 Locuitorii insulei Scheria, identificată de obicei cu insula Kerkyra (Corfu). Viaţa de 
huzur pe care ar fi dus-o feacii a devenit proverbială. 

37 Cf. HOMER, Odiseea, Cântul VI. 

strigând: „O oamenilor, trebuie să vă îngrijiţi de virtute, care înoată 
chiar cu cel naufragiat; iar când ajunge gol la țărm, îl arată mai 
vrednic decât fericiţii feaci!” Și, într-adevăr, așa este. 

Bunurile celelalte nu aparțin mai mult celor care le au decât 
celor care întâmplător le dobândesc pe urmă, pentru că se mută 
când ici, când colo, ca la jocul de zaruri. Singurul bun care nu se 
pierde este virtutea; rămâne atât celui în viaţă, cât și celui căruia 
i s-a sfârșit viaţa. De aceea mi se pare că despre bogaţi a spus și 
Solon: cuvintele acestea: 

„Dar noi nu vom schimba cu ei 

Virtutea pe bogăţie, pentru că virtutea este statornică, 

Pe când averile le au când unul, când altul dintre oameni”%. 

Asemănătoare cuvintelor lui Solon sunt și versurile lui 
Theognis*, care spun că Dumnezeu - oricine ar fi acela pe care 
fiecare îl numește Dumnezeu - înclină balanţa între oameni când 
într-o parte, când în alta, când să fie bogaţi, când să nu aibă nimic”. 

La fel cu acești poeți a filosofat despre virtute și viciu și sofistul 
din Keos*. Trebuie să-i dăm și lui ascultare, fiindcă nu-i bărbat de 
disprețuit. Cuvintele lui sunt cam acestea, pe cât mi-aduc aminte 
de ideile lui, că nu-i știu exact cuvintele, știu doar că a scris simplu, 
ca aici, nu în versuri: pe când Hercules era tânăr și avea aproape 


% Solon, legislator, om de stat, poet și filosof, unul dintre cei șapte înţelepţi ai Greciei 
(640-558 î.Hr.). Ajungând arhonte, a redeșteptat naționalismul atenienilor, i-a ușurat pe 
cetățenii săraci de impozite și a restabilit armonia în cetate dând o constituţie democrată. 
Ne-au rămas fragmente din poeziile sale. 

% SOLON, Elegii, fe. 4, 10; cf. PLUTARH, Viaţa lui Solon, Ul. 

% Theognis, poet grec născut la Megara (sec. al VI-lea î.Hr.). 

+ Cf THEOGNIS, Elegii, |, 157-158. Zeul avut în vedere de Theognis este Zeus. 

* Este vorba despre Prodicos, sofist grec din Keos (sec. al V-lea î.Hr.), contemporan cu 
Socrate. A predat elocinţa și i-a avut discipoli pe Euripide și Xenofon. Platon l-a introdus 
ca personaj în dialogul său Protagoras. Lecţiile ținute de el i-au adus reputaţie și avere. 

% Hercule (gr. Herakles, lat. Hercules), erou al mitologiei grecești, fiul lui Zeus. După 
multe fapte eroice s-a dus la Teba, unde s-a căsătorit cu Megara. Într-un acces de nebunie, 
și-a ucis soția și copiii. Pentru a ispăși această crimă, regele Euristeu l-a supus la două- 
sprezece încercări, „cele douăsprezece munci ale lui Hercule”. Îi sunt atribuite și multe 
alte fapte eroice. A avut însă diverse aventuri amoroase; a uitat chiar de eroismul său, 
ajungând sclavul Omphalei. În sfârșit, s-a căsătorit cu Deianira, pe care a părăsit-o pentru 
lole. Pentru a-și aduce soțul înapoi, Deianira i-a trimis cămașa muiată în sângele centau- 
rului Nesos - primită în dar de la acesta în clipa morţii —, cel ucis de Hercule pentru că se 
îndrăgostise de ea. Cămașa avea darul miraculos de a aduce înapoi pe soţul necredincios; 
dar, îndată ce Hercule a îmbrăcat cămașa, a fost cuprins de dureri atât de puternic încât, 
pentru a scăpa de ele, și-a luat viaţa, aruncându-se pe un rug aprins. 

aceeași vârstă ca și voi și se gândea pe care cale să apuce, pe aceea 
care prin osteneli duce la virtute sau pe cea ușoară, s-au apropiat de 
el două femei; erau virtutea și viciul; cu toate că tăceau, s-a văzut 
îndată, din înfățișarea lor, deosebirea dintre ele. Una era gătită cu 
tot felul de podoabe, ca să arate că trăiește în lux și că în jurul ei este 
un întreg roi de plăceri; i-a arătat, dar, lui Hercule multe și-i făgă- 
duia și altele ca acestea, încercând să și-l atragă. Cealaltă femeie, 
uscățivă și neîngrijită, cu privirea aspră, i-a spus alte cuvinte; nu 
i-a făgăduit ceva ușor sau plăcut, ci nenumărate sudori, osteneli și 
primejdii pe toată întinderea uscatului și a mării; iar ca răsplată a 
tuturor acestor osteneli i-a făgăduit, după expresia lui Prodicos, să 
devină zeu. Hercule, în cele din urmă, i-a urmat acesteia“. 

6. Aproapetoţi scriitorii renumiţi printr-o oarecare înțelepciune 
au lăudat mai mult sau mai puţin, după puteri, virtutea în scrierile 
lor. Acestora se cade să le dăm crezare și să căutăm să le punem în 
faptă vorbele. Căci cel care atestă cu fapta înțelepciunea care la alții 
se oprește la cuvinte, 

„Acela e în stare să trăiască; ceilalți sunt umbre care lunecă”5&. 

Consider că un [înțelept] de felul acesta e ca un pictor care redă 
frumuseţea vrednică de admirat a unui om în așa fel încât modelul 
seamănă perfect cu cel înfățișat de pictor în tablou. Căci a lăuda 
strălucitor virtutea în public, a ţine lungi discursuri despre ea, iar 
în intimitate a pune plăcerea înaintea cumpătării și bogăţia înain- 
tea dreptății, aș zice că înseamnă a te asemăna actorilor care joacă 
drame pe scenă, care interpretează regi și mari demnitari, nefiind 
nici împărați, nici mari demnitari, ba mai mult, din întâmplare, 
nefiind nici măcar liberi. De altfel, un muzicant nici n-ar îngădui 
să-i fie dezacordată lira și nici dirijorul să aibă un cor care să nu 
cânte cât mai armonios. Să fie în dezacord cu sine fiecare și să nu-și 
arate viaţa în acord cu vorbele? Și să zică oare ca Euripide”: 

„Limba a jurat, dar mintea la jurământ n-a luat parte”? 


+ Xenofon (430-355 î.Hr.) ne-a păstrat în Memoriile sale această frumoasă alegorie a lui 
Prodicos despre Hercule. Aceasta este, fără îndoială, și sursa Sfântului Vasile. 

%5 HOMER, Odiseea, X, 495. 

+ În lumea greco-romană, meseria de actor era una dintre cele mai rău famate. Adeseori 
actorii erau sclavi. (n.red.) 

” Euripide, poet tragic grec (480-406 î.Hr.). Cele mai cunoscute opere ale sale sunt: 
Alceste, Medeea, Andromaca, Electra, Hecuba, Ifigenia în Aulida, Ifigenia în Taurida, 
Bacantele. 


“5 EURIPIDE, Hippolit, 612. 

Și să caute să pară bun, fără să fie? Dar asta e culmea nedreptăţii 
(dacă trebuie să dăm crezare cuvintelor lui Platon): să pari drept 
fără să fii. 

7. Să acceptăm deci acele scrieri care ne sfătuiesc spre bine. 

Sănu ne lipsim însă nici de folosul pe care îl putem avea din fap- 
tele mari ale bărbaţilor din vechime, fie că au ajuns pe calea amintirii 
până la noi, fie că s-au păstrat în scrierile poeţilor sau scriitorilor. 

De pildă, un om din piaţă l-a insultat pe Pericle». Acesta nu 
l-a luat în seamă și asta a ținut toată ziua: unul ocăra fără cruţare, 
iar celălalt nu se sinchisea deloc. Apoi, când s-a făcut seară și s-a 
întunecat, iar acela nu voia să plece, Pericle a pus să fie însoțit 
cu felinarul până acasă, ca nu cumva să piardă acest „antrena- 
ment” în filosofie*. Și, iarăși, un altul s-a mâniat pe Euclide din 
Megaras; l-a amenințat cu moartea și s-a jurat în acest scop. 
Euclide s-a jurat și el, dar că o să îl împace și că o să-l facă să nu 
mai fie mânios5t. Merită să amintești niște pilde ca acestea unui 
om stăpânit de mânie! Căci nu trebuie să dăm crezare tragediei 
când spune: 

„Mânia înarmează mâna împotriva dușmanilor"55 

şi, mai cu seamă, să nu dăm deloc prilej mâniei să se nască. lar 
dacă asta e greu, atunci să-i punem frâu cu ajutorul raţiunii, ca să 
nu meargă mai departe. 


+ Platon, filosof grec (428-348 î.Hr.), elevul lui Socrate și dascălul lui Aristotel. Autor a 
numeroase lucrări filosofice scrise în formă de dialog: Criton, Phaidon, Gorgias, Banchetul, 
Republica, Legile și altele, în care Socrate este personajul principal. Filosofia sa este idea- 
listă și are ca metodă dialectica. Prin dialectică, adică prin eliminarea deosebirilor dintre 
existenţe şi prin descoperirea asemănărilor, se ajunge la idei, tipuri pure ale fiecărui grup 
de existenţe. Aceste idei au o ierarhie; în fruntea lor stă ideea supremă, ideea de bine, 
identificată cu Dumnezeu. Ideea de bine, principiul întregii existenţe, este pentru lumea 
ideilor ceea ce este soarele pentru lumea fenomenelor. 

s Cf PLATON, Republica, 361 A și 335 A. 

s Pericle (495-429 î.Hr.), general, orator şi om de stat atenian, a încurajat artele și lite- 
rele, a împodobit Atena cu numeroase monumente strălucitoare, între care Partenonul. 
Secolul său, cel mai strălucit din istoria Greciei, a fost numit „secolul lui Pericle”. 

5 Cf. PLUTARH, Viaţa lui Pericle, ș. 

5 Euclide, filosof grec (450-380 î.Hr.), discipol al lui Socrate. După moartea lui Socrate s-a 
retras în Megara, unde și-a pus la dispoziţie casa lui Platon și altor discipoli ai lui Socrate, 
care părăsiseră Atena de teama unei persecuții. Euclide este întemeietorul școlii filosofice 
din Megara. 

5 Faptul acesta este povestit de Plutarh în lucrarea De fraterno amore, 18. 

% Sfântul Vasile cel Mare parafrazează versul 84 din tragedia Rhesus, atribuită lui Euripide. 

Dar să întoarcem iarăși cuvântul la pilde de fapte virtuoase. 
Cineva, năpustindu-se asupra lui Socrate al lui Sofronisc5, îl lovea 
peste obraz fără milă. Socrate nu s-a împotrivit, ci l-a lăsat pe cel beat 
de furie să-și descarce mânia. Faţa i se umflase de nu i se mai vedea 
din pricina rănilor. Când acela a încetat cu loviturile, se zice că Socrate 
n-a făcut altceva decât să scrie pe fruntea sa, ca sculptorul pe o statuie, 
numele făptașului: „Cutare a făcut-o”. Aceasta i-a fost răzbunarea”. 

Pentru că aceste fapte se potrivesc cu învățăturile noastre, 
vă spun că trebuie imitaţi niște oameni ca ei. Fapta lui Socrate se 
înrudește cu porunca: „Celui care te lovește peste obraz trebuie să-i 
întorci și pe celălalt's5. Așa trebuie să ne răzbunăm. Fapta lui Pericle 
sau a lui Euclide se aseamănă cu porunca ce ne învață să-i răbdăm pe 
cei care ne prigonesc și să suferim cu blândeţe mânia lor și cu porunca 
aceea care ne cere să dorim dușmanilor noștri binele, și nu să-i bles- 
temăms*. Cel care s-a instruit mai dinainte cu aceste fapte nu va mai 
spune că poruncile evanghelice sunt cu neputinţă de îndeplinit. 

Nu voi trece cu vederea fapta lui AlexandruS, care, luându-le 
roabe pe fiicele lui Darius“, vestite pentru frumuseţea lor, nici n-a 
vrut să le vadă măcar, socotind că este lucru rușinos ca acela care 
i-a biruit pe bărbați să fie supus de femei“. Căci ea trimite la același 
lucru ca vorbele: cel care privește cu poftă la o femeie, chiar dacă 


5 Socrate, fiul sculptorului Sofronisc, filosof grec (490-399 î.Hr.), n-a lăsat nicio scriere, 
ci și-a expus învăţătura sa prin viu grai, cunoscută din Dialogurile lui Platon, din piesa 
Norii a lui Aristofan și din lucrările despre Socrate ale lui Xenofon (Memorii, Banchetul, 
Apologia lui Socrate). Spre deosebire de filosofii anteriori, Socrate privește omul ca obiect 
propriu al filosofiei. Deviza lui a fost: „Cunoaște-te pe tine însuţi”. Acuzat de împotrivire 
faţă de religia statului și de corupere a tineretului, Socrate a fost condamnat la moarte. 
Prietenii i-au propus să evadeze, dar a refuzat, spunând că nu vrea să fie văzut de străini 
proscris, umilit și condamnat ca dușman al autorităţii și călcător al legii. 

57 Cf. PLUTARH, De liberis educandis, 14. 

* Matei 5, 39. 

5 Cf. Matei 5, 44. 

s Alexandu cel Mare, fiul lui Filip, regele Macedoniei, discipolul lui Aristotel, s-a născut 
în 356 î.Hr., în Macedonia, și a murit în Babilon, în 323 î.Hr.,, în vârstă de 33 de ani, după ce 
supusese toate cetăţile grecești, cucerise Egiptul şi Fenicia, îl învinsese pe Darius al III-lea 
și ajunsese cu oștirea sa până în nordul Indiei. Dar, fiindu-i istovită armata, s-a reîntors în 
Babilon și a căutat să-și organizeze cuceririle. Imperiul creat de el însă nu i-a supravieţuit, 
căci îndată după moartea sa a fost împărțit între generalii săi. Cuceririle lui Alexandru au 
pus început perioadei elenistice. 

* Darius al III-lea, regele perșilor (335-330 î.Hr.), a fost învins de Alexandru cel Mare în 333 
î.Hr.; în 330 î.Hr. a fost ucis de generalii săi. 

& Cf. ARRIAN, Anabasis, II, 19, 7 ș.u.; PLUTARH, De Alexandri fortuna, 6, 338; PLUTARH, 
Vita Alexandri, 21 ș.u. 

n-a săvârșit cu fapta adulterul, nu-i lipsit de păcat, pentru căa pri 
mit pofta în sufletul său“. 

Cu greu se va crede că întâmplător se aseamănă cu învățăturile 
noastre fapta lui Clinias%, unul dintre ucenicii lui Pitagora“, și ca 
nu le-a imitat cu intenție. Dar ce a făcut Clinias? Putea să scape, 
prin jurământ, de o amendă de trei talanți, însă a plătit mai degrabă 
amenda decât să jure, cu toate că se jura pe drept. Consider că a 
auzit“ de porunca aceea care ne oprește de la jurământ”. 

8. Dar să ne întoarcem iarăși la cele ce spuneam la început. Nu 
trebuie să acceptăm fără discernământ toate învățăturile scriito- 
rilor, ci numai pe acelea care sunt folositoare. Căci e rușinos să ne 
ferim de mâncărurile vătămătoare, dar să nu spunem niciun cuvânt 
despre învăţăturile care ne hrănesc sufletul, ci, ca un șuvoi, să târâm 
și să primim în noi tot ce ne iese în cale. Căpitanul unei corăbii are 
o pricină de nu lasă corabia în voia vânturilor, ci o îndreaptă spre 
port; arcașul, la fel, aruncă săgeata într-o ţintă; tot așa și fierarul 
și dulgherul urmăresc un scop în meseria lor. Putem noi oare să 
rămânem în urma acestor meșteșugari când este vorba să urmărim 
scopul nostru? Nu se poate ca meșteșugarii să aibă un scop al mun- 
cii lor, iar viața omenească să nu aibă niciun scop în vederea căruia 
trebuie să facem și să spunem totul, dacă nu vrem să ne asemănăm 
cu ființele lipsite de rațiune. Dacă am face altfel, am fi ca niște coră- 
bii fără lest, mintea nu ne-ar sta la cârma sufletului nostru și am fi 
purtați în viață la întâmplare, în sus și în jos. 


6 Cf. Matei 5, 28. 

“ Clinias, filosof pitagorician (sec. VI-V î.Hr.), prieten cu Platon. 

% Pitagora, filosof și matematician grec (sec. al VI-ea î.Hr.), fondatorul pitagoreismului, 
partizan al metempsihozei și al unei vieți înalte, austere. Scrierile sale nu s-au păstrat. 

% Un mijloc predilect al acestei strategii apologetice a fost încercarea de a demonstra 
concordanțele dintre Legea și religia iudaică și învățăturile filosofiei grecești. În acest 
scop, s-a preluat sistemul exegezei alegorice elaborat de filosofii stoici. Apare așa-numitul 
„argument al vechimii”: scrierile sfinte ale evreilor sunt mult anterioare acelora ale 
poeților și înțelepţilor eleni. Aceștia din urmă le-au cunoscut și au învățat din ele. Astfel, 
losephus Flavius, în scrierea sa Împotriva lui Apion, demonstra că filosofii greci erau tri- 
butari lui Moise, Toate aceste raționamente au fost preluate de apologeţii creștinismului 
primar. Potrivit Sfântului Iustin Martirul și Filosoful, cosmogonia lui Platon se inspiră 
din Geneză. Sirianul Taţian (sfârșitul secolului al II-lea) calculează în Cuvântarea către 
greci sincronisme care slujesc, totodată, unor scopuri apologetice. Aspecte asemănătoare 
ne oferă Pseudo-lustin în scrierea Cohortatio ad gentiles, cât și Teofil din Antiohia. De la 
apologeții creștinismului, aceste speculații trec în teologia alexandrină și ajung apoi în 
opera marilor Părinţi ai Bisericii. (n.red.) 

7 Cf. Matei 5, 33-37; leşirea 20, 7; Deuteronomul 5, n. 

Trebuie să facem ca și cei care se iau la întrecere în luptele 
gimnastice sau, dacă vreţi, în concursurile muzicale. Aceștia își 
fac pregătirile tocmai pentru acele întreceri în care caută să fie 
încununaţi și nimeni din cei care se antrenează în lupta corp la 
corp sau în lupta cu pumnii nu face și exerciții de cântat la chi- 
tară sau din flaut. Nu așa făcea Polidamas€, ci, înainte de luptele 
olimpice, oprea trăsurile din mers și, prin acest exercițiu, își întărea 
puterea“. La fel Milon” nu putea fi mișcat de pe un scut uns, ci, cu 
toate că era împins, rezista tot atât de bine ca și statuile legate cu 
plumb”. Și, ca să spun pe scurt, pentru acești atleți exerciţiile erau 
pregătiri în vederea întrecerilor atletice. Dacă ar fi părăsit nisipul 
arenei și locurile de exercițiu și s-ar fi ocupat cu ritmurile frigieni- 
lor Marsias? sau Olimp5, ar mai fi primit ei oare coroane și glorie? 
Sau ar mai fi putut scăpa să nu se facă de râs cu trupul lor? 

Dar nici Timotei” n-a părăsit cântarea spre a-și petrece timpul 
în palestre, căci altfel n-ar fi ajuns să-i întreacă pe toţi în muzică. 
Era atât de meșter în arta sa, încât putea, ori de câte ori voia, prin- 
tr-o cântare puternică și aspră, să deștepte mânia și iarăși, printr-o 
cântare plăcută, s-o înfrâneze și s-o potolească. Se spune că odată, 
pe când cânta înaintea lui Alexandru un cântec frigian, acesta, 
datorită muzicii, s-a ridicat de la masă și s-a dus la arme; dar s-a 
întors iarăși la meseni când acela a potolit cântarea”. Atâta putere 
îți dă exercițiul, și în muzică și în luptele atletice, ca să-ţi atingi 
scopul! 

Pentru că am amintit de coroane și de atleți, trebuie să vă spun 
că atleții se supun la mii și mii de eforturi ca să-și mărească prin 


%8 Polidamas, atlet din Tesalia (sec. al V-lea î.Hr.), cu o forţă de uriaș. Se pun pe seama lui 
multe isprăvi prin care și-a arătat puterea, între care și aceasta, povestită de Sfântul Vasile 
cel Mare. A pierit zdrobit de o stâncă pe care a voit să o oprească din cădere. 

% Cf PAUSANIAS, Descrierea Eladei, VI, 5; PLATON, Republica, 338 C. 

* Milon, atlet grec născut la Crotona (sec. al VI-lea î.Hr.), învingător de mai mult de trei- 
zeci de ori în întrecerile atletice. La bătrâneţe, vrând să despice cu mâinile un trunchi de 
copac, ce era întredeschis, cele două părţi ale copacului și-au revenit și i-au prins mâinile, 
nemaiputând fi scoase. A rămas prins acolo și a murit mâncat de lupi. 

2 Cf. PAUSANIAS, Descrierea Eladei, VI, 14. 

? Marsias, muzicant legendar. La un concurs muzical l-a provocat la întrecere pe Apollo. 
După mai multe zile de luptă, a biruit Apollo, care îndată l-a agăţat pe Masrsias de un pin 
şi l-a jupuit de viu. 

2 Olimp, ucenic al lui Marsias, cântăreţ din flaut. 

+ Timotei, cântăreţ teban din flaut, originar din Frigia. 

7% Cf. DION CHRYSOSTOMOS, De Regno, |, 1; PLUTARH, De Alexandri fortuna, II, 2, 335 A. 

tot felul de mijloace puterea lor trupească: transpiră tare din pri 
cina greutăților exerciţiilor gimnastice, capătă multe răni din par 
tea antrenorului, țin dietă, nu cea mai plăcută, ci aceea impusă de 
gimnaști, și încă alte multe osteneli; și, ca să nu lungesc vorba, tră. 
iesc în așa fel încât viața dusă de ei înainte de întreceri este o pregă. 
tire a întrecerilor. După toate aceste pregătiri, se dezbracă pentru 
a intra în stadion; aici suferă totul și-și pun viața în primejdie ca să 
primească o coroană de măslin sau de ţelină sau de altă plantă de 
acest fel și ca să fie strigați de crainic învingători. 

Dar noi, care avem înaintea noastră cununile vieţii, atât de 
minunate prin număr și prin măreție, încât nu pot fi descrise 
prin cuvânt, le vom putea lua oare cu o singură mână, dormind pe 
ambele urechi? și trăind în multă nepăsare? Dacă ar fi așa, atunci 
lenevia ar avea mare trecere în viață, iar Sardanapal” ar fi fost cel 
mai fericit dintre oameni sau, dacă vrei, chiar Marghites?, despre 
care Homer a spus - dacă acestea sunt cuvintele lui Homer - că nici 
nu ara, nici nu săpa și nici nu făcea ceva folositor în viaţă. Dar nu-i 
oare mai adevărat cuvântul lui Pittacos”, care a spus că e greu să fii 
virtuos? Într-adevăr, abia după ce am trecut prin multe greutăți 
ajungem să dobândim acele bunătăți despre care vă spuneam mai 
înainte că niciunul dintre bunurile pământești nu le poate ilustra. 
Nu trebuie, așadar, să ne lenevim, nici să schimbăm speranţele cele 
mari pe comoditatea de o clipă, dacă nu voim să fim făcuți de ocară 
și să fim pedepsiţi nu de oamenii de aici — deși nici asta nu e de 
mică importanță pentru cine are minte -, ci la locurile de jude- 
cată fie de sub pământ, fie din orice parte a lumii vor fi. Cel care 
păcătuiește fără voie faţă de datoria lui poate că va primi iertare de 
la Dumnezeu; dar cel care cu voie alege răul nu va avea nicio scuză 
ca să nu îndure însutit pedeapsa. 

9. „Ce vom face deci?', m-ar putea întreba cineva. Ce altceva 
decât să ne îngrijim de suflet, eliberându-ne de toate celelalte griji. 


7% Expresie proverbială. 

77 Sardanapal, rege legendar al Asiriei, cu o viață destrăbălată și desfrânată. Spre a nu 
cădea în mâinile răsculaților din Babilon, a pierit ars de foc împreună cu averile, eunucii 
și femeile sale pe un rug pe care singur l-a aprins. 

%% Marghites, eroul unui poem satiric atribuit lui Homer. 

» Pittacos, unul dintre cei șapte înţelepţi ai Greciei (sec. al VI-lea î.Hr.), născut în Mitilene. 
Și-a condus timp de zece ani țara (589-579 î.Hr.), dându-i legi; a abdicat de bunăvoie. Cf. 
DIOGENES LAERTIOS, Despre viețile și doctrinele filosofilor, |, 4, 4. 

8 Sentenţă celebră, dezvoltată de Platon în dialogul Protagoras, 340 C. 

Așadar, nu trebuie să slujim trupului, decât în cele cu totul nece- 
sare; sufletului însă să-i dăm ce-i mai bun, spre a-l elibera, cu aju- 
torul filosofiei, de legătura cu patimile trupului, ca dintr-o închi- 
soare, și ca să facem în același timp și trupul stăpân peste patimi. 
Stomacului să-i slujim numai în cele de trebuință, să nu-i dăm 
mâncărurile cele mai plăcute, cum fac cei care se gândesc numai 
la bucătari și măcelari, care răscolesc pământul și marea de parcă 
ar plăti bir unui stăpân neîndurător. Vrednici de milă sunt unii ca 
aceștia din pricina îndeletnicirii lor; nu suferă mai puțin decât cei 
chinuiţi în iad, care scarmănă lâna ca să întrețină focul sau cară apă 
cu ciurul și o varsă într-un vas găurit, încât muncile lor nu mai au 
sfârșit. 

A te îngriji de aranjatul părului și de haine mai mult decât e 
necesar este, după cuvântul lui Diogenes“, fie o faptă de om necu- 
getat, fie o faptă de om ticălos€&. A căuta să fii elegant și a fi numit 
așa de alții consider că e tot atât de rușinos ca și a trăi în desfrâu sau 
a strica altora casele. E oare vreo deosebire, pentru un om cu min- 
tea sănătoasă, dacă îmbracă o haină scumpă sau ieftină, câtă vreme 
și una și alta îl apără iarna de frig și vara de căldură? 

Tot așa și în toate celelalte nu trebuie să ne îngrijim mai mult 
decât e necesar și nici să purtăm grijă de trup mai mult decât e 
bine pentru suflet. Pentru un bărbat care poartă cu adevărat acest 
nume, este tot atât de rușinos a fi elegant și iubitor de trup, ca și a 
fi înclinat în chip josnic spre orice altă patimă. A-ţi da toată silința 
ca trupul să fie mult prea îngrijit înseamnă a nu te cunoaște pe 
tine însuţi și a nu înțelege porunca înțeleptului&, care spune că nu 
ceea ce se vede este omul, ci e nevoie de o înțelepciune superioară 
pentru ca fiecare din noi, oricine ar fi, să ajungă cu ajutorul ei să se 
cunoască pe sine însuși. 

Acest lucru e însă pentru cei necurăţiți la minte mai cu 
neputinţă decât bolnavului de ochi să privească soarele; iar curățirea 
sufletului, ca să zic pe scurt și potrivit puterii voastre de înțelegere, 


* Diogenes Cinicul, filosof grec (413-327 î.Hr.). După el, virtutea este suveranul bine; 
știința, onorurile, bogăţia sunt bunuri false, care trebuie disprețuite. Consecvent ideilor 
sale, locuia într-un butoi. Contemporanii își băteau joc de el, dar se și temeau de el din 
pricina spiritului lui caustic. Posteritatea i-a ridicat o coloană, iar locuitorii orașului său 
natal, Sinope, o statuie. Epictet îl socotea model de înţelepciune și omul cel mai apropiat 
de desăvârșire. 

8% Cf DIOGENES LAERTIOS, Despre viețile și doctrinele filosofilor, VI, 54. 

& Cf PLATON, Alcibiade, 1, 120 E ș.u. 

se face prin disprețuirea plăcerilor simţurilor: ochii să nu se des- 
fete cu spectacolele prostești ale scamatorilor sau cu privirea tru- 
purilor, prin care intră în suflet ghimpele plăcerii, iar urechile să 
nu reverse în suflet o melodie stricată. Căci patimile grosolăniei 
și mojiciei sunt odraslele firești ce se nasc din acest fel de muzică. 
Noi însă trebuie să urmărim altă muzică, aceea mai bună și care ne 
duce spre mai bine, de care și David, poetul sfintelor cântări, s-a 
folosit ca să-l scoată pe rege, după cum se spune, din nebunie. Se 
zice că și Pitagora, întâlnind niște cheflii care fuseseră la un ospăț, 
i-a poruncit cântărețului din flaut, care mergea în fruntea lor, să 
schimbe gama și să intoneze ceva în modul dorian. Aceia, datorită 
cântecului, și-au revenit așa de bine încât au aruncat coroanele 
și s-au dus acasă rușinaţi. Alţii, la auzul cântecului din flaut, își 
ies din minţi ca și coribantele& și bacantele”. Atât de mult pot să 
schimbe sufletul o melodie sănătoasă sau una desfrânată! De aceea 
trebuie să luaţi parte la această muzică la modă acum tot atât de 
puţin ca la orice altă faptă vădit rușinoasă. 

lar la parfumarea aerului cu felurite arome ce produc plăcere 
prin mirosit, ca și ungerea trupului cu uleiuri, mi-e și rușine să vă 
sfătuiesc să renunțaţi. Dar ce aș putea să zic despre [porunca] de a 
nu urmări plăcerile pipăitului și gustului, decât că aceste plăceri îi 
silesc pe cei care se îndeletnicesc cu căutarea lor să trăiască întoc- 
mai ca animalele, robiți pântecelui și celor de sub pântece? 

Într-un cuvânt, cel care nu vrea să se îngroape în plăcerile lui 
ca într-o mocirlă trebuie să dispreţuiască întregul trup, sau să se 
îngrijească de el, zice Platon, atât cât este necesar pentru slujirea 
înțelepciunii. Cuvintele lui Platon se aseamănă cu cele spuse de 
Pavel, care ne îndeamnă să nu ne îngrijim de trup, ca să nu-i dăm prilej 
să aibă poftă“. E oare vreo deosebire între cei care se îngrijesc de trup, 
ca să-i fie cât mai bine, dar dispreţuiesc, ca ceva fără valoare, sufletul 
care se folosește de trup, și cei care se îngrijesc de uneltele meseriei 
lor, dar neglijează meseria care se folosește de aceste unelte? Se cuvine 


8 Cf. 1 Regi 16, 23. 

% În grecește: &vappoveiv - „a redeveni raționa!”. 

% Preotese ale zeiței Cybele, celebre prin orgiile lor, pline de furii, străbăteau orașele dan- 
sând și cântând. 

& Preotese ale zeului Bacchus, care celebrau misterele zeului în dansuri și orgii. 

s Cf. PLATON, Republica, VI, 498 B. 

8 Cf. Romani 13, 14. 

să facem cu totul dimpotrivă: să stăpânim și să înfrânăm trupul, cum 
înfrânăm pornirile unui animal, iar tulburările pricinuite în suflet de 
trup să le domolim, atingându-le cu rațiunea ca și cu un bici. Să nu 
disprețuim rațiunea dând frâu liber plăcerii, ca rațiunea să fie târâtă 
cum este târât un vizitiu de niște cai aprigi și greu de stăpânit. Să ne 
amintim și de cuvintele lui Pitagora. Acesta, văzând că un ucenic al lui 
a pus multă carne pe el în urma exerciţiilor gimnastice și a mâncării, 
a spus așa: „N-ai să încetezi a-ți face mai grea închisoarea?” De aceea 
și Platon, după cum se spune, prevăzând paguba adusă [sufletului] de 
trup, a așezat intenţionat Academia” într-un loc nesănătos al Aticii, 
ca să mai taie din confortul prea mare al trupului, așa cum se taie la 
viţa de vie mlădiţele de prisos. Am auzit apoi și pe doctori spunând că 
starea prea bună a trupului este primejdioasă”. 

Deci, când grija prea mare de trup este nefavorabilă chiar pentru 
trup și o piedică pentru suflet, e o curată nebunie să fii aservit trupului 
și să-i slujești. Însă firește că, dacă ne-am deprinde să dispreţuim tru- 
pul, n-am mai admira ceva din cele lumești. La ce ne-ar folosi bogăţia 
dacă n-am mai pune niciun preț pe plăcerile trupului? Nu văd la ce, 
decât dacă ne-ar face plăcere să păzim bogăţiile îngropate ca balaurii 
din poveste. Dar cine-i învăţat să fie liber de niște griji ca acestea cu 
greu ar alege cândva să spună sau să facă ceva rușinos sau josnic. Va 
disprețui ceea ce depășește trebuința, chiar de-ar fi nisipul aurifer din 
Lidia? sau lucrul furnicilor purtătoare de aur%, cu atât mai mult cu cât 
va avea mai puţină trebuință de avere. lar trebuinţa este hotărâtă de 
necesităţile firii, și nu de plăceri. Cei care depășesc hotarul necesităţii 
se aseamănă cu cei care alunecă în jos, care nu se pot opri din căderea 
lor pentru că n-au de ce se prinde; ci, cu cât adună în jurul lor mai 
multe bogății, cu atât au nevoie de mai mult pentru împlinirea poftei, 
potrivit cuvintelor lui Solon, fiul lui Exechestides, care a zis: 

„Oamenii nu au o margine în pofta lor după averi”*. 

Trebuie să cităm și cuvintele dascălului 'Theognis, care a spus: 


% Şcoală filosofică întemeiată de Platon în grădinile din nord-vestul Atenei, pe terenul 
consacrat eroului Academos, de unde numele de „Academie”. 

9 Cf. HIPPOCRATE, Aforisme, |, 3. 

* Aurul din nisipul râurilor din Lidia, în vechime țară din Asia Mică, la Marea Egee. 

% Cf. HERODOT, Istorii, Il], 102; STRABON, Geografia, Il, 70; XIV, 706. Aceste furnici trăiau 
în India; erau mai mici decât câinii, dar mai mari decât vulpile și foarte periculoase; pen- 
tru a-și face culcușurile în pământ, găureau pământul și scoteau aurul, pe care indienii 
nu-l puteau lua decât cu mari primejdii. 

% SOLON, Fragmente, V, 7; LHEOGNIS, Gnome, 227. 

„Nu-mi place și nici nu doresc să fiu bogat. Ci 

să trăiesc cu puține, slobod de orice necaz”. 

Admir și disprețul lui Diogenes față de toate cele omenești. 
Diogenes a spus că este mai bogat chiar decât marele împărat al 
perșilor, pentru că are nevoie pentru trai de mai puţine lucruri ca 
acela”. Noi însă nu ne-am mulțumi nici chiar de-am avea talanţii lui 
Pitios” din Misia%, de-am avea atâtea și atâtea hectare de pământ, 
iar cirezi de vite mai multe decât pot fi numărate. Consider că se 
cuvine să nu dorim bogăţia când ne lipsește, iar când o avem, să nu ne 
gândim mai mult la a o stăpâni decât a ști cum s-o folosim. Frumos e 
și cuvântul lui Socrate! Acesta, când a văzut că un om bogat se lăuda 
cu bogăţia lui, i-a spus că n-are să-l laude mai înainte de a vedea dacă 
ştie să întrebuințeze bine bogăţia”. Phidias:* și Policlet:*, dacă s-ar 
fi lăudat cu aurul și cu fildeșul, din care unul a făcut pe Zeus pentru 
eleni, iar celălalt pe lunona'* pentru argieni, s-ar fi făcut de râs, căci 
s-ar fi împodobit cu o bogăţie străină, părăsind arta prin care chiar 
aurul ajunge mai plăcut și mai de preț. Ne închipuim oare că facem 
un lucru vrednic de mai puțină rușine când socotim că virtutea ome- 
nească nu este de ajuns prin ea însăși pentru a ne împodobi? 

Dar, dacă vom disprețui bogăţia și vom nesocoti plăcerile 
simțurilor, vom urmări în schimb lingușeala și slugărnicia? Și vom 
imita viclenia și fățărnicia vulpii lui Arhiloh'*? Nu, fiindcă nimic 
nu trebuie să evite mai mult omul înțelept decât a trăi pentru glo- 
rie, a lua în seamă părerile mulțimii și a nu-și face din dreapta 
rațiune conducătorul vieţii sale, până acolo încât, chiar de-ar tre- 
bui să se împotrivească tuturor oamenilor, chiar de-ar fi să rămână 


3 


fără glorie și să-și pună viaţa în primejdie pentru bine, să rămână 


% THEBOGNIS, Elegii, u55-u56. 

% Cf. PLUTARH, An vitiositas ad infelicitatem sufficiat, 499 A. 

” Herodot, în Istorii, VII, 27, spune despre Pitios că a hrănit imensa armată a lui Xerxes și 
s-a oferit să plătească solda și să-i asigure subzistenţa trupelor pentru cinci luni. 

% În vechime, ţară în Asia Mică la Marea Egee, la nord de Lidia. 

% Cf. PLATON, Euthydem, 280. 

% Phidias, cel mai mare sculptor al grecilor (sec. al V-lea î.Hr.). A sculptat numeroase 
statui celebre, astăzi pierdute, între care grandioasa statuie a lui Zeus Olimpianul, execu- 
tată în aur și fildeș, precum și statuia Atenei de pe Acropole. A îndrumat și executat, din 
însărcinarea lui Pericle, zidirea și decorarea Partenonului. 

» Policlet, sculptor grec (sec. al V-lea î.Hr.), născut în Argos. 

"2 Iunona (la greci, Hera, zeița căsătoriei, fiica lui Cronos și a Rheei, sora și soţia lui Zeus). 
* Arhiloh, poet liric grec (sec. al VII-lea î.Hr.). De la acest poet, unul dintre cei mai mari 
ai Greciei, inventatorul versurilor iambice, nu ne-au rămas decât fragmente. 

netulburat în alegerea celor cunoscute de el ca bune. Cu ce s-ar 
deosebi oare cel care nu are o purtare ca aceasta de acel sofist egip- 
teani'* care, ori de câte ori voia, se prefăcea în plantă, în animal, în 
foc, în apă și în orice altceva? Unul ca acesta va lăuda acum drepta- 
tea înaintea celor care o preţuiesc, iar mai târziu va vorbi împotriva 
ei, când simte că nedreptatea este aprobată, așa cum fac de obicei 
lingușitorii. Și, după cum miriapodul ia culoarea pământului pe 
care stă, tot așa și un om ca acesta își schimbă gândirea după păre- 
rile celor cu care stă de vorbă. 

10. Desigur însă că toate acestea le vom învăța mai bine din scri- 
erile noastre. Cele spuse acum sunt numai o schiță a virtuţii, scoasă 
din lucrările scriitorilor profani. Cei care strâng cu grijă folosul din 
fiecare lucru adaugă, ca fluviile cele mari, din toate părțile multe la 
cele ce au. Cuvintele spuse de poet: „Adună puțin câte puţin” nu 
se referă atât la strângerea banului, cât la înmulțirea cunoștințelor. 
Când fiul lui Biasi* a plecat în Egipt și l-a întrebat pe tatăl său ce 
să lucreze spre a-i face cât mai multă plăcere, Bias i-a spus: „Adună 
merinde pentru bătrânețe!" Bias a numit virtutea „merinde, dar 
i-a pus hotare mici, căci a mărginit folosul virtuţii numai la viața 
aceasta pământească. 

Dar, chiar dacă mi-ai vorbi de bătrâneţea lui Tithon's, sau a lui 
Arganthonios', sau a lui Matusalem al nostru, cel cu viața foarte 
lungă, despre care se spune că a trăit nouă sute șaptezeci de ani”, 
chiar dacă ai măsura tot timpul de când sunt oameni pe pământ, aș 
râde ca de niște păreri de copil gândindu-mă la veșnicie", cât e de 
lungă și fără de bătrâneţe, al cărei sfârșit nu ni-l putem închipui, 
după cum, nu mai puţin, nu poți pune sfârșit sufletului nemuritor. 


** Proteu, despre care vorbește Homer în Odiseea, IV, 455 ș.u., și de care amintește Platon 
în dialogul Euthydem, 288 B. 

5 HESIOD, Munci și zile, 359. 

* Bias, unul dintre cei șapte înţelepţi ai Greciei (sec. al VI-lea î.Hr.). 

197 Cf. DIOGENES LAERTIOS, Vieţile și doctrinele filosofilor, |, 88. 

"5 Tithon, prinţ troian de o mare frumuseţe. Zeița Eos (Aurora), îndrăgostită de el, l-a luat 
de soţ și i-a cerut lui Zeus să-l facă nemuritor, dar a uitat să-i ceară și tinerețe veșnică, așa 
că au venit peste el toate relele îmbătrânirii. Cum nu putea muri, la rugămintea lui a fost 
transformat în greier. 

'*9 Arganthonios, regele tartesienilor, un popor din Spania, care, după Herodot (Istorii, |, 
163), a trăit 120 de ani. 

o Cf. Facerea 5, 27. Matusalem a trăit 969 de ani. 

 Aiwv, în original. 

Pentru aceasta v-aș îndemna să strângeți merinde, clintind, 
după cum spune proverbul, orice piatră de unde aţi putea avea folos. 
Să nu dăm înapoi din pricină că e greu și se cere osteneală, ci să ne 
aducem aminte de înțeleptul» care ne-a sfătuit că trebuie să alegem 
cea mai bună viaţă, cu nădejdea că obișnuinţa o va face plăcută, și 
să săvârşim fapte de virtute. E rușinos să pierdem prezentul, iar mai 
târziu să rechemăm trecutul, când căinţa nu ne mai folosește. 

V-am spus acum acele lucruri pe care le-am socotit a fi cele mai 
bune; pe celelalte vi le voi spune de-a lungul întregii vieţi. Voi însă, 
din cele trei feluri de boli ce există, să nu păreţi a suferi de o boală 
trupească ce nu se poate vindeca și nici să aveţi o boală sufletească 
asemănătoare bolilor trupești ce sunt fără vindecare. Cei care au o 
boală ușoară merg, singuri la doctor; cei cuprinși de boli mai grave 
îi cheamă pe doctori la ei; însă cei atinși de excesul acela cu totul 
incurabil de bilă neagră'> nu-i primesc nici pe cei care vin la ei. Să 
dea Dumnezeu ca voi să nu fiți cuprinși niciodată de această boală, 
ca să nu fugiți de oamenii cu gânduri bune! 


"2 Este vorba despre Pitagora. 

"3 MeAoyxoiia, în original, adică excesul de „bilă neagră”, conform doctrinei antice 
despre cele patru fluide sau umori ale trupului. Denumirea generică de „melancolie” 
îngloba, de fapt, pe lângă sensul obișnuit, o paletă largă de afecţiuni fizice și spi- 
rituale (care nu au legătură cu înțelesul modern al cuvântului). Potrivit lui Galen, 
una dintre cele trei forme patologice ale melancoliei era cea care afecta creierul şi 
capacităţile spirituale ale omului (GALEN, Despre localizarea afecțiunilor, 3, 1o; cele- 
lalte două erau localizate în stomac și sânge). Descriind această boală sufletească, 
un Aretaeus din Capadocia de pildă, medic contemporan cu Galen, afirma despre 
starea mentală a melancolicilor: „Se plâng de viaţă și doresc să moară; la mulţi mintea 
alunecă în indiferenţă și prostie, încât devin ignoranţi în toate sau uită de ei înșiși, 
ajungând să ducă o viață animalică” (ARETAEUS, Despre cauzele și semnele bolilor 
acute, |, 5: Despre melancolie). Pentru mai multe detalii, vezi in Jennifer RADDEN ed., 
The Nature of Melancholy. From Aristotle to Kristeva, Oxford University Press, 2000, 
pp. 61-69. În mediul stoic, Chryssipos susţinea și el că înțeleptul, imun altminteri 
la orice psihoze, poate fi totuși compromis de stările de melancolie (cf. DIOGENES 
LAERTIOS, Despre viețile și doctrinele filosofilor, VIII, 127). Cicero o definește la rân- 
dul lui ca „orbirea minţii faţă de orice”, maladia spirituală prin excelenţă. În fine, 
la unii autori (ARISTOTEL, Problemata, 30.1) se menţionează și convingerea melan- 
colicului că e posedat de un daimon (despre toţi acești autori, vezi mai pe larg în 
Raymond KLIBANSKY, Erwin PANOVSKY şi Fritz SAXL, Saturn and Melancholy. Studies 
in the History of Natural Philosophy, Religion and Art, Kraus Reprint, 1970, pp. 15-43). 
În consecință, pentru Sfântul Vasile cel Mare toate acestea sunt simptome ale unei 
patimi sufletești, foarte apropiate ca manifestări de acedia lui Evagrie (termen pe care 
totuși nu îl folosește). Sugestia lui propriu-zisă din încheiere este că indiferența faţă 
de studiu și învăţătură, lenea spirituală în sens larg, este unul dintre efectele acestei 
patimi, îndemnându-i pe tineri să o evite. (n.red.) 

netulburat în alegerea celor cunoscute de el ca bune. Cu ce s-ar 
deosebi oare cel care nu are o purtare ca aceasta de acel sofist egip- 
tean'* care, ori de câte ori voia, se prefăcea în plantă, în animal, în 
foc, în apă și în orice altceva? Unul ca acesta va lăuda acum drepta- 
tea înaintea celor care o preţuiesc, iar mai târziu va vorbi împotriva 
ei, când simte că nedreptatea este aprobată, așa cum fac de obicei 
lingușitorii. Și, după cum miriapodul ia culoarea pământului pe 
care stă, tot așa și un om ca acesta își schimbă gândirea după păre- 
rile celor cu care stă de vorbă. 

10. Desigur însă că toate acestea le vom învăța mai bine din scri- 
erile noastre. Cele spuse acum sunt numai o schiță a virtuții, scoasă 
din lucrările scriitorilor profani. Cei care strâng cu grijă folosul din 
fiecare lucru adaugă, ca fluviile cele mari, din toate părțile multe la 
cele ce au. Cuvintele spuse de poet: „Adună puţin câte puţin” nu 
se referă atât la strângerea banului, cât la înmulțirea cunoștințelor. 
Când fiul lui Bias'* a plecat în Egipt și l-a întrebat pe tatăl său ce 
să lucreze spre a-i face cât mai multă plăcere, Bias i-a spus: „Adună 
merinde pentru bătrâneţe!" Bias a numit virtutea „merinde”, dar 
i-a pus hotare mici, căci a mărginit folosul virtuții numai la viața 
aceasta pământească. 

Dar, chiar dacă mi-ai vorbi de bătrâneţea lui Tithon'*, sau a lui 
Arganthonios'*, sau a lui Matusalem al nostru, cel cu viaţa foarte 
lungă, despre care se spune că a trăit nouă sute șaptezeci de ani'", 
chiar dacă ai măsura tot timpul de când sunt oameni pe pământ, aș 
râde ca de niște păreri de copil gândindu-mă la veșnicie", cât e de 
lungă și fără de bătrâneţe, al cărei sfârșit nu ni-l putem închipui, 
după cum, nu mai puţin, nu poţi pune sfârșit sufletului nemuritor. 


' Proteu, despre care vorbește Homer în Odiseea, 1V, 455 ş.u., și de care amintește Platon 
în dialogul Euthydem, 288 B. 

*% HESIOD, Munci și zile, 359. 

'% Bias, unul dintre cei șapte înţelepţi ai Greciei (sec. al VI-lea î.Hr.). 

17 Cf. DIOGENES LAERTIOS, Viețile și doctrinele filosofilor, |, 88. 

“8 Tithon, prinţ troian de o mare frumuseţe. Zeița Eos (Aurora), îndrăgostită de el, l-a luat 
de soţ și i-a cerut lui Zeus să-l facă nemuritor, dar a uitat să-i ceară și tinerețe veșnică, așa 
că au venit peste el toate relele îmbătrânirii. Cum nu putea muri, la rugămintea lui a fost 
transformat în greier. 

'% Arganthonios, regele tartesienilor, un popor din Spania, care, după Herodot (Istorii, |, 
163), a trăit 120 de ani. 

“o Cf. Facerea 5, 27. Matusalem a trăit 969 de ani. 

n Ai, în original. 

Pentru aceasta v-aș îndemna să strângeți merinde, clintind, 
după cum spune proverbul, orice piatră de unde ați putea avea folos. 
Să nu dăm înapoi din pricină că e greu și se cere osteneală, ci să ne 
aducem aminte de înțeleptul'= care ne-a sfătuit că trebuie să alegem 
cea mai bună viață, cu nădejdea că obișnuinţa o va face plăcută, și 
să săvârșim fapte de virtute. E rușinos să pierdem prezentul, iar mai 
târziu să rechemăm trecutul, când căința nu ne mai folosește. 

V-am spus acum acele lucruri pe care le-am socotit a fi cele mai 
bune; pe celelalte vi le voi spune de-a lungul întregii vieţi. Voi însă, 
din cele trei feluri de boli ce există, să nu păreţi a suferi de o boală 
trupească ce nu se poate vindeca și nici să aveţi o boală sufletească 
asemănătoare bolilor trupești ce sunt fără vindecare. Cei care au o 
boală ușoară merg, singuri la doctor; cei cuprinși de boli mai grave 
îi cheamă pe doctori la ei; însă cei atinși de excesul acela cu totul 
incurabil de bilă neagră'* nu-i primesc nici pe cei care vin la ei. Să 
dea Dumnezeu ca voi să nu fiți cuprinși niciodată de această boală, 
ca să nu fugiți de oamenii cu gânduri bune! 


"2 Este vorba despre Pitagora. 

"3 Meioyyxoiia, în original, adică excesul de „bilă neagră”, conform doctrinei antice 
despre cele patru fluide sau umori ale trupului. Denumirea generică de „melancolie” 
îngloba, de fapt, pe lângă sensul obișnuit, o paletă largă de afecţiuni fizice și spi- 
rituale (care nu au legătură cu înţelesul modern al cuvântului). Potrivit lui Galen, 
una dintre cele trei forme patologice ale melancoliei era cea care afecta creierul și 
capacităţile spirituale ale omului (GALEN, Despre localizarea afecţiunilor, 3, 1o; cele- 
lalte două erau localizate în stomac și sânge). Descriind această boală sufletească, 
un Aretaeus din Capadocia de pildă, medic contemporan cu Galen, afirma despre 
starea mentală a melancolicilor: „Se plâng, de viaţă și doresc să moară; la mulţi mintea 
alunecă în indiferenţă și prostie, încât devin ignoranţi în toate sau uită de ei înșiși, 
ajungând să ducă o viață animalică” (ARETAEUS, Despre cauzele și semnele bolilor 
acute, |, 5: Despre melancolie). Pentru mai multe detalii, vezi în Jennifer RADDEN ed., 
The Nature of Melancholy. From Aristotle to Kristeva, Oxford University Press, 2000, 
pp. 61-69. În mediul stoic, Chryssipos susţinea și el că înțeleptul, imun altminteri 
la orice psihoze, poate fi totuși compromis de stările de melancolie (cf. DIOGENES 
LAERTIOS, Despre vieţile și doctrinele filosofilor, VIII, 127). Cicero o definește la rân- 
dul lui ca „orbirea minţii față de orice”, maladia spirituală prin excelență. În fine, 
la unii autori (ARISTOTEL, Problemata, 30.1) se menţionează și convingerea melan- 
colicului că e posedat de un daimon (despre toţi acești autori, vezi mai pe larg în 
Raymond KLIBANSKY, Erwin PANOVSKY şi Fritz SAXL, Saturn and Melancholy. Studies 
in the History of Natural Philosophy, Religion and Art, Kraus Reprint, 1970, pp. 15-43). 
În consecinţă, pentru Sfântul Vasile cel Mare toate acestea sunt simptome ale unei 
patimi sufletești, foarte apropiate ca manifestări de acedia lui Evagrie (termen pe care 
totuși nu îl folosește). Sugestia lui propriu-zisă din încheiere este că indiferența faţă 
de studiu și învățătură, lenea spirituală în sens larg, este unul dintre efectele acestei 
patimi, îndemnându-i pe tineri să o evite. (n.red.) 

INTRODUCERE 


Convertirea lui Anthemios - preot al templului Atenei de 
pe Acropole! și personalitatea cu faima de cel mai educat elen al 
sfârșitului deveacal IV-lea d.Hr. - decătre Sfântul loan Gură de Aur 
marchează un moment de importanţă istoric-simbolică. Trecerea 
lui Anthemios la creștinism pecetluia un proces care începuse 
de câteva secole: convertirea culturii greco-antice la creștinism 
și deplina ei sinteză într-o personalitate de talia Sfântului loan?. 
Niciun autor creștin din perioada bizantină nu a beneficiat de 
atâtea panegirice, monografii, biografii și studii ca Sfântul loan 
Gură de Aur, iar tradiția sa manuscrisă este la fel de bogată și de 
complicată ca a altui mare Părinte al Bisericii, Fericitul Augustin. 

Spre deosebire de alte opere hrisostomiene, tratatul de faţă 
ne-a parvenit prin intermediul a numai două manuscrise, din vea- 
curile X-XI. Paternitatea și autenticitatea operei a fost cvasi-una- 
nim recunoscută de cercetători, chiar dacă titlul este oarecum para- 
doxal, însă orgoliul a fost și este considerat în creștinism patima 
principală pe care o are de înfruntat omul; de aceea se impune o 
îngrădire a ei de la cele mai fragede vârste. 

Prima parte a tratatului dezbate, așadar, tocmai pericolul 
reprezentat de patima slavei deșarte în diferitele ei manifestări 
din vremea respectivă: bogăţiile și fastul ostentativ, exagerările 
evergeţilors, spectacolele teatrale“, jocurile publice etc. Nu trebuie 


' Simbol al culturii elene clasice. Cf. Demetrios ]. CONSTANTELOS, „John Chrysostom's 
Greek Classical Education and Its Importance to us Today”, în: Greek Orthodox Theological 
Review, 36 (1991), p. ua. 

Demetrios ]. Constantelos enumeră câteva astfel de calități: „Purity of his discourse, his 
natural thought, his style, his superb imagination and figures of speech - all qualities of 
a person excellently educated in the Greek classics” („John Chrysostom's Greek Classical 
Education... p. no). 

3 Opera de faţă reprezintă un preţios izvor pentru cunoașterea instituției evergetismului, 
fenomen complex al cetății elenistice, apărut în veacul al III-lea î.Hr. și care își păstrează în 
veacul al IV-lea d.Hr. vitalitatea, dar și consecințele nefaste. Sfântul loan zugrăvește foarte 
pitoresc figura evergetului, precum și tribulațiile prin care trece acesta în goana după glorie. 
+ Care decăzuseră destul de mult în Antichitatea târzie, fiind pline de violență și 
obscenităţi. 

ignorat faptul că societatea antică a vremii era încă insuficient 
creștinată, păgânismul păstrându-și încă o mare vitalitate, mai ales 
în Orient, în speță în marea metropolă a Antiohiei. 

Partea a doua a scrierii de faţă schițează un program de educaţie 
creștină familială, de o importanţă și o actualitate remarcabile. 
Părinţii sunt primii profesori de morală ai copilului, însă întreaga 
educaţie trebuie să graviteze în jurul vieții duhovnicești, a Bisericii 
și a Scripturii. 

Într-un asemenea mediu, al Antiohiei sfârșitului de veac al 
IV-lea, se nășteau și creșteau copiii din familiile creștine. Sfântul 
loan Gură de Aur alcătuiește acest tratat în anii 393-394 tocmai spre 
a-i avertiza pe părinţi asupra responsabilității uriașe pe care o au în 
dezvoltarea unei autentice vieţi creștine a copiilor. Sufletul copilului 
este maleabil și ușor modelabil în bine sau în rău, fiind asemănat 
cu o perlă, cu o statuie, cu un tablou;, dar, mai ales, cu o cetate ale 
cărei puncte de acces sunt cele cinci simțuri care se cuvin educate cu 
multă atenţie“. Prin acestea pătrund în sufletul copilului fie sămânța 
răutăţii, a poftei și a mândriei, fie cea a virtuţii și a dragostei. 

Deși s-au observat numeroase similitudini cu tratatul pseu- 
do-plutarhic Despre educaţia fiilor, totuşi operele sunt complet dife- 
rite. Tratatul pseudo-plutarhic propunea filosofia ca summum educa- 
tiv pentru tineri, precum și căsătoria ca un remediu al concupiscenţei, 
în vreme ce tratatul marelui orator creștin dezvoltă o pedagogie 
ecleziastică a lucrării harului dumnezeiesc în sufletul copilului. 

O idee comună a celor două tratate pedagogice este metafora 
dezvoltării organice a procesului educativ. Concepţia trebuie sub- 
sumată perspectivei filosofice antice exprimată în conceptul de 
uop$woic, de transfigurare organică a întregii ființe sub acţiunea 
filosofiei. Astfel, opera educativă era asimilată celei creative a unui 
artist, pictor sau sculptor, materialul utilizat fiind însuși sufletul 
copilului. Perspectiva asupra paideiei grecești devenise, așadar, una 
plastică?. Autorii creștini vor prelua și dezvolta imaginea, notând 
că formarea sufletului este întrucâtva analoagă celei a dezvoltării 
trupului, fiind graduală. Procesul educativ nu este spontan, ci unul 
de durată, necesitând îngrijire continuă. Dacă filosofia greacă sta- 
bilea ca unul dintre idealuri dobândirea virtuţii, în cazul tratatului 


3 Cf. Despre slava deșartă și despre cum trebuie să își crească părinții copiii, 20-22. 
* Cf. Despre slava deșartă și despre cur trebuie să își crească părinții copiii, 23-26. 
7 Cf W. JAEGER, Cristianesimo primitivo e paideia greca, p. 2. 

Despre slava deșartă și despre cum trebuie să își crească părinții 
copiii, ca și al altor opere patristice cu specific pedagogic, idealul 
este similar, însă pentru atingerea lui omul are nevoie de harul 
dumnezeiesc. 

Tratatul Sfântului loan, deși pătruns de cultura clasică, pe care 
și-o asimilase ca nimeni altul, este o scriere teologică în esenţa ei, 
structurată pe idei biblice și creştine. Încă de la o primă lectură 
frapează realismul perspectivei hrisostomiene. Familia este funda- 
mentul educaţiei în general și al celei creștine în special. Fără îndo- 
ială că Sfântul loan avea mereu vie în suflet amintirea mamei sale 
Antusa, ale cărei suferinţe de văduvă ce și-a crescut singură fiul i-au 
rămas întipărite în inimă. 

În legătură cu tratatul de faţă, H.I. Marrou precizează: „Familia 
creștină este mediul natural în care trebuie să se formeze sufle- 
tul unui copil. Dat fiind că resortul principal al oricărei educaţii 
este imitarea adultului, se poate vorbi în primul rând de o educaţie 
prin exemplu, dar aceasta nu exclude un efort conștient de peda- 
gogie religioasă. Părinţii sunt cei cărora le incumbă, tatălui mai 
ales (mamei, pentru fiice), grija pentru formarea lor creștină; ei 
cresc, de fapt, un «atlet al lui Hristos», trebuie să-i înveţe isto- 
ria, acele frumoase povestiri despre Abel și Cain, despre Isav și 
lacov, sub o formă familiară, străduindu-se să le trezească curiozi- 
tatea”9. Scriptura este, așadar, primul abecedar al creștinului, însă 
o Scriptură repovestită și înfățișată de părinţi într-un mod atractiv 
și adaptat capacităţii de receptare a celor mici. 

Cel mai bun mijloc educativ este cuvântul lui Dumnezeu 
Însuși, cel capabil să formeze și să hrănească sufletul copilului: 
„Prin urmare, să facem acestei porți canaturi și zăvoare de aur din 
cuvintele lui Dumnezeu, după cum spune prorocul: «Cuvintele lui 
Dumnezeu sunt în gura mea mai dulci decât mierea și fagurele, 
mult mai de preț decât aurul și pietrele prețioase»*. Să-i învăţăm 
pe copii să aibă acestea necontenit pe buze, chiar și când merg, 
nu oricum, nici superficial și nici rar, ci continuu”. Sfântul loan 
remarcă și acutul contrast dintre miturile păgâne, fantasmagorice, 
imorale și exotice, și realismul, bunul simţ și înalta moralitate ale 
istorisirilor biblice. 


3 Despre slava deșartă și despre cum trebuie să își crească părinții copiii, 19. 
” Istoria educației în Antichitate, vol. II, p. 131. 

' Psalmul 18, n. 

" Despre slava deșartă și despre cum trebuie să își crească părinţii copiii, 28. 

Nu trebuie pierdut din vedere că educaţia nu este redusă la 
familie. Mica Biserică, precum numește adeseori Sfântul loan 
familia, este integrată în marea Biserică. De aceea educaţia copiilor 
nu poate fi realizată în afara spaţiului eclezial în care se dezvoltă 
familia creștină. 

Totodată, această familie își duce existenţa în cadrul cetății, iar 
educaţia creștină nu poate pierde din vedere acest aspect. Tratatul 
urmărește, prin urmare, principiile care stau la temelia educației 
unui cetățean creștin responsabil: „Să ne îngrijim deci ca în aceste 
locuri să ia naștere numai virtuțile, iar virtuțile, la rândul lor, să 
dea naștere unor cetățeni virtuoși, nu vicioși'5. Totodată, nu uită 
să reamintească Sfântul loan, cetăţeanul polis-ului pământesc este 
și cetățean al Împărăției lui Dumnezeu: „Creștem cetăţeni pentru 
Împăratul ceresc”+. 

Deși s-a bucurat de notorietate abia începând cu veacul al 
XVII-lea și nu a avut impactul pe care ar fi trebuit să îl aibă, tra- 
tatul de faţă, pe lângă calităţile sale intrinseci (profunzimea și 
modernitatea observaţiilor psihologice, eficiența metodelor peda- 
gogice etc.), reprezintă prima operă din literatura creștină antică 
dedicată exclusiv educaţiei copiilor, precum și primul tratat siste- 
matic de pedagogie creștină, alături de unicul tratat pedagogic al 
Antichității, al lui Pseudo-Plutarh. 

Constatarea ușor amară a Sfântului loan cu privire la lipsa de pre- 
ocupare a părinţilor pentru mântuirea sufletelor copiilor rămâne de 
o actualitate frapantă: „Ce se va întâmpla cu copiii noștri dacă n-au, 
chiar din prima vârstă, educatori? Dacă oamenii care au fost educați 
chiar de când s-au născut și au fost instruiți până la bătrâneţe nu 
reușesc totuși să ajungă oameni desăvârșiți, cât rău nu vor săvârși cei 
care de la începutul vieţii lor au fost obișnuiți să audă vorbindu-li-se 
numai despre lucrurile pământești? În vremea noastră fiecare părinte 
își dă toată silința să-i înveţe pe copiii lui artele, literatura, oratoria, 
dar niciunul nu se interesează cât de puţin să educe sufletul lor”5. 


Ierom. Policarp PÎRvULOIU 


» Cf Glanville Downey, „Education în the Christian Roman Empire: Christian and Pagan 
Theories under Constantine and His Successors”, în: Speculum, 32 (1957), p. 48. 

5 Despre slava deșartă și despre cum trebuie să își crească părinţii copiii, 65. 

" Despre slava deşartă și despre cum trebuie să își crească părinții copiii, 38. 

5 Despre slava deșartă și despre cum trebuie să își crească părinţii copiii, 18. 


SFÂNTUL IOAN GURĂ DE AUR 


Despre slava deșartă și despre cum trebuie 
să își crească părinţii copiii“ 


1. Cine oare a făcut ce am cerut? L-a rugat oare cineva pe 
Dumnezeu, și pentru noi, și pentru întreg trupul Bisericii, ca să 
stingă focul născut din slava deșartă? Focul care a întinat tot tru- 
pul Bisericii, focul care a despărțit trupul unic al Bisericii în multe 
mădulare”, focul care a sfâșiat dragostea. Întocmai ca o fiară care 
se năpustește asupra unui trup frumos și plăpând, neputincios în 
a se apăra, tot astfel și slava deșartă și-a înfipt dinţii ei cei pângăriți 
în trupul Bisericii, și-a lăsat în el veninul, umplându-l de o miasmă 
greoaie. Unele mădulare le-a tăiat și le-a aruncat, pe altele le-a 
sfâșiat, iar pe altele le-a înghiţit. Dacă ar fi cu putinţă să se vadă 
lupta dintre slava deșartă și Biserică, ai vedea o priveliște demnă de 
milă'$, cu mult mai îngrozitoare decât luptele care au loc în arenă: 
ai vedea trupul Bisericii întins la pământ, iar slava deșartă, birui- 
toare, în picioare, uitându-se cu mândrie de jur-împrejur, punând 
stăpânire pe cei care se apropie, fără să le dea cumva vreodată dru- 
mul din mână și fără să-i cruțe. 


“* Traducere de Pr. Dumitru Fecioru (preluată din volumul SFÂNTUL IOAN GURĂ DE 
AUR, Despre feciorie. Apologia vieții monahale. Despre creșterea copiilor, traducere 
de Pr. Dumitru Fecioru, Editura Institutului Biblic și de Misiune al Bisericii Ortodoxe 
Române, București, 200:) după ediţia lui Fr. ScHUTTE, S. loannis Chrysostomi de educan- 
dis liberis, Monasterii, Guestfalorum, 1914, pp. 1-29, ediţie bazată pe textul publicat de 
COMBEFISIUS, Sancti loannis Chrysostomi de educandis liberis liber aureus, Paris, 1656, 
colaţionat cu Codex Parisinus '767. Traducerea a fost revăzută de Maria Rizeanu și lerom. 
Policarp Pîrvuloiu (care a alcătuit și notele de subsol) după ediţia JEAN CHRYSOSTOME, 
Sur la vaine gloire et leducation des enfants, introduction, texte critique et notes par 
Anne-Marie Malingrey, Sources Chretiennes, 188, Paris, Editions du Cerf, 1972. 

17 Cf. 1 Corinteni 12; Efeseni 4, 16. 

“ În omiliile la capitolul al patrulea din Epistola către efeseni, Sfântul loan Gură de Aurva 
deplânge dezbinarea dintre creștini, subliniind că acest fapt constituie una dintre prin- 


=» 


cipalele „pietre de poticneală” pentru păgânii care vor să se convertească la creștinism. 

Cine dintre noi va pune pe fugă” fiara aceasta? Este lucrul 
Celui care a îngăduit lupta aceasta corp la corp, ca, la rugăciunile 
noastre, să trimită pe îngerii Lui să lege, ca și cu niște frânghii, gura 
obraznică și nerușinată a slavei deșarte, spre a o îndepărta. Dar Cel 
care a îngăduit lupta aceasta va face acest lucru numai atunci când 
nu vom mai umbla după fiară și după ce ea va fi fost alungată. Dar, 
dacă [Dumnezeu] Își va trimite [îngerii] poruncindu-le să alunge 
această cumplită fiară de la noi, iar noi, după ce ne-am izbăvit de ea, 
cu trupul încă plin de nenumărate răni, sculându-ne, vom merge în 
propriul ei culcuș și o vom căuta iarăși și o vom întărâta și o vom 
aţâţa spre a o scoate iarăși din culcușul ei, atunci El nu va mai avea 
milă de noi și nici nu ne va mai cruța. [Căci spune Scriptura:] „Cui 
îi va fi milă de descântătorul cel mușcat de șarpe și de toţi cei care 
se apropie de fiare?'2 

2, Ce e deci de făcut? Cum vom putea scăpa de acest demon 
rău și viclean? Căci cu adevărat este un demon cu înfățișarea fer- 
mecătoare. Slava deșartă este ca un demon care ia înfățișarea unei 
curtezane: este împodobită cu bijuterii de aur; este îmbrăcată cu 
haine moi; lasă în urma ei mirosul a numeroase parfumuri. Are 
o înfățișare atât de frumoasă și de strălucitoare, încât întrece în 
frumusețe orice femeie. Mai mult, este în floarea tinereţii, încât 
înnebunește de dragoste sufletele tinerilor. Mijlocul îi este încins 
cu centură de aur; își împletește părul cu măiestrie în nenumărate 
bucle, după moda persană; își pune în jurul capului diademă în așa 
fel încât să i se poată vedea podoaba părului; în jurul gâtului ei stră- 
lucesc lanţ de aur și pietre preţioase. Și astfel stă această desfrânată, 
sub înfățișarea unei femei foarte tinere, în loc retras, în faţa unei 
case de desfrânare, și-și ia aerul unei femei rușinoase. Cine oare 
dintre cei ce trec pe acolo nu ar fi atras de ea”? 

Mai târziu însă, după ce l-a târât pe bărbat în casa ei, după 
ce a lepădat de pe ea toate podoabele acelea, își arată adevărata 
înfățișare: neagră, învăpăiată, sălbatică, întocmai ca un demon. 
Frică și cutremur îl cuprind pe nenorocitul care a încăput pe mâinile 
ei. Se năpustește asupra-i, pune stăpânire pe sufletul lui și-i tulbură 
mintea. Această înfățișare o are demonul cel viclean al slavei deșarte. 


* Terminologia utilizată aici este cea specific cinegetică. 

* Înţelepciunea lui Isus Sirah 12, 17. 

= Sfântul loan Gură de Aur zugrăvește în aceste rânduri portretul unei prostituate din 
vremea respectivă. A se vedea sfârșitul paragrafului al treilea. 

Ce pare oare mai frumos decât aceasta? Ce pare oare mai fer- 
mecător? Și totuși, dacă ne vom da seama că toate acestea nu sunt 
decât o nălucire, că nu sunt decât o înșelăciune, nu vom fi prinși 
în laţurile ei, nici nu vom cădea în mrejele înșelăciunii. Cuvintele 
spuse despre femeia desfrânată ai putea, pe bună dreptate, să le spui 
și despre aceasta: „Miere picură de pe buzele femeii desfrânate”2. 
Nu păcătuiești deloc spunând despre slava deșartă aceleași cuvinte. 

3. Slava deșartă se aseamănă cu rodul Sodomei. Acela la 
înfățișare este frumos și, din înfățișarea lui, cei care-l privesc s-ar 
aștepta să fie vorba de fructe sănătoase. Dar, dacă iei în mână o 
rodie sau un măr, îndată se înmoaie când pui degetele pe el și, 
zdrobindu-se coaja care-l învelește, lasă să-ţi cadă în mâini praf 
și cenușă”. Tot așa-i și cu slava deșartă. Când te uiţi la ea, ţi se 
pare măreaţă și grozavă, dar, când este ținută în mâinile noastre, 
ne aruncă îndată sufletul în pulbere. Multe dovezi arată că slava 
deșartă așa este. Vreți să începem cu dovezi de la cei de afară? 

4. Leatrul este plin de lume. Poporul stă pe băncile așezate 
în amfiteatru și oferă o priveliște încântătoare, alcătuită din atâtea 
chipuri, încât adeseori etajele teatrului și acoperișurile lui?* sunt 
acoperite de trupurile oamenilor, încât nu se mai pot vedea nici 
cărămizi, nici pietre, ci numai chipuri și trupuri de oameni. Înainte 
de începerea spectacolului, când intră în teatru bărbatul darnic 
care a adunat această mulțime, îndată toţi cei de acolo, ca și cum ar 
fi un singur trup, se ridică în picioare, dau drumul unui singur glas, 
întind mâinile în sus, numindu-l purtătorul de grijă și apărătorul 
întregului oraș”. Apoi asemuiesc bogăţia dărniciei sale cu un fluviu 
mare între multe alte fluvii mari și-l compară, din pricina darurilor 


> Pildele 5, 3. 

% Cf. Facerea 19, 23-25. Fenomenul descris aici este menționat de mai multe surse antice, 
printre care lOsePHUS FLAVIUS, Despre războiul iudeilor cu romanii, 4, 8, 4. 

"+ Expresia „de afară” (de origine neotestamentară, cf. 1 Timotei 3, 7) îi desemnează pe 
necreștini, pe păgâni în general. Când este aplicată unor noțiuni culturale, are sens de 
„profan”. 

%5 Sfântul loan a înfierat adeseori pasiunea neraţională a antiohienilor pentru repre- 
zentaţiile scenice. Nu este o critică a teatrului antic în general, ci a spectacolelor contem- 
porane care decăzuseră mult din punct de vedere moral. 

** Teatrele antice nu erau acoperite. „Acoperiș” desemnează aici ultimele etaje ale galeriei, 
care erau acoperite cu pânză. 

* Practica agonotesiei sau a evergetismului în general cădea în sarcina marilor demnitari 
ai cetăților antice, care, spre a-și menţine sprijinul public, finanţau și organizau banchete 
publice și spectacole de teatru sau de gladiatori. 

pe care le răspândește, cu belșugul revărsat de apele Nilului. Spun 
că este un Nil al darurilor. Alţii îl lingușesc și mai mult; socotind că 
asemănarea cu Nilul este prea mică faţă de dărnicia lui, lasă deo- 
parte râurile și mările și-l compară cu oceanul, spunând că este un 
ocean de dărnicie?5. Pe cât de [îmbelșugat| este oceanul în ape, pe 
atât este acela în dărnicie. Și, astfel, [mulţimea] nu lasă la o parte 
niciun fel de laudă. 

Strălucitoare este înfățișarea slavei deșarte! Voi însă amintiţi-vă 
de chipul tinerei prin care l-am înfățișat pe demonul slavei deșarte, 
pe care l-am acoperit de jur-împrejur cu aur și i-am dat vârsta unei 
curtezane, și veți vedea că nu-i departe de această imagine. 

5. Dar ce se petrece în teatru mai târziu? Darnicul nostru se 
pleacă și el în fața mulțimii, mulțumindu-i prin acest gest, apoi se 
așază, în aplauzele și în strigătele tuturor celor de față. Fiecare din- 
tre cei din teatru dorește atunci să aibă parte și el de o astfel de feri- 
cire ca și acela și apoi poate să și moară. După ce a risipit mult aur 
și argint, cai, haine, sclavi și tot ce se poate da în astfel de ocazii și 
după ce a deșertat multe sume de bani, mulțimea îl conduce iarăși 
cu multe aclamații. Dar nu sunt atât de mulți câţi erau în teatru, 
pentru că, după terminarea spectacolului, fiecare se grăbește spre 
casă. În sfârșit, acasă, ospeţe îmbelșugate și costisitoare, petrecere 
mare și mare sărbătoare în ziua aceea. După-amiază, iarăși aceleași 
ospeţe și petreceri, și așa timp de două sau trei zile. lar când a 
deșertat toate pungile cu bani și a cheltuit nenumărați talanți de 
aur, atunci se vădește praful, cenușa și pulberea” aclamaţiilor. 

6. Când își face acasă socotelile și se gândește la grozavele chel- 
tuieli pe care le-a făcut, începe să se tânguiască. Atâta vreme cât 
se bucura de pofta lui, prins de slava deșartă ca de o beţie, s-ar fi 
vândut și pe el însuși și nu-și dădea deloc seama de pagubă. Când 
însă este singur în casă, înăuntrul casei demonului slavei deșarte, 
când au pierit clipele [de mulțumire], când vede că teatrul este gol 
de oameni, când vede că nu mai este nimeni care să-l aclame, când 
vede că risipa nu-i o părere, ci paguba i-a venit de pe urma cheltui- 
rii banilor, atunci simte că totul a fost cenușă. 

7. Dacă se întâmplă să cheltuiască mai mult decât are și, sărăcit 
deodată, cerșește în mijlocul pieței, va vedea că nimeni dintre cei 


*3 În concepţia grecilor antici, toate fluviile izvorau din ocean. 
2 Cf. Facerea 18, 27. 

care-i strigau că este sprijinitorul lor nu se apropie de el și nici nu-i 
întinde mâna, ba, dimpotrivă, se bucură de cele întâmplate, căci 
chiar atunci când îl aclamau le era sufletul ros de invidie și soco- 
teau o mângâiere în necazurile lor ca cel atât de plin de strălucire 
să ajungă mai lipsit de cinstire decât ei toți. Când deci nimeni nu 
se apropie de el și nici nu-i întinde mâna, își dă seama în ce stare 
jalnică a ajuns. Poate fi o stare mai vrednică de plâns decât aceasta? 
Nu este vrednică oare mai mult de lacrimi? Poate fi oare o altă stare 
mai cumplită? 

8. Nu cunoaşteţi pe nimeni care să fi ajuns într-o astfel de 
stare? 

Și dacă mulțimea s-ar fi mărginit numai la atâta: să nu-i întindă 
mâna! Dar nu, ea merge mai departe. Cei care altădată îl lăudau 
acum îl încarcă cu reproșuri și spun: „De ce a fost nebun? Pentru ce 
a îndrăgit slava? Pentru ce a făcut daruri curtezanelor și mimilor?”2 

Omule fără minte, nu-l admirai tu oare? Nu-l lăudai tu? N-ai 
fost tu acela care l-ai dus acolo prin aplauzele și laudele tale? Nu 
l-ai numit tu „Nil'? Nu l-ai numit tu „ocean”? Nu ţi-ai pierdut toată 
ziua lăudându-l? Pentru ce ţi-ai schimbat dintr-odată părerea? 
Tocmai când trebuia să-l miluiești, îl acuzi și-l judeci pentru fap- 
tele pe care altădată le aplaudai. 

Dacă pentru fapte pe care noi înșine le dezaprobăm ne îndure- 
răm când vedem că pentru ele cineva este pedepsit - căci nu avem 
inimă de piatră -, n-ar trebui oare cu atât mai mult să ne îndurerăm 
când vedem că cineva suferă nenorociri pentru fapte pe care noi 
înşine le-am lăudat? Tocmai acum îl judeci? Pentru ce oare nu-l 
acuzai atunci când te încânta tot ce vedeai că se petrece în teatru, 
când îți pierdeai toată ziua în teatru, lăsând baltă treburile tale? 

9. Vezi deci de ce natură sunt faptele diavolului? Vezi de ce 
natură sunt fructele slavei deșarte? Eu le-am numit „praf” și 
„cenușă”, dar văd că nu sunt numai praf și cenușă, ci foc și fum. 
[Fructele slavei deșarte] nu se mărginesc numai la aceea că nu dau 
naștere la nicio bucurie, ci merg până acolo că acoperă și cu neno- 
rociri. Ar putea fi într-adevăr cenușă fructele slavei deșarte și ale 


Expresia, repetată și în paragraful anterioi, dovedește, potrivit unor comentatori, că 
tratatul de față este, de fapt, un discurs. 

3 Este foarte probabil ca Sfântul loan să facă aici aluzie la răsunătoarea cădere în dizgrație 
a atotputernicului eunuc Eutropius de la Curtea imperială, eveniment care i-a impresio- 
nat puternic pe contemporani. 

laudei lumii pentru aceia care cheltuiesc multe averi și nu au niciun 
folos de pe urma cheltuielilor lor. Dar nu se poate spune asta despre 
cei care suferă nenorocirile despre care am vorbit mai sus. 

10. Dar aș putea fi întrebat: „Cum? Atunci când aceia sunt 
cinstiți și admirați de mulțime pentru aceste slujiri obștești, oare 
este neînsemnat acest rod?” Este chiar foarte neînsemnat, căci nu 
e mare cinstea aceasta care, după cum am arătat adineaori, este 
acoperită de batjocură, este ţinută de rău și hulită. „Ce vom spune 
însă celor care au parte de cinstiri?” Mulțimea i-a cinstit nu pentru 
aceste slujiri obștești, ci pentru că nădăjduiește ca ei să mai facă 
încă și altădată astfel de risipe. Dacă le-ar mulţumi într-adevăr 
pentru darurile ce li s-au făcut mai înainte, atunci pentru ce îi învi- 
nuiesc atunci când nu mai au nimic? Pentru ce nu se mai apro- 
pie de ei, ba, dimpotrivă, își bat joc de ei și-i numesc niște oameni 
pierduţi și necuraţi? Ai văzut deci că slava deșartă nu este altceva 
decât o nebunie? 

1. Să lăsăm la o parte acest exemplu al slavei deșarte, care poate 
fi aflat numai la un om sau doi, și să dăm un alt exemplu. 

Dar poate că cineva ar întreba: „Ce vei spune despre cei care 
cheltuiesc averi mari pentru desfătarea cetățenilor orașelor?” 
Spune-mi, te rog, ce folos au? Căci și ei se bucură de slavă și de 
aclamaţie o singură zi. Și că așa stau lucrurile se poate vedea de 
acolo că, dacă cineva le-ar propune să aleagă între banii risipiţi 
- sau între a treia parte din ei sau cât de puţin din ei - și auzul stri- 
gătelor de aclamaţie, crezi oare că n-ar alege de mii de ori mai mult 
averea? Ce nu pot să facă astfel de oameni ca să nu-și piardă niște 
averi atât de mari, când ei, pentru câștigul unei singure parale, nu 
se dau în lături de la mii de fapte de rușine și obrăznicii? 

12. Acum trebuie să îndrept cuvântul meu către credincioșii 
noștri care nu voiesc să dea cât de puţin lui Hristos, Cel sărac3 și 
lipsit de hrana de toate zilele. Aceștia nu dau - de dragul Împărăției 
celei veșnice a cerurilor — cele pe care oamenii lumii le împrăștie 
curtezanelor, măscăricilor și dansatorilor de dragul unei singure 
aclamații. 


3 Literal: Ae.rovpyiou - „servicii în folosul public, slujire publică”. Finanţarea jocuri- 
lor publice, a spectacolelor de teatru și de gladiatori făcea parte din atribuţiile înalţilor 
demnitari. 

3 O temă recurentă a omiliilor marelui orator creștin este asimilarea săracului cu Hristos 
(cf. Omilii la Matei, 40, 5; Omilii la 1 Timotei, 14, 2 etc.). 


DESPRE SLAVA DEȘARTĂ... 349 


13. Dar să vă dau o altă pildă de slavă deșartă. Care anume? 
Este vorba de slava deșartă care stă la îndemâna tuturor oamenilor, 
spre a o urmări, și nu doar a unuia sau a doi. Ne bucurăm când 
ne laudă lumea chiar pentru faptele pentru care suntem conștienți 
că nu merităm deloc să fim lăudați. Cel sărac face tot ce-i stă în 
putinţă ca să se îmbrace cu haine frumoase nu pentru altceva decât 
ca să fie lăudat de oameni. Adeseori, deși poate să-și facă singur 
toate treburile, își tocmește un servitor, nu pentru că are nevoie 
de el, ci pentru ca să nu pară sărac și lipsit de cinste prin faptul 
că-și face singur treburile. Dacă ar fi altfel, spune-mi, te rog, pen- 
tru care pricină tu, care-ţi faci totdeauna singur treburile tale, vrei 
acum să fii servit de altul? Apoi, dacă se întâmplă ca săracul să se 
îmbogăţească, își cumpără vase de argint și casă luxoasă. Dar și le 
cumpără nu pentru că are nevoie de ele, căci, dacă și le-ar cumpăra 
din pricină că are nevoie de ele ca să poată trăi, ar urma atunci ca 
majoritatea oamenilor să piară și să moară. lată ce vreau să spun: 
sunt lucruri necesare fără de care nu putem să trăim. De pildă: roa- 
dele pământului sunt de neapărată trebuinţă vieţii și nu poți trăi 
dacă pământul nu rodește. 'Tot de neapărată trebuință sunt acope- 
rirea trupului cu haine, acoperișurile și zidurile și încălțămintea. 
Acestea, într-adevăr, sunt de neapărată trebuinţă; în schimb, toate 
celelalte sunt de prisos și nefolositoare. Dacă acelea ar fi de neapă- 
rată trebuință pentru viață și dacă nu ar fi cu putinţă ca un om să 
trăiască fără slugi, după cum nu este cu putință de trăit fără cele 
[pe care le-am pomenit], ar trebui să piară cea mai mare parte din 
oameni, pentru că cei mai mulți nu au slugi. 

Dacă ar fi de neapărată trebuinţă ca un om să se servească de 
vase de argint și n-ar fi cu putinţă de trăit fără acestea, ar trebui să 
piară cea mai mare parte din oameni, pentru că nu toată lumea are 
vase de argint. Dacă ai întreba cumva pe unul dintre cei care au vase 
de argint: „Pentru ce vrei să ai acest vas de argint? Spune-mi, te rog, 
pricina! La ce-ţi servește?, nu poate să-ți spună altă pricină decât că 
are aceste vase de argint pentru a fi cinstit de oameni. „Le am”, îţi va 
răspunde el, „ca să fiu admirat de lume, și nu disprețuit; le ascund 
însă iarăși ca să nu fiu pizmuit și furat”. Poate fi oare o nebunie mai 
cumplită decât aceasta? Dacă le ţii în casă ca să fii cinstit de lume, 


*'Tema clasificării bunurilor omenești este de origine stoică și foarte frecventă la Părinţii 
Bisericii. 

arată-le atunci tuturor, fără deosebire! Dar, dacă te temi că poţi fi 
pizmuit pentru că le ai, atunci este mai bine să nu le ai! 

14. Îți voi vorbi încă despre o altă nebunie. Adeseori, unii 
oameni, chiar când ajung să nu mai aibă cele de neapărată trebuință 
pentru trai și ajung să moară de foame, nu se despart de aceste vase 
de argint. Dacă i-ai întreba [pentru ce nu le vând], îţi răspund: 
„Trebuie să-mi păstrez cinstea”. Ce cinste, omule? Nu aceasta este 
cinstea omului. Dacă ar fi așa, atunci dreptul Ilie, Elisei și loan 
[Botezătorul] ar fi fost cu totul lipsiţi de cinste, deoarece Ilie nu 
avea nimic mai mult decât un cojoc? și cerea cele pentru hrană de 
la o văduvă, săracă și ea. Ilie ducea o viață de cerșetor; a venit la ușa 
femeii aceleia sărace și a rostit cuvintele rostite de un cerșetor. Era 
fără cinste și fără vază Elisei, care a fost hrănit, la fel, de o femeie 
săracă3? Era oare fără cinste și fără vază și loan, care nu avea nici 
haină și nici măcar o pâine? 

Există o singură necinste: aceea dea fi bogat. Cu adevărat, bogă- 
ţia este o mare necinste. Bogăția dă cuiva numai slava de a fi nemi- 
los, trândav, molâu, îngâmfat, râvnitor de slavă deșartă, sălbatic. 
Îmbrăcatul hainelor frumoase nu-ţi dă cinste și vază. Dimpotrivă, 
ai cinste dacă te îmbraci cu fapte bune. 

15. Aud însă despre mulți oameni că sunt admiraţi pentru 
bogăţia lor. „Cutare', spun oamenii, „are cinstea și vaza lui. Doarme 
într-un pat care are tot ce-i trebuie, are multe vase de aramă, este, 
într-un cuvânt, un om gospodar”. „Pentru ce ne mustri pe noi, ar 
spune ei, „care avem numai atâta avere, când ar trebui să-i mus- 
tri pe cei care au mai multă avere decât noi?” Prin voi îi judec pe 
ei cu mult mai mult. Dacă nu vă scutesc de învinuire și de mus- 
trare pe voi, care aveţi o avere mai mică, cu atât mai mult pe cei 
care an multe averi. Cinstea cuiva nu stă în a avea o casă luxoasă și 
frumoasă, nu stă în a dormi într-un pat împodobit cu așternuturi 
luxoase, cu perne de puf și plăpumi de mătase și nu stă nici în a 
avea o mulțime de slugi. Toate acestea sunt în afară de noi și n-au 


5 Sfântul loan preia multe din argumentele diatribei cinice și stoice împotriva 
extravaganțţei și luxului celor bogați. 

% În text: Găoyia - „lucru irațional”. Păcatul și patima, răul în general, sunt nu doar împo- 
triva rațiunii, ci și lipsite de rațiune. 

37 Cf. 4 Regi 2, 8. 

3 Cf. 3 Regi 17, 10-u. 

» Cf. 4 Regi 4, 8-37. 

*Cf. Marcu 1, 6. 

deloc de a face cu noi înșine. Ceea ce ni se potriveşte nouă sunt 
modestia, disprețul banilor și averilor, disprețul slavei, luarea în râs 
a cinstei date de mulțime, a socoti nimic tot ce-i omenesc, îmbră- 
ţișarea sărăciei, depășirea firii omenești printr-o viețuire virtuoasă. 
Aceasta este vaza, aceasta este slava, aceasta este cinstea. 

lar pricina tuturor relelor din lume la rădăcină se află. Și vă voi 
explica acest lucru în cele ce urmează. 

16. Îndată ce s-a născut un copil, tatăl nu-și dă toată silința ca 
să-i orânduiască viaţa [și să-i formeze caracterul], ci ca să-l împo- 
dobească și să-l îmbrace cu haine cusute cu fire de aur. 

Pentru ce faci asta, omule? Admit ca tu să te împodobești cu 
astfel de haine. Dar pentru ce îl înveţi cu ele pe copil, care încă 
n-a gustat din această nebunie? Pentru ce-i atârni în jurul gâtului 
podoabă? Copilul n-are nevoie de aur, ci de un bun și priceput 
pedagog, care să-l formeze. Și mai lași încă și să-i atârne copi- 
lului părul pe spate ca unei fete"! Prin asta, de la început chiar, 
slăbănogești pe copil și moleșești tăria firii lui. De la început 
sădești în el dragostea zadarnică de bani și-l convingi că trebuie 
să poftească lucruri nefolositoare. Pentru ce-i faci încă mai mare 
ispita? Pentru ce îl crești în dragostea celor materiale? [Scriptura] 
spune: „E o rușine pentru un bărbat dacă lasă să-i crească părul””. 
Firea n-o vrea, Dumnezeu n-a îngăduit-o, este oprită, este un obi- 
cei păgânesc. Mulţi le atârnă și cercei de aur la urechi. Ar trebui 
ca și fetele să se ferească de asemenea podoabe. Voi însă aduceţi 
această pierzanie și peste băieți. 

17. Poate că mulți râd de cuvintele mele ca de niște nimicuri. 
Nu sunt însă nimicuri, ci idei de foarte mare însemnătate. Dacă o 
fată este crescută în casa părintească în dragostea și patima după 
podoabe femeiești, când va pleca din casa părinților va fi de nesufe- 
rit soțului ei și greu de mulțumit și mai împovărătoare decât cei care 
strâng, impozitele. V-am mai spus și altă dată că răul greu poate fi 
îndepărtat din lume, din pricină că niciun om nu are grijă de copii, 
nimeni nu le vorbește despre feciorie, nimeni nu le spune despre 


" Imaginile antice păstrate ne confirmă existența practicii menţionate aici. Sub influența 
recomandării din 1 Timotei 2, 9, scriitorii creștini vor recomanda simplitatea coafurii (cf. 
CLEMENT ALEXANDRINUL, Pedagogul, 3, 3, 15). 

* 1 Corinteni n, 14. 

% Antiohienii avuseseră experienţe triste cu colectorii imperiali de impozite, împotriva 
cărora s-au iscat revolte (cf. Omilia către poporul antiohian). 

cumpătare, nimeni nu-i învaţă să disprețuiască averile și măririle, 
nimeni nu le vorbește despre poruncile vestite în Scripturi. 

18. Ce seva întâmpla cu copiii noștri dacă n-au chiar din prima 
vârstă educatori? Dacă oamenii care au fost educați chiar de când 
s-au născut și au fost instruiți până la bătrâneţe“ nu reușesc totuși 
să ajungă oameni desăvârșiţi, cât rău nu vor săvârși cei care de la 
începutul vieții lor au fost obișnuiți să audă vorbindu-li-se numai 
despre lucrurile pământești? În vremea noastră fiecare părinte își 
dă toată silința să-i înveţe pe copiii lui artele, literatura, oratoria, 
dar niciunul nu se interesează cât de puţin să educe sufletul lor. 

19. Nu încetez de a vă îndemna, de a vă ruga și a vă cere ca, 
înainte de toate celelalte, să dați copiilor voştri o bună educaţie. 
Dacă-ţi iubeşti copilul, arat-o prin aceasta. De altfel, ai și răsplată. 
Ascultă ce spune Pavel: „|...] dacă vor stărui, cu înțelepciune, în 
credință, în dragoste și în sfinţenie”$. Dacă ai nenumărate păcate 
adunate în conștiința ta, atunci născocește o iertare a păcatelor tale, 
și anume: crește un atlet pentru Hristos. Prin aceste cuvinte nu-ți 
spun: „Nu-l lăsa să se căsătorească! Trimite-l în pustie! Pregătește-l 
să îmbrăţișeze viața monahilor!” Nu-ţi spun asta! Aș vrea negreșit 
și aș dori ca toți să îmbrăţișeze [viaţa monahală], dar nu silesc pe 
nimeni, pentru că o astfel de viaţă pare prea greu de purtat. Crește 
un atlet pentru Hristos! Învaţă-ți copilul din prima vârstă să tră- 
jască cu evlavie, chiar dacă este în lume! 

20. Dacă vei întipări în sufletul lui încă fraged învățăturile cele 
bune, nimeni nu va putea să i le desprindă; ele se întăresc ca și 
sigiliul aplicat pe ceară”. Copilul, când e mic, tremură, se teme și 
are respect și de chipul tău, și de cuvintele tale, și de tot ce faci. 
Întrebuințează cum trebuie superioritatea ta! Tu eşti cel dintâi care 
te vei bucura de bunătăţi dacă ai un copil bun și apoi Dumnezeu. 
[Prin educarea copilului tău] lucrezi pentru tine însuți. 

21. Se spune că mărgăritarele, îndată după prinderea lor, au 
înfățișarea unei picături de apă. Dacă cel care pescuiește perla 


“1 Educaţia durează întreaga viaţă (cf. PLATON, Protagoras, 325 C). 

%51 Timotei 2, 15. 

+ Imaginea vieții creștine ca o luptă în arenă sau ca o întrecere atletică este clasică, având 
originea în 1 Corinteni 9, 24-27. 

+1 Comparaţia este de origine platonică (Theaitetos, 191 C) și dezvoltată aidoma de Sfântul 
loan în tratatul pseudo-plutarhic Despre educaţia copiilor, 3. Cf. SFÂNTUL VASILE CEL 
MARE, Regulile mari, 15, 4. 

este un om iscusit, pune picătura în palmă și mișcă podul palmei 
întorcând picătura, astfel încât o lustruiește bine și o face perfect 
rotundă; după ce i s-a dat această formă, nu mai este cu putință să 
i se mai dea alta. Ceea ce este fraged și încă n-a dobândit o formă 
definitivă poate fi supus oricărei modificări, pentru că este ușor de 
modelat; unui corp dur însă, care este solidificat deja într-o anume 
formă, nu-i este ușor să se schimbe și să ia altă formă. 

22. După cum pictorii lucrează cu multă grijă și exactitate 
tablourile și statuile, tot astfel fiecare tată și mamă trebuie să-și dea 
silința pentru [desăvârșirea] acestor minunate statui. Pictorii, în 
fiecare zi, pun în faţa lor tabloul și-i dau culorile trebuitoare; sculp- 
torii fac la fel: dau jos ce este de prisos și adaugă ce trebuie. Tot 
așa și voi, ca niște sculptori, întrebuinţaţi tot timpul vostru liber 
spre a sculpta statui minunate lui Dumnezeu. Îndepărtaţi ce este 
de prisos, adăugaţi ce trebuie și uitați-vă cu grijă la ele în fiecare zi: 
care este darul natural al copiilor, spre a-l dezvolta, care este defec- 
tul, spre a-l îndepărta. Cu multă grijă, în primul rând, alungați din 
sufletul lor desfrânarea, căci mai cu seamă dragostea trupească tul- 
bură sufletele tinerilor. Mai înainte de a gusta din acest fel de dra- 
goste, învaţă-l să fie cumpătat, să fie treaz, să privegheze în rugă- 
ciune și să-și facă semnul Crucii când spune sau face ceva. 

23. Închipuie-ți că ești un împărat care are sub conducerea sa 
un oraș: sufletul copilului. Căci, într-adevăr, sufletul este un oraș. 
După cum în oraș unii fură, alţii fac fapte de dreptate, unii muncesc 
cum trebuie, iar alții fac toate de mântuială și la întâmplare, tot 
astfel și în suflet sunt cugete și gânduri“. Unele se luptă împotriva 
celor care nedreptăţesc, cum sunt soldaţii în oraș; altele se îngrijesc 
de buna stare a trupului și a casei, cum sunt oamenii de stat din- 
tr-un oraș; altele poruncesc, cum sunt conducătorii orașului; altele 
povestesc lucruri de rușine, cum sunt destrăbălaţii din oraș; altele 
povestesc lucruri cuviincioase, cum sunt oamenii cumpătaţi și în- 
țelepţi din oraș; altele iubesc o viață plină de moleșeală, ca femeile 
de la noi; altele spun prostii, ca și copiii; unora li se poruncește ca 
unor sclavi, cum sunt servitorii în oraș; altele sunt nobile, cum sunt 
oamenii liberi+ din oraș. 


% În literatura ascetică, Aoyoudg („gând, cugetare”) va dobândi sens peiorativ: „gând 
păcătos, pătimaș”. 

+ Se remarcă efortul oratorului creştin de a depăși prejudecățile sociale ale epocii, în spirit 
evanghelic. 

24. Avem deci nevoie de legi ca să alunge gândurile rele, să le 
aprobe pe cele bune și să nu îngăduie ca gândurile rele să pună 
stăpânire pe cele bune. Dacă într-un oraș n-ar fi legi care să îngră- 
dească libertatea hoților, viaţa în oraș ar fi grozav de tulburată; dacă 
soldaţii n-ar face uz cum trebuie de puterea lor, s-ar distruge totul; 
dacă fiecare cetățean și-ar părăsi starea și funcţia sa și ar urmări-o 
pe a altuia, ar nimici buna rânduială prin ambiția lui. Tot așa este și 
cu sufletul copilului. 

25. Sufletul unui copil este deci aidoma unui oraș: oraș de 
curând zidit și întemeiat, oraș care are cetățeni străini ce n-au încă 
experiența niciunui lucru. Astfel de cetățeni sunt mai cu seamă 
ușor de format. Cei care au fost crescuți într-un fel rău de vieţuire, 
când sunt bătrâni, sunt greu de schimbat, deși nu cu neputinţă, 
căci, dacă vor, pot și ei să se schimbe. Cei [tineri] însă, care n-au 
încă experiența vieţii, vor primi cu ușurință legile tale. 

26. Dă, așadar, legi acestui oraș, legi înfricoșătoare și aspre 
pentru cetățenii orașului! Fii apărătorul legilor ce se încalcă! Nu-i 
de niciun folos să dai legi dacă nu cauţi ca aceste legi să fie puse în 
aplicare. 

277. Dă deci legi! Ai multă grijă de ele! Legiuirea noastră este 
pentru bunul mers al întregii lumi. Astăzi construim un oraș. Cele 
patru simțuri să fie meterezele și porțile orașului, iar întreg, tru- 
pul să fie ca un zid. Porţile lui sunt: ochii, limba, auzul, mirosul 
și, dacă vrei, pipăitul. Prin aceste porţi intră și ies cetăţenii acestui 
oraș, cu alte cuvinte, prin aceste porţi gândurile sunt corupte sau 
îndreptate. 

28. Așadar, să mergem mai întâi la prima poartă, care este 
limba, căci limba este aceea care se întrebuințează cel mai mult. 
Mai înainte de toate celelalte, să-i facem canaturi și zăvoare, nu 
de lemn, nici de fier, ci de aur. Căci cu adevărat de aur este și 
orașul pe care-l construim. După ce acest oraș va fi gata construit, 
nu va locui în el un om, ci Însuși Împăratul tuturor. În cursul 
acestei lucrări veţi vedea unde vom așeza palatul împărătesc [al 
lui Dumnezeu. 

Prin urmare, să facem acestei porți canaturi și zăvoare de aur 
din cuvintele lui Dumnezeus*, după cum spune prorocul: „Cuvintele 
lui Dumnezeu sunt în gura mea mai dulci decât mierea și fagurele, 


* Fundamentul educaţiei creștine îl reprezintă Sfânta Scriptură. 

mult mai de preţ decât aurul și pietrele prețioase”*. Să-i învăţăm 
pe copii să aibă acestea necontenit pe buze, chiar și când merg, 
nu oricum, nici superficial și nici rar, ci continuu. Ușile nu trebuie 
să fie acoperite numai cu foițe de aur, ci, dimpotrivă, să fie făcute 
groase și solide, lucrate în întregime din aur; în locul pietrelor 
obișnuite, să aibă încrustate pietre preţioase. Zăvor al acestor uși 
să fie Crucea Domnului, alcătuită în întregime din pietre prețioase, 
așezată de-a curmezișul ușilor. Dacă vom face uși de aur atât de 
groase și le vom pune zăvor, să le facem lor și locuitori vrednici. 
Care sunt aceștia? Să-l învăţăm pe copil să rostească cuvinte cuvi- 
incioase și evlavioase. 

Să avem multă grijă să-i alungăm pe străini, ca să nu se stre- 
coare printre locuitorii acestui oraș oameni amestecați și stricaţi, 
adică: vorbe de ocară, de batjocură, cuvinte necugetate, rușinoase, 
ușuratice, lumești. Pe toate acestea să le alungăm. Nimeni să nu 
intre prin aceste porţi. Să intre numai împăratul. Lui și celor ai 
Lui să le fie deschisă această poartă, ca să se spună și despre ea: 
„Aceasta este poarta Domnului, iar drepţii vor intra prin ea'**, pre- 
cum și cuvintele fericitului Pavel: „Dacă este vreun cuvânt bun, spre 
zidire, să fie folositor ascultătorilor”. Gura să rostească cuvinte 
de mulțumire și cântece sfinte. Să vorbească totdeauna despre 
Dumnezeu și despre filosofias* cea de sus. 

29. Cum va fi cu putință aceasta? Prin ce mijloace îi vom învăţa 
pe copii să se poarte astfel? Dacă vom supraveghea cu multă grijă 
toate cele ale lor. Cu copilul lucrul este foarte ușor. Cum? Copilul 
nu se luptă nici pentru bani, nici pentru măriri. Este copil încă. 
Nu-l preocupă nici femeia, nici grija de copii și nici grija de casă. 
Cine i-ar da deci prilej ca să insulte și să hulească? Cel mult dacă se 
ceartă cu cei de o vârstă cu el. 

30. Pune deci numaidecât copilului lege ca să nu ocărască pe 
nimeni, să nu hulească pe nimeni, să nu se jure, să nu înjure, să nu 
se bată. Când îl vezi că-ţi calcă legea, pedepsește-l, uneori printr-o 


5 Psalmul 18, u. 

* Tehnică specifică artei bizantine (orfevrărie, dar și artă monumentală), a încrustării 
pietrelor preţioase în aur sau argint. 

5 Cf. Iezechiel 44, 2. 

5 Psalmul 17, 20. 

% Efeseni 4, 29. 

5 Filosofie are aici sensul de viaţă sfântă. 

căutătură aspră și severă, alteori prin cuvinte usturătoare, iar alteori 
prin cuvinte de mustrare. Altădată măgulește-l și fă-i făgăduinţe. 

Nu-l bate mereu și fără socoteală, ca să nu-l obișnuiești ast- 
fel. Dacă se va obișnui să fie educat numai prin bătaie, va învăța 
să disprejţuiască bătaia. Iar dacă a învăţat să disprețuiască bătaia, 
s-a stricat totul. Dimpotrivă, să se teamă de bătaie, dar să n-o pri- 
mească. Să fie mișcat biciul, dar să nu cadă pe spatele copilului. 
Ameninţările să nu meargă până la faptă. Dar să nu creadă că se 
reduc numai la ameninţări cuvintele tale. Amenințarea atunci este 
bună, când i se dă crezare că va trece în faptă. Căci, dacă cel care 
a greșit îți află gândul, va dispreţui [ameninţarea]. Dimpotrivă, să 
se aștepte să fie pedepsit, dar să nu-l pedepsești, ca să nu se stingă 
teama de pedeapsă, ci teama să rămâna ca un foc plin de putere ce 
arde toți spinii sau ca o cazma ascuţită ce sapă până în adânc. Când 
vei vedea că teama are bune rezultate, fii blând. Firea omenească 
are nevoie și de îngăduinţă. 

31. Învaţă-l pe copil să fie îngăduitor și bun cu oamenii. Dacă-l 
vei vedea că îl insultă pe servitor, nu trece cu vederea acest lucru, 
ci pedepsește-l pe copil, chiar dacă este liber. Dacă știe că nu-i este 
îngăduit să insulte sluga, cu atât mai mult nu va huli și nu va bat- 
jocori pe cel liber, care este de o cinste cu el. Închide-i gura la orice 
cuvânt rău și urât. Dacă-l vei vedea că defăimează pe cineva, astu- 
pă-i gura și îndreaptă-i limba spre propriile sale greșeli și scăderi. 

32. Sfătuiește și pe mamă să-i dea copilului astfel de învățături; 
tot așa și pe pedagog”, ca și pe servitorul ce-l însoțește, pentru ca 
toți la un loc să-i fie paznici și să observe ca nu cumva să iasă din 
gura copilului, prin ușile cele de aur, acele cuvinte urâte și rele. 

33. Să nu crezi că-ți trebuie mult timp ca să ajungi la bune 
rezultate. Îți sunt de ajuns două luni și ai reușit deplin, dacă de la 
început îl observi, îl ameninţi și îi pui atât de mulți supraveghetori. 
Astfel ceea ce este potrivit firii va căpăta statornicie. 

34. Așadar, această poartă va ajunge o poartă vrednică de a 
intra prin ea Domnul dacă nu se vor rosti nici cuvinte de rușine, 
nici cuvinte ușuratice și necugetate, nici alt cuvânt de acest fel, ci 
numai cele ce se cuvin Stăpânului. Dacă aceia care îi instruiesc pe 


57 Pedagogul (rrcâc - „copil”; ayoyi - „conducere”) era sclavul care-l conducea pe copil la 
școală și îi purta de grijă. Totodată, pedagogul îl putea învăța pe copil primele rudimente 
de scriere și exprimare corectă și se ocupa de educaţia morală a celui mic. De remarcat că 
atribuţiile pedagogului se multiplică în cazul educaţiei creștine. 

copiii lor pentru a fi buni ostași îi iau de mici și-i învaţă să tragă cu 
arcul, să se îmbrace cu haine ostășești, să călărească, fără ca vârsta 
copiilor să le fie o piedică, cu cât mai mult trebuie ca aceia care 
se pregătesc pentru oastea cerească să se îmbrace cu toată această 
podoabă împărătească! Să fie învățat deci copilul să-l cânte psalmi 
lui Dumnezeu, spre a nu-și pierde vremea cu cântece de rușine și 
povestiri nefolositoare. 

35. Așa să fie întărită această poartă. Să fie aleși acei cetățeni 
despre care am vorbit. Pe ceilalți să-i omorâm înăuntru, cum 
omoară albinele pe trântori și nu-i lasă nici să iasă afară, nici să 
bâzâie. 

36. Să mergem acum și la altă poartă. Care este aceasta? E 
aproape de cea dintâi și se înrudește cu ea. Este auzul. Cetăţenii pri- 
mei porți ies dinăuntru afară și niciunul nu intră prin ea; cetățenii 
porţii a doua intră din afară și niciunul nu iese prin ea. Prin urmare, 
se înrudesc mult cele două porți. Dacă nu se îngăduie niciunui 
gând stricat și rău să-i calce pragurile, nu va face greutăţi nici gurii. 
Cel care nu aude lucruri rușinoase sau rele nici nu rostește lucruri 
de rușine. Dar, dacă va fi larg deschisă tuturor, o va pângări și pe 
aceea și va produce tulburare tuturor celor dinăuntru. Poate că ar 
fi trebuit să spun toate aceste lucruri despre auz mai înainte, ca să 
astup dinainte intrarea. 

37. Copiii să nu audă niciun cuvânt nelalocul lui, nici de la 
servitori, nici de la pedagog, nici de la doicăs. După cum plantele, 
când sunt mici și plăpânde, au nevoie de mai multă îngrijire, tot 
astfel și copiii. Să ne îngrijim să le luăm doici bune, ca să le punem 
o bună temelie chiar de la început și să nu primească din fragedă 
vârstă ceva rău. 

38. Să n-audă copilul flecăreli și basme băbești. „Cutare', zice, 
„s-a îndrăgostit de cutare”. Sau: „Fiul împăratului și fiica cea mai 
mică au făcut cutare lucru”. Asemenea povestiri să nu audă copiii. 
Dimpotrivă, să audă alte povestiri, fără aluzii urâte, ci pline de multă 
simplitate. Se poate să le audă din gura servitorilor și din gura celor 
care-l însoțesc pe copil la plimbare, dar nu din gura tuturor, căci 
nu-i îngăduit tuturor servitorilor să se amestece în educaţia copi- 
lului. Cei care ne ajută în opera noastră trebuie să fie oameni pri- 
cepuţi, după cum pricepuţi sunt cei care se ocupă de o statuie. Dacă 


5 Și acestea erau recrutate, de regulă, dintre sclave. 

am fi constructori și am zidi o casă pentru un om de seamă, n-am 
îngădui servitorilor să se apropie fără niciun rost de construcție. 
Oare n-ar fi absurd ca acum, când zidim un oraș și creștem cetăţeni 
pentru Împăratul ceresc, să îngăduim tuturor, fără deosebire, să se 
amestece în lucrul nostru? Să ne luăm deci în ajutor numai pe acei 
servitori care sunt de folos. Dacă nu avem niciunul, să tocmim cu 
leafă un om liber, bărbat virtuos, și să-i dăm mână liberă spre a ne 
ajuta în opera noastră. 

39. Să nu audă deci copilul basme de acest fel. Când este plic- 
tisit din pricina lecţiilor, povestește-i istorisiri din vechime - căci 
sufletului îi place să audă astfel de povestiri —, dar scoate din ele 
orice copilărie. Doar tu crești un filosof, un atlet și un cetăţean al 
cerurilor. Povestește-i așa: „În vremurile străvechi un tată avea doi 
copii. Ei erau fraţi”. Oprește-te puţin, apoi adaugă: „Amândoi 
aveau aceeași mamă. Unul era mai în vârstă, celălalt mai tânăr. Cel 
mai în vârstă era plugar, iar cel mai tânăr era păstor. Cel mai tânăr 
îşi ducea turmele sale la păscut pe câmpii și pe malurile mării”. 
Îndulcește povestirile ca să fie plăcute copilului, spre a nu-i obosi 
sufletul. „Celălalt frate semăna ogoarele și planta pomi. Odată 
s-au gândit să-L cinstească [prin rodul ostenelilor lor] pe Dum- 
nezeu. Păstorul a luat ce-a avut mai bun în turma lui și I-a jertfit 
lui Dumnezeu.” 

Nu-i cu mult mai bine să povestești aceste lucruri în locul 
povestirii neadevărate despre oile cu lâna de aur“? Apoi deșteaptă 
interesul copilului - căci povestirea are o anume putere -, fără 
să adaugi de la tine nimic neadevărat, ci numai ceea ce-i scris în 
Scriptură. „Când l-a adus lui Dumnezeu jertfă ce a avut mai bun în 
turmele sale, îndată s-a pogorât foc din cer, a răpit toată jertfa și a 
dus-o la jertfelnicul cel de sus. Fratele cel mai mare n-a făcut așa. 
S-a dus, și-a oprit pe cele mai bune din roadele sale pentru sine și 
a jertfit lui Dumnezeu fructe mai puţin bune. Dumnezeu nici nu 
S-a uitat la ele, S-a întors și le-a lăsat să rămână pe pământ. Jertfa 
celuilalt frate însă a primit-o sus, la EI”. Așa se întâmplă și cu admi- 
nistratorii moșiilor: stăpânul cinstește pe cel care-i aduce roadele 
moșiei și-l poftește în casă, iar pe altul, de care nu e mulțumit, îl 


5 Cf. Facerea 4. 

% Referinţă la mitologica expediţie a argonauţilor. Platon însuși atrage atenţia asupra 
consecințelor nefaste ale istoriilor mitologice asupra educaţiei copiilor (Republica, 378 
A-B; Legile, 663 D - 664 B). 

lasă afară. Tot așa s-a întâmplat și aici. Ce a urmat după aceasta? 
„Fratele mai mare s-a întristat, ca unul care fusese disprețuit și 
depășit de celălalt, și era mâhnit. Și Dumnezeu i-a spus: «Pentru ce 
ești trist? Nu știai că aduci lui Dumnezeu darurile tale? Pentru ce 
M-ai insultat? Ce învinuire ai de adus? Pentru ce Mi-ai jertfit roade 
mai puţin bune?»” 

Dacă vrei să vorbești mai simplu, spune: „Acela, neavând ce 
răspunde, a stat liniștit”. Sau, mai bine: „A tăcut”. „După aceasta, 
văzând pe fratele său mai mic, i-a spus: «Hai să ieșim la câmp!» 
Fratele cel mai mare, prinzând cu viclenie pe cel mai mic, l-a omo- 
rât. Și credea că poate să se ascundă de Dumnezeu. Dar Dumnezeu 
a venit la el și i-a spus: «Unde este fratele tău?» «Nu știu», a răspuns 
el, «nu sunt păzitorul fratelui meu!» Atunci Dumnezeu i-a spus: 
«lată, sângele fratelui tău strigă către Mine, din pământ!»” 

Să stea alături și mama, când sufletul copilului este format cu 
astfel de povestiri, ca să-ți ajute și ea și să laude cele spuse de tine. 

„Ce s-a întâmplat apoi? Dumnezeu a primit în cer pe fratele 
ucis; deși a murit, el trăiește sus, în cer." Copilul primește această 
învățătură despre înviere. Copilul crede, chiar dacă i se spun lucruri 
imposibile, ca de exemplu: „Și l-a făcut semizeu”. Copilul nu știe ce 
este un semizeu, dar pricepe că trebuie să fie ceva mai mare decât 
omul și îndată se minunează. Cu atât mai mult când va auzi despre 
înviere și că sufletul lui s-a suit în cer. 

„Și a luat Dumnezeu pe fratele cel mai tânăr sus. Celălalt însă a 
trăit mulţi ani, dar necontenit în suferinţă, cu frică și cu cutremur; 
a suferit nenumărate chinuri și era pedepsit în fiecare zi.” 

Vorbește-i cu tărie despre pedeapsa dată lui de Dumnezeu. 
Nu-i spune numai că „a auzit de la Dumnezeu: «Vei fi gemând și 
tremurând pe pământ»"“. Copilul nu poate pricepe ce valoare au 
aceste cuvinte, așa că trebuie să-i spui: „După cum tu, când stai îna- 
intea învățătorului, ești cuprins de spaimă, tremuri și te temi dacă e 
vorba să fii bătut, tot așa a trăit toată viaţa lui și fratele mai vârstnic, 
pentru că a păcătuit înaintea lui Dumnezeu”. 

40. E destul atât pentru copil. Spune-i această povestire seara, 
în timpul cinei. Mama să-i povestească aceeași istorisire din nou. 
Apoi, după ce a auzit-o de mai multe ori, cere-i s-o povestească și 
el: „Spune-mi povestirea!” ca să se simtă și el onorat de a o povesti. 


s: Facerea 4, 12. 

Când va stăpâni povestirea, îi vei spune și folosul ce-l putem des- 
prinde“* din ea. Cu toate că sufletul copilului care a auzit povesti- 
rea știe să desprindă, prin propriile sale puteri, folosul din ea încă 
dinainte de a-i spune tu, totuși spune-i și tu. 

„Vezi cât de mare rău este lăcomia, cât de mare rău este să-l 
invidiezi pe fratele tău? Vezi cât de mare rău este să-ţi închipui 
că poţi să te ascunzi de Dumnezeu? El vede totul, chiar pe cele 
săvârșite întru ascuns.” 

Dacă ai sădit doar această învăţătură în sufletul copilului, ai 
făcut deja mult și nu mai ai nevoie de pedagog, Frica de Dumnezeu 
va sta necontenit lângă copil și negreșit îl va zgudui mai mult decât 
frica de orice alt pedagog. 

41. Nu te mărgini numai la atât, ci ia-l de mână și du-l la bise- 
rică! Caută să-l duci mai cu seamă atunci când se citește această 
povestire. ÎL vei vedea cum se bucură, cum sare în sus și se veselește 
că ştie ceea ce toți ceilalți nu știu încă. O ia înaintea [celui ce citește 
povestirea], recunoaște [cele citite] și-i folosește mult. În felul 
acesta povestirea se întipărește în mintea sa. 

42. Se mai pot desprinde și alte învățături folositoare din 
această povestire. Învață-l deci: „Nu trebuie să fim trişti când sufe- 
rim. Dumnezeu ne arată aceasta, chiar de la început, prin acest frate 
nedreptăţit. Pentru că a făcut fapte plăcute înaintea lui Dumnezeu, 
atunci când a murit, Dumnezeu l-a luat sus, în cer”. 

43. Când s-a întipărit povestirea aceasta în mintea copilului, 
povestește-i alta, tot despre doi frați, și spune-i: „Erau iarăși doi 
fraţi, tot așa, unul mai în vârstă și altul mai tânăr. Cel mai în vâr- 
stă se ducea la vânătoare, iar cel mai tânăr stătea pe lângă casă”&. 
Această povestire este cu mult mai plăcută decât cea dintâi, pentru 
că are mai multe peripeții și frații erau mai în vârstă. 

„Acești doi frați erau și gemeni“. De când s-au născut, mama 
îl iubea pe cel mai mic, iar tatăl pe cel mai mare. Acesta își petrecea 
vremea mai mult pe ogoare, pe când cel mai tânăr stătea acasă. 
Odată, când a îmbătrânit, tatăl a spus copilului pe care-l iubea: 
«Pentru că am îmbătrânit, fiule, du-te și pregătește-mi un vânat, 
adică prinde-mi o căprioară sau un iepure; adu-mi-l și frige-l, ca să 


* Metoda exegetică principală a Sfântului loan este aceea de a extrage sensul moral al 
pasajelor scripturistice și a-l aplica la viaţa creștină cotidiană. 

S% Cf. Facerea 25, 27. 

54 Cf. Facerea 27, 1-40. 


DESPRE SLAVA DEȘARTĂ... 361 


mănânc și să te binecuvântez». Celui mai mic nu i-a spus așa ceva. 
Mama a auzit cele spuse de tatăl. L-a chemat pe fiul cel mai mic și 
i-a spus: «Fiule, pentru că tatăl tău a poruncit fratelui tău să aducă 
un vânat ca să mănânce și să-l binecuvânteze, ascultă-mă! Du-te 
la turmă, ia niște iezi tineri și frumoși și adu-mi-i, iar eu voi face 
din ei o mâncare așa cum îi place tatălui tău. Tu i-o vei duce ca să 
mănânce și ca să te binecuvânteze». Tatăl avea vederea slabă din 
pricina bătrâneţii. După ce fratele cel mai tânăr a adus iezii, mama 
i-a gătit. A pus mâncărurile pe o tăblie și le-a dat fiului celui mai 
tânăr, care le-a dus tatălui său. L-a îmbrăcat și cu piei de capră ca 
să nu-l cunoască, deoarece el era fără păr, pe când fratele său era 
păros; astfel putea să-l ascundă ca să nu cunoască tatăl înlocuirea. 
Și așa l-a trimis la tatăl lui. Tatăl, închipuindu-și că este fiul lui cel 
mai mare, a mâncat și și-a binecuvântat fiul. Mai târziu, după ce 
dăduse binecuvântarea, a venit și fiul cel mai mare și i-a dat vâna- 
tul. Când a aflat cele întâmplate, a început să se vaite și să plângă” 

44. Vezi câte lucruri bune se nasc din această povestire? Dar 
nu istorisi în detaliu toată povestirea. Vezi ce fel de învățături“ 
poţi desprinde din ea! În primul rând, copiii îi vor respecta și îi 
vor cinsti mult pe părinţii lor când văd cât de căutată este binecu- 
vântarea acestora. Vor prefera să ia nenumărate lovituri decât să 
fie blestemaţi de părinți. Dacă poveștile băbești“ pun atâta stăpâ- 
nire pe sufletul copilului, încât își închipuie că sunt adevărate cele 
povestite, cum oare n-ar pune stăpânire pe sufletul lui și nu l-ar 
umple de multă teamă cele cu totul adevărate? 

[Va învăţa, de asemenea, ] că trebuie să disprețuim pântecele. 
Povestește-i și acea parte a istorisirii |în care se spune] că cel mai în 
vârstă n-a avut niciun folos de pe urma dreptului de întâi născut, 
căci din pricina neînfrânării pântecelui și-a vândut dreptul de întâi 
născut”. 

45. Mai târziu, după ce copilul a înțeles bine această povestire, 
îi vei cere iarăși, în altă seară: „Spune-mi povestirea cu cei doi frați! 
Dacă va începe să o spună pe cea cu Cain și Abel, oprește-l și spu- 
ne-i: „Nu ţi-o cer pe aceasta, ci pe aceea cu ceilalți doi fraţi, în care 


% Delicateţea Sfântului loan este notabilă, ca și talentul său pedagogic de a extrage 
învățături morale dintr-o povestire controversată, întemeiată pe fapte reprobabile, pre- 
cum travestirea și disimularea. 

6 | iteral: „miturile”. 

%7 Cf. Facerea 25, 33. 

tatăl a dat binecuvântarea”. Dă-i indicii, ca să-și aducă aminte, și 
nu-i spune încă numelest fraților. După ce-ţi va istorisi tot ce i-ai 
spus, continuă și spune: 

46. „Ascultă ce s-a mai întâmplat. Fratele cel mai în vârstă 
căuta iarăși, ca și în povestirea de mai înainte, să-l omoare pe fra- 
tele său și aștepta moartea tatălui lor. Mama a aflat și, temându-se, 
l-a trimis în altă parte pe fiul cel mai tânăr”. 

Deși înaltele idei |cuprinse în această istorisire] depășesc pute- 
rea de înţelegere a copilului, totuși, cu oarecare îngăduință“, pot fi 
sădite și în mintea lui, dacă vom ști cum să tâlcuim povestirea. Deci 
îi vom grăi așa: 

„Acest frate a plecat și a ajuns într-un loc unde nu avea cu el 
niciun om - nici servitor, nici îngrijitor, nici pedagog și nici pe alt- 
cineva. Când a ajuns în acel loc, s-a rugat și a zis: «Doamne, dă-mi 
pâine și îmbrăcăminte și mântuiește-mă!» După ce a rostit aceste 
cuvinte, de supărare a adormit. Și a văzut în vis o scară întinsă de 
la pământ până la cer. Îngerii lui Dumnezeu se suiau și se cobo- 
rau pe ea și Însuși Dumnezeu stătea în vârful ei. Și a grăit către 
Dumnezeu: «Binecuvântează-mă!» Și l-a binecuvântat și i-a pus 
numele «Israel»”7. 

47. Acum, cu această ocazie, mi-a venit în minte o altă idee, 
prilejuită de acest nume. Care este aceasta? Putem sădi râvna pen- 
tru virtute în copii chiar prin numele ce-l poartă. Nimeni să nu se 
grăbească să dea copiilor numele strămoșilor: al tatălui, al mamei, 
al bunicului, al străbunicului, ci să le dea lor numele drepţilor, al 
mucenicilor, al episcopilor, al apostolilor. Și numele ce-l poartă 
să fie pentru copii imbold spre cele bune. Unul să se numească 
«Petru», altul «loan», iaraltul cu un alt nume al unuia dintre sfinți. 

48. Să nu-mi introduci obiceiuri păgânești! Sunt mai mari 
rușinea și batjocura când într-o casă de creștini se practică obice- 
iuri păgâne, cum este obiceiul cu aprinsul lumânărilor, când toți 
așteaptă să vadă care lumânare se stinge și se topește mai întâi, și 


s Observăm că Sfântul loan prezintă din nou o povestire biblică adaptată înţelegerii celor 
mici, simplificată, și din care a eliminat toate elementele care ar fi putut scandaliza sau 
nedumeri pe cei mici. 

Termenul utilizat este acela de ovyrară&Baous („pogorământ, coborâre, condescendenţă, 
concesie”), aplicat și Întrupării Logosului în alte contexte. Aici desemnează concesiile 
făcute capacităţii infantile de înţelegere a adevărurilor doctrinei creștine. 

7 Cf. Facerea 28, 10-19; 32, 26-28. 

alte obiceiuri asemenea acestora, care aduc celor care le practică nu 
puţină pagubă sufletească. Să nu vă închipuiți că asemenea obice- 
iuri sunt mici și fără nicio importanţă. 

49. Așadar, vă rog să daţi copiilor voștri nume purtate de 
drepţi”. Poate că în vechime avea un sens obiceiul de a se da copii- 
lor numele strămoșilor; era o mângâiere în fața morţii: se părea că 
cel plecat trăiește prin cel care a primit numele lui. Acum nu mai 
este cazul. Vedem că cei drepți n-au procedat așa când au pus nume 
copiilor lor. Căci Avraam a născut pe Isaac, iar lacov și Moise n-au 
fost numiţi cu numele strămoșilor lor și nu vom găsi niciun drept 
care să fie numit așa. Ce îndemn și exemplu de virtute cuprinde 
numele! Nu vom găsi altă pricină a schimbării numelui [în Sfânta 
Scriptură] decât acela că numele este un indiciu al virtuţii. lată 
ce se spune în Sfânta Scriptură: „Iu te vei numi «Chefa», care se 
tălmăcește «Petru»"?. Pentru ce? Pentru că ai mărturisit. Tu te vei 
numi „Avraam”. Pentru ce? Pentru că vei fi tatăl multor neamuri”. 
[lacov a fost numit] „Israel”+ pentru că L-a văzut pe Dumnezeu. 
Întemeiaţi pe aceste exemple, să începem educaţia copiilor și să-i 
formăm. 

50. Deci, după cum spuneam, a văzut o scară întinsă până la 
cer, care ajungea acolo. Să intre, așadar, în casă numele sfinților 
prin numele ce se dau copiilor. Prin asta se educă nu numai copilul, 
ci și tatăl, când vede că este tatăl lui loan, al lui Ilie sau al lui lacov. 
Dacă vom da cu evlavie copiilor noștri nume în cinstea drepţilor ce 
au plecat dintre noi, vom avea mai multă înrudire cu drepții decât 
cu strămoșii, și acest lucru ne va folosi mult atât nouă, cât și copi- 
ilor. Să nu socotești că lucrul este de puţină importanţă pentru că 
este mic; dimpotrivă, este temeiul unui mare folos. 

51. Dar, după cum am spus, să ne întoarcem iarăși la povestirea 
noastră: „lacov a văzut o scară sprijinită și a cerut să fie binecu- 
vântat. Dumnezeu l-a binecuvântat. Apoi a plecat lacov la rudele 
sale și acolo păștea oile”. 


” Sfântul loan evocă aici practica păgână de a da fiului numele tatălui spre a-i perpetua 
amintirea, pusă în opoziţie cu obiceiul creștin de a da numele unor sfinți copiilor cu sco- 
pul de a le imita viaţa și a se așeza sub protecţia lor. 

? loan 1, 42. 

2 Cf. Facerea 17, 4-5. 

4 Facerea 32, 28. Etimologie populară. „Israel” are înțelesul de „cel care se luptă cu 
Dumnezeu” sau „cel care se luptă pentru Dumnezeu”. 

Povestește-i apoi despre căsătoria lui și despre întoarcerea lui 
acasă. Și din acestea poţi scoate mult folos. Căci iată câteva deprinde: 
va fi învățat să nădăjduiască în Dumnezeu, să nu disprețuiască pe 
nimeni, de vreme ce este de neam nobil, să nu se rușineze de cele de 
jos, să suporte cu bărbăţie nenorocirile și multe altele. 

52. După ce copilul a crescut mai mare, spune-i și întâmplări 
care să-i sădească în suflet mai multă frică [de Dumnezeu]. Când 
mintea lui e încă fragedă, nu-l încărca prin astfel de poveri, ca să 
nu se sperie. Dar, când este de cincisprezece ani, și chiar mai mult, 
să audă relatări despre gheenă. Când este de zece, opt ani sau mai 
puțin, este mai bine să audă în toată amănunţimea istoria potopu- 
lui, a Sodomei, istorisirile despre cele petrecute în Egipt, toate câte 
sunt pline cu pedepse [trimise de Dumnezeu]. Când crește mai 
mare, să audă istorisiri din Noul Testament, despre har, despre iad. 
Îngrădește-i auzul cu aceste relatări și cu altele nenumărate luând 
exemple din cele ale noastre”. 

53. Să nu îngăduim să se apropie de el un om care i-ar povesti 
lucruri nepotrivite. Am spus lucrul acesta și mai sus. Dacă vei vedea 
pe un servitor că spune copilului cuvinte de rușine, pedepsește-l 
îndată și fii judecător aspru și fără milă al celor greșite. Dacă vei 
vedea că o fată [se apropie de el, păzește-l]. Dar mai bine este să nu 
se apropie de copil nicio fată, ca să nu se aprindă în el focul, afară 
de o femeie bătrână, care nu poate cu nimic să-l atragă pe tânăr. 
Păzește-l de o fată tânără mai mult ca de foc. Copilul nu va rosti 
niciun cuvânt nepotrivit dacă nu va auzi cuvinte nepotrivite și dacă 
va fi crescut astfel. 

54. Vrei să mergem și la altă poartă, aceea a mirosului? Și prin 
această poartă se introduce [în suflet] vătămare dacă nu este bine 
astupată, spre exemplu: parfumurile și mirosurile plăcute. Nimic 
nu nimicește atâta vigoarea sufletului, nimic nu-l moleșește atâta 
cât mirosirea parfumurilor plăcute. 

Dar poate mi-ar obiecta cineva: „Ce vrei să spui? Trebuie să-mi 
facă plăcere murdăria?'”* Nu spun asta, dar să nu fie nici una, nici 
alta. Nimeni să nu-i dea parfumuri. Îndată ce creierul a primit 
mirosul, a moleșit tot trupul. Prin parfum se aprind plăcerile și se 
dă naştere păcatului. Prin urmare, astupă și această poartă! Rostul 
ei este de a respira aerul, nu de a primi mirosurile plăcute. Poate că 


7 Adică ale creștinilor. 
* Procedeul apostrofării și polemizării cu un interlocutor imaginar este specific diatribei. 

unii vor râde [spunând] că ne ocupăm de lucruri mici când vorbim 
despre un astfel de mod de purtare. Nu este vorba de lucruri mici, 
ci de temelia, de educaţia și formarea întregii lumi, dacă se aplică 
aceste reguli spuse de mine. 

55. Mai este și o altă poartă, mai frumoasă decât celelalte, dar 
greu de păzit: poarta ochilor. Pentru aceasta ea este așezată sus, 
deschisă, și este plină de frumuseți. Are multe portițe și nu privește 
doar, ci este și ea însăși privită, dacă este frumos lucrată. 

56. Aici este nevoie de legi aspre. Mai întâi această lege: să nu 
duci niciodată copilul la teatru, ca să nu se pângărească în între- 
gime prin cele ce aude și vede. În pieţe, mai cu seamă, când trece 
prin înghesuială de lume, pedagogul” să țină seamă de această lege 
și să-l îndemne pe copil să nu primească acea pângărire. 

57. Sunt multe mijloace prin care-l poţi face pe copil să nu-și 
închipuie că merită să fie văzut și admirat: dezbracă-l de prea multa 
podoabă, tunde-i părul de pe cap, așa cum este cuviincios. Dacă se 
supără copilul că este lipsit de podoabe, învaţă-l în primul rând că 
în aceasta constă cea mai mare podoabă. 

58. Astfel, pentru a-l păzi pe copil să nu privească, de ajuns 
sunt povestirile acelea în care se vorbește despre păcatele săvârșite 
de fiii lui Dumnezeu cu fiicele oamenilor?*, despre cele întâmplate 
sodomiţilor”*, despre gheenă și încă multe altele. 

59. În privinţa educaţiei ochilor, pedagogul și însoţitorul copi- 
lului trebuie să aibă multă grijă. Arată-i alte frumuseți și întoarce-i 
privirile|, de la priveliștile de rușine,] spre cer, soare, stele, florile 
pământului, livezi, spre sulurile frumoase&. Cu astfel de frumuseți 
să-i încânți vederea. Și sunt încă alte multe lucruri frumoase care 
nu sunt vătămătoare. 

60. Greu de păzit este această poartă, căci are focul înăuntru 
și, ca să zic așa, este o necesitate firească. Să înveţe copilul cân- 
tece dumnezeiești“. Dacă înlăuntrul sufletului său nu se deșteaptă 


7 Sclavul pedagog îl însoțea necontenit pe copil. 

* Cf. Facerea 6, 4; Matei 24, 37-39; Luca 17, 27. 

» Cf. Facerea 19, 1-28. 

% Expresia trimite, probabil, către manuscrisele frumos ornamentate ale textelor scrip- 
turistice. Reamintim că, în perioada respectivă, „cartea” era, de fapt, un sul de papirus 
manuscris. Ulterior, începând din primele secole d.Hr., papirusul era tăiat în forme drept- 
unghiulare legate între ele (alcătuind un codex). 

% fermenul grecesc Enw5rj desemnează un cântec ce exercită o fascinaţie irezistibilă asu- 
pra ascultătorilor. În contextul de față se face referire la psalmii biblici. 

[nicio poftă], apoi nu dorește să vadă nici în afară. Să nu facă baie 
cu femeile (rău e obiceiul acesta!), nici să nu fie trimis unde sunt 
adunate mai multe femei la un loc. 

61. Să audă necontenit întreaga istorie a vieţii lui losif. Să afle 
învățăturile despre Împărăţia cerurilor și ce mare răsplată se dă 
celor care se înfrânează. Făgăduiește-i că ai să-i dai o mireasă fru- 
moasă și ai să-l faci moștenitorul averii tale. Ameninţă-l în toate 
chipurile dacă vezi că face altceva decât dorești și grăiește-i așa: 
„Nu vom reuși, fiule, să-ți găsim o soţie virtuoasă dacă nu vei arăta 
multă grijă de tine, dacă nu vei dori să trăiești virtuos. Dar, dacă te 
vei arăta stăpân pe tine, te voi însura curând”. 

62. Dacă va fi învățat copilul mai ales să nu rostească cuvinte 
de rușine, atunci se va înrădăcina în sufletul lui evlavia cea de sus. 
Vorbește-i despre frumuseţea sufletului. Fă să se nască în sufle- 
tul lui gânduri curate față de femei. Spune-i: „Cel care se lasă dis- 
prețuit de o servitoare este el însuși un servitor”. Spune-i că tânărul 
trebuie să aibă foarte multă grijă. Cel care vorbește va fi vădit, dar 
cel care privește nu va fi vădit - căci acest simţ este iute - și poate 
ademeni, chiar între mulți oameni, prin aruncăturile ochilor, orice 
fată ar vrea. Tânărul să nu aibă legătură cu nicio femeie. Să nu pri- 
vească nicio femeie, afară de mama lui. Nu-i da bani pe mână. Să 
nu se găsească ceva rușinos în preajma lui. Învaţă-l să disprețuiască 
destrăbălarea și altele asemenea acestora. 

63. Mai este încă o poartă, deosebită de cele de până acum, 
căci este răspândită pe toată suprafaţa trupului. Se numește pipă- 
itul, simțul tactil. Această poartă pare că-i închisă, dar, de o des- 
chizi puţin, trimite toate impresiile sale înlăuntrul sufletului. Să 
nu obișnuim trupul copilului cu haine moi și nici să nu-i îngă- 
duim să se apropie de alte trupuri. Să-l facem rezistent. Trebuie 
să ne gândim că noi creștem un atlet |pentru Dumnezeu]. Să nu 
întrebuinţeze deci nici așternut moale și nici haine moi. În acest 
chip să dăm legi simțului tactil. 

64. Haide acum să intrăm înăuntrul orașului, să-i prescriem 
legi și să facem ordine, odată ce am rânduit bine porțile. Mai întâi 
să aflăm cu precizie unde sunt casele și vistieriile locuitorilor 
orașului, unde locuiesc atât cetățenii serioși, cât și cei ușuratici. 

65. Se spune că mânia|, partea irascibilă a sufletului, |] își are 
locuinţa în piept, în inima din piept, pofta își are locuinţa în ficat, 
iar rațiunea, în creier. Fiecare dintre ele are virtuţi și vicii. Virtuţile 

[părţii irascibile a sufletului] sunt cumpătarea și blândeţea, iar vici- 
ile sunt obrăznicia și asprimea. Virtutea părţii poftitoare este înfrâ- 
narea, iar viciul desfrânarea. Virtutea rațiunii este înțelepciunea, 
iar viciul opus, prostia. 

Să ne îngrijim deci ca în aceste locuri să ia naștere numai 
virtuțile, iar virtuțile, la rândul lor, să dea naștere unor cetăţeni 
virtuoși, nu vicioși. Într-adevăr, aceste puteri ale sufletului sunt ca 
niște mame care dau naștere gândurilor. 

66. Să revenim la mânie, tiranul [sufletului]. Nici nu trebuie să 
tăiem complet din tânăr mânia, dar nici nu trebuie să-i îngăduim 
să o folosească totdeauna. Din prima vârstă să-i învăţăm pe copii 
să rabde chiar când ei înșiși sunt nedreptățiți; iar dacă ar vedea pe 
cineva că este nedreptăţit, să pășească curajos și să ia apărarea celui 
năpăstuit, cu măsura cuvenită. 

67. Cum se va face aceasta? Prin exerciţii în raporturile lui cu 
servitorii: dacă rabdă când sunt disprețuiți, dacă nu se supără când 
nu le sunt îndeplinite cererile și dacă își recunosc greșelile săvârșite 
față de alți oameni. În toate aceste exerciții tatăl este stăpân: să fie 
aspru și ameninţător când sunt călcate legile, dar dulce și priete- 
nos când legile sunt îndeplinite, dăruind copilului multe răsplăţi. 
Tot astfel guvernează și Dumnezeu lumea: prin frica de iad și prin 
făgăduinţa Împărăției. Așa să ne purtăm și noi cu fiii noștri. 

68. Să fie mulți care să-l facă pe copil să se mânie, cu scopul 
de a-l pregăti și a-l obișnui, prin cei din jurul lui, să rabde când 
este mâniat. Și, după cum atleţii, înainte de începerea luptelor, 
fac exerciţii cu prietenii lor în locurile de antrenament, pentru a 
fi nebiruiți de rivalii lor, tot așa și copilul să fie instruit în casă; 
iar cei care să-l pună la încercare să fie mai ales tatăl sau fratele 
lui. Dar toţi cei din casă să se silească să biruiască, fie răzbunân- 
du-se pe el, fie împotrivindu-i-se, pentru ca acela să fie antrenat. 
Și servitorii să-l împungă adeseori, pe drept sau pe nedrept, pentru 
a-l deprinde prin orice mijloc să-și stăpânească mânia. Dacă tatăl 
său îl împunge, nu e mare lucru, căci numele de „tată” pune stăpâ- 
nire mai dinainte pe sufletul copilului și nu-l lasă să se revolte. Dar, 
dacă fac acest lucru copiii de aceeași vârstă cu el, robi și liberi, prin 
ei se va deprinde să fie blând. 

69. Mai este și un alt mijloc. Care-i acela? Când se mânie, 
adu-i aminte de propriile lui patimi. Când se supără pe un servi- 
tor, întreabă-l dacă el n-a greșit cu nimic și ce-ar simţi el însuși 

dacă ar fi în locul servitorului. Dacă-l vezi că bate un servitor, 
pedepsește-l. Dacă-l insultă, pedepsește-l din nou. Copilul nu 
trebuie să fie nici slab, nici sălbatic, ci să fie și puternic și blând. 
De multe ori are nevoie să fie ajutat de mânie; de pildă, atunci 
când el însuși are să aibă copii sau are să fie stăpân peste servitori. 
În toate privințele mânia este folositoare, dar r.umai atunci nu-i 
folositoare când căutăm să ne răzbunăm. Pentru aceea și Pavel 
nu a făcut uz niciodată de mânie în folosul lui propriu, ci numai 
când a fost vorba de cei nedreptățiţi. Moise, apoi, când a văzut că 
un frate este nedreptăţit, s-a mâniat* - și încă foarte tare =, el, 
care era cel mai blând dintre toți oamenii*. Când a fost insultat, 
nu s-a răzbunat, ci a fugit. 

Să audă copilul aceste povestiri! Când ne ocupam cu împodo- 
bitul porţilor, era nevoie de povestiri mai simple, dar acum, când 
am intrat înăuntrul orașului ca să-i formăm pe cetățeni, este tim- 
pul să întrebuințăm aceste povestiri mai profunde. Prin urmare, 
aceasta să-i fie singura lege: să nu se răzbune niciodată când este 
insultat el sau când suferă ceva rău; dar niciodată să nu treacă cu 
vederea pe altul care suferă pe nedrept. 

70. Dacă tatăl îi învață aceste lucruri pe copiii lui, atunci și el 
va fi cu mult mai bun și se va instrui pe sine. Și va căuta să fie cu 
mult mai bun dacă nu pentru alt motiv, cel puţin din obligaţia de a 
nu-și păgubi învățătura prin exemplul său. Să fie învăţat copilul să 
rabde disprețul și lipsa de consideraţie. Să nu ceară de la servitori 
să-i facă servicii pentru simplul fapt că este liber. Să se servească 
singur. În acelea numai să fie slujit de servitori în care nu poate să 
se servească singur, spre exemplu: a face de mâncare, îndatorire ce 
nu-i de căderea unui om liber. Într-adevăr, copilul nu trebuie să 
neglijeze treburile ce sunt de căderea omului liber, iar în schimb să 
se ocupe cu lucrurile ce trebuie făcute de sclavi. Când trebuie spă- 
lat pe picioare, să nu-l spele servitorul, ci să se spele copilul însuși. 
Dacă se poartă așa, el ajunge iubit și respectat de servitori. Să nu-l 
îmbrace nimeni cu hainele și nici să nu aștepte în baie să fie servit 
de cineva, ci el însuși să le facă pe toate. Dacă va face așa, va ajunge 
sănătos, lipsit de mândrie și plăcut celorlalți oameni. 


& Cf. Ieșirea 2, 11-12, 16-17. 
8 Cf. Numerii 12, 3. 
84 Cf. Ieșirea 2, 15. 

71. Învaţă-l pe copil cum stau lucrurile potrivit firii; spune-i 
ce este un rob și ce este un om liber. Vorbește-i așa: „În vechime, 
fiule, pe vremea strămoșilor noștri, nu erau robi. Păcatul a adus pe 
pământ robia. Odinioară, un fiu l-a insultat pe tatăl său și a fost 
pedepsit să fie rob fraţilor săi%. Bagă de seamă deci să nu fii rob 
robilor! Dacă te vei mânia ca robii și vei face aceleași fapte ca și ei, 
atunci nu ești întru nimic mai presus de ei în ceea ce privește virtu- 
tea și nici nu vei mai avea vrednicia de om liber. Sârguiește-te, dar, 
să fii stăpânul lor! Și să fii stăpân nu prin faptul că ești stăpân, ci 
prin felul tău de a te purta, ca nu cumva să fii găsit rob al lor, deși 
ești liber. Oare nu vezi câţi părinți i-au dezmoștenit pe copiii lor 
și i-au făcut moștenitori în locul lor pe sclavi? Ai grijă deci să nu se 
întâmple așa ceva! Din partea mea nici n-o vreau, nici n-o doresc; 
tu ești stăpân și pe una, și pe alta”. 

72. Potolește-i în acest chip mânia. Poruncește-i să se poarte cu 
slugile cum se poartă cu fraţii. Învaţă-l cele potrivit firii, spunându-i 
cuvintele lui lov: „Dacă aș fi nesocotit dreptul slugii sau al slujni- 
cei mele în socotelile lor cu mine, ce voi face când mă va cerceta 
Domnul? Dacă mă va întreba, ce-l voi răspunde? Oare n-au fost și ei 
făcuți în pântece cum am fost făcut și eu? Cu toții am fost făcuţi în 
același pântece”. Și iarăși: „Adesea slugile mele ziceau: «Cine ne-ar 
da să ne săturăm din cărnurile lui?» Căci eu eram foarte bun”. 

73. Crezi oare că fără rost a poruncit Pavel ca aceluia care nu se 
pricepe să-și chivernisească propria sa casă să nu i se încredințeze 
nici conducerea Bisericii”? Spune deci copilului: „Dacă vei vedea 
că un servitor ţi-a pierdut stylus-ul*” sau ţi-a stricat penița, nu 
te mânia, nici nu insulta! Dimpotrivă, fii iertător, potolește-te 
repede! Dacă te vei învăța să suporţi fără supărări pagube mici, le 
vei suporta și pe cele mari, când ai să pierzi cureaua de la tăbliță sau 


z» 


lănţișorul de aramă”. 


% Aluzie la Ham cel blestemat de Noe (cf. Facerea 9, 26). Justificarea teologică a sclaviei 
este o problemă foarte controversată. Și Fericitul Augustin va dezbate problema, conside- 
rând sclavia o consecinţă a păcatului originar (Despre cetatea lui Dumnezeu, 19). 

5 Dreptul roman îngăduia tatălui să își dezmoștenească fiii degenerați. 

87 lov 31, 13-15. 

5 Jov 31, 31. 

8 Cf. 1 Timotei 3, 4-5. 

% Instrumentul de „scris” al epocii, de regulă din metal, cu care se zgâriau tăbliţele cerate 
folosite pentru însemnări de către școlari. De altfel, verbele corespunzătoare scrierii (gre- 
cescul ypâțu și latinescul scribo nu înseamnă nimic altceva decât „a zgâria”). 

Copiii sunt tare supărăcioși când pierd astfel de mărunțișuri 
și și-ar da mai degrabă viața decât să lase nepedepsite asemenea 
pierderi. Atunci este timpul să înmoi asprimea mâniei lui. Fii 
încredinţat că, dacă va fi liniștit și blând față de aceste pagube, 
atunci când va fi bărbat va suporta cu ușurință orice pagubă. Dacă 
va avea copilul tăblița lucrată frumos din lemn”, foarte curată și 
fără nicio pată, iar lângă ea lănţișoare de aramă și stylus-uri strălu- 
citoare ca argintul și alte obiecte de acestea copilărești și dacă le va 
pierde sau le va strica servitorul care-l însoțește, iar copilul nu se va 
mânia, a dat dovadă de cea mai înaltă filosofie*. Să nu-i cumperi 
îndată [lucrurile pierdute sau stricate], ca să nu-i stingi suferinţa. 
Dimpotrivă, atunci să-i înlocuiești ceea ce l-a supărat, când vei 
vedea că nu le mai cere și nici nu mai suferă din pricina lor. 

74. Nu este vorba aici de lucruri mici, ci sunt lucruri care ţin de 
orânduirea întregii lumi. Învaţă-l să dea întâietate fratelui mai mic, 
dacă are; de nu are frate, servitorului. Și acesta este un semn de cea 
mai mare înţelegere. 

75. Înmuiaţi prin aceste mijloace mânia copilului, ca să dea 
naștere la gânduri potolite și blânde. Dacă nu se simte mișcat de 
nimic, dacă suportă paguba, dacă n-are nevoie să fie servit, dacă nu 
se revoltă când altul este cinstit, cum poate să se mai mânie? 

76. Este timpul să ne ocupăm acum de poftă. Aici și cumpăta- 
rea are un aspect dublu, ca și vătămarea. Copilul nu trebuie să se 
lase în voia desfrâului, nici cu bărbaţi, nici cu femei. Doctorii spun 
că la cincisprezece ani copiii sunt asaltaţi puternic de dorinţa tru- 
pească. Cum vom înlănțui această fiară? Ce vom face? Ce frâu să-i 
punem? Nu cunosc altul decât cel al gheenei. 

77. Mai întâi să-l îndepărtăm pe copil de vederea și auzirea a 
ceva rușinos. Niciodată un copil liber să nu se ducă la teatru. De 
caută desfătarea de acolo, atunci să găsim copii de vârsta lui care 
nu se duc la teatru, ca, din ambiţie, să se abţină și el. Nimic nu dă 
rezultate atât de bune ca emulaţia. S-o aplicăm în toate încercă- 
rile noastre, mai ales dacă este ambițios copilul. Emulaţia are mai 
multă putere decât frica, decât făgăduinţa și decât orice altceva. 

78. Să-i procurăm apoi alte distracţii nevătămătoare. Să-l 
ducem să-i viziteze pe oamenii sfinți, să-i dăm putinţa să se 
odihnească, să-l cinstim cu felurite daruri, pentru ca sufletul să 


* Tăbliţa cerată menționată în nota anterioară. 
% Termenul are aici sensul de „înfrânare, cumpătare, viață ascetică”. 

poată suporta lipsa [spectacolelor]. În locul acelor spectacole, dă-i 
să citească povestiri plăcute, arată-i câmpii și clădiri frumoase. După 
aceea să coborâm în ochii lui acele [reprezentări], spunându-i: „O 
fiule, spectacolele acelea de teatru sunt pentru sclavi, care merg acolo 
ca să vadă femei goale* și să audă cuvinte de rușine. Făgăduiește-mi 
că n-ai să asculți niciodată vreun cuvânt urât și nici n-ai să vezi ceva 
ce nu se cade. [Dacă-mi faci această făgăduință], du-te la teatru! 
Totuși nu-i cu putinţă să nu auzi acolo ceva de rușine. Cele ce se 
petrec la teatru nu sunt vrednice de privit”. Spunând aceste cuvinte, 
să-l sărutăm, să-l luăm în brațe, să-l strângem la piept, ca să-i arătăm 
dragostea noastră. Prin toate acestea să îl liniștim. 

79. Ce alte mijloace să mai întrebuințăm? După cum am spus 
mai sus, să nu se apropie de nicio fată și nici să-l servească vreo fată, 
ci o servitoare înaintată în vârstă, o femeie bătrână. Vorbește-i de 
Împărăţia [cerurilor]. Dă-i exemple de oameni, atât dintre păgâni, 
cât și dintre creștini, care au strălucit prin înfrânare. Umple-i 
necontenit urechile cu astfel de exemple. lar dacă avem și servitori 
care trăiesc în înfrânare, să-i dăm și pe ei de exemplu. Pentru că-i 
rușinos ca un servitor să fie înfrânat, iar cel liber să fie mai prejos. 

Mai avem încă un leac. Care? Să-l deprindem să postească; 
dacă nu totdeauna, cel puţin de două ori pe săptămână: miercurea 
și vinerea”. Să se ducă la biserică. lar seara, când iese lumea de la 
teatru, tatăl să-și ia copilul de mână și să-i arate pe cei care ies din 
teatru; să râdă de bătrânii care vin la teatru, că sunt mai lipsiţi de 
înțelepciune decât tinerii, dar și de tineri, că s-au dus acolo ca să 
se înfierbânte. Și să-l întrebe pe copil: „Ce-au câștigat toţi aceștia? 
Nimic altceva decât rușine, ocară și dispreţ”. Nu este puţin lucru 
pentru păstrarea înfrânării copilului îndepărtarea lui de la auzirea 
și vederea acestor [spectacole rușinoase]. 

80. Mai este încă și alt mijloc: să fie învăţat să se roage cu 
multă râvnă și umilinţă. Și să nu-mi spui că un copil nu poate 
primi aceasta. Mai ales copilul va primi aceste poveţe, pen- 
tru că este pătrunzător și are sufletul treaz. În istoria Vechiului 


% Spectacolele teatrale ale vremii conţineau nu doar scene de nuditate, ci chiar acte sexu- 
ale și crime reale, „regizorii” vremii utilizând în acest scop prostituate și condamnaţi la 
moarte. 

” Obiceiul postului de două zile în fiecare săptămână are origine iudaică (cf. Luca 18, 12). 
Didahia (8, 1) le va stabili miercurea și vinerea, spre a le distinge de zilele de post iudaice, 
marțea și joia. 

Testament găsim multe exemple de genul acesta, cum ar fi Daniel 
sau losif. Să nu-mi spui că losif avea doar șaptesprezece ani, ci 
gândește-te cum a cucerit inima tatălui mai mult decât fraţii săi 
mai mari”. lacov nu era fratele cel mai tânăr”? Dar leremia%? Dar 
Daniel nu era de doisprezece ani%? Dar Solomon nu era și el de 
doisprezece ani când a îndreptat spre Dumnezeu acea minunată 
rugăciune:*? Dar Samuel nu l-a învățat, când era tânăr, pe pro- 
priul lui dascăl"? Prin urmare, să nu deznădăjduim. Dacă cineva 
nu primește acestea, este pentru că e lipsit de maturitate cu sufle- 
tul, nu cu vârsta. Să fie învăţat deci copilul să se roage cu multă 
umilință și să ia parte la privegherile de noapte atât cât poate. În 
general, să se imprime în copil caracterul unui bărbat sfânt. Într-a- 
devăr, cel care nu se jură, cel care nu se silește să ocărască atunci 
când este ocărât, cel care nu insultă, care nu dușmănește, cel care 
postește și se roagă, cel care are atâtea calităţi, acela are destule 
ajutoare pentru a fi cumpătat. 

81. Dacă l-ai hărăzit vieţuirii în lume, adu-i de îndată o mireasă. 
Nu aștepta să intre în oaste sau să se implice în treburile publice. 
Nu amâna căsătoria lui până atunci. Ci mai întâi educă-i sufletul 
și abia după aceea îngrijește-te de măririle lumești. Crezi că e de 
puţin folos căsătoriei ca el să se însoare neprihănit cu o fecioară? 
Este de mare folos nu numai pentru cumpătarea tânărului, dar și 
pentru cea a soţiei. Nu va fi oare mai ales atunci dragostea lor mai 
curată? Dar mai important decât toate este faptul că Dumnezeu va 
fi cu mai multă îndurare și va umple acea căsătorie de nenumărate 
binecuvântări când soţii vor trăi așa cum EI a poruncit. Dumnezeu 
va face ca bărbatul să aibă necontenit în inima sa dragoste faţă de 
soţia lui și să fie atât de stăpânit de această dragoste, încât să nu se 
mai uite la altă femeie. 

82. Când i-o vei lăuda copilului tău pe fată pentru frumuseţea 
ei, pentru modestia și pentru virtutea ei sau pentru alte calități, 
adaugă și aceste cuvinte: „Nu va vrea să se căsătorească cu tine când 
va afla că trăiești în trândăvie”. Când tânărul va auzi aceste cuvinte, 


% Cf. Facerea 37, 2. 
% Cf. Facerea 37, 3. 
97 Cf. Facerea 25, 26. 
9% Cf. Ieremia 1, 6-7. 
% Cf. Daniela, 4-17. 
% Cf. 3 Regi 3, 6-7. 
9 Cf 1 Regi 3, 1-20. 

își va da toată silinţa să se îndrepteze, ca și cum l-ar ameninţa cea 
mai mare primejdie. Căci, dacă dragostea l-a silit pe acel sfânt băr- 
bat, chiar fiind amăgit, să slujească șapte ani — mai exact paispre- 
zece ani'* —- pentru logodnica sa, cu atât mai mult pe noi. Spune-i 
tânărului: „loţi cei ai logodnicei tale: tatăl, mama, slugile, vecinii, 
prietenii îţi observă purtarea și toţi i-o aduc la cunoștință aceleia”. 

Leagă-l cu lanţul acesta, lanţ care-l face să fie înfrânat. Dacă 
nu e cu putinţă ca de la început, de foarte tânăr, să aibă soţie, 
totuși de la început să aibă logodnică, spre a-l ambiţiona să fie 
bun și cinstit. Acesta este un mijloc destul de puternic spre a-l 
îndepărta de orice viciu. 

83. Mai este și un alt mijloc de a păzi înfrânarea. Să-l vadă des 
pe întâistătătorul Bisericii și să audă din gura lui multe laude, iar 
tatăl să se arate mândru de copil înaintea celor care aud [laudele]. 
Fetele să se rușineze și să aibă respect faţă de el când îl văd. 

Prin urmare, îi vor prilejui multă ocrotire povestirile folosi- 
toare, frica faţă de tatăl lui și făgăduințele aceluia, iar pe lângă aces- 
tea, răsplata ce o are de la Dumnezeu și marile bunătăţi de care se 
vor bucura cei care au trăit în înfrânare. 

84. Vorbește-i încă și despre bunul nume pe care poate să-l 
aibă în oaste și în societate. Mai presus de toate, vorbește-i necon- 
tenit cu dispreţ despre desfrânare și laudă mult înfrânarea. Toate 
acestea sunt îndestulătoare ca să pună stăpânire pe sufletul copilu- 
lui. Astfel, sufletul lui va da naștere gândurilor curate. 

85. Ne-a mai rămas încă ceva. Să mergem la stăpânul tuturor, 
la cel care îi conduce pe toţi. Care este acesta? Înţelepciunea. Aici e 
nevoie de multă osteneală spre a-l face pe copil înțelept și a alunga 
din sufletul lui orice nesăbuinţă. Mai ales aceasta este partea cea mai 
însemnată și cea mai minunată a filosofiei: a cunoaște cele despre 
Dumnezeu, despre toate cele ce ne sunt rânduite în această viață, 
despre gheenă, despre Împărăţia cerurilor. „Începutul înţelepciunii 
este frica de Domnul."% 

1,86. Să sădim deci în sufletul copilului această înțelepciune și 
Fo întărim, ca să cunoască bine valoarea lucrurilor omenești 
este bogăţia, slava, puterea -, ca să ajungă în stare să le 
jpreţuiască și să dorească bunurile cele mai mari. Să-i amintim 


Cf. Facerea 29, 18-30. 
Pildele a, ş. 

mereu cuvintele acestea sfătuitoare: „Fiule, teme-te de Dumnezeu 
și de nimeni altul!” 

87. Întemeiat pe aceste învățături, copilul va ajunge un bărbat 
înţelept și plin de har. Nimic nu înnebunește atât pe un om ca aceste 
patimi!*. Ca să fii înțelept, e de ajuns să te temi de Dumnezeu și să 
dovedești discernământ asupra lucrurilor omenești, atât cât este 
necesar. Culmea înțelepciunii constă în a nu fi încântat de lucruri 
copilărești. Învață-ţi copilul să considere ca pe un nimic și banii, și 
slava omenească, și puterea, și moartea, și viața de aici. Astfel va fi 
un înțelept. Dacă-l vom pregăti astfel pentru nuntă, gândește-te ce 
mare dar va fi el pentru mireasa lui. 

88. Să nu facem nunta fiului nostru cu flaute, cu lire și cu dans, 
căci ar fi curată nebunie să fie rușinat un astfel de mire cu asemenea 
lucruri. Dimpotrivă, să-L chemăm la nuntă pe Hristos. Mirele este 
de acum vrednic de Hristos. Să-i chemăm pe ucenicii Lui. [Dacă 
vom face așa, |] toate îi vor merge mirelui foarte bine. Va învăţa și el 
să-i crească pe copiii lui astfel, iar aceia, la rândul lor, pe copiii lor, 
şi așa vor forma un lanţ de aur. 

89. Să-l facem să se ocupe și cu treburile publice ale statului, 
cele potrivite puterii lui și care nu implică păcate. Dacă vrea să se 
facă militar, dacă vrea să se facă avocat al celor nedreptăţiți sau 
orice altceva, învață-l să nu-și câștige existenţa în chip nedrept. 

90. Mama să caute să-și crească fiica în același chip, să înde- 
părteze de fata ei luxul, podoaba și toate celelalte lucruri cu care se 
împodobesc femeile stricate. Să facă toate potrivit legii despre care 
am vorbit și să o îndepărteze, ca și pe tânăr, de lux și de beţie. Și 
acest lucru este de mare ajutor pentru păzirea înfrânării. Pe tineri 
îi ispitește pofta trupească, iar pe fete dragostea de podoabe și 
ușurătatea. Să căutăm să stârpim toate aceste porniri. 

Crescând astfel de atleți, vom putea să-l plăcem lui Dumnezeu, 
ca să putem și noi și copiii noștri să dobândim bunătățile făgădu- 
ite celor care-L iubesc pe EI, prin harul și prin iubirea de oameni 
ale Domnului nostru Iisus Hristos, ale Căruia, împreună cu Tatăl 
și cu Sfântul Duh, sunt slava, puterea, cinstea, acum și pururea și 
în vecii vecilor. Amin. 


104 Se referă la împătimirea față de cele trei menționate mai sus: bogăția, slava, puterea. 

Epistola a constituit, pentru Antichitatea literară creștină, mai 
puţin o formă de comunicare, cât un gen literar aparte, cu regu- 
lile și canoanele sale estetice. În funcție de scopul și tematica lor, 
literatura antică ne-a transmis: scrisori oficiale ale împăraţilor și 
demnitarilor imperiului; scrisori particulare, în bună măsură lite- 
rare, reprezentate tipologic de cele cuprinse în corespondenţa lui 
Cicero; epistole-pretext, care tratează probleme filosofice, de teo- 
rie literară, de teologie sau probleme socio-politice; epistole fictive, 
atribuite de obicei unor persoane celebre, scrise cu scop estetic. 

Epistola a jucat un rol fundamental în răspândirea creș- 
tinismului. Creștinii din primele secole i-au dedicat epistolei un 
rol pragmatic esențial; prin intermediul scrisorilor s-a menţinut 
comunicarea între apostolii misionari și Bisericile locale, s-au sta- 
bilit legături între comunităţile creștine îndepărtate, s-a răspân- 
dit cuvântul Evangheliei, au fost combătute învățăturile greșite, au 
fost rezolvate problemele organizatorice etc. 

Pentru creștinii aflați la distanțe foarte mari, epistolele au 
ţinut locul cuvântărilor și au asigurat unitatea de credinţă a noilor 
convertiți. Fără a ignora convenţionalitatea formală instituită de 
tratatele de retorică antice, epistola creștină se concentrează mai 
mult asupra conținutului, fiind considerată, pe bună dreptate, cel 
mai vechi gen literar patristic!. Nu întâmplător cea mai mare parte a 
Noului Testament este alcătuită din epistole. Expresie a sincerității 
și a simplităţii credinţei în Domnul Hristos, atât de prețuite printre 
creștini, epistolele Noului Testament marchează începutul unei noi 
literaturi epistolare post-scripturistice:, al cărei scop fundamental 


!Cf. loan G. COMAN, Patrologie, vol. III, Editura Institutului Biblic și de Misiune al Bisericii 
Ortodoxe Române, 1984, București, p. 56. 

> Cf. Hans-Josef KLAUCK, Ancient Letters and the New Testament. A Guide to Context 
and Exegesis, Baylor University Press, Texas, 2006, p. 435. A se vedea și Ruth MORELLO, 
A.D. MORRISON, Ancient Letters. Classical and Late Antique Epistolography, Oxford 
University Press, 2007; A. MALHERBE, Ancient Epistolary Theorists, GA, Atalanta, 1988; 
Patricia A. ROSENMEYER, Ancient Epistolary Fictions. The letter in Greek literature, 

îl constituie răspândirea și conservarea mesajului evanghelic. Ur- 
mând modelele retoricii antice, dar și pe Sfântului Apostol Pavel, 
scriitorii creștini au alcătuit o bogată literatură epistolară. 

Situate în imediata descendență a apostolilor lui Hristos, 
corespondenţa Sfinților Clement Romanul, Ignatie al Antiohiei, 
Policarp al Smirnei, Barnaba și Epistola către Diognet au o 
importanță majoră pentru începuturile creștinismului, tratând 
în manieră simplă probleme acute cu care se confruntau primele 
comunităţi creștine. Epistolografia Sfântului Ciprian (cca. 200-258 
d.Hr.) constituie un progres vizibil. Scrise în cea mai mare parte în 
timpul persecuțiilor lui Decius și Valerian, scrisorile sunt o memo- 
rabilă frescă a controverselor doctrinar-morale ale epocii, precum 
și a tribulaţiilor marelui episcop creștin. 

În veacurile al IV-lea și al V-lea d.Hr. epistolografia creştină, de 
limbă latină și greacă, a cunoscut epoca ei de aur. Educaţi la școlile 
retorice ale vremii, Părinţii și scriitorii creștini ai epocii ne-au 
lăsat valoroase scrisori, care împrumută forma și stilul școlilor 
de retorică tradiționale, dar, spre deosebire de cele păgâne, sunt 
preocupate să comunice credința sau spiritualitatea creștine și 
nu sacrifică niciodată conţinutul în favoarea frumuseții stilistice 
în sine. Epistolarele creștine din această epocă sunt numeroase 
și cuprinzătoare; acum se poate vorbi de o deplină maturitate a 
genului?. Astfel, ni s-au păstrat în limba greacă nu mai puțin de 
245 de epistole ale Sfântului Grigorie Teologul, 360 de epistole 
ale Sfântului Vasile cel Mare, 30 de epistole ale Sfântului Grigorie 
de Nyssa, 236 ale Sfântului loan Gură de Aur, 170 ale Sfântului 
Chiril, patriarhul Alexandriei, peste 2000 de epistole ale Sfântului 
Isidor Pelusiotul etc. Eleganţa și profunzimea epistolelor de limbă 
greacă îi rezervă epistolografiei creștine un loc notabil în cadrul 
literaturii grecești antice?. 


Cambridge University Press, 2001; Alexandru SĂNDULESCU, Literatura epistolară, Ed. 
Minerva, București, 1972. 

> Autorii creștini abordează cele mai variate forme epistolare, majoritatea fiind preocupați 
şi de teoretizarea artei și stilului epistolar creștin. Sunt celebre în acest sens Epistolele 5, 
54 și 55 ale Sfântului Grigorie Teologul. 

+ La fel de importante pentru cunoașterea lumii creștine occidentale din secolele al IV-lea 
și al V-lea sunt și epistolele autorilor latini creștini. Martori direcți ai acestei perioade pline 
de evenimente istorice, Sfântul Ambrozie, Fericitul leronim, Fericitul Augustin, Sfântul 
Paulin de Nola au lăsat la rândul lor colecții impresionante de epistole, care se remarcă 
prin eleganță, sobrietate, precizie și printr-un conţinut religios variat și interesant. 

În universul epistolar creștin al Antichității târzii, corespon- 
denţa Sfântului Grigorie Teologul ocupă un loc special. Valoarea ei 
este remarcabilă, mai puţin pentru istoria perioadei - deși multe 
epistole au caracter de frescă istorică și socială —, cât pentru istoria 
literaturii și pentru conturarea personalității complexe a marelui 
literat și teolog creștin. Ni se oferă o perspectivă subiectivă, în cel 
mai bun sens al cuvântului, asupra realităţii ecleziale contempo- 
rane sfârșitului de veac al IV-lea, filtrată prin sensibilitatea aces- 
tui geniu. Om al Bisericii, ierarh, teolog neîntrecut, literat rafinat, 
pasionat de cultură și artă, Sfântul Grigorie ne-a lăsat epistole de 
o mare frumuseţe, preapline de tumultul său sufletesc, spontane, 
dar de o sensibilitate estetică uimitoare și cizelate cu o artă literară 
remarcabilă. Deși marele teolog, alcătuiește capodopere literare 
epistolare, prospețimea; și viața scriiturii nu sunt deloc afectate de 
uimitoarea valoare artisticăs. 

Una dintre ipostazele în care epistolele ni-l dezvăluie pe 
Sfântul Grigorie este aceea de educator atent al rudelor sale. O 
grijă specială va manifesta față de strănepotul său Nicobulos?, 
căruia îi dedică mai multe epistole, dintre care cele mai relevante 
au fost traduse în volumul de față. Din acestea desprindem figura 
de Părinte duhovnicesc iubitor al Sfântului Grigorie, mereu pre- 
ocupat de educaţia profană și religioasă a lui Nicobulos. Acest mare 
contemplativ și mistic creștin nu cruţă niciun efort spre a-l reco- 
manda pe Nicobulos celor mai faimoși profesori ai vremii, retori 
și sofiști€, precum și guvernatorilor și episcopilor din metropolele 
unde acesta își desăvârșea studiile. Totodată, se remarcă și con- 
stanta grijă a Sfântului Grigorie pentru formarea morală a străne- 
potului, recomandându-le insistent persoanelor cărora li-l dăduse 
în grijă să vegheze asupra comportamentului acestuia, precum și 
asupra prezenţei sale la slujbele bisericești. 


5 În multe epistole, Sfântul Grigorie imită tonul colocvial al epistolelor lui Aristotel, care 
erau deja pierdute în epocă (cf. W. JAEGER, Cristianesimo primitivo e paideia greca, p. 102). 
* Cf. Paul GALLAYy, Langue e style de Saint Gregoire de Nazianze dans sa correspondance, 
Monnier, Paris, 1933. 

7 Acesta era fiul omonim al lui Nicobulos, soțul Alypianei, nepoata Sfântului Grigorie. În 
Epistola 167, 1, îl caracterizează astfel: „Preadulcele meu fiu Nicobulos; acesta este, printre 
rudeniile mele, cel de care mă preocup cel mai mult”. 

8 La un moment dat se iscă o ceartă serioasă între doi sofiști, declanșată de rivalitatea și 
demersurile lor tenace de a-i deveni profesori nepotului Sfântului Grigorie. Cearta este 
mediată de acesta din urmă. Cf. Epistolele 190-192. 

Scrisorile adresate sau care se referă la educaţia lui Nicobulos” 
se structurează sub forma unui veritabil traseu paideic în care 
putem observa și evalua evoluţia cultural-spirituală a tânărului, 
căruia marele său protector îi atrage atenţia că literatura creștină 
în general și epistolele sale în special au un rol educativ pregnant: 
„Irăsătura principală a scrierilor mele este aceea de a fi educative 
prin maxime și reflecţii, acolo unde este cu putinţă. După cum tatăl 
copiilor de neam nobil este ușor de recunoscut, la fel în cazul scri- 
erilor; și aceasta nu mai puțin ca în privinţa celor ce au dat naștere 
[și care sunt recunoscuţi] graţie caracteristicilor corporale. La fel 
este și cu [scrierile] mele”. 

Educaţia profană specifică vremii (preponderent filosofică și 
literară), îmbinată cu cea teologică și morală, primită de nepoții 
Sfântului Grigorie se cuvine a fi confirmată și impregnată de harul 
dumnezeiesc. Ca și alți Părinţi, ca Sfinţii loan Gură de Aur și 
Vasile cel Mare, Sfântul Grigorie Teologul reafirmă faptul funda- 
mental că educaţia autentică își află împlinirea numai în spaţiul 
eclezial. Marele teolog îi scrie astfel episcopului Tyanei, căruia îi 
încredinţase strănepoții: „Copiii preaiubitului meu Nicobulos vin 
în oraș spre a învăţa tahigrafia; să ai față de ei o privire binevoitoare 
și părintească (căci pentru aceasta nu stau împotrivă canoanele) 
și veghează ca să meargă cât mai des la biserică. Intenţionez ca, în 
ceea ce privește caracterul, ei să fie modelaţi după forma virtuții, 
aflându-se cât mai des în preajma Desăvârșirii tale”. 


lerom. Policarp PÎRvULOIU 


% Epistolele 51-55, 157, 167, 175-177, 187, 199-192, 195, 196, 224. 
* Epistola 52, 3. 
" Epistola 157, 2-3. 

Epistole cu privire la educaţia lui Nicobulos* 


Epistola 515 
Către Nicobulos 


1. Printre cei care scriu epistole — de vreme ce îmi ceri lămuriri 
despre acest subiect -, sunt unii care le întocmesc mai întinse decât 
se cade, iar alții prea scurte. Aceștia greșesc cu totul faţă de dreapta 
măsură, aidoma arcașilor care ratează ţinta, trimițând [săgeata] fie 
prea aproape, fie prea departe. 

2. Există o dreaptă măsură pentru epistole: utilitatea; nici nu tre- 
buie scris peste măsură de mult acolo unde nu sunt multe |de spus], 
nici nu trebuie tratat succint când sunt multe lucruri [de discutat]. 

3. Dar ce? Se cade a ne măsura înțelepciunea cu funia persană“ 
ori cu acele măsuri de un cot ale copiilors, și astfel [pe cele pe care 
le gândim] să le așternem în scris în chip nedesăvârșit, ca și cum nu 
am fi scris deloc? S-ar cădea să imităm umbrele din ceasurile amie- 
zii, ale căror contururi mai mult le întrezărim decât le zărim, nefi- 
ind în stare să le deslușim limpede marginile? Cu alte cuvinte, acest 
fel de epistolă ar fi copia cel mai puţin fidelă a realităţii. Trebuie să 


” Epistolele au fost traduse și adnotate de Ierom. Policarp Pîrvuloiu după ediția SAINT 
GREGOIRE DE NAZIANZE, Lettres, tome I-II, text €tabli e traduit par Paul Gallay, Belles 
Lettres, Paris, 1964. 

5 Epistola s1 - ca și următoarele patru - este adresată lui Nicobulos, fiul nepotului 
Sfântului Grigorie, care se numea tot Nicobulos. Epistolele 51-55 sunt alcătuite între anii 
384-390. Cea de faţă constituie un răspuns la solicitarea micului Nicobulos de a avea la 
îndemână un tratat despre alcătuirea epistolelor. 

 Aluzie la un vers din Aitia lui Callimah, unde expresia desemnează o măsurătoare cu 
totul lipsită de precizie. 

5 Unitate de măsură reprezentând distanța de la capătul degetelor întinse ale mâinii până 
la cot. Firește, „măsurile de un cot ale copiilor” erau mai mici. 

* FixaouăTuv sikdouaTa - „asernănările asemănărilor, probabilitățile probabilităților, 
verosimilul verosimilelor”. În greaca patristică forma aceasta reprezintă un calc după 
superlativul ebraic. 

Scrisorile adresate sau care se referă la educaţia lui Nicobulos” 
se structurează sub forma unui veritabil traseu paideic în care 
putem observa și evalua evoluţia cultural-spirituală a tânărului, 
căruia marele său protector îi atrage atenţia că literatura creștină 
în general și epistolele sale în special au un rol educativ pregnant: 
„Trăsătura principală a scrierilor mele este aceea de a fi educative 
prin maxime și reflecţii, acolo unde este cu putință. După cum tatăl 
copiilor de neam nobil este ușor de recunoscut, la fel în cazul scri- 
erilor; și aceasta nu mai puţin ca în privinţa celor ce au dat naștere 
[și care sunt recunoscuţi] graţie caracteristicilor corporale. La fel 
este și cu [scrierile] mele”. 

Educaţia profană specifică vremii (preponderent filosofică și 
literară), îmbinată cu cea teologică și morală, primită de nepoții 
Sfântului Grigorie se cuvine a fi confirmată și impregnată de harul 
dumnezeiesc. Ca și alți Părinţi, ca Sfinţii loan Gură de Aur și 
Vasile cel Mare, Sfântul Grigorie "Teologul reafirmă faptul funda- 
mental că educaţia autentică își află împlinirea numai în spațiul 
eclezial. Marele teolog îi scrie astfel episcopului Tyanei, căruia îi 
încredințase strănepoții: „Copiii preaiubitului meu Nicobulos vin 
în oraș spre a învăța tahigrafia; să ai față de ei o privire binevoitoare 
și părintească (căci pentru aceasta nu stau împotrivă canoanele) 
și veghează ca să meargă cât mai des la biserică. Intenţionez ca, în 
ceea ce privește caracterul, ei să fie modelați după forma virtuții, 
aflându-se cât mai des în preajma Desăvârșirii tale”. 


Ierom. Policarp PÎRvULOIU 


% Epistolele 51-55, 157, 167, 175-177, 187, 190-192, 195, 196, 224. 
* Epistola 52, 3. 
" Epistola 157, 2-3. 

Epistole cu privire la educaţia lui Nicobulos* 


Epistola 51 
Către Nicobulos 


1. Printre cei care scriu epistole — de vreme ce îmi ceri lămuriri 
despre acest subiect —, sunt unii care le întocmesc mai întinse decât 
se cade, iar alții prea scurte. Aceștia greșesc cu totul față de dreapta 
măsură, aidoma arcașilor care ratează ţinta, trimițând [săgeata] fie 
prea aproape, fie prea departe. 

2. Există o dreaptă măsură pentru epistole: utilitatea; nici nu tre- 
buie scris peste măsură de mult acolo unde nu sunt multe [de spus], 
nici nu trebuie tratat succint când sunt multe lucruri [de discutat]. 

3. Dar ce? Se cade a ne măsura înțelepciunea cu funia persană“ 
ori cu acele măsuri de un cot ale copiilor”, și astfel [pe cele pe care 
le gândim] să le așternem în scris în chip nedesăvârșit, ca și cum nu 
am fi scris deloc? S-ar cădea să imităm umbrele din ceasurile amie- 
zii, ale căror contururi mai mult le întrezărim decât le zărim, nefi- 
ind în stare să le deslușim limpede marginile? Cu alte cuvinte, acest 
fel de epistolă ar fi copia cel mai puţin fidelă a realității“. Trebuie să 


"» Epistolele au fost traduse și adnotate de lerom. Policarp Pîrvuloiu după ediția SAINT 
GREGOIRE DE NAZIANZE, Lettres, tome I-II, text €tabli e traduit par Paul Gallay, Belles 
Lettres, Paris, 1964. 

Epistola 5 — ca şi următoarele patru - este adresată lui Nicobulos, fiul nepotului 
Sfântului Grigorie, care se numea tot Nicobulos. Epistolele 51-55 sunt alcătuite între anii 
384-390. Cea de faţă constituie un răspuns la solicitarea micului Nicobulos de a avea la 
îndemână un tratat despre alcătuirea epistolelor. 

"+ Aluzie la un vers din Aitia lui Callimah, unde expresia desemnează o măsurătoare cu 
totul lipsită de precizie. 

“ Unitate de măsură reprezentând distanţa de la capătul degetelor întinse ale mâinii până 
la cot. Firește, „măsurile de un cot ale copiilor” erau mai mici. 

* EikooudTuv eikaouara - „asemănările asemănărilor, probabilitățile probabilităților, 
verosimilul verosimilelor”. În greaca patristică forma aceasta reprezintă un cale după 
superlativul ebraic. 

fugim de amândouă extremele și să nimerim ţinta propusă, dreapta 
măsură”. 

4. Astfel văd eu lucrurile cu privire la concizie. În ceea ce 
privește claritatea [epistolei], trebuie să luăm în seamă aceste 
lucruri: să fugim pe cât ne este cu putință de forma oratorică, ca 
să nu alunecăm astfel înspre stilul oral. Și, ca să fiu concis, cea mai 
bună epistolă va fi aceea care va convinge atât pe omul neinstruit, 
cât și pe cel educat. Cel dintâi [va înţelege că epistola] este la înde- 
mâna celor mulți, al doilea că este mai presus de cei mulți; astfel va 
fi inteligibilă prin ea însăși. Aceasta pentru că e la fel de nelalocul 
lui să oferi tâlcul unei ghicitori și să adaugi explicaţii unei epistole. 

5. Cea dea treia [însușire] a unei epistole este farmecul. Pe acesta 
îl vom respecta numai dacă nu vom scrie cu niciun preț într-un stil 
sec, lipsit de graţie și de ornamente, neîngrijit și dezordonat, cum 
se spune. De pildă, [atunci când adoptăm un stil] lipsit de sentenţe, 
proverbe și apoftegme, ba chiar de vorbe de duh și enigme, toate 
fiind lucruri care dau savoare stilului. Sau, dimpotrivă, dacă abuzăm 
peste măsură și prea vizibil de acestea. Prima este caracteristica celor 
neinstruiți, iar cealaltă a celor lipsiţi de moderație. 

6. De aceste lucruri trebuie să ne folosim aidoma purpurii 
în ţesături. Utilizăm figurile de stil, însă puţine și nelipsite de 
moderație. Cât despre antiteze, de frazele simetric sau asimetric 
organizate, le lăsăm în grija sofiștilor. Dacă le mai acceptăm și noi 
uneori, o facem mai mult în joacă decât serios. 

7. Ca ultim cuvânt, aș spune ce am auzit de la un intelectual 
rafinat care vorbea despre vultur: pe când păsările își alegeau un 
împărat și acestea se înfățișau una mai împodobită decât alta, cel 
mai frumos a fost vulturul, fiindcă nu se considera deloc frumos. 
Așadar. ce trebuie să urmărim în epistole este lipsa de ornamente 
exagerate și să fim pe cât este posibil mai naturali. 

8. Acestea cu privire la arta alcătuirii epistolelor ţi le-am tri- 
mis tocmai sub formă de epistolă. Totuși poate ar fi mai bine să nu 
aplici la epistolele mele aceste precepte, de vreme ce sunt copleșit 
de griji mai mari decât acestea. Pe celelalte le vei deprinde prin 
truda proprie, de vreme ce înveţi repede, iar cei iscusiți în acestea 
te vor învăţa. 


” Termen tehnic specific filosofiei aristotelice. 
'% Literal: „tropii”. 

Epistola 52: 
Către același Nicobulos 


1. Tu ceri pajiștii să răsară flori toamna târziu și îl înarmezi 
pe bătrânul Nestor? Asta faci tu cerând un model de discurs de la 
mine, cel care a neglijat atât de multă vreme desfătările vieţii și ale 
oratoriei. 

2. Dar, de vreme ce nu ne impui o trudă vrednică de Euristeu% 
ori de Herakles, ci mai curând una blândă și potrivită pentru noi, 
aceea de a aduna cât mai mult cu putință din epistolele mele, 
atunci: „lată această panglică! Leagă-ţi volumele cu ea!” [Acest 
volum al meu nu va cuprinde] povești de amor?, ci va trata des- 
pre oratorie, nefiind legat atât de genul epideictic, cât de ceea ce 
este de folos?4. 

3. Un [autor] are o anumită trăsătură caracteristică, altul o 
alta. Trăsătura principală a scrierilor mele este aceea de a fi edu- 
cative prin maxime și reflecţii, acolo unde este cu putință. După 
cum tatăl copiilor de neam nobil este ușor de recunoscut, la fel în 
cazul scrierilor; și aceasta nu mai puţin ca în privința celor ce au dat 
naștere [și care sunt recunoscuţi] graţie caracteristicilor corporale. 
La fel este și cu [scrierile] mele. 

4. Cât despre tine, îmi poţi întoarce darul scriind și dobândind 
folos din ceea ce ţi-am scris. Căci nu putem cere sau pretinde vreo 
răsplată mai bună decât aceasta, nici alta mai utilă celui care o cere 
și mai potrivită pentru cel care o dăruiește. 


9 Epistola este una însoţitoare, fiind atașată unei antologii de epistole ale Sfântului 
Grigorie cerută de Nicobulos. 

* Rege al Tirintului și al Micenei, cel care l-a obligat pe eroul Herakles să îndeplinească 
celebrele douăsprezece munci. 

= Aluzie la un vers din HOMER, Iliada, 14, 219: Hera îi cere Afroditei panglica magică pe care 
aceasta o purta în jurul pieptului spre a-l putea convinge pe Zeus să îi împlinească ceea ce 
își propusese. Versul din Iliada este puţin diferit: „lată această panglică, leagă-ți mijlocul 
cu ea”. Sfântul Grigorie compară, ușor ironic, volumul său cu această panglică, menindu-l 
să aibă un efect de seducţie sobră. Anticii legau volumele (sulurile de papirus) cu panglici. 
= Ca în Iliada, a cărei acţiune este declanșată de vinovata idilă dintre Elena și Paris. 

= Gen oratoric în care se încadrează panegiricul, cuvântările de blam, discursurile oficiale etc. 
> Sfântul Grigorie precizează că principalul scop al unei epistole creștine se cuvine a fi 
zidirea sufletească a destinatarilor și folosul spiritual, pe lângă necesara (dar moderata) 
desfătare estetică, 

Epistola 53% 
Către același Nicobulos 


1. L-am prețuit întotdeauna mai mult decât pe mine pe Vasile 
cel Mare, chiar și atunci când avea o părere potrivnică mie, și 
acum îl preţuiesc mai mult, nu mai puţin din cauza adevărului, cât 
a prieteniei. De aceea dau primul loc epistolelor sale, iar ale mele le 
așez mai prejos de acestea. 

2. Doresc, într-adevăr, ca peste tot să fim uniți unul cu altul 
și, totodată, să ofer altora un exemplu de modestie și de supunere. 


Epistola 54 
Către același Nicobulos 


1. A fi laconic nu înseamnă, precum socotești, a scrie puţine 
silabe, ci a spune multe în puţine silabe. Astfel, consider că Homer 
este foarte concis, iar Antimachos” prolix. Căci judec valoarea după 
înțelesuri, nu după numărul literelor. 


Epistola 157:% 
Către Teodor 


1. Discuţia despre cele spirituale a ajuns la final. Nu vă voi 
deranja mai mult”. Adunaţi-vă, întăriți-vă, uneltiți împotriva 
noastră! Să biruiască cei care ne urăsc! Să se respecte cu acribie 


% Epistola de față o însoțește pe cea dinainte, constituind o justificare pentru inserarea 
câtorva epistole basiliene în antologia de epistole gregoriene solicitată de Nicobulos. 

** Sfântul Vasile a primit această titulatură încă din timpul vieţii, ca „lider” spiritual și 
cultural al Părinților capadocieni. 

* Poet epic și liric grec din veacul al V-lea î.Hr., ale cărui opere nu ni s-au păstrat. A scris 
un foarte întins poem numit Tebaida. 

*% Epistola este adresată episcopului Teodor al 'Tyanei. Sfântul Grigorie îl încredințează 
purtării de grijă a ierarhului pe strănepotul său, Nicobulos, spre a deprinde arta tahigra- 
fiei. Totodată, Sfântul Grigorie dorește ca formarea intelectuală să fie dublată de „mode- 
larea în virtute” a tânărului. 

Episcopii provinciei Capadocia refuzaseră cu obstinaţie cererea Sfântului Grigorie de 
retragere din scaunul episcopal de la Nazianz. 

% Se face aluzie la uneltirile și mașinaţiile episcopilor care au cerut detronarea Sfântului 
Grigorie din scaunul patriarhal de la Constantinopol. 

canoanele“, începând cu noi, care suntem cei mai lipsiţi de 
învățătură! 

2. În acribie nu e niciun strop de invidie! Totuși cele ce ţin de 
prietenie să nu fie împiedicate astfel. Copiii preaiubitului meu 
Nicobulos vin în oraș spre a învăţa tahigrafia; să ai față de ei o pri- 
vire binevoitoare și părintească (căci pentru aceasta nu stau împo- 
trivă canoanele) și veghează ca să meargă cât mai des la biserică. 

3. Intenţionez ca, în ceea ce privește caracterul, ei să fie 
modelaţi după forma virtuţii, aflându-se cât mai des în preajma 
Desăvârșirii tale. 


Epistola 167 
Către Heladios* 


1. lată încă o dovadă a prieteniei noastre: preadulcele meu fiu 
Nicobulos; acesta este, printre rudeniile mele, cel de care mă preo- 
cup cel mai mult. Ne vei face o mare favoare dacă îl vei recomanda 
celor mai buni dascăli. Ne vei face o și mai mare favoare dacă vei 
educa sufletul său în virtute. 

2. Și va fi așa dacă va fi încurajat să îţi stea cât mai des în 
preajmă; mai ales atunci când își va da seama că nu îl treci cu vede- 
rea. Ochiul învățătorului este o lecţie tăcută. 

3. Ne ești dator — dacă nu este prea mult spus - atât spiritual, 
ca un arhiereu către un arhiereu, cât și literar, ca un literat către un 
iubitor al literelor. 


Epistola 174 
Către Eudoxos3% 


1. Ți-i înfățișez pe aceștia pe care îi socotești prieteni; ţi-am 
mai scris și înainte, precum vezi. Și nu mă voi înfumura deloc - o 


> Este vorba de acuzaţia adusă Sfântului Grigorie că a fost ales arhiepiscop al 
Constantinopolului în mod necanonic, el fiind deja ales episcop al altui oraș. 

= Succesorul Sfântului Vasile cel Mare pe scaunul arhiepiscopal al Cezareei Capadociei. 
3 Termenul este metaforic, Nicobulos era strănepotul Sfântului Grigorie. 

3 Ne-am străduit să păstrăm figura de stil etimologică folosită aici de Sfântul Grigorie: Tă 
NOyIKă, dc A6yios piăoiSyorc. 

3 Retor capadocian. Epistola datează din anul 383. 

*5 Retorul Eudoxos se ocupa de instrucţia literară a strănepoților Sfântului Grigorie. 

știi prea bine că nu este felul meu de a fi - dacă voi socoti de mare 
preţ prietenia ta și te voi stârni să îmi scrii, ca și cum aș face-o cu un 
mânz prin mijlocirea bastonului. 

2. Dar te vei simţi mai îmboldit să o faci dacă vei lua în consi- 
derare cine scrie, cui îi scrie și despre ce scrie cele pe care le scrie. 
[La fel o vei face] și dacă vei socoti că acești copii s-ar cuveni să 
moștenească, pe lângă averea părintească, și prietenia [ta]. 

3. Pe lângă aceasta, e bine să iei în considerare faptul că până 
în clipa de faţă tu ai fost filosof și că amândoi suntem părinţi de 
filosofi”. Astfel, este necesar să le dăm pildă de virtute, așa cum fac 
și cei mai abili dintre antrenori. 

4. Să spun ceva mai însemnat decât cele deja rostite? Ai atâ- 
tea chezășii ale filosofiei mele, și nu dintre cele mici. Iu îi educi 
pe cei din sângele meu și pe cei din sângele rudeniilor mele. Ştii 
despre ce vorbesc, despre copiii preanobilului și preacinstitului fiu 
Nicobulos. 

5. În tot ceea cevei face pentru ei, amintește-ţi de mine, fiindcă 
nu sunt cu nimic mai incompetent decât alții - dacă se cuvine a ne 
încrede în ce zic alţii —, de a prețui cugetarea, dăruirea bunilor pro- 
fesori și de a-i face remarcaţi prin laude. A 


Epistola 175 
Către Eudoxos%* 


1. lată-l din nou la tine pe Nicobulos al meu! Din nou [mij- 
locirea mea se dovedește a fi] de prisos pentru a te îndemna, mai 
ales fiindcă tu ești plin de ardoare. De vreme ce tânărul are talente 
naturale - dacă nu mă înșală bunăvoința - și, pentru că din fire este 
mai molatic și are nevoie de un stimulent (cum se întâmplă cu cei 
care au de toate), insuflă-i din zelul tău! 

2. Și, pentru a grăi aidoma vouă, imită pe greierul din fabulă 
și înlocuiește, pentru Eunomos al tău, struna ruptă și du la bun 


37 Se speculează subtil dublul sens al termenului „filosofie”: „instrucţia filosofică pro- 
priu-zisă” și „viața creștină virtuoasă, viața ascetică”. 

% Literal: sreuSorpiBnc - „antrenorul de gimnastică, instructorul din gimnaziile antice”. 
3 Tinerii strănepoţi primiseră deja o elementară educaţie filosofică de la Sfântul Grigorie. 
+ Epistola datează din același an, 383, ca și precedenta. 

sfârșit cântecul“. Astfel, sunt de părere că vei dobândi glorie prin 
acest tânăr, iar nouă ne vei face favoarea cea mai mare, nouă care 
nu punem prea multe lucruri mai presus de tine. 


Epistola 176* 
Către Eudoxos 


1. Ce-aș putea spune cu privire la ceea ce simţi față de noi tu, 
cel vrednic de admiraţie? Care să fie cauza pentru care nu scrii? Nu 
te învinuim nici de dispreț, nici de trândăvie, nici de a nu avea ce 
scrie. Nu ești tu cel care să pățească așa ceva. 

2. Ne porţi ranchiună pentru acei iambi pe care i-a împroșcat 
asupra ta acel nelegiuit de Valentinus; dar și aceasta s-a făcut cu 
voia ta. 

3. Nu e potrivit pentru un om care este un retor iscusit să se 
apere în faţa altui om fiindcă acesta a cutezat să întocmească îna- 
intea lui astfel de iambi. „Hai Ahile, potolește-ţi trufașa inimă” și 
mișcă-ţi din nou condeiul care-ţi este lance! Nu socoti că, de vreme 
ce ai suferit o mică [ofensă], te poţi revolta împotriva a ceva mai 
mare [decât tine], cum ar fi condiția episcopală. 

4. Încalecă, vânează, mergi cum dorești! Fă aceasta pentru 
mine! Noi nici nu vom mai scrie, nici nu vom mai amuza. Și aceasta 
să fie suficient: noi prețuim îndeajuns de mult prietenia ta. 

5. Așadar, lucrurile copilărești au mers îndeajuns de departe. 
Aceasta nu este o faptă a oamenilor care se amuză, ci una a celor 
care sunt foarte serioşi. De aceea îţi încredințăm din nou pe cel mai 
dulce fiu al nostru, Nicobulos. 


+ Se face referire la o legendă istorisită de Strabon (Geografia, 6, 1, 9), menţionată și 
de Clement Alexandrinul (Protrepticul, 1, 1, 2): citaredului Eunomos, în timpul jocurilor 
pythice, i s-ar fi rupt o coardă de la chitară, dar un greier a apărut din senin și a ţinut locul 
acelei strune lipsă. 

+ Epistola datează tot din 383, ca și precedentele, și are același scop de intercesiune pen- 
tru strănepotul său. 

2 Personaj necunoscut. Rivalităţile între sofiști și retori erau un lucru obișnuit în 
Antichitate. 

+ HOMER, Iliada, 9, 496. 

% Valentinus i-ar fi citit lui Eudoxos niște versuri satirice alcătuite de Sfântul Grigorie. 
Eudoxos a crezut că îl vizează pe el și de aici derivă furia sa. lambul era metru specific 
poeziei satirice. 

6. Şi ar trebui să îl primești ca și cum ar veni într-adevăr din 
partea noastră, spre a-ți împlini datoria de retor faţă de tatăl lui, 
iar față de mine pe cea de sofist+. Aceasta deoarece știu că, de vrei, 
pentru tine este foarte lesne. lar noi să le lăsăm doar admirabililor 
sofiști trufia și lupta pentru avuțţie. 


Epistola 187” 
Către Eudoxos 


1. Mă învinuiești că nu scriu, deși, în opinia mea, nici tu nu faci 
parte dintre cei care trimit multe scrisori. Bine că boala nu mă face 
să delirez și să uit binefacerile venite de la tine. 

2. Cu toate acestea, în lipsă de altceva, din partea Elocvenţei 
tale, eu, cel care sunt ca mort, așteptun epitaf, devreme ce ești înzes- 
trat cu arta de a vorbi și de a scrie. Dar fără niciun fel de reproșuri: 
când învinuiești în chip prietenos, nu trebuie să depășești hotarele 
prieteniei. 

3. Ceea ce îmi scrii despre preadulcele meu fiu Nicobulos sunt 
lucruri foarte însemnate și demne de admiraţie, precum și potrivite 
a lua în stăpânire mulțumirea binevoitoare a unui tată care crede 
lesne tot ce dorește. 

4. Așadar, vom încuviința adevărul celor spuse când tânărul 
ne va oferi dovada că nu este nedemn de promisiunile tale și de 
speranțele noastref. 


15 Probabil că sintagma „datoria de retor” desemnează retorica în general, iar „datoria de 
sofist” trimite la educaţia morală. 

+ Epistola datează tot din anul 383. 

% Primele roade ale efortului Sfântului Grigorie de a-și educa strănepotul erau deja vizi- 
bile. Însă, conștient de sintagma finis corronat opus (precum și de învățătura biblică din 
Evrei 13, 7: „Aduceţi-vă aminte de mai-marii voștri; priviţi cu luare-aminte cum și-au 
încheiat viața și urmaţi-le credința”), marele episcop nu se zorește a conclude, ci așteaptă 
evoluţia ulterioară a strănepotului. 

EPISTOLE 
CU PRIVIRE LA EDUCAȚIA 
TINERELOR FETE 

Contribuţia Fericitului leronim la dezvoltarea pedagopivi 
creștine este cu neputinţă de ignorat. Beneficiind el însuși de v 
formaţie culturală solidă, nu doar teologică, biblicăi, ci și literară 
și filosofică:, a militat întreaga viață pentru asimilarea cât mai pro- 
fundă și mai serioasă a culturii antice și a celei biblice. El însuși 
va evoca adeseori studiile sale urmate la Roma, numită metaforic 
Athenae nostrae?, unde a fost discipolul faimosului retor și grama- 
tic Aelius Donatus+. 

Totodată, Fericitul leronim a creat școli propriu-zise, cum este 
celebrul său „cenaclu ascetico-biblic” de pe Aventin, unde a avut ca 
„eleve” nobile doamne din aristocrația Romei?. Aici, asceza monas- 
tică, încă o noutate pentru Roma vremii, se îmbina cu aprofunda- 
rea Sfintelor Scripturi, studiate în limbile originale, greacă și ebra- 
ică, leronim insistând asupra necesității cunoașterii limbii ebraice 
pentru studierea Scripturii. Ulterior, la Betleem, mănăstirea înte- 
meiată acolo de el și discipolele sale va avea și o școală unde se vor 
preda atât Scriptura și învățătura creștină, cât și literatura și cultura 
greco-romană. Știm că dirija educația unui anume număr de tineri 
latini care-i fuseseră încredințaţi, în mănăstirea sa de la Betleem, 
și că învățământul oferit acestora urma programele clasice: grama- 
tică, Vergilius, poeţii comici și lirici, istoricii etc€. 

Monahismul și viața ascetică în general au constituit princi- 
palele valori pentru care a militat întreaga sa viață și despre care 
ne-a lăsat pagini memorabile. Monahismul autentic are însă, în 


' Fericitul Ieronim cunoștea și ebraica biblică. Cf Michael GRAVvES, Jerome Hebrew 
Philology: A Study Based on his Commentary on Jeremiah, Brill, Leiden Boston, 2007. 

* Cf. Harald HAGENDAHL, Latin Fathers and the Classics: A Study of the Apologists, Jerome 
and Other Christian Writers, University of Goteborg, 1058. 

3 Epistola 3, 9. 

+ Cf; Împotriva lui Rufinus, 1, 16. 

5 Cf. E.G. HINSON, „Women Biblical Scholars in the Late Fourth Century: The Aventine 
Circle”, în: Studia Patristica, 33 (Leuven: Peeters, 1997), pp. 319-324. 

65 Cf H.I. MARROU, Istoria educaţiei în Antichitate, vol. II, p. 156. 

viziunea Fericitului leronim și a altor maeștri spirituali ai acestui 
tip de viaţă creștină, nu doar o dimensiune ascetică, ci și una cul- 
turală. De aceea, în comunităţile întemeiate de Fericitul leronim 
studiul biblic se îmbina cu rugăciunea, cu slujirea liturgică și cu 
munca fizică. 

Interesul pedagogic al Fericitului leronim nu s-a limitat doar la 
lumea monastică. Epistolele sale dovedesc preocuparea constantă 
pentru educaţie ca fundament al unei vieţi creștine autentice care 
să faciliteze o potenţială vocaţie ascetică, pe care leronim a încu- 
rajat-o totdeauna cu mare fervoare. Astfel, el va alcătui epistole 
memorabile, în care va oferi sfaturi avizate și va dezvolta adevărate 
programe de studiu pentru formarea tinerilor și tinerelor creștine. 

Epistola 107 este una dintre acestea și constituie un veritabil 
tratat de pedagogie sacră. Este scrisă la Betleem în anii 400-401 și 
adresată Letei, fiica marelui pontif păgân Albinus, căsătorită cu 
Toxotius, fiul Paulei, fidela sa discipolă. După mai multe sarcini 
pierdute, Leta reușește să dea naștere unei copile pe care o numește 
Paula, în onoarea faimoasei sale bunicis. Pentru a-l mulțumi lui 
Dumnezeu pentru prunca primită, Leta o consacră pe micuța 
Paula vieţii ascetice. Fericitul leronim nu o cunoștea direct pe 
Leta; asta nu îl împiedică să îi dedice acest mic tratat de pedagogie 
sfântă. În Epistola 153, dedicată papei Bonifacius, Fericitul leronim 
menţionează o Leta „de sfântă amintire”, care ducea la Roma o viață 
ascetică similară celei duse de Paula în Palestina. 

Deși este adresată unui nobil roman, Gaudentius, în care îi 
dă sfaturi pentru educarea tinerei sale copile, Epistola 128 rămâne 
valabilă pentru educarea oricărui tânăr din orice vreme. Pentru 
Fericitul leronim, scopul educaţiei creștine este formarea sufletu- 
lui ca „templu al lui Dumnezeu”*. Dând dovadă de o fineţe psiholo- 
gică aparte, de un realism și un pragmatism pline de discernământ, 
Fericitul Ieronim valorifică principalele achiziţii ale pedagogiei 
antice, transfigurându-le și adaptându-le cerințelor noii educaţii 
creștine întemeiate pe adevărurile evanghelice. Temelia educaţiei 
creștine este Sfânta Scriptură, care, recomandă Fericitul leronim, 
va fi învățată chiar pe de rost în cele din urmă. Se propune o 


7 Cf. Epistola 22. 

5 A se vedea Epistola 108 a aceluiași leronim, unde îi zugrăvește un portret admirabil 
Sfintei Paula. 

% Epistola 107, 4. 

interesantă schemă de studiu al Scripturii, pe mai mulţi ani, cores- 
punzători evoluției și maturizării tinerei fete. 

Se cuvin remarcate modernitatea și actualitatea metodelor 
pedagogice enumerate în epistolă, Fericitul leronim recomandând 
crearea unei atmosfere de serenitate, voioșie și emulaţie pentru 
copil, punându-se accentul mai mult pe stimuli și recompense 
decât pe sancțiunii“. O mare importanţă în educaţie va fi acordată 
exemplului personal al părinţilor, precum și anturajului școlar și 
casnic al copilului. H.I. Marrou caracterizează astfel Epistolele 107 
și 128: „Același plan și aceeași metodă ca și ale Sfântului Vasile cel 
Mare sunt cele pe care le desfășoară și leronim în programul de 
educaţie creștină pe care l-a redactat, prin anii 400-402, pentru 
mica Paula, nepoată și fiică a dragilor săi discipoli romani, și, în 
413, pentru o altă fetiță, Pacatula. În ambele cazuri, este vorba de 
viitoare călugărițe, consacrate, încă de la naștere, serviciului lui 
Hristos. Paula va fi educată nu la Roma, ci la Bethleem, în mănăsti- 
rea a cărei stareță este mătușa sa, Eustochia, și a cărei direcţie spiri- 
tuală și-o asumă leronim însuși. Educaţie cu totul ascetică, din care 
sunt riguros excluse literatura și artele profane; ea este centrată pe 
Sfânta Scriptură, pe care trebuie s-o înveţe în întregime, urmând o 
ordine sistematică. În afară de aceasta, nu va studia decât Părinţii: 
Ciprian, Atanasie, Ilarie, și ea va furniza, ca și la Sfântul Vasile, ele- 
mentele înseși ale primelor exerciţii: listele de nume pe care copilul 
învaţă să le citească vor fi împrumutate, de exemplu, din genealo- 
giile evanghelice ale lui Hristos”. 

Insistența asupra educaţiei integrale este deosebit de impor- 
tantă. Copilul va beneficia astfel de o triplă formare: atât cultu- 
ral-intelectuală, fizică, dar și spirituală, religioasă. 

Un alt element novator pentru Antichitatea greco-romană este 
insistența asupra rolului educativ-formator al femeii, precum și 
promovarea educaţiei fetelor, știut fiind faptul că principalii bene- 
ficiari ai educaţiei erau băieţii, fetele primind cel mult o educaţie 
în sânul familiei. Astfel, femeia, potrivit Fericitului Ieronim, are 
aceleași drepturi la educaţie ca și bărbatul, Biserica netrebuind să 
facă distincţii de niciun fel, fiindcă toţi sunt una în Hristos. 


* Se recomandă imperios și evitarea pedepselor fizice, care au un rol nefast în educaţie și 
care erau utilizate copios în educaţia antică. 
" H.]. MARROU, Istoria educaţiei în Antichitate, vol. II, pp. 153-154. 

Cât privește Epistola 22, aceasta este o adevărată nestemată a 
literaturii patristice, poate pledoaria cea mai convingătoare și mai 
faimoasă pentru a îmbrăţișa viața ascetică. Eustochia, fiica nobi- 
lei Paula - cea mai apropiată discipolă a Fericitului leronim -, și-a 
însoţit mama în mănăstirea întemeiată de Fericitul leronim la 
Betleem, după exilul său din Roma. În Epistola 22, cea pe care i-a 
dedicat-o, Părintele latin o numește în termeni măgulitori: „Fiică, 
stăpână, împreună-slujitoare, soră”2. Prețuirea și admiraţia sa reies 
și din alte scrisori. În Epistola 108 o aseamănă cu un colier preţios: 
„Eustochia este acum în rândul fecioarelor sfinte și cel mai de preț 
colier al Bisericii”3. Încă din copilărie el a ocrotit-o și a îndemnat-o 
la studiu și rugăciune: „Citește mai des, învaţă cât mai multe. Som- 
nul să te fure ţinând o carte în mână, iar pagina sfântă să-ţi pri- 
mească chipul căzând”. 

Într-una din mărturisirile pe care i le face tinerei ascete, 
Fericitul leronim își dezvăluie concepţia despre feciorie, pe care o 
situează într-o postură privilegiată față de căsătorie: „Laud nunta, 
laud căsătoria, dar pentru că îmi odrăslesc fecioare; culeg tranda- 
firul dintre scaieți, aurul din pământ, mărgăritarul din scoică'5. 
Pentru a o încuraja pe calea aleasă, el îi promite că răsplata pentru 
nevoinţele sale nu va întârzia să apară în viaţa veșnică. Sfințenia 
și dobândirea vieţii veșnice sunt roadele frumoasei educațţii pri- 
mite de tânără: „Ce [frumoasă] va fi ziua aceea când Maria, Maica 
Domnului, îţi va ieși în întâmpinare însoțită de corurile feciorel- 
nice, când, după [trecerea] Mării Roșii și după scufundarea lui 
Faraon cu armata sa, [o altă Marie], purtând timpanul în mână, 
va cânta drept răspuns: «Să cântăm Domnului, căci cu slavă 
S-a preaslăvit! Pe cal și pe călăreț în mare i-a aruncat»! Atunci 
Thecla:S va zbura veselă ca să te îmbrățișeze. Atunci Se va arăta 
Mirele Însuși și va zice: «Trezește-te, draga mea, și vino, fru- 
moasa mea, porumbița mea! Căci, iată, iarna a trecut, ploaia a 
încetat». [...] Atunci se va arăta și un alt cor al curăţiei; va veni 


" Epistola 22, 26. 

» Epistola 108, 4. 

1 Epistola 22, 17. 

5 Epistola 22, 20. 

'5 Sora lui Moise, asimilată aici cu Maica Domnului. 
17 Jeșirea 15, 21. 

'5 Vestită fecioară martiră din secolul ]. 

» Cântarea Cântărilor 2, 10-u. 

Sara* cu cele căsătorite; Ana, fiica lui Fanuel”, cu văduvele. Ele vor 
fi, ca întru două cete diferite, cea a trupului și cea a duhului, ma- 
mele tale. Una se va veseli că a născut, cealaltă va tresălta de bucu- 
rie că te-a educat”?. Viziunea Paradisului și comuniunea sfinţilor 
se încheie cu un îndemn la perseverență: „Începe să fii ceea ce vei fi 
și vei auzi de la Mirele tău: «Așază-Mă ca pe o pecete în inima ta»"8. 

Totodată, Epistola 22 constituie și o frescă uimitor de realistă 
și debordând de sarcasm a societăţii creștine din Roma sfârșitului 
de veac al IV-lea d.Hr. Pe Eustochia o îndeamnă să evite casele pline 
de oaspeţi lingușitori:+, ospeţele somptuoase din casele aristo- 
cratelor avide de plăceri, care nu își respectă soții și nici familia”. 
În casele creștinilor bogaţi, care nu renunțaseră la modul de viață 
păgân, Eustochia putea fi ispitită de tentaţiile lumii la care tocmai 
renunțase. Acești creștini imitau exorbitantul fast regal din snobism. 

Fericitul leronim înfățișează, fără menajamente, și câteva 
deviații și tare ale monahismului roman incipient. Astfel, o aver- 
tizează pe tânăra novice în legătură cu falșii asceţi care puteau fi 
văzuţi prin Roma, având trăsături specifice monahilor („barbă de 
ţap și veșminte cernite”), dar în spatele cărora se ascundeau de 
fapt adevăratele intenţii de îmbogăţire și seducere a matroanelor 
romane. Fericitul leronim oferă exemplul unor asemenea pseu- 
do-monahi, Antimus și Sophronius, care, după ceau obținut găzdui- 
re în casele matroanelor romane, au reușit să le seducă pe gazde”. 

În aceeași celebră epistolă, autorul menționează și cazul 
călugărilor care se recomandau diaconi sau preoţi și, sub masca 
filantropiei, intrau în posesia averilor familiilor bogate: „Unii își 
închină viaţa cunoașterii numelor de matroane, caselor și obice- 
iurilor acestora”. Tinerei fecioare Eustochia i se cere imperativ să 
evite companiile mondene și prieteniile periculoase și, totodată, 
să se detașeze în singurătate de tot ceea ce înseamnă viață în lux 
și mondenitate?8. Chilia sihastrului devine un loc intim, în care 


* Soţia lui Avraam. 
= Cf Luca 2, 36. 

= Epistola 22, q1. 
Epistola 22, 41. 

*+ Epistola 22, 16. 

% Epistola 22, 16. 

* Epistola 22, 28. 

*7 Epistola 22, 28. 

* Epistola 22, 17. 

comuniunea cu Dumnezeu nu trebuie să fie perturbată de nimic. 
Chiar pietatea și pretextele pioase de a ieși în public pot avea 
consecințe nefaste: „Să ieși rar în public, căci martirii te vor căuta 
în chilia ta”. Pentru leronim, retragerea din lume nu se rezumă 
la refuzul bogăției, al gloriei nobiliare, familiei și societăţii, ci la 
întreaga materialitate a lumii. Detașarea bruscă de acestea poate 
provoca dezechilibre interioare, după cum însuși leronim susține 
în deșert că i-a fost foarte greu să renunțe la plăcerile lumii. Viaţa 
monastică presupune renunțarea la privilegiile rangului și refuzul 
compromisurilor făcute secolului și onorurilor. 

Modelul educativ propus de Fericitul leronim este preponde- 
rent unul ascetico-monastic. Părintele stridonian a fost unul dintre 
promotorii și apologeții vieţii monastice în Occident și, în special, 
al monahismului feminin. Idealul paideic al Fericitului leronim 
este unul complex, îmbinând elementele culturii greco-romane cu 
cele iudaice și creștine. Adevăratul umanism promovat de el este 
unul teocentric, scopul educaţiei fiind, în cele din urmă, dobândi- 
rea deplină a asemănării cu Dumnezeu, sfințenia. 


Ierom. Policarp PîRvUuLoIU 


Epistola 22, 17. 
% Epistola 22, 7. 

Epistole cu privire la educaţia tinerelor fete 


Epistola 107% 
Către Leta. 
Despre educaţia fiicei sale 


1. Fericitul Apostol Pavel, scriindu-le corintenilor spre 
a instrui încă neînvățata Biserică a lui Hristos întru sfânta 
învățătură, printre alte porunci, a așezat-o și pe aceasta: „Dacă 
o femeie are un soț necredincios* și acesta consimte să locu- 
iască cu ea, să nu îl părăsească pe soț. Căci soţul necredincios 
este sfinţit prin soția credincioasă?. Fiindcă altfel fiii voştri ar fi 
necurațţi; însă acum ei sunt sfinți”. 

Dacă i s-ar părea cuiva că frâiele moralei ar fi foarte des- 
tinse, iar bunătatea învățătorului“ exagerată, să ia aminte la casa 
tatălui tău, bărbat nobil și foarte învățat, dar care încă rătăcește 
în întuneric; în acest fel va pricepe sfatul rostit de apostol, cu 
alte cuvinte, va înţelege că amărăciunea rădăcinilor este cum- 
pănită de dulceața roadelor, iar rămurelele rourează nepreţuite 
balsamuri. 


"Traducere și note de lerom. Policarp Pîrvuloiu. Epistola a fost tradusă după ediţia ]. 
LABOURT, SAINT JEROME, Lettres, t. 5, Paris, Belles Lettres, 1955. Pentru alcătuirea notelor 
au fost folosite, alături de alte surse, ediţia citată, precum și SAN GIROLAMO, Lettere, vol. 
3, introduzione, traduzione e note di Silvano Colla, Citta Nuova Editrice, Roma, 1997. 
"Termenul infidelis are înțelesul de „păgân, necreștin”. 

» Așadar, creștină. 

34 1 Corinteni 7, 13-14. 

* Sfântul Apostol Pavel. 

3* Metaforă pentru perseverența în păgânism și refuzul convertirii. 

Tu te-ai născut dintr-o căsătorie mixtă”; din tine și Toxotius: 
al meu a fost zămislită Paula. Cine ar putea crede că nepoata pon- 
tifului Albinus se poate naște din făgăduinţa mamei şi astfel, de 
faţă fiind unchiul copleșit de bucurie, limba [copilei] gângurește 
cântând „aliluia” și astfel bătrânul [păgân] creşte la sânul său pe 
fecioara lui Hristos? Binevenită și fericită a fost așteptarea noas- 
tră. O familie sfântă și credincioasă sfințește pe cel necredincios. El 
este deja catehumen, împresurat de o mulțime de fii și nepoți. Cât 
despre mine, îmi închipui că însuși Jupiter, dacă ar fi avut o aseme- 
nea rudenie, ar fi crezut în Hristos. 

Albinus nu are decât să scuipe și să batjocorească epistola 
mea și să zbiere că sunt un neghiob și un nebun, așa cum făcea și 
ginerele: lui mai înainte de a crede! Creștinii nu se nasc, ci devin 
astfe]4*! 

Auritul Capitoliu mucezește, toate templele Romei sunt aco- 
perite de funingine și pânze de păianjen. Cetatea se clatină din 
temelii, iar prin faţa templelor ruinate se revarsă poporul înspre 
mormintele martirilort. Dacă înţelepciunea nu este suficientă 
pentru a da la iveală credinţa, cel puţin să o facă respectul. 

2. Acestea să fie spuse, Leta, preaevlavioasă fiică în Hristos, 
spre a nu-ţi pierde nădejdea în mântuirea părintelui tău, și fie ca 


37 Căsătoriile mixte erau o realitate cotidiană în Antichitatea târzie, demonstrând faptul 
că linia de demarcaţie dintre creștini și păgâni nu era foarte clar conturată (cf. P. BROWN, 
Religion and Society in the Age of Saint Augustine, Faber & Faber, London, 1972, p. 161. 
Fericitul leronim nu a fost mereu rigid și neînduplecat. În Epistola 77 se arată favorabil 
divorțului Fabiolei, deși el era un susţinător fervent al unicității căsătoriei: „Jerome con- 
trasted the norms of Roman law and society, which applied a double standard and always 
judped women's sexual misbehavior more harshly than men's, with Christian ideology, 
which heid men and women to the same sexual standard. The Christian writer put his 
finger on the difference between the Roman legal definition of adultery and the Christian 
one” (Judith EvANS GRUBBS, Women And The Law In The Roman Empire. A sourcebook on 
marriage, divorce and widowhood, Routledge, London, 2002, p. 210). 

* Fiul omonim al lui lulius Toxotius, nobil roman, din ginta Iulia, care se considera des- 
cendent din Eneas (cf. FERICITUL IERONIM, Epistola 66, 13; 108, 4). lulius Toxotius a fost 
tatăl Blessilei și al Eustochiei (căreia Fericitul leronim îi dedică Epistola 22). 

» Toxotius nu a primit botezul de mic, fiindcă și el era originar dintr-o familie mixtă, 
în care, de regulă, fiii îmbrăţișau religia tatălui, iar fiicele pe cea a mamei. Pasajul pare 
inspirat din TERTULIAN, Apologeticurn, 18, 4. Creștinismul, în general, și monahismul, în 
special, constituiau obiectul ironiilor aristocrației păgâne a vremii. 

% Celebra sentenţă a lui Tertulian din Apologeticum, 18, 4. 

+ Tabloul romantic zugrăvit aici este mai mult un deziderat decât o realitate. Roma 
sfârşitului de veac al IV-lea nu era pe deplin creștinată. 

tatăl să primească aceeași credință de care s-a învrednicit și fiica. 
Astfel, întreaga casă să se bucure într-o deplină bucurie, știind ceea 
ce a fost făgăduit de Domnul: „Cele ce sunt cu neputinţă la oameni 
sunt cu putinţă la Dumnezeu”. 

Convertirea nu este niciodată prea târzie. Tâlharul a trecut de 
pe cruce în Paradis%; Nabucodonosor, regele Babilonului, după ce 
s-a asemănat fiarelor sălbatice și cu trupul și cu sufletul, viețuind 
împreună cu ele în pustie, și-a reprimit cugetarea omenească. 

Însă, trecând cu vederea cele din vechime, ca să nu li se pară 
celor suspicioși prea de basm cele spuse, cu puţini ani în urmă, ruda 
voastră Gracchuss, al cărui nume răsună de faima strămoșească, pe 
vremea când stăpânea Prefectura Romei, oare nu a dărâmat, sfărâ- 
mat și nimicit grota lui Mithra, laolaltă cu toți idolii ei monstruoși, 
Corbul, Tăinuitul, Ostașul, Leul, Persanul, Heliodromul și Tatăl+%? 
Pe aceștia i-a trimis înaintea sa ca pe niște ostatici înaintemergă- 
tori, pentru a dobândi botezul lui Hristos”. 

Păgânismul bolește de singurătate și la Roma. Zeii de odini- 
oară ai păgânilor au rămas cu bufniţele și cucuvelele pe culmile 
singuratice. Stindardele ostașilor sunt acum însemnele Crucii. 
Imaginea zugrăvită a mântuitorului lemn de tortură împodobește 
purpura regală și scânteietoarele nestemate ale diademelor. 


* Luca 18, 27. 

3 Cf. Luca 23, 39-43. 

+ Cf. Daniel 4, 29-33. 

% Furius Maccius Gracchus (din faimoasa familie a Gracchilor), prefect al Romei în 376, 
era cumnatul lui 'Toxotius. Grota mithraică distrusă de Gracchus era, probabil, propri- 
etatea sa privată, deoarece decretul imperial privind distrugerea completă a cultului 
mithraic datează din 394 (cf. Codex Theodosianus, 16, 10 ș.u.). Prudentius ne povestește 
istoria în Împotriva lui Symmachus, 1, 561-565 (cf. ].F. MATTHEWS, Western Aristocracies 
and Imperial Court ad 364-425, Oxford Clarendon Press, 1975, p. 23). Religia mithraică a 
cunoscut o dezvoltare importantă în Imperiul Roman, bucurându-se de un mare presti- 
giu, mai ales printre militari. Faptul că mithraismul era un cult exclusiv masculin nu-i va 
asigura succesul de care s-a bucurat creștinismul. 

15 Cele șapte grade ale inițierii în misteriile mithraice. „Latăl” constituia ultima treaptă de 
inițiere. 

“7 Gestul lui Gracchus nu atestă o politică imperială de persecutare sistematică a păgânis- 
mului, cum au susținut unii savanţi (cf. A. CHASTAGNOL, La Prefecture urbaine ă Rome sous 
le bas-empire, Presses universitaires de France, Paris, 1960, p. 159). Incidentul relatat aici 
de leronim este unul izolat și excepțional (cf. John R. CURRAN, Pagan City and Christian 
Capital. Rome in the Fourth Century, Oxford Clarendon Press, 2000, p. 200). Gestul pre- 
fectului botezat de curând era determinat de zelul noului convertit de a-și dovedi fervoarea 
religioasă, precum și determinarea de a se dezice integral de identitatea sa păgână. 

* Prudentius amintește de un astfel de stindard (labarum) (Împotriva lui Symmachus, 1, 487). 

Deja Serapis Egipteanul“ s-a creștinat. Marnas din Gaza 
se tânguiește ferecat și tremură, așteptând dărâmarea templului 
său. Primim în fiecare zi mulțimi de monahi din India, Persia și 
Etiopia. Armeanul și-a pus deoparte tolba cu săgeți, hunii” învaţă 
Psaltirea, gerurile Sciţiei* clocotesc de căldura credinţei, oastea 
blond-roșcată a geților poartă cu ei bisericile în corturi; și poate 
că luptă împotriva noastră cu aceleași arme fiindcă se încred în 
aceeași religie. 

3. Aproape că am alunecat către alt subiect și, în timp ce roata 
se învârte, cugetând să plăsmuiesc un urcior, mâna a modelat o 
amforă*. Intenţia mea, ca urmare a rugăminţilor sfintei Marcela» 
și ale tale, era să îmi îndrept cuvântarea către tine în calitate de 
mamă, spre a te învăţa cum să o educi pe Paula noastră, care a fost 
consacrată lui Hristos mai înainte de a se naște” și a fost zămislită 
în sânul tău înainte de a fi făgăduită. 

În vremurile noastre vedem un lucru demn de cărţile pro- 
fetice: Ana” își preschimbă nerodirea sânului în rodnicie. Tu 


4 Tot în această perioadă, un grup de creștini din Alexandria Egiptului, stârniţi de patriar- 
hul Teofil, distrug Serapeum-ul, al doilea important edificiu religios păgân al imperiului 
(cf. Ammianus MARCELLINUS, Res gestae, 22, 16). 

s În Gaza se afla un grandios templu dedicat zeului local Marnas. Sanctuarul va fi distrus 
spre anul 400 de creștinii incitați de către episcopul Porfirius al lerusalimului. 

5 Fericitul leronim este tributar terminologiei epocii, care amesteca hunii și goții. Se 
face referire la Epistola 106 adresată de leronim neofiților goți Sunnia și Fretela. Datorită 
misionarilor și prizonierilor creștini, Evanghelia pătrunsese și la aceste populaţii (cf. 
FILOSTORGIUS, Istoria bisericească, 2, 5; SOZOMEN, Istoria bisericească, 6, 37). Ceea ce 
omite cu bună știință leronim e faptul că goții erau, în această perioadă, în majoritate 
arieni. 

* Menţiune importantă pentru creștinarea teritoriilor din spaţiul carpato-danubia- 
no-pontic. Sub numele de „sciţi”, anticii înțelegeau și alte populaţii de origine germanică 
sau iraniană care se aflau în aceste teritorii. 

5 Populaţiile nomade sau seminomade locuiau în corturi. 

54 Cf. HORATIUS, Arta poetică, 21-22. 

5 Nobilă romană cu viaţă sfântă, în a cărei casă Fericitul leronim a creat „cenaclul” său 
ascetic de pe Aventin, unde nobile creștine din înalta societate a vremii se dedicau vieții 
în castitate și asiduu studiu biblic. Sfânta Marcela i-a oferit găzduire și Sfântului Atanasie 
cel Mare, în vremea exilului său la Roma. Fericitul leronim o consideră fondatoarea 
monahismului feminin roman (cf. Epistola 127, 5). Termenul sancta nu are conotaţiile 
moderne, ci este o simplă formulă de adresare, aidoma lui beatus — „fericit”. 

5 Această practică de a făgădui pruncii încă nenăscuţi Domnului (cu promisiunea că 
vor îmbrăţișa viața monastică) are origine biblică. A fost criticată vehement încă din vre- 
mea Fericitului leronim și a durat, în Occident, până în vremea papei Celestin al III-lea 
(no1-198). 

37 Cf. Regia, 2 ş.u. 


EPISTOLA 107 401 


ai preschimbat trista rodnicie** în urmași plini de viață. Plin de 
credinţă îți spun că vei primi alți fii, de vreme ce pe prima odraslă 
ai înapoiat-o Domnului. Aceștia sunt primii născuţi, aduși ca jertfă 
după Lege. Astfel s-a născut Samuel“, astfel a venit la lumină 
Samson“, astfel a tresărit plin de bucurie loan Botezătorul la intra- 
rea Mariei“, fiindcă auzea prin glasul Fecioarei răsunând ca tune- 
tul cuvintele Domnului și ardea de nerăbdare să iasă din sânul 
maicii și să Îl întâmpine. Samuel este hrănit în templu, loan este 
pregătit [pentru misiunea sa] în pustie. Acela, demn de cinste prin 
pletele sale sfinte, nu bea vin și sicheră&. Copil fiind încă, vorbește 
cu Dumnezeu. Acesta“ fuge de cetăți, poartă centură de piele, se 
hrănește cu lăcuste și miere sălbatică; și, ca preînchipuire a viitoa- 
rei propovăduiri a pocăinţei, se înveșmântează cu pieile celei mai 
întortocheate viețuitoare“. 

4. În acest fel se cade a fi instruit un suflet care va deveni tem- 
plul lui Dumnezeu. Se cuvine să înveţe a nu asculta și a nu grăi 
nimic altceva în afară de cele care țin de frica de Dumnezeu. Să nu 
priceapă vorbele rușinoase, să nu știe cântecele lumești, ci limba 
|Paulei], încă tânără, să se îmbibe cu dulceața psalmilor. Departe 
de ea necuviința copiilor! Fetițele și însoţitoarele ei să fie ținute 
departe de amici lumești, ca nu cumva răul pe care l-ar deprinde 
astfel să-l predea mai departe și mai rău. Să i se întocmească litere 
din lemn de cimișir ori din fildeș, care să fie denumite potrivit 
numelui fiecăruia. Să se joace cu acestea, astfel încât instruirea ei 
să fie joacă. 


55 Aluzie la sarcinile pierdute de Leta. 

5 Cf. leșirea 13, 2. 

s0 Cf I"RegI 1 2Ș-U. 

« Cf. Judecătorii 13, 2-4. 

s Cf Luca 1, 44. 

“ Votul de nazireu la care se face referire aici presupunea câteva interdicții: „Și a grăit 
Domnul cu Moise și a zis: «Vorbește fiilor lui Israel și zi către ei: dacă bărbat sau femeie va 
hotărt să dea făgăduinţă de nazireu, ca să se afierosească nazireu Domnului, să se ferească 
de vin și de sicheră; oţet de vin și oțet de sicheră să nu bea și nimic din cele făcute din 
struguri să nu bea; nici struguri proaspeţi sau uscați să nu mănânce. În toate zilele cât 
va fi nazireu, să nu mănânce, nici să bea vreo băutură făcută din struguri, de la sâmbure 
până la pieliță. În toate zilele făgăduinței sale de nazireu să nu treacă brici pe capul său; 
până la împlinirea zilelor, câte a afierosit Domnului, este sfânt și trebuie să crească părul 
pe capul lui»” (Numerii 6, 1-5). 

4 Sfântul loan Botezătorul. 

% Aluzie la aspectul sinuos și straniu al corpului cămilei. 

Să nu se rezume doar la a ţine minte ordinea literelor, memo- 
rându-le numele ca pe o poezie, ci să le fie schimbată des ordinea: 
așadar, literele de la urmă să se amestece cu cele de la mijloc, pri- 
mele cu cele de la mijloc, astfel încât să le cunoască nu doar după 
sunet, ci și după aspectS*. Când va începe să miște stylus-ul în ceară”? 
cu mânuţa tremurândă, o altă mână așezată deasupra să îi călău- 
zească frageda încheietură; aceasta ca să poată trasa cu stylus-ul, 
de-a lungul liniilor gravate în ceară, figurile exacte delimitate de 
margini, fără a ieși în afara lors. 

Dacă unește bine silabele, să fie răsplătită; se află la vârsta la 
care poate fi îmbiată cu mici daruri care îi fac plăcere. 

În vremea învățăturii să aibă tovarășe pe care să le invidieze și 
să fie înțepată de laudele aduse acelora. Dacă este un pic mai lentă, 
să nu fie mustrată, ci înclinările fireşti să îi fie stimulate prin laude; 
dacă reușește, să afle bucurie, iar dacă greșește, să se întristeze. 
Trebuie să o ferim, mai ales, să nu ajungă a uri studiul, fiindcă amă- 
răciuneas” acestuia resimţită în copilărie poate dăinui încă multă 
vreme după anii de ucenicie”. 

Cuvintele însele, cu care se va obișnui încet-încet să alcătu- 
iască propoziţii, să nu fie lăsate la voia întâmplării, ci alese dinainte 
și legate între ele cu înţelepciune; aceste cuvinte să fie cele ale 
profeților și apostolilor și ale tuturor patriarhilor de la Adam, din 
șirul înfățișat de Matei și Luca. Făcând astfel, deși împlinește alt 
lucru, își va pregăti memoria pentru viitor. 

Se cuvine ca învățătorul să fie ales ţinând seama de vârstă, viață 
și știință. Și consider că un astfel de bărbat învăţat nu se cade să se 
rușineze a-i preda nobilei fecioare primele noţiuni ale scrierii, la fel 
cum a făcut Aristotel cu fiul lui Filip”. 


“5 Metode ludice de învăţare a alfabetului. 

*7 Elevii vremii respective foloseau drept „caiete de notițe” tăblițe de lemn acoperite cu 
ceară, în care zgâriau literele cu ajutorul unui stylus metalic. 

* Fericitul leronim reia aproape ad litteram normele didactice recomandate de Quintilian 
în Arta oratorică, 1, 1; 1, 4 etc. Educaţia creștină moștenește astfel multe din principiile 
celei clasice. 

% Caz paradigmatic: Fericitul Augustin. Având un profesor de limba greacă extrem de 
sever și care aplica frecvente pedepse fizice, Fericitul Augustin nu a asimilat bine limba 
greacă, fiind nevoit, la maturitate, să recurgă la traduceri latine ale textelor filosofice și 
creștine. 

7 De remarcat modernitatea și actualitatea metodelor pedagogice recomandate aici. 

” Alexandru cel Mare. 

Nu sunt de disprețuit lucrurile care par mici, dar fără de care nu 
se poate întemeia nimic măreț. Chiar și pronunția literelor și primele 
lecţii ale învățătorului sunt predate într-un fel de o gură neinstruită 
și în alt fel de una instruită. De aceea și tu trebuie să ai grijă ca fiica ta 
să nu se obișnuiască, din pricina alintăturilor prostești ale femeilor, 
să rostească vorbele pe jumătate și să nu se joace în purpură și aur. 
Dintre acestea una îi dăunează limbii, cealaltă purtării. 

Să nu deprindă la tinereţe ceva de care, mai târziu, va trebui să se 
dezveţe. Stă scris? că mare parte din elocința Gracchilor provine din 
copilărie, din graiul mamei lor. Stilul lui Hortensius s-a hrănit la sânul 
tatălui”. Cu greu se șterge ceea ce a îmbibat deja minţile neinstruite7. 
Cine poate să aducă la culoarea de odinioară a lânii veșmintele de pur- 
pură? Ulciorul nelucrat bine reține timp îndelungat și gustul și miro- 
sul cu care a fost îmbibat de prima dată. Istoria grecească ne povestește 
că Alexandru, atotputernicul rege și îmblânzitorul întregii lumi, nu a 
reușit să se dezbare de metehnele pedagogului său, Leonidas - fie în 
moravuri, fie în ținută -, cu care a fost contaminat de mic5. [Omul] 
este mai predispus către imitarea relelor, iar cel care nu dorește să 
urmeze virtuțile degrabă va păși pe urmele patimilor. 

Doica însăși să nu fie beţivă, nici destrăbălată, nici flecară. 
Îngrijitoarea să fie modestă, iar doica serioasă. 

Când copila își va fi văzut bunicul, să ţâșnească la pieptul lui, 
să i se agaţe de gât și să-i cânte „aliluia'”, chiar dacă el nu vrea! Și 
bunica să se ocupe de dânsa, iar tatăl să și-l recunoască prin râsete”$; 
cu toţii să o îndrăgească și să se bucure că au zămislit un asemenea 
trandafir! Totodată, să ia aminte că mai are o bunică, pe mătușa 
ei, și încă ce mătușă”! Tânăra ucenică? să fie hrănită pentru Acel 
Împărat, pentru acea oștire”%. Pe acestea să le năzuiască, cu plecarea 
către acelea să te amenințe. 


2 Cf: CICERO, Brutus, 58, 210-2u. 

% Așadar, a moștenit talentul oratoric de la tatăl său. 

7 Cf. HORATIUS, Epistola 1, 2, 69. 

75 Cf. QUINTILIAN, Arta oratorică, 1, 9. 

7* Cf. VERGILIUS, Bucolica, 4, 60. 

77 Aluzie la Eustochia, care ducea o viață sfântă în casa mamei sale la Roma, devenită 
mănăstire. 

7% Fericitul leronim folosește un neologism creat de el însuși, dificil de tradus în românește: 
tiruncula, derivat de la tirunculus — diminutiv al lui tiro — „recrut, novice”. 

7 Exercitus, la Fericitul Ieronim, desemnează viața monastică, viața dedicată lui Hristos. 
Împăratul menţionat aici este Hristos. 

5. Cât privește purtarea și veșmintele, despre acestea să o înveţe 
Acela căruia copila I-a fost făgăduită. Nu cumva să-i sfredelești ure- 
chile, nici să nu fardezi cu alb sau roșu chipul lui Hristos, să nu-i 
împovărezi gâtul cu perle și aur, nici să-i încarci căpșorul cu geme! 
Nu-i vopsi părul în roșu, ca și cum ai prevesti focul gheenei. Să aibă 
alt soi de mărgăritare, pe care, după ce le va fi vândut, să-și cum- 
pere cel mai preţios mărgăritar**. 

Preanobila Praetextata de odinioară“, la porunca soțului său, 
Hymetius, unchiul fecioarei Eustochia, a schimbat înfățișarea și 
găteala acesteia, ondulându-i pletele care până atunci erau neîn- 
grijite. Astfel a dorit să biruiască atât făgăduinţa” fecioarei, cât și 
dorința mamei. Dar iată că în aceeași noapte a văzut venind la ea, 
în vis, un înger cu față înfricoșătoare, amenințând-o cu pedepse 
și scrâșnind aceste cuvinte: „Oare tu ești aceea care cutează a 
pune porunca soțului tău mai presus decât cea a lui Hristos? Tu 
ai îndrăznit să atingi creștetul fecioarei lui Dumnezeu cu mâinile 
tale pângărite? Aceste mâni se vor veșteji acum, ca prin suferințe să 
îţi dai seama ce ai săvârșit! lar după cinci iuni vei fi dusă în infern. 
Dacă vei stărui însă în nelegiuire, vei fi văduvită și de soț şi de fii &. 

Toate s-au împlinit, în ordine: și un sfârșit grabnic a pecetluit 
târzia pocăință a nefericitei. Astfel îi pedepsește Hristos pe cei care 
l-au pângărit templul, astfel Își apără nestematele și neprețuitele 
Sale podoabe. Am pomenit acestea nu pentru a insulta năpastele 
abătute asupra acestor nefericiţi, ci spre a-ți aminti cu câtă teamă și 
grijă se cuvine a o păzi pe cea pe care ai făgăduit-o Domnului. 

6. Preotul Eli L-a insultat pe Dumnezeu din cauza patimilor 
fiilor săi. Cel care are fii destrăbălaţi și nesupuși nu poate deveni 
episcop. Mai mult, despre femeie este scris că „se va mântui prin 
naștere de fii, dacă va stărui în credinţă, dragoste și sfințenie cu 
neprihănire”s. 


5 Cf. Matei 13, 46. 

*: Probabil o rudă a lui Vetus Agorius Praetextatus (cf. FERICITUL IERONIM, Epistola 
23). Soțul ei, Hymetius, poate fi Iulius Festus Hymetius, vicarius Urbis sub consulii 
Mamertinus și Nevittus (362). 

* În epistolele ieronimiene, propositum are înțelesul de „vot, făgăduinţă monastică, 
ascetică”. 

% Similitudinile cu faimosul vis al lui leronim din Epistola 22 sunt frapante. 

54 Cf. 1 Regi 2, 22 ș.u. 

5 Cf 1 Timotei 3, 4. 

5 + Timotei 2, 15. 

Dacă pentru purtarea unuia ajuns la vârsta maturității sunt 
făcuți responsabili părinții, cu cât mai mult pentru purtarea celei 
firave și care este încă alăptată, necunoscând, potrivit cuvântu- 
lui Domnului, nici dreapta, nici stânga, adică nefăcând diferența 
dintre bine și rău? Tu veghezi cu mare atenţie ca fiica să nu îţi fie 
mușcată de vreo viperă, dar nu porți grijă ca să nu fie rănită de „cio- 
canul întregii lumi”*7, să nu bea din cupa de aura Babilonului, să 
nu iasă precum Dina% spre a dori să le vadă pe fiicele unui ţinut 
străin, să nu dănțuiască pentru a se lăsa târâtă de tunică. 

Veninurile nu sunt date decât îndulcite cu miere, iar patimile 
nu pot înșela decât sub înfățișarea și aparenţa virtuţii. Vei întreba: 
„În ce fel nu mai sunt puse pe seama părinţilor păcatele fiilor, ci 
«sufletul care păcătuiește, acela va și muri»%?” 

Acestea sunt spuse despre cei care pot cugeta și despre care 
este scris în Evanghelie: „Este în vârstă, să vorbească pentru sine!” 
Dar la cel care este mic și cugetă asemenea unuia mic, până ce va 
ajunge la anii înțelepciunii și până când litera lui Pitagora* îl va 
purta la răscruce, atât cele bune, cât și cele rele [săvârșite de acesta] 
sunt puse pe seama părinţilor săi. Asta numai dacă nu cumva 
socotești că pruncii creștinilor, dacă nu primesc botezul, sunt ei 
înșiși vinovaţi de păcat și că nelegiuirea nu e a celor care n-au vrut 
să îi boteze, mai cu seamă când cei ce urmau să-l primească nu pot 
să se opună, în timp ce, dimpotrivă, botezul pruncilor e meritul 
părinților*. 

A-ţi făgădui sau nu fiica [lui Dumnezeu] a stat în puterea ta; 
cu toate că situaţia ta este alta, de vreme ce ai făgăduit-o înainte de 
a o zămisli. Dar, dacă nesocotești [făgăduinţa] după ce ai afiero- 
sit-o deja, primejdia depinde doar de tine. Cine aduce ca jertfă un 
animal șchiop, mutilat ori cu vreo meteahnă oare nu este vinovat 


57 „Cum s-a sfărâmat și s-a zdrobit ciocanul lumii întregi! Cum a ajuns Babilonul de plâns 
pe pământ!” (Ieremia 50, 23). Babilonul este un tip clasic al diavolului și al păcatului. 

s Cf. leremia 51, 7. 

5 Cf. Facerea 34. 

% Jezechiel 18, 20. 

” loan 9, 21. 

* Litera grecească „Y” simboliza prin partea de sus, bifurcată, liberul arbitru al omului, 
care putea alege între bine și rău. 

% Complexa problematică a botezului pruncilor era unul dintre subiectele de polemică 
dintre ortodocși și pelagieni. leronim a fost implicat şi el, alături de Augustin, în polemica 
împotriva pelagienilor. 

de sacrilegiu?*? Cu atât mai mult va fi pedepsită cea care, deși are 
inima neîntinată, își va pregăti, pentru îmbrățișările regelui, o parte 
a trupului în chip neglijent. | 

7. După ce se va face mărișoară și, potrivit pildei Mirelui ei, va 
crește în înţelepciune, vârstă și har la Dumnezeu și la oameni, să 
pornească împreună cu părinţii către templul adevăratului Părinte; 
dar să nu părăsească templul, asemenea acelora. Părinţii ei să o 
caute pe drumul veacului acestuia și printre gloate și rudenii, dar să 
nu 0 găsească deloc acolo, ci numai în tainicul altar* al Scripturilor, 
întrebându-i pe profeţi și apostoli despre nunta cea spirituală. 

Să o imite pe Maria, pe care Gavriil a găsit-o singură în camera ei 
și care de aceea a fost copleșită de spaimă, fiindcă nu era obișnuită să 
vadă un bărbat. Să se străduiască a o ajunge pe aceea despre care se 
spune: „Ioată slava fiicei regelui vine dinăuntru”. Ea însăși să gră- 
iască cu cel ales al ei, rănită de săgeata dragostei: „Regele m-a adus în 
camera sa'%. Niciodată să nu iasă afară, nici să fie găsită de cei care 
colindă cetatea; ca nu cumva să fie lovită și rănită, iar alții să-i smulgă 
veșmântul neprihănirii, lăsând-o goală în sângele ei:%. Mai curând, 
de va bate vreunul la ușa ei, să spună: „Eu sunt un zid, iar sânii mei 
turnuri. Mi-am spălat deja picioarele, nu pot să mi le murdăresc”"*. 

8. Să nu mănânce în public, adică la ospeţele părinţilor, ca să 
nu vadă mâncăruri pe care le-ar putea dori. Deși unii consideră 
că a dispreţui o desfătare prezentă înseamnă o mai înaltă virtute, 
totuși eu socotesc mult mai sigură înfrânarea care nu știe ce tre- 
buie să caute. 

Odinioară, pe când eram copil, am citit aceasta la școală; 
„Anevoie îndrepţi ceea ce ai lăsat să ajungă deprindere”. Să înveţe 
de acum să nu bea nici vin, „în care se află destrăbălarea”*. Înainte 


% Cf. Leviticul 22, 17 Ș.u. 

% Cf. Luca 2, 39. 

% Termenul adytum desemna sanctuarul secret al unui templu. 

* Și Sfântul Ambrozie de Mediolanum, în Comentariul la Evanghelia după Luca, va da 
aceeași interpretare. Însă lecţiunea evanghelică pe care se întemeiază (trepidare enim vir- 
ginem esse ad omnerm viri ingressus pavere) nu este autentică. 

% Psalmul 44, 15. 

% Cântarea Cântărilor 1, 3. 

1% Cf Jezechiel 16, 22. 

'*: Cântarea Cântărilor 8, 10; 5, 3. 

' PUBLIUS SYRUS, Sentențe, 22. 

* Efeseni 5, 18. 

de vârsta deplinei puteri, postul prea sever este primejdios pentru 
tineri. Dacă necesitatea o cere, până la acea vârstă, să meargă și la 
băi, să folosească un pic de vin pentru sănătatea stomacului'"4 și să 
se întărească și cu bucate din carne, ca să nu i se istovească picioa- 
rele înainte de a merge. lar aceasta o spun, potrivit bunăvoinţei, nu 
ca pe o poruncă:s, temându-mă de slăbiciune, nu învățând des- 
trăbălarea. De altminteri, superstiția iudaică face aceasta în parte, 
interzicând anumite animale și mâncăruri, precum și brahmanii 
indienilor ori gimnozofiștii egiptenilor'%, care se hrănesc numai cu 
fierturi de cereale și fructe. De ce nu ar face toate acestea fecioara 
lui Hristos? Dacă sticla este atât de prețioasă, de ce nu ar fi mai de 
preț mărgăritarul? Cea care a fost născută din făgăduință să tră- 
iască precum cei care s-au născut din făgăduință. Aceeași măsură 
de har presupune existența unei măsuri egale de efort. 

Să fie surdă în fața instrumentelor muzicale! Să nu știe pentru 
ce au fost alcătuite flautul, lira și chitara! 

9. Să îţi rostească zilnic câte un fragment: din Scripturi. Să 
înveţe ritmul stihurilor grecești'“ă și de îndată să urmeze învățarea 
limbii latine. Dacă gura tânără nu este modelată de la început, 
limba se stâlcește în sunete stranii, iar limba maternă se pângărește 
cu defecte străine. Pe tine să te aibă de învățătoare! Pe tine se cade 
să te admire copilăria inocentă. Să nu vadă la tine sau la tatăl ei 
nimic din cele pe care, dacă le-ar săvârși la rândul ei, ar ajunge să 
păcătuiască. 

Amintiţi-vă că sunteți părinţii unei fecioare și că exemplul 
personal are mai mare înrâurire decât vorba. Grabnic pier florile, 
grabnic se veștejescvioletele, crinii și șofranul sub o adiere otrăvită. 
Să nu se arate niciodată în public fără tine, nici măcar la bazilicile 
martirilor și la biserici să nu meargă fără mama ei. Să nu îi surâdă 


'9 Cf. 1 Timotei 3, 5. 

%% Cf. 1 Corinteni 7, 6. 

'% De fapt, indieni. Termenul este folosit pentru prima dată de Plutarh în Viaţa lui 
Alexandru cel Mare, 64-66, unde descrie întâinirea acestuia cu eremiţi indieni goi. Aceștia 
erau, probabil, eremiţi jainiști. 

7 "Termenul pensum are şi sensul de „sarcină, normă, parte determinată”, însă cel 
inițial este de „cantitate de lână toarsă”. Principala activitate a tinerelor fete în familiile 
romane era torsul lânii. Fericitul leronim îl înlocuiește în cazul tinerei ascete cu „torsul” 
Scripturilor. 

'*5 Așadar, să memoreze un număr de versuri grecești. În școlile vremii, elevii începeau 
studiul limbii grecești înaintea celei latine. 

vreun tânăr, nici vreunul cu bucle ondulate. În zilele de priveghere 
și în vremea slujbelor de noapte, mica noastră fecioară să ia parte 
la rugăciune astfel încât să nu-și părăsească deloc mama, nede- 
părtându-se de ea nici cât o unghie. Să nu îndrăgească pe vreuna 
dintre micile slujitoare, cu care să șușotească adesea pe furiș. Ceea 
ce îi spune uneia să fie cunoscut de toţi. Să nu accepte ca tovarășă 
vreuna cochetă și elegantă, care să îi susure dulci poezii cu glasul ei 
mieros, ci să aibă ca tovarășă una serioasă, palidă, nepreocupată de 
înfățișarea sa și ușor tristă. Așadar, să fie încredinţată unei fecioare 
cu credință dovedită, care a petrecut mulţi ani în neprihănire și 
aleasă purtare; să învețe și să se deprindă, după propria pildă, să se 
trezească noaptea la rugăciune și la rostirea psalmilor. Dimineața 
să cânte imnuri la ceasurile al treilea, al șaselea și al nouălea și, 
aidoma unei luptătoare a lui Hristos, să stea neclintită în prima 
linie și, aprinzând micul ei opaiț, să aducă jertfa de seară. 

Astfel să treacă ziua, iar noaptea să o afle lucrând. Rugăciunii 
să îi urmeze lectura, iar lecturii, rugăciunea. Vremea îi va părea 
scurtă dacă se va îndeletnici cu atâtea activități felurite. 

10. Să înveţe torsul lânii, cum se ţine furca și coșulețul pe 
genunchi, cum se învârte fusul, cum se alcătuiește firul cu degetul. 
Să disprețuiască vălurile de mătase, stofele de la seri:*, țesute cu fir 
de aur. Să i se pregătească astfel de veșminte care să o apere de frig, 
nu care să-i dezvăluie goliciunea trupului. Hrana să îi fie legumele, 
pâinea din tărâţe și uneori peștișori. Și, ca să nu mai lungesc prea 
mult învățăturile despre cele ale gurii - despre care am vorbit pe larg 
în altă parte" —, să mănânce astfel încât să rămână un pic flămândă; 
ca să fie în stare să citească, să se roage ori să psalmodieze după masă. 

Nu pot fi de acord - mai ales în cazul vârstei fragede — cu pos- 
turile lungi și lipsite de moderație, săptămână după săptămână, în 
care se interzice consumul uleiului sau al fructelor. Experiența m-a 
învățat că un măgar aflat la drum, când este ostenit, caută hanu- 
rile. Să-i lăsăm să facă așa pe adoratorii lui Isis și ai Cybelei, care, în 
gurmanda lor înfrânare, înfulecă fazani și turturele afumate, ca nu 
cumva să pângărească darurile lui Ceres”. 


»9 Serii erau o populaţie din nord-vestul Chinei, faimoasă pentru fabricarea unor stofe 
similare mătăsii. 

no Cf Împotriva lui lovinianus, 2, 7; Epistola 44, 9-10 etc. 

" Ceres era zeiţa cultivării pământului, a roadelor acestuia. „Roadele” ei sunt cerealele și 
produsele derivate. 

Cât despre postul mai lung, să țină acest sfat: ca și la străbate- 
rea cu bine a unui drum lung, se cuvine să avem puteri potrivite; 
aceasta ca nu cumva, străbătând prima parte, să ne împotmolim la 
mijlocul drumului. 

De altfel, precum ţi-am mai scris și înainte, în vremea 
Patruzecimii trebuie să întindem velele înfrânării, iar vizitiul? să 
slăbească hăţurile cailor spre a-i lăsa să galopeze. 

Totuși condiţia celor din lume este deosebită de cea a fecioa- 
relor și monahilor. Omul din lume are prilejul să își micșoreze 
lăcomia pântecelui, hrănindu-se din propria putere'3 asemenea 
melcilor, pregătindu-și stomacul pentru viitoarele ospeţe și îmbui- 
bări. Fecioara și monahul să își strunească bine caii în vremea 
Patruzecimii, amintindu-și că aceștia trebuie să alerge mereu. O 
activitate care are sfârșit se poate împlini cu un mare efort, însă, în 
cazul unei activități care nu are sfârșit"+, este nevoie mai curând de 
moderație. Căci în prima situație avem vreme să ne tragem răsufla- 
rea, pe când în cea de a doua mărșăluim necontenit. 

1. Dacă mergi vreodată prin suburbiile Romei, să nu îţi lași 
fiica acasă. Fără de tine nu trebuie nici să ştie, nici să poată trăi. Să 
se teamă de singurătate. Să nu converseze cu cei din lume, nici să 
aibă legături cu fecioarele rău crescute. Să nu ia parte la nunțile slu- 
jitorilor, nici să se amestece în distracţiile gălăgioase ale sclavilor. 

Știu că unii au interzis ca o fecioară să facă baie împreună cu 
eunucii și cu femeile măritate. Și asta pentru că primii nu și-au 
părăsit instinctul bărbătesc, iar celelalte, din pricina pântecu- 
lui umflat de sarcină, au o înfățișare deloc plăcută. În ceea ce mă 
privește, în cazul unei fecioare adulte, dezaprob orice fel de baie, 
fiindcă aceasta se cuvine să roșească de ea însăși și nu poate să își 
vadă propria goliciune. 

Dacă își veștejește trupul cu privegheri și posturi și îl supune 
pe deplin, dacă dorește să stingă văpaia poftei și imboldurile vâsstei 
clocotitoare cu răcoarea înfrânării, dacă, printr-o neglijenţă volun- 
tară, își mânjește frumuseţea firească, de ce oare, prin mijlocirea 
băilor, să aţâţe din nou focul deja stins? 


" Imaginea este de sorginte platonică: vizitiul este rațiunea, iar caii reprezintă partea 
apetitivă și partea irascibilă a sufletului (Phaidros, 246 B). 

'5 Literal: suco — „suc, sevă”, 

"4 De remarcat afirmaţia potrivit căreia despătimirea și desăvârșirea morală nu au sfârșit. 

12. În locde nestemateși mătase să iubească Sfintele Scripturiss. 
În acestea nu trebuie să caute miniaturile mozaicate și aurite, 
încrustate în piei aduse de la Babilon, ci să se desfete cu rafinata și 
corecta împărţire a textului". 

Să înveţe mai întâi Psaltirea, fiindcă psalmii o vor face să uite 
cântecele [lumești]. Apoi Pildele lui Solomon o vor instrui pen- 
tru viaţă. Prin Ecclesiast va învăţa să calce în picioare toate cele 
ce țin de lume. Cu lov va urma pildele de virtute și răbdare. Să 
treacă apoi la Evanghelii, pe care nu trebuie să le mai lase din 
mână. Să se adape cu toată bunăvoința din Faptele [apostolilor] și 
Epistole. După ce își va fi umplut tezaurul inimii cu aceste bogății, 
să înveţe pe de rost Profeții și Heptateuhul:”, Cărţile Regilor și 
Paralipomena, de asemenea scrierile lui Ezdra și Estera; la sfârșit, 
va putea învăţa, fără primejdie“5, Cântarea Cântărilor. Dacă o va 
citi pe aceasta din urmă la început, va fi vătămată, neînțelegând că 
sub cuvintele trupești se ascunde nunta spirituală. Să se ferească 
de orice apocrife" și, dacă ar dori să le citească, nu pentru a căuta 
în ele dogmele adevărului, ci doar pentru veneraţia faţă de sim- 
boluri, să înțeleagă faptul că aceste cărți nu aparțin acelor autori 
care sunt amintiți în titluri*. Să mai știe că în acestea sunt ames- 
tecate multe lucruri înșelătoare și că trebuie căutat cu mare grijă 
aurul prin noroi. Epistolele lui Ciprian'2 să le aibă mereu în mână. 
| Citind] epistolele lui Atanasie și cărţile lui Ilarie'?, piciorul nu-i 
va fi în primejdie de alunecare. 

Să se desfete cu tratatele și cu talentul acestora, în ale căror 
cărți pietatea față de credinţa dreaptă nu s-a clătinat. Să-i citească 
și pe ceilalți, dar mai mult spre a-i judeca decât pentru a-i urma. 


"5 Literal: divinos codices - „codicii sfinți”. 

"* Textele biblice din manuscrisele vremii (confecționate fie din papirus, fie, ca în cazul de 
faţă, din pergament - piele de vițel special prelucrată) erau în scriptio continua: cuvintele 
nu erau separate prin spaţii, iar spiritele și accentele lipseau. Lectura era foarte dificilă în 
acest caz; astfel înțelegem importanța gradului clerical de „lector” sau „citeţ”, care presu- 
punea o pregătire specială și un efort remarcabil. 

"7 Pentateuhul împreună cu losua și Judecătorii. 

"5 Lectura cărţilor biblice Ecclesiastul și Cântarea Cântărilor era interzisă, în iudaism, 
până la vârsta de 3o de ani. 

"» Referire la cărțile necanonice sau deuterocanonice. 

2» Cărţile deuterocanonice sunt pseudoepigrafe, fiind atribuite unor persoane faimoase 
din istoria biblică spre a le conferi autoritate și legitimitate. 

"» Sfântul Ciprian al Cartaginei. 

' Sfinții Atanasie cel Mare și Ilarie de Pictavium. 

13. Vei răspunde: „Cum este cu putinţă ca eu, femeie de lume, să 
pot păzi toate acestea, și încă la Roma, într-o așa mare mulțime de 
oameni?” Nicidecum! Nu vreau să te încarc cu o povară pe care nu 
o poţi purta. Când o vei fi înțărcat ca pe Isaac!2 și o vei fi îmbrăcat 
ca pe Samuel*+, trimite-o la unchiul și la mătușa ei. Încredinţează 
această mult prețioasă nestemată camerei Mariei și așaz-o în leagă- 
nul unde scâncește lisus. Să fie crescută în mănăstire, să o aflăm în 
corul fecioarelor; să nu înveţe a jura, iar minciuna să o socotească 
sacrilegiu. Să nu cunoască lumea, să viețuiască îngerește, să fie trup 
fără de trup și să creadă că tot neamul omenesc îi este asemănător. 

Și, ca să tac cu privire la celelalte, te eliberezi astfel de grija 
supravegherii și de primejdia păzirii. Mai bine să îţi fie dor de ea 
când nu e de faţă, decât să te temi de feluritele întâmplări neprevă- 
zute: cu cine vorbește, ce vorbește, cui face semn, pe cine privește 
cu plăcere. 

Încredințeaz-o Eustochiei pe micuța ale cărei scâncete îţi ţin 
acum loc de rugăciune. Încredințeaz-o drept tovarășă celei căreia 
îi va fi moștenitoare în sfințenie. Pe aceea să o vadă, pe aceea să o 
iubească, pe ea să o admire încă din primii ani ai vieții“, pe cea ale 
cărei vorbire, înfățișare și purtare se cuvine să îi fie învățătoare în 
virtute. 

Să fie ținută la sânul mătușii, care va repeta în nepoată ceea 
ce a reușit mai înainte în fiică. Căci, printr-o îndelungată practică, 
a învăţat să crească, să instruiască și să păzească fecioarele a căror 
coroană este împletită zi de zi potrivit rodirii însutite?. 

Fericită fecioară! Fericită Paula, fiică a lui Toxotius! Datorită 
virtuții moștenite de la unchi și mătușă ești mai nobilă prin sfinţenie 
decât prin naștere. O, de i-ai fi văzut pe socrul și cumnata ta și ai fi 
putut să contempli asemenea mari suflete în trupuri atât de firave! 

Nu mă îndoiesc că tu, care îți întreci fiica în neprihănirea care îţi 
e firească, vei înlocui prima poruncă cu a doua lege a Evangheliei'. 


»3 Cf. Facerea 21, 8. 

4 Cf. 1 Regi 2, 19. 

55 Cf. VERGILIUS, Eneida, 8, 517. 

»S Fericitul leronim, alături de alţi Părinţi ai Bisericii, interpretează roadele aduse de 
semințele bune din Pilda semănătorului (cf. Matei 13, 8) ca reprezentând diversele grade 
de desăvârșire creştină: treizeci - căsătoria, șaizeci — văduvia, iar o sută - fecioria (cf. 
Împotriva lui lovinianus, 1, 3). 

"7 „Prima poruncă” este cea a procreaţiei (cf. Facerea 1, 22), iar „legea a doua” este sfatul 
evanghelic al fecioriei (cf. Matei 19, 12). 

Nu vei da mare însemnătate dorinţei de a avea alți copii, ci te vei 
dărui pe tine însăţi lui Dumnezeu! Într-adevăr, „vreme este să 
îmbrățișezi și vreme este să te îndepărtezi de îmbrăţișare”=* și 
„soţia nu are stăpânire asupra trupului ei”: și „fiecare să rămână 
în chemarea în care a fost chemat”5*, adică în Domnul, iar cel care 
este sub jug: să meargă astfel încât să nu-și părăsească în noroi 
tovarășul. 

Cât despre tine, așază în vlăstarul tău toate cele prin care te-ai 
făcut vestită până acum! 

Ana, după ce l-a adus ofrandă la Cortul Sfânt pe fiul pe care 
îl făgăduise lui Dumnezeu, nu l-a mai primit vreodată înapoi. Ea 
socotise că nu e deloc cuviincios ca viitorul profet să crească în casa 
celei care încă voia să mai aibă alţi fii. De aceea, după ce l-a zămislit 
și l-a născut |pe Samuel], nu a îndrăznit să meargă la Templu și 
nici să se înfățișeze cu mâna goală lui Dumnezeu. Însă, după ce 
a înjunghiat o asemenea jertfă':, a revenit acasă și a născut cinci 
copii pentru ea, de vreme ce primului născut îi dăduse naștere pen- 
tru Dumnezeu'3. Admiri fericirea acestei sfinte femei? Imită-i și 
credinţa! 

Dacă ne-o trimiți pe Paula, îți făgăduiesc că îi voi fi învăţător 
și părinte purtător de grijă. O voi purta pe umeri și, bătrân cum 
sunt, voi preschimba gânguririle ei în cuvinte. Voi fi mai încărcat 
de glorie decât filosoful acestei lumi'%, ca unul care am instruit nu 
pe regele Macedoniei: ce avea să piară de veninul babilonian, ci pe 
slujitoarea și mireasa lui Hristos, menită să fie ofrandă în Împărăția 
cerurilor. 


5 Ecclesiastul 3, 5. 

9 1 Corinteni 7, 4. 

5% 7 Corinteni 77, 20. 

' Referire la „jugul” căsniciei. 

= După aducerea micului Samuel la templu şi consacrarea acestuia. 
1% Cf a Regi1, 22; 2, 21. 

54 Aristotel. 

'% Alexandru cel Mare. 

Epistola 128:% 
Către Pacatula 


Anevoios lucru mai este a scrie pentru o copilă; și aceasta 
fiindcă ea nu pricepe ce i se spune, iar noi necunoscându-i sufle- 
tul, este primejdios să prevedem înclinațiile ei viitoare. Dar, potri- 
vit începutului cuvântării unui faimos orator, în copila noastră se 
cuvine lăudată mai mult nădejdea decât realitatea prezentă. 

Căci cum ai putea să îndemni la înfrânare un copil care poftește 
dulciuri, care murmură și gângurește la sânul maicii sale? Un copil 
pentru care merele sunt mai dulci decât cuvintele? Oare va lua 
aminte la [graiurile] adânci ale apostolilor cea care se desfată mai 
curând cu basmele băbești? Cum va pătrunde alegoriile tainice ale 
profeților ea, care se tulbură doar la vederea chipului sever al doi- 
cii? Cum va înțelege măreția Evangheliei, care orbește cu străluci- 
rea ei toate simțurile muritorilor? Cum o voi îndemna să se supună 
părinţilor pe cea care o dezmiardă cu mânuțţa ei fragedă pe mama 
care îi surâde? Prin urmare, Pacatula noastră să primească această 
scrisorică, dar pentru a o citi mai târziu. Între timp să cunoască 
literele alfabetului, să unească silabele, să înveţe substantivele și să 
le unească cu verbele. Apoi, spre a le deprinde bine cu glăsciorul ei 
ascuțit, să i se ofere ca răsplată câte o prăjitură cu miere și orice alt- 
ceva plăcut la gust, flori îmbobocite, nestemate roșii, păpuși amu- 
zante; pe toate se va grăbi să le primească. Între timp să se strădu- 
iască să țeasă câte un fir de lână; îl va rupe adeseori, până când va 
învăța să nu o mai facă. După mica ei trudă se va grăbi la joacă; să 
se agaţe de gâtul mamei, răpind sărutările celor din apropiere. Să 


"* Traducere și note de lerom. Policarp Pîrvuloiu. Epistola a fost tradusă după ediţia ]. 
LABOURT, SAINT JEROME, Lettres, t. 7, Paris, Belles Lettres, 1961. Betleem. Anul 412 sau 433. 
Scrisoarea trimisă Letei (nr. 107 din Epistolariul ieronimian) i-a adus acestuia faimă de peda- 
gog creștin, iar nobilul roman Gaudentius îl roagă pe leronim să alcătuiască o scrisoare 
similară dedicată fiicei sale, Pacatula. Fericitul Ieronim reia succint principalele idei din 
epistola anterioară, adăugând un tablou deprimant al Imperiului Roman aflat în amurg, 

57 Cf. CICERO, De republica, ş. 

cânte psalmi pentru o mică răsplată; să iubească tot ce e îndem- 
nată să spună, astfel încât toate acestea să însemne desfătare, nu o 
obligaţie, fiind săvârșite de bunăvoie, nu din necesitate. 

2. Unele mame au obiceiul ca, după ce și-au făgăduit fecioara 
[lui Dumnezeu], să o îmbrace cu tunică neagră și cu veșmânt întu- 
necat, să îi ia hainele de in, neîngăduindu-i nicio podoabă de aur 
la gât sau pe cap. Lucrul este făcut cu intenţie bună, ca să nu se 
înveţe din fragedă vârstă cu ceva de care, mai târziu, va fi silită să se 
dezobișnuiască. 

Alte [mame] au o părere contrară. Spun: „Cum? Dacă nu le are, 
oare nu le va vedea la alte [fetiţe]?” Neamul femeiesc este iubitor 
de podoabe. Şi cunoaștem multe femei vestite prin neprihănire, 
care, deși nu se împodobesc pentru vreun bărbat, totuși o fac cu 
plăcere pentru ele însele. Să aibă atunci mai degrabă podoabe des- 
tule, dar să observe faptul că sunt lăudate cele care nu le poartă. Și 
e mai bine să se sature de ele și să le disprețuiască, decât, neavân- 
du-le, să le dorească. 

La fel a făcut și Dumnezeu cu privire la poporul israelit, care, 
poftind cărnurile egiptene, a primit stoluri de prepelițe până ce i-a 
fost rău și s-a îngrețoșat de ele. Și mulți dintre oamenii care au 
trăit mai înainte s-au lipsit mai lesne de voluptăţile trupului, după 
ce au avut experienţa lor, decât aceia care nu au cunoscut încă din 
copilărie patima. Unii calcă în picioare cele cunoscute, în vreme 
ce alții poftesc ceea ce nu cunosc. Aceia, făcând pocăință, preîn- 
tâmpină primejdiile desfătării de care au fugit, ceilalți, lăsându-se 
răsfăţaţi de ademenirile cărnii și zgândăririle trupului, le socotesc 
pe acestea a fi miere, însă, pe urmă, le află a fi venin vătămător. 

Căci „din buzele curtezanei picură miere”:+, care va desfăta 
gâtlejul celui care o gustă, dar mai târziu i se va face mai amară 
decât ficrea. Și de aceea, la jertfele hărăzite Domnului nu se aduce 
miere“, iar ceara este disprețuită, de vreme ce este locașul mierii. 
Untdelemnul este cel folosit spre a lumina templul lui Dumnezeu, 
un untdelemn stors din măsline, care sunt amare. De asemenea, 
Paștele este mâncat împreună cu ierburi amare și „cu azimele 
curăţiei și ale adevărului"; cine le are pe acestea va putea îndura 


'% În text în grecește! (1A6K00pov. 
5% Cf. Numerii n. 

 Pildele 5, 3. 

'4 Leviticul 2, ui. 

'2 4 Corinteni 5, 8. 

prigonirea în acest veac. De aceea și profetul cântă în chip mistic: 
„Stăteam singur fiindcă eram plin de amărăciune"”&. 

3. Așadar, ce? Să se destrăbăleze în tinerețe, ca mai apoi să 
disprețuiască mai abitir destrăbălarea? Departe de noi așa ceva! 
„Fiecare să rămână în chemarea în care a fost chemat.'+ „Cine 
este chemat să fie circumcis” — adică să trăiască în feciorie — „să 
rămână circumcis""$ și să nu caute tunicile de piele: ale căsătoriei 
cu care a fost înveșmântat Adam când a fost izgonit din Paradis. 
„Cine este chemat ca necircumcis""7, așadar cel care are soţie și este 
acoperit de căsătorie ca de o piele, să nu caute goliciunea fecio- 
riei și neprihănirii neîncetate, la care a renunţat o dată pentru tot- 
deauna; ci să își folosească „vasul său în sfințire și neprihănire"4, 
să bea apă din izvoarele sale'* și să nu caute fântânile sparte, care 
nu pot păstra preacuratele ape ale neprihănirii'. De aceea și Pavel, 
în același capitol, tratând despre feciorie și căsătorie, îi numește 
pe cei căsătoriţi sclavi ai cărnii, iar pe cei eliberaţi de jugul căsăto- 
riei, îi numește liberi să slujească Domnului în deplină libertate». 
Cele despre care vorbim nu le afirmăm în mod universal, ci în mod 
particular, fiindcă nu vorbim despre toți oamenii, ci doar despre 
câţiva. Cuvântarea noastră este adresată ambelor sexe, nu doar 
vasului mai slab:>. 


"43 Jeremia 15, 17. 

134 1 Corinteni 7, 20. 

'%5 7 Corinteni 7, 18. 

4% Cf. Facerea 3, 21. Filon de Alexandria consideră că tunicile sunt o metaforă a trupului 
uman. Gnosticii au preluat această interpretare (cf. SFÂNTUL IRINEU DE LYON, Împotriva 
ereziilor, 1, 5, 5). Tunicile de piele nu simbolizează doar moartea pe care o aduce cu sine 
păcatul (cf. ORIGEN, Omilii la Levitic, 6, 2, 7) sau iraţionalitatea și condiția decăzută, 
definitorii de acum pentru natura umană (cf SFÂNTUL GRIGORIE DE NYssA, Dialogul 
despre suflet), ori patimile carnale (Eva era fecioară în Rai, abia după cădere se insta- 
urează căsătoria, ca un remediu temporar și o consecinţă a păcatului; cf. TERTULIAN, 
Despre căsătoria unică, 5, 5; FERICITUL LERONIM, Epistola 22, 18-19), ci au și o semnificaţie 
emblematică: omul a dorit să ajungă asemănător lui Dumnezeu, însă a devenit asemenea 
animalelor (cf. FERICITUL AUGUSTIN, Despre Sfânta Treime, 12, n, 16). Sfântul Epifanie de 
Salamina precizează că Origen susținea faptul că tunicile de piele ar reprezenta corpurile 
umane în care sufletele căzute ale oamenilor au fost obligate să intre ca pedeapsă pentru 
îndepărtarea de Dumnezeu (cf. FERICITUL IERONIM, Epistola 51, 5). 

“7 1 Corinteni 7, 18. 

8 1 Tesaloniceni 4, 4. 

"9 Cf. Pildele 5, 15. 

5 Cf. Ieremia 2, 13. 

5: Cf 1 Corinteni 7, 32-34; Romani 7, 1-6. 

5: Sexul feminin. 

Ești fecioară, de ce să te complaci în tovărășia unei femei? De 
ce să încredinţezi înaltelor talazuri o corăbioară încropită din scân- 
duri fragile și te lași liniștită în seama primejdiei unei plutiri nesi- 
gure? Nu știi ce dorești, și totuși te însoțești cu ea, ca și cum ai fi 
dorit-o dinainte sau, ca să vorbesc mai cu îngăduință, ca și cum 
[pe ea] ar urma să o dorești. Îmi vei spune: „Dar acest sex este mai 
potrivit pentru slujire”. Ei bine, alege atunci una bătrână, urâtă, 
alege una încercată în curăția cea după Dumnezeu! De ce te încântă 
o tinerică drăguță și destrăbălată'? 

Vei face băi, vei păși, cu pielea ta catifelată, îmbujorată, te vei 
hrăni cu carne, vei deborda de bogății, vei purta haine scumpe; și 
crezi că vei putea dormi în siguranță cu un șarpe purtător de moarte 
alături? Nu veţi locui în aceeași încăpere, cel puțin noaptea? De 
altfel, vei petrece toată ziua pălăvrăgind cu ea, și apoi cum să îţi îngă- 
dui să rămâi singură cu ea, fără martori? Ca să le dai altora impresia 
că păcătuiești, deși nu o faci, ca să devii pildă nefericiţilor care vor 
săvârși fărădelegi, simțindu-se îndreptăţiți de faima numelui tău? 

De asemenea, tu, fecioară sau văduvă, de ce să zăbovești atâta 
vreme în conversații cu un bărbat? Cum să nu te temi să rămâi sin- 
gură cu el? Să te silească măcar necesitatea de la stomac sau de 
la vezică să ieși afară, să-l lași, dacă tot te-ai purtat cu el mai slo- 
bod decât cu un frate și cu mai puţină sfială decât cu un soț. Ai 
o nelămurire din Sfintele Scripturi? Întreabă în public! Să audă și 
slujnicele tale, să audă și tovarășele tale! „Tot ceea ce iese la iveală 
este lumină."'5 O cuvântare cinstită nu caută locurile retrase, ci se 
bucură mai curând de laudele și de mărturia cât mai multora. Ce 
nobil e acest magistru: disprețuiește bărbaţii“, nesocotește pe fraţi, 
dar nu își cruță sudorile pentru instruirea privată a unei femeiuști! 

4. M-am abătut întrucâtva de la cale, din pricina altor subiecte, 
și, în vreme ce o educ pe micuța Pacatula, sau mai curând o hră- 
nesc, am pornit să mă războiesc cu felurite persoane care nu mi se 
par deloc împăcate”. Mă voi întoarce la ce mi-am propus. Sexul 


5 Fericitul Ieronim dă aici sfaturi cu privire la alegerea însoțitoarei și îngrijitoarei tinerei 
fete. 

'54 Efeseni 5, 13. 

5 Fericitul leronim însuși va înfrunta acuzaţii similare, dat fiind „cercul” său de discipole 
în ale ascezei și exegezei biblice. 

% Joc de cuvinte între: pacatarum („cei care sunt împăcaţi, pacificați”) și Pacatula (dimi- 
nutiv de la pacata - „cea liniștită, împăcată, cea plină de pace”). 

feminin să se însoţească cu propriul sex. Să nu aibă cunoștință, ori 
mai curând să se teamă de joaca cu băieţii. Să nu cunoască niciun 
cuvânt rușinos, iar dacă în hărmălaia sclavilor care vin și pleacă ar 
auzi ceva necuviincios, să nu înțeleagă! Un simplu semn al mamei 
să îi țină loc de cuvinte, iarun fatal ei să îi fie poruncă. Să o iubească 
pe cea care îi este mamă, să i se supună ca unei stăpâne, să se teamă 
ca de o învățătoare. Când va fi deja o fetiță, îi vor fi crescut dinţii și 
seva apropia de șapte ani, va dobândi și simţul rușinii; acum să știe 
când să tacă, să șovăie înainte de a vorbi, să învețe pe de rost până 
la anii pubertăţii Psaltirea, iar Cărţile lui Solomon, Evangheliile, 
Apostolii și Profeţii să fie comorile inimii sale. 

Să nu iasă singură în public, nici să nu caute bisericile pline de 
oameni, ci să își afle toată desfătarea în cămăruţa sa. Să nu îi vadă 
niciodată pe acei tinerei cu plete buclate, a căror dulcegărie din glas 
rănește prin auz inima, Să se abțină de la frivolitățile slujnicelor. 
Cu cât mai mult le îngădui să îţi stea în preajmă, cu atât mai ane- 
voie le vei putea evita; ele predau în taină ce au învăţat și o pângă- 
resc cu graiuri necuvioase pe Danae cea zăvorâtăsă. 

Să aibă ca însoţitoare o adevărată învățătoare, pedagog nede- 
dat la vin mult, nici flecară, nici leneșă, după cum spune aposto- 
lul5s, ci sobră, aspră, pricepută la torsul lânii, vorbind atât cât este 
necesar pentru educarea sufletelor tinerelor fete întru virtute. 

După cum apa dintr-un răzor urmează dâra lăsată de un deget, 
la fel vârsta aceasta fragedă și gingașă se poate îndrepta cu ușurință 
în oricare parte și se lasă purtată oriîncotro ai ademeni-o. Tinerii 
ferchezuiți și dezmățaţi au obiceiul ca, prin lingușiri, politețuri 
și cadouașe, să își deschidă calea prin doici către fetele pe care le 
au acestea în grijă. Și astfel, pătrunzând cu blândeţe, stârnesc din 
mici scântei văpăi, apoi, puţin câte puţin, ajung până la nerușinare. 
Atunci nu mai este niciun mijloc de a-i opri. Și în acea clipă se 
vede adevărul stihului: „Anevoie îndrepţi ceea ce ai lăsat să ajungă 
deprindere". 


57 Cf. HORATIUS, Carmina 3, 16, 1. 

58 Danae, fiica regelui din Argos, a fost închisă într-un turn de tatăl ei, fiindcă o profeție 
anunţase că fiul acesteia va fi un pretendent la tron. Zeus, transformându-se într-o ploaie 
de aur, reușește să pătrundă în turn și să ajungă la Danae. În contextul de față se face alu- 
zie la viața retrasă, claustrată, a tinerei ascete. 

59 Cf. Tit 2, 3. 

'% PUBLIUS SYRUS, Sentențe, 22. 

Mă rușinez să o spun, și totuși trebuie să o fac: femeile nobile, 
menite să aibă pretendenți încă și mai nobili, se împreunează cu 
oameni de condiţie josnică și chiar cu sclavi. Sub pretextul evlaviei 
și la adăpostul pretinsei înfrânări, își părăsesc o vreme soții; aceste 
Elene se țin după noii Alexandru: și nu se înspăimântă de ai lor 
Menelaos. 

Aceste lucruri sunt văzute și deplânse de toţi, însă nimeni nu 
le pedepsește, deoarece mulțimea celor care păcătuiesc asigură 
libertatea păcatului. 

5. O, ce sacrilegiu! Întregul univers se dărâmă, însă în noi 
păcatele stau neclintite'?. Cetatea cea vestită și capitala Imperiului 
Roman a fost nimicită de un singur incendiu. Nu este vreun ținut 
care să nu aibă pribegi din Roma. Bisericile sfinte se prăvălesc în 
colb și cenușă fierbinte, iar noi trudim pentru lăcomia proprie. 
Trăim ca și cum am muri mâine și clădim ca și cum ar urma să 
trăim veșnic în această lume. Aur pe ziduri, aur pe lambriuri, aur pe 
capitelurile coloanelor, în vreme ce Hristos, gol și flămând, moare 
sărac la porțile noastre! 

Citim că marele preot Aaron a aprins cădelnița în fața văpăi- 
lor furioase și a potolit mânia lui Dumnezeu'S%. Marele preot a stat 
între moarte și viaţă, iar focul nu a cutezat să se întindă pe unde 
călcase el. Dumnezeu îi spune lui Moise: „Îngăduie-Mi și voi nimici 
poporul acesta!" Când spune „îngăduie-Mi”, arată că este oprit să 
săvârșească ceea ce a ameninţat, fiindcă puterea lui Dumnezeu era 
împiedicată de rugăciunile slujitorului. 

Socotiţi că mai există acum vreunul sub cer care să poată sta în 
faţa mâniei lui Dumnezeu? Care să meargă împotriva văpăilor? Și 
să spună împreună cu apostolul: „Aș dori să fiu anatema de dragul 
fraților mei”"$. 

Turmele vor pieri împreună-eu-păsterii lor, fiindcă așa popor, 
așa preot! Moise vorbea purtat de milostivire: „Dacăvoiești să ierți 
poporul acesta, iartă-l, iar de nu, șterge-mă din cartea Ja!" Vrea să 


/ 


“ Fiul regelui Priam din Troia, Alexandru Paris, a sedus-o pe Elena, soția regelui Menelaos 
din Micene. / 

'% Fericitul leronim fage aluzie lă-cucerirea și jefuirea Romei de către goții conduși de 
Alaric în mo. | 

*6 Cf. Numerii 16, 46-5). 

21 Ieșirea 32, 10. | 

' Romani 9, 3. | 

15 Jeşirea 32, 32. | 

piară împreună cu cei care pier și nu era mulțumit doar cu propria 
mântuire. „Gloria unui rege este dată de mulțimea poporului." 

lată în ce fel de vremuri s-a născut Pacatula! Între astfel de 
jucării își va trăi cea dintâi vârstă; va cunoaște mai curând lacrimile 
decât râsul. Va trăi mai întâi plânsul, apoi lacrimile. Nici nu a intrat 
bine [în viaţă], ca va și trebui să o părăsească. Va crede că așa a fost 
lumea dintotdeauna. Necunoscând cele trecute, va fugi de cele pre- 
zente și le va dori pe cele viitoare. 

Am dictat această [epistolă] într-un limbaj dezordonat, la 
puţină vreme după moartea unor prieteni, aflându-mă într-un 
necontenit doliu'S; am scris eu, un bătrân aflat în pragul sfârșitului, 
unei copile. Dragostea ta m-a îndemnat la aceasta, frate Gaudentius! 
Am socotit să răspund cererii tale mai curând cu puţin decât cu 
nimic; fiindcă acest [puţin] reprezintă bunăvoința mea strâmtorată 
de doliu, iar [nimic] ar însemna o neglijare a prieteniei. 


:7 Pildele 14, 28. 
's Fericitul leronim se gândește la prietenii morţi în cursul asediului și cuceririi Romei 
din qao. 

Epistola 22'% 
Către Eustochia'” 


1. „Ascultă fiică și vezi și pleacă urechea ta și uită poporul tău și 
casa părintelui tău; și va dori Împăratul frumuseţea ta”7 În Psalmul 
44, Dumnezeu îi glăsuiește sufletului omenesc ca, urmând pilda lui 
Avraam'?, ieșind din ținutul său și din înrudirea sa, să-i părăsească 
pe caldei, care se tălmăcesc prin „cei asemenea demonilor”, și să 
sălășluiască în ținutul celor vii, după care suspină în alt loc proro- 
cul, zicând: „Cred că voi vedea bunătăţile Domnului, în pământul 


' Roma, 384. Adresată Eustochiei, fiica Paulei, ucenica sa, epistola cea mai faimoasă a 
Fericitului leronim reprezintă un veritabil panegiric al fecioriei. Ideea principală a epis- 
tolei este una foarte răspândită în Antichitatea creștină, potrivit căreia căsătoria repre- 
zintă o realitate posterioară căderii lui Adam (cf. Giulia SFAMENI GASPARRO, „Enkrateia 
e antropologia: le motivazioni patologiche della continenza e della verginită nel cristia- 
nesimo dei primi secoli e nello gnosticismo”, în: Studia ephemeridis Augustinianum, 20, 
Roma, 1984). Fericitul leronim însuși va afirma (Împotriva lui Iovinianus, |, 15, 246 B) că 
adevărata natură a omului este cea feciorelnică, asemănătoare celei a lui Hristos. Pentru 
a-și păstra castitatea sufletului, autorul nostru îi interzice tinerei Eustochia întreaga lite- 
ratură păgână, oferind ca argument propria-i pildă: un episod autobiografic, faimosul vis 
al lui leronim, foarte dezbătut nu doar în istoria literaturii creștine, ci în istoria culturii 
în general. 
“* Traducere de Dan Negrescu, revăzută de lerom. Policarp Pîrvuloiu (care a alcătuit și 
notele) și Alin Mihăilescu. Epistola a fost tradusă după ediţia ]. LABOURT, SAINT JEROME, 
Lettres, t. 1, Paris, Belles Lettres, 1949. 
” Psalmul 44, 12-13. — 
"> Începând cu Filon dpadefanăcia, călătoria lui Avrăama î înspre Canaan va începe să fie 
interpretată ta pelerinaj spiritual al sufletului către unirea cu Dumnezeu, 
după ce s-a desprinș de cele sensibile (cf. ORIGEN, Comentari la Evanghelia după loan, 
20, 68), dar și ca ti 'al vieţii ascetice, monastice, dată fiind Vi lt sa desăvârșită față 
de Dumnezeu Crinu ANTONIE CEL MARE, Epistola 1; SFÂNTUL LOAN CASSIAN, 
Convorbiri cu părinții, 3, 6), ori drept anticipare a chemării adresate de lisus apostolilor 
de a-L. urma (cf. DibrM CEL ORB, Comentariu la Facere, 2009). Urmând pe Filon, Sfântul 
Ambrozie de Mediolanum îl consideră pe Avraam un simbol al minţii care trebuie să pără- 
sească viața corporală și pasiunile ei spre a ajunge în patria cerească (cf. Despre Avraam, 
2, 1-2). Ulterior, îndemnul părăsirii patriei va fi interpretat în context catehetic baptismal: 
părăsirea viciilor și păcatelor după botez de către neofit. Casa părintească și părinții sunt 
simboluri ale păcatului ș și ale diavolului, |care era părintele nostru mai înainte de jertfa lui 
Hristos (cf. CAESARIUS DE ARLES, Predici. 81, 1). 

| 

celor vii”'5. Într-adevăr, nu e de ajuns să ieși din ţinutul tău dacă 
nu-ți dai uitării poporul și casa tatălui tău, dacă, disprețuind tru- 
pul, nu te lași cuprinsă de îmbrăţișările Mirelui. „Să nu te uiţi îna- 
poi, nici să nu te oprești în câmp, ci fugi în munte ca să nu pieri cu 
ei!" Nu e de folos ca, după ce ai apucat plugul, să privești înapoi'5, 
nici de pe ogor să te întorci acasă, nici să cobori de pe acoperiş spre 
a-ţi lua alt veșmânt, după ce ai luat mantia lui Hristos!7. 

Măreaţă minune: Tatăl Își îndeamnă din plin fiica să nu-și 
amintească de tată. „Voi sunteți din tatăl vostru diavolul și vreţi să 
faceţi poftele tatălui vostru”% — li se spune iudeilor. Iar în alt loc: 
„Cel care făptuiește păcatul este de la diavolul”. Zămisliţi întâi 
de un asemenea părinte, suntem negri, iar după căinţă, și nu îna- 
inte să fi fost urcată culmea virtuţii, spunem: „Neagră sunt, fete din 
Ierusalim, dar frumoasă”'*. Am ieșit din casa copilăriei mele, am 
uitat de tatăl meu, renasc întru Hristos. Ce primesc ca răsplată pen- 
tru aceasta? Urmează: „Și va dori Împăratul frumusețea ta”. Așadar, 
aceasta este acea mare taină: „De aceea va lăsa omul pe tatăl său 
și pe mama sa și se va uni cu femeia sa și vor fi amândoi un singur 
trup"? Nu, nu ca în acest [loc], într-un trup, ci într-un duh. Soţul 
tău nu este trufaș, nu e îngâmfat, și-a luat soție etiopiană; de îndată 
ce vei voi să asculți înțelepciunea adevăratului Solomon'& și vei veni 
spre el, îți va încredința toate cele ce știe și te va duce regele în iata- 
cul său și, după minunata schimbare a culorii [tale], îți va adresa 
acea zicere: „Cine este aceasta care se înalță alb-strălucitoare?”8 

2. Acestea, stăpâna mea Eustochia, de aceea le scriu (căci „stă- 
până” chiar trebuie să o numesc pe soţia Stăpânului meu), ca să 
știi de la începutul citirii că nu am de gând să rostesc acum o laudă 
adusă fecioriei, pe care ai dovedit-o ca fiind cea mai bună și pe care 
ai urmat-o; nici să iau la rând greutăţile căsătoriei, cum se mărește 


' Psalmul 26, 19. 

"1 Facerea 19, 17. 

"5 Cf. Luca 9, 62. 

"75 Cf. Matei 24, 17-18. 

"1 Metaforă pentru botez. 
"8 loan 8, 44. 

91 loan 3, 8. 

'% Cântarea Cântărilor 1, 4. 
*! Efeseni 5, 31. 

'% Hristos. 

5 Cântarea Cântărilor 3, 6; 8, 5. 

pântecele, cum scâncește copilul, cum te chinuiește ibovnica, cum 
te pune la încercare grija casei și cum le retează moartea, cea din 
urmă, pe toate cele ce sunt socotite bune. Însă își au și cele mări- 
tate rangul lor [în sânul Bisericii], când căsătoria e ţinută cu toată 
cinstea și patul neprihănit:s. Dar, spre a înțelege, tu, care părăsești 
Sodoma, trebuie să te temi de pilda nevestei lui Lot'%. În această 
epistolă nu va fi nici urmă de lingușire. În fapt, lingușitorul e un 
dușman mieros. Nu vor fi fraze pompoase, precum cele ale reto- 
rilor, care să te așeze printre îngeri sau, după ce a fost înfățișată 
fericirea fecioriei, să supună lumea la picioarele tale. 

3. Cât despre legământul'* tău, nu vreau să te simţi cuprinsă de 
mândrie, ci de teamă. Când împovărată de aur pășești înainte, pe 
tâlhar trebuie să-l ocolești. O întrecere este pentru muritori această 
viaţă; aici însă noi ne dăm silinţa spre a fi încununaţi altundeva. 
Nimeni nu pătrunde neprimejduit printre șerpi și scorpioni. „Și s-a 
îmbătat sabia Mea în cer'"%, spune Domnul, iar tu iei în socoteală 
pacea pe pământ, care zămislește scaieţi și spini și pe care șarpele 
o prăpădește? 

„Căci lupta noastră nu este împotriva trupului și a sângelui, ci 
împotriva domniilor, împotriva stăpâniilor, împotriva stăpânitori- 
lor întunericului acestui veac, împotriva duhurilor răutăţii răspân- 
dite în văzduhuri."* Suntem împrejmuiţi de mari cete ale neprie- 
tenilor, toate sunt pline de duşmani. Trupul firav, ce va să fie cenușă 
după puţin timp, luptă însingurat cu cei mulți's. După ce s-a spul- 
berat însă și a venit stăpânul acestei lumi'* și a văzut că în acela 
nu se află păcat, atunci vei auzi fără de teamă prin proroc: „Nu te 
vei teme de frica de noapte, de săgeata ce zboară ziua, de lucrul 
ce umblă în întuneric, de asaltul demonului de amiază. Cădea-vor 
dinspre latura ta o mie și zece mii de-a dreapta ta, dar de tine nu 
se vor apropia”. Dacă totuși mulțimea acelora te va răscoli și vei 


18 Cf. Evrei 13. 

'8 Cf. Facerea 19. 

'% În original: propositum. Acest cuvânt, care apare uneori în sintagma propositum sanc- 
tum, este termenul tehnic care desemnează „viaţa religioasă”, „viaţa perfectă”, „viaţa asce- 
tică” sau „monastică. 

'7 Isaia 34, 5. 

Efeseni 6, 12. 

'% Cu păcatele și patimile sufletului și ale trupului. Este zugrăvit aici războiul nevăzut al 
ascetului cu patimile și cu duhurile necurate. 

9% Cf loan 14, 30. 

' Psalmul 90, 5-7. 

începe să te zbuciumi la fiece imbold al patimilor, iar propria-ți 
cugetare își va zice:„Ce să facem?” îţi va răspunde Elisei: „Nu te 
teme, pentru că cei care sunt cu noi sunt mai numeroși decât cei 
care sunt cu ei” și sea ruga și va spune: „Doamne, deschide ochii 
copilei tale ca să vadă”; și cu ochii deschiși vei vedea carul de foc: 
ce te va ridica la stele după pilda lui Ilie; și atunci, cuprinsă de vese- 
lie, vei cânta: „Sufletul nostru a scăpat ca o pasăre din cursa vână- 
torului; cursa s-a sfărâmat și noi ne-am izbăvit "94. 

4. Cât timp suntem ţinuţi în acest firav trup, atâta timp cât 
avem, comoara în vase de lut'%, duhul râvnește împotriva trupu- 
luj; iar trupul împotriva duhului!* și nicio biruinţă nu este sigură. 
Diavolul, cel vrăjmaș nouă, precum leul care rage pregătindu-se să 
sfâșie pe cineva, dă târcoale'”. Zice David: „Pus-ai întuneric și s-a 
făcut noapte, când vor ieși toate fiarele pădurii; puii leilor rag ca să 
apuce și să ceară de la Dumnezeu mâncarea lor". Diavolul nu-i 
cercetează pe cei necredincioși; nu pe aceia care sunt în afară și ale 
căror trupuri regele asirian le-a pus în oală la foc'%; ci din Biserica 
lui Hristos se străduiește el să răpească [victimele]. 

Bucatele lui, potrivit lui Avacum, sunt alese. S-a străduit să-l 
supună pe lov** și, după nimicirea lui luda, și-a căutat puterea 
printre apostolii ce trebuiau puși la încercare. Căci Mântuitorul 
nu a venit spre a aduce pacea pe pământ, ci sabia**. S-a prăvălit 
Lucifer (Luceafărul), care de dimineață se înălța?%,; și cel ce a fost 
hrănit în raiul plăcerilor s-a făcut vinovat să audă: „«Dacă te vei 
înălța ca vulturul, și de acolo te voi da jos», zice Domnul". Căci el 
spusese în inima sa: „Mai presus de stele voi așeza jilțul meu [...] și 
asemenea cu Cel Preaînaltvoi fi'>%. De aceea le vorbește Dumnezeu 


' 4 Regi 6, 16, 17. 

'% Cf. 4 Regi 2, n. 

9 Psalmul 123, 7. 

% Cf. 2 Corinteni 4, 7. 

» Cf. Galateni 5, 17. 

57 Cf. 1 Petru 5, 8. 

'% Psalmul 103, 21-22. 

99 Cf. Amos 4, 2. 

2% Cf. lov 1-2. 

20 CfNBiCa 22:31: 

22 Cf. Matei 10, 34. Așadar, acest verset, în viziunea Fericitului leronim, face trimitere la 
războiul spiritual, nevăzut, cu duhurile răutăţii. 
:3 Cf. Isaia 14, 12. 

204 Aydie 1, 4. 

2% Isaia 14, 13-14. 

zi de zi celor care coboară pe scara din visul lui lacov>*: „Eu am zis: 
«Dumnezei sunteţi și toți fii ai Celui Preaînalt». Dar voi ca niște 
oameni veți muri și ca una dintre căpetenii veți cădea”>7. Căci s-a 
prăvălit primul diavolul și, în timp ce Dumnezeu stă în adunarea? 
dumnezeilor, deosebindu-i însă la mijloc pe dumnezei, apostolul le 
scrie acelora care au încetat de a mai fi dumnezei: „Câtă vreme este 
între voi pizmă și ceartă și dezbinări, nu sunteți oare oameni și nu 
umblați după om? 

5. Dacă Apostolul Pavel, vasul ales și dinainte pregătit întru 
Evanghelia lui Hristos, din pricina imboldurilor cărnii și a chemării 
păcatelor, își înăbușă propriul trup și îl supune ca să nu se dove- 
dească demn de mustrare când le predică altora, dar totuși vede o 
altă lege în mădularele sale care se împotrivește legii minţii sale și 
îl robește legii păcatului, dacă după goliciune, postiri, înfometare, 
temniță, harapnice, chinuri, întors în sinea-i, izbucnește: „Om 
nenorocit ce sunt! Cine mă va izbăvi de trupul morţii acesteia?'>", 
tu socotești că trebuie să fii în afara primejdiei? Fereşte-te, te rog, 
ca nu cumva să spună Dumnezeu vreodată despre tine: „Căzut-a 
fecioara lui Israel; nu e nimeni care să o ridice'”22. Cu îndrăzneală 
îți voi spune: deși Dumnezeu le poate pe toate, pe fecioară n-o mai 
poate înălța după cădere. Îi stă în putere chiar să elibereze de vină, 
dar nu poate să o încununeze pe cea stricată. Să ne temem de acea 
prorocire, spre a nu se împlini chiar în noi: „Fecioarele cele bune 
vor lipsi'25. 

Priveşte cu grijă ce spune: „Fecioarele cele bune vor lipsi”, 
căci sunt și fecioare rele. „Oricine se uită la femeie, poftind-o, a 
și săvârșit adulter cu ea, în inima lui.2+ Piere, așadar, fecioria și 
printr-un gând. Acestea sunt fecioarele rele, fecioare în trup, nu 
întru duh, fecioarele nebune care, neavând ulei [în opaiţ], sunt 
date afară de Mire. 


25 Cf. Facerea 28, 12. 
7 Psalmul 8, 6-7. 
> Literal: synagoga. 
*%9 1 Corinteni 3, 3. 
>> Cf Romani 7, 24. 
*» Romani 8, 24. 

”> Amos 5, 6. 

>3 Amos 8, 13. 

=4+ Matei 5, 28. 

25 Cf Matei 25, 1-12. 

6. Dacă însă și acele fecioare sunt fecioare - chiar dacă, din 
pricina altor vini, fecioria trupurilor lor nu le mântuiește -—, ce li se 
va întâmpla acelora care au dat desfrânării membrele lui Hristos2* 
și au schimbat templul Sfântului Duh” în lupanar? De îndată vor 
auzi: „Coboară-te și șezi în țărână, fecioară, fiică a Babilonului, stai 
pe pământ fără tron, fiică a caldeilor, că nu te va mai numi nimeni 
pe tine gingașă și plăcută! Învârte la râșniță și macină făină, dă-ți la 
o parte vălul, ridică-ți veșmântul, rămâi cu picioarele goale și treci 
râurile! Goliciunea ta să se descopere, să se vadă rușinea ta'25. lar 
acest lucru [era] după nunta Fiului lui Dumnezeu, după săruturile 
iubitului: și ale soțului. Și totuși ea era aceea despre care cânta 
odinioară prorocul: „Stătut-a împărăteasa de-a dreapta Ta, îmbră- 
cată în haină aurită și înconjurată de felurite [podoabe]. Se va 
despuia și i se vor vedea părțile rușinoase; va ședea lângă fântâna 
din pustiu, după așezarea vasului, și-și va desface picioarele sale 
oricărui trecător și până-n creștet se va spurca*”. 

Mai drept i-ar fi fost ei să fi îndurat căsătoria cu un om, să 
fi hălăduit peste întinderi, decât, năzuind către culmi mai înalte, 
să cadă în adâncul iadului. Te implor să nu devină credincioasa 
Sion o cetate curtezană, ca nu cumva, după ospețirea Treimii, să 
dănțuiască aici demonii și sirenele:2, să-și facă un cuib aricii?%. 
Să nu se desfacă banda albă de pe piept; ci, de îndată ce pofta va 
fi ispitit simţirea sau molaticul foc al plăcerii ne va fi cuprins cu 
dulce căldură, să izbucnim într-un glas: „Domnul este apărătorul 
meu, nu mă voi teme de ceea ce-mi va face trupul”. Când omul 
lăuntric începe a șovăi între patimi și virtuţi, vei spune: „Pentru ce 
ești mâhnit, suflete al meu, și pentru ce mă tulburi? Nădăjduiește 
în Dumnezeu, că-L voi lăuda pe El; mântuirea feţei mele este 
Dumnezeul meu'2%. 


26 Cf. 1 Corinteni 6, 15. 

27 Cf. 1 Corinteni 6, 19. 

“5 Isaia 47, 1-3. 

29 Cf. Cântarea Cântărilor, 1. 

*: Psalmul 44, 10. 

= Întregul paragraf, de o coloratură naturalistă foarte sugestivă, este inspirat de lezechiel 16. 
22 Cf. Isaia 13, 21-22 (potrivit Septuagintei). Pentru antici, sirenele erau ființe semidivine, 
având forma unor femei înaripate. 

3 Cf. Isaia 34, n. 

4 Psalmul u7, 6. 

*5 Psalmul qu, 6-7. 

Nu vreau să îngădui să crească gândul cel rău. Nimic babi- 
lonian și nimic încâlcit** să nu sporească în tine. Pe dușman 
strivește-l cât e mic; nici nesocotința, nici zâzania să nu crească, 
ci să fie strivite din sămânță; ascultă-l pe psalmist grăind: „Fiica 
Babilonului, ticăloasa! Fericit este cel care-ţi va răsplăti ţie fapta ta 
pe care ne-ai făcut-o. Fericit este cel care va apuca și va lovi pruncii 
tăi de piatră”>7. Căci, pentru că e cu neputinţă ca în simţirea omu- 
lui să nu pătrundă înnăscuta căldură a măruntaielor”5, acela e lău- 
dat, acela e numit „fericit” care, după ce a început să cugete la cele 
respingătoare, de îndată și-a ucis cugetările și le izbește de piatră: 
„lar piatra este Hristos”2>. y 

7. O, de câte ori eu cel rânduit în pustie, în acea nemăsurată 
singurătate care, secătuită de fierbințelile soarelui, le slujește mona- 
hilor ca înspăimântător sălaș, mă socoteam în gând părtaș la plăce- 
rile din Roma! Sălășluiam singur, căci eram cuprins de amărăciune. 
Îmi tremurau de groază mădularele în veșmântul de sac, iar pielea 
scorțoasă ajunsese neagră ca trupul etiopian. Zi de zi lacrimi, zi de 
zi gemete, iar când somnul ameninţător mă dobora, deși mă împo- 
triveam, îmi loveam de pănțânt ciolanele goale care abia se ţineau. 
Despre hrană și băutură păstrez tăcerea, de vreme ce până și cei bol- 
navi folosesc apa rece, iar dacă primesc ceva gătit, o iau drept desfrâ- 
nare*. Așadar, eu, cel care de teama gheenei m-am osândit la o astfel 
de temniță, însoţindu-mă doar cu scorpionii și fiarele, adesea eram 
părtaș la dansurile copilelor:. Chipul îmi pălea de postiri și mintea 
se mistuia de dorinţe în trupul rece, iar în fața bărbatului aproape 
mort în trupul său doar flăcările poftelor mai dădeau în clocot. 

Și astfel, părăsit de orice ajutor, zăceam la picioarele lui lisus, 
le scăldam în lacrimi, le ștergeam cu pletele, iar trupul care se 


25 Aluzie la etimologia populară a Babilonului - „amestecare”. 

*7 Psalmul 136, 8-9. 

*8 Literal: medulla — „măduvă”. Aici are sensul de „partea cea mai intimă, cea mai lăuntrică 
a omului”. Cf. VERGILIUS, Eneida, VIII, 380. 

29 1 Corinteni 10, 4. 

2 Asceza extremă descrisă aici de Fericitul leronim este specifică monahismului sirian, 
faimos prin formele sale „extravagante” de nevoinţă pustnicească, precum „stâlpnicii” 
sau „zăvorâţii”. 

* Fericitul leronim descrie vedeniile avute în cursul experienţei sale ascetice. De remar- 
cat asemănarea cu descrierile similare din Viaţa cuviosului Părintelui nostru Antonie a 
Sfântului Atanasie al Alexandriei. În această epocă, faimoasa lucrare este tradusă în latină 
(de Evagrie de Antiohia) și va exercita o influență considerabilă asupra monahismului 
latin aflat la începuturile sale. 

împotrivea îl țineam înjugat la un post de mai multe săptămâni. 
Nu roșesc să-mi mărturisesc suferința nefericirii mele; mai curând 
plâng/că nu mai sunt ceea ce am fost??. Îmi amintesc cum strigam, 
cum/adesea unisem ziua cu noaptea, cum nu încetam să-mi izbesc 
pieptul înainte ca dojana Domnului să aducă liniștea”%. 

Începeam să mă tem cu totul și de chiliuța*+ mea, ca părtașă a 
cugetărilor mele. Și, mânios și necruţător cu mine însumi, străbă- 
team singur pustietățile. Oriunde priveam văile adânci, munţii cei 
aspri, râpele stâncoase, acolo se afla locul pentru rugăciune, acolo 
acea temniță a preajalnicului trup; și, martor îmi este Dumnezeu, 
după multe lacrimi, cu ochii ațintiți către cer, adesea mi se părea că 
sunt părtaș al cetelor de îngeri și, veselindu-mă, cântam: „Să fugim 
după tine urmând mireasma balsamurilor tale'>5. 

8. Dacă însă asta pătimesc cei care, nimicindu-și trupul, luptă 
doar împotriva cugetărilor, ce va îndura o copilă care se hrănește 
cu desfătări? Vorba apostolului: „Deși vie, este moartă”. Dacă 
pot fi purtător de sfat, dacă se dă crezare încercărilor mele?7, asta 
sfătuiesc în primul rând, asta e rugămintea mea: ca logodnica lui 
Hristos să se ferească de vin ca de venin. Căci acestea sunt cele din- 
tâi arme ale demonilor împotriva tinereţii. Mai puţin tulbură lăco- 
mia, îngâmfarea umflă ori încântă dorinţa de înălțare. De celelalte 
cusururi ne ferim cu ușurință; acel dușman se află însă înăuntru. 
Oriunde ne îndreptăm, purtăm cu noi dușmanul. Vinul și tinerețea 
înseamnă îndoita înflăcărare a desfătării. De ce să aruncăm ulei în 
foc? De ce să întețim flăcările firavului trup arzând? 

Pavel zice către Timotei: „De acum nu bea numai apă, ci 
folosește puțin vin, pentru stomacul tău și pentru desele tale 
slăbiciuni”. Vezi din ce pricini e îngăduit băutul vinului? Pentru 
ca de la el durerea stomacului și desele slăbiciuni să se lecuiască. 


* Cf. SALLUSTIUS, lugurtha, 19, 6. 

* Aluzie la episodul din Luca 8, 24. Furtuna de aici este stârnită de duhurile demonice. 
*% În latinește: cellula („mică încăpere, hambar, celulă a temniței, închisoare”), diminutiv 
al lui cella, care, odată cu veacul al IV-lea (la Fericitul leronim avem primele atestări), 
dobândește sensul de „chilie, camera unui monah dintr-o mănăstire” și, ulterior, chiar 
sensul de „mănăstire”. 

%5 Cf. Cântarea Cântărilor 1, 2-3. 

36 1 Timotei ș, 6. 

%7 Experto creditur - proverb latinesc echivalent întrucâtva românescului „tot pățitu-i 
priceput”. 

*5 1 Timotei 5, 23. 

Și, ca nu cumva să îi răsfățăm pe cei suferinzi, ne-a sfătuit dinainte 
că trebuie să îl luăm cu măsură, mai curând la sfatul medicului 
decât la al apostolului - chiar dacă și apostolul e medic duhovni- 
cesc -, și de teamă ca Timotei, biruit de slăbieiune, să nu fie în stare 
să țină cuvântările în care predică Evanghelia. Altminteri și-ar fi 
amintit că a spus: „Vinul, în care este desfrânare”>% și: „Bine este să 
nu mănânci carne, nici să nu bei vin'2*. 

Noe”+ „a băut vin și s-a îmbătat în acel veac necunoscător”+248, 
Atunci a sădit pentru prima dată via, poate nu știa că vinul e dătă- 
tor de beţie. Și, ca să pricepi taina Scripturii în toate - mărgăritar 
este zicerea lui Dumnezeu, ce poate fi sfredelit din orice parte -, 
după beţie a urmat dezgolirea coapselor, plăcerea în legătură cu 
dezmățul. Deci mai întâi pântecele și îndată după aceea și celelalte. 
„Căci a șezut poporul/de a mâncat și a băut și pe urmă s-a ridicat și 
a jucat.244 

Lot, prieten al lui Dumnezeu, teafăr pe munte și singurul 
dovedit drept între atâtea mii de oameni, a fost îmbătat de fiicele 
lui și, chiar dacă ele socoteau că neamul omenesc se stinsese și că 
fac aceasta mai curând din dorinţa de a avea copii: decât din poftă 
trupească, știau totuși că bărbatul cel drept n-ar fi făcut aceasta 
dacă n-ar fi fost îmbătat. În cele din urmă el nu a știut ceea ce a 
făcut; și, chiar dacă în nelegiuire nu este voință, totuși rătăcirea e 
vinovată?+. De aici se nasc moabiţii și amoniţii, dușmanii lui Israel, 


9 Efeseni 5, 18. 

:4 Romani 14, 21. 

2 Pentru canaaneeni beţia reprezenta o posedare a omului de către spiritul divinității. 
Pentru evrei însă vinul devine un primejdios prilej de a uita poruncile lui Dumnezeu, 
de a păcătui și a cădea în idolatrie. De aceea, conducătorilor religioși și politici le era 
recomandată abstinența în această privinţă. Beţia lui Noe se datorează ignoranței sale 
privind efectele alcoolului (cf. TEODORET AL CIRULUI, Chestiuni privind Octateuhul, 56). 
Filon o va comenta pe larg în tratatele sale De ebrietate și De sobrietate, undeva introduce 
celebrul concept de sobria ebrietas. Vinul nu este rău prin el însuși, ci numai când se abu- 
zează de el (cf. SFÂNTUL IOAN GURĂ DE AUR, Omilii la Facere, 29, 3). 

:42 Rudis — „necizelat, needucat, necivilizat”. 

5 Facerea 9, 21. 

244 leșirea 32, 6. 

:45 Cf. Facerea 19, 30-38. 

245 Şi acest episod biblic a pus serioase probleme exegeților creștini. Origen afirmă că Lot 
este parţial nevinovat, însă ar fi putut evita incestul dacă ar fi refuzat vinul (cf. Omilii la 
Facere, 5, 3). Fiicele sale nu au acţionat astfel din lipsa pudorii, ci purtate de impulsul per- 
petuării speciei, crezând că urgia abătută peste Sodoma a avut proporții mondiale și au 
rămas în viaţă numai ele și tatăl lor. Totodată, aici am putea avea o expresie a dorinţei de 

cei care până la al paisprezecelea neam” și în veci nu vor pătrunde 
în Biserica lui Dumnezeu. 

9. La Ilie, după cea fugit de Izabela și zăcea ostenit sub coroana 
stejarului, venind îngerul, l-a trezit și i-a spus: „«Ridică-te, mănâncă 
și bea!» Și a căutat Ilie și iată, la căpătâiul lui, o turtă de grâu:% 
și un urcior cu apă2%. Într-adevăr, oare n-ar fi putut Dumnezeu 
să-i trimită vin curat și mâncăruri alese și cărnuri gătite? Elisei îi 
cheamă la prânz pe fiii prorocilor și, hrănindu-i cu ierburi sălbatice, 
aude strigătul într-un glas al celor care prânzeau: „În căldare este 
moarte, omul lui Dumnezeu!" Nu s-a mâniat pe bucătari, căci 
nu avea mai cu seamă obișnuința ospăţului, ci a îndulcit amarul cu 
făină presărată deasupra, cu aceeași virtute a duhului cu care Moise 
a prefăcut Mara în apă dulce”. la aminte și cu ce bucate a porun- 
cit să se întremeze aceia care veniseră la el să-l înțeleagă, orbiți 
în priviri și la minte în egală măsură, când i-a condus neștiutori 
în Samaria: „Dă-le pâine și apă, să mănânce și să bea și apoi să se 
ducă la domnul lor'>*! Și lui Daniel ar fi putut să-i fie servită o mai 
îndestulată masă de pe tipsiile regești; dar Avacum îi aduce prânzul 
secerătorului, al celui de la ţară, cred ew23. Și de aceea a fost numit 
„bărbatul doririlor”, căci n-a mestecat pâinea doririi și nici n-a băut 
vinul poftei. 

10. Nenumărate sunt locurile risipite în Scripturi care osân- 
desc plăcerea de a mânca și preţuiesc bucatele simple. Dar, fiindcă 


a păstra cu orice preţ puritatea etnică. Fiicele lui Lot au fost interpretate alegoric ca repre- 
zentând slava deșartă și mândria, care îmbrățișează sufletul îmbătat de sine însuși ca de 
un vin, împiedicându-l să se apropie de Dumnezeu (cf. ORIGEN, Omilii la Facere, 5, 6). 
247 Cf. Ieşirea 32, 6. Moabiţii și amoniţii au fost ulterior excluși din comuniunea religioasă 
a Israelului și au reprezentat dușmanii seculari ai iudeilor. Episodul de față are rolul de 
a prezenta, în mod denigrator, originea tradiţionalilor dușmani ai evreilor, moabiţii și 
amoniţii, pornind de la semnificaţia etimologică a numelor acestora. 

*% În original: panis olyrae. Olyra este o cereală înrudită cu grâul, dar de calitate inferioară. 
% 3 Regi 19, 5-6. 

%5 4 Regi q, 40. 

> Cf. leșirea 15, 25. 

* 4 Regi 6, 22. 

*5 „Și era atunci Avacum proroc în ţara iudeilor și acela fiersese fiertură, și a pus pâine în 
scafă, şi mergea la câmp să ducă secerătorilor. Și a zis îngerul Domnului către Avacum: «Du 
prânzul pe care-l ai în Babilon, lui Daniel, în groapa leilor». Și a zis Avacum: «Doamne, 
Babilonul nu l-am văzut și groapa n-o știu unde este!» Și l-a luat îngerul Domnului de 
creștet și, ținându-l de părul capului său, l-a pus în Babilon deasupra gropii, întru repezi- 
ciunea duhului său. Și a strigat Avacum, zicând: «Daniele! Daniele! la mâncarea pe care 
ţi-a trimis-o ție Dumnezeu!»” (Bel și balaurul i, 40-44). 


430 FERICITUL LERONIM 


nu ne-am propus să vorbim despre postiri, iar ca să le urmărim 
pe toate se cere un titlu și un volum [separat], să ne mulțumim, 
dintre multele [exemple], cu acestea câteva. Altminteri, după 
pilda lor, îţi vei putea culege tu însăți exemple: în ce fel a fost 
alungat din Rai primul om în această vale a lacrimilor, pentru că 
a ascultat mai mult de pântece decât de Dumnezei2%; cum L-a 
ispitit Satana pe Domnul Însuși în pustie din pricina foamei; și 
cum strigă apostolul: „Bucatele sunt pentru pântece și pântecele 
pentru bucate și Dumnezeu va nimici și pe uriul și pe celelalte'»5. 
lar pentru cei dezmăţaţi: „Pântecele este dumnezeul lor". Căci 
fiecare se îngrijește de ceea ce îndrăgește. De aceea trebuie avut 
grijă ca-pe aceia pe care săturarea i-a alungat din Rai să-i readucă 
înfometarea. 

1. Dacă ai vrea cumva să-mi răspunzi că tu, născută din neam 
ales, mereu în plăceri, mereu în puf, nu poţi da înapoi de la vin, de 
la mâncăruri gustoase, și nici să viețuiești mai sever potrivit acestor 
legi, îți voi răspunde: „Trăiește, așadar, după legea ta, tu care după a 
lui Dumnezeu nu ești în stare”. Nu pentru că Dumnezeu, Făuritorul 
totului și Stăpân, S-ar desfăta cu chiorăiturile măruntaielor noas- 
tre sau cu golul pântecelui sau cu fierbințeala plămânilor noștri, ci 
pentru că altminteri curăţia nu ar putea fi la adăpost. Ascultă cum 
lov, cel drag lui Dumnezeu și nepătat și neprefăcut, după propria 
lui mărturie, privește cu dispreţ pe diavol: „Virtutea lui e în coapse, 
iar puterea în buric”257. 

În mod decent, organele nașterii ale bărbatului și ale femeii 
au fost numite cu nume schimbate. Și după același [procedeu] se 
făgăduiește și că va ședea [Cineva] din coapsa lui David pe jilțul 
acestuia. lar în Egipt au pătruns șaptezeci și cinci de suflete care 
au ieșit din coapsa lui lacov?. Și, după ce s-a luptat cu Dumnezeu, 
grăsimea coapsei lui s-a veștejit și a încetat să mai zămislească 
copii:. lar cel care urma să facă Paștile, după încingerea și 
veștejirea șalelor, e învăţat să le facă. Și lui lov îi zice Dumnezeu: 


*54 Sfântul loan Gură de Aur afirmă că păcatul originar a constat în nerespectarea cumpă- 
tării și a înfrânării postului (cf. Omilii la Facere, 16, 4). 

*55 1 Corinteni 6, 13. 

*5 Filipeni 3, 19. 

257 Jov 40, 1. 

358 Cf. 2 Regi 7, 12. 

*5 Cf. Facerea 46, 27. 

>% Cf Facerea 32, 25. 

„Încinge-ţi deci coapsele ca un viteaz”. Şi loan s-a încins cu o cen- 
tură de piele:* și apostolilor li se poruncește ca, după încingerea 
șalelor, să țină în mâini opaiţele Evangheliei:%. lerusalimului:%, 
care era stropit cu sânge și care se afla în câmpia greșelii, i se spune 
în lezechiel: „Nu ţi s-a tăiat buricul”"%. Așadar, întreaga vitejie a dia- 
volului împotriva bărbaţilor zace în șale, iar întreaga putere împo- 
triva femeilor, în buric. 

12. Vrei să știi că e așa cum am zis? lată pildele: Samson, mai 
puternic decât leul și mai tare ca stânca și care de unul singur și fără 
nimic a alungat o mie de luptători:*%, s-a moleșit în îmbrățișările 
Dalilei. David, ales după inima Domnului și care adesea cântase 
cu gura-i cea sfântă că va veni Hristos, după ce, plimbându-se pe 
acoperișul casei sale, s-a lăsat furat de goliciunea Batșebei, a adău- 
gat adulterului crima:%. De unde și scurta observație că nici în casă 
privirea nu e ferită. De aceea, căindu-se, Îi glăsuiește Domnului: 
„Ţie singur Ţi-am greșit și rău înaintea Ta am făcut'2%8. Căci regele 
nu se temea de un altul. Solomon, prin care Înţelepciunea însăși s-a 
cântat pe sine, care a discutat despre toate, de la cedrul din Liban2% 
și până la isopul ce a ieșit prin perete, s-a despărțit de Dumnezeu 
pentru că era iubitor de femei. Și, ca nu cumva cineva să se încreadă 
în înrudirea de sânge, fratele Amnon s-a mistuit de neîngăduitul 
foc pentru sora 'Thamar”. 

13. Mi-e rușine să spun câte fecioare se prăvălesc, pe câte le 
pierde Maica Biserică de la sânul ei și peste câte stele își așază jilțul 
trufașul dușman; câte pietre scobește năpârca, sălășluind în găurile 
lor. Privește-le pe cele mai multe văduve, înainte de a fi măritate, 
cum își acoperă nefericita conștiință doar cu veșmânt mincinos. 
Dacă nici creșterea pântecelui, nici scâncetul copiilor nu le dau pe 
față, ele pășesc cu capul sus și picioare zburdalnice. Altele preferă 


:% [ov 38, 3. 

= Cf Marcu 1, 6. 

263 Cf. Luca 12, 35. 

4 Pentru antici, cetatea (exprimată prin substantive feminine: f) m6Ac, civitas) era iden- 
tică cu o fiinţă de sex feminin. 
:% Jezechiel 16, 4. 

25 Cf. Judecători 15, 15. 

27 Cf 2 Regi ui. 

**% Psalmul 50, 5. 

* Cf. 3 Regi 4, 33. 

=7 Cf. 2 Regi 13. 

nerodnicia și ucid o ființă omenească încă nenăscută??. Cum prea 
multe simt că au plămădit din nelegiuire, se gândesc la otrăvu- 
rile lepădării și, adesea murind și purtând ina celor trei fărăde- 
legi, sunt duse î în iad ca sinucigașe, ca adutere ale lui Hristos și ca 
ucigașe ale fiului încă nenăscut. f 

Acestea sunt cele care obișnuiesc, să spună: „loate sunt curate 
pentru cei curaţi”*?. „Mi-e de ajuns propria mea conștiință. 
Dumnezeu dorește o inimă curată./De ce să mă feresc de bucatele 
pe care Dumnezeu le-a făcut spre a fi de folos?” Iar când vor să pară 
încântătoare și plăcute, după ce's-au îmbuibat cu vin neamestecat, 
adăugând impietatea beției, spun: „Ferească Dumnezeu să mă abțin 
de la sângele lui Hristos! Și, dacă o văd pe vreuna abătută și palidă, 
o numesc „nefericită” și „„călugăriță”?5 și „maniheistă'”24 și așa mai 
departe; căci, având asemenea vederi, postul este o erezie. Ele sunt 
cele care merg prin mulțime făcându-se observate și, furișându-le 
ocheade îmbietoare, târăsc după sine cârduri de tineri; [ele sunt 
cele] care îl aud pe proroc: „Ai avut chip de desfrânată și nu te-ai 
rușinat'”>5. În veșmânt doar de purpură subţire, cu capul legat în lar- 
gul său, încât pletele să [i se reverse, condur ușor, iar peste umeri flu- 
turând o maramă, cu mânecile strâmte, lipite pe braţe, cu genunchii 
molatici și pas unduit, pentru ele asta e întreaga feciorie. Să-și caute 
lăudători de teapa lor, iar sub numele fecioriei să piară mai cu câștig, 
Suntem bucuroși să nu le fim pe plac unor asemenea femei. 

14. E rușinos să spun, vai, chiar neîngăduit, e trist, dar adevă- 
rat; de unde a intrat în Biserici ciuma agapetelor”7*? De unde, fără 


*" Prin săvârșirea avortului. 

*” Romani 14, 20. 

*» Monacha - „călugăriță, monahie” (din grecescul povaxr), femininul termenului 
monachus. Epistolele Fericitului leronim sunt printre primele surse care îl atestă. 

** Maniheismul a fost o erezie creștină dualistă sau chiar o nouă religie, propagată 
de Manes (Mani) (216-277 d.Hr.), filosof persan, care, pretinzând a fi în posesia unor 
revelații secrete, se considera a fi ultimul „trimis”, întruchiparea fizică a Paracletului. Ca 
sistem gnostic, maniheismul susține dualismul radical ontologic între cele două princi- 
pii veșnice, binele și răul, care se opun în cursul istoriei, într-o confruntare fără sfârșit. 
Organizată ca o nouă religie, „religia luminii”, având cărți, cult și ierarhie, mișcarea mani- 
heistă a fost obiectul unor represalii și persecuții crunte. În secolele IV-V se răspândește 
în China și în Europa Occidentală. 

*75 Jeremia 3, 3. 

*7 Fericitul leronim abordează aici o spinoasă problemă a Bisericii primare: problema 
„agapetelor” (gr. &yonnTri, lat. agapeta - „iubită, soție spirituală”) sau a „femeilor subin- 
troduse” (gr. ovveLoâkTwv yuvaukiăiv, lat. subintroductae), acele femei creștine, văduve 

nuntă, un alt nume pentru soții? Ba chiar de unde acest nou fel de 
amante? Și să mai adaug; de unde aceste desfrânate cu un singur 
bărbat? Sunt ţinute în aceeași casă, în același dormitor, adesea în 
același pat, și ne numesc pe noi „bănuielnici” dacă socotim altceva. 
Fratele își părăsește sora fecioară, fecioara își disprețuiește fratele 
celibatar și, prefăcându-se a avea aceeași vocaţie, caută la alții mân- 
gâiere duhovnicească, pentru ca acasă să aibă negoț trupesc. Pe 
oameni ca aceștia îi dojenește Dumnezeu în Pildele lui Solomon, 
zicând: „Oare poate pune cineva foc în sânul lui fără ca veșmintele 
lui să nu ardă? Sau va merge cineva pe cărbuni fără să i se frigă 
tălpile?'277 

15. Așadar, odată ce am gonit și îndepărtat pe cele care nu 
vor să fie fecioare, ci doar să pară că sunt, întreaga povestire ţi se 
adresează ţie, care, așa cum ai început să fii prima fecioară nobilă 
a orașului Roma, tot așa trebuie să te străduiești să nu fii lipsită 
nici de bunurile de față, nici de cele viitoare. Și, desigur, ai învăţat 
necazurile nunții și nesiguranța căsătoriei din pilda familială, când 
Blesilla, sora ta mai mare, dar mai mică prin năzuinţă, după pri- 
mirea soțului, s-a văduvit în a șaptea lună. O, nefericită condiţie 
umană și neștiutoare a viitorului: a pierdut și cununa fecioriei, și 
desfătarea căsătoriei! Și, chiar dacă văduvia ei ține de treapta urmă- 
toare a curăţiei, totuși îţi dai seama ce cruce îndură în anumite clipe, 
atunci când în fiecare zi vede în sora sa ceea ce ea însăși a pierdut 
și când, venindu-i atât de greu să se lipsească de desfătarea gustată 
cândva, primește o răsplată mai mică pentru înfrânarea sa? Să fie 
totuși și ea fără grijă, să fie bucuroasă! Dintr-o singură sămânță a 
fecioriei ies roade felurite, de o sută de ori și de șaizeci de ori?8. 


sau fecioare, care depuseseră votul fecioriei și trăiau împreună cu bărbaţi (clerici sau nu), 
ce trăiau și ei în feciorie, cu scopul convieţuirii în celibat, spre a se ajuta și mântui reci- 
proc. În cazul clericilor, această situaţie fusese reglementată deja de Sinodul 1 Ecumenic 
prin canonul 3: „Marele sinod a interzis cu desăvârșire episcopului, preotului, fie dia- 
conului, fie oricărei [persoane] din cler să-i fie îngăduit a avea femeie introdusă împre- 
ună cu el [în locuinţă], în afară de mamă, soră sau mătușă ori numai astfel de persoane 
care sunt ferite de orice bănuială”; însă problema va continua să existe, dovadă luările 
de poziţie ale unor Părinţi ai Bisericii, precum Sfântul Vasile, în Epistola 55, sau Sfântul 
loan Gură de Aur, în cele două lucrări Împotriva celor care țin la ei fecioare subintroduse 
(v. și canoanele 5, 12 și 13 de la Sinodul Trulan). Există numeroase mărturii că și în unele 
medii monastice era întâlnit acest obicei al convieţuirii monahilor cu femei (cf SFÂNTUL 
CIPRIAN AL CARTAGINEI, Epistola 4; SFÂNTUL AFRAAT PERSANUL, Despre monahi, 4). 

>7 Pildele 6, 27-28. 

278 Cf. Matei 13, 23. 

16. Nu vreau să ai parte de însoțirea matroanelor; nu vreau 
să mergi în casele nobililor; nu vreau să vezi adesea ceea ce, 
dispreţuind, te-a făcut să vrei să fii fecioară. Dacă femeiuștile aces- 
tea gbișnuiesc să se împăuneze cu soții lor judecători sau aflați în 
vred demnitate, dacă ambiția le-mpinge să alerge ca s-o salute pe 
soţia împăratului, de ce să Îl nedreptățești pe Soţul tău? Dece să te 
grăbești către soția unui om, tu care ești logodnica lui Dumnezeu? 
Învață în acest loc mândria sfântă: să știi că ești mai bună decât 
acelea. Și nu doresq să ocolești doar adunările acelora care se fălese 
cu onorurile soţilor, pe care leî înconjoară turmele de eunuci și care 
poartă veșminte țesute cu fir de aur, ci să te ferești chiar și de acelea 
pe care nevoia le-a făcut văduve: nu pentru că ar trebui să se bucure 
de moartea soţilor, ci pentru că, oferindu-li-se prilejul curăţiei, ar fi 
trebuit să îl primească cu bucurie. 

Chiar dacă vechiul veșmânt s-a schimbat acum, nu s-a schim- 
bat vechea dorință de fast. Șirul celor pe jumătate bărbați”? merge 
în faţa lecticilor; ele au obrajii dați cu roșu, pielea sulemenită 
stă întinsă, încât ai socoti nu că și-au pierdut soții, ci că tocmai 
îi caută. Casa e plină de lingușitori, plină de oaspeţi. Înșiși cleri- 
cii, cărora li s-ar fi cuvenit rolul de îndrumător și să fie respectați, 
sărută capetele matroanelor și stau cu mâna întinsă, încât, dacă 
n-ai ști, ai crede că vor să le binecuvânteze, când de fapt își primesc 
prețul salutului. Adesea, cele care văd că preoţii au nevoie de spri- 
jinul lor se înalţă în trufie și, fiindcă au gustat stăpânirea soţilor, 
preferă libertatea văduviei, își spun „preacurate” și „măicuţe”*0, iar 
după o cină îmbelșugată:* îi visează pe apostoli. 

17. Însoţitoare să-ți fie ţie cele pe care le vezi slăbite de post, cele 
palide la chip și pe care atât vârsta, cât și viaţa le-au încercat, care zi 
de zi cântă în sufletul lor: „Unde-Ţi paști Tu oile? Unde poposești 
Tu la amiază?" Acestea din sinceră simţire spun: „Doresc să mă 
dezleg [de trup] și să fiu cu Hristos'”2&. Să fii supusă părinţilor, să-L 
imiți pe Logodnicul tău. Rare să fie ieșirile în mulțime. Să ieși rar 


= Adică eunuci. 

*% Literal: nonna („bătrânică, maică”), termen care, în latina patristică, devine un apela- 
tiv respectuos (nonnus și nonna) dat călugărilor, călugărițelor și văduvelor care trăiau în 
castitate. 

* În original: cena dubia („ospăț la care nu știi ce să alegi mai întâi”). 

*% Cântarea Cântărilor 1, 6. 

*% Filipeni 1, 23. 


=» 

în public, căci martirii te vor căuta în chilia ta?8. Și, dacă e nevoie 
să mergi în mulțime, niciodată să nu-ţi lipsească motivul. Bucatele 
să-ți fie măsurate, iar pântecele niciodată sătul. Căci sunt multe 
care cu vinul se arată măsurate, dar bete de la bucatele îmbelșugate. 
Când te ridici noaptea spre rugăciune, nu preaplinul pântecelui 
să-ți dea chiorăituri, ci golul stomacului. Citește mai des, învaţă 
cât mai multe. Somnul să te fure ținând o carte în mână, iar pagina 
sfântă să-ți primească chipul căzând. 

Posturile să-ţi fie zilnice, iar hrana să nu fie îndestulătoare. 
Nu folosește la nimic să-ți porți pântecele gol timp de două sau 
trei zile dacă [apoi] îl încarci la fel de mult, dacă postul e îngropat 
prin ghiftuire. Căci atunci mintea îmbuibată amorţește, iar pămân- 
tul umezit lăstărește spinii desfrânărilor. Dacă vreodată vei simţi 
că „omul exterior” suspină după floarea tinereţii și că, după servi- 
rea hranei, când ești așezată în pat, începe să te agite dulcele alai 
al poftelor, ridică scutul credinţei”; în el se sting săgețile aprinse 
ale diavolului. „Ioţi sunt desfrânați, ca un cuptor” e inima lor. 
Ci tu, pășind pe urmele lui Hristos și îndeletnicindu-te cu citi- 
rea cuvintelor Lui, să zici: „Oare nu ardea în noi inima noastră, 
când pe cale lisus ne tâlcuia Scripturile?" Și aceasta: „Lămurit 
cu foc este cuvântul Tău foarte și robul Tău l-a iubit”:%. Greu este 
ca sufletul omenesc să nu îndrăgească ceva și trebuie ca mintea 
să fie atrasă spre anumite simțăminte. Iubirea trupului e înfrântă 
prin iubirea duhului. Dorinţa se potolește prin dorință. Dacă 
una se micșorează, cealaltă crește. Mai curând repetă mereu și 
spune: „Noaptea-n pat L-am căutat pe Cel drag sufletului meu'2%. 
Apostolul zice: „Omorâţi membrele voastre pe pământ'>*. lar apoi, 
fără teamă, mărturisește el însuși: „Eu nu mai trăiesc, ci Hristos 
trăiește în mine". Cel care-și dă morții membrele sale și se pre- 
umblă ca o umbră nu se teme să zică: „M-am făcut ca un foale la 


*% În loc să viziteze diversele catacombe unde erau venerați. În această epocă înflorește la 
Roma cultul martirilor. Papa Damasus însuși a alcătuit inscripţii în versuri pentru criptele 
pe care le-a amenajat în catacombe. 

%% Cf. Efeseni 6, 16. 

2% Osea 7, 4. 

*%7 Luca 24, 32. 

*% Psalmul u8, 140. 

*% Cântarea Cântărilor 3, 1. 

:% Coloseni 3, 5. 

Galateni 2, 20. 


= 

frig: 5, căci tot ce a fdstî în mine suc al poftei s-a curăţit la foc; și 
ps au făcut neputincioși de la post genunchii mei'2%; și „am uitat 
să-mi mănânc pâinea mea. De glasul suspinului meu, asul meu s-a 
lipit de carnea mea'?%. 

18. Fii greierul nopţilor! Spală-ţi în fiece noapte culcușul 
tău, scaldă-ţi așternutul cu lacrimile tale”! Veghează și fii precum 
pasărea în singurătate?%! Psalmodiază cu duhul, psalmodiază cu 


| nintea;:/ „Binecuvântează, suflete al meu, pe Domnul și nu uita 


toate răsplățile Lui. Pe Cel ce iartă toate nedreptăţile tale; pe Cel 
ce vindecă toate neputinţele tale; pe Cel ce răscumpără din strică- 
ciune viaţa ta”. Și cine dintre noi poate spune din inimă: „Pentru 
că cenușă am mâncat în loc de pâine și băutura mea cu plângere o 
amestecam'3%? Oare nu trebuie să plâng sau să gem când șarpele 
mă îmbie iarăși la bucatele oprite? Când pe cei alungaţi din Raiul 
fecioriei vrea să-i înveșmânteze cu straie din piele, pe care Ilie:%, 
întors în Rai, le-a azvârlit la pământ? Ce am eu cu desfătarea, care 
în scurtă vreme piere? Ce am eu cu această dulce și purtătoare de 
moarte stihuire a sirenelor? N-aș vrea să fii supusă acelei sentinţe 
care i-a pricinuit omului osândirea: „În dureri şi în teamă vei 
naște3*, femeie!'3% Aceasta e legea femeii, nu a mea: „Atrasd3* vei 


> În acest loc, numai: Textul masoretic are lecțiunea „fum”, Septuaginta și Vulgata vor- 
besc despre mr&xvn și, respectiv, pruina („ger, chiciură”). 

*% Psalmul 8, 83. 

294 Psalmul 108, 23. 

:% Psalmul 101, 5-6. 

*% Greierul mascul emite neîntrerupt sunete stridente și monotone, pe care cei din 
Antichitate — mai ales grecii - le considerau melodioase. Calificând-o pe Eustochia „gre- 
ier de noapte”, Fericitul leronim îi arată că rugăciunea trebuie să fie continuă și că ea este 
mai eficace când este făcută în liniștea și reculegerea nopții. 

27 Cf. Psalmul 6, 6. 

:% Cf. Psalmul 01, 8. 

:% Psalmul 102, 2-4. 

3% Psalmul 101, 10. 

3 O interesantă asociere între Facerea 3, 24 și 4 Regi 2. 

2 Datorită păcatului originar, femeia a pierdut dreptul de a fi egala bărbatului, deve- 
nind supusa acestuia (cf. SFÂNTUL IOAN GURĂ DE AUR, Omilii la Fac „36). Durerile 
nașterii au rolul pedagogic de a pedepsi concupiscența originară, poi săbuită de a se 
înfrupta din pomul oprit și de a atrage mereu atenţia asupra primejdii nerate de des- 
fătare (cf. FERICITUL AUGUSTIN, Despre Facere împotriva maniheilor, 13429). 
3 hacerea 3, 16. 
34 Vulgata traduce: sub viri potestate eris, iar Nova Vulgata, urmând Te 
virum tuum erit apetitus tuus. Sub viri potestate — mai exact, „sub autor! 
acesta având, în multe civilizaţii antice, drept de viață și de moarte . 


imasoretic: ad 
bărbatului”, 
a consoartei 

fi de către bărbatul tău”%5. Să se-ntoarcă înspre soţ aceea care nu-L 
are pe Hristos de bărbat, iar la urmă „de moarte vei muri'3%*, se 
va sfârși această căsătorie; traiul meu e fără împreunare trupească. 
Să-și aibă căsătoria timpul ei și demnitatea ei. Pentru mine, fecio- 
ria este consacrată întru Maria și întru Hristos. 

19. Ar putea spune cineva: „Și îndrăznești să defăimezi căsă- 
toria, care a fost binecuvântată de Dumnezeu?” Nu înseamnă că 
defăimezi căsătoria când îi preferi fecioria. Nimeni nu compară răul 
cu binele. Femeile măritate să fie mândre că urmează imediat după 
fecioare. „Creșteţi și vă înmulțiți și umpleți pământul. Să crească 
și să se înmulțească acela care va avea de gând să umple pămân- 
tul. Turma ta este în ceruri. Îndemnul „creșteţi și vă înmulţiţi” se 
împlinește după Rai și după goliciune și frunzele smochinului, 
care au prevestit pofta lascivă3%8 a căsătoriilor. Se căsătorește și este 
căsătorit acela care își mănâncă pâinea sa întru sudoarea chipu- 
lui, al cărui pământ zămislește scaieţi și mărăcini și a cărui iarbă 
e sufocată de spini. Sămânţa mea e roditoare de rod însutit**. „Nu 
toţi pricep cuvântul lui Dumnezeu, ci aceia cărora le este dat." Pe 
altul nevoia îl face eunuc, pe mine voirea. „Îmbrăţișarea își are vre- 
mea ei și depărtarea de îmbrăţișări își are vremea ei. Vreme este să 
arunci pietre și vreme să le strângi."3" După ce au fost zămisliți din 


sale. Probabil textul de față dorea o legitimare de drept divin a subordonării femeii față 
de bărbat. Prin păcat omul își pierde independenţa și libertatea. Textul masoretic nu 
vorbeşte de o dependenţă de ordin juridic, ci de una a concupiscenţei: et ad virum tuum 
erit apetitus tuus - „şi dorinţa ta va fi îndreptată către bărbatul tăw. Apetitus transpune 
ebraicul tesuqa - „dorinţă puternică, jind, dor, năzuinţă, atracţie a femeii către bărbat și 
a bărbatului către femeie”, tradus de Septuaginta prin anoorpo0i („înclinaţie”), redat de 
Fericitul leronim în contextul de față cu conversio. 

3% Facerea 3, 16. 

» Facerea 2, 17: morte morieris. Această figura etymologica are rolul de a sublinia efec- 
tul implacabil și certitudinea absolută a unui fapt. De altfel, și Septuaginta (0ovăru 
GmoBaveio0e) calchiază sintagma specifică limbii ebraice din Textul masoretic (mot 
tamut). Aşadar, morte morieris are înţelesul: „Veţi muri fără îndoială”. Faptul că Adam 
și Eva nu mor imediat i-a derutat pe susținătorii doctrinei păcatului originar, astfel că 
Fericitul Augustin a fost constrâns să considere această moarte drept una spirituală, 
„moartea cea de-a doua”, în care sufletul este despărțit pentru veșnicie de Dumnezeu (cf. 
FERICITUL AUGUSTIN Despre cetatea lui Dumnezeu, 13, 12). 

37 Facerea 1, 28. 

*% În original termenul este mult mai dur și mai ofensator: prurigo. Este cunoscută atitu- 
dinea dezaprobatoare a Fericitului Ieronim cu privire la căsătorie. 

3 Cf. Matei 13, 8. 

2 Matei 19, ul. 

* Ecclesiastul 3, 5. 

împietrirea neamurilor fiii lui Avraam, au început „să se rostogo- 
lească sfinte pietre pe pământ'2. Străbat vâltorile acestei lumi și 
aleargă repede, prin rostogolirea roților, în carul lui Dumnezeu. 
Să-și coasă tunici aceia care și-au pierdut tunica necusută de sus, 
aceia pe care îi încântă scâncetele copiilor - care abia ce au văzut 
lumina că și încep a plânge pentru că s-au născut. Eva a fost fecioară 
în Rai; după veșmintele de piele a început căsătoria. Ţinutul tău 
este Raiul. Păstrează-te cum te-ai născut și zi: „Sufletul meu să se 
întoarcă în tihna Ta”! 

Și, ca să știi că fecioria e din fire, iar nunta după greșeală“!, 
ia aminte: la naștere este feciorelnic acest trup care purcede din 
căsățorie, înapoind în rodul său ceea ce pierduse în rădăcina sa. 
„O mlădiţă va ieși din rădăcina lui lesei și o floare din rădăcină 
se va înălța "55 Mlădița este Maica Domnului, simplă, curată, 
neprefăcută, fără vreo sămânță din afară și după asemănarea lui 
Dumnezeu prin unicitatea rodirii. Floarea ramului este Hristos, 
zicând: „Eu sunt floarea-din câmpie, sunt crinul de prin vâlcele”3$, 
Cel care în alt loc este numit „piatra desprinsă din munte, fără [aju- 
torul] mâinilor”>7, profeția voind să arate că Feciorul Se va naște din 
Fecioară. lar mâinile semnifică lucrarea nunții, de unde și: „Stânga 


>: Zaharia 9, 16, după versiunea din Septuaginta. În Textul masoretic (și în versiunea 
sinodală ortodoxă) textul este diferit: „Și ei vor fi ca niște pietre de diademă, strălucind 
în țara Sa”. 

33 Cf. loan 19, 23. 

34 După căderea protopărinţilor în păcat. Sfinţii Părinţi au vorbit despre două feluri 
de creștere, în afară de cea trupească: una cultural-educaţională și una spirituală (cf 
SFÂNTUL GRIGORIE DE NYSSA, Despre crearea omului). O serie de Părinţi ai Bisericii 
au considerat că Dumnezeu rezervase un alt mod de înmulțire umanităţii decât cel 
prin intermediul relațiilor sexuale, care îi apropie pe oameni de regnul animal. Actualul 
mod de perpetuare a speciei este însă datorat păcatului originar și căderii în anima- 
litate (cf. SFÂNTUL MAXIM MĂRTURISITORUL, Ambigua, 41; SFÂNTUL IOAN GURĂ DE 
AUR, Omilii la Facere, 18, 12). Totuși acest fapt nu diminuează nicidecum demnitatea și 
sacralitatea căsătoriei (cf. SFÂNTUL GRIGORIE DE NyssA, Despre feciorie, 8). Cunoscând 
dinainte căderea omului, Dumnezeu a înzestrat omul în vederea acestei înmulţiri simi- 
lare celei a animalelor (cf. SFÂNTUL IOAN DAMASCHIN, Expunerea credinței ortodoxe, 4, 
24). Fericitul Augustin consideră însă că actul sexual ar fi avut loc și în Paradis, dar ar 
fi fost unul perfect natural, lipsit de concupiscenţă și perfect controlat de către rațiune, 
asemenea mersului sau altor activități umane (cf re Facere după literă, 9, 10, 18). 
Binecuvântarea nupţială a rămas și după cădere cat (cf. FERICITUL AUGUSTIN, 
Despre cetatea lui Dumnezeu, 14, 21). 
5 Isaia n, 1. 

5 Cântarea Cântărilor 2, 1. 

>7 Daniel 2, 45. 

lui este sub capul meu și cu dreapta lui mă va cuprinde”*?. În acest 
înţeles se potrivește acea afirmaţie că vieţuitoarele ce au fost duse 
pe arca lui Noe sunt perechi> și sunt necurate; căci doar numă- 
rul fără soţ e curat. Pentru că și lui Moise" și lui losua Navi: li 
s-a poruncit să pătrundă pe pământul sfânt cu picioarele goale. lar 
învăţăceii fără povara încălțării și fără legăturile pieilor sunt trimiși 
să predice Evanghelia:5. Și ostașii, după ce au fost împărţite la sorți 
veșmintele lui Hristos%4, n-au avut de unde să ia sandale; căci nu 
putea să aibă Domnul ceea ce nu le-a încuviințat slujitorilor. 

20. Laud nunta, laud căsătoria, dar pentru că îmi odrăslesc 
fecioare; culeg trandafirul dintre scaieți, aurul din pământ, măr- 
găritarul din scoică. Dar oare cel ce ară va ara toată ziua? Oare nu 
se va bucura de rodirea muncii sale? Cu atât este mai |[vrednică] de 
cinstire căsătoria, cu cât din ea se va naște ceea ce este mai [vrednic 
de] iubit. Mamă, de ce îţi privești cu ochi răi fiica? Cu laptele tău a 
fost hrănită, a venit din măruntaiele tale, la sânul tău a crescut. Tu 
ai vegheat-o cu pioasă sârguință. Te mânii că n-a vrut să fie soția 
unui soldat, ci a Regelui? Un mare câștig ţi-a dăruit. Începi să fii 
soacra lui Dumnezeu?%. „Cât despre feciorie, nu am poruncă de la 
Domnul”, zice apostolul. De ce? Pentru că și el însuși a fost nepri- 
hănit, nu din poruncă, ci din propria voie. 

Căci nu trebuie ascultați cei care plăsmuiesc că el a avut 
soţie, de vreme ce, vorbind despre înfrânare și îndemnând la 
neîntreruptă curăţie, le spune: „Eu voiesc ca toți oamenii să fie 
cum sunt eu însumi'*7; și, mai jos: „Celor care sunt necăsătoriți 
și văduvelor le spun: «Bine este pentru ei să rămână ca și 


+8 Cântarea Cântărilor 2, 6. 

9 Ideea circula deja în gândirea creștină: Sfântul Ambrozie de Mediolanum tâlcuiește 
astfel simbolismul cifrelor animalelor luate de Noe în arcă: 7 nu generează nimic din el 
însuși ca număr, reprezentând castitatea, deplinătatea, în vreme ce 2 simbolizează nede- 
plinătatea, diviziunea, procrearea (cf. Despre Noe, 12, 39). 

30 Cf. Facerea 7, 2. 

3 Cf. Ieșirea 3, 5. 

32 Cf. Iosua 5, 16. 

3 Cf. Matei 10, 10. 

34 Cf. Matei 27, 35. 

5 În cadrul polemicii cu Rufin, acesta va critica foarte aspru expresia extravagantă a 
Fericitului Ieronim, care, aidoma „maestrului său literar” Tertulian, gusta sintagmele 
colorate, plastice și tari. 

6 7 Corinteni 7, 25. 

371 Corinteni 7, 7. 

mine»'%8, lar într-alt loc: „N-avem oare dreptul să purtăm cu noi 
femei, precum ceilalți apostoli?” Așadar, de ce nu are el oare o 
poruncă a lui Dumnezeu despre feciorie? Pentru că, dacă fecioria 
ar fi fost poruncită, căsătoria ar fi fost înlăturată; și ar fi fost o con- 
strângere prea aspră și contra naturii să obţii cu forța de la oameni 
Xiaţa îngerilor şi să osândești într-un fel ceea ce a fost creat. 

21. Alta era fericirea în vechea Lege. Acolo se spune: „Fericit 
cel ce-și are sămânţa în Sion și de-ai casei în Ierusalim", și: 
„Blestemată stearpa ce nu zămislea”3%; și: „Fiii tăi ca niște vlăstare 
tinere de măslin, împrejurul mesei tale'33; și făgăduirea bogățiilor. 
Și: „Nu va fi neputincios în triburile tale”34. Acum se spune: „Să 
nu te socotești copac uscat; în loc de fii și fiice îţi ai locul veșnic 
în ceruri”. Acum sunt binecuvântați săracii, iar Lazăr e așezat mai 
presus de bogatul îmbrăcat în purpura lui35. Acum cel neputincios 
este mai puternic. Pământul era gol; și, ca să păstrez tăcerea despre 
înțelesurile tipice, aceia aveau o singură binecuvântare: copiii3?. 
De aceea și Avraam, deja bătrân, se împreunează cu Chetura3; și 
lacov este răscumpărat? cu mătrăgună,; iar frumoasa Rahela, care 


8 1 Corinteni 7, 8. 

39 7 Corinteni 9, 5. 

3 Porunca divină inițială: „Creșteți și vă înmulțiţi”. 

> Isaia 31, 9. = 

3 1 Regi, 6. 

%3 Psalmul 127, 3. 

34 Psalmul 104, 36. 

35 Cf. Luca 16, 19-31. 

35 De typis. Fericitul Ieronim face aluzie la sensurile tipologice ale unor personaje sau 
evenimente din Vechiul Testament care prefigurează personaje sau evenimente istorice 
din Noul Testament. 

37 Dat fiind faptul că mortalitatea infantilă era foarte ridicată în epocă, fiecare se străduia 
să procreeze cât mai mulţi copii. 

8 Cf. Facerea 25, 1. Această căsătorie a lui Avraam cu o femeie de neam arab a reprezen- 
tat, pentru exegeții creștini, un episod destul de stânjenitor și de aceea s-a insistat că nu 
are legătură cu concupiscența. Noua uniune conjugală interpretată alegoric afirmă faptul 
că înţelepciunea nu își pierde niciodată vitalitatea. Căsătoriile lui Avraam sunt etape ale 
urcușului său spiritual (cf. ORIGEN, Omilii la Facere, n, 1). Sfântul Efrem Sirul propune un 
alt motiv pentru acest mariaj: diseminarea printre păgâni a credinţei celei adevărate într-un 
unic Dumnezeu (cf. Comentariu la Facere, 22, 1), iar Fericitul Augustin găsește aici o legi- 
timare a celei de-a doua căsătorii pentru creștini (cf. Despre cetatea lui Dumnezeu, 16, 34). 
9 Aluzie la episodul din Facerea 30, 14, când Lia îl „cumpără” pe lacov de la cealaltă soţie 
a sa, Rahela, în schimbul unor fructe. Se considera că aceste fructe (dudanim - „fructele 
dragostei”, probabil mătrăguna; Septuaginta: povâpoyopaş; Vulgata: mandragora) au 
virtuți afrodiziace și magice, de influențare a fertilității, de ușurare a durerilor la naștere, 
în mare măsură datorită capacităţilor anestezice ale sucului ce se exirage din acestea. 

închipuie Biserica, se plânge că i s-a închis pântecele”. Încetul cu 
încetul crescând holda, a fost trimis secerătorul. 

Ilie a fost neprihănit?+, Elisei a fost neprihănit, neprihăniţi au 
fost numeroși fii ai profeților. Lui leremia i se spune: „Să nu-ţi iei 
femeie'2. Sfinţit din pântece, iar robia fiind aproape, nu i se îngă- 
duie să-și ia soţie. Același lucru, dar cu alte cuvinte, spune apos- 
tolul: „Socotesc deci că aceasta este bine pentru nevoia ceasului 
de faţă: bine este pentru oricine să fie așa [cum se găsește]'*8. Ce 
e această nevoie care îndepărtează bucuriile nunţii? „Vremea s-a 
scurtat de acum: așa încât și cei care au femei să fie ca și cum nu ar 
avea”3%, Nabucodonosor se află aproape. Leul se ridică din culcușul 
său35. La ce bun să mă căsătoresc pentru a-l sluji pe cel mai trufaș 
dintre regi? La ce bun copiii pe care profetul i-ar jeli zicând: „Din 
pricina setei, lipitu-s-a limba sugarului de cerul gurii lui; copiii cer 
pâine, dar nimeni nu le-o întinde”%. 

Așadar, după cum am spus, numai în bărbaţi se vădea atât de 
marele bine al înfrânării, iar Eva neîntrerupt năștea în dureri. Dar, 
după ce Fecioara a zămislit în pântece și ne-a născut nouă Copilul 
„a Cărui stăpânire e pe umărul Lui'7, pe Dumnezeu, pe Cel puter- 
nic, pe Tatăl veacului ce va să vie, blestemul a fost ridicat. Moartea 
e prin Eva, viaţa prin Maria. Și de aceea mai bogat curge în femei 
darul fecioriei, pentru că e pornit de la femeie. De îndată ce Fiul 
lui Dumnezeu a pășit pe pământ, Și-a rânduit o nouă familie, pen- 
tru ca Acela care este proslăvit în ceruri de către îngeri să-Și aibă 
îngerii și pe pământ. Atunci ludita cea feciorelnică a tăiat capul lui 
Olofern8. Atunci Aman%*, care se tălmăcește prin „nedreptate', a 
fost ars de focul pe care chiar el l-a aprins". 

Atunci Iacov și loan, părăsind tată, năvod, corabie, L-au 
urmat pe Mântuitorul, lăsând în părăsire, în egală măsură, și 


30 Cf. Facerea 30,1. 

* Literal: virgo - „fecior, cast, virgin”. 
3 Jeremia 16, 2. 

3 1 Corinteni 77, 26. 

34 1 Corinteni 7, 29. 

35 Cf. leremia 4, 7. 

6 Plângerile lui Ieremia 4, 4. 

37 Isaia 9, 5. 

348 Cf. ludita 13, 10. 

3 Cf. Estera 7, 10. 

35% În realitate, potrivit cărții Estera, Aman a fost spânzurat (cf. Estera 8, 7). 
3 Cf. Matei 4, 21. 

chemarea sângelui și lanțurile veacului și grija casei. Atunci s-a 
auzit pentru prima dată: „Cine vrea să vină după Mine să se tăgădu- 
iască pe sine și să-și ridice crucea sa și să Mă urmeze'*2. Căci niciun 
ostaș nu merge cu soția la luptă. Învățăcelului care vrea să meargă 
la înmormântarea tatălui său, nu î se dă voie. „Vulpile au vizuini 
și păsările cerului cuiburi; iar Fiul Omului n-are unde să-Și plece 
capul”, ca să nu te mâhnești tu cumva, dacă locuiești într-o [chi- 
lie] strâmtă. „Cel necăsătorit se îngrijește de ale Domnului, cum 
să placă Domnului. Cel care s-a căsătorit se îngrijește de ale lumii, 
cum să placă femeii. Femeia măritată se deosebește de fecioară: cea 
nemăritată poartă grijă de cele ale Domnului, ca să fie sfântă și cu 
trupul și cu duhul”%5 Căci cea căsătorită cugetă la cele lumești, la 
felul în care să-i placă bărbatului. 

22. Socotesc că am arătat pe scut, în acea carte pe care am dat-o 
la lumină Despre veșnica feciorie a fericitei Maria, împotriva lui 
Helvidius*, cât de mari necazuri cuprinde căsătoria și de câte neliniști 
e biruită. Acum ar fi prea mult să reiau aceleași lucruri; cui îi face plă- 
cere poate bea din acel izvoraș??. Dar, ca să nu pară că las cu totul de 
o parte, voi spune acum că, de vreme ce apostolul ne poruncește să ne 
rugăm fără încetare:, iar cel care-și împlinește datoria căsătoriei nu 
poate să se roage, atunci ori ne rugăm mereu și suntem neprihăniți, 
ori încetăm să ne rugăm spre a sluji'căsătoriei. „Și fecioara, de se va 
mărita, n-a greșit. Numai că unii ca aceștia vor avea suferință în trupul 
lor”35 Am spus și la începutul acestui opuscul că despre strâmtorările 
căsătoriei fie voi spune puţine, fie nu voi spune nimic; iar dacă vrei să 
știi de câte neliniști e liberă o fecioară, cum e strâmtorată soția de ele, 
să-l citești pe Tertulian, [în scrierea] către prietenul său filosof* și alte 


** Marcu 8, 34. 

35 Cf. Matei 8, 2 ş.u. 

35 Luca 9, 58. 

35 1 Corinteni 7, 32-34. 

355 Tălmăcită şi în românește în volumul: FERICITUL IERONIM, Trei vieți de monahi. 
Împotriva lui Helvidius. Epistole, traduceri și note de loana Costa și Constantin Răchită, 
introducere de Constantin Răchită, Editura Institutului Biblic și de Misiune al Bisericii 
Ortodoxe Române, București, 2012. 

357 Aluzie la HORATIUS, Satire, |, 1, 55-56: Magno de flumine mallem,/ Quam ex hoc fonti- 
culo tantundem sumere - „Aș prefera mai degrabă să scot apă dintr-un fluviu mare decât 
din acest mic izvoraș”, 

358 Cf. 1 Tesaloniceni 5, 17. 

359 1 Corinteni 7, 28. 

3% Tratat pierdut al lui Tertulian, dedicat inconvenientelor căsniciei, dedicat unui prieten 

cărți despre feciorie**, și distinsul volum al fericitului Ciprian, și cele 
alcătuite în stih și proză de papa Damasus** despre acest lucru; dar și 
scurtele scrieri ale lui Ambrozie al nostru* pe care le-a scris de curând 
către sora sa. În ele se revarsă într-o asemenea vorbire aleasă, încât 
această laudă adusă fecioarelor este desăvârșită în ce privește alegerea 
materialelor, aranjarea și exprimarea lor. 

23. Noi trebuie însă să mergem pe o cale diferită. Noi nu prea- 
mărim fecioria, câto păstrăm. Nu e deajuns să știi ceea cee bine dacă 
nu este păzit cu grijă; căci aceea aparține judecății, aceasta trudei; 
aceea e comun mai multora, aceasta celor puţini. „Dar cel care va 
răbda până la sfârșit, acela se va mântui "3% Și „mulţi sunt chemați, 
dar puţini aleși':%. Și, astfel, te implor în faţa lui Dumnezeu și a 
lui Hristos și a aleșilor Săi îngeri: nu cumva vasele templului lui 
Dumnezeu, care doar preoţilor le este îngăduit să le vadă, să le dai 
vederii cu ușurință în mulțime; ca nu cumva pe cele sfinte ale lui 
Dumnezeu să le zărească vreunul necurat. Ozia*7, atingând chivo- 
tul, pe care nu avea voie să pună mâna, a fost culcat la pământ de o 
moarte neașteptată. 

Căci nici vasul de aur, nici cel de argint nu I-au fost lui 
Dumnezeu atât de dragi precum templul trupului feciorelnic. 
Odinioară nu era decât umbra3%, acum e adevărul. Tu vorbești cu 
simplitate și, fiind blândă, nu-i disprețuiești pe necunoscuţi, dar 
ochii nerușinaţi altfel privesc. Nu știu să cerceteze frumuseţea 
duhului, ci pe aceea a trupurilor; lezechia le-a arătat asirienilor 
comoara lui Dumnezeu:%; dar asirienii au văzut ca să poftească. În 
cele din urmă, ludeea fiind năruită prin neîncetate războaie, vasele 


filosof. În Antichitate, asemenea tratate constituiau o adevărată modă literară. 

> Despre neprihănire, Despre faptul că fecioarele trebuie să poarte văl etc. 

* Despre purtarea fecioarelor. 

3% Aceste scrieri nu au ajuns până la noi. 

3% Acest apelativ se poate explica în două moduri: fie Fericitul leronim face aluzie la faptul 
că Sfântul Ambrozie și-a scris opera în latină, fie că frecventa același mediu duhovnicesc 
al Paulei și al lui Ieronim. Sfântul Ambrozie a alcătuit un tratat, dedicat surorii sale, des- 
pre feciorie. 

3% Matei 24, 13. 

3 Matei 20, 16. 

367 Cf. 2 Regi 6, 6-7. 

3% Cf. Evrei 10, 1: „În adevăr, Legea, având umbra bunurilor viitoare, iar nu însuși chipul 
lucrurilor, nu poate niciodată - cu aceleași jertfe, aduse neîncetat în fiecare an - să îi facă 
desăvârșiți pe cei care se apropie”. 

36% Cf 4 Regi 20, 13-18. 

Domnului au fost mai întâi robite și duse departe. Printre ospeţe 
și turmele ibovnicelor — căci culmea patimilor înseamnă a spurca 
cele cinstite —, Baltazar bea din vasele cele sfinte:7. 

24. Nu-ţi pleca auzul la vorbele ticăloșiei:?. Căci, adesea, cei 
care spun ceva nerușinat ispitesc judecata minţii; dacă tu, care ești 
o fecioară, asculți cu plăcere ceea ce se spune, dacă te vei delecta 
cu vorbele de râs, orice le vei spune, ei te laudă; orice vei tăgădui, 
vor tăgădui; te numesc „plină de duh” și „sfântă” în care nu-și are 
loc înșelăciunea: „lată adevărata reabă a lui Hristos”, zic ei, „iată 
simplitatea întreagă. Nu ca și cum ar fi una îngrozitoare, rușinoasă, 
necioplită, înspăimântătoare și din aceste pricini n-a avut soț, căci 
n-a putut să-și găsească”. Suntem duși de răul aflat în firea noastră. 
Cu plăcere suntem de partea lingușitorilăr noștri și, chiar de le-am 
răspunde că nu merităm [laudele] și roșeața caldă ne-ar cuprinde 
chipul, totuși, în adâncul lui, sufletul se veselește. 

Mireasa lui Hristos este Chivotul Testamentului, aurit pe dină- 
untru și pe din afară, păstrător al Legii Domnului. Așa cum în 
| Chivotul] acela n-a fost nimic în afavă de tablele Testamentului, 
tot astfel nici întine să nu fie ninuc cugetat din afară. Deasupra 
acestui loc al ispășirii, precură deasupra heruvimului, vrea Domnul 
să șadă?7. Își trimite învăţăceii Săi ca să te dezlege de grijile lumești 
precum a dezlegat puiul de măgăriță* și, părăsind pleava și cără- 
mizile Egiptului*S, să-l urmezi pe Moise în pustie și să pătrunzi în 
ținutul făgăduinței:”. Nimeni să nu te împiedice de la aceasta: nici 
mama, nici sora, nici rudenia de sânge, nici fratele; Domnul are 
nevoie de tine. Dacă totuși ar vrea să te împiedice, să se teamă de 
plăgile lui Faraon, care, nevoind să elibereze poporul lui Dumnezeu 
ca să-L adore, a pătimit cele ce s-au scris. 

Pătrunzând în templu, lisus a azvârlit cele ce nu erau ale tem- 
plului:. Căci Dumnezeu este gelos** și nu voiește ca lăcașul Tatălui 


37 Cf. 4 Regi 24, 13. 

sn Cf. Daniel 5, 2 

372 Cf. Psalmul 140, 4. 

37 Cf. leșirea 25, n. 

37 Cf. Psalmul 79, 2 

3% Cf. Matei 2, 1-7. 

376 Cf. Ieșirea 1, 14. 

377 Cf. Ieşirea ş. 

373 Cf. Matei 21, 12. 

3 Cf. Ieșirea 20, 5. Sensul termenului ebraic ganna (ca și al grecescului GniwTris din 
Septuaginta ori al latinescului zelotes din Vulgata) este acela de „gelos”. Tălmăcirile 

să fie grota tâlharilor%. De altfel, unde se numără banii, unde sunt 
coliviile porumbeilor, acolo simplitatea: e răpusă:%; când în 
pieptul feciorelnic clocotește grija neliniștilor lumești, dintr-odată 
vălul templului se rupe; Mirele Se ridică mâniat și zice: „Să vă 
rămână casa pustie". Citește Evanghelia și vezi în ce fel Maria, 
șezând la picioarele Domnului, i-a luat-o înainte Martei prin râvnă 
- și desigur, Marta, împlinind cu grijă îndatorirea ospeţiei, le pre- 
gătea Domnului și învățăceilor Săi ospăţul: „Marto, Marto”, i-a spus 
[lisus], „te îngrijești și pentru multe te tulburi! Însă puţine sunt de 
trebuință, sau [mai curând] un singur [lucru]; iar Maria partea cea 
bună și-a ales, care nu va fi luată de la ea”. 

Fii și tu Maria, așază învățătura înaintea hranei! Surorile tale 
să alerge în toate părțile și să întrebe în ce fel să-L primească pe 
oaspetele Hristos. Iu leapădă, o dată pentru totdeauna, povara 
lumească și așază-te la picioarele Domnului și zi: „L-am găsit 
pe Acela pe care-L căuta sufletul meu: Îl voi ţine și nu-L voi mai 
lăsa'3%7; iar Acela să răspundă: „Dar ea e numai una, porumbiţa 
mea, curata mea; una-i ea la a ei mamă, aleasa născătoarei sale”, 
adică a [cetăţii] Ierusalimului ceresc2%. 

25. Întotdeauna tainele iatacului* tău să te aibă în pază, înlă- 
untrul lui Mirele tău să Se joace mereu cu tine. Te rogi, vorbești 
Mirelui; citești, îţi vorbește El; iar când somnul te va copleși, El va 


ortodoxe românești preferă însă un termen mai lin: „zelos”, deși sensul acestui termen în 
context este acela că Dumnezeu Se arată gelos pe cei care adoră alţi dumnezei în afara de 
EI. Dragostea pentru Dumnezeu nu acceptă compromisuri. Căderea în idolatrie, adorarea 
altor zei este adeseori asimilată în Vechiul Testament, de Însuși Dumnezeu, cu adulterul. 
35 Cf. Matei 21, 13. 

3 Cf. Matei 21, 14. 

*: În latina patristică, simplicitas este des folosit cu sensurile: „simplitate, absenţă a 
complicaţiilor și a pedanteriei - în contrast cu subtilităţile filosofilor păgâni —, smerenie, 
puritate, nevinovăție, sinceritate”. 

* Inocenţa porumbeilor închiși în colivie, care nu știu ce soartă îi așteaptă, evocă inocența 
fecioarelor, care nu știu la ce riscuri este expusă virtutea lor. 

54 Cf. Matei 27, 51. 

% Matei 23, 38. 

56 Luca 10, 41-42. 

%7 Cântarea Cântărilor 3, 4. 

*5 Cântarea Cântărilor 6, 9. 

35 Cf. Evrei 12, 22. 

5 Stim din Epistola 107, 5 a aceluiași leronim că palatul Paulei, unde locuia Eustochia, 
într-o cameră retrasă, nu era lipsit de ispite mondene. De aceea, tonul lui leronim este 
foarte rigid în sfaturile privind păstrarea castităţii trupești și sufletești. 


446 FERICITUL LERONIM 


veni de dincolo de ziduri, Își va întinde mâna prin deschizătura 
ușii și va atinge pântecele tău, iar tu te vei ridica tremurând și vei 
spune: „Rănită sunt din dragoste”3*; vei auzi apoi de la EI: „Eşti 
grădină încuiată, sora mea, mireasa mea, fântână acoperită, izvor 
pecetluit”3%. Ferește-te să ieși din casă și să vrei să vezi fete din ţară 
străină, chiar dacă-ți-ar fi frați patriarhii și te-ai bucura să-l ai de 
părinte pe Israel. Dina iese [din casă] și e necinstită?%. Nu vreau să-ţi 
cauţi Mirele pe străzi. Nu vreau să dai târcoale colțurilor orașului și 
să poţi spune: „Ridica-mă-voi [...] și voi înconjura cetatea, pe ulițe, 
prin pieţe, și îl voi căuta pe cel iubit de sufletul meu'*, și nici să 
întrebi: „N-aţi văzut pe cel iubit de sufletul meu?'3% Nimeni nu va 
socoti demn să-ţi răspundă. Pe Mire nu Îl poţi afla pe străzi. 

„Și strâmtă este poarta și îngustă este calea care duce la viață."55 
Urmează apoi: „lată eu L-am căutat, dar de-aflat nu L-am aflat; pe 
nume L-am tot strigat, dar răspuns nu mi-a dat'7. Dacă ar fi de 
ajuns că nu I-ai dat de urmă! Dar vei fi rănită, te vei despuia și, 
gemând, vei povesti: „Întâlnitu-m-au străjerii, cei care înconjoară 
cetatea, m-au lovit și m-au rănit și vălul mi l-au luat". Dacă însă 
așa pătimește cea care zisese: „Eu dorm, însă inima mea veghează”: 
și: „Mănunchi de mir îmi este vărul meu și va sălășlui între sânii 
mei”4%, ce se va întâmpla cu noi, care până acum fete fiind, în timp 
ce mireasa intră cu Mirele, am rămâne pe din afară+*? 

lisus e gelos, nu vrea să-ți fie văzut de alții chipul. E îngăduit să 
te dezvinovățești și să aduci pricini: „După ce mi-am lăsat vălul ca 
să-mi ascund chipul, te-am căutat și am zis: «Spune-mi, dar, iubitul 
meu, unde-ţi paști tu oile? Unde poposești tu la amiază? De ce oare 
să rătăcesc zadarnic pe la turmele tovarășilor tăi?»”+2 Se va înfuria, 
va clocoti și va zice: „Dacă nu te știi pe tine însăţi, o! frumoasă între 


3: Cântarea Cântărilor 5, 8. 
3 Cântarea Cântărilor 4, 12. 
33 Cf. Facerea 34. 

34 Cântarea Cântărilor 3, 2. 
35 Cântarea Cântărilor 3, 3. 
3% Matei 7, 14. 

37 Cântarea Cântărilor s, 6. 
38 Cântarea Cântărilor 5, 7. 
9 Cântarea Cântărilor 5, 2. 
% Cântarea Cântărilor 1, 12. 
+ Asemenea fecioarelor celor nesăbuite; cf. Matei 25, 10. 
+ Cântarea Cântărilor 1, 6. 

femei, ține atunci mereu urmele oilor, paște-ți iezii în preajma coli- 
belor ciobanilor!”+3 „Fii frumoasă și între toate femeile farmecul 
tău să-l fie drag Mirelui tău! Dacă nu te vei cunoaște și dacă îţi vei 
păzi cu toată grija inima“, dacă nu vei fugi de privirile tinerilor, vei 
ieși din iatacul Meu și vei paște iezii care vor sta la stânga Mea+%” 

26. Și, astfel, draga mea Eustochia, fiică, stăpână, împreu- 
nă-slujitoare, soră - căci o numire e după vârstă, alta-i după merit, 
alta după credinţă și aceasta din urmă-i după dragostea |pe care 
ţi-o port] —, ascultă-l pe Isaia vorbind: „Du-te, poporul meu, intră 
în cămările tale și închide ușa după tine; ascunde-te puţine clipe, 
până când mânia Domnului va fi trecut”! În afară rătăcesc fecioa- 
rele nebune”, tu vei fi înăuntru cu Mirele; căci, dacă vei închide 
poarta și, urmând învățătura Evangheliei, în taină ÎL vei ruga pe 
Tatăl tău, va veni, va bate la poartă și va zice: „lată, stau la ușă 
și bat; dacă cineva Îmi va deschide, voi intra și voi cina cu el și el 
cu Mine”4*%; iar tu, dintr-odată tulburată, vei răspunde: „Glas al 
vărului meu ce bate la ușă zicând: «Deschide-mi, surioară, des- 
chide-mi, vecina mea, porumbița mea, desăvârșita mea»"**. Nu vei 
spune: „M-am dezbrăcat de veșmânt, cum să îl îmbrac? Mi-am spă- 
lat picioarele mele, cum să le murdăresc?”+ 

Să te ridici atunci și să-l deschizi de teamă că, dacă vei zăbovi, 
va trece mai departe, iar apoi te vei plânge și vei spune: „I-am des- 
chis vărului meu, iar vărul meu a trecut doar”+2. Căci de ce e nevoie 
ca porţile inimii tale să fie închise și Mirelui? Să-l fie larg deschise 
lui Hristos și să se închidă diavolului, urmând zicerii: „Dacă mânia 
stăpânitorului se ridică împotriva ta, nu îi face loc”+3. Daniel a 
rămas în cămara de sus - căci nici la pământ nu putea rămâne - 
și a avut ferestrele deschise către lerusalim+. Și tu să ai în viitor 


1% Cântarea Cântărilor 1, 7. 
404 Cf. Pildele 4, 23. 

1% Cf. Matei 25, 33. Așadar, iezii păcatelor sau păcătoșii în general. 
1% Isaia 26, 20. 

47 Cf Matei 25, 10. 

108 Cf. Matei 6, 6. 

39 Apocalipsa 3, 20. 

+ Cântarea Cântărilor 5, 2. 
+ Cântarea Cântărilor 5, 3. 
+: Cântarea Cântărilor 5, 6. 
+3 Ecclesiastul 10, 4. 

+4 Cf. Daniel 6, u. 

ferestrele deschise, pe unde să pătrundă lumina, pe unde să vezi 
cetatea Domnului. Dar să nu deschizi acele ferestre despre care se 
spune: „Moartea a intrat pe ferestrele noastre”. 

27. Cu mare grijă trebuie să te ferești ca nu cumva să fii 
cuprinsă de fierbinţeala slavei deșarte. „Cum puteţi voi să credeți, 
dacă primiţi slavă de la oameni?”+6, spune lisus. Privește cât e de 
mare răul, de vreme ce acela care o are nu poate crede. Noi însă 
vom zice: „Căci Tu ești slava mea”+7 și: „Cel care se laudă în Domnul 
să se laude”*8 și: „Dacă aș mai plăcea oamenilor, n-aș fi rob al lui 
Hristos”+* și: „Departe de mine să mă slăvesc, decât numai în cru- 
cea Domnului nostru lisus Hristos, prin care lumea este răstignită 
pentru mine și eu pentru lume”; și aceea: „Întru Tine ne vom 
lăuda întreaga zi”*; și: „Întru Domnul se va lăuda sufletul meu”42, 

Când faci milostenie, numai Dumnezeu să vadă. Când 
postești, vesel să-ți fie chipul. Veșmântul să nu-ţi fie nici prea 
curat, dar nici respingător, și nici prea deosebit la vedere, astfel 
încât trecătorii care îţi ies $n cale să nu se oprească și să te arate 
cu degetul“. Fratele a murit, sora are datoria de a-i însoţi trupul 
la mormânt; ferește-te însă să nu faci prea deseori aceasta, ca să 
nu mori tu însăți. Să nu vrei să pari mai credincioasă și nici mai 
umilă decât e nevoie, nici să nu cauţi slava fugind de ea. Fiindcă 
mulți, evitându-i pe martorii sărăciei, milei și postirii lor, doresc să 
placă chiar prin faptul că nu vor să placă; și, în chip năucitor, lauda, 
în timp ce e ocolită, e râvnită. Căci, în privinţa celorlalte tulburări 
din pricina cărora mintea omului se bucură, se chinuie, dorește și 
se teme, găsesc că cei străini de ele sunt mai mulţi. Dar de acest 
cusur+ puțini sunt lipsiţi; iar cel mai bun e acela care, asemenea 
unui trup frumos, este prea puţin pătat de murdăria negilor. 


+5 Jeremia 9, 21. 

+6 Joan 5, 44. 

+7 Psalmul 3, 3. 

+5 2 Corinteni 10, 17. 

+9 Galateni 1, 10. 

4% Galateni 6, 14. 

+ Psalmul 43, 10. 

+2 Psalmul 33, 2. 

+3 Cf. Matei 6, 2. 

424 Cf. Matei 6, 16. 

425 Cf. HORATIUS, Ode, IV, 3, 22. 
426 Cf. HORATIUS, Satire, |, 1, 6, 65-67. 

Nici nu te mai sfătuiesc să nu te fălești cu bogăţiile, să nu te 
dai în lături de la alesu-ți neam ori să nu te crezi mai presus de 
ceilalți. Cunosc smerenia ta, știu că tu din simţire spui: „Doamne, 
nu s-a mândrit inima mea, nici nu s-au înălțat ochii mei'+7. Știu 
că și la tine și la mama ta trufia, prin care diavolul a căzut, nu-și 
are loc câtuși de puţin. lată de ce a-ţi scrie despre acestea ar fi lipsit 
de noimă. Ba chiar e tare prostesc ca acela pe care-l înveți să înveţe 
ceea ce cunoaște. Dar acest lucru să nu zămislească lăudăroșenie, 
căci tu ai disprețuit lăudăroșenia veacului; un gând nerostit să nu 
se strecoare în tine pe nesimţite, astfel încât, pentru că ai încetat 
să-ți placă straiele aurite, să înceapă să-ţi placă în [cele] murdare și, 
când vei veni la întrunirea fraților sau a surorilor, să te așezi pe un 
scăunel jos, pretextând că ești nevrednică+. 

Să nu-ţi cobori vocea dinadins, ca răpusă de postiri și, îngâ- 
nând pasul celui slăbit, să te sprijini de umerii alteia. Sunt foarte 
multe care-și desfigurează propriul chip spre a le părea oamenilor 
că postesc%*; acestea, de îndată ce-l văd pe vreunul, încep să geamă, 
coboară sprânceana și, cu fața acoperită, abia privesc cu un singur 
ochi. Veșmânt întunecat, cingătoare din pânză de sac, cu mâini și 
picioare murdare; doar pântecele, căci nu poate fi văzut, e aprins de 
mâncare. Pentru acestea cântă zi de zi acel psalm: „Că Dumnezeu a 
risipit oasele celor care plac oamenilor”. Altele, cu înfățișare băr- 
bătească, schimbându-și veșmântul, roșesc că sunt femei din năs- 
care, își taie părul și, fără rușine, își iau chipuri de eunuci. Sunt și 
cele care se înveșmântează în veșminte aspre și, meșteșugindu-și 
glugi de monahi, ca și cum s-ar întoarce la gângureala din copilărie, 
îngână cucuvelele și bufnițele. 

28. Dar, spre a nu părea că vorbesc doar despre femei, ferește-te 
și de bărbaţii pe care-i vezi purtând lanţuri, care au părul lung ca 
femeile, potrivnic învățăturii apostolului+5, barba de ţapi, manta 


+7 Psalmul 130, 1. 

25 Cf. Isaia 14, 12-15. 

+» Observațiile Fericitului leronim sunt foarte realiste și pertinente. Falsa smerenie, sme- 
renia exagerată, constituie o altă fațetă, diabolică, a mândriei. Smerenia înseamnă măsură 
în toate (modestia în latină înseamnă „justă măsură în toate”). 

+ Cf. Matei 6, 16. 

4% Psalmul 52, 7. 

+2 Purtate pe sub veșminte ca semn de asceză și autoflagelare. 

+3 „Nu vă învaţă oare însăși firea că necinste este pentru un bărbat să-și lase părul lung?” 
( Corinteni n, 14). 

neagră și picioarele goale spre a răbda frigul. Toate acestea sunt 
semne ale diavolului. Odinioară, Roma l-a jelit pe un asemenea 
Antim, de curând pe un asemenea Sofronie8. Aceștia, după ce au 
pătruns în casele celor de vază și le-au prins în laț pe femeiuștile 
împovărate de păcate, veșnic învățând, dar neajungând vreodată 
la cunoașterea adevărului“, se prefac triști și parcă ar posti înde- 
lung, dar sunt dați la iveală de tăinuitele bucate ale nopţilor. Mi-e 
rușine să spun și altele, ca să nu pară că mai degrabă atac decât sfă- 
tuiesc. Sunt alţii - vorbesc de oamenii din rânduiala mea - care 
râvnesc cele ale preoţiei și diaconiei spre a putea vedea femeile mai 
liber. Toată grija lor e pentru veșminte, să fie bine mirositoare, să 
nu joace piciorul într-o sanda largă. Pletele le sunt buclate, pur- 
tând urmele fierului de ondulat părul, degetele le scapără de inele 
și, pentru ca udeala drumului să nu le stropească talpa piciorului, 
de-abia își lasă urma, [mergând] în vârfurile degetelor. Când îi vezi 
pe aceștia, socotește-i mai curând miri decât clerici. 

Unii își închină viața cunoașterii numelor de matroane, case- 
lor și obiceiurilor acestora. Dintre aceștia, îl voi descrie pe scurt și 
în treacăt pe unul care e cel dintâi în acest meșteșug; cu cât mai 
ușor ai cunoscut dascălul, cu atât îi vei recunoaște pe învățăcei. Se 
trezește zorit odată cu soarele, rânduiește șirul celor pe care le va 
vizita, caută drumul cel mai scurt și mai că pătrunde până în iata- 
cul lor, în timp ce ele dorm, acest bătrân insuportabil. Dacă vede 
vreo perniță, vreo învelitoare mai de soi sau alt obiect de casă, le 
laudă, se minunează, le pipăie și, plângându-se că duce lipsă de ele, 
mai curând le smulge decât le primește. Căci fiecăreia îi e teamă să 
nu îl supere pe crainicul%7 orașului. Fecioria îi este dușmană, posti- 
rea vrăjmașă; caută prânzurile |adulmecându-le] aburii și e numit 
de gloată „clapon îndopat” sau ytpwv nomnulwv%. Gură barbară și 


+ Acești doi falși „părinți duhovnicești” nu sunt cunoscuți din alte surse. 

+5 Cf 1 Timotei 3, 2. 

+35 Monahi asemenea lui leronim. 

437 Veredarius are sensul de „curier, mesager oficial”; leronim îl utilizează cu înţeles ironic. 
8 Aceste cuvinte sunt transmise de manuscrise în formă coruptă. Dacă acceptăm 
lecţiunea yEpovoş („cocor”) în loc de ytpwv („bătrân”), expresia poate fi interpretată ca 
„bătrân care plescăie din limbă”. S-a presupus că termenul altilis („pasăre de curte, pasăre 
îngrășată”) a fost iniţial o glosă marginală care explica termenul yepovoş (cuvânt destul 

nerușinată și veșnic înarmat cu vorbe de ocară. Oricum te-ai răsuci, 
el primul îți stă în față. Orice se aude nou, el e fie autorul, fie cel 
care sporește zvonul. Caii îi sunt schimbaţi tot la câteva ore, atât de 
strălucitori și focoși, încât ai socoti că el e fratele regelui tracilor“. 

29. Dușmanul priceput luptă prin felurite capcane. Năpârca 
era mai înțeleaptă decât toate fiarele pe care le-a creat Domnul pe 
pământ*%. De aceea și spune apostolul: „Vicleșugurile sale nu ne 
sunt necunoscute”. Nu li se potrivesc creștinilor nici murdăria 
căutată, nici eleganța rafinată. Dacă nu știi ceva, ai vreo îndoială 
legată de un loc din Scripturi, întreabă-l pe acela pe care viața sa 
îl recomandă, vârsta îl îndrituiește, iar faima nu-l dă în lături; el 
poate să zică: „Pentru că v-am logodit unui singur bărbat, ca să vă 
înfățișez lui Hristos fecioară neprihănită”+?. Sau, dacă nu e cineva 
care să poată să-ţi arate, e mai bine să nu știi ceva, rămânând în 
siguranță, decât să înveţi primejduindu-te. Amintește-ţi că umbli 
în mijlocul laţurilor*; multor veterane ale fecioriei+4 le-a scăpat 
din mâini cununa curăţiei, pe care nimeni nu o punea la îndoială, 
chiar în pragul morții. 

Dacă niște roabe te însoțesc în felul tău de viaţă, să nu fii trufașă 
faţă de ele și nici nu te îngâmfa precum o stăpână. Aţi început să 
aveţi un singur Mire, psalmodiați împreună lui Hristos, primiți 
împreună trupul Lui. De ce masa să vă fie diferită? Să fie îndemnate 
și altele a vi se alătura. Cinstea fecioarelor să fie o chemare pentru 
celelalte. Dacă o simți pe vreuna mai neputincioasă întru credinţă, 
ridic-o în brațe, dă-i curaj, mângâi-o, iar curăţia ei fă-o câștigul 
tău. Dacă vreuna se preface, fugind însă de îndatorirea [înfrânării ], 
citește-i aceleia pe față din apostol: „Fiindcă mai bine este să se 
căsătorească decât să ardă”+5. Însă pe acele fecioare și văduve care 
fără treabă și curioase dau ocol de-a rândul caselor matroanelor, 
cărora nu le roșește obrazul gros și care îi întrec în nerușinare și 
pe paraziții din comedii, alungă-le ca pe niște molime. „lovărășiile 


* Referire la Diomedes, regele bistonilor, despre care se spunea că își hrănea caii cu car- 
nea prizonierilor. 

+49 Cf. Facerea 3, 1. 

+4 2 Corinteni 2, W. 

+2 2 Corinteni n, 2. 

+5 Cf. Ecclesiastul 9, 20. 


Aăă Asta să p LT N, 

rele strică obiceiurile bune” Ele au doar grija pântecelui și a 
celor din preajma pântecelui. Astfel obișnuiesc să îndemne și să 
zică: „Căţelușa mea, folosește-te de bunurile tale și trăiește cât ești 
în viaţă” și: „Oare le păstrezi pentru fiii tăi?” Beţive și dezmăţate, 
strecoară orice rău și moleșesc întru plăceri până și minţile neclin- 
tite ca fierul. „Căci, atunci când poftesc împotriva lui Hristos, vor 
să se mărite. Și își agonisesc osândă, fiindcă și-au călcat credința 
dintâi'47, 

Nici să nu-ţi dorești să pari o vorbitoare iscusită“ sau să te faci 
plăcută compunând în joacă stihuri lirice+?. “lu, care ești gingașă, 
să nu imiţi rostirea fără vlagă“ a matroanelor care, când strâng din 
dinți, când cu buzele desfăcute, își țin limba bâlbâită prin cuvinte 
înjumătăţite, socotind necioplit tot ce e scos firesc [pe gură]”. 
Într-atât le place adulterul, chiar și cel al limbii. „Ce împărtășire are 
lumina cu întunericul? Și ce învoire este între Hristos și Veliar?"4% 
Ce are a face Horatius cu Psaltirea? Dar Maro cu Evangheliile? 
Cicero cu apostolul? Oare fratele nu s-ar sminti dacă te-ar vedea 
așezându-te la masă în templul cu idoli? Şi, deși „toate sunt curate 
pentru cei curați”%+ și „nimic nu este de lepădat dacă se ia cu 
mulțumire”, totuși nu trebuie să bem în același timp și din poca- 
lul lui Hristos și din pocalul demonilor“. Îți voi aduce la cunoștință 
o nefericită istorisire din viaţa mea. 


+5 1 Corinteni 15, 33. 

+71 Timotei 5, M-12. 

+8 Ne aflăm într-o societate în care abilitatea oratorică este foarte apreciată. 

+ La întrunirile matroanelor erau lecturate astfel de poezii profane. Ulterior (Epistola 
107, 4), Fericitul leronim va recomanda înlocuirea poeziilor cu psalmii. 

0 Cf. PERSIUS, Satire, L, 104-105. 

% În original: omne quod nascitur - „tot ceea ce se naște”, adică ceea ce este natural. 

4 2 Corinteni 6, 14-15. Fericitul leronim parafrazează faimoasa interogaţie a lui Tertulian 
din De praescriptione haereticorum, 7, 9: Quid ergo Athenis et Hierosolymis? Quid aca- 
demiae et ecclesiae? Quid haereticis et christianis? — „Ce este între Atena și lerusalim? Ce 
este între Academie și Biserică? Dar între eretici și creștini?” 

%3 Este vorba despre poetul Publius Vergilius Maro. Fericitul leronim nu critică literatura 
profană în ea însăși, ci pe creștinii care o preferă pe aceasta Evangheliei (cf; Epistola 21, 13). 
În Omilia 20, 3 la Numeri, Origen afirmase că sacrificiile idolești cuprind nu doar cărnuri, 
ci și „dogmele filosofice” și „literatura greacă”. Fericitul leronim se adresează unei tinere 
ascete care trebuie să renunţe la toate ale lumii, inclusiv la cultura profană. Ne aflăm în 
anul 384, când papa Damasus scrie o poezie în care îl îndeamnă pe un preot să renunţe la 
Vergilius pentru Evanghelie. 

454 Tit 1,18. 

30. Când, cu mai mulți ani înainte, pentru Împărăţia ceruri- 
lor, mă rupsesem+” de casă, de părinți, de soră, de neamuri și 
de ceea ce e mai greu dintre toate acelea, de obișnuința mâncă- 
rii mai alese, și pornisem spre a deveni ostaș”? la lerusalim, nu 
mă puteam lipsi cu totul de biblioteca pe care mi-o alcătuisem 
la Roma cu mare strădanie și trudă+%, Și, astfel, nenorocitul de 
mine posteam înainte de a-l citi pe Tullius“. După desele prive- 
gheri din timpul nopților, după lacrimi pe care amintirea trecu- 
telor păcate le răscolea din adâncul măruntaielor mele, îl luam în 
mâini pe Plautus**?. Dar, când, venindu-mi în fire'%, începeam să 
citesc pe unul dintre proroci, mă îngrozea graiul lui necizelat*%4; 


%57 Fericitul leronim folosește aici cu sens figurat verbul castrare din original, care 
înseamnă „a castra, a înlătura prin tăiere”. Pentru a înțelege sensul sintagmei, redăm aici 
textul din Vulgata pentru Matei 19, 12: sunt enim eunuchi qui de matris utero sic nati 
sunt et sunt eunuchi qui facti sunt ab hominibus et sunt eunuchi qui se ipsos castraverunt 
propter regnum caelorum qui potest capere capiat. 

48 Probabil că decizia Eustochiei de a se dedica vieţii ascetice provocase o mică dramă 
familială. 

+ În original: militia Christi. Monahismul a fost văzut, metaforic, drept înrolarea în 
oștirea lui Hristos, cea care duce războiul nevăzut cu patimile și diavolii. 

1% Indicaţie prețioasă. Cunoaștem pasiunea neobosită a Fericitului leronim pentru pro- 
curarea cărţilor autorilor creștini și păgâni (cf. Epistola 5, 2). 

5 Marcus Tullius Cicero. Primele epistole ale lui leronim sunt impregnate de stilul mare- 
lui arpinat. 

1 Plautus și Terentius sunt autorii cei mai iubiţi de Fericitul leronim. „Puritatea” lingvis- 
tică și stilul lui Plautus erau faimoase în literatura latină. Varro, citând pe Aelius Stilo (cf. 
QUINTILIAN, Arta oratorică, X, 1, 99), spune că, dacă muzele ar vorbi latinește, ar folosi 
limba lui Plautus. Unele manuscrise ulterioare au înlocuit Plauto cu Plato. 

+5 Cf. Luca 15, 17. 

1% În general, păgânii acuzau textele sacre de lipsă de rafinament stilistic. Aici Fericitul 
leronim recunoaște că avusese și el aceeași prejudecată. De altfel, reticența păgânilor 
chiar și la simpla lectură a Scripturii este surprinsă și de Fericitul Augustin și Tertulian: „Și 
astfel, am hotărât să-mi îndrept sufletul spre Sfintele Scripturi, ca să văd în ce fel erau ele. 
Și iată că văd un lucru nedezvăluit celor mândri și nici revelat copiilor, dar smerit la mers, 
semeţ la sosire și învăluit în taine; și eu nu eram în așa fel pregătit încât să pot să pătrund 
în acesta ori să-mi aplec grumazul pe potriva pasului său. Căci pe atunci nu am simţit 
așa cum vorbesc acum, când mi-am îndreptat atenţia la acea Scriptură, ci mi s-a părut 
nedemnă, și n-ar fi potrivit s-o compar cu prestanţa strălucitoare a lui Tullius. Deoarece 
orgoliul meu făcea nazuri la simplitatea ei, iar ascuţișul minţii mele nu pătrundea înlă- 
untrul ei. Căci ea era una care creștea odată cu copiii. De aceea eu refuzam să fiu copil 
şi, aşa umflat de îngâmfare, mii se părea că sunt plin de măreție” (FERICITUL AUGUSTIN, 
Confesiuni, III, 5, 9, traducere din latină, studiu introductiv și note de Gh.]. Șerban, Ed. 

și, pentru că nu vedeam lumina cu ochii orbiți*%, socoteam că nu e 
vina ochilor, ci a soarelui. 

În timp ce șarpele din vechime“ își bătea joc astfel de mine, pe 
la jumătatea Păresimilor“% febra mi s-a răspândit până-n măduva 
oaselor, mi-a năpădit trupul secătuit de puteri“ și, fără să-i lase 
vreun pic de tihnă - ceea ce e chiar de necrezut să spun -, așa mi-a 
sleit nefericitele mădulare, încât abia mă țineam în capul oaselor. 
Între timp mi se pregătea îngropăciunea, iar căldura și suflarea 
vieţii — căci trupul mi se răcise de-acum - pâlpâiau doar într-un 
colțișor al pieptului meu lipsit de vlagă. Când, deodată, am fost 
răpit în duh și târât la tribunalul+% Judecătorului, unde era atâta 
lumină și atâta străfulgerare izvora din strălucirea celor care stăteau 
împrejur, încât eu, prăvălit la pământ, nici nu îndrăzneam să-mi 
arunc privirile în sus. Întrebat de starea mea, am răspuns că „sunt 
creștin”. lar cel care stătea în jilț zice: „Minţi, ești ciceronian, nu ești 
creștin”; căci, «unde este comoara ta, acolo va fi și inima ta»*”. 

La acestea am amuţit și, printre lovituri — căci poruncise să fiu 
biciuit -, eram chinuit pe deasupra și de flacăra conștiinței mele, 
în timp ce cugetam la acel verset: „Și în iad cine Te va lăuda? pe 
Tine?”4%; am început totuși să strig și să zic, văitându-mă: „Ai milă 
de mine, Doamne, ai milă de mine!" Astfel îmi răsuna glasul prin- 
tre loviturile biciului. În sfârșit, cei care stăteau îngenuncheaţi în 
faţa Întâistătătorului se rugau ca vina să fie pusă în seama tinereţii 


alcătuite de persoane private de o cultură serioasă și erau foarte literale, de o fidelitate 
servilă și excesivă față de original (cf. Einar LOFSTEDT, Late latin, H, Aschehoug & Co., 
Oslo, 1959, p. 89). 

4% Este vorba despre lumina spirituală conținută în textele sfinte. Fericitul leronim opune 
acuzațiilor păgânilor valoarea conținutului Vechiului și Noului Testament. Ochii lui 
leronim erau orbi, căci se opreau numai asupra formei exterioare, fără să descopere izvo- 
rul spiritual - sol („soarele”) în text — al acestor cărți sfinte. 

1% Diavolul, maestrul iluziilor și al vedeniilor. 

457 Este dificil de stabilit data și locul faimosului vis. Probabil ne aflăm în deșertul Chalkis 
(cf. ].]. THIERRY, „The date of the dream of Jerome”, în: Vetera Christianorum, 4, 1954, 
pp. 1-8). 

+ În Patericele răsăritene întâlnim adeseori avertismentul pentru începători de a nu exa- 
gera cu asceza, deoarece se cade ușor în diferite boli. 

459 Ni se descrie o procedură juridică normală dintr-un tribunal antic. 

+ Ciceronianus es, non christianus - calambur rafinat întemeiat pe paronomasie. 

+ Matei 6, 2. 

și să îngăduie greșelii să se căiască și să fiu supus la cazne dacă aș 
mai citi vreodată cărțile autorilor păgâni. 

Cât despre mine, care eram la asemenea strâmtoare, voiam să 
promit chiar pe deasupra și am început să mă jur și să zic, invo- 
cându-l numele: „Doamne, dacă vreodată voi mai păstra scrieri 
lumești, dacă levoi mai citi, [atunci înseamnă că] Te-am tăgăduit!”45 
Eliberat întru aceste cuvinte ale juruinței, mă întorc printre cei 
vii“*; și, spre mirarea tuturor, îmi deschid ochii scăldați de o așa 
mare ploaie de lacrimi, încât din pricina durerii i-am încredințat 
chiar și pe cei care erau neîncrezători. Și, într-adevăr, n-a fost acela 
nici somn adânc, nici vis” de care adesea suntem înșelaţi. Martor 
este acel tribunal în fața căruia am zăcut, martoră e judecata de 
care atâta m-am temut - de nu mi s-ar mai întâmpla niciodată să 
cad într-o asemenea cercetare! —, dovadă e faptul că aveam spinarea 
vânătă și că simțeam rănile când m-am trezit, iar de atunci cu atâta 
râvnă am citit cele sfinte, cu câtă nu le citisem pe cele muritoare. 

31. Trebuie, de asemenea, să te ferești de răul zgârceniei: desi- 
gur, [nu este vorba să] nu dorești bunuri străine — căci acest lucru 
chiar legile publice îl pedepsesc -, ci să nu păstrezi ceea ce este 
al tău și care, de fapt, este al altuia. „Și, dacă în ceea ce este străin 
nu ați fost credincioși, cine vă va da ce este al vostru?”%8 Străine 
ne sunt poverile de aur și de argint, a noastră este stăpânirea celor 
duhovnicești; despre aceasta se spune într-alt loc: „Răscumpărarea 
bărbatului, bogăţiile sale”. „Nimeni nu poate să slujească la doi 


+5 Fericitul Ieronim nu a respectat promisiunea de aici. În prefața Comentariului la 
Epistola către galateni afirmă că vreme de 15 ani nu a citit niciun autor clasic. Rufin (cf. 
Apologia contra lui leronim, 2, 8) îl acuză de infidelitate faţă de acest jurământ, deoarece 
adusese cu sine la Betleem cărţile lui Cicero. Fericitul leronim se va dezice ulterior de 
acest vis, afirmând că a fost o simplă iluzie, un delir cauzat de marele stres emoțional și de 
boală; Biblia însăși ne interzice să acordăm încredere viselor. Fără îndoială, s-a dat prea 
mare importanţă acestui episod autobiografic. 

175 Cf. VERGILIUS, Eneida, VI, 568. 

+77 Cf. VERGILIUS, Eneida, XII, 64-65. Chiar în relatarea acestui episod, Fericitul leronim 
nu se poate detașa de reminiscenţele din literatura păgână. Visul său a fost interpretat în 
mod diferit de moderni: 1. expresia unui conflict interior dintre ascetismul creștin și men- 
talitatea retorului păgân; 2. o ficțiune literară; 3. un vis real, patologic, cauzat de febră; 
4. vedenie autentică a Dreptului Judecător, făcându-se paralelă cu un vis similar descris 
de Fericitul Augustin în Predica 308. Despre interpretarea acestui vis a se vedea studiul 

stăpâni, căci sau pe unul îl va uri și pe celălalt îl va iubi, sau pe 
unul îl va îngădui și pe celălalt îl va disprețui; nu puteți să slujiți 
lui Dumnezeu și lui Mamona”%, adică bogățiilor. Căci în limba 
păgână a sirienilor bogăţiile sunt numite „mamona”. 

Cugetarea la hrană înseamnă spinii credinţei, rădăcina zgârce- 
niei, grija păgânilor. Dar [poate] că vei spune: „Sunt copilă gingașă 
și n-aș putea trudi cu mâinile mele. De voi ajunge la bătrânețe, de 
voi începe să bolesc, cui i se va face milă de mine?” Ascultă-L pe 
lisus vorbindu-le apostolilor: „Nu vă gândiţi în inima voastră ce 
veți mânca, nici pentru trupul vostru cu ce vă veţi îmbrăca; oare nu 
este sufletul mai mult decât hrana și trupul decât îmbrăcămintea? 
Priviţi la zburătoarele cerului, că nu seamănă, nici nu seceră, nici nu 
adună în jitniţe, și Tatăl vostru ceresc le hrănește”. De-ţi lipsește 
veșmântul, îți vor fi înfățișaţi crinii?. Dacă vei fi flămândă, vei auzi 
că fericiţi sunt cei sărmani și cei flămânzi+3. De te-a lovit vreo durere, 
citește: „De aceea mă bucur în slăbiciuni '%%; și: „Datu-mi-s-a mie un 
ghimpe în trup, un înger al Satanei, să mă bată peste obraz '*5, ca să 
nu mă trufesc. Veselește-te în toate judecăţile lui Dumnezeu, căci 
„vor tresălta de bucurie fiicele lui Iuda întru toate judecăţile Tale, 
Doamne!"+% Asta să răsune mereu în gura ta: „Gol am ieșit din pân- 
tecele mamei mele și gol mă voi întoarce”; și: „Nimic nu am adus 
în lumea aceasta, nici ceva ce să putem lua cu noi'%5. 

32. Acum însă le vezi pe cele mai multe înțesându-și dulapu- 
rile cu veșminte, schimbându-și zi de zi tunica și neputând totuși 
să înfrângă moliile+. Aceea care e mai credincioasă folosește un 
singur veșmânt și, deși cuferele îi sunt pline, trage de zdrenţele ei. 
Pergamentul e vopsit în culoare purpurie, literele scrise cu cerneală 
de aur, codicele împodobite cu nestemate, iar Hristos moare des- 
puiat în fața ușilor lor. Când își întind mâna către un sărman, sună 
din trâmbiţă+%. Când cheamă la agapă, este tocmit un crainic. De 


+5 Matei 6, 24. 

15 Matei 6, 25-26. 
+ Cf Matei 6, 28, 
48 Cf. Matei 5, 3. 

434 2 Corinteni 12, 10. 
1% 1 Corinteni 12, 30. 
+5 Psalmul 96, 9. 

curând am văzut-o - trec sub tăcere numele, ca să nu crezi că fac o 
satiră - pe una dintre cele mai nobile femei romane în bazilica feri- 
citului Petru, în față mergându-i eunucii, în timp ce, cu propria-i 
mână, spre a fi socotită mai credincioasă, împrăștia bani, unul câte 
unul, celor săraci. Cu toate astea — și e ușor de aflat că așa se întâm- 
plă de obicei -, când o bătrână, împovărată de ani și înveșmântată 
în zdrenţe, a fugit înaintea ei ca să mai prindă un ban, de îndată ce 
i-a venit rândul, în locul dinarului a primit un pumn, iar vinovata 
de o asemenea fărădelege s-a umplut de sânge. 

„Rădăcina tuturor relelor este zgârcenia””' și de aceea e 
numită de apostol „slujire la idoli”+. Caută mai întâi Împărăţia lui 
Dumnezeu, și toate ţi se vor adăuga*%! Domnul nu ucide prin foame 
sufletul celui drept. „lânăr am fost și am îmbătrânit și n-am văzut 
pe cel drept părăsit, nici seminţia lui cerând pâine."4+ Ilie este hrănit 
de corbii ce-l slujesc. Văduva din Sarepta, în noaptea când avea 
să moară împreună cu fiii săi, îl hrănește pe proroc, deși e înfome- 
tată+%; și, printr-o minune, vasul cu ulei este plin, iar cel care venise 
spre a fi hrănit a hrănit-o pe ea. Apostolul Petru zice: „Argint și aur 
nu am; dar ce am, aceea îți dau: în numele lui lisus Hristos, ridică-te 
și umblă!'*7 Acum însă, chiar dacă mulţi tac cu vorba, rostesc cu 
fapta: „Credinţă și milostivire nu am; ceea ce am însă, aur și argint, 
ție nu-ți dau”. „Ci, având hrană și îmbrăcăminte, cu acestea vom fi 
îndestulați”+8 Ascultă-l pe Iacov ce anume cere în rugăciunea sa: 
„De va fi Domnul Dumnezeu cu mine și mă va păzi în calea aceasta 
în care merg, eu astăzi, de-mi va da pâine să mănânc și haine să mă 
îmbrac”**. EI s-a rugat doar pentru cele trebuincioase vieții: și după 
douăzeci de ani s-a întors în ţinutul Canaanului ca stăpân bogat și ca 
tată și mai bogat. Nesfârșite pilde din Scripturi ne stau la îndemână 
și ne învaţă că trebuie să ne ferim de zgârcenie. 

33. Dar, pentru că acum am vorbit despre ea doar în treacăt 
și, dacă Hristos va îngădui, voi rezerva o lucrare [acestui subiect], 


+ 1 Timotei 6, 10. 

+ Efeseni 5, 5. 

1% Cf. Matei 6, 33. 
1% Psalmul 36, 25. 
39% Cf. 3 Regi 17, 6. 
5 Cf. 3 Regi 17, 8-15. 

voi povesti ce s-a întâmplat în Nitria5* nu cu mulți ani în urmă. 
Unul dintre fraţi, mai curând strângător decât zgârcit și neștiutor 
că Domnul a fost vândut pe treizeci de arginţi**, stingându-se 
din viaţă, a lăsat după el o sută de monede din aur, pe care le-a 
dobândit țesând pânză de in. S-a pornit sfat între monahi - căci 
în acel loc viețuiesc vreo cinci mii în chilii despărțite - ce ar tre- 
bui să facă. Unii ziceau că ar trebui împărțiți la săraci; alții, că tre- 
buie dați Bisericii; mai mulți, că ar trebui trimiși familiei sale. Dar 
Macarie, Pamvo** și Isidor” și ceilalți, care erau numiţi „Părinţi, 
căci Duhul Sfânt glăsuia prin ei, au hotărât că trebuie îngropaţi cu 
stăpânul lor, zicând: „Banii tăi să fie cu tine spre pierzare'5%. Și să 
nu creadă cineva că s-a făcut prin aceasta un act de cruzime, dar o 
atât de mare spaimă i-a cuprins pe toţi [călugării] de pe tot cuprin- 
sul Egiptului, încât [socoteau că] este o fărădelege dacă lăsau un 
singur ban [la moartea lor]. 

34. Şi, pentru că am pomenit de monahi și știu că asculți cu 
plăcere [vorbindu-se] despre cele sfinte, deschide-ţi urechile pen- 
tru puțin timp! În Egipt există trei categorii de monahi: cenobijţii, 
pe care ei îi numesc în limba păgână sauhes, iar noi i-am putea 
numi „trăitori laolaltă”; anahoreţii, care trăiesc singuri în pustie 
și sunt numiţi astfel pentru că s-au retras departe de oameni; a 
treia categorie este cea numită remnuoth, cea mai rea și neluată 
în seamă, dar care în provincia noastră e singura sau cea dintâi. 
Aceștia sălășluiesc împreună câte doi sau trei, sau nu cu mult mai 
mulți, trăind după propria lor hotărâre și rânduială; iar din ceea ce 
trudesc pun în comun o parte spre a avea bucate laolaltă. Locuiesc 
mai adesea în orașe și cetăți și, ca și cum meșteșugul ar fi sfânt, nu 
viaţa, ceea ce vând are un preț mai ridicat. Adesea au loc certuri 
între ei; fiind trăitori din propriile bucate, nu îndură să fie supușii 
cuiva. Într-adevăr, au obiceiul să se întreacă în posturi; iar dintr-un 
lucru de taină fac prilej de izbândă. La aceștia toate sunt stu- 
diate: mânecile largi, încălțările destrămate, veșmântul destul de 


5 Faimos deșert egiptean, la sud de Alexandria. 

se Cf. Matei 26, 15. 

5 Sfinţii Macarie Egipteanul și avva Pamvo din Patericul egiptean. 

5 Sfântul Isidor Pelusiotul, celebrul epistolograf creștin din veacul al IV-lea. 
5 Faptele 8, 20. 

neîngrijit, oftatul neîncetat, cercetarea fecioarelor, ponegrirea cle- 
ricilor. lar când a sosit ziua de sărbătoare, se ghiftuiesc până vomită. 

35. Așadar, după ce ne-am despărţit de aceștia ca de niște 
molime, să ajungem la cei care viețuiesc mai mulți laolaltă, adică 
la cei despre care am zis că sunt numiţi „cenobiţi”. Prima juruință 
la aceștia e să se supună bătrânilor și să facă orice ar porunci aceia. 
Sunt împărţiţi în decurii și centurii, astfel încât al zecelea le stă 
în frunte celorlalți nouă, iar sutașul are, la rândul lui, sub poruncă 
zece întâistătători. Locuiesc despărțiți, dar în chilii învecinate. Până 
la ceasul al nouălea, ca în timpul vacanței tribunalelor>7, nimeni 
nu merge la un altul, în afară de acei rânduiți peste zece monahi, 
despre care am vorbit, pentru ca, dacă vreunul, din întâmplare, are 
cugetul tulburat, să fie mângâiat de spusele acelora. 

După ceasul al nouălea se strâng laolaltă, răsună psalmii și, 
urmând obiceiul, se citesc Scripturile. lar după împlinirea rugăciu- 
nilor și după ce toţi s-au așezat, cel aflat la mijloc și pe care-l numesc 
„părinte”s începe să le vorbească. Pe când acesta glăsuiește, se face 
atât de liniște, încât nimeni nu îndrăznește să privească pe altci- 
neva ori să tușească. Lauda vorbitorului stă în plânsul ascultăto- 
rilor. În tăcere se rostogolesc lacrimile pe chipuri, dar durerea nu 
izbucnește nici măcar în sughițuri. Însă când începe să predice 
despre Împărăţia lui Hristos, despre viitoarea fericire și despre 
slava ce va veni, să-i vezi pe toți înăbușindu-și suspinele și, cu ochii 
îndreptaţi spre cer, zicându-și lăuntric: „Cine-mi va da mie aripi ca 
de porumbel, ca să zbor și să mă odihnesc?” 

După aceasta, întrunirea se sfârșește și fiecare decurie, împre- 
ună cu părintele său, se îndreaptă către mese, la care servesc, fie- 
care pe rând, săptămână de săptămână. Nimeni nu face zgomot în 
timpul mesei, nimeni nu vorbește în timp ce mănâncă. Se trăiește 
cu pâine, legume și zarzavaturi, care sunt gătite doar cu sare și ulei. 
Vin primesc doar bătrânii; acestora și celor foarte tineri li se mai dă 
adesea o masă ușoară [la amiază], unora ca să le sprijine vârsta oste- 
nită, iar celorlalţi ca să nu îi slăbească de la început. După aceea se 


5% Termenii sunt de origine militară, reprezentând grupe de zece și, respectiv, o sută de 
oameni. 
5% Liniştea din mănăstire este comparată cu liniștea dintr-un tribunal în timpul vacanței 

ridică toți deodată și, după ce cântă un imn, se întorc la chiliile lor, 
unde până spre seară fiecare vorbește cu prietenii săi și zice: „L-ai 
văzut pe cutare și pe cutare? Cât har e în el? Câtă liniște? Cât de 
reținut e în mers?” Dacă zăresc un bolnav, îi dau mângâiere; dacă 
văd pe vreunul aprins în iubirea de Dumnezeu, se îndeamnă toţi la 
râvnă. Și, pentru că noaptea, în afara rugăciunilor laolaltă, fiecare 
veghează în chilia sa, fac înconjurul tuturor chiliilor și, cu urechea 
lipită [de perete], cercetează cu luare-aminte ce fac aceia. De-l află 
pe vreunul mai leneș, nu-l dojenesc, ci, prefăcându-se că nu știu, îl 
vizitează mai des și, începând ei primii, mai degrabă îl stârnesc să 
se roage decât îl silesc. 

E stabilită lucrarea din timpul zilei; aceasta îi este dată mai-mare- 
lui peste zece monahi, apoi transmisă iconomului, iar acesta însuși, 
în fiecare lună, cu mare frică, dă socoteală în fața părintelui tutu- 
ror. După ce au fost făcute, bucatele sunt degustate întâi de acesta; 
și, pentru că nu e îngăduit nimănui să spună: „Nu am tunică și manta 
de postav și nici așternut împletit din nuiele”, acela le rânduiește pe 
toate în așa fel încât nimeni să nu ceară, nimeni să nu ducă lipsă. 
Dacă vreunul începe să dea semne de boală, este mutat într-o cămară 
mai încăpătoare și are parte de o asemenea îngrijire, încât nu are 
a dori nici plăcerile orașului, nici iubirea unei mame. În zilele de 
duminică ei se dedică doar rugăciunii și cititului; de altfel, este ceea 
ce fac tot timpul după ce și-au împlinit muncile lor modeste. Zi de zi 
se învaţă ceva din Scripturi. Postul se ține la fel de-a lungul întregu- 
lui an, în afara postului Paştilor, când este îngăduit un trai mai aspru. 
De Rusalii cinele sunt strămutate în prânzuri, ceea ce mulțumește 
și datina bisericească și, de asemenea, nu îngreunează pântecele cu 
îndoită hrană. Astfel ni-i arată Filons", imitatorul vorbirii platoni- 
ciene, pe esenieni și tot astfel ni-i arată în a doua sa istorie a robiei 
iudaice losephuss*, [acest] Titus Livius al grecilor. 


 Întâistătătorul comunității. 

5 FILON DIN ALEXANDRIA, Fiecare om cinstit este liber, 12. 

** IOSEPHUS FLAvIuS, Războiul iudeilor cu romanii, II, 8, 2-13. Esenienii alcătuiau una din- 
tre cele mai faimoase comunităţi de la Qumran, constituind o „sectă” iudaică despre care 
posedăm cunoştinţe restrânse și insuficient de clare. Talmudul nu îi menţionează deloc; 
de asemenea Evangheliile și restul Noului Testament. Secta aceasta ar fi apărut în secolul 
al II-lea î.Hr. și se pare că ar fi dispărut odată cu nimicirea Ierusalimului de către romani. 

36. Dar, pentru că, scriind despre fecioare, am sporovăit 
aproape fără măsură despre monahi, voi ajunge și la a treia cate- 
gorie, a acelora care sunt numiți „anahoreţi”. Aceștia, când pleacă 
din mănăstiri către pustietăți, nu iau nimic în afară de pâine și sare. 
Întemeietorul acestui fel de viață este Pavel55, iar cel care a făcut-o 
vestită, Antonie”; și, sprea mă întoarce și mai înainte, primul a fost 
Ioan Botezătorul. Pe un asemenea bărbat îl descrie Ieremia proro- 
cul, zicând: „Bine îi este bărbatului dacă a purtat jug din tinerețea 
sa. Va ședea însingurat, va tăcea căci și-a îndurat jugul [...] și își va 
da obrazul celui ce-l lovește; se va scârbi de ocări, dar Domnul nu-l 
va părăsi pentru totdeauna'>5. 

Truda și modul în care viețuiesc - în trup, nu după trup —, ţi 
le voi înfățișa altă dată, dacă vei dori. Acum să mă întorc la sco- 
pul meu, căci, vorbind despre zgârcenie, am ajuns la monahi. 
Arătându-ţi exemplele acelora, tu vei disprețui, voi zice, nu doar 
aurul sau argintul sau alte bogății, ci însuși pământul și cerul; 
atunci, unită cu Hristos, vei cânta: „Partea mea e Domnul'**. 

37. După acestea, chiar dacă apostolul ne poruncește să ne 
rugăm neîncetat”, iar pentru sfinți chiar și somnul este rugă- 
ciune, totuși trebuie să avem bine împărţite orele de rugăciune, 
pentru ca, dacă suntem cumva împiedicaţi de vreo treabă, tim- 
pul însuși să ne îndemne către îndatorirea noastră. Nu e nimeni 
care să nu cunoască al treilea ceas, al șaselea, al nouălea, revăr- 
satul zorilor și înserarea. Nici hrana nu ţi-e îngăduită dacă n-ai 


avea sinagoga ei, o sală în care serveau masa în comun, un loc de întrunire și o instalaţie 
cu apă curgătoare pentru băile rituale zilnice. Orice persoană care devenea membru al 
comunităţii trebuia să cedeze în folosul acesteia toate bunurile sale materiale. Esenienii 
citeau cu asiduitate Legea lui Moise și căutau cu tot dinadinsul s-o împlinească până în 
cele mai mici amănunte. Modul lor de viață era foarte simplu. Mâncau și se îmbrăcau 
modest. Se ocupau cu agricultura și alte munci utile. Nevoile materiale ale membrilor 
comunităţii erau acoperite, fără nicio deosebire, pe plan local și de așa manieră încât 
banii aproape că nu le erau necesari. Dacă se aflau în călătorie, erau hrăniţi și găzduiți 
gratuit de către fraţii lor de credință. Nu aveau sclavi, deoarece socoteau toți oamenii 
egali, singura deosebire admisă fiind de natură morală. Sub acest aspect, oamenii erau 
curați sau necurați. Esenienii nu interziceau căsătoria, însă cei mai mulți dintre ei prefe- 
rau celibatul. Nivelul lor moral era foarte ridicat (cf; Dicţionar biblic, vol. 1, Ed. Stephanus, 
București, 1995, s.V. „esenieni”), 

*5 Sfântul Pavel Tebeul. 

5 Sfântul Antonie cel Mare. 


die 5593 499. De: Pa. n ii 


462 FERICITUL IERONIM 


spus mai înainte rugăciunea și nu te vei întoarce de la masă de nu 
I-ai adus mulțumire Creatorului. În timpul nopţilor, trebuie să te 
scoli de două, trei ori, spre a cugeta la textele din Scripturi pe care 
le știm pe de rost. 

Când plecăm din sălașul nostru, să ne înarmăm cu rugăciuni; 
când ne înapoiem din piaţa publică, să ne rugăm înainte de a ne 
așeza, iar bietul nostru trup să nu afle odihnă înainte ca duhul 
să se hrănească. Orice ai face, orice ai porni, mâna să facă sem- 
nul Crucii5. Să nu defăimezi pe nimeni și să nu ponegrești pe fiul 
mamei tale*. „Cine ești tu să-l judeci pe slujitorul altuia? Pentru 
stăpânul său stă sau cade. Dar va sta, căci Domnul are putere ca 
să-l facă să stea.'5% Iar de vei fi postit două zile, să nu te socotești 
mai bună decât cel care nu postește. Tu postești și te mânii; altul 
mănâncă și se poartă, poate, mai blând. 

Tu mistuiești tulburarea minţii și foamea pântecelui prin 
ceartă; altul se hrănește mai cu măsură și Îi aduce mulțumiri lui 
Dumnezeu. De unde și strigă zi de zi Isaia: „Nu astfel de post am 
ales, zice Domnul”. Și din nou: „În zi de post voi vă vedeţi de 
treburile voastre și îi asupriţi pe toţi care sunt sub puterea voas- 
tră. Voi postiți printre judecăți și certuri și bateți cu pumnul pe 
cel smerit”52. La ce să-mi postiți? Cum poate fi postul [unui om] 
despre a cărui mânie pot zice că ţine nu până se lasă noaptea”5, ci 
durează o lună întreagă? Cercetându-te pe tine însăţi, nu te slăvi 
prin căderea altuia, ci prin faptele tale proprii. 

38. Nu le lua ca pildă pe cele care, dedate grijilor trupului“, 
își socotesc veniturile proprietăţilor lor și cheltuielile de zi cu zi ale 
casei. Căci nici cei unsprezece apostoli n-au fost frânţi de trădarea 
lui luda; și nici nu s-au abătut de la credinţă ceilalți, când Fighel 
și Alexandru*% au pătimit naufragiul. Și nici să nu spui: „Cutare 
sau cutare se bucură de bunurile ei; toţi o cinstesc; la ea se adună 
fraţii și surorile. Oare din acest motiv [înseamnă că] a încetat să fie 


5% Menţiune foarte importantă pentru spiritualitatea creștină. 
5:9 Cf. Psalmul 49, 21. 

** Romani 14, 4. 

52 Isaia 58, 6. 

= [saia 58, 3-4. 

523 Cf Ffpaeni a "fi 

fecioară**?” Prima îndoială e dacă o asemenea persoană e fecioară. 
Căci Dumnezeu nu vede în felul în care vede omul, „căci omul 
se uită la faţă, iar Domnul Se uită la inimă”*7. Apoi, chiar dacă e 
fecioară la trup, nu știu dacă e și în duh. Apostolul însă astfel a 
definit fecioara: „Să fie sfântă și cu trupul și cu duhul”. Până la 
urmă, să-și țină pentru sine slava; să biruiască hotărârea lui Pavel, 
să se bucure de plăceri, să trăiască. 

Noi să urmăm însă pildele celor mai buni. Așază-ţi-o în faţa 
ochilor pe fericita Maria, care a vădit atâta curăţie, încât s-a făcut 
vrednică de a fi Maica Domnului, cea căreia îngerul Gavriil, când 
a coborât sub chip de bărbat, i-a spus: „Bucură-te, cea plină de 
har, Domnul este cu tine'*%, iar ea, tulburată și înspăimântată, 
nu a putut răspunde. Căci niciodată nu mai fusese salutată de 
vreun bărbat. În cele din urmă, ea înţelege [cine este) vestitorul 
și vorbește. Ea, care se îngrozea de un om, vorbea fără teamă cu 
un înger. 

Și tu poţi fi maică a Domnuluis%. „la un sul mare, nou, și scrie 
în el cu condeiul omului care degrabă va lua o pradă”5; și, după ce 
te vei fi apropiat de prorociţă și vei fi zămislit în pântecele tău'? 
și-ți vei fi născut Fiul, să spui: „De teama Ta, Doamne, am zămislit 
și dureri de facere am avut și am născut; duhul mântuirii Tale l-am 
săvârșit pe pământ'58. Atunci și Fiul tău îți va răspunde și va zice: 
„lat-o pe mama Mea și pe frații Mei'5%. Și, minune! Acela pe care 
cu puţin înainte L-ai înscris în sufletul tău cel mărinimos și pe care 
L-ai întipărit cu un condei înaripat în inima ta cea nouă, după ce 
a luat prăzile de la dușmani, după ce a despuiat domniile și stăpâ- 
niile și le-a pironit pe cruce*5, odată zămislit, începe să crească și, 
devenit mai mare, din mamă începe să te socotească mireasă. Mare 
trudă, dar și mare răsplată este să fii ceea ce sunt mucenicii, ceea ce 
sunt apostolii, ceea ce e Hristos. 


5 În sensul de monabhie, fecioară consacrată Domnului. 
571 Regi 16, 7. 

55 1 Corinteni 7, 34. 

59 Luca 1, 28. 

50 Cf. Matei 12, 50. 

Isaia 8,1. 

5 Cf. Isaia 8, 3. 

Toate acestea doar atunci sunt de folos, când sunt făcute 
în Biserică, când sărbătorim Paștile într-o singură casă, dacă ne 
urcăm împreună cu Noe în arcăs, dacă, pierind lerihonul, Rahab, 
cea îndreptată, ne va ține la sine*”. Altminteri, fecioarele despre 
care se zice că sunt în feluritele secte eretice sau la preanecuratul 
maniheu trebuie socotite ca desfrânate, iar nu fecioare. Căci, dacă 
făcătorul trupului lor este diavolul, cum pot ele să cinstească 
plăsmuirea dușmanului său? Dar, pentru că ele știu că termenul 
„fecioară” este slăvit, sub blana oilor ascund lupis. Antihristul Îl 
imită pe Hristos, iar acelea își înveșmântează nerușinarea vieţii 
sub cinstea unui nume mincinos. Bucură-te, soră! Bucură-te, 
fiică! Bucură-mi-te, fecioară! Căci tu ai început să devii ceea ce 
altele se prefac a fi. 

39. Toate cele expuse îi vor părea aspre aceleia care nu-L iubește 
pe Hristos. Însă cel care socotește un gunoi tot fastul veacului și 
găsește deșarte toate câte sunt sub soare spre a și-L face pe Hristos 
câștig, cel care a murit laolaltă cu Domnul5* său și s-a înălţat lao- 
laltă cu EI și și-a răstignit pe cruce trupul împreună cu patimile și 
poftele lui va spune liber: „Cine ne va despărți pe noi de iubirea 
lui Hristos? Necazul, sau strâmtorarea, sau prigoana, sau foamea, 
sau lipsa de îmbrăcăminte, sau primejdia, sau sabia?”5% Și din nou: 
„Căci sunt încredințat că nici moartea, nici viața, nici îngerii, nici 
stăpâniile, nici cele de acum, nici cele ce vor fi, nici puterea, nici 
înălțimea, nici adâncul și nicio altă făptură nu va putea să ne des- 
partă pe noi de dragostea lui Dumnezeu, cea întru Hristos lisus, 
Domnul nostru'5+%. 

Fiul lui Dumnezeu S-a făcut Fiu al omului spre mântuirea 
noastră. Zăbovește timp de zece luni în pântece spre a Se naște, 
îndură neplăcerile nașterii, iese la vedere însângerat, e înfășurat 
în scutece, e răsfățat cu dezmierdări; iar El, Care cuprinde 


53% Cf. Facerea 6-8. 

57 Cf. Iosua 6, 17, 25. 

5% În doctrina maniheică, materia era creată de divinitatea care reprezenta principiul 
răului. 

559 Cf. Matei 7, 15. 

5% Cf. Filipeni 3, 8. 

sa Cf. 2 Timotei 2, n. 

lumea într-un pumn, adesea e ţinut în strâmtoarea unei iesle. 
Trec sub tăcere faptul că până la treizeci de ani era necunos- 
cut și S-a mulțumit cu sărăcia părinţilor; este biciuit și tace; e 
răstignit pe cruce și Se roagă pentru cei care-L răstignesc. „Ce 
voi răsplăti Domnului pentru toate câte mi-a dat mie? Paharul 
mântuirii voi lua și numele Domnului voi chema."5% „Scumpă 
este înaintea Domnului moartea cuvioșilor Lui.'5” Singura răs- 
plată demnă e când sângele e plătit prin sânge; și, mântuiţi prin 
sângele lui Hristos, bucuroși ne dăm viața pentru Mântuitorul. 
Care dintre sfinţi a fost încununat fără luptă? Abel cel drept e 
ucis5%5; Avraam e în primejdie să-și piardă nevasta55; și, ca să nu 
mă întind pe sul nemăsurat, cercetează și vei afla că fiecare a 
suferit în felul său. 

Doar Solomon s-a aflat în plăceri, și poate de aceea s-a prăbușit. 
„Căci Domnul ceartă pe cel pe care-l iubește; pedepsește pe orice 
fiu pe care îl primește.'55* Oare nu e mai bine să lupţi scurtă vreme, 
să-ți faci întăritura, să-ți iei armele, să obosești sub platoșă și apoi, 
învingător, să te bucuri, decât să fii rob pururea pentru că nu ai 
putut răbda o oră? 

40. Nimic nu e prea aspru pentru cei care iubesc, nicio trudă 
nu e prea grea pentru doritor. Privește câte a îndurat lacov pen- 
tru Rahela, care-i fusese făgăduită ca soață: „Și a slujit lacov pen- 
tru Rahela șapte ani”, zice Scriptura, „și i s-au părut numai câteva 
zile, pentru că o iubea”. De aceea și amintește el mai apoi: „Ziua 
eram mistuit de căldură, iar noaptea de frig'5>. Să-L iubim și noi pe 
Hristos și să căutăm mereu îmbrățișarea Lui și orice povară ni se 
va părea ușoară; scurte le vom socoti pe toate cele ce sunt lungi; și, 


545 Cf. Isaia 40, 12. Pasajul este inspirat din TERTULIAN, Despre trupul lui Hristos, 6, 2. 

54 Psalmul ns, 3-4. 

+7 Psalmul us, 6. 

54 Cf. Facerea 4, 8. Abel a fost interpretat ca tip al lui Hristos, dreptul care suferă pe 
nedrept, iar sacrificiul său, drept o prefigurare a Euharistiei (cf. FERICITUL AUGUSTIN, 
Contra lui Faustus, 12, 9-10); totodată, Abel va deveni și prototip al martirului, al drep- 
tului persecutat pentru virtute (cf. SFÂNTUL CIPRIAN AL CARTAGINEI, Epistola 56), al 
creștinului ortodox persecutat de eretici (cf. SFÂNTUL ATANASIE CEL MARE, Despre hotă- 
rârea de la Niceea, PG 25, 432). 

5 Cf. Facerea 12, 11-20. 

răniţi de lancea Aceluia, în fiece clipă Îi vom spune: „Vai mie, că 
pribegia mea s-a prelungit!"554 

Căci „pătimirile vremii de acum nu sunt vrednice de mărirea 
care se va descoperi în noi'5%; „pentru că suferinţa lucrează răb- 
dare, răbdarea încercare și încercarea nădejde, iar nădejdea nu face 
de rușine”5*. Când ţi se pare greu ceea ce înduri, citește Epistola a 
doua către corinteni a Apostolului Pavel: „În osteneli mai multe, în 
închisori mai mult, în bătăi peste măsură, la moarte adeseori. De la 
iudei de cinci ori am luat patruzeci de lovituri de bici fără una. De 
trei ori am fost bătut cu vergi, o dată cu pietre, de trei ori am nau- 
fragiat, o noapte și o zi am petrecut în adâncul mării, în călătorii 
mai adesea, în primejdii din pricina râurilor, primejdii de la tâlhari, 
primejdii de la neamul meu, primejdii de la păgâni, primejdii în 
cetăţi, primejdii în pustiu, primejdii pe mare, în primejdii printre 
fraţii cei mincinoși, în osteneli, în necazuri, în multe privegheri, în 
foame și în sete, în posturi de multe ori, în frig și în goliciune”57. 

Care dintre noi își poate atribui fie și cea mai mică parte din 
șirul acestor virtuţi? lar mai târziu spune încrezător: „Călătoria am 
săvârșit, credința am păzit. Îmi rămâne [să aştept] cununa dreptății, 
pe care mi-o va da Domnul'5%. În schimb, noi, când mâncarea 
e mai nesărată, ne mâhnim și socotim că-l aducem o binefacere 
lui Dumnezeu |mâncând-o|; dacă bem vinul îndoit prea mult cu 
apă, sfărâmăm pocalul, răsturnăm masa, loviturile de bici șuieră și 
pedepsim apa prea caldă cu sânge5. „Împărăţia cerurilor se ia prin 
stăruinţă și cei silnici pun mâna pe ea.'5%* De nu vei stărui, nu vei 
dobândi Împărăţia cerurilor. De nu vei bate tare5*, nu vei dobândi 
pâinea Tainei5?. Nu-ţi pare silnicie când carnea dorește să fie ce e 
Dumnezeu și să se înalțe acolo de unde s-au prăvălit îngerii, spre a-i 
judeca pe aceștia5%? 


55 Psalmul no, 5. 

55 Romani 8, 18. 

5 Romani 5, 3-5. 

557 2 Corinteni u, 23-27. 

55% 2 Timotei 4, 7-8. 

559 Adică sclavul care se face vinovat de aceasta e biciuit până la sânge. 
55 Matei u, 12. 

qi. leși puţintel, te rog, din cele ale trupului și zugrăvește-ţi 
înaintea ochilor răsplata trudei de acum, aceea pe care „nici ochiul 
n-a văzut-o, nici urechea n-a auzit-o și nici în inima omului nu 
s-a înălțat”5%! Ce [frumoasă] va fi ziua aceea când Maria, Maica 
Domnului, îţi va ieși în întâmpinare însoțită de corurile feciorel- 
nice, când, după [trecerea] Mării Roșii și după scufundarea lui 
Faraon cu armata sa, [o altă Marie5%,] purtând timpanul în mână, va 
cânta drept răspuns: „Să cântăm Domnului, căci cu slavă S-a prea- 
slăvit! Pe cal și pe călăreț în mare i-a aruncat”55! Atunci Thecla5* va 
zbura veselă ca să te îmbrățișeze. Atunci Se va arăta Mirele Însuși și 
va zice: „rezeşte-te, draga mea, și vino, frumoasa mea, porumbița 
mea! Căci, iată, iarna a trecut, ploaia a încetat'5%. Atunci se vor 
minuna și îngerii și vor zice: „Cine-i aceasta care precum zarea 
strălucește și ca luna-i de frumoasă, ca soarele-i de aleasă?”5% Te 
vor vedea fiicele [regelui] și te vor lăuda; reginele și ţiitoarele te vor 
preamări. 

Atunci se va arăta și un alt cor al curăţiei; va veni Sara” cu 
cele căsătorite; Ana, fiica lui Fanuel5”, cu văduvele. Ele vor fi, ca 
întru două cete diferite, cea a trupului și cea a duhului, mamele 
tale. Una se va veseli că a născut, cealaltă va tresălta de bucurie că 
te-a educat. Atunci cu adevărat va încăleca Domnul pe măgăriță:? 
și va pătrunde în lerusalimul ceresc. Atunci, pruncii din Isaia des- 
pre care vorbește Mântuitorul: „lată eu și pruncii pe care mi i-a dat 
Dumnezeu'5%, ridicând crengile de palmier ale biruinţei, vor cânta 
într-un glas: „Osana în cele înalte! Binecuvântat este Cel care vine 
întru numele Domnului, osana în cele înalte!'54+ Atunci cei o sută 
patruzeci și patru de mii vor ţine ţiterele înaintea tronului și înain- 
tea bătrânilor și vor cânta noul cânt*%. Și nimeni nu va putea rosti 


55 1 Corinteni 2, 9. 

*% Sora lui Moise, asimilată aici cu Maica Domnului. 
55 Jeșirea 15, 21. 

557 Vestită fecioară martiră din secolul 1. 

5% Cântarea Cântărilor 2, 10-u. 

5% Cântarea Cântărilor 6, 10. 

57 Soţia lui Avraam. 

sn Cf. Luca 2, 36. 

57 Cf. Matei 21, 5. 


57 lonin 9 -0 

acel cânt, decât cei din numărul hotărât. „Aceștia sunt cei care nu 
s-au întinat cu femei, căci au rămas feciorelnici; aceștia sunt cei 
care merg după Miel oriunde Se duce.'7% 

Ori de câte ori te va fi încântat deșarta râvnă a veacului, ori de 
câte ori ai vedea în lume ceva slăvit, îndreaptă-te cu mintea către 
Rai! Începe să fii ceea ce vei fi și vei auzi de la Mirele tău: „Așază-Mă 
ca pe o pecete în inima ta; ca pe o pecete pe mâna ta'*7! Și, întărită 
prin faptele tale și în trup și în minte, vei striga: „Ape multe nu pot 
stinge dragostea, nici râurile s-o acopere'5%$. 


FERICITUL AUGUSTIN 


DESPRE CATEHIZAREA 
ÎNCEPĂTORILOR ÎN CREDINȚĂ 


INTRODUCERE 


Cu Fericitul Augustin (354-430 d.Hr.) meditaţia creștină asu- 
pra educației atinge unul dintre modelele sale incontestabile. 
Biografia acestui Părinte bisericesc este în sine un traseu spiritu- 
al și paideic exemplar. Multe dintre episoadele „pedagogice” ale 
autobiografiei sale au rămas emblematice în cultura universală, 
de la cel al copilului Augustin deprinzând scrisul și cititul litere- 
lor, până la imaginea Sfântului Ambrozie practicând lectura unei 
cărți în gând?. 

Învățarea, predarea, studiul, progresul cognitiv și moral sunt 
teme constante ale vieţii și operei sale. De altminteri, în tinerețe 
a redactat el însuși manuale pentru studiul artelor liberale (une- 
le pierdute: Despre gramatică, Despre retorică; altele păstrate, fie 
parțial: Despre dialectică în 387 d.Hr., fie integral: Despre muzică 
în 387-391 d.Hr.), care structurau învățământul profan din vremea 
lui, precum și o lucrare în care este tratată ordinea studiului acestor 
discipline (Despre ordine în 386 d.Hr.). 

Ulterior, în Despre învăţător (389 d.Hr.) Fericitul Augustin a 
meditat și asupra fundamentului teologic al cunoașterii și învățării. 
Teoria sa despre învăţare (discere) rivalizează ca importanţă și pro- 
funzime cu cele ale Antichității clasice (Platon, Cicero, Quintilian). 
Ceea ce o distinge de acestea din urmă este că, pentru el, în ultimă 
instanță adevăratul învăţător este nu omul (fie el și în postura de 


' Numeroase studii au fost dedicate de-a lungul timpului relevanței pedagogice 
a operei Fericitului Augustin. Amintim doar câteva mai importante: Franz Xaver 
EGGERSDOREER, Der heilige Augustinus als Pădagoge und seine Bedeutung fiir die 
Geschichte der Bildung, Herdersche Verlagshandlung, 1907; Henri-lrenee MARROU, 
Saint Augustin et la fin de la Culture Antique, Paris, 1938; Eugene KEVANE, Augustine the 
Educator. A Study in the Fundamentals of Christian Formation, Newman Press, 1964; 
George HOwiE, Educational Theory and Practice in Saint Augustine, Routledge, 1969; 
Kim PAFFENROTH, Kevin L. HUGHES, ed., Augustine and the Liberal Education, Ashgate, 
2000; Ryan TovPinG, Happiness and Wisdom: Augustine's Early Theology of Education, 

profesor al artelor liberale sau predicator), ci Logosul, „Adevărul 
care sălășluiește înlăuntrul minţii (intus ipsi menti praesidentem 
veritatem), „Înţelepciunea veșnică” (sempiterna Sapientia), acce- 
sibilă prin contemplaţie (contemplatione). Orice nouă cunoștință, 
fie că e dobândită prin simţuri, fie pe cale rațională, e aprobată sau 
respinsă, prin raportarea ei la acest „Adevăr lăuntric” (interiorem 
illamn veritatem), pe care fiecare om îl sesizează după puteri (pro vi- 
ribus), adică pe măsura purității sufletești, dobândite prin virtuțile 
creștine. 

În același timp, Fericitul Augustin rămâne și creatorul unei ra- 
finate teorii a culturii creștine, expuse în mai multe scrieri, cea mai 
importantă rămânând De doctrina christiana (Despre învățătura 
creștină). Dintre cele patru cărți ale acestei lucrări, primele trei 
(redactate în jurul anului 396 d.Hr.) analizează felul în care artele 
liberale, știința profană, îi sunt necesare creștinului în studiul Bi- 
bliei?. El adoptă o poziţie critică atât față de cei care consideră inu- 
tile cunoștințele profane în cercetarea Scripturilor+, cât și la adresa 
formalismului literar, reducerea înțelesului spiritual la nivelul unei 
critici literare. Fondul hermeneuticii biblice și al oricărui demers 
științific este pentru el întotdeauna etic, ancorat în virtuțile teo- 
logale ale credinţei, speranţei și iubirii (scientia inflat, caritas ae- 
dificat). Frica de Dumnezeu (timor Dei), evlavia (pietas), căutarea 
smerită (humiliter quaerere), credinţa sunt adevărate condiții de 
posibilitate a înțelegerii, fără de care mintea cercetătorului, oricât 
de cultivat, nu e realmente pregătită să surprindă înțelesurile supe- 
rioare ale Scripturii“. 

În plus, cartea a patra din De doctrina christiana, alcătuită mult 
mai târziu (426 d.Hr.), se ocupă în același spirit și de constituirea 


> Între cunoștințele necesare sau utile, sunt enumerate: cunoașterea limbilor Scripturii 
(greaca și ebraica) și a traducerilor latine, aritmetica, muzica, istoria, științele naturii 
(geografie, biologie, geologie, astronomie, meșteșuguri, medicina, agricultura, navigația, 
artele „trupului”: dans, atletism, lupte), logica, retorica, filosofia. Cf. FERICITUL AUGUSTIN, 
De doctrina christiana, IL, 30-146. 

+ „Să-și aducă aminte că au învățat totuși, cu ajutorul oamenilor, fie și doar alfabetul” 
(FERICITUL AUGUSTIN, De doctrina christiana. Introducere în exegeza biblică, ediţie 
bilingvă, text latin, traducere, notă asupra ediţiei și indici de Marian Ciucă, introdu- 
cere, note și bibliografie de Lucia Wald, Ed. Humanitas, București, 2002, Prolog, 7, 

unei retorici sacre, prin adaptarea celei clasice la nevoile oratorului 
creștin. Sarcina acestuia va fi să predea (docere), să încânte (de- 
lectare) şi să convingă la acțiune (movere), după cum preconizase 
Cicero în Despre invențiune, iar cuvântarea lui va îmbina toate cele 
trei stiluri (umil, mediu și înalt) corespunzătoare celor trei scopuri 
pomenite. Și aici însă, mai presus de reguli și de precepte forma- 
le (a căror cunoaștere e socotită de Augustin folositoare, deși nu 
absolut necesară), stă cultivarea sufletească a predicatorului: el 
trebuie să aibă în primul rând o viaţă în conformitate cu ceea ce 
predică, să citească Scripturile și să se îmbibe cu scrierile marilor 
autori creștini mai degrabă decât să facă exerciţii de stil, să cultive 
grija pentru adevăr mai mult decât pentru expresie. Modernitatea 
metodei Fericitului Augustin de învăţare a oratoriei a fost nu o sin- 
gură dată observată. 

Despre catehizarea începătorilor în credință (403 d.Hr.) se 
înscrie în continuitatea acestor meditații cu caracter pedagogic. 
Situaţia concretă de la care se pleacă aici este cea a convertirii pă- 
gânilor. Recentele edicte ale împăratului Teodosie, în urma cărora 
creștinismul dobândise statutul de religie oficială a imperiului, 
ridicaseră un val uriaș de convertiri, încât la scurtă vreme entuzi- 
asmul slujitorilor bisericești se văzu umbrit de câteva dificultăţi 
inerente: programul foarte încărcat al catehizatorilor, rutina plic- 
tisitoare, calitatea de multe ori neconvingătoare a predicilor și 
cuvântărilor, sinceritatea și moralitatea îndoielnică a acestor noi 
veniţi. 

De la Cartagina, tânărul diacon Deogratias îi scrie Fericitu- 
lui Augustin, episcop al Hipponei din 395 d.Hr., cerându-i sfat în 
privința alcătuirii unei prelegeri introductive, menite celor care do- 
reau convertirea. În Africa de Nord la sfârșitul veacului al IV-lea, 
trecerea de la condiţia de paganus (sau iudaeus) la aceea deplină 
de christianus era treptată, culminând cu primirea Botezului și Eu- 
haristiei. Or treapta iniţială era tocmai a acestor rudes, începăto- 
rii, noii sosiți; cuvântul înseamnă literal „brut”, „neprelucrat”, iar 
simbolismul e cel al unui pământ încă necultivat, „neudat” încă de 
apa Botezului. După o scurtă chestionare asupra motivelor care îi 
animă să devină creștini, exista aici obiceiul de a li se ţine acestora 

o unică prelegere, de a fi „stropiţi” cu o cateheză introductivă în 
credinţa creștină. Se cuvenea, prin urmare, ca ea să fie în cel mai 
înalt grad eficace, deoarece la sfârșit „începătorul” era întrebat dacă 
„crede și vrea să păzească cele auzite”. 

Pentru Deogratias două erau temele arzătoare: 

1. mai întâi care sunt forma și conținutul adecvate pentru o 
cateheză introductivă în credința creștină; 

2. apoi faptul că lipsa de „inspiraţie” a catehizatorului produce 
în sufletul lui și al celui catehizat o reacţie de dezamăgire și dez- 
gust, care barează calea către convertirea autentică. El însuși este 
adesea victima acestei stări de acedie. 

Despre catehizarea începătorilor în credință este, așadar, re- 
plica uimitoare a Fericitului Augustin la doleanţele și frământările 
mai tânărului său coleg, o scrisoare-tratat cuprinzând, pe lângă o 
introducere în problematică (cap. 1-4), două mari părți: 

1. teoretică (cap. 5-22), în care sunt incluse sfaturi și precepte 
referitoare la: 

a. conținutul și forma catehezei propriu-zise (5-13); 
b. starea sufletească a catehizatorului și a celui catehizat (14-22); 

2. aplicativă (cap. 23-55), cu două modele practice de cateheză: 

a. un model lung (24-50); 
b. și unul scurt (51-55). 

Scrierea se inserează, așadar, în marea tradiţie catehetică a 
primelor patru veacuri creștine (care cuprinde și Despre Botez al 
lui Tertulian, Catehezele mistagogice ale Sfântului Chiril al leru- 
salimului, Marele cuvânt catehetic al Sfântului Grigorie de Nyssa, 
Catehezele baptismale ale Sfântului loan Gură de Aur, Despre Tai- 
ne și Despre Mistere ale Sfântului Ambrozie, Omiliile catehetice 
ale lui Teodor al Mopsuestiei). Deși de întindere relativ redusă, 
conținutul ei e dens în idei teologice, filosofice, precepte retori- 
ce, subtile observaţii de psihologie individuală și colectivă, care 
se succed cu o impresionantă spontaneitate și coerență. O dublă 
pedagogie se desfășoară de-a lungul întregului text, una ce are 
ca obiect pe catehizator și pe catehizat deopotrivă, primul fiind 
instruit în transmiterea, al doilea în primirea „a ceea ce, crezând, 
ne face creștini”. 

Consideraţiile generale ale Fericitului Augustin din prima 
parte se sprijină în mare măsură pe cunoașterea intimă a retoricii 
clasice (Cicero, Quintilian) și pe o experienţă deja îndelungată ca 
predicator. Recomandarea lui de a structura cateheza în: introdu- 
cere (exordium), expunere (narratio), exhortaţie (exhortatio) și 
precepte (praecepta) e rodul unei adaptări a clasificării întreprin- 
se de Cicero momentelor discursului? și devenite între timp teorie 
de școală la specificul propovăduirii creștine. În acord cu De doc- 
trina christiana, rolul expunerii va fi aici de a învăța (docere), alt- 
fel zis de a provoca o convertire a minții celui catehizat. Credința 
e cea întâi vizată. În schimb, cel al exhortaţiei și preceptelor va 
fi de a îndupleca (flectere), de a determina la acţiune morală (mo- 
vere), așadar de a provoca o convertire a voinței (vizând nădejdea 
și iubirea)”. 

Conţinutul catehezei recapitulează Scripturile. Însă „toată 
Sfânta Scriptură scrisă înainte |de Hristos] a fost scrisă ca să pre- 
vestească venirea Domnului, iar tot ce s-a încredințat scrisului 
și s-a întărit cu autoritatea dumnezeiască după [venirea Lui] Îl 
înfățișează pe Hristos și îndeamnă la iubire”2. Redusă la esențe, 
lecţia lor e simplă: „Dumnezeu este iubire”> și: „Să iubești pe 
Domnul Dumnezeul tău din toată inima ta, din tot sufletul tău, 
din tot cugetul tău și din toată puterea ta. Acesta este cea dintâi 
poruncă. lar a doua e aceasta: să iubești pe aproapele tău ca pe 
tine însuţi”'*. Expunerea (narratio) va fi, așadar, potrivit Ferici- 
tului Augustin, o prezentare a istoriei universale din perspectivă 


% Introducere (exordium), expunere (narratio), partiție (partitio), întărire (confirmatio), 
respingere (reprehensio) și concluzie (conclusio) sau peroraţie (peroratio). Cf. CICERO, 
Despre invențiune, |, 19; Arta oratoriei, VIL, 28 - XVII, 60. 

Și pentru Cicero expunerea este „temelia nașterii credinţei” (fundamentum constituen- 
dae fidei). Cf. CICERO, Arta oratoriei, LX, 31. 

” Ar corespunde perorației ciceroniene, al cărei rost (alături de introducere) e să „miște 
sufletul” (ad motum animi valet). 

" FERICITUL AUGUSTIN, Despre catehizarea începătorilor în credință, IV, 8. „Prin urmare, 
Hristos a venit, mai presus de orice, ca să cunoască omul cât de mult îl iubește Dumnezeu, 
iar cunoscând să se aprindă de iubirea pentru Cel de către care a fost mai întâi iubit și să-și 
iubească aproapele” (IV, 8). 

Ioan 4, 8. 

“+ Marcu 12, 30-31. Vezi și FERICITUL AUGUSTIN, Predica despre învățătura creștină (Sermo 

hristologică, a Dumnezeului-lubire. Sugestia lui se apropie de 
programul catehetic al Sfântului Irineu de Lyon (s-au remarcat 
asemănări în conținut cu Demonstrația propovăduirii apostoli- 
ce), cu diferenţa că la Fericitul Augustin expunerea nu se oprește 
odată cu venirea lui Hristos, ci continuă până în contempora- 
neitate. În plus, cateheza augustiniană conţine o teologie a is- 
toriei mult mai rafinată, bazată pe ideea celor șapte vârste ale 
omenirii, schițată încă din Despre Geneză împotriva maniheilor 
și ajunsă la expresia ei deplină în a doua jumătate a Cetăţii lui 
Dumnezeu. 

Desigur, acest mesaj al iubirii lui Dumnezeu pentru om nu 
trebuie nici să fie repetat ostentativ și clișeizat, până la banaliza- 
re, nici sufocat de stufoase argumentaţii abstracte. Motivul cen- 
tral, consideră Fericitul Augustin, trebuie să se insereze delicat, 
asemenea „unui fir de aur”, care leagă un „șirag de nestemate fără 
a tulbura printr-o lipsă de măsură”. Strădania catehizatorului 
constă deci în a formula discret, dar coerent raţional, această vi- 
ziune totală, Logo-centrică, asupra creaţiei și în a reorienta privi- 
rea'* „începătorului” către ea. 

Convertirea cere întâi reorientarea „începătorului” dinspre 
pofta iraţională (concupiscentia, cupiditas) către Logosul isto- 
riei. Pentru aceasta, starea sufletească a celor doi trebuie să fie 
favorabilă contemplaţiei, lucru dificil pentru mintea omeneas- 
că din pricina patimilor. De aici și descrierea, de o remarcabilă 
fineţe psihologică, a patimii lehamitei (taedium) sau dezgustului 
(fastidium)” care îi poate cuprinde pe ambii participanţi la actul 
pedagogiei sacre și care „întunecă seninătatea minţii”, precum și 
a remediilor „potrivite cu Dumnezeu”. 


5 FERICITUL AUGUSTIN, Despre catehizarea începătorilor în credință, VI, 10. 

* La III, 6 se spune explicit că „privirea celui pe care îl instruim prin vorbe trebuie mișcată 
și călăuzită într-acolo” (spre „ţinta finală” a catehezei). 

” Patologia lehamitei, plictiselii, dezinteresului (elevilor și profesorilor deopotrivă), ana- 
lizată de Fericitul Augustin, e de o acută relevanţă inclusiv pentru învățământul modern. 
'5 În esenţă, aceste remedii (vezi Raymond CANNING, Augustine of Hippo, Instructing the 
Beginners in Faith, New City Press, New York, 2006, „Introduction”, p. 25) pot fi reduse 
tot la porunca iubirii aproapelui. De altfel, însuși Fericitul Augustin scrie în paragraful 
XV, 23: „Chiar dacă le datorăm aceeași iubire tuturor, nu pentru toţi trebuie folosit același 
leac; căci iubirea î însăși, aceeași fiind, pentru Anita Ie Suferă chinurile nașterii, pentru alții 

Oratorul trebuie să menţină o atitudine de deschidere iubitoa- 
re față de cel care primește învățătura”. Pentru a depăși dificultăţile 
inerente comunicării, atitudinea și vorbele lui trebuie să fie însu- 
flețite de o stare de „bună-dispoziţie” (hilaritas)*, desigur nu în 
sensul unui divertisment facil sau artificial”, ci al unei bucurii lă- 
untrice (frui), rod al propriei sale stări contemplative, pe care va 
încerca, de asemenea, să o imprime în sufletul ascultătorului. 

Cateheza nu se reduce însă la o simplă informare. De aici 
insistența Fericitului Augustin ca ea să includă cu necesitate un 
îndemn (exhortatio), prin care se face apel la voinţa ascultătoru- 
lui. Scopul lui e ca „începătorul” să răspundă cu iubire (redamare) 
la iubirea lui Dumnezeu. Convertirea e reală abia prin asumarea 
practică a învăţăturii, eficacitatea ei cere „ca ascultătorul nostru, 
sau, mai bine zis, ascultătorul lui Dumnezeu prin noi, să înceapă 
să înainteze în purtare și cunoștință și să pășească sprinten pe ca- 
lea lui Hristos; și să nu îndrăznească să pună aceasta nici pe seama 
noastră, nici a lui, ci să se iubească pe sine și pe noi și pe ceilalți 
prieteni pe care îi iubește în Cel și pentru Cel care l-a iubit, când el 
Îi era dușman, ca să-l îndrepte și să Și-l facă prieten”2. 

În tot acest scenariu pedagogic, rolul principal nu revine totuși, 
în ultimă instanţă, nici diaconului Deogratias și catehumenilor lui, 
nici chiar episcopului Augustin, maestrul lui Deogratias. Protago- 
nistul adevărat rămâne mereu „lubirea însăși, răspândită în inimile 
noastre prin Sfântul Duh Care ne-a fost dat”3. lar Predica despre 
învăţătura creștină, comentând un verset din Sfântul Pavel, confir- 
măexplicitacest lucru: „Într-adevăr, cine este învățătorul (magister) 


' Un exeget apusean, Phillip Cary, a observat că la Fericitul Augustin pedagogia e integral 
subsumată eticii creștine, învățarea (discere) fiind o cerință a iubirii de Dumnezeu, iar 
predarea (docere, aici catehizarea), a iubirii de semeni (vezi Phillip CARY, „Study as Love, 
Augustinian Vision and Catholic Education”, în: K. PAFFENROTH şi K.L. HUGUES, ed., 
Augustine and Liberal Education, Lexington Books, Ashgate, 2008, ediția a 2-a, pp. 55-80, 
și discutarea acestor idei în Raymond CANNING, „leaching and Learning; An Augustinian 
Perspective”, Australian eJournal of Theology, 3 (August 2004), pp. 9-10. 

: Corespondentul ei în sistemul ciceronian ar fi delectatio (delectarea sau încântarea), 
dar resorturile ei sunt, desigur, de altă factură. 

= Vezi de pildă XIII, 19, unde se arată că „buna dispoziţie sinceră” nu exclude și o anu- 
mită formă de tristeţe sau de regret. Tonul dominant însă rămâne cel „prietenos” în chip 
autentic. 

care predă (docet)? Nu e un oarecare om, ci apostolul. Desigur, 
apostolul, și totuși nu apostolul. «Sau vreţi», zice el, «să aveţi dova- 
da Celui care vorbește în mine, Hristos?» Hristos e Cel care predă; 
are catedra în cer, cum am zis un pic mai înainte'5. 

Ce rol îi poate reveni atunci efectiv educatorului omenesc? 
Răspunsul Fericitului Augustin vine cu modestie în aceeași pre- 
dică: „Dar, pentru că EI [este Cel care] seamănă, eu cine sunt? 
Abia dacă sunt coșul Semănătorului. El Însuși socotește vrednic să 
pună în mine ceea ce împrăștie în voi. Prin urmare, voi să nu vă 
uitaţi la neînsemnătatea coșului, ci la iubirea seminței și puterea 
Semănătorului'>€. 


E 


Notă asupra traducerii 


Prezenta traducere are la bază textul latin din ediția critică 
publicată în seria Corpus Christianorum, vol. 46: SANCTI AURELII 
AUGUSTINI, De catechizandis rudibus, CCSL XLVI, Sancti Aurelii 
Augustini Opera, pars XIII, 2, cura et studio I.B. Bauer, Turnhout, 
Brepols, 1969, pp. 115-178, pe care l-am confruntat în unele pasaje, 
mai obscure sau controversate, cu varianta sa ușor îmbunătăţită 
din ediţia franceză: Oeuvres de Saint Augustin, u/1, La premiere 
catechese - De catechizandis rudibus, texte critique du CCL, intro- 
duction, traduction et notes par Goulven Madec, Etudes Augus- 
tiniennes, 1991. Pentru dificultăţile de redare în limba română a 
conceptelor augustiniene, am consultat în primul rând AUGUSTIN, 
Prima cateheză. Iniţiere în viaţa creștină, ediţie bilingvă, traduce- 
re de George Bogdan Ţâra, introducere de Lorenzo Perrone, ediție 
îngrijită de Cristian Bădiliţă, Polirom, lași, 2002, dar și traduce- 
rile românești ale altor opere, preluând uneori soluțiile termino- 
logice deja existente sau consacrate (adecvate lexicului patristic 
și teologico-filosofic românesc), acolo unde acestea ni s-au pă- 
rut reușite, ori înlocuindu-le unde am considerat că nu surprind 


:+ 2 Corinteni 13, 3. 
*5 FERICITUL AUGUSTIN, Predica despre învăţătura creștină (Sermo de disciplina christi- 

sensul adecvat, sesizând totodată în notă originalul latin pen- 
tru lămurirea cititorului. În efortul traductologic am urmărit per 
ansamblu două deziderate, uneori neglijate de traducătorii texte- 
lor vechi: 1. consecvența conceptuală: redarea peste toi a aceluiași 
concept-cheie din latină prin același termen românesc ori prin ter- 
meni din aceeași familie lexicală, în limita posibilităţilor semantice 
ale limbii române; 2. redarea cât mai clară și mai fidelă a nuanţelor 
de gândire și de exprimare, a „întorsăturilor” alambicate ale frazei, 
păstrând totuși un echilibru între simplificarea excesivă și copierea 
exactă a stilului augustinian. 

Pentru ușurința lecturii am păstrat uzanţa de a partaja textul, 
inserând titluri și subtitluri care să îi indice structura. Traducerea 
citatelor patristice din note, acolo unde nu e indicat prin trimiteri, 
ne aparține. 


Alin-Bogdan MIHĂILESCU 


FERICITUL AUGUSTIN 
Despre catehizarea începătorilor în credinţă 


Introducere în tema scrierii 


|. 1. Mi-ai cerut, frate Deogratias, să-ți scriu despre catehizarea 
începătorilor în credință” ceva care să îţi fie de folos. Căci mi-ai zis 
că la Cartagina, unde ești diacon, cei ce trebuie instruiți?* întâia oară 
în credința creștină sunt adesea aduși la tine, pentru că se socotește 
că ai o mare” putere de catehizare datorită învățăturii de credință 
și vorbei plăcute. Numai că mai mereu, zici tu, te lovești de unele 
greutăți: cum să se predea mai convenabil chiar ceea ce, crezând, 
ne face creștini; de unde să începem expunerea* și până unde să 


= Rudibus, în latină. În sens propriu, adjectivul rudis,-e înseamnă fie „brut”, „necioplit” sau 
„aspru”, cu referire la materialul unei lucrări (lemn, piatră etc.), fie „neprelucrat”, cu refe- 
rire la pământul încă nedesțelenit sau necultivat. Figurat, el poate primi atât o conotaţie 
generală: „neinstruit”, „neiniţiat”, „începător” , „tânăr”, „now” etc., cât și una mai restrânsă: 
„incult”, „ignorant”, „prost”. În cazul scrierii de față sensul e cel figurat și general. Rudes 
sunt cei care se apropie pentru prima dată de creștinism cu gândul convertirii, indiferent 
de gradul lor de cultură. Mintea lor e ca un pământ încă nelucrat, care urmează să fie 
„stropit” (vezi următoarele două note) cu o cateheză introductivă. În ierarhia Fericitului 
Augustin se află pe treapta cea mai de jos: după ascultarea procatehezei, ei trec printr-un 
scurt rit (specific vechii Biserici latine) de primire în catehumenat și devin audientes 
(ascultători), apoi, la capătul Săptămânii Mari, competentes (candidaţi la Botez, adică 
ceea ce în tradiţia răsăriteană erau cei „luminaţi” - qwriG6uevot —, iar la Roma electi), 
iar după primirea Botezului fideles (credincioși, creștini deplini). De-a lungul prezentei 
traduceri s-a optat, din motive de claritate, pentru echivalarea lui rudes cu „începători (în 
credință)”, după modelul ultimei versiuni englezești (ediţia Canning, 2006: „beginners 
in faith”) și al celor franceze (ediția Madec, 1991, și Combe&s-Farges, 1949: „debutants”). 

*% Imbuere — cu sensul direct de „a stropi”, „a uda un pământ”, iar cel figurat de „a instrui”, 
„a introduce pe cineva într-o învăţătură”. Este totodată de observat că succesiunea de 
metafore acvatice sugerează și ideea că lucrarea catehizării e prefigurare a Botezului. Cf 
nota anterioară. 


* Uberem - „bogat”, „îmbelșugat”, uneori cu referire la o ploaieabundentă (vezi LUCRETIUS, 
Necenre natura lirmirilar VI ass 

o ducem; dacă la capătul expunerii să apelăm la o exhortaţie, ori 
să ne rezumăm doar la precepte*, prin păzirea cărora ascultătorul 
deprinde viața și mărturisirea de credinţă creștine. lar de multe ori 
- după cum mărturisești și te plângi - ţi s-a întâmplat ca într-o 
cuvântare? lungă și anostă> să fii tu însuți dezamăgit și dezgustat” 
de tine, darmite cel pe care îl instruiai prin vorbe și restul ascultă- 
torilor de față! Și împins de această nevoie mă silești, în virtutea 
iubirii ce ţi-o datorez, să nu refuz, printre celelalte îndeletniciri ale 
mele, să-ţi scriu câte ceva pe această temă. 


|. 2. Pe mine însă mă silesc nu doar iubirea și slujirea față de 
tine ca apropiat, ci și cea datorată în genere Maicii Biserici. Când 
Domnul îmi poruncește să-i ajut cu lucrarea mea - de care prin 
dărnicia Lui sunt în stare - pe aceia pe care mi i-a făcut frați, eu mă 
simt obligat să nu refuz deloc, ci mai degrabă s-o fac din propria 
mea voinţă, hotărât și cu evlavie. Dacă îmi doresc să se împartă 
cât mai darnic din tezaurul domnesc, tot așa de mult se cuvine, 
când aflu că unii iconomi, slujitori laolaltă cu mine, au greutăţi în 
a împărți, să fac tot ce ţine de mine ca să le vină ușor și la îndemână 
ceea ce vor stăruitor și cu râvnă. 


II. 3. Cât despre felul în care te vezi tu pe tine, n-aș vrea să te 
tulbure că adesea cuvântarea ta ţi s-a părut slabă și dezgustătoare. 
Într-adevăr, se poate să nu i se pară așa celui pe care îl instruiai. Dar, 
fiindcă tu doreai să se audă ceva mai bun, ceea ce spuneai ţi s-a pă- 
rut nevrednic de auzul altora. De altfel, și mie aproape întotdeauna 
îmi displace propria mea cuvântare. Căci îmi doresc una superioa- 
ră, față de care simt adesea o bucurie lăuntrică% înainte de a începe 


evenimentelor istorice reale (însoțite de explicarea lor teologică) - în opoziţie cu fabula, 
plăsmuirea poetico-mitică (vezi mai jos, la VI, 10) - și trebuie să ocupe partea centrală a 
catehezei. 

3 Praecepta, în original. Am tradus praecepta fie prin „porunci', acolo unde este vorba 
despre poruncile biblice în sens restrâns, fie prin „precepte”, acolo unde sensul e mai larg, 
incluzând atât poruncile biblice, cât și preceptele morale care decurg din acestea. 

3 Sermo — termenul folosit cu precădere în această scriere pentru discursul, cuvântarea 
catehetică. 

3 Tepidus - literal însemnând „călduț” (cu o subtilă aluzie la Apocalipsa 3, 16). 

3 Fastidium — „dezgustul”, alături de taedium - „lehamitea”, „plictiseala” (termenul prefe- 
rat de Fericitul Augustin), redă starea sufletească a ascultătorului atunci când își pierde 

să o exprim în cuvintele sonore; însă, când găsesc că rezultatul este 
mai prejos decât [lucrul] care m-a mișcat, mă întristez că limba 
mea n-a fost la înălțimea inimii. Pentru că vreau ca tot ce înţeleg eu 
să înțeleagă și cel care mă ascultă și îmi dau seama că n-am vorbit 
în așa fel încât să-mi reușească asta. 

Mai ales că înţelegerea: se răspândește în suflet printr-un soi 
de străfulgerare rapidă, pe când vorbirea este lentă, de durată și 
mult diferită; și când una e încă în desfășurare, cealaltă s-a retras 
deja în sălașul ei tainic. Totuși, în chip uimitor, ea” impregnează 
în memorie anumite urme, care se păstrează de-a lungul scurtei 
durate a silabelor. lar noi de la aceste urme pornim atunci când 
parcurgem semnele sonore pe care le numim „limbă” — latină, grea- 
că, ebraică sau alta -, fie că aceste semne sunt [doar] cugetate, sau 
și pronunţate cu glas tare. 

Însă urmele respective nu sunt nici latinești, nici grecești, nici 
ebraice, nici ale [limbii] altui neam; ci ele se formează în suflet, așa 
cum |se formează] expresia feţei pe trup. Căci „mânie” se zice în 
latină într-un fel, în greacă în altul și tot așa în fiecare limbă; dar 
expresia feţei unui [om] mânios nu e nici latinească, nici grecească. 
Așadar, dacă cineva zice: „Iratus sum”, nu înţeleg toate neamurile, 
ci numai latinii; dar când sufletul se aprinde și își arată emoția pe 
chip, producând e anumită expresie, oricine o vede își dă seama că 
e vorba de un om mânios. 

Însă noi nu putem să scoatem afară aceste urme pe care 
înțelegerea le impregnează în memorie și prin sunetul glasului să 
le întindem, cum s-ar zice, atât [de mult] până la simţurile ascultă- 
torului, încât să fie la fel de clare și limpezi cum este expresia feţei”, 
Căci ele sunt înăuntru, în suflet, iar aceasta afară, pe trup. Și de 
aceea s-ar cuveni să ne gândim cât de diferit e sunetul gurii noastre 
de acea zvâcnire a înțelegerii — de vreme ce nici măcar cu impreg- 
narea din memorie nu seamănă! Numai că de cele mai multe ori, 


* Intellectus - termen filosofico-teologic cu sensuri multiple, numind atât facultatea 
rațională a sufletului: „intelectu!” sau „mintea”, cât și activitatea ei: „înțelegerea” sau 
„intelecţia, intuiţia (contemplativă)”, apoi și rezultatul acestei activități: „înţelesul”. 

37 Adică înțelegerea. 

3 Vestigia [...] memoriae, în original. 

Fiindcă gândirea și vorbirea sunt prin natura lor diferite (prima e imaterială, cealaltă 

arzând să le fim de folos ascultătorilor, noi vrem să ne exprimăm 
exact așa cum înțelegem în acel moment, deși prin chiar această în- 
cordare“* nu suntem în stare să vorbim. Și, pentru că nu reușim, ne 
frământăm și, ca și cum ne-am fi zbătut degeaba, ne dezumflăm+ 
de lehamite”. lar din pricina acestei stări de lehamite cuvântarea se 
face şi ea mai delăsătoare și mai moale decât era atunci când ne-a 
adus la lehamite. 


4. Dar de multe ori atenţia celor care doresc să mă asculte îmi 
arată că vorbirea mea nu e chiar așa de rece cum mi se pare mie. 
Și-mi dau seama din încântarea lor că ei prind ceva folositor și mă 
străduiesc să nu mă opresc din această slujire, cât timp îi văd că pri- 
mesc bine ce li se înfățișează. La fel și tu: tocmai din faptul că sunt 
aduși mai des la tine cei care trebuie instruiți în credinţă, se cade să 
înţelegi că altora nu le displace cuvântarea ta așa cum îţi displace 
ţie și să nu socotești că ești neroditor din pricină că nu explici cele 
ce vezi? așa cum îți dorești — când poate că nici nu ești în stare să 
vezi așa cum îți dorești! Căci cine în viața aceasta vede altfel decât 
în ghicitură și prin oglindă“? 

Nici iubirea însăși nu este chiar într-atât de mare încât să risi- 
pească întunecimea cărnii și să pătrundă în senina veșnicie, de unde 
își trag strălucirea până și aceste lucruri trecătoare. - E drept însă că 
cei buni înaintează zi de zi la vederea acelei zile fără de rotirea cerului 
și cădere a nopţii, „pe care ochiul n-a văzut-o, nici urechea n-a auzi- 
t-o, nici la inima omului nu s-a suit”$. — Așadar, când îi instruim pe 


* Intentio — „încordare” sau „întindere”. Este vorba despre efortul menționat mai sus, prin 
care oratorul încearcă să-și exprime cât mai precis gândirea. 

" Marcescimus — ceea ce literal înseamnă: „ne înmuiem”, „ne veștejim”; cuvântul redă aici 
o stare sufletească opusă celei inițiale, de „încordare” exaltată; amândouă extremele sunt 
socotite de Fericitul Augustin nepotrivite pentru catehizator. 

* Taedium - „lehamitea” sau „plictiseala”, principalul inamic în catehizare. Noţiunea e 
un corespondent mai mult sau mai puţin exact al acediei lui Evagrie Ponticul. Nu este 
sigur însă dacă Fericitul Augustin l-a citit pe Evagrie. Utilizarea acestei noțiuni de către 
Fericitul Augustin pare să stea mai degrabă sub influenţa lecturii Vieții Sfântului Antonie 
cel Mare, în traducerea latină a lui Evagrie de Antiohia, dar și a tratatului lui Seneca, 
Despre liniştea spiritului, unde termenul revine adesea. Încă o sursă posibilă ar fi concep- 
tul de aegritudo, discutat de Cicero în cartea a treia și a patra a Disputelor de la Tusculum. 
% Cernere — „a vedea”, însă în sens contemplativ. 

începătorii în credință, nu există nicio cauză mai însemnată pentru 
care vorbirea dezamăgește decât aceasta: că vederea neobișnuită ne 
face plăcere și vorbirea obișnuită ne produce lehamite. Și, într-adevăr, 
suntem mai plăcut ascultați dacă și noi suntem încântați de lucrarea 
[catehizării], pentru că firul vorbirii noastre ne e afectat de starea de 
bucurie“, ea ieșind astfel mai ușor și fiind mai lesne primită. 

De aceea, o sarcină nu foarte grea este să oferim unele reguli în 
prezentarea [articolelor] de credință: de unde și până unde să fie expu- 
se; cum să variem expunerea astfel ca uneori să fie mai scurtă, alteori 
mai lungă, dar să fie mereu întreagă și desăvârșită; și când anume să 
apelăm la una mai lungă, când la una mai scurtă. Însă cea mai mare 
atenţie iată cărei probleme o vom acorda: cum să se procedeze așa în- 
cât cine catehizează să o facă bucuros (căci va fi cu atât mai plăcut, 
cu cât va fi mai mult în stare de asta). lar preceptul în acest caz este 
ușor de văzut. Căci și în cazul bogăției materiale „Dumnezeu îl iubește 
pe cel care dăruiește voios"; atunci cu cât mai mult în cel al bogăției 
duhovnicești? Dar ca această bună dispoziție:* să sosească la momen- 
tul potrivit ţine de milostivirea Celui care a dat aceste porunci. 

Prin urmare, se cuvine să tratăm mai întâi despre felul expu- 
nerii+9 — care, din câte am înţeles, este ceea ce dorești —, apoi despre 
cum trebuie alcătuite preceptele și exhortaţia*, iar la urmă despre 
dobândirea acestei bune dispoziţii pe care ne-o insuflă Dumnezeu. 


15 Gaudiurm, în original. 

” 2 Corinteni 9, 7. Redăm aici pe hilarem prin „voios”, din fidelitate pentru stilul biblic. 
Vezi nota următoare. 

% Hilaritas - în legătură cu hilarem din 2 Corinteni 9, 7. Buna dispoziţie, voioșia (hilari- 
tas) și bucuria (gaudium) nu trebuie înţelese ca simplu amuzament, ci în cadrul mai larg 
al învăţăturii despre formele de iubire, dezvoltată de Fericitul Augustin în De doctrina 
christiana, |, 7-8 și Despre 83 de probleme diverse (Problema 30), unde se face distincţia 
între lucrurile de care trebuie să ne bucurăm (quibus fruendum est) și cele de care tre- 
buie să ne folosim (quibus utendum est). Primele sunt cele care trebuie iubite pentru ele 
însele (Dumnezeu și realităţile „veșnice și neschimbătoare” -— 1, 10-12, 39), celelalte pen- 
tru a ajunge la primele (îngerii, oamenii, bunurile trecătoare, dar „numai cele care prin 
însoțirea cu noi se raportează la Dumnezeu” — |, 44). Cf. SFÂNTUL AUGUSTIN, De doctrina 
christiana. Introducere în exegeza biblică, text latin și traducere de Marian Ciucă, intro- 
ducere și note de Lucia Wald, Humanitas, București, 2002, pp. 60-64, 80-83. În contextul 
de față, hilaritas este bucuria de a primi și de a preda adevărul mântuitor. 

+ Narratio; cj. |,1. 

> Exhortatio - „exhortaţia”, „încurajarea” sau „îndemnu”. Prin această împărţire, 
Fericitul Auoustin afară Aeia nlanul nărtii tanratina a Îenănii enla Aannt ma mal al Itaca 

A. Partea întâi. 
Sfaturi teoretice privitoare la alcătuirea catehezei 


Despre expunerea propriu-zisă 


III. 5. Expunerea este întreagă atunci când cineva este catehi- 
zat începând de la versetul: „La început a făcut Dumnezeu cerul și 
pământul'* până în vremurile de astăzi ale Bisericii. Asta totuși nu 
înseamnă că trebuie să redăm din memorie întregul Pentateuh, toate 
cărțile Judecătorilor și Regilor și pe cea a lui Ezdra și toată Evanghelia 
și Faptele Apostolilor, în caz că le-am învăţat pe de rost, sau să le ex- 
punem în cuvintele noastre desfăcând și tălmăcind tot ce e conţinut 
în aceste suluri. De așa ceva nu e nici timp și nici nu avem nevoie. Ci 
să cuprindem totul pe scurt și în general, selectând anumite fapte 
mai vrednice de admiraţie, care sunt mai plăcute de ascultat și s-au 
petrecut în momentele de cotitură [ale istoriei]. lar pe acestea nu 
se cuvine să le înfățișăm ca și cum am ţine manuscrisele strânse în 
și le-am lua îndată de sub ochi. Ci să zăbovim asupra lor câtva timp, 
dezlegându-le, desfășurându-le, cercetându-le și oferindu-le spre 
examinat și admirat sufletelor ascultătorilor. În schimb, pe celelalte 
să le adăugăm prin împletire cu primele și trecând repede peste ele. 
În felul acesta și faptele pe care dorim cu precădere să le transmitem 
vor ieși mai bine în evidenţă prin coborârea celorlalte. Și nici ascul- 
tătorul pe care vrem să-l trezim prin expunere nu va ajunge obosit la 
ele, nici pe acela pe care trebuie să-l instruim nu-l va lăsa memoria. 


6. În toate aceste [întâmplări] se cuvine, desigur, ca nu doar 
noi să vedem ţinta poruncii, adică: „Iubirea din inimă curată și 
conștiință bună și credință neprefăcută”, de care să legăm tot ce 
zicems, ci și privirea celui pe care îl instruim prin vorbe trebuie 
mișcată și călăuzită într-acolo. 


> Facerea 1, 1. 

* In ipsis articulis, în original. Același sens pentru articulus în Despre cetatea lui 
Dumnezeu, XVI, 24 (insignes articuli temporum). Cuvântul reapare în prezenta scriere și 
mai jos, la III, 6 (cu sensul de „perioadă istorică”). 

5. Timotei 1, 5. 


54 Cf. FERICITUL AUGUSTIN, De doctrina christiana, 1, 84-96, ed. cit.; iubirea lui Dumnezeu 

Într-adevăr, tot ceea ce citim în Sfintele Scripturi de dinaintea 
venirii Domnului s-a scris cu un singur scop: ca să încredințeze de 
venirea Lui și să prefigureze viitoarea Biserică, adică poporul lui 
Dumnezeu din toate neamurile, care e trupul Său; iar în rândul 
ei se adaugă și se numără toți sfinţii care au trăit chiar și înainte de 
venirea Lui în veacul acesta, crezând că va veni așa cum credem noi 
că a venit. 

Căci lacov, când s-a născut, a trimis afară din pântece mai întâi 
mâna cu care ținea de piciorul fratelui său, născut înainte, apoi a 
urmat capul și, neapărat, abia la urmă celelalte membre. Totuși ca- 
pul precede în cinste și putere nu numai membrele care i-au urmat, 
ci și mâna care l-a precedat la naștere; și, deși nu prin momentul 
ivirii, totuși prin ordinea firii are întâietate. La fel și Domnul lisus 
Hristos: mai înainte de a Se arăta în carne și de a păși, ca să zic așa, 
din pântecele sălașului Său tainic în faţa oamenilor ca Omul mijlo- 
citor între Dumnezeu și oameni”, „Cel ce este peste toți Dumnezeu 
binecuvântat în veci'5, a trimis prin sfinţii patriarhi și proroci o 
parte din trupul Său, prevestind, ca printr-o mână, că Se va naște și 
apucând de picior cu legăturile Legii, ca prin cinci degete, trufașul 
popor de dinaintea Lui. Fiindcă și de-a lungul a cinci mari perioade 
istorice EI a prevestit și prorocit neîncetat că va veni. Și de aceea, 
în potrivire cu aceste fapte, cel prin care s-a dat Legea5? a scris cinci 
cărți. Jar cei trufași, gândind carnal și „voind să-și statornicească 
propria lor dreptate”S, nu au fost binecuvântați cu mâna deschisă, 
ci prinși cu mâna strânsă și închisă a lui Hristos. Și așa lor le-au 
fost legate picioarele „și au căzut, dar noi ne-am ridicat și ne-am 
îndreptat”“. 

Prin urmare, deși Domnul Hristos a trimis înainte, așa cum am 
zis, o parte a Trupului Său în sfinţii care L-au precedat prin timpul 
nașterii lor, totuși El este Capul trupului Bisericii*; iar toţi cei care 


următoare (III, 6 - IV, 8) este vorba tocmai despre statuarea acestui principiu pentru 
catehizator. 

% Cf. Coloseni 1, 18. 

5 Cf. Facerea 25, 26. 

57 Cf 1 Timotei 2, 5. 

5 Romani 9, 5. 

5 Cf. loan 1, 17. 

L-au prevestit s-au unit prin credința în EI de acest trup, căruia EI îi 
este Capul. Căci mergând înainte ei nu s-au desprins, ci mai degra- 
bă s-au alipit ascultând. De altfel, și mâna poate fi întinsă înainte 
de către cap, dar rămâne legată |de trup] dedesubtul capului. Și 
pentru aceea „toate cele ce s-au scris înainte s-au scris ca să primim 
noi învățătură”* și „au fost prefigurări ale noastre”*. Și „acestea li 
s-au petrecut ca prefigurare, dar au fost scrise pentru noi, cei la care 
a ajuns sfârșitul veacurilor”. 


IV. 7. Însă ce scop mai înalt al venirii Domnului există, dacă nu 
ca Dumnezeu să-Și arate iubirea față de noi, dovedind-o cu putere? 
Căci, „pe când eram încă păcătoși, Hristos a murit pentru noi”. 
lar asta fiindcă ţinta poruncii și „împlinirea Legii este iubirea”: ca 
și noi să ne iubim unii pe alții“ și, după cum EI Și-a pus pentru noi 
sufletul, așa și noi să ne punem pentru frați sufletul, iar dacă pe 
Dumnezeu - Care ne-a iubit [EI Însuși] mai întâi pe noi?” și „pe Fiul 
Său unic nu L-a cruțat, ci pentru noi toți L-a dat”? - ne rușinam 
să-L iubim, măcar acum să nu ne rușinăm să-l răspundem cu iu- 
bire. Pentru că nu există mai mare chemare la iubire decât iubirea 
în chip anticipat. Și foarte împietrit e sufletul care, nevoind să-și 
cheltuiască dragostea, nu vrea nici să o răsplătească. 

De altfel, chiar și în iubirile depravate și josnice noi vedem cum 
cei care vor să fie iubiți unii de alții nu fac decât să dea la iveală și 
să arate prin ce dovezi pot cât de mult se iubesc. Apoi cum încearcă 
să invoce aparența dreptăţii, ca să pretindă răsplată de la sufletele 
pe care se străduiesc să le ademenească. Și cum se mistuie încă și 
mai arzător când simt că minţile pe care le doresc sunt mânate de 
același foc. lar dacă și sufletul care dormita se trezește când simte că 
e iubit și dacă și cel care deja clocotea se aprinde mai tare când află 
că i se răsplătește iubirea - e limpede deci că nu există motiv mai 
puternic ca iubirea să înceapă sau să crească, decât atunci când cine 


% Romani 15, 4. 

54 1 Corinteni 10, 6. 
6% 1 Corinteni 10, u. 
55 Romani 5, 8-9. 
57 Romani 13, 10. 


6 Cf loan 13, 34;1loan q,u. 
69 (ff 1lnano 14 

încă nu iubește află că este iubit ori când cine iubește dinainte ca- 
pătă nădejdea că i se poate răspunde la iubire ori are deja dovada ei. 

lar dacă așa e și în cazul iubirilor rușinoase, cu cât mai curat e 
în cel al prieteniei? Într-adevăr, ce altceva căutăm decât ca priete- 
nul să nu considere că fie nu-l iubim, fie îl iubim mai puţin decât 
pe noi înșine, spre a nu-i ofensa prietenia? Fiindcă, dacă va crede 
lucrul acesta, el va fi mai rece în acea iubire prin care oamenii se 
bucură de legături amicale. Dar, dacă nu e chiar atât de slab încât 
acea ofensă să-l facă să-și răcească toată iubirea, el va rămâne în ea, 
iubind nu ca să aibă el parte de bucurie, ci ca să poată fi de folos. 

Mai merită apoi să vedem - deși și cei superiori vor să fie iubiţi 
de cei inferiori? și sunt încântați de ascultarea zeloasă a acelora 
față de ei; și, cu cât își dau mai mult seama de ea, cu atât îi iubesc 
mai mult — și cât de mare e iubirea de care se aprinde cel inferior 
când simte că e iubit de cel superior. E drept că iubirea va fi mai 
dezinteresată” acolo unde nu se aprinde din seceta lipsurilor, ci 
se revarsă din abundența binefacerilor. Căci prima iubire izvorăște 
din nenorocire, a doua din milostivire. Dar, când cel inferior nu are 
nici măcar nădejdea că ar putea fi iubit de cel superior, el va fi ne- 
grăit de mișcat către iubire, dacă celălalt, din proprie inițiativă, va 
socoti vrednic să-i arate cât de mult îl iubește pe el, care nici n-ar fi 
îndrăznit să-și prezică un așa de mare bine. Însă ce poate fi superior 
lui Dumnezeu, Care e Judecătorul? Și ce poate fi mai fără de nădej- 
de decât omul, care e păcătos și care s-a dat pe sine spre slujire și 
robie puterilor trufașe, care nu-l pot ferici, cu atât mai abitir cu cât 
era mai deznădăjduit că i-ar putea purta de grijă acea Putere ce nu 
vrea să se înalțe în răutate, ci este înaltă în bunătate? 


8. Prin urmare, Hristos a venit, mai presus de orice, ca să cu- 
noască omul cât de mult îl iubește Dumnezeu, iar cunoscând să 
se aprindă de iubirea pentru Cel de către care a fost mai întâi iu- 
bit% şi să-și iubească aproapele, așa cum a poruncit și a dovedit-o El 
[Însuși], Care S-a făcut aproapele lui, iubindu-l nu când era aproa- 
pe, ci departe rătăcitor. Și toată Sfânta Scriptură scrisă înainte [de 


? Ut consulat, în original, în sensul iubirii ca folosire (uti), nu ca bucurie (frui). 
Înţelesul e generic, fie de inferioritate morală, fie de poziţie socială subordonată (bună- 
oară ca sclav). 

Hristos] a fost scrisă ca să prevestească venirea Domnului”, iar tot 
ce s-a încredinţat scrisului și s-a întărit cu autoritatea dumnezeiască 
după [venirea Lui) Îl înfățișează” pe Hristos și îndeamnă la iubi- 
re. Așa încât este limpede că nu doar toată Legea și prorocii - care 
erau încă singura Sfântă Scriptură când zicea Domnul aceste lucruri 
— atârnă de acele două porunci ale iubirii lui Dumnezeu și aproape- 
lui”, ci și toate sulurile de Scripturi dumnezeiești care pentru mân- 
tuirea noastră au fost consfințite și încredințate istoriei mai târziu. 
Și de aceea în Vechiul Testament este ascunderea celui Nou, iar în 
Noul Testament este dezvăluirea celui Vechi. Cei carnali, care înțeleg 
carnal”?, potrivit ascunderii, și atunci și acum au fost subjugaţi de 
frica pedepsei. Cât despre cei duhovnicești, [care înţeleg] potrivit 
dezvăluirii: și atunci, bătând cu evlavie, li s-au deschis cele ascunse, 
și acum, cercetând fără trufie, ca să nu se închidă și cele deschise, și 
înțelegând duhovnicește, sunt izbăviți prin iubirea dăruită lor. 

Și, pentru că nimic nu e mai potrivnic iubirii decât invidia 
- însă mama invidiei este trufia -, Același Domn lisus Hristos, 
Dumnezeu-O'm, este și dovadă& a iubirii dumnezeiești pentru noi 
și pildă a smereniei omenești din noi, pentru ca marea noastră in- 
fatuare*! să fie vindecată de un și mai mare leac contrar. Căci mare 
nenorocire este omul trufaș, dar mai mare milostivire e smeritul 
Dumnezeu. 

Prin urmare, tu fă-ţi din iubirea aceasta un fel de ţintă finală, 
de care să legi tot ce spui, și expune orice ai de expus în așa fel încât 
cel căruia îi vorbești, auzind, să creadă, crezând, să nădăjduiască, 
nădăjduind, să iubească. 


V. 9. Pornind de la însăși asprimea lui Dumnezeu, cea prin care 
inimile muritorilor sunt zguduite de o binevenită înfricoșare, tre- 
buie zidită iubirea, pentru ca [omul], bucurându-se că este iubit de 
Cel de care se teme, să îndrăznească să-L iubească înapoi și să se 


75 Cf. Luca 24, 27. 

7” Narrat, în original, în legătură cu expunerea (narratio). 

% Cf. Matei 22, 40. 

» Cf. Romani 8, 5. 

% Indicium, în original. 

& Tumor, în original, un cuvânt cu sens atât medical, de „umflătură”, „protuberanță 
malignă”, cât și moral, de „infatuare”, „îngâmfare”. 


82 Minim A 14 ? 


490 FERICITUL AUGUSTIN 


teamă de-a nu fi pe placul iubirii Sale pentru el, chiar dacă ar putea 
fi așa nepedepsit. Într-adevăr, se întâmplă foarte rar, ba chiar deloc, 
să vină cineva care să vrea să se facă creștin și să nu fie străbătut de o 
anumită frică de Dumnezeu. În schimb, dacă vrea să se facă creștin 
fiindcă așteaptă vreun folos de la oameni, despre care crede că nu 
le va putea face altfel pe plac, sau ca să evite vreo pagubă din partea 
unora pe care se teme să nu-i jignească ori să nu și-i facă dușmani, 
înseamnă că vrea nu atât să fie, cât să se prefacă. Căci credinţa nu 
înseamnă a mima cu trupul, ci a crede cu sufletul. 

Însă de multe ori desigur că milostivirea lui Dumnezeu se arată 
prin slujirea catehizatorului, încât, mișcat de cuvântare, acela să 
vrea să se facă deja ce hotărâse să se prefacă; și în caz că va începe 
să vrea, atunci să socotim că a venit [să se facă]. Și firește că nouă 
ne e ascuns când vine cu sufletul cel pe care îl vedem deja prezent 
cu trupul; dar totuși trebuie să ne purtăm cu el în așa fel încât să se 
nască în el această intenție, chiar dacă ea nu există; căci nu scade cu 
nimic, atunci când există, dacă e întărită prin fapta noastră, chiar 
dacă nu știm clipa sau ceasul când a început să existe. 

Bineînţeles că e folositor să fim preveniţi, dacă se poate, de că- 
tre cei care îl cunosc, în ce stare sufletească se află sau ce motive 
l-au împins să îmbrățișeze religia. lar dacă nu există altcineva de la 
care să aflăm asta, trebuie întrebat chiar el, pentru ca din ceea ce 
va răspunde să-i stabilim cuvântării un început*. Însă, în caz că se 
apropie cu inima prefăcută, poftind foloase sau fugind de pagube 
omenești, de bună seamă că va minţi. Cu toate astea, începutul tre- 
buie făcut tocmai de la ce minte, dar nu ca să-i respingi minciuna 
ca și cum ţi-ar fi limpede [că minte], ci pentru ca - dacă zice că ave- 
nit cu respectiva intenţie (care desigur trebuie lăudată, indiferent 
că spune adevărul sau falsul) -, încuviințând și lăudându-i totuși 
acea intenție cu care răspunde că a venit, să-l facem să fie încântat 
că e așa cum dorește să pară. 


* Ediția franceză (Madec, p. 72) preferă în loc de saltantis corporis („trup care mimează, 
dansează”), salutantis corporis („trup care se închină”). 

% Exordium — „introducerea” - numește în mod obișnuit în retorica clasică începutul unui 
discurs. 

% Ficto pectore. Convertirea din oportunism era destul de întâlnită într-o epocă în care, 
după edictul împăratului Teodosie din anul 380, creștinismul devine religia oficială în 
Imneriiil Raman ( nrahlemă anarta n ridicau încă ci manihaiomaal cas arazii na nrinanilia 

Însă, dacă cel pe care trebuie să-l instruiești în credința creștină 
răspunde altceva decât se cade să fie în sufletul său, tu, dojenindu-l 
mai blând și mai calm, așa cum se cuvine unui începător și ne- 
cunoscător, prezintă-i și laudă-i pe scurt și sobru adevăratul țel al 
învățăturii creștine și, fără să anticipezi expunerea care urmează 
sau fără să încerci să-l mai supui la ea până ce mai întâi nu i-ai pus 
sufletul în rânduială, fă-l să voiască ceea ce, din rătăcire sau prefă- 
cătorie, încă nu voia. 


VI. 10. În schimb, dacă răspunde cumva că a fost avertizat sau 
înfricoșat de un semn divin să se facă creștin, ni se oferă aici un 
foarte bucuros prilej de a începe”: grija cea mare a lui Dumnezeu 
pentru noi. Desigur, de la minuni și vise de felul acesta atenţia lui 
trebuie mutată pe calea mai durabilă și la oracolele mai sigure ale 
Scripturilor, ca să-și dea seama de marea milostivire cu care i s-a 
dăruit chiar și această înștiințare înainte de a veni în atingere cu 
Sfintele Scripturi. lar noi să-i arătăm că Domnul nu l-ar fi îndem- 
nat sau silit să se facă creștin și să fie parte din trupul Bisericii, nici 
nu l-ar fi instruit prin atâtea semne și dezvăluiri, dacă n-ar fi voit El 
Însuși ca el să o ia pe calea deja pregătită, mai sigură și mai ferită, a 
Sfintelor Scripturi, unde nu se caută minuni văzute, ci te deprinzi 
cu nădăjduirea celor nevăzute, și ești înștiințat nu în somn, ci fiind 
treaz. 

Și de aici e deja momentul să ne începem expunerea, pornind 
de la aceea că Dumnezeu a făcut toate lucrurile foarte bune: și 
ducând-o, după cum am zis, până în vremurile de astăzi ale Bise- 
ricii. lar pentru toate întâmplările și faptele particulare expuse noi 
să oferim cauzele și motivele lor, prin care să le punem în legătură 
cu acea ţintă a iubirii, de unde nici privirea făptuitorului, nici a 
vorbitorului nu trebuie să se abată. Căci și miturile plăsmuite de 
poeți, deși au fost scornite spre a fi pe gustul sufletelor ce se hră- 
nesc cu fleacuri, totuși așa-zișii „grămătici” care sunt consideraţi 
buni încearcă să le pună în legătură cu un anumit folos, chiar dacă 
e unul deșert și lacom de îmbuibarea lumească. De aceea noi se 
cuvine să fim cu atât mai prevăzători să nu parcurgem |întâmplă- 
rile] adevărate pe care le expunem fără a oferi cauzele lor, ca nu 

cumva să fie crezute din plăcere deșartă ori chiar dintr-o dorință 
primejdioasă. Să nu prezentăm totuși aceste cauze părăsind șirul 
expunerii și intrând cu mintea și limba noastră în miezul unei 
dezbateri dificile. Ci să ne folosim de adevărul rațiunii” așa cum 
aurul leagă un șirag de nestemate fără a tulbura printr-o lipsă de 
măsură rânduiala podoabei. 


Despre exhortaţie și preceptele vieţii creștine 


VII. 1. Odată ce-am ajuns la capătul expunerii, va trebui să 
insuflăm nădejdea în înviere și, pe măsura capacităţii, puterilor 
și timpului de care dispune ascultătorul, să tratăm despre învie- 
rea trupului, combătând ironiile deșarte ale celor necredincioși, 
și despre Judecata de apoi ce va să vie, bună cu cei buni, aspră cu 
cei răi, adevărată cu toți. lar după ce se vor pomeni cu dispreț și 
groază pedepsele celor nelegiuiți, să propovăduim Împărăţia ce- 
lor drepți și credincioși, cetatea cea de sus și bucuria acesteia, cu 
adâncă dorinţă. 

Aici însă noi trebuie să pregătim și să întărim slăbiciunea omu- 
lui împotriva ispitelor și poticnirilor care se ivesc fie dinăuntrul, fie 
din afara Bisericii: din afară împotriva păgânilor, iudeilor sau ere- 
ticilor, iar dinăuntru împotriva plevei din aria Domnului. Să nu ne 
apucăm să dezbatem împotriva fiecărui soi de pervertiți și să res- 
pingem prin obiecții toate părerile stricate ale acelora. Ci în puţin 
timp noi să arătăm că a fost prezis așa și care este folosul ispitelor 
pentru instruirea credincioșilor, precum și leacul pe care îl avem în 
pilda de răbdare a lui Dumnezeu, Care a hotărât să îngăduie aceste 
lucruri până la sfârșit. 

lar când îl pregătim împotriva acelora care umplu trupește 
bisericile cu gloatele lor stricate, să-i fie amintite pe scurt și cum 
se cuvine [care sunt] preceptele” vieţii creștine și cinstite, ca 
să nu fie amăgit de beţivi, zgârciţi, înșelători, jucători de noroc, 
adulterini, desfrânați, iubitori de spectacole, legători de leacuri 


% Veritas rationis, în original. Aici sensul logic-cauzal al lui ratio (cauza, explicația 
rațională) coincide cu ga ice Ingăc (Logosul Care ni se adresează, Scripturile fiind 

pângăritoare, descântători, astrologi sau ghicitori din toate soiurile 
de arte deșarte sau rele și alții de felul lor, și să creadă că va rămâne 
nepedepsit fiindcă îi vede pe mulți care se intitulează creștini iu- 
bind, săvârșind, apărând, sfătuind și convingând la aceste lucruri. 
Prin mărturii din Sfintele Scripturi va trebui învățat și ce sfârșit 
este rezervat stăruitorilor într-o astfel de viaţă și cât de toleraţi tre- 
buie să fie aceștia în Biserică, de care într-un final vor fi separați. 
Să-l înștiințăm dinainte că va găsi și mulți buni creștini în Biserică, 
adevărații locuitori ai lerusalimului ceresc, dacă va începe să fie el 
însuși [unul la fel). 

lar la sfârșit trebuie să-l prevenim stăruitor să nu își pună nă- 
dejdea lui în om; pentru că nici nu e ușor pentru om să judece care 
om este drept; și, chiar dacă ar fi ușor, nouă ni se dau pilde de oa- 
meni drepți nu ca să ne socotim noi îndreptați datorită lor, ci ca 
prin imitarea acestora să știm că vom fi socotiți îndreptaţi de Cel ce 
este Îndreptătorul lor. 

lar de aici încolo urmează lucrul la care se cuvine să îndemnăm 
în gradul cel mai înalt: ca ascultătorul nostru, sau, mai bine zis, as- 
cultătorul lui Dumnezeu prin noi, să înceapă să înainteze în purta- 
re și cunoștință și să pășească sprinten pe calea lui Hristos; și să nu 
îndrăznească să pună aceasta nici pe seama noastră, nici a lui, ci să 
se iubească pe sine și pe noi și pe ceilalți prieteni pe care îi iubește 
în Cel și pentru Cel care l-a iubit, când el Îi era dușman, ca să-l în- 
drepte și să Și-l facă prieten. Aici deja cred că nu mai ai nevoie de 
un povățuitor care să îți spună cum să fii concis când timpul tău ori 
al celor care te ascultă este scurt sau cum să le vorbești pe larg, când 
este mai lung; căci aici nevoia este cea care dictează, chiar și în lipsa 
unui sfătuitor. 


Despre cele trei feluri de catehumeni 


VIII. 12. Desigur însă că nu trebuie să neglijăm cazul în care 
vine la tine să fie catehizat cineva cultivat în artele liberale?, care 


* Existau în epocă cazuri celebre de cărturari a căror convertire sporea prestigiul Bisericii. 
Un asemenea caz fusese, de pildă, cel al lui Marius Victorinus (profesor de retorică și 
filosofie, traducătorul lui Plotin în latină, convertit în jurul anului 355 d.Hr.), relatat în 

s-a hotărât să fie creștin și vine tocmai ca să se facă. Aici se întâm- 
plă foarte rar ca el să nu cunoască o mare parte din Scripturile și 
scrierile noastre și să nu vină, instruit deja prin ele, doar pentru 
împărtășirea cu Tainele. Căci oamenii de felul lor cercetează de 
obicei cu grijă totul dinainte, nu în momentul când devin creștini, 
comunicând și discutând cu cine pot impresiile sufletului lor. Cu 
ei trebuie deci să fim conciși, fără să le îndesăm cu sila ceea ce ei 
știu, ci să atingem discret cutare și cutare aspect, despre care - vom 
zice — suntem încredințați că deja îl cunosc. Și astfel să parcurgem 
în fugă tot ce trebuie să le îndesăm celor neinstruiţi și fără carte, așa 
încât omul instruit, chiar dacă aude ceva ce știe, să nu audă ca din 
partea unui învățător, iar dacă aude ceva ce încă nu știe, să înveţe în 
timp ce îi amintim noi ceea ce credem că știe deja. 

N-ar fi inutil, desigur, să fie întrebat și el ce lucruri l-au mișcat 
să vrea să fie creștin. Dacă îți pare că l-au convins niște cărţi, fie 
canonice, fie ale unor scriitori folositori, zi la început ceva despre 
ele, lăudându-le diferitele merite ce ţin de autoritatea lor canonică 
și grija plină de pricepere a autorilor și elogiind mai ales binevenita 
smerenie, de o admirabilă înălțime, în cazul Scripturilor canonice, 
iar la ceilalți, după capacitatea fiecăruia, stilul expresiei - mai răsu- 
nătoare și cumva mai întortocheată - potrivit deci pentru sufletele 
mai orgolioase și, de aceea, mai slabe. 

Bineînţeles că trebuie discutat și despre el: să ne arate pe cine 
a citit cel mai mult, ce cărți i-au fost mai apropiate, convingându-l 
să dorească însoțirea cu Biserica. lar când le va zice, dacă acele cărţi 
ne sunt cunoscute sau cel puțin știm, ca urmare a faimei bisericești, 
că au fost scrise de un însemnat bărbat drept-credincios%, noi să le 
aprobăm bucuroși. În schimb, în caz că a dat peste sulurile vreunui 
eretic, pe care, neștiind că adevărata credinţă îl dezaprobă, îl are la 
suflet și îl socotește drept-credincios, el trebuie învăţat cu grijă că 
este mai presus autoritatea Bisericii universale și a altor preaînvățaţi 
bărbaţi, care s-au distins în adevărul ei prin dispute și scrieri. 

Cu toate astea, chiar și aceia care s-au mutat din această viață 
drept-credincioși și au lăsat ui inașilor ceva scrieri creștine, în anu- 
mite locuri din opusculele lor, fie nu au înțeles, fie - așa cum se 
întâmplă cu slăbiciunea omenească - au fost mai puţin în stare să 

pătrundă cu ascuţimea minții [realităţile] mai tainice și, din prici- 
na unei [aparente] asemănări cu adevărul, au rătăcit de la adevăr, 
dându-le astfel ocazia unor infatuaţi și îndrăzneți să urzească și 
să dea naștere câte unei erezii. Ceea ce nu e de mirare, pentru că 
mulți au dat naștere la multe învățături periculoase, rupându-se de 
unitatea comuniunii [creștine], chiar și pe baza scrierilor canonice, 
unde toate sunt afirmate în chipul cel mai temeinic. lar asta nu fi- 
indcă au înţeles ei unele lucruri altfel decât le-a gândit autorul sau 
decât e adevărat - căci, dacă ar fi doar asta, cine n-ar vrea să ierte 
slăbiciunea omenească, dacă e gata să se îndrepteze? -, ci din prici- 
nă că de multe ori au apărat cu îndârjire aprigă și cu o îndărătnică 
trufie niște păreri denaturate și sucites5. 

Toate aceste aspecte - când e vorba despre cel care vine în co- 
munitatea poporului creștin nu ca un „incult'*, cum se zice, ci ca 
un om șlefuit și educat în cărțile învăţaților - trebuie să le abordăm 
împreună cu el printr-o discuție moderată, apelând la autoritatea 
poruncii (spre a se păzi de greșelile infatuării) atât cât pare deja să 
îngăduie smerenia lui, cea care l-a adus [la noi]. Cât despre celelalte 
lucruri care, potrivit regulilor” învățăturii mântuitoare, se cuvin 
expuse sau discutate, fie că ţin de credință, fie de purtare, fie de 
ispite, ele să fie parcurse în felul în care am zis, punându-le pe toate 
în legătură cu acea cale superioarăs. 


IX. 13. Mai sunt și unii care vin din școlile cele mai banale de 
grămătici și oratori și pe care n-ai îndrăzni să-i numeri nici printre 
inculți, nici printre cei foarte învățați, a căror minte e încercată în 
marile probleme. Acestor oameni socotiți superiori față de restul 
în arta vorbirii, atunci când vin să se facă creștini, noi se cuvine să 
le împărtășim cu grijă - în mai mare măsură decât celor care nu 


% Sursa schismelor și ereziilor, în concepția ereziologică a Fericitului Augustin, e de fiecare 
dată îndepărtarea de la dragostea creștină și, în consecinţă, de la înţelegerea Scripturilor 
pe baza principiului iubirii creștine. Vezi, bunăoară (cu referire la donatiști), FERICITUL 
AUGUSTIN, Tractatus in epistolam lohannis ad Parthos, |, 12-13; Il, 7-0, și mai ales VII, 3 
(în limba română: Despre iubirea absolută. Comentariu la Prima Epistolă a lui loan, tra- 
ducere de Roxana Matei, Polirom, lași, 2013, pp. 60-67; 115-120; 224-226). 

% [diota, în original. 

%7 Regula (fidei), expresie consacrată în terminologia latină creștină, desemnează nucleul 
normativ al credinţei ortodoxe, criteriile adevărului revelat necesare pentru discerne- 

știu să scrie — sfaturile noastre: să se îmbrace cu smerenia creștină, 
învățând să nu-i disprețuiască pe cei despre care știu că se feresc 
mai mult de greșelile purtării decât ale vorbirii, și să nu îndrăzneas- 
că să compare o limbă pricepută, căreia obișnuiau să-i acorde chiar 
întâietate, cu inima neprihănită. Și mai ales ei trebuie învățați să 
asculte dumnezeieștile Scripturi și să nu le displacă vorba lor plină 
de substanță” pe motiv că nu e pompoasă'%. 

Să nu considere că, dacă spusele și faptele oamenilor despre 
care citesc în acele cărți sunt înfășurate și acoperite în veșminte de 
carne, asta înseamnă că ele n-ar trebui desfășurate și descoperite 
spre a fi înțelese, ci că ar fi de înțeles după cum sună în litera lor. 
lar despre folosul sensului tainic - de unde și numele de „taine” -, 
despre felul în care [înțelesurile] ascunse ale alegoriilor'” folosesc 
ca să stimuleze iubirea de adevăr și să risipească amorțeala dez- 
gustului'*, noi să le facem dovada chiar printr-o mostră, punân- 
du-le în față ceva ce nu-i impresionează prea mult și extrăgându-i 
[înţelesul] prin deznodarea alegoriei. Căci mai ales lor le e de folos 
să știe că ideile trebuie puse înaintea cuvintelor, așa cum sufletul e 
pus înaintea trupului. Și de aceea se cuvine ca ei să prefere asculta- 
rea unor cuvântări iscusite mai degrabă în adevăr decât în vorbe și 
să aibă mai degrabă prieteni înţelepţi decât frumoși. 

Să știe aceștia și că glasul nu ajunge la auzul lui Dumnezeu 
fără trăirea sufletului. Căci astfel nu îi vor lua în râs pe unii întâi- 
stătători și slujitori ai Bisericii, dacă îi vor vedea fie chemându-L 
pe Dumnezeu prin barbarisme sau solecisme, fie neînțelegând sau 
separând confuz chiar cuvintele pe care le rostesc. Nu pentru că ele 
n-ar fi deloc de corectat (pentru ca poporul să poată zice „amin” la 
ceva ce înțelege limpede), ci fiindcă sunt totuși de tolerat cu evlavie 
de unii ca ei, care au învățat că, așa cum în for buna cuvântare'% 
ține de pronunție, în Biserică ține de rugăciune!*. Și de aceea poate 
că în discursul judiciar putem vorbi despre o bună dicţie, dar nici- 
odată despre binecuvântare'%. 


% Solidum, în original. Cf. CICERO, Brutus, 84, 291, care vorbește despre un solidum et 
exsiccatum genus orationis („discurs plin de substanţă și neîmpodobit”). 

 Inflatum - „umflată” sau „îngâmfată”, cu trimitere directă la 1 Corinteni 8, 1. 

1 Aenigmata, în original. 
2 Fastidium, în original. 
102 Daia 33 aaa 

Cât despre Taina pe care urmează să o primească'%, pentru cei 
mai inteligenţi este destul să audă ce înseamnă ea; în schimb, pen- 
tru cei mai înceţi la minte trebuie să ne folosim de ceva mai multe 
vorbe și comparații, ca să nu disprețuiască ceea ce văd. 


Despre dobândirea bunei dispoziţii și cele șase cauze ale 
lehamitei 


X. 14. Aici probabil că tu dorești să luăm o predică drept exem- 
plu, ca să îți arăt concret cum anume trebuie făcut ce te-am sfătuit. 
Ceea ce voi și face, atât cât voi putea, cu ajutorul Domnului; însă 
mai întâi să vorbesc, așa cum am făgăduit, despre dobândirea stării 
de bună dispoziție:”. Căci în privința regulilor după care trebuie 
alcătuită o cuvântare când catehizăm pe cineva care vine să se facă 
creștin, pe cât îmi pare, m-am achitat îndeajuns de ce-am promis. 
Sigur, nu e de datoria mea să fac și eu în această scriere ce am reco- 
mandat că este potrivit să se facă. Așa că, dacă o fac, va trece drept 
un surplus; dar cum să pot turna surplusul înainte de a termina de 
măsurat datoria? 

De fapt, nici nu te-am auzit plângându-te mai mult de altceva 
decât că propria ta cuvântare, când vrei să instruiești pe cineva în 
numele de „creștin”, ţi se pare banală și slabă. Însă ce știu eu este 
că asta se petrece nu din pricina multelor lucruri ce-ar fi de zis - în 
care văd că ești destul de pregătit și de instruit —, nici a sărăciei ex- 
presiei, ci din cauza stării de lehamite a sufletului. 

lar asta ori din motivul pe care l-am zis: că mai degrabă ne în- 
cântă și ne ține atenţi ceea ce vedem cu mintea în tăcere și nu vrem 


'% Cateheza preliminară se încheia cu un ritual de primire în catehumenat, specific vechii 
Biserici latine. Acesta cuprindea și el unele „taine”: suflarea de trei ori peste faţa candidatului 
(exsufflatio), însemnarea pe frunte și piept cu semnul Sfintei Cruci (signatio), punerea mâini- 
lor pe cap (manus impositio) și oferirea sării exorcizate (vezi Thomas M. FINN, „It Happened 
One Night. Ritual and Conversion in Augustine's North Africa”, în: Journal of the American 
Academy of Religion, LVIII/4, 1990, p. 590; Goulven MADEC, Notes Complementaires, 9. Le rite 
catechumenal, în: Oeuvres de Saint Augustin, u/1, La premiere catechese - De catechizandis 
rudibus..., pp. 265-267). La același ritual se face aluzie și în paragrafele XX, 34, XXVI, 50. În 
Predica 260 Cu, Fericitul Augustin spune că acest prim ritual ar avea ca sens conceperea în 
pântecele Bisericii: „Catehumenii, pe care Maica Biserică îi concepe deja, printr-o Taină” (cf 

să fim abătuţi de acolo către un torent de vorbe, care e mult diferit. 
Ori pentru că preferăm, chiar și atunci când cuvântarea este plăcu- 
tă, să ascultăm sau să citim lucruri care au fost zise mai bine și care 
nu cer grijă sau efort din partea noastră, decât să ne adaptăm noi pe 
loc vorbele la auzul altora fără a fi siguri de rezultat: dacă reușesc 
să exprime ideea ori dacă sunt înțelese cu folos. Ori pentru că știm 
prea bine lucrurile care trebuie insuflate începătorilor în credință 
și nu ne mai sunt necesare pentru înaintarea noastră, fiindu-ne de 
aceea rușine să revenim des la ele, și fiindcă sufletul, deja măricel, 
nu mai e la fel de încântat să treacă la discutarea unor subiecte așa 
de banale și, cum s-ar zice, de copilărești. 

De asemenea, și un ascultător lipsit de reacție'* îi produce le- 
hamite vorbitorului; nu fiindcă se cuvine să fim doritori de laudă 
omenească, ci pentru că slujirea noastră ţine de Dumnezeu. Și, cu 
cât îi iubim mai mult pe cei cărora le vorbim, cu atât mai mult do- 
rim să le placă ce li se oferă pentru mântuirea lor; iar dacă nu ne 
reușește, ne întristăm și, chiar în mijlocul drumului, ne slăbim și 
ne frângem [avântul], ca și cum ne-am fi chinuit în zadar. 

lar uneori se mai întâmplă și să fim abătuţi de la o treabă pe 
care doream s-o facem și a cărei săvârșire ne încânta sau ni se părea 
mai necesară și să fim siliți - fie la porunca celui pe care nu vrem 
să-l jignim, fie de prezenţa unora de care nu putem scăpa - să ca- 
tehizăm pe cineva. Atunci noi ne apucăm de acest lucru, care ne- 
cesită o mare liniște [sufletească], deja tulburaţi și supăraţi că nici 
nu suntem lăsați să păstrăm rânduiala activităților pe care o vrem 
noi, nici nu putem să le facem tuturor pe plac. Și astfel cuvântarea, 
tocmai fiindcă izvorăște din tristeţe, este mai puțin plăcută; căci 
uscăciunea mâhnirii o face să se reverse mai greu. 

lar alteori inima ne e cuprinsă de o mâhnire provocată de cear- 
tă, și [tocmai] atunci ni se zice: „Hai să-i vorbești lui cutare, vrea 
să se facă creștin!” Căci o zic unii care nu știu ce ne arde înlăuntrul 
nostru, iar dacă nu se cade să ne deschidem lor sufletul, primim 
fără tragere de inimă ce doresc; și bineînţeles că va fi lâncedă și 
neplăcută acea cuvântare care trece prin vena încinsă și fumegândă 
a inimii. 


* . e muie 


:% În editia franceză mai vacha [Comhăe-Pannace n 6) Am snm mantia 

Despre leacurile împotriva lehamitei 


Prin urmare, fiindcă există multe cauze, iar fiecare dintre ele 
întunecă seninătatea minţii noastre, noi trebuie să căutăm ace- 
le leacuri potrivite cu Dumnezeu, prin care să destindem această 
crispare și cu însuflețirea Duhului să ne veselim și să ne bucurăm 
în liniștea lucrării celei bune. „Căci Dumnezeu iubește pe cel care 
dăruiește voios."% 


15. Așadar, dacă ne întristăm din cauză că ascultătorul nu ne 
prinde înțelesul:* — căci noi coborâm, într-un fel, din culmea aces- 
tuia, silindu-ne să rămânem jos în trecerea lentă a silabelor, cu mult 
deosebite [de el], și îngrijindu-ne în ce fel să exprimăm cu gura de 
carne, prin lungi și întortocheate ocolișuri, ceea ce am sorbit dintr-o 
iute înghițitură a minţii; iar fiindcă ceea ce scoatem este mult dife- 
rit, ni se face lehamite să vorbim și preferăm să tăcem -, atunci să 
cugetăm la cele puse nouă înainte de Cel care „ne-a dat o pildă ca să 
pășim pe urmele Lui”". Într-adevăr, oricât de mult ar diferi glasul 
articulat de vioiciunea înțelegerii noastre, cu mult mai diferită este 
condiția muritoare a cărnii de egalitatea cu Sine a lui Dumnezeu. 
Și cu toate astea EI, deși era în aceeași formă, „S-a deșertat pe Sine, 
luând chip" de rob”, până la „moartea pe cruce”"+. Însă din ce pri- 
cină, dacă nu pentru că EI „S-a făcut celor slabi slab, ca pe cei slabi 
să-i dobândească'"5? 

Ascultă-l și pe imitatorul Său“, care în altă parte zice: „Căci, 
dacă ne-am ieșit din minte, a fost pentru Dumnezeu; dacă sun- 
tem cumpăniţi, e pentru voi. Căci iubirea lui Hristos ne silește să 
socotim aceasta, fiindcă unul singur a murit pentru toți”"7. Cum ar 
fi fost el pregătit să se cheltuiască pentru sufletele acelora"&, dacă 


%9 2 Corinteni 9, 7. 

“e Intellectus, atât cu sensul de „înţeles”, cât şi acela de „minte”, „intelect”. 

1 7, Petrii 2, 21 

"2 Forma, în original. 

"3 Filipeni 2, 7. 

"4 Filipeni 2, 8. 

"5 1 Corinteni 9, 22. 

"6 Adică Sfântul Pavel. 

"7 2 Corinteni 5, 13-14; expresia „ne-am ieșit din minte” (excessimus mente) se referă la 


500 FERICITUL AUGUSTIN 


i-ar fi venit greu să se plece la urechile lor? Pentru aceea s-a făcut 
el mic în mijlocul nostru, „ca o doică ocrotindu-și fiii'"9. Oare e 
plăcut, dacă nu te cheamă dragostea, să gângurești cuvinte scur- 
tate și ciuntite? Și totuși oamenii doresc să aibă copii cărora să le 
arate asta; și mai plăcut îi este unei mame să-i bage micuţului în 
gură bucățele mestecate, decât să mestece și să înghită ea hălci. lar 
dacă ne gândim, până și o găină își acoperă ouăle proaspăt clocite 
cu penele ei moi și-și cheamă cu glasul zdrobit puii piuitori — în 
vreme ce trufașii care fug de blândele ei aripi ajung să fie pradă 
zburătoarelor. Deci, dacă înțelegerea ţi se desfată în cele mai pure 
ascunzișuri**, să te desfete să înţelegi și cum iubirea, coborându-se 
cu atât mai plină de slujire la cele slabe, revine cu atât mai întărită 
la cele tainice, mulțumită bunei conștiințe dea nu fi căutat nimic la 
cei la care s-a coborât în afară de mântuirea lor veșnică. 


XI. 16. Se poate însă să ne dorim ca mai degrabă să citim sau să 
ascultăm ceva deja pregătit și care este mai bine zis; iar apoi să ne 
adaptăm cu greu vorbele dintr-odată, fără să fim siguri de rezultat. 
În acest caz, dacă ceva din vorbele noastre îl nemulțumește pe as- 
cultător, va fi ușor să-i arătăm pornind chiar de aici — asta cât timp 
nu ne abatem cu mintea de la adevăr - ce puţin contează că expri- 
marea n-a fost întru totul corectă sau precisă, de vreme ce lucrurile 
au fost înţelese:*. Căci ne-am exprimat așa tocmai ca ele să poată 
fi înțelese. Dar, în caz că mărimea slăbiciunii omenești ne face să 
rătăcim chiar de la adevărul lucrurilor (deși în catehizarea începă- 
torilor în credință, unde calea de ţinut e foarte bătătorită, asta cu 
greu se poate întâmpla), atunci noi să socotim - numai să nu se 
întâmple ca până și asta să îl ofenseze pe ascultător - că nu din alt 
motiv s-a petrecut așa ceva, decât fiindcă Dumnezeu a vrut să ne 
încerce dacă ne vom corecta cu mintea calmă, pentru ca în apărarea 
rătăcirii noastre să nu cădem într-o rătăcire mai mare. 

Dacă nu e nimeni care să ne zică și nici noi, nici ascultătorii 
noștri nu ne dăm deloc seama, n-avem niciun motiv de întrista- 
re, cât timp nu se întâmplă din nou. Dar de multe ori ne aducem 


“9 1 Tesaloniceni 2, 7. 
* În original: penetralia - „ascunzişuri”, „adâncimi lăuntrice”. 
'» În De doctrina christiana, IV, 155-158, o regulă a elocinței creștine e aceea de a considera 

aminte ce am zis, dezaprobând chiar noi ceva, și nu mai știm cum 
a fost primit când s-a zis; și ne pare rău, mai ales când fierbem de 
iubire, dacă s-a primit cu plăcere ceva fals. De aceea, atunci când se 
ivește un prilej, așa cum ne-am dezaprobat pe noi înșine în tăcere, 
trebuie să ne îngrijim să fie ușor-ușor corectaţi și ei, care au căzut 
în falsitate nu prin cuvintele lui Dumnezeu, ci de bună seamă prin 
cele ale noastre. 

În caz însă că unii, orbiţi de o răutate turbată, se bucură că 
am greșit, „șușotitori, defăimători, urâtori de Dumnezeu'"?, atunci 
aceștia ne dau prilejul să ne încercăm răbdarea și milostivirea. Fi- 
indcă și răbdarea lui Dumnezeu îi aduce la pocăință!:: — într-ade- 
văr, e ceva mai vrednic de dispreț și „își adună mai multă mânie în 
ziua mâniei și a descoperirii dreptei Judecăţi a lui Dumnezeu”=+ de- 
cât bucuria de răul altuia, după asemănarea și imitarea diavolului? 

Uneori, deși e corect și adevărat tot ce se zice, fie ceva ce n-a 
fost înțeles, fie în răspăr cu părerea și obișnuinţa unei vechi rătăciri, 
îl ofensează și tulbură prin chiar noutatea lui pe ascultător. Dacă 
acesta se arată apt de lecuire, atunci noi să-l lecuim neîntârziat cu 
multe autorităţi [scripturistice] și argumente. 

Însă când ofensa este ascunsă prin tăcere, [numai] leacul lui 
Dumnezeu îi poate veni în ajutor. În schimb, în caz că [omul] dă 
înapoi și refuză vindecarea, pe noi să ne mângâie acea pildă a Dom- 
nului, Care, după ce oamenii s-au poticnit din pricina cuvântului 
Său și au plecat pretextând că era aspru, le-a zis chiar și celor care 
rămăseseră: „Nu cumva și voi vreţi să vă duceţi?”"35 Să avem stator- 
nic și neclintit în inimă că la capătul vremurilor lerusalimul va fi 
izbăvit din robia babiloniană a acestui veac și că nimeni din el nu 
va pieri: fiindcă cine va pieri nu e din el. Căci „temelia cea tare a lui 
Dumnezeu stă neclintită, având această pecete: «Domnul cunoaște 
pe cei ce sunt ai Săi» și: «Să se depărteze de nedreptate tot cel ce 
cheamă numele Domnului»"€. 

Cugetând acestea și chemând pe Domnul în inima noas- 
tră, ne vom teme mai puțin de rezultatele nesigure ale cuvântării 
noastre; și până și îndurarea neplăcerilor ne va încânta, de dragul 


"= Romani 1, 29-30. 
'% Cf. Romani 2, 4. 

lucrării milostive - asta dacă nu vom căuta în ea slava noastră”. Căci 
lucrarea e cu adevărat bună când intenţia celui care o împlinește 
pornește: din iubire și când, revenind, cum s-ar zice, la locul ei, se 
odihnește iarăși în iubire. Cât despre citirea cu plăcere sau asculta- 
rea unui discurs atât de bun, încât să-l preferăm cuvântării noastre 
când vorbim fără chef și cu lehamite: acestea vor fi mai sprintene 
și mai agreabile după o strădanie [de-a noastră]; și cu mai mare în- 
credere ne vom ruga ca Dumnezeu să ne vorbească așa cum vrem, 
dacă primim voios'* să vorbească prin noi, atât cât suntem în stare; 
iar astfel „celor ce-L iubesc pe Dumnezeu toate le merg împreună 
spre bine”. 


XII. 17. În caz că ajungem însă să fim dezgustaţi să tot repetăm 
lucruri atât de banale și potrivite celor mici: atunci să ne potrivim și 
noi cu ei prin iubire frățească, părintească și maternă; iar după ce ne 
vom uni cu inimile lor, ni se vor părea chiar și nouă lucruri noi. Căci 
puterea compasiunii sufletești este așa de mare încât, dacă ei sunt 
impresionați de vorbirea noastră și noi de învățarea lor, ajungem să 
sălășluim unii în alții. lar astfel și cei care ne ascultă parcă vorbesc 
în noi, și parcă și noi învăţăm împreună cu ei ceea ce le predăm. 

Când le arătăm unora niște locuri măreţe și frumoase din cetăţi 
sau câmpii, pe care nu le-au mai văzut niciodată și pe lângă care 
noi de multe ori am trecut privindu-le fără nicio desfătare, nu se 
întâmplă de obicei ca și încântarea noastră să se înnoiască datorită 
încântării lor în fața noului? Iar asta cu atât mai mult cu cât ne sunt 
mai dragi. Într-adevăr, pe cât de mult existăm în ei prin legătura 
iubirii, pe atât de noi ni se fac și nouă cele vechi. Dar, dacă suntem 
mai înaintați în contemplare, deja nu'> mai vrem ca aceia pe care 
îi iubim să se bucure și să se uimească atunci când privesc lucrări- 
le mâinilor omenești; ci vrem să-i ridicăm până la arta și cugetul 
Creatorului și să-i înălțăm de unde sunt la admiraţia și lauda lui 
Dumnezeu Atoatefăcătorul, unde e țelul cel mai rodnic al iubirii. 


7 Cf. loan 7, 18. 
5 Iaculatur, în original. Imaginea sugerată de Fericitul Augustin e cea a unei săgeți 
(intenţia catehizatorului) proiectate dintr-un arc (dragostea de semeni). 

9 Hilariter, în original. 

5 Cf. Romani 8, 28. 

Se cuvine deci cu atât mai mult să ne încânte că oamenii se apropie 
să învețe despre Dumnezeu, de dragul Căruia trebuie învățate cele 
de învăţat, și să ne înnoim din înnoirea lor; așa încât, dacă propovă- 
duirea noastră e din obișnuință mai rece, să se înfierbânte datorită 
neobișnuirii lor cu ce ascultă. 

În plus, ne mai ajută să dobândim buna dispoziție și dacă vom 
cugeta și vom avea în minte din ce moarte a rătăcirii trece omul că- 
tre viața credinţei. Noi și prin cele mai obișnuite locuri trecem cu o 
binefăcătoare bună dispoziție, dacă îi arătăm calea cuiva, care poa- 
te se chinuia rătăcind. Nu se cade atunci să trecem cu atât mai vioi 
și mai bucuroși, în învățătura cea mântuitoare, chiar și prin lucruri 
de a căror depănare nu mai avem nevoie, dacă noi călăuzim pe căile 
păcii — pe care ne-o poruncește Însuși Cel care ne-a și dăruit-o - un 
suflet vrednic de milă și obosit de rătăcirile veacului? 


XIII. 18. Însă, într-adevăr, e greu să continuăm să vorbim până 
la capătul stabilit când vedem că ascultătorul nu reacționează: ori 
că e sugrumat de înfricoșare religioasă și nu îndrăznește să își sem- 
naleze încuviințarea prin glas sau printr-o mișcare a trupului; ori 
că e împiedicat de rușinea omenească; ori că nu înțelege cele zise 
sau că le disprețuiește. În acest caz, de vreme ce nu-i putem distin- 
ge clar starea sufletească, trebuie să încercăm toate mijloacele care 
ne-ar putea ajuta să-l îmboldim și să-l smulgem ca dintr-o ascun- 
zătoare. Căci se cuvine și să îi alungăm printr-o blândă încurajare 
teama exagerată și care-l împiedică să-și exprime judecata, și să îi 
domolim rușinea, introducându-l în comuniunea frățească, și să 
îl cercetăm, întrebându-l dacă înţelege, și să îi dăm încredere să 
vorbească liber, dacă i se pare că trebuie contrazis ceva. Va trebui 
întrebat chiar și dacă nu cumva a mai auzit deja aceste lucruri și 
poate nu-l impresionează ceva atât de cunoscut și de banal; și, în 
funcţie de răspunsul lui, ori să vorbim mai direct și mai lămurit, ori 
să respingem o părere contrarie, ori să nu-i explicăm mai pe larg 
cele deja cunoscute, ci să le strângem pe scurt și să alegem câteva 
din spusele cu înţeles mistic din Sfintele Cărţi și care - mai ales în 
cursul expunerii - fac să se îndulcească prin deschiderea și desco- 
perirea lor cuvântarea noastră. 

Dar, dacă este prea încet la minte, incapabil și potrivnic la orice 

înfricoșare sacră: cele de maximă trebuință despre unitatea Bi- 
sericii universale, despre ispite, despre viața creștină în vederea 
Judecăţii ce va să vie, iar multe lucruri să le zicem mai degrabă lui 
Dumnezeu despre el decât lui despre Dumnezeu. 


19. Se mai întâmplă adesea chiar și următorul lucru: cel care la 
început asculta cu plăcere, obosit fie de la ascultare, fie de la statul 
[în picioare], începe să deschidă gura nu ca să mai laude, ci să caște 
și să arate, chiar și neintenționat, că vrea să plece. Când ne vom 
da seama de asta, noi se cuvine să-i înnoim starea sufletească: să-i 
zicem atunci ceva presărat cu o bună dispoziție sinceră și potrivit 
temei discutate ori care să-i trezească multă admiraţie și uimire, 
ori chiar regret și plâns, și mai ales despre el însuși, ca să stea atent, 
împuns de propria-i grijă - totuși ceva care să nu-i ofenseze prin as- 
prime rușinea, ci să-l câștige mai degrabă prin tonul prietenos. Sau 
să îl ajutăm, oferindu-i un loc să se așeze, deși neîndoielnic că ar fi 
mai bine - acolo unde asta se poate face în chip cuviincios - ca el 
să asculte dintru început stând așezat. Și este cu mult mai chibzuit 
[ce se petrece] în unele biserici de dincolo de mare'&, unde nu doar 
întâistătătorii vorbesc în fața poporului așezați, ci i se oferă și po- 
porului scaune, ca nu cumva vreunul mai slab, obosit de la statul în 
picioare, să-și piardă cuvenita atenţie sau chiar să fie silit să plece. 

Există totuși o mare diferență: una e când se retrage dintr-o 
mare adunare ca să-și refacă puterile cineva deja unit prin comuni- 
unea Tainelor:*, și alta e când pleacă cineva - constrâns adesea ine- 
vitabil, ca nu cumva, biruit de vreo slăbiciune lăuntrică, să și cadă — 
care trebuie instruit în Taine întâia oară și de rușine nu zice de ce 
se duce ori din pricina slăbiciunii nu îi este îngăduit să rămână. O 
spun din experienţă, fiindcă am păţit lucrul acesta cu un om de la 
țară în timp ce îl catehizam; de unde m-am convins eu [însumi] că 
așa ceva trebuie cu mare grijă preîntâmpinat. Căci cine ne-ar putea 
răbda îngâmfarea, când noi pe oamenii care sunt frații noștri — sau 
chiar și pe cei pentru care trebuie să ne dăm încă și mai mare silință 
să ni-i facem frați - nu-i facem să stea așezați înaintea noastră și 
când pe Domnul Însuși, Căruia îngerii Îi stau alături, femeia Îl as- 
culta așezată'35? 


n 


> Terribiliter, în original, adică „insuflându-i atitudinea de venerație, de teamă sacră 


(mysterium tremendum). De pus în legătură cu „frica de Dumnezeu” de la V, 9. 

Firește, dacă va fi o cuvântare scurtă ori dacă locul nu îngă- 
duie, să asculte stând în picioare. Dar asta când sunt mulți și nu 
trebuie iniţiaţi în acel moment. Într-adevăr, dacă sunt unul, doi 
sau câţiva, e primejdios să le vorbim făcându-i să stea în picioare, 
când ei au venit tocmai pentru a se face creștini. Totuși, dacă am 
început deja în felul acesta, măcar atunci când ne vom da seama 
de lehamitea ascultătorului să-i oferim un loc de șezut; ba chiar să 
insistăm să ia loc și să-i zicem, totodată, ceva care să-l revigoreze 
și să îi fugărească grija - în caz că l-a cuprins și începe să-l abată — 
din suflet. 

Fiind neclar de ce tace și refuză să mai asculte, să i se zică, după 
ce a luat loc deja, ceva împotriva ivirii gândurilor la preocupările 
lumești, fie cu bună dispoziție, cum am zis, fie trist. Pentru ca, dacă 
ele sunt cele care îi ocupau mintea, acestea să dea înapoi ca și cum 
ar fi acuzate pe nume. În caz însă că nu sunt ele și că a obosit din 
pricina ascultării, să îi zicem - în felul pomenit - ceva neașteptat și 
extraordinar despre ele, ca și cum ele ar fi în cauză (ceea ce firește 
nu știm), și atunci atenţia îi va reveni din starea de lehamite. Dar să 
fie ceva scurt, mai ales că e ceva introdus în afara rânduielii, ca nu 
cumva boala dezgustului, căreia vrem să-i venim de leac, să se mă- 
rească chiar prin leacul însuși; iar celelalte să i se zică mai repede, 
făgăduind și arătându-i că suntem mai aproape de sfârșit. 


XIV. 20. Însă, dacă ţi se frânge inima că ai renunțat la o altă lu- 
crare în care, pentru că era mai necesară, tu te aflai deja prins și de 
aceea catehizezi trist și fără plăcere, gândește-te atunci la următo- 
rul lucru: afară de faptul că știm că trebuie să ne purtăm milostiv și 
cu îndatorirea celei mai sincere iubiri în tot ce lucrăm împreună cu 
oamenii, așadar afară de lucrul acesta, e nesigur ce-ar fi mai folo- 
sitor să facem și ce e mai nimerit să amânăm sau la ce să renunțăm 
cu totul. Căci, neștiind în ce fel sunt la Dumnezeu meritele omu- 
lui pentru care lucrăm, noi n-avem nicio bănuială, sau numai una 
foarte subţire și neclară mai degrabă decât înțelegerea a ceea ce li se 
potrivește într-un anumit moment. E drept că, de aceea, noi trebu- 
ie să ne rânduim după cum ne duce mintea lucrurile pe care le avem 
de săvârșit. lar dacă reușim să le ducem la capăt așa cum ne-am 
propus, să ne bucurăm nu fiindcă așa ne-a plăcut nouă, ci pentru 
că așa I-a plăcut lui Dumnezeu. Însă, dacă se ivește vreo altă nevoie 

înfricoșare sacră'* cele de maximă trebuință despre unitatea Bi- 
sericii universale, despre ispite, despre viaţa creștină în vederea 
Judecăţii ce va să vie, iar multe lucruri să le zicem mai degrabă lui 
Dumnezeu despre el decât lui despre Dumnezeu. 


19. Se mai întâmplă adesea chiar și următorul lucru: cel care la 
început asculta cu plăcere, obosit fie de la ascultare, fie de la statul 
[în picioare], începe să deschidă gura nu ca să mai laude, ci să caște 
și să arate, chiar și neintenţionat, că vrea să plece. Când ne vom 
da seama de asta, noi se cuvine să-i înnoim starea sufletească: să-i 
zicem atunci ceva presărat cu o bună dispoziţie sinceră și potrivit 
temei discutate ori care să-i trezească multă admiraţie și uimire, 
ori chiar regret și plâns, și mai ales despre el însuși, ca să stea atent, 
împuns de propria-i grijă - totuși ceva care să nu-i ofenseze prin as- 
prime rușinea, ci să-l câștige mai degrabă prin tonul prietenos. Sau 
să îl ajutăm, oferindu-i un loc să se așeze, deși neîndoielnic că ar fi 
mai bine - acolo unde asta se poate face în chip cuviincios - ca el 
să asculte dintru început stând așezat. Și este cu mult mai chibzuit 
[ce se petrece] în unele biserici de dincolo de mare'%, unde nu doar 
întâistătătorii vorbesc în fața poporului așezați, ci i se oferă și po- 
porului scaune, ca nu cumva vreunul mai slab, obosit de la statul în 
picioare, să-și piardă cuvenita atenție sau chiar să fie silit să plece. 

Există totuși o mare diferență: una e când se retrage dintr-o 
mare adunare ca să-și refacă puterile cineva deja unit prin comuni- 
unea Tainelor*, și alta e când pleacă cineva - constrâns adesea ine- 
vitabil, ca nu cumva, biruit de vreo slăbiciune lăuntrică, să și cadă - 
care trebuie instruit în Taine întâia oară și de rușine nu zice de ce 
se duce ori din pricina slăbiciunii nu îi este îngăduit să rămână. O 
spun din experienţă, fiindcă am păţit lucrul acesta cu un om de la 
țară în timp ce îl catehizam; de unde m-am convins eu [însumi] că 
așa ceva trebuie cu mare grijă preîntâmpinat. Căci cine ne-ar putea 
răbda îngâmfarea, când noi pe oamenii care sunt fraţii noștri — sau 
chiar și pe cei pentru care trebuie să ne dăm încă și mai mare silință 
să ni-i facem frați - nu-i facem să stea așezați înaintea noastră și 
când pe Domnul Însuși, Căruia îngerii Îi stau alături, femeia Îl as- 
culta așezată'35? 


2 Terribiliter, în original, adică „insuflându-i atitudinea de venerație, de teamă sacră” 
(mysterium tremendum). De pus în legătură cu „frica de Dumnezeu” de la V, 9. 
“3 În Italia. 

Firește, dacă va fi o cuvântare scurtă ori dacă locul nu îngă- 
duie, să asculte stând în picioare. Dar asta când sunt mulţi și nu 
trebuie inițiați în acel moment. Într-adevăr, dacă sunt unul, doi 
sau câțiva, e primejdios să le vorbim făcându-i să stea în picioare, 
când ei au venit tocmai pentru a se face creștini. Totuși, dacă am 
început deja în felul acesta, măcar atunci când ne vom da seama 
de lehamitea ascultătorului să-i oferim un loc de șezut; ba chiar să 
insistăm să ia loc și să-i zicem, totodată, ceva care să-l revigoreze 
și să îi fugărească grija — în caz că l-a cuprins și începe să-l abată - 
din suflet. 

Fiind neclar de ce tace și refuză să mai asculte, să i se zică, după 
ce a luat loc deja, ceva împotriva ivirii gândurilor la preocupările 
lumești, fie cu bună dispoziție, cum am zis, fie trist. Pentru ca, dacă 
ele sunt cele care îi ocupau mintea, acestea să dea înapoi ca și cum 
ar fi acuzate pe nume. În caz însă că nu sunt ele și că a obosit din 
pricina ascultării, să îi zicem - în felul pomenit - ceva neașteptat și 
extraordinar despre ele, ca și cum ele ar fi în cauză (ceea ce firește 
nu știm), și atunci atenţia îi va reveni din starea de lehamite. Dar să 
fie ceva scurt, mai ales că e ceva introdus în afara rânduielii, ca nu 
cumva boala dezgustului, căreia vrem să-i venim de leac, să se mă- 
rească chiar prin leacul însuși; iar celelalte să i se zică mai repede, 
făgăduind și arătându-i că suntem mai aproape de sfârșit. 


XIV. 20. Însă, dacă ţi se frânge inima că ai renunțat la o altă lu- 
crare în care, pentru că era mai necesară, tu te aflai deja prins și de 
aceea catehizezi trist și fără plăcere, gândește-te atunci la următo- 
rul lucru: afară de faptul că știm că trebuie să ne purtăm milostiv și 
cu îndatorirea celei mai sincere iubiri în tot ce lucrăm împreună cu 
oamenii, așadar afară de lucrul acesta, e nesigur ce-ar fi mai folo- 
sitor să facem și ce e mai nimerit să amânăm sau la ce să renunțăm 
cu totul. Căci, neștiind în ce fel sunt la Dumnezeu meritele omu- 
lui pentru care lucrăm, noi n-avem nicio bănuială, sau numai una 
foarte subțire și neclară mai degrabă decât înțelegerea a ceea ce li se 
potrivește într-un anumit moment. E drept că, de aceea, noi trebu- 
ie să ne rânduim după cum ne duce mintea lucrurile pe care le avem 
de săvârșit. lar dacă reușim să le ducem la capăt așa cum ne-am 
propus, să ne bucurăm nu fiindcă așa ne-a plăcut nouă, ci pentru 
că așa l-a plăcut lui Dumnezeu. Însă, dacă se ivește vreo altă nevoie 

pus-o înainte - aceea să fie a noastră! Căci e mai drept ca să urmăm 
noi [voia] Lui decât El voia noastră. 

De altfel, și în privinţa rânduielii pe care vrem să o ținem prin 
hotărârea noastră în săvârșirea lucrurilor, se cade s-o încuviințăm 
pe cea în care au întâietate [lucrurile] mai valoroase. Atunci de ce 
să ne supărăm că Dumnezeu, Care e cu atât mai valoros, are întâ- 
ietate față de oameni și să ne dorim, prin chiar aceea că ne iubim 
propria noastră rânduială, să fim dezordonaţi? Căci își rânduiește 
mai bine faptele acela care e mai degrabă pregătit să nu facă ce este 
oprit de puterea dumnezeiască, decât acela care dorește să facă ce e 
conceput de cugetarea omenească. Pentru că „multe cugetări sunt 
în mintea omului, dar hotărârea Domnului rămâne veșnic”86. 


21. Mai este și cazul când sufletul ţi-e tulburat din pricina unei 
poticniri și nu poate rosti o cuvântare senină și veselă. Se cuvine 
însă ca iubirea faţă de cei pentru care Hristos a murit, voind să îi 
răscumpere cu prețul sângelui Său de moartea rătăcirilor lumești, 
să fie aşa de mare, încât simpla veste, când suntem triști, că a ve- 
nit cineva care dorește să devină creștin să fie de ajuns pentru 
mângâierea și risipirea acelei tristeţi, așa cum bucuria unui câștig 
potolește supărarea pagubei. Fiindcă nu ne întristează poticnirea 
nimănui decât atunci când credem sau vedem că ea îl duce la pier- 
zanie pe acel om ori că prin el e dus la pierzanie cel slab. 

Așadar, cel ce vine spre a fi inițiat, cât timp există nădejdea că 
poate înainta, să-ți șteargă supărarea pe cel care dă înapoi. Căci, 
chiar dacă ne cuprinde teama ca prozelitul să nu ajungă un fiu al 
gheenei'* — iar înaintea ochilor ni se perindă mulți de felul lor, din 
pricina cărora apar acele poticniri care ne mistuie -, asta nu trebuie 
să ne facă să fim delăsători; ci și mai mult să ne trezească și să ne 
îmboldească a-l sfătui pe cel instruit să se păzească de imitarea ce- 
lor care nu sunt creștini cu adevărat, ci doar cu numele, și să nu fie 
mișcat de mulțimea lor sau să vrea să-i urmeze ori să nu vrea să-L 
urmeze pe Hristos din pricina lor; și nici să nu vrea să fie în Biserica 
lui Dumnezeu când sunt |și] ei ori să vrea să fie acolo ca ei. 

lar prin aceste avertizări nu știu cum se face, dar cuvântarea 
devine mai înfocată, căci îi întreține jarul supărarea prezentă; așa 


55 Pildele lui Solomon 19, 21. 

încât nu doar că nu vom fi mai delăsători, ci tocmai prin asta vom 
zice mai aprins și mai repede ceea ce am fi spus mai rece și mai lent 
dacă am fi fost mai potoliţi. Să ne bucurăm, așadar, că ni se dă pri- 
lejul ca sufletul nostru să nu fie mișcat fără rodire. 

22. Însă, în caz că suntem cuprinși de mâhnire din pricina unei 
rătăciri sau a unui păcat de-al nostru, noi să ne amintim nu doar că 
„duhul zdrobit e jertfă lui Dumnezeu", ci și că, „așa cum apa stin- 
ge focul, la fel și milostenia păcatul"'*; și: „Fiindcă milostivire vo- 
iesc, [mai degrabă] decât jertfă”:2. Când suntem amenințați de in- 
cendiu, alergăm spre apă ca să-l putem stinge și aducem mulțumiri 
dacă ne-o oferă cineva din preajmă. Tot astfel, când din iarba noas- 
tră'* se aprinde flacăra păcatului și de aceea suntem tulburaţi, să ne 
bucurăm dacă ni se dă prilejul unei lucrări de mare milostivire; căci 
ni se oferă izvorul din care să stingem ce ardea. Asta de nu cumva 
suntem atât de proști, încât să socotim că trebuie să alergăm mai 
iute la pâine ca să umplem cu ea burta flămândului, decât la Cuvân- 
tul lui Dumnezeu ca să instruim mintea celui care se hrănește cu 
El. Apoi, și în caz că ar fi o lucrare folositoare, dar nicio pierdere 
dacă n-o săvârșim, tot ar fi nefericit să respingem leacul care ni 
se oferă; căci deja n-am mai pune în primejdie mântuirea aproa- 
pelui, ci pe a noastră!+. Însă, când din gura Domnului răsună atât 
de ameninţător: „Slugă necinstită și leneșă, trebuia să dai banii 
zarafilorP:$, ce este totuși cu nebunia aceasta, ca păcatul nostru să 
ne împingă să vrem să păcătuim din nou, nedăruind din tezaurul 
domnesc celui care vrea și cere? 

După ce, prin aceste cugetări și consideraţii și altele de felul 
lor, am îndepărtat negura lehamitei, atenţia se face potrivită de ca- 
tehizare, putând fi instruită'4* cu cele ce se revarsă neobosit și voios 


5 Psalmul 50, 19. 

% Înţelepciunea lui Isus Sirah 3, 29. 

+ Matei 9, 13; 12, 7; Osea 6, 6. În Vulgata avem: „Milostivire am voit, nu jertfă, și 
cunoașterea lui Dumnezeu mai mult decât arderi de tot”. 

12 Cf. Isaia 40, 6. 

'8 Cf. Deuteronomul 8, 3; Matei 4, 4. 

“4 Pasaj considerat neclar de exegeţii moderni. Ideea pare totuși să fie aceea că indiferent 
dacă lucrarea de catehizare va avea efect sau nu în ochii catehizatorului (deoarece acesta 
se socotește prea nevrednic sau păcătos), el nu trebuie să-și refuze misiunea, fiindcă ar fi 
un refuz de a se supune lui Dumnezeu. 

'5 Matei 25, 26-27. 

din bogăţia iubirii. Pe acestea nu mai sunt eu cel care ţi le zice, ci 
ni le zice tuturor lubirea însăși, răspândită în inimile noastre prin 
Sfântul Duh Care ne-a fost dat'7. 


B. Partea a doua. Ilustrare practică a catehezei 


Introducere. Despre diferitele forme de cateheză 


XV. 23. Dar poate că acum îmi ceri și datoria pe care înainte 
de-a o făgădui nici nu o datoram, aceea dea nu șovăi să desfășor și 
să așez înaintea ochilor tăi un exemplu de cuvântare, ca și cum aș 
catehiza eu pe cineva. Înainte să fac asta, vreau însă să te gândești 
la următoarele: una e intenţia celui care dictează“, cugetând la 
viitorul său cititor, și alta intenţia celui care vorbește, când atenţia 
ascultătorului se îndreaptă spre el. Iar în al doilea caz: una e 
[intenţia] celui care îndrumă în particular, când nu mai e altcine- 
va de față care să ne judece, alta intenţia celui care dă învățătură 
în public, când în preajmă este un auditoriu cu păreri variate. lar 
în această din urmă situație: una e când un singur ascultător este 
învățat, iar ceilalți ascultă ca niște judecători sau martori lucruri 
care le sunt cunoscute, alta când așteaptă toţi laolaltă ceea ce le 
vom spune. Și iarăși, în acest [din urmă gen]: una e când se stă jos 
împreună [cu ascultătorii], ca să se poată lega o discuție, alta când 
poporul tace, urmărind atent pe cineva care le vorbește dintr-un 
loc mai înalt. 

Și e o mare diferență, când vorbim în aceste feluri, dacă sunt 
de faţă puţini sau mulți, învăţaţi sau neînvăţaţi sau amestecați din 
ambele feluri, din cetate sau de la țară sau și de unii și de alţii, ori 
dacă e popor amestecat din toate felurile de oameni. Căci este cu 
neputinţă să nu fie afectați felurit cel ce vorbește și cel ce dictează, 
iar cuvântarea rostită să nu poarte cumva chipul stării sufletești a 
celui care o rostește, și să nu-i afecteze în același chip divers pe as- 
cultători, cât timp și ei înșiși se afectează unii pe alţii în varii feluri 
prin prezenţa lor. lar pentru că tot discutăm acum despre instrui- 
rea începătorilor în credință, eu însumi îți stau martor că mă simt 


Wa di FO... 

mereu diferit când văd la catehizare înaintea mea un învăţat, un 
ignorant, un cetățean, un străin, un bogat, un sărac, un particular, 
un demnitar, un om învestit cu vreo putere, din cutare sau cutare 
familie, de cutare sau cutare vârstă sau sex, din cutare ori cutare 
sectă, venind din cutare sau cutare rătăcire lumească; și că însăși 
cuvântarea începe, înaintează și se sfârșește după felul variat al 
dispoziției mele. 

Și, chiar dacă le datorăm aceeași iubire tuturor, nu pentru toți 
trebuie folosit același leac; căci iubirea însăși, aceeași fiind, pentru 
unii suferă chinurile nașterii, pentru alții se face slabă, pe unii 
are grijă să-i zidească, pe alții tremură să nu-i jignească, la unii se 
apleacă, la alţii îndreaptă, unora le e blândă, altora severă, nimănui 
dușmană, tuturor mamă. lar cine n-a trăit prin aceeași iubire lucrul 
despre care vorbesc, văzând că ajungem să fim pomeniţi cu laudă 
pe buzele mulțimii, fiindcă o încântă o anumită putere ce ni s-a 
dăruit, ne socotește fericiți; dar Dumnezeu, înaintea Căruia „intră 
suspinul celor înlănțuiți”», să vadă smerenia și truda noastră și să 
ne ierte toate păcatele! 

De aceea, în caz că ţi-a plăcut ceva din lucrurile pe care ai cerut 
să le auzi de la noi despre alcătuirea cuvântării tale, le vei reține 
mai bine privind și ascultând cum le săvârșim, decât citind ce am 
dictat. 


1. Exemplu de cuvântare catehetică mai întinsă 


XVI. 24. Să zicem, așadar, că a venit la noi cineva care vrea să fie 
creștin și că este dintre cei necultivați*?, totuși nu de la ţară, ci din 
cetate, așa cum la Cartagina trebuie că ai dat peste mulți. După ce 
l-ai întrebat dacă dorește să fie creștin pentru vreun folos al vieţii 
de aici, sau pentru odihna la care nădăjduim după această viaţă, iar 
el răspunde că pentru odihna ce va să vie, iată cu ce fel de cuvântare 
am putea să-l instruim: 


9 Cf. Galateni 4, 19. 

'50 Cf. 1 Corinteni 9, 22. 

5 Cf. Psalmul 78, n. 

'5 De genere idiotarurn, în original. Idiota înseamnă chiar „ignorant” sau „prost'. Cuvântul 
mai apare și la VIII, 12, și [X, 13. Aici se pare totuși că Fericitul Augustin îl înțelege pe rudis 

așadar, să se facă întâi cereri, rugăciuni, mijlociri, mulțumiri pen- 
tru împărați, pentru toți oamenii și toţi cei care sunt într-o înaltă 
dregătorie, ca să ducem o viață sigură și liniștită cu toată evlavia și 
iubirea'”=2. Și astfel prin ei i-a fost dată Bisericii pacea, chiar dacă 
una trecătoare, liniștea trecătoare spre a zidi duhovnicește case și 
a sădi grădini și vii:5. Căci iată că așa te zidim și sădim și pe tine 
prin această cuvântare! lar asta se petrece pe toată întinderea pă- 
mântului odată cu pacea împăraţilor creștini, după cum zice același 
apostol: „Aria lui Dumnezeu, zidirea lui Dumnezeu sunteţi voi'23%. 


38. lar după cei șaptezeci de ani pe care leremia îi prorocise [în 
înțeles] mistic2% spre a prefigura sfârșitul vremurilor, ca prefigurarea 
să fie totuși întreagă, a avut loc la Ierusalim rezidirea templului lui 
Dumnezeu; dar, fiindcă totul se petrecea ca prefigurare*, pacea și 
libertatea redate iudeilor nu au fost statornice. Și așa se face că mai 
apoi ei au fost cuceriţi de romani și făcuţi plătitori de tribut. Desigur 
însă că, de când au primit pământul făgăduinței și au început să aibă 
regi până la captivitatea în Babilon, ca să nu creadă că ceea ce le făgă- 
duise Izbăvitorul Hristos i s-a împlinit într-unul din regii lor, Hris- 
tos le-a fost prorocit mai limpede prin multe prorocii, nu numai de 
către David în Cartea Psalmilor, ci și de ceilalți mari și sfinţi proroci. 

Și chiar și în timpul captivităţii au existat proroci care au pro- 
rocit că va veni Domhul lisus Hristos, Izbăvitorul tuturor. lar după 
ce, la capătul celor șaptezeci de ani, a fost refăcut templul, iudeii 
au îndurat grele oprimări și nenorociri din partea regilor neamuri- 
lor, ca ei să înțeleagă că Izbăvitorul încă nu venise. Numai că ei nu 
înțelegeau că îi va izbăvi duhovnicește, ci își doreau ca El [să vină] 
pentru o izbăvire trupească. 


A şasea vârstă a lumii: de la prima venire a lui Hristos până la 
cea de-a doua 


XXII. 39. Așadar, cinci vârste ale lumii s-au scurs. Dintre ele 
prima ţine de la începutul neamului omenesc, adică de la Adam, 


1 Timotei 2, 1-2. Vulgata și Vetus Latina au castitas („neprihănire”) în loc de caritas („iubire”). 
*3 Cf. leremia 29, 5. 

*4 1 Corinteni 3, 9. 

% Cf. Ieremia 29, 10. 

5 Figurate, în original. 

primul om, până la Noe, care a făcut arca în vremea potopului, iar 
a doua de aici și până la Avraam, cel ales tată al tuturor neamurilor 
care îi vor imita credința?%; totuși, prin descendența lui trupească, 
el e [și tatăl] viitorului popor al iudeilor, singurul dintre toate po- 
poarele de pe întreg, pământul care, înainte de credinţa creștină a 
neamurilor, L-a cinstit pe unicul și adevăratul Dumnezeu [și] po- 
porul din care a venit, potrivit cărnii, Mântuitorul Hristos. 

Aceste momente de cotitură ale primelor două vârste [ale lu- 
mii] ocupă un loc de seamă în Vechile Scripturi. În schimb, cele ce 
ţin de următoarele trei [vârste] sunt indicate chiar în Evanghelie, 
acolo unde se amintește originea trupească a Domnului lisus Hris- 
tos?%. Într-adevăr, a treia vârstă ţine de la Avraam până la regele 
David, a patra de la David până la captivitatea prin care poporul lui 
Dumnezeu s-a strămutat în Babilon, iar a cincea de la acea strămu- 
tare până la venirea Domnului nostru lisus Hristos. 

lar de la venirea Lui începe a șasea vârstă?*, când deja harul 
duhovnicesc, care până atunci fusese cunoscut de câțiva patriarh? 


37 Cf. Facerea 17, 5-6; Galateni 3, 7. 

* Articuli, în original. 

39 Cf. Matei 1, 17. 

24 Vezi FERICITUL AUGUSTIN, Despre Geneză împotriva maniheilor, 1, XXIII, 40: „Se face 
însă dimineaţă datorită propovăduirii Evangheliei prin Domnul nostru lisus Hristos și se 
încheie ziua a cincea, începând cea de-a șasea, când iese la iveală bătrâneţea omului celui 
vechi. În această vârstă trupească a fost puternic zguduită acea împărăție, căci templul 
a fost dărâmat, iar jertfele au încetat; iar acum acel neam a ajuns în ce privește forțele 
împărăției lui ca la capătul vieţii. Totuși în această vârstă asemănătoare bătrâneții omului 
celui vechi se naște un om nou, care trăiește deja duhovnicește. Într-adevăr, în a șasea zi 
s-a spus: «Să dea pământul suflet viu» (Facerea 1, 24). Căci în ziua a cincea nu s-a spus 
să dea apele suflet viu, ci «târâtoare cu suflete vii» (Facerea 1, 20), fiindcă târâtoare sunt 
trupurile, iar prin tăierea împrejur trupească și prin jertfe acel popor slujea încă Legii, ca 
în mijlocul unei mări de neamuri. În schimb, aici se vorbește despre suflet viu, fiindcă 
încep deja să fie dorite în această viaţă cele veșnice. Prin urmare, șerpii și vitele pe care le-a 
dat pământul semnifică neamurile care aveau să creadă în chip statornic în Evanghelie. 
Ele se aflau în acel vas carei s-a arătat lui Petru în Faptele Apostolilor, zicându-i-se: «aie 
și mănâncă» (Faptele 10, 13), iar cum el spunea că sunt necurate, i s-a răspuns: «Cele ce 
Dumnezeu a curăţit, să nu zici că sunt necurate» (Faptele 10, 15). Atunci este făcut omul 
după chipul şi asemănarea lui Dumnezeu, la fel cum în această vârstă Se naște în trup 
Domnul nostru, despre Care s-a spus prin proroc: «Și este om și cine Îl va recunoaște?» 
(Ieremia 17, 9, după Vetus Latina). Și, după cum în ziua aceea |au fost] bărbat și femeie, 
așa și în vârsta aceasta sunt Hristos și Biserica. După cum în ziua aceea omul este pus 
peste vite și șerpi și zburătoarele cerului, tot așa în vârsta aceasta Hristos conduce sufle- 
tele ascultătoare de El, venite în Biserică parte dintre neamuri, parte din poporul iudeilor, 
ca să fie îmblânzite de EI și să se potolească oamenii, fie că sunt dedaţi poftei trupești ca 
niște vite, fie orbiţi ca șerpii de curiozitatea cea întunecată, fie înălţaţi de trufie precum 


52.8 FERICITUL AUGUSTIN 


și proroci, se arată tuturor neamurilor, pentru ca nimeni să nu-L 
cinstească pe Dumnezeu decât în chip dezinteresat”*, fără să do- 
rească de la EI răsplăți materiale în schimbul slujirii Sale și fericire 
în această viaţă, ci numai viaţa veșnică în care să se bucure de Dum- 
nezeu. Prin urmare, în această vârstă a șasea mintea omenească 
este înnoită după chipul lui Dumnezeu, așa cum în ziua a șasea 
omul fusese făcut după chipul lui Dumnezeu”. Căci Legea este 
împlinită atunci când cele poruncite se fac nu din dorirea unor lu- 
cruri trecătoare, ci din iubirea pentru Cel care a poruncit?$. 

Dar cine n-ar răspunde cu iubire preadreptului și preamilos- 
tivului Dumnezeu, Care atât de mult i-a iubit El mai întâi?" pe 
preanedrepții și trufașii oameni, încât pentru ei L-a trimis pe uni- 
cul Lui Fiu%5, prin Care a făcut toate” și Care nu prin schimbarea 
Lui, ci prin asumarea omului S-a făcut om”, nu numai ca să trăias- 
că cu ei, ci să fie chiar și omorât pentru ei și de către ei? 


40. Și astfel [Dumnezeu] a dezvăluit un nou legământ, cel al 
moștenirii veșnice, în care omul este înnoit prin barul lui Dum- 
nezeu spre a duce o viaţă nouă?%, adică viaţa cea duhovnicească. 
lar prin aceasta El a arătat că e vechi cel dintâi, în care poporul 
carnal era îmbrăcat cu omul vechi” și trăia carnal - afară de câţiva 
înţelepţi patriarhi și proroci și de unii sfinți ascunși -, dorind 


niște păsări. Şi, la fel cum în ziua aceea omul și animalele care sunt cu el se hrănesc cu 
ierburi aducătoare de sămânță, cu pomi roditori și cu verdețuri, tot așa în vârsta aceasta 
omul duhovnicesc, adică oricine e bun slujitor al lui Hristos și Îl imită cât de bine poate, se 
hrănește duhovnicește laolaltă cu poporul din mâncărurile Sfintelor Scripturi și din legea 
duhovnicească. În parte acesta se hrănește ca din niște ierburi aducătoare de sămânță, 
pentru a naște bogăţia de învățături și cuvântări, în parte ca din pomii roditori, spre folo- 
sul purtărilor din timpul vieţii omenești, iar în parte ca din verdețuri, întru prospețimea 
credinței, nădejdii și iubirii, adică din niște ierburi proaspete ce nu pot fi uscate de arșița 
tulburărilor. [Omul] duhovnicesc se hrănește cu aceste mâncăruri spre a înțelege multe, 
iar cel trupesc, adică cel micuţ în Hristos, ca un miel al Domnului, spre a crede mul- 
tele lucruri pe care nu le înțelege; cu toate astea sunt aceleași mâncăruri pentru toți”. Cf. 
Despre cetatea lui Dumnezeu, XVIII, 49-54. 

*+ Gratis, în original. 

242 Cf. Facerea 1, 26-27. 

24 Cf. Romani 13, 10. 

244 Cf. 1 loan 4, 19. 

2% Cf. loan 3, 16;1 loan 4, 9-10. 

245 Cf. loan 1, 3. 

247 Cf. Filipeni 2, 6-7. 

+8 Cf. Romani 6, 4. 

= Cf. Romani 6, 6. 

răsplăți carnale de la Domnul Dumnezeu și primindu-le ca prefi- 
gurare a bunurilor duhovnicești. 

Într-adevăr, Domnul Hristos, când S-a făcut om, a nesocotit 
toate bunurile pământești, arătând că trebuie nesocotite, și a în- 
durat toate relele pământești, poruncind să fie îndurate, pentru ca 
noi nici să nu căutăm fericirea în primele, nici să nu ne temem de 
nefericire în celelalte. S-a născut dintr-o Mamă care, deși a zămislit 
neatinsă și a rămas pururea neatinsă de bărbat: - Fecioară zămis- 
lind, Fecioară născând, Fecioară murind -, era totuși logodită cu 
un dulgher; El a pus astfel capăt oricărei mândriri** cu noblețea 
carnală. S-a născut chiar în cetatea Betleemului, atât de mică între 
toate cetățile ludeei?>, încât și astăzi e numită sat; astfel El n-a voit 
să se slăvească nimeni cu măreţia unei cetăți pământești. 

A fost sărac? — EI, Cel ale căruia sunt toate și prin care au fost 
create toate: —, ca să nu cuteze nimeni, când crede în EI, să se la- 
ude cu bogăţiile pământești. A refuzat să fie făcut împărat de către 
oameni; căci le-a arătat celor nefericiți, pe care trufia îi despărțise 
de EI, calea smereniei - cu toate că întreaga creație mărturisește 
veșnica Lui Împărăţie! A flămânzit — EI, Cel care îi hrănește pe toți. 
A însetat - EI, Cel prin care e creată orice băutură și care în înțeles 
duhovnicesc e Pâinea celor flămânzi și Izvorul celor însetaţi:5. A 
fost istovit de drumul pământesc - El, Cel care ni S-a făcut nouă 
Calea la cer”. Ca un mut și un surd înaintea mustrătorilor Săi S-a 
făcut — EI, Cel prin care mutul a vorbit și surdul a auzit. A fost le- 
gat — El, Cel care a desfăcut de legăturile neputinţelor*”. A fost bi- 
ciuit - E], Cel care a izgonit bicele tuturor suferințelor din trupurile 
oamenilor. A fost răstignit - EI, Cel care a pus capăt răstignirilor=% 
noastre. A murit - El, Cel care a înviat morţii. Dar a și înviat, spre 
a nu mai muri niciodată, pentru ca nimeni să nu înveţe de la El să 
dispreţuiască în așa fel moartea ca și cum nu va mai trăi niciodată. 


5 Cf. Matei 1, 18. 

* Typhus, în original. 

*: Cf. Miheia 5, 1. Villa, în originalul latin. 
3 Cf. 2 Corinteni 8, 9. 

24 Cf. Coloseni 1, 16. 

35 Cf. Ioan 18, 36-37. 

*5 Cf. loan 6, 51; 4, 10 ș.u. 

57 Cf. loan 14, 6. 

58 Cf. Isaia 53, 7. 

% Cf. Isaia 53, 4. 

:% Cruciatus — „chinuri” sau „răstigniri”. 


530 FERICITUL AUGUSTIN 


XXIII. pi. lar după ce i-a întărit pe ucenici și a fost împreună 
cu ei timp de patruzeci de zile*%, S-a ridicat sub privirile lor la 
cer. Și, împlinindu-se cincizeci de zile:% de la Înviere, le-a tri- 
mis Duhul Sfânt - căci făgăduise?* -, prin Care, revărsându-se 
iubirea în inimile lor*5%, ei să poată împlini Legea nu numai fără 
trudă, ci și cu bucurie. Această [Lege] a fost dată iudeilor în zece 
porunci, care se numesc „Decalog,. La rândul lor, ele se reduc la 
două: să-L iubim pe Dumnezeu din toată inima, din tot sufle- 
tul, din toată mintea, și să-l iubim pe aproapele nostru ca pe noi 
înșine. Căci de aceste două porunci atârnă toată Legea și prorocii, 
ceea ce Însuși Domnul a zis în Evanghelie:% și a dovedit prin pilda 
Lui. 

Într-adevăr, de la ziua în care poporul lui Israel a sărbăto- 
rit întâia oară Paștile în chip simbolic”?, junghiind și mâncând 
mielul cu sângele căruia au însemnat pragurile ca să-și asigure 
supraviețuirea - așadar, de la ziua aceea au trecut cincizeci de 
zile și [evreii] au primit Legea scrisă cu degetul lui Dumnezeu, 
o denumire prin care am zis deja că e simbolizat Duhul Sfânt. În 
același fel, după pătimirea și Învierea Domnului, care sunt ade- 
văratele Paști, în cea de-a cincizecea zi le-a fost trimis ucenicilor 
Duhul Sfânt; însă nu tot pe table de piatră, ce simbolizează inimi 
împietrite; ci, pe când se aflau ei într-un anumit loc, s-a făcut de- 
odată un sunet din cer ca și cum ar fi bătut un vânt puternic și li 
s-au arătat lor limbi despărțite, ca de foc, și au început să vorbeas- 
că în limbi, încât toţi cei care veneau la ei își recunoșteau limba*% 
- căci în acea cetate se întâlneau iudeii din toate țările pe unde se 
împrăștiaseră și învățaseră limbile diferitelor neamuri. lar după 
aceea, propovăduind cu toată încrederea pe Hristos, săvârșeau în 
numele Lui multe minuni?% - până acolo încât Petru, trecând pe 
lângă un mort, l-a atins cu umbra lui și acesta a înviat”. 


5: Cf. Faptele 1, 3. 

2 Cf Faptele, 9. 

26 Cf. Faptele 2,1. 

254 Cf. Faptele, 8. 

2 Cf. Romani 5, 5. 

26 Cf. Matei 22, 37-40. 

*%7 In imagine, în original. 
26% Cf. Faptele 2,1 ș.u. 

2% Cf Faptele 2, 43. 

=7 Cf. Faptele 5, 15. 

42. Când au văzut, în schimb, iudeii că atâtea minuni au loc în 
numele Celui pe care, în parte din invidie, în parte din rătăcire, Îl 
răstigniseră, s-au înfuriat așa de tare unii dintre ei, încât au început 
să-i prigonească pe propovăduitorii Lui, apostolii. Însă alţii au ră- 
mas din ce în ce mai uimiți că în numele Lui - de Care își râseseră, 
ca de unul, chipurile, doborât și înfrânt de ei — se înfăptuiau mi- 
nuni așa de mari; și atunci s-au pocăit și, convertindu-se, au crezut 
în El mii de iudei. Căci ei nu au mai dorit foloase trecătoare și o 
împărăție pe pământ de la Dumnezeu, nici nu L-au mai așteptat pe 
Împăratul făgăduit, Hristos, în sens carnal; ci L-au înțeles și iubit 
în chip nemuritor pe Acela care în chip muritor îndurase atâtea 
pentru ei și de la ei, care le-a iertat păcatele până la vărsarea sânge- 
lui Său și le-a arătat prin pilda învierii Sale că trebuie să nădăjdu- 
iască și să-și dorească nemurirea. 

Și astfel, nimicind deja dorinţele pământești ale omului vechi 
și arzând după noutatea vieţii duhovnicești, așa cum poruncise 
Domnul în Evanghelie”, aceștia își vindeau tot ce aveau și așezau 
prețul averilor lor la picioarele apostolilor, pentru ca aceștia să 
împartă fiecăruia după cum avea nevoie. Trăind prin dragoste 
creștină în înțelegere, ei nu spuneau că un lucru este al lor, ci aveau 
în comun toate și un singur suflet și o inimă în Dumnezeu:5. 

Dar mai apoi până și ei au îndurat prigonirea cărnii din partea 
iudeilor, locuitorii carnali [ai lerusalimului |, și au fost împrăștiaţi?7!; 
așa încât, prin împrăștierea lor, Hristos a fost propovăduit încă și 
mai departe; și au imitat până și ei răbdarea Domnului lor, fiind- 
că Cel care îi îndurase cu blândeţe le poruncise să îndure și ei cu 
blândeţe pentru EL. 


43. lar în rândul celor care i-au prigonit pe sfinţi a fost chiar și 
Apostolul Pavel — și era deosebit de crud cu creștinii:5. Dar după ace- 
ea a crezut și a ajuns apostol, fiind trimis să propovăduiască neamu- 
rilor Evanghelia și pătimind pentru numele lui Hristos lucruri încă 
și mai grele decât cele pe care le săvârșise împotriva numelui Său7. 
Și la toate neamurile unde însămânța Evanghelia el a întemeiat 


27 Cf. Matei 19, 21; Luca 12, 33; 18, 22. 
== Cf. Faptele 2, 45. 

:% Cf. Faptele 2, 42-44; 4, 32. 

*4 Cf. Faptele 8, 4. 

>75 Cf. Faptele 8, 3; 9,1. 

27 Cf. Faptele 9, 3 ş.u.; 13, 2 ș.u. 

biserici. Însă celor ce veneau din cultul idolilor și erau începători în 
cinstirea unicului Dumnezeu nu le era ușor să-L slujească vânzân- 
du-și și împărțindu-și averile; de aceea, el i-a îndemnat stăruitor să 
facă donaţii pentru sfinţii săraci din bisericile aflate în ludeea, care 
crezuseră în Hristos?7. Și astfel învățătura apostolului i-a statornicit 
pe unii asemenea unor oșteni, pe alții asemenea unor civili plăti- 
tori de dări; iar în mijlocul lor L-a așezat pe Hristos, ca o piatră din 
capul unghiului - după cum fusese prevestit prin proroci?% —, în care 
aceștia, întâlnindu-se ca două ziduri din direcții opuse, adică de la 
iudei și de la neamuri, să se unească prin iubire frățească. 

Însă pe urmă persecuții încă și mai grele și mai dese s-au ri- 
dicat din partea neamurilor necredincioase împotriva Bisericii lui 
Hristos; și în fiecare zi s-a împlinit cuvântul Domnului, când zicea: 
„lată, Eu vă trimit ca oile în mijlocul lupilor”>2. 


XXIV. 44. Dar viţa?* își răspândea - așa cum prevestiseră des- 
pre ea și prorocii și Domnul Însuși — pe întregul pământ mlădiţele 
sale rodnice, înmugurind cu atât mai mult cu cât era mai udată de 
mănosul sânge al mucenicilor. Și, după ce în număr nesfârșit au 
murit aceștia în toate țările pentru adevărul credinţei, până și dom- 
niile prigonitoare au încetat și, frângându-și grumazul trufiei, s-au 
convertit la cunoașterea și cinstirea lui Hristos. Se cuvenea însă ca 
vița aceea — după cui tot Domnul prezisese adesea - să fie curățită 
și să fie tăiate din ea corzile neroditoare, prin care în unele locuri 
s-au ivit ereziile și schismele celor care, sub numele lui Hristos, 
caută nu slava Lui, ci pe a lor; iar prin împotrivirile lor ei au făcut 
ca Biserica să se întărească tot mai mult și să fie încercate și date la 
iveală învățătura și răbdarea ei. 


Cea de-a șaptea vârstă a lumii: a doua venire a lui Hristos și 
Judecata de Apoi 


45. Așadar, despre toate acestea știm că, așa cum le citim pro- 
rocite în urmă cu atâta vreme, tot așa s-au și împlinit. Și că, așa 


:7 Cf. Faptele 24, 17; 1 Corinteni 16. 
7% Cf. Isaia 28, 16. 

*% Matei 10, 16; Luca 10, 3. 

2% Cf Ioan 15,1. 

* Cf. loan 7, 18. 

cum primii creștini erau mișcați prin minuni să le creadă, pentru 
că nu le vedeau împlinite, tot așa și noi suntem zidiți în credință?, 
pentru că le vedem pe toate săvârșite așa cum le citim în cărți scrise 
mult înaintea lor, unde erau toate numite „viitoare”; dar noi vedem 
că sunt deja prezente. 

Și astfel, dacă vom îndura și stărui în Domnul, vom putea cre- 
de fără nicio îndoială că și cele care mai rămân se vor petrece. Căci 
citim în aceleași Scripturi că urmează și alte tulburări și că la urmă 
va veni ziua Judecăţii, când locuitorii celor două cetăţi vor învia, 
primindu-și trupurile, și vor da socoteală pentru viaţa lor înain- 
tea tribunalului lui Hristos, Judecătorul. Fiindcă EI - Care a socotit 
vrednic mai întâi să vină în smerenia condiţiei omenești — va veni 
în strălucirea puterii Sale și îi va despărți pe toţi cei evlavioși de 
cei fără evlavie: nu doar de cei care n-au vrut deloc să creadă în EL, 
ci și de cei care au crezut în El degeaba și fără roade?&. lar primi- 
lor le va da Împărăţia cea veșnică laolaltă cu EI, celorlalți pedeapsa 
veşnică laolaltă cu diavolul. Și, așa cum e cu neputinţă să găsim o 
bucurie pentru lucruri trecătoare care să se asemene în vreun fel cu 
bucuria vieţii veșnice, pe care o vor primi cei sfinţi, tot așa niciun 
chin ce ţine de pedepsele trecătoare nu se poate compara chinurilor 
veșnice ale celor nedrepți. 


Exhortaţia finală și preceptele vieții creștine 


XXV. 46. Întărește-te deci, frate, în numele și cu ajutorul Ce- 
lui în care crezi, împotriva limbii batjocoritorilor credinței noastre! 
Prin ei rostește vorbe amăgitoare diavolul, voind mai ales credința 
în înviere s-o ia în râs. la aminte chiar la tine însuți și crede că vei 
exista și după ce ai existat; pentru că, iată, deși înainte nu existai, 
acum totuși vezi că exiști! Unde era greutatea trupului tău, unde 
erau această formă și îmbinare a membrelor cu câţiva ani în urmă, 
înainte de a te naște? Sau, mai bine zis, înainte să fii zămislit în 
pântecele mamei, unde erau greutatea și mărimea trupului tău? Nu 
a venit el la lumină din tainele ascunse ale acestei creații, fiindcă 
Domnul Dumnezeu i-a dat în chip nevăzut formă? Și nu s-a ridi- 
cat el prin anumite stadii de creștere proprii vârstei până la această 


== Cf. Iuda 1, 20. 
=% Cf Matei 16, 27; 25, 31 ș.u. 

mărime și formă? Și atunci? Să-l fie oare greu lui Dumnezeu, Care 
până și masele de nori le adună într-o clipă din ascuns și într-o 
fracțiune de secundă acoperă cerul, să îi redea mărimea trupului 
tău așa cum era? Lui, Care a putut-o face așa cum este când nici nu 
exista? 

Crede deci cu tărie și nezdruncinat că toate [trupurile] ce se 
arată ca și cum ar pieri, retrase în fața privirilor omenești, pentru 
atotputernicia lui Dumnezeu sunt întregi și nevătămate. Și că, 
atunci când El va voi, le va restaura fără nicio amânare și greuta- 
te — firește, pe cele pe care prin dreptatea Sa consideră că trebuie 
restaurate: —, pentru ca oamenii să dea socoteală de faptele lor în 
trupurile în care le-au săvârșit și în ele să primească, după merit, 
fie mutarea la nestricăciunea cerească, mulțumită evlaviei, fie la 
stricăciunea proprie trupului, din pricina nedreptăţii — dar nu acea 
[stricăciune] de care te dezlegi prin moarte, ci una care oferă mate- 
rie durerilor veșnice. 


47. Fugi, așadar, prin credința nestrămutată și buna purtare, 
fugi, frate, de acele chinuri unde nici chinuitorii nu se opresc, nici 
cei chinuiți nu mor - a căror moarte este fără de sfârșit, aceea de a 
nu putea muri în urma caznelor! Și aprinde-te de iubirea și dorirea 
vieţii celei veșnice a sfinților, unde nici lucrarea nu va fi trudnică, 
nici odihna leneșă; unde lauda lui Dumnezeu va fi fără dezgustare, 
fără de încetare; unde nu va fi nicio lehamite în suflet, nicio trudă 
în trup; unde nu va fi nicio lipsă: nici de-a ta ca să dorești să fii aju- 
tat, nici de-a aproapelui ca să zorești să-i vii în ajutor. 

Dumnezeu Însuși va fi toate desfătările și îndestularea acelei 
sfinte cetăţi care trăiește înţelept și fericit în El și din El. Fiindcă 
vom fi făcuți - după făgăduinţa pe care o nădăjduim și așteptăm 
de la EI - egali îngerilor lui Dumnezeu3% și deopotrivă cu ei ne vom 
bucura de Treime prin vedere, nu prin credinţa în care umblăm 
acum; Căci noi credem ce nu vedem, ca prin meritele credinţei 
să vedem ce credem și să ne învrednicim de unire, încât egalitatea 
Tatălui și a Fiului și a Sfântului Duh și unitatea Treimii Însăși, felul 


*% Prin această restricţie, aluzia e cel mai probabil la problema teologică a învierii tru- 
pului celorlalte viețuitoare, altele decât omul. În această perioadă lumea creștină a fost 
zguduită de numeroase polemici cu privire la învierea trupului și la condiția ontologică a 
trupurilor înviate. 

=% Cf. Matei 22, 30; Marcu 12, 25; Luca 20, 36. 

2% Cf. 2 Corinteni 5, 7. 

cum Aceștia Trei sunt Unul Dumnezeu, noi să nu le mai rostim cu 
vorbele credinţei și cu silabe sonore, ci cu o preacurată și preaînlo- 
cată contemplare să le sorbim în tăcere. 


48. Ține statornice aceste lucruri în inima ta și cheamă-L pe 
Dumnezeul în Care crezi, ca să te păzească împotriva ispitelor dia- 
volului. Și veghează să nu ţi se furișeze pe undeva potrivnicul acela, 
care, spre a-și găsi în osândirea lui o mângâiere plină de rea-voinţă, 
îi caută pe cei cu care să fie osândit. Căci pe creștini el cutează să-i 
ispitească nu numai prin urâtorii numelui de creștin, care regre- 
tă că întreg pământul s-a umplut de acest nume și încă mai do- 
resc să slujească idolilor și curiozităților demonilor; ci și prin aceia 
pomeniți de noi puţin mai înainte, tăiați de la unitatea Bisericii ca 
dintr-o vie curăţită și numiţi „eretici” sau „schismatici”, încearcă el 
uneori același lucru. lar alteori și prin iudei încearcă să ispitească 
și să amăgească. 

Însă cel mai mult să se păzească fiecare să nu fie ispitit și amă- 
git prin oamenii care sunt chiar în Biserica universală și pe care ea 
îi îndură ca pe o pleavă până în vremea vânturării ei. Căci Dum- 
nezeu este răbdător cu ei ca să întărească credinţa și înțelepciunea 
aleșilor Săi, punându-le la încercare prin perversitatea acelora; dar 
și pentru că mulți dintre aceia înaintează” și se convertesc în mare 
grabă, ca să-l placă lui Dumnezeu, Care S-a milostivit de sufletul 
lor. Într-adevăr, prin răbdarea lui Dumnezeu nu toți își agonisesc 
mânie în ziua mâniei dreptei Lui Judecăți:. Ci pe mulți aceeași 
răbdare a Celui Atotputernic îi călăuzește către foarte sănătoasa 
durere a pocăinței*%. Însă, până să li se ivească aceasta, prin ei e 
pusă la încercare nu numai îngăduința, ci și milostivirea celor care 
ţin deja calea cea dreaptă. 

Vei vedea, așadar, mulți beţivi, zgârciţi, escroci, jucători de 
noroc, adulterini, desfrânaţi, purtători de amulete pângăritoare, 
[oameni] dedaţi descântătorilor și astrologilor sau ghicitorilor din 
toate artele nelegiuite. Vei observa chiar și că mulțimile care umplu 
bisericile în zilele de sărbătoare ale creștinilor sunt aceleași care 
umplu și teatrele în zilele solemne ale păgânilor; și, văzându-le, vei 
fi ispitit să le imiţi. Dar ce zic? Vei vedea ceea ce desigur că deja știi 


*3 Proficiunt — înaintează în credință sau moral. 
:% Cf' Romani 2, 4-5. 
*% Cf: 2 Corinteni 7, 10. 

și acum: căci nu sunt mulți care să se numească „creștini” și să nu 
facă toate aceste rele pe care le-am pomenit pe scurt. Și poate nu 
ignori că uneori mai grave lucruri săvârșesc cei despre care știi că 
se numesc „creștini”. 

Dar, dacă ai venit ca să faci în siguranţă [și tu] astfel de lucruri, 
rătăcești mult; și la nimic nu-ţi va folosi numele lui Hristos, când 
EI, care mai întâi a socotit vrednic să ajute în chip preamilostiv, va 
începe să judece în chip preaspru. Căci în Evanghelie a prorocit [EI 
Însuși] aceste lucruri, zicând: „Nu tot cel care Îmi zice: «Doamne, 
Doamne» va intra în Împărăţia cerurilor, ci acela care face voia Tată- 
lui Meu'>* și: „Mulţi Îmi vor zice în ziua aceea: «Doamne, Doamne, 
în numele Tău am mâncat și am băut»”. Pentru toţi cei care stăru- 
ie în fapte de felul acesta sfârșitul este osândirea. Așadar, când îi vei 
vedea pe mulți nu doar că fac acestea, ci că le și apără și îndeamnă 
la ele, tu ține-te de legea lui Dumnezeu și nu-i urma pe trădătorii 
ei! Căci nu după mintea lor vei fi judecat, ci după adevărul Său. 


49. Însoţeşte-te cu cei buni, pe care îi vezi că-L iubesc împreu- 
nă cu tine pe Împăratul tău! Vei găsi mulţi de felul acesta, dacă vei 
începe și tu să fii așa. Dacă doreai să fii cu ceilalți la spectacole și să 
stai lângă cei care-l iubeau împreună cu tine pe cutare conducător 
de care, cutare vânător sau histrion, cu atât mai mult se cuvine să 
te desfete însoţirea cu.cei care-L iubesc împreună cu tine pe Dum- 
nezeu, Care nu-l face niciodată de rușine pe iubitorul Lui - nu nu- 
mai fiindcă EI nu poate fi înfrânt, ci fiindcă și pe iubitorii Săi îi face 
de neînfrânt. 

Să nu-ți pui nădejdea totuși nici măcar în cei buni, fie că sunt 
înaintea ta, fie că merg alături de tine către Dumnezeu. Într-adevăr, 
nici în tine însuţi nu trebuie să-ți pui [nădejdea], oricât de înaintat 
ai fi, ci în Cel care vă face așa, și pe ei și pe tine, îndreptându-vă. 
Căci de Dumnezeu ești sigur, pentru că El nu Se schimbă; însă de 
om nu este înțelept să fie nimeni sigur. E adevărat că, dacă trebuie 
să-i iubim pe cei care nu sunt încă drepți, ca să fie, cu atât mai ar- 
zător trebuie să-i iubim pe cei care deja sunt. 

Însă una este să-l iubești pe om, alta să-ți pui nădejdea în om; 
și e o așa de mare deosebire, încât Dumnezeu pe una o poruncește, 
pe cealaltă o oprește. Dar, dacă tu vei îndura pentru numele lui 


:% Matei 7, 21. 
: Luca 13, 26. 

Hristos insultele sau necazurile, fără să te despărți de credinţă și 
să te abați de la calea cea bună, atunci mai mare răsplată vei primi. 
Iar cei care din pricina aceasta vor ceda diavolului o vor pierde și pe 
cea mai mică. Tu însă să fii smerit înaintea lui Dumnezeu, ca să nu 
îngăduie să fii ispitit mai presus de puterile tale>2! 


Primirea în rândurile catehumenilor 


XXVI. 50. După ce i s-au zis aceste lucruri, el trebuie întrebat 
dacă crede în ele și dacă dorește să le păzească. lar dacă răspun- 
de [afirmativ], trebuie însemnat solemn și abordat după obiceiul 
Bisericii. 

Despre Taină?5%, atunci când o primește, desigur că e bine să 
fie convins că semnele realităţilor dumnezeiești sunt, ce-i drept, 
lucruri văzute, dar că în ele sunt cinstite realităţile cele nevăzute. 
Şi că noi nu trebuie să socotim acea imagine? sfințită prin binecu- 
vântare aşa cum socotim de obicei un lucru oarecare; să i se spună 
chiar şi ce semnifică acea cuvântare pe care a ascultat-o, ce anume 
a fost presărat în ea:% și căruia această realitate [materială]>% îi 
poartă asemănarea. lar cu acest prilej el trebuie apoi îndemnat ca, 
dacă ascultă în Scripturi ceva ce are sunet trupesc, chiar dacă nu 
înţelege, să creadă totuși că semnifică ceva duhovnicesc, ce ține 
de purtarea sfântă și de viaţa ce va să vie. Și în acest sens să înveţe 
pe scurt ca, orice ar asculta din cărţile canonice, dacă nu-l poate 
pune în legătură cu iubirea de veșnicie, adevăr și sfințenie și cu 
iubirea de aproapele, să creadă că este zis sau înfăptuit în sens fi- 
gurat; și să încerce să-l înțeleagă în așa fel încât să-l pună în legă- 
tură cu acea îndoită iubire. Desigur, să nu înțeleagă aproapele în 


2 Cf 1 Corinteni 10, 13. 

3 Sacramenturm, în original, adică ritul de primire în catehumenat. 

2 Species, în original. Majoritatea exegeţilor consideră că aici referinţa este la acordarea 
sării exorcizate, în ritualul vechi latin de primire în catehumenat. Cf. IX, 13. 

:% Exprimarea Fericitului Augustin este aici simbolică și obscură. S-ar putea înţelege că în 
cuvântarea catehetică a fost presărat (condere) „adevărul rațiunii” (vezi VI, 10), altfel spus 
Logosul; sarea oferită catehumenului ar fi astfel, prin „asemănare” (analogie), o „realitate 
materială” ce Îl simbolizează. 

*5 Sugestia pare să fie, așadar, că sarea ar fi o prefigurare a Euharistiei. Cf. nota anteri- 
oară. Totuși unii comentatori nu sunt de acord cu această interpretare (vezi în Oeuvres de 
Saint Augustin, n, La premiere catechese - De catechizandis rudibus..., Notes compl&- 
mentaires, 9. Le rite cat&chumenal, pp. 266-267). 

sens carnal, ci ca pe oricine poate fi împreună cu el în acea sfântă 
cetate, fie că lucrul acesta se vede deja, fie că încă nu. Și să nu-și 
piardă nădejdea în îndreptarea niciunui om; ci să vadă că acela 
trăiește prin răbdarea lui Dumnezeu nu din alt motiv decât - așa 
cum zice apostolul — ca să fie adus la pocăinţă?”. 


II. Exemplu de cuvântare catehetică mai restrânsă 


51. Dacă ţi se pare lungă această cuvântare prin care am in- 
struit un începător în credinţă ca și cum ar fi de față, o poţi scurta; 
socotesc totuși că nu trebuie să fie mai lungă; depinde însă mult 
ce-ţi cere situația și ce arată ascultătorii că mai și vor, nu doar că 
suportă. 

În cazul în care este totuși nevoie să te grăbești, iată ce ușor 
s-ar putea prezenta totul. Să zicem din nou că vine cineva care vrea 
să fie creștin și, după ce l-ai întrebat, a răspuns în felul arătat mai 
sus — căci, dacă n-a răspuns așa, trebuie să îi zicem că așa s-ar fi 
cuvenit să răspundă. lar după aceea restul trebuie împletit în felul 
următor: 


Introducere 


52. Într-adevăr, frate: fericirea cea mare și adevărată este aceea 
care a fost făgăduită sfinţilor în veacul ce va să vie. Însă toate lucru- 
rile cele văzute sunt trecătoare; tot fastul și desfătările și curiozita- 
tea veacului acestuia vor pieri?% și îi vor duce cu sine la pieire și pe 
iubitorii lor. 


Expunerea 


Dar Domnul este milostiv, voind să-i izbăvească de la această 
pieire, adică de la pedeapsa veșnică, pe oameni — asta dacă nu Îi sunt 
ei înșiși potrivnici și nu se opun milostivirii Creatorului lor — și de 
aceea L-a trimis pe Fiul Său Unul-Născut?%, adică pe Cuvântul Său 


>7 Cf. Romani 2, 4. 
2% Cele trei forme ale poftei (cupiditas). Vezi XVI, 24 . Cf 1 loan 2, 16-17. 
299 Cf 1 loan 4, 9. 

egal cu EI, prin Care a zidit toate**. lar [Fiul], rămânând în firea Lui 
dumnezeiască fără să-L părăsească pe Tatăl și fără să Se schimbe 
cu ceva, a asumat totuși omul și S-a arătat oamenilor în carne mu- 
ritoare:. Și a venit la oameni pentru ca, așa cum printr-un singur 
om, care a fost primul făcut, adică Adam, a intrat moartea în nea- 
mul omenesc2*>, fiindcă i-a consimţit femeii sale, amăgite de diavol, 
să încalce porunca lui Dumnezeu%, tot așa printr-un singur Om, 
Care e și Dumnezeu, Fiul lui Dumnezeu, lisus Hristos, ștergân- 
du-li-se toate păcatele trecute, să intre toți, crezând în EI, în viața 
cea veșnică. 


XXVII. 53. Căci toate lucrurile pe care le vezi petrecându-se 
acum în Biserica lui Dumnezeu și sub numele lui Hristos pe întreg 
pământul au fost deja prezise cu veacuri înainte. Cum le-am citit, 
așa le și vedem; și de la ele ne zidim în credință:”. 

Într-adevăr, potopul carea existat demult pe toată fața pămân- 
tului a avut loc ca să fie nimiciţi păcătoșii. Dar cei care au scăpat 
în arcă înfățișează totuși taina viitoarei Biserici. Ea este aceea care 
plutește acum printre valurile veacului, izbăvită prin lemnul Crucii 
lui Hristos de la scufundare. 

l-a fost prezis lui Avraam, credinciosul rob al lui Dumnezeu, 
că, deși era un singur om, din el se va naște poporul care va cinsti 
un singur Dumnezeu, între celelalte neamuri, care cinsteau idolii. 
La fel și tot ce i-a fost prezis acelui popor că i se va întâmpla: cum a 
fost prezis, așa s-a și întâmplat. 

1 s-a prorocit acelui popor că și Hristos, Împăratul și Dum- 
nezeul tuturor sfinților, va veni, potrivit cu trupul pe care l-a asu- 
mat, din sămânţa lui Avraam, pentru ca toţi cei care vor imita cre- 
dinţa lui să devină fii ai lui Avraam?”. Și așa a fost: Hristos S-a năs- 
cut din Fecioara Maria, care era din neamul acela. 1 s-a prezis prin 
proroci38 și că va pătimi pe cruce din pricina aceluiași popor al iu- 
deilor, din neamul cărora provenea după trup; și a așa a fost. | s-a 


% Cf. loan 1, 3. 

si Cf. Filipeni 2, 6-7. 

32 Cf. Romani 5, 12. 

33 Cf. Facerea 3, 6. 

3 Cf. Romani 5, 17-21. 

35 Cf Iuda 1, 20. 

36 Cf Facerea 12, 2-3. 

37 Cf. Galateni 3, 7. 

% Cf. Isaia 53, 4 ș.u.; Zaharia 12, 10. 

prezis și că va învia. A înviat și, potrivit tot cu prezicerile proroci- 
lor3%, S-a înălțat la cer și le-a trimis ucenicilor Lui Duhul Sfânt. 

S-a prezis - nu numai de către proroci, ci chiar și de Domnul 
lisus Hristos - că prin muceniciile și pătimirile sfinţilor Biserica 
Lui se va răspândi pe întreg pământul". S-a prezis și atunci când 
numele Lui era încă ascuns neamurilor, și după ce, cunoscându-l, 
ÎI luau în râs. Și totuși - prin puterea minunilor Sale, pe care le-a 
săvârșit fie prin Sine însuși, fie prin robii Săi, când erau rostite și 
crezute aceste prorocii - noi vedem că deja s-a împlinit ce a fost 
prezis și că până și împărații pământului care înainte îi persecutau 
pe creștini s-au supus numelui lui Hristos. S-a prezis chiar și că din 
Biserică vor ieşi schisme și erezii și că sub numele Său acestea vor 
căuta, acolo unde se va putea, nu slava lui Hristos, ci pe a lor. Și 
s-au împlinit și aceste lucruri. 


54. Atunci? Nu cumva cele care mai rămân nu se vor împlini? E 
limpede că, așa cum s-au împlinit prorociile acestea, așa se vor îm- 
plini și cele care mai rămân: și toate necazurile celor drepţi și ziua 
Judecăţii. La învierea morţilor, ea îi va despărţi pe toţi nelegiuiţii de 
cei drepți; și îi va separa în focul meritat nu numai pe cei din afara 
Bisericii, ci și pleava din Biserică, pe care trebuie s-o îndurăm cu 
mare răbdare până la vânturarea cea de pe urmă*. 

lar cei care iau în râs învierea:5, socotind că această carne nu 
poate învia fiindcă putrezește, vor învia |și ei] în ea, pentru pedep- 
se; și le va arăta Dumnezeu că Cine a putut face aceste trupuri îna- 
inte ca ele să existe poate într-o clipită și să le refacă așa cum erau**. 
În schimb, toţi credincioșii, care vor împărăţi laolaltă cu Hristos, 
vor învia în același trup spre a primi preschimbarea în nestrică- 
ciunea îngerească, ca să fie egali cu îngerii lui Dumnezeu, după 
cum a făgăduit Domnul Însuşi35, și să-L laude fără încetare și fără 
dezgustare*S, trăind veșnic în E] și din EI, cu o bucurie și fericire cu 
neputinţă a fi grăite și cugetate de om. 


39 Cf loil 3,1. 

3 Cf. Isaia 2,1 ș.u.; Miheia 4,2 ș.u.; Matei 24, 14. 

> Cf. loan 7, 18. 

32 Cf. Matei 3, 12. 

> Cf. 1 Corinteni 15, 35. 

34 Cf. 1 Corinteni 15, 51 ș.u. 

35 Cf. Matei 22, 30; Marcu 12, 25; Luca 20, 36. 

> Din nou fastidiurm, termenul invocat de Deogratias (vezi |, 1) pentru a descrie starea de 
acedie care poate interveni în timpul catehizării. 

55. Crede deci în aceste lucruri, păzindu-te de ispite - căci 
diavolul îi caută pe cei care să piară cu el57 -, nu doar ca să nu te 
amăgească potrivnicul prin cei din afara Bisericii, fie că sunt pă- 
gâni, iudei sau eretici, ci ca să nu-i imiţi nici pe aceia din Biserica 
universală pe care îi vezi trăind rău: cei [robiţi] plăcerilor nemăsu- 
rate ale pântecelui și gâtlejului sau lipsiți de rușine; sau cei dedaţi 
curiozităţilor deșarte sau nelegiuite ale spectacolelor, leacurilor 
și prezicerilor diabolice; ori zgârceniei și trufiei, însoțite de fast și 
lăudăroșenie sau de un fel de viață pe care legea îl condamnă și 
pedepsește=ă. 

Însoţește-te mai degrabă cu cei buni - îţi va fi ușor să-i găsești 
dacă vei fi și tu așa —, ca să-L cinstiți împreună și să-L iubiți pe 
Dumnezeu în chip dezinteresat. Căci EI va fi toată răsplata noas- 
tră: să ne bucurăm în viața cea veșnică de bunătatea și frumusețea 
Lui. Dar El nu trebuie iubit ca un lucru ce se vede cu ochii, ci așa 
cum se iubește înțelepciunea, adevărul, sfințenia, dreptatea și iu- 
birea și tot ce zicem că are aceste însușiri; însă nu cum sunt ele 
la oameni, ci aşa cum sunt în însuși izvorul Înțelepciunii nestri- 
căcioase și neschimbătoare. Însoţește-te, așadar, cu cei pe care-i 
vezi că le iubesc pe acestea, pentru ca prin Hristos, Care S-a făcut 
om ca să fie Mijlocitorul lui Dumnezeu și al oamenilor”, să te 
împaci cu Dumnezeu! 

Însă pe oamenii pervertiţi, chiar dacă intră între zidurile bise- 
ricii, să nu-i socotești că vor intra în Împărăţia cerurilor. Căci vor fi 
separați la vremea lor dacă nu se vor schimba în mai bine. 

Așadar, imită-i pe cei buni, tolerează-i pe cei răi, iubește-i pe 
toţi; fiindcă nu știi cum va fi mâine cine e rău azi. Dar nu iubi ne- 
dreptatea lor, ci iubește-i pe ei, ca să vadă dreptatea; pentru că nu 
ni s-a poruncit numai iubirea pentru Dumnezeu, ci și iubirea pen- 
tru aproapele. De aceste două porunci atârnă toată Legea și proro- 
cii:0. Pe aceasta nu o împlinește decât cine a primit în dar Duhul 
Sfânt, Cel egal adică Tatălui și Fiului. Fiindcă Treimea Însăși este 


37 Cf. a Petru 5, 8. 

3 Sunt enumerate din nou aici, sub altă exprimare, cele trei forme ale poftei (cupiditas). 
Cf. XVI, 24. 

39 Cf. 1 Timotei 2, 5. 

2 Cf. Matei 22, 37-40. 

Dumnezeu; în Acest Dumnezeu trebuie să ne punem toată nădej- 
dea. În om nu trebuie pusă, oricum ar fi el. Căci una este Cel de care 
suntem îndreptați, alta cei cu care suntem îndreptaţi. 

Și nu numai prin pofte ne ispitește diavolul, ci și prin frica de 
insulte, de dureri și de moartea însăși. Dar orice va pătimi omul 
pentru numele lui Hristos și pentru nădejdea vieţii veșnice, dacă 
va stărui și va îndura, mai mare răsplată i se va da. lar dacă va ceda 
diavolului, laolaltă cu el va fi osândit. Însă faptele de milostenie, 
dacă sunt săvârșite cu smerenie pioasă, primesc de la Domnul să 
nu îngăduie ca robii Săi să fie ispitiți mai mult decât pot îndura””. 


3 Cf. 1 Corinteni 10, 13. 

